
Preaiubitului meu soţ, Roy, şi fiicelor mele, Trina şi Emily. 
lubirea şi încurajările voastre pe durata propriei mele 
„suferinţe a lui lov” m-au ajutat să-mi conştientizez 
chemarea divină de a scrie. Voi aţi alungat sentimentele de 
vinovăţie şi de autocompătimire ce însoțesc o boală cronică 
şi continuaţi să mă încurajați să nu-mi pierd nădejdea şi să 
fiu tare. Această carte vă aparţine. Inima mea vă aparţine. 


PROLOG 


— lov 1: 6, 8-11 

Fiii lui Dumnezeu au venit într-o zi de s-au înfățişat 
înaintea Domnului. Şi a venit şi Satana în mijlocul lor. (...) 
Domnul a zis Satanei: „Ai văzut pe robul Meu lov? Nu este 
nimeni ca el pe pământ. Este un om fără prihană şi curat la 
suflet, care se teme de Dumnezeu şi se abate de la rău. „Şi 
Satana a răspuns Domnului: „Oare degeaba se teme lov de 
Dumnezeu? Nu l-ai ocrotit Tu pe el, casa lui şi tot ce este al 
lui? Ai binecuvântat lucrul mâinilor lui şi turmele lui acoperă 
țara. Dar ia întinde-ţi mâna şi atinge-Te de tot ce are, şi 
sunt încredințat că Te va blestema în faţă. „Domnul a zis 
Satanei: „lată, îți dau pe mână tot ce are, numai asupra lui 
să nu întinzi mâna. „Şi Satana a plecat dinaintea Domnului. 


Partea | 
— Geneza 35: 28 - 29 


Zilele vieții lui Isaac au fost de o sută optzeci de ani. 
Isaac şi-a dat duhul şi-a murit şi-a fost adăugat la poporul 
său, bătrân şi sătul de zile. Fiii săi, Esau şi lacov, l-au 
îngropat. 


Picioarele de plumb ale Dinei nu lăsau nicio urmă pe 
pământul ars de soare pe care îşi aşezase tabăra, la 
Hebron, bunicul Isaac. Acesta se luptase zile îndelungate cu 
solul palid al morţii, dar, în cele din urmă, plămânii săi 
îmbătrâniţi îşi dădură ultima suflare. Nu mai era. El, soarele, 
luna şi stelele ei, singurul bărbat care zărise dincolo de 
ruşinea ei şi o iubise, după Sihem. Dina îşi simţea inima tot 
atât de pustie precum vadul îngust în care îngenunchea să 
limpezească zdrenţele cu care spălase şi unsese trupul 
neînsufleţit al bunicului său. „Stăpână”. 

O voce firavă, ceva mai puternică decât zgomotul apei, 
se undui peste umărul ei. Trezită din visările ei, Dina scăpă 
pânzeturile în vâltoarea apei. „O, nu!”, strigă ea, târându-se 
de-a lungul malului să recupereze fâşiile îmbibate de mir. 
Pietrele îi zgâriau genunchii şi, cu fiecare încercare de a 
înşfăca pânzeturile, apele mâloase se tulburau tot mai 
abitir. 

O siluetă agilă şi întunecată ţâşni în faţa ei şi salvă 
comorile plutitoare. „Le-am prins, stăpână!” în apa ce-i 
scălda gleznele, stătea o tânără servitoare din tabăra 
bunicului ei, vânturând, victorioasă, o mână deasupra 

capului. Picuri de apă îi cădeau pe părul moale, tuns scurt. 
Pielea de un măsliniu intens şi maxilarul pătrăţos îi trădau 
obârşia cuşită. Dina o remarcase între servitorii din tabără, 
însă ceasurile lungi petrecute la căpătâiul bunicului ei o 
ţinuseră sechestrată în corturile familiei. 

„De ce mă numeşti stăpână?” întrebă Dina, întinzându-se 
după zdrenţele pătate şi ude. „Nu ne-am vorbit niciodată 
până acum, copilo, iar eu însămi nu sunt cu nimic mai 
presus de o slujnică”. Stoarse pânzeturile şi le vâri în coşul 
ce-i atârna pe braţ. 

„Jupânul lov mi-a spus că de acum voi fi servitoarea ta - 
din moment ce te vei mărita cu fiul său”. 

Dina se îndreptă de spate, înaltă precum un turn pe lângă 
fată, şi imită declaraţia pe care o făcuse Abba lacov cu glas 
de tunet, cu o săptămână în urmă. „Faptul că lov este cel 
mai de vază om al Răsăritului nu înseamnă că are dreptul 
să intre în tabăra bunicului Isaac şi să împartă ordine în 
stânga şi-n dreapta”. 

Chipul fetei se veşteji precum ierburile arse de seceta din 
câmpiile Hebronului. 

Regretându-şi asprimea, Dina o luă pe după umeri, într- 
un gest de consolare, şi apucă pe drumul scurt către 
corturi. „Vreau să zic că încă nu fac parte din casa jupânului 
lov”. Se opri, cu inima stoarsă aidoma zdrenţelor din coşul 
ei. „De fapt, nu fac parte, cu adevărat, din casa nimănui”, 
şopti, scrutând corturile ce li se întindeau în faţă. Mai făcură 
câţiva paşi în tăcere. „lov n-ar trebui să făgăduiască lucruri 
la care tata s-ar putea să nu se învoiască”. Coborându-şi 
privirea spre fată, văzu dezamăgirea de pe chipul ei. Ar fi 
vrut să o mângâie cumva, dar cum să o facă când ea însăşi 

se simţea pierdută şi singură? Unde mai pui că această 
micuță cuşită fusese servitoarea bunicului ei. După cum se 
războiau Abba lacov şi unchiul Esau pentru posesiunile 
bunicului, cine ştie cum vor fi împărţite moştenirea şi 
servitorii? 

„Îmi pare rău, stăpână”. Glasul fetei suna mai curând 
distrat. Dina băgă de seamă că începuse un mic joc de 
salturi uriaşe şi paşi de furnică pentru a ocoli crăpăturile din 
pământul uscat. „Dar îmi dai voie să mă prefac că sunt 
slujhica ta până când tatăl tău va hotărî altfel?” 
Balansându-se anevoie într-un picior, sări până la următorul 
petic de ţărână netedă. 

Dina o linişti cu o mână pe umăr... Numai dacă încetezi 
să-mi mai spui stăpână”. Înainte de a-şi relua drumul spre 
tabără, aşteptă, cu o sprânceană ridicată, consimţământul 
fetei. 

Fata îşi potrivi paşii cu ai ei, mai mari cu o şchioapă, şi îşi 
continuă sporovăială. „Avraam a fost un mare prinţ între cei 
din neamul său şi la fel şi bunicul tău Isaac. Să te numesc, 
deci, prinţesă?” 

„Ha!” Spre surprinderea ei, râsul plin de amărăciune 
străpunse zidul de piatră al mâhnirii din sufletul ei. Surâsul 
care îi zăbovea pe buze pentru această fată inocentă, cu 
ochii mari, venea însă din inimă. „Nimeni nu m-a numit 
vreodată prinţesă, micuță cuşită. Poţi să-mi spui, simplu, 
Dina”. 

Chiar în clipa aceea, se auziră tânguirile ascuţite ale 
bocitorilor. Dina căută cu privirea cărarea ce se iţea la 
orizont, între plopi. Aşa cum se aşteptase, zări trupul 
neînsufleţit al bunicului Isaac într-o căruţă ce îl purta, cu 

multe zdruncinături, către peştera-mormânt din Mambre, la 
miazănoapte de Hebron. În urma căruţei veneau fiii lui, 
lacov şi Esau, aruncându-şi priviri încărcate de ură. Cei 
unsprezece fii ai lui lacov îi urmau cu stoicism. Dintre cei ce 
făceau parte din numerosul clan al lui Esau, însă, numai doi 
aduceau omagii patriarhului. Strănepotul lui Esau, lov, se 
tânguia de parcă în carul funebru zăcea propriul său tată, 
iar întâiul născut al lui Esau, Elifaz, îl mângâia. Ceilalţi 
edomiţi se închinau, după câte se zvonea, zeilor canaaniti şi 
nutreau prea puţin respect faţă de Isaac, fiul lui Avraam, 
purtătorul legământului lui lahve. 

Mino”. Dina înghiţi în sec, înăbuşind valul de tristeţe ce 
ameninţa să o înece. „Cum să-ţi spun, micuţo?” 

„Eu sunt Nogahla”. Glasul ei cadenţat aproape că punea 
în umbră tânguirile bocitorilor. 

„Vino, Nogahla. Nu am nevoie de o slujnică, dar aş 
aprecia dacă mi-ai da o mână de ajutor la împachetatul 
proviziilor pentru călătoria spre Uţ”. O înţelegere amiabilă. 
Fără alte vorbe. Atmosfera era prea încărcată de jale, 
incertitudine şi ecouri de bocete. 

Ajunseră în tabăra bunicului, care era aşezată în cercuri 
concentrice în jurul unui foc mare şi al unor cuptoare. 
Corturile familiei erau legate de cele ale servitorilor prin 
nişte poteci dispuse precum spiţele într-o roată. Corturile 
aflate cel mai aproape de foc aparţineau oaspeţilor şi 
rubedeniilor mai de vază, în vreme ce servitorii ocupau 
locuinţele mărginaşe. Punând pe fugă câinii de la turme şi 
salutând din cap servitorii, Dina şi Nogahla trecură de zona 
periferică şi de adăposturile familiei şi ajunseră la 
cuptoarele din mijloc. Aici, mai multe perechi de mâini 

sârguincioase se îndeletniceau cu coptul pâinii pentru 
caravanele lui Esau, aflate pe picior de plecare, precum şi 
pentru rubedeniile şi servitorii ce rămâneau în Hebron. 

În mijlocul taberei erau trei corturi. Cel mai aproape de 
foc era cel al bunicului Isaac, la apus era cortul tatălui ei, 
lacov, iar la răsărit, cel al unchiului Esau. Dina se opri, 
măsurându-le din ochi. Locuinţa bunicului Isaac, cortul 
negru şi masiv, străjuit de un umbrar întins, era acum 
pustie. Odinioară fusese un loc de întruniri, fremătând de 
negustori şi demnitari veniţi în vizită, în căutarea unei 
audienţe cu marele fiu al lui Avraam. Apoi cortul lui Abba 
lacov se înălța auster, funcţional şi precis - semănând în 
mare parte cu tatăl ei, fiul geamăn al lui Isaac, cel pus 
mereu pe calcule. Unchiul Esau îşi încropise o locuinţă 
rudimentară din piei de animale şi lemne cioplite grosolan. 

Corturile gemenilor erau tot atât de opuse pe cât de 
diferiţi erau fraţii înşişi - reflectând nesfârşita luptă dintre 
înşelător şi vânător. Deşi se scurseseră aproape o sută de 
ani de când Abba lacov cumpărase de la Esau, cu un blid de 
supă, dreptul de întâi născut, şi aproape cincizeci de ani de 
când furase binecuvântarea legământului cuvenită lui Esau, 
rivalitatea dintre fraţi se făcuse, cu fiecare an, mai acerbă. 
Din fericire, rareori se întâmpla să îl viziteze amândoi odată 
pe bunicul Isaac. Abba lacov îşi petrecea aproape tot timpul 
îngrijindu-se de turmele şi cirezile sale din Ber-şeba, în 
vreme ce unchiul Esau purta grija vastului său clan în Munţii 
Seirului. 

Dina trecu pe sub umbrarul bunicului şi se piti prin 
deschizătura cortului ei strâmt. Poziţia ei proeminentă în 
mijlocul taberei fusese un măr al discordiei când sosise, în 

urmă cu cincisprezece ani, însă bunicul liniştise apele, 
invocându-şi nevoia de acces nemijlocit la îngrijire 
medicală. Ea ştia, însă, că acesta nu era decât unul din 
modurile în care el alegea să o cinstească. 

Când Nogahla intră în încăperea slab luminată. Dina o 
auzi icnind uşor. „Stăpână! Eşti un doctor din cale-afară de 
priceput”. 

Hotărâtă să nu îşi iasă din fire pentru nemeritata 
adulaţie, Dina încercă să-şi imagineze mica ei casă prin 
ochii Nogahlei. Miile de sticlu (e cu ierburi şi poţiuni 
cocoţate pe rafturile din lemn brut de cedru îi înţepau nările 
cu miresme ameţitoare de coriandru, aloe şi mir. Rogojinile 
tesute din lâna oilor pestriţe şi bălţate din turmele lui Abba 
lacov înfrumuseţau podeaua, lăsând în mijloc o fâşie de 
pământ ce despărţea dormitorul de sufragerie. Dina era 
posesoarea a doua rochii, patru tunici şi trei învelitori 
pentru cap, ceea ce unei servitoare cuşite îi părea, 
pesemne, o extravaganţă. Restul cortului era ticsit de 
ierburi, alifii şi poţiuni de toate formele şi mărimile. 

Dina avea nevoi de bază şi ducea o viaţă simplă. Rareori 
trecea dincolo de graniţele focului de tabără şi de spaţiul 
strâmt dintre propriul cort şi cel al bunicului Isaac. Aceasta 
fusese lumea ei, căminul ei. Până acum. 

Vreme de cincizeci de ani, cât îl îngrijise pe bunicul Isaac, 
se simţise în siguranţă, capabilă şi de folos. Acum se 
întreba ce îi aparţinea cu adevărat ei şi pe ce avea să pună 
mâna pentru sine  veşnic-nesătulul unchi Esau. La 
întoarcerea bărbaţilor de la peştera-mormânt, toţi se 
aşteptau ca ea să dea curs poruncii lui Isaac de a se mărita 
cu fiul lui lov. 


„De ce ai spune una ca asta?” şopti Dina cu gândul la 
bunicul care o iubise. 

„Pur şi simplu, am socotit că trebuie să fii un mare doctor 
dacă ai atâtea leacuri”. Ochii strălucitori ai Nogahlei 
scânteiau până şi în lumina slabă din cort. Fata crezuse, 
fără îndoială, că Dina i se adresase ei. 

Cotropită brusc de regrete, Dina îşi dori să fi fost singură. 
Avea nevoie de timp ca să pună în cumpănă şocanta 
poruncă a bunicului ei. Acesta nu dăduse nici cel mai mic 
semn că ar fi vrut să o vadă măritată în această fază târzie 
a vieţii ei. La treizeci şi cinci de ani, Dina era trecută binişor 
de vârsta de «miere şi smântână» şi se apropia vertiginos 
de cea de «lapte covăsit». Și, mă rog, de ce m-ar 
condamna să mă mărit cu un bărbat din clanul lui Esau? La 
această întrebare, însă, cunoştea răspunsul. Pentru că era 
fiica lui lacov, bunicul spusese că pântecele ei avea să fie 
«grădina făgăduinţei» prin care urmaşii lui Esau puteau să- 
şi primească partea din binecuvântarea legământului pe 
care lacov o furase prin înşelăciune. 

„Ha!” îi scăpă un râset plin de amărăciune, dar de 
această dată, Nogahla păru să-şi dea seama că Dina nu 
vorbea de ierburi. „Bărbaţii nu mă privesc ca pe o «grădină 
a făgăduinţei», Nogahla. Bărbaţii mă privesc ca pe un 
gunoi”. 

Fata o mângâie cu blândeţe pe umăr. „Jupânul lov nu te 
priveşte ca pe un gunoi”. 

Dina se scutură, îndepărtându-i mâna, şi se întinse după 
un vas de mir şi o bucată de lână în care să-l învelească. 
„Jupânul lov şi-a oferit fiul doar pentru că unchiul Esau i-a 
refuzat pe toţi ceilalţi edomiţi - chiar şi atunci când bunicul 

îşi trăgea ultima suflare”. Lacrimile îi înceţoşau vederea. 
„Aşa că lov, perla din coroana lui Esau, omul de aur al 
Răsăritului, a luat asupra sa datoria de a îndeplini cele 
rânduite şi l-a oferit pe fiul său întâi născut, pe Enon, ca să 
se însoare cu mine, fiica pângărită a lui lacov”. 

„Ochii jupânului lov văd limpede şi bine”. Nogahla îşi 
plecă capul şi îşi cobori glasul într-o şoaptă abia 
perceptibilă. „Eu nu cred că şi-ar fi oferit fiul dacă s-ar fi 
gândit că lucrul acesta v-ar răni pe oricare dintre voi”. 

O, câtă inocentă, îşi zise Dina. Toţi bărbaţii te rănesc, 
până la urmă. Simţea nevoia să dea vina pe cineva pentru 
soarta ei şi refuza să-şi învinovăţească bunicul. El o iubise 
prea curat şi vreme prea îndelungată. Voia să îşi îndrepte 
ura spre lov. Încercă să se gândească la faptul că bogăţiile 
şi succesul îl făceau trufaş şi pompos. Dar nădejdea 
Nogahlei - deşi era una cu totul de neconceput - părea 
întemeiată. lov se arătase plin de bunătate şi de 
compasiune şi dăduse dovadă de o grijă afectuoasă faţă de 
bunicul ei în ultimele sale zile, fără a avea vreun câştig 
personal din toate acestea. Cel mai nimerit ţap ispăşitor ar 
fi unchiul Esau. Namila aceea de păr roşu fusese 
întotdeauna ţinta urii lui Abba lacov şi părea a fi tocmai bun 
pentru sacrificat. 

„Stăpână, îmi pare rău pentru jupânul Isaac”. Glasul 
moale al Nogahlei era ca un balsam pentru inima Dinei. 
„Ştiu că l-ai iubit”. 

O lacrimă umezi obrazul Dinei, care o şterse în grabă. 
„Hai să ne apucăm de împachetat. Nu ştiu care dintre 
provizii mă vor însoţi în călătoria spre Uţ şi care vor reveni 
tatălui meu şi unchiului Esau, dar trebuie să învelim cu grijă 

sporită fiecare sticlă şi vas”. Emoţiile îi înnodau gândurile şi 
o avalanşă de lacrimi ameninţa să o inunde, însă refuză să 
se lase în voia lor. „Mă întreb dacă florile arată la fel în 
munţii din Edom?” Se întinse după un al doilea vas de mir şi 
luă un petic de lână să-l învelească. 

O mână gingaşă îi opri braţul fără astâmpăr, risipind vălul 
subţire al stăpânirii de sine. „Eu ştiu să ascult, stăpână”. 

„Ba bine că nu ştii să asculţi, altfel nu m-ai mai numi 
stăpână!” Cuvintele şi emoţiile îşi croiră drum afară. 
„Viitorul mi-a fost pecetluit aidoma unei vite mute pe care o 
duci la iarmaroc, iar bunicul Isaac nu mai este!” Dina trânti 
vasul cu mir de ţăruşul din mijlocul cortului şi aerul se 
umplu de mireasma înţepătoare şi uşor ameţitoare a 
vasului spart. Un semn în plus că zilele şi nopţile albe îi 
vlăguiseră trupul şi sufletul. Sub privirea nedumerită a 
Nogahlei, examină cioburile de ceramică de pe rogojină. 
„întocmai ca viaţa mea distrusă”. 

Fata o apucă de mână şi o conduse către un teanc de 
rogojini pestriţe şi bălţate. Dina se aşeză, amorţită. „Ai 
dreptate, stă - Dina. Viaţa ta este precum acest vas frumos, 
făcut zob. Tocmai a fost sfărâmat şi urmează să faci parte şi 
fiului jupânului lov de mireasma plăcută ce a fost zăvorâtă 
în adâncul inimii tale”. 

Nogahla se opri, cerşind din ochi un răspuns. Văzând că 
nu primeşte niciunul, culese de pe jos rămăşiţele vasului şi 
luă de pe raft un ulcior ciobit din lut. Învelind laolaltă 
cioburile şi ulciorul în pânză veche de sac, spuse, „Să zicem 
că acest ulcior reprezintă viaţa mea. Presimt că dacă ne 
punem vieţile laolaltă, amândouă vor deveni mai bune”. Un 
zâmbet  nesigurii ridică pomeţii obrajilor. „Odihneşte-ţi 


1 


capul, stăpână, îţi voi împacheta eu lucrurile. Trebuie să te 
odihneşti înainte să se întoarcă bărbaţii de la 
înmormântare”. 


— Geneza 34: 1 - 4 


Dina, fata pe care o născuse lui lacov, Lea, a ieşit să 
vadă pe fetele tării. Ea a fost zărită de Sihem, fiul hevitului 
Hamor, domnitorul tării. El a pus mâna pe ea, s-a culcat cu 
ea şi a necinstit-o. S-a lipit cu toată inima de Dina, fata lui 
Iacov, a iubit fata şi a căutat s-o liniştească. După aceea, 
Sihem a zis tatălui său, Hamor: „ia-mi de nevastă pe fata 
aceasta!” 


Dina o privi pe tânăra cuşită în timp ce lega fiecare vas şi 
fiecare plantă, iarbă şi ulcior. Se cuibări pe jos, pe rogojină 
şi, trăgându-şi o pătură sub cap, închise ochii, legănată de 
sunetele ritmice ale forfotei din tabără. Lingurile de lemn se 
loveau cu un zăngănit de oalele de alamă. Mieii behăiau 
după oi. Râsetele copiilor pluteau până la ea, purtate de 
briza primăverii. Însă corului i se alătură un sunet nou. 
Zumzetul dulce al Nogahlei îi vibra liniştitor până în adâncul 
sufletului, adormind-o. 

Visul era tot atât de însufleţit ca atunci când îl trăise 
aievea. Avea din nou cincisprezece ani. Rouă îmbelşugată a 
dimineţii îi umezea rochia în vreme ce trecea cu mişcări 
silenţioase printre turmele tatălui ei, atentă să nu tulbure 
oile cu miei, de teamă ca nu cumva behăitul lor să-i 
deştepte pe posacii ei fraţi. Pulpele îi zvâcneau sub 
greutatea  urcuşului pe dealurile terasate şi abrupte, 
acoperite de holde de grâu, livezi de măslini şi viță-de-vie. 
Nuanţele vii de purpuriu şi cărămiziu ce luminau cerul la 
răsărit îi cufundau mersul elegant, cu paşi săltaţi, printre 
capetele aurii ale grânelor, într-o strălucire de alabastru. 


Soarele dimineţii se revărsa peste zidurile înalte ale 
Sihemului. La poartă stătea prinţul care dăduse şi numele 
cetăţii. Dina fu ţintuită locului de silueta lui musculoasă, 
care în lumina strălucitoare părea mai curând a vreunui zeu 
decât omenească. Sihem îi făcu o plecăciune de parcă ea 
însăşi ar fi fost regina, iar el, băiat de păstor. „Bună 
dimineaţa, frumoasă fiică a lui lacov”. 

La cuvintele lui, Dina îşi simţi genunchii înmuindu-se şi, 
cu ochii plecaţi, îi întoarse plecăciunea. Niciun bărbat nu-i 
mai vorbise vreodată aşa. El dădu să o apuce de mână, dar 
ea se trase, instinctiv, înapoi. Cu gingăşie, el îi atinse 
bărbia, iar ea îl privi, pentru prima dată, în ochi. „Niciodată 
n-am să te forţez să faci ceva împotriva voinţei tale, 
preafrumoasă Dina”. 

Fata îşi ţinu răsuflarea. „De unde îmi cunoşti numele?” 
întrebă ea. 

Strălucirea zâmbetului de pe chipul acela dezmierdat de 
soare se ridica la înălţimea zorilor. „Când tatăl tău a 
cumpărat pământul de la fraţii mei şi de la mine, nu eram 
decât nişte copii, dar am băgat de seamă cât erai de 
frumoasă şi am întrebat cum te cheamă. Acum, eu am 
douăzeci de ani, iar tu eşti la vârsta măritişului, nu-i aşa?” 

Dina îşi lăsă ochii în jos. Nu putea respira, nici gândi. Nu 
cumva prinţul acesta chipeş tocmai îi ceruse să se mărite 
cu el? Cu neputinţă. „Da, sunt la vârsta măritişului”, se auzi 
spunând. 

„Ei bine, am aşteptat să te fac soţia mea. Tatăl meu are o 
singură nevastă şi am de gând să-i calc pe urme. Tu eşti 
aleasa mea. Dina”. Îi întinse, încă o dată, mâna. Dina o privi 
cu luare-aminte, ştiind că în cumpănă atârna viitorul ei. 

Mâna lui mare şi bronzată o cuprinse cu gingăşie pe a ei. 

Dina îşi simţi sângele zvâcnindu-i în tot trupul şi urcând 
spre cap, într-un ritm care îi prefăcea gândurile într-un şuvoi 
de vorbe învălmăşite. „Dar cum rămâne cu argintul lui Ima 
Rahela?” se trezi spunând, spre descumpănirea bietului 
Sihem. „Ea este moaşă, iar eu sunt ajutorul ei. l-am promis 
că-i voi aduce plata cuvenită din partea negustorului Nebal 
şi că, pe urmă, mă întorc acasă. Abba şi Ima Lea nici nu ştiu 
că am plecat în cetate de una singură. Îşi vor face griji dacă 
nu mă întorc curând”. Detesta faptul că vocea îi suna 
deznădăjduită şi  copilăroasă, dar dacă se întorcea 
acasăfără argintul lui Ima Rahela... 

Acasă. Avea să se întoarcă acasă? îşi ridică iute capul şi 
căută faţa lui Sihem. Ochi plini de bunătate şi o expresie 
blajină. 

Se pierdu în el. Ce era această durere din pieptul ei? 
Această glorioasă dorinţă de a cânta, de a fugi, de a se topi 
în braţele lui - toate deodată? 

Sihem o strânse uşor de mână şi îi făcu din ochi; un 
zâmbet larg i se întinse pe faţă. „Ima Rahela îşi va primi 
argintul. Voi avea grijă de asta”, spuse el. „Nebal mi-a spus 
că treci azi pe la el. De asta şi sunt aici”. Se întinse spre ea 
şi îi mângâie cu un deget linia obrajilor. 

Atingerea lui rupse vraja, iar Dina îşi cobori privirea. Cu 
capul plecat, ruşinată, se uită pe furiş la negustorii ce 
treceau pe lângă ei. Devenită brusc conştientă de privirile 
lor stăruitoare, regretă că îi îngăduise lui Sihem să îşi arate 
afecțiunea în public. Dacă tatăl ei auzea de una ca asta, ar 
fi avut mari necazuri. 

Pesemne că Sihem îi sesizase stânjeneala pentru că îşi 

însoţi următoarele cuvinte de un chicot şi îşi luă mâinile de 
pe ea. „Spune-mi, liică a lui lacov, ţi-ar plăcea să stăm aici 
la poartă şi să discutăm despre nunta noastră sau mai bine 
să ne continuăm conversaţia la palat?” 

„Nunta?” Dina trase aer în piept; inima îi bătea atât de 
puternic şi de năvalnic încât era convinsă că rochia de lână 
dansa fără voia ei. Râse, şi. Cu obrajii înfierbântaţi, se trase 
mai aproape de el. „Îmi voi petrece restul vieţii cu o faţă 
roşie ca racul, prinţe Sihem?” şopti ea. Cea dintâi încercare 
de a-l tachina îi fu întâmpinată cu un râset plin de încântare 
şi, înainte ca ea să mai apuce să obiecteze ceva, el o săltă 
pe braţe şi o purtă astfel pe străzile cetăţii. 

„Ce faci?” zise Dina, smucindu-se frenetic ca să-şi 
acopere gleznele dezgolite. 

Întrebarea ei fu primită cu paşi princiari în direcţia 
turnurilor palatului. „Îmi duc soţia prin cetatea ei”, spuse 
Sihem. Ochii lui erau atât de plini de ea încât Dina îşi văzu 
faţa oglindindu-se în lacurile acelea calde şi cafenii. „Spune- 
mi, fiică a lui lacov, ţi-ar plăcea să fii regină într-o bună zi? 
Ce gândeşti despre cetatea noastră?” 

Dina nu ştia dacă să se simtă stânjenită de faptul că era 
purtată pe braţe aidoma unui miel rănit, sau onorată, 
înspăimântată sau bănuitoare. La o adică, nu îl cunoştea cu 
adevărat pe prinţul Sihem. E drept că se bucura 
pretutindeni de renumele de cel mai cinstit şi respectat 
dintre toţi fiii regelui Hamor, dar era oare un bărbat de 
onoare? Avusese multe femei? Nu cumva o trăgea pe 
sfoară? Tot ce ştia în clipa aceea era că era chipeş şi 
fermecător şi că tocmai îi pusese o întrebare care cerea un 
răspuns. 


„Îmi pare rău, care a fost întrebarea?” 

El izbucni în râs, iar ochii îi deveniră scânteietori - Dina 
nu văzu în ei nici cea mai vagă urmă de nerăbdare sau de 
frustrare. „le-am întrebat ce gândeşti despre cetatea 
noastră”. Surâsul şi sprâncenele lui arcuite îi spuneau că 
avea de gând să aştepte, tăcut, părerea ei. 

Deşi mai vizitase Sihemul de zeci de ori împreună cu Ima 
Rahela, Dina nu se aventurase niciodată singură prin piaţă. 
Şi chiar dacă mai văzuse iarmarocul de mii de ori, din 
braţele lui Sihem priveliştea era, fără îndoială, alta. 
Vânzătorii strigau din dughenele lor îngrămădite. Dobitoace 
de toate formele şi mărimile erau târguite pentru muncă şi 
vândute pentru came. Copiii alergau de la un negustor la 
altul, unii cerşind pâine, iar alţii îndesând câte ceva în 
faldurile înguste ale robelor. Un bărbat cu un lanţ greu de 
metal în mână mergea în fruntea unui şir de zece femei 
care aveau centuri de fier în jurul gâtului. Fiecare era 
îmbrăcată în portul specific unui alt ţinut, iar două dintre ele 
nu purtau nimic. Pentru Dina, viaţa de oraş era o lume cu 
totul diferită, iar când îşi îndreptă din nou atenţia asupra 
prinţului, văzu că ochii lui erau înneguraţi de îngrijorare. 

„Ce părere ai despre noul tău cămin?” întrebă el. „Ai 
putea vreodată să fii fericită în mijlocul unor ziduri înalte din 
piatră şi al unor oameni gălăgioşi, după ce-ai trăit pe acele 
coline liniştite, între şiruri îngrijite de corturi?” 

Chipul lui Sihem trăda o preocupare reală şi Dina fu 
uimită de tandreţea lui. Nu-şi aducea aminte să i se fi cerut 
vreodată părerea şi nici să fi văzut pe cineva arătându-se 
preocupat de fericirea ei. Cum lacrimile amenințau să o 
înece şi nu-l putea lăsa să creadă că era o copilă, îi 

răspunse apelând la partea ei şugubeaţă. „Mărturisesc că 
prefer mirosul păşunilor şi balega de oaie în locul mâncării 
stricate şi bătrânilor puturoşi de pe străzile cetăţii, prinţe 
Sihem - dar tu eşti de departe mult mai atrăgător decât 
fraţii mei hidoşi”. Susţinându-i privirea, ea îşi înălţă capul şi 
ridică o sprânceană, trădându-şi plăcerea doar într-un colţ 
al gurii. 

Răspunsul lui fu mai bun decât sperase, mai plăcut decât 
se aşteptase. Sihem se opri în mijlocul străzii şi, zâmbind, o 
sărută lung. Drumeţii grăbiţi din jurul lor se opriră să 
aplaude şi când el se trase înapoi, Dina gâfâia. „Mă bucur 
că mă găseşti atrăgător”, spuse el, cu ochi, la rându-i, 
zburdalnici. „Ha!” El îşi reluă marşul spre palat, iar ea îşi 
cuibări capul în umărul lui, pe care îl găsea destul de 
confortabil ca să o satisfacă pentru tot restul vieţii. 

Ajunşi în interiorul structurii imense din calcar, Dina băgă 
de seamă cu surprindere că nu se opriră în antreul 
principal. Sihem o duse, în schimb, mai departe prin 
labirintul de coridoare şerpuitoare, trecând de mai multe uşi 
şi de o seamă de servitori miraţi. Pe o scară îngustă intrară, 
în sfârşit, într-o încăpere acoperită în chip impresionant de 
covoare extravagante şi mobilier tapiţat. Dina rămase mută 
de uimire. Amintindu-şi instrucţiunile pe care i le dăduse 
Ima Rahela pentru acele ocazii când asistau la naşterile 
oamenilor cu stare din Sihem, încercă să îşi ţină gura 
închisă. Prinţul o aşeză uşor cu picioarele pe podea. Ea însă 
începu să alerge de la o tapiserie de perete la alta, 
admirându-le măiestria. 

„Totul este atât de frumos”, spuse, uitându-şi viitorul mire 
la uşă. Când, în sfârşit, îşi aminti unde era, şi ce - ori cine - 

o adusese acolo, se simţi din nou umilită de copilăroşenia 
ei. „lartă-mă, rogu-te, Maiestatea la”. Cu obrajii în flăcări, 
făcu o plecăciune înaintea prinţului Sihem. Din postura ei 
servilă, băgă de seamă că se oprise chiar în mijlocul 
camerei, lângă patul larg cu baldachin. Dădu să înghită, dar 
gura i se uscase aidoma Deşertului de la Răsărit. 

În mai puţin de o bătaie a inimii, prinţul Sihem fu lângă 
ea. Cu o mână îi ridică bărbia şi, în timp ce cu cealaltă îi 
cuprinse mijlocul, îi zise cu un rânjet şmecheresc. „Care 
vasăzică, acum sunt «Maiestatea ta»?” 

Văzând foamea din ochii lui. Dina îşi feri privirea, neştiind 
cum să răspundă. De ce îi îngăduise să o aducă în 
dormitorul lui? 

„Am spus că niciodată n-am să te forţez să faci ceva 
împotriva voinţei tale, Dina”. Ochii lui scrutau fiecare cotlon 
al sufletului ei. De astă dată, oricât de tare se strădui, Dina 
nu-şi putu feri privirea. Dar voia măcar să încerce? Sihem o 
cucerise în mai puţin de o suflare, îi capturase nu trupul, ci 
inima. 

„Ce vrei de la mine?” şopti ea. Ştia prea bine ce voia de 
la ea, dar avea el să o spună? Avea ea să o facă? 

„Îţi cer să fii soţia mea. Astăzi. Acum”. 

„Soţia ta? Acum?” Panica o cuprinse în ghearele ei. „Dar 
cum rămâne cu familia ta? Nu este vreo ceremonie de 
urmat?” 

„Dina, eu sunt prinţul Sihemului. Eu mă însor cu cine 
vreau, când vreau. Am aşteptat ani de-a rândul să te am pe 
tine. Tu eşti cea pe care o vreau, Dina... Singura pe care o 
vreau”. 

„Dar tatăl meu... el este fiul lui Isaac, fiul lui Avraam. Noi 

îl venerăm pe lahve şi...” 

„Tatăl meu şi cu mine vom oferi preţul cuvenit pentru 
mireasă, frumoasa mea Dina, care va întrece cu mult ceea 
ce se va fi plătit vreodată pentru vreo fiică în Canaan. Tatăl 
tău va fi copleşit de bucurie pentru fericirea noastră”. 
Înainte ca Dina să mai poată spune ceva, Sihem îi acoperi 
gura cu un sărut. Binecuvântarea unirii fizice le-a unit 
sufletele într-o nuntă a inimii, neştiută şi neconsimţită de 
Abba lacov. 

Când visul se destrămă, Dina mai lâncezi între cele două 
realităţi. Simţi că nu era nimeni în cort. Deschizând un ochi, 
găsi, stivuite cu grijă lângă un perete, trei coşuri pline cu 
vase şi ulcioare învelite în lână şi ierburi uscate făcute sul. 
Forfota din tabără se înteţi, însă extazul sărutărilor lui 
Sihem o ademenea înapoi pe tărâmul viselor. Realitatea şi 
prezentul nu erau decât o amintire vagă. Bunicul Isaac era 
mort. El îi poruncise să se mărite din nou, aşa că trebuia să 
îşi împacheteze lucrurile pentru plecarea în Uţ. Dar visul o 
chemă înapoi la exaltarea din ziua nunţii sale cu Sihem. 
Fiecare culoare, sunet şi mireasmă din acea zi o potopiră, 
într-un dulce abandon. 

Când Sihem şi Dina ieşiră din camera prinţului, în 
dimineaţa următoare, regele Hamor îndeplini o ceremonie 
sihemită simplă prin care consfințea în mod oficial căsătoria 
inimilor lor. „Mă voi întoarce înainte de ospăţul de nuntă de 
mâine seară”, îi spuse Sihem încrezător. 

când plecă împreună cu regele ca să negocieze cu Abba 
lacov preţul ei de mireasă. 

Acesta era momentul când visul ei se prefăcea, ca 
întotdeauna, într-un coşmar. Vru să se deştepte, dar nu 

izbuti. Aşteptase la palat împreună cu nevasta regelui 
Hamor şi, după aceea, se alăturaseră şi ele femeilor ce 
protestau împotriva cererii fiilor lui lacov de a circumcide 
toţi bărbaţii din Sihem pentru ca Dina să poată rămâne 
soţia prinţului Sihem. 

„Nu, dragostea mea”, spusese Dina. „Rogu-te, alungă- 
mă. la-ţi o nevastă dintre fetele sihemiţilor şi dă-mă uitării”. 
Dar noaptea dinaintea tăieturii fusese cea mai plină de 
tandreţe din scurta viaţă a Dinei, iar dragostea pe care i-o 
arătase întrecea tot ce cunoscuse vreodată. Era convinsă că 
niciun bărbat nu îşi iubise vreodată soţia aşa cum o iubea 
Sihem pe ea. Nici chiar dragostea lui Abba lacov faţă de 
Ima Rahela nu se putea compara. 

A doua zi după circumcizie, prinţul spuse, „Vezi, 
dragostea mea, se va termina curând”. Dina îl răsfăţase şi îi 
făcuse iubitului ei toate hatârurile în fiece clipă a 
recuperării sale. În acea noapte, când se strecură în pat, 
lângă el, el o mângâie pe obraz. „Într-o zi, vom râde şi le 
vom povesti nepoților noştri despre asta”. lubirea de pe 
chipul lui îi sfâşia inima. Niciodată până atunci nu mai 
văzuse atâta lepădare de sine. 

„Poate că ar trebui să avem copii înainte de a vorbi 
despre nepoți”, spuse ea, sărutându-i obrazul, gâtul, 
umărul. 

El zâmbi şi o sărută pe frunte. „Poate că ar trebui să 
stingem lampa şi să ne culcăm, ca să mă vindec mai 
grabnic”. Dina chicoti şi, suflând în lămpile de ulei, îşi ocupă 
locul în pliul braţului soţului ei, până când răsuflările lor 
deveniră lente, adânci şi ritmice. 

Şi apoi veni tânguirea. 


Dina încercă să se trezească, dar era prinsă într-o stare 
semiconştientă de oroare şi groază. Înaintea ochilor ei 
lâncezea faţa lui Sihem. Ochii lui erau goi. Gura lui 
frumoasă, schimonosită în ultimul strigăt al morţii. Îşi simţi 
braţele calde, umede, lipicioase din cauza sângelui soţului 
ei. „Sâmeon, Levi, nu!” 

Fraţii ei stăteau în picioare lângă ea, cu săbiile picurânde. 

„Câinele acesta de sihemit nu va mai apuca să 
pângărească şi pe fiicele altor bărbaţi”, scuipă Simeon 
smucind-o de braţ. 

„Nu! Nu m-a pângărit! Suntem căsătoriţi!” 

„Nu şi în ochii tatălui nostru!” zbieră Simeon din toţi 
rărunchii, iar că se trase înapoi, prinsă între cadavrul 
însângerat al bărbatului pe care îl iubea şi fraţii animalici 
care îl uciseseră. 

„Plecaţi de lângă mine! Nu m-a necinstit! Sihem mă 
iubea!” 

„Dina”. Era o voce de bărbat. „Dina”. Simti o mână 
scuturând-o de braţ. „Dina, scoală-te, trebuie să plecăm”. 
Era glasul lui Simeon - ba nu, al lui Levi! 

Cuprinsă din nou de groază, Dina ţipă. Se agăţă cu 
ghearele de părul şi barba arămii dinaintea ei. „Nu! Plecaţi 
de lângă Sihem. Nu, Levi! Mă iubeşte! Nu m-a necinstit! Nu- 
i face rău, Simeon! Mă iubeşte!” O ploaie de lovituri se 
revărsă asupra bărbatului care încerca să o ţină în frâu. 

„Dina, sunt eu, lov. Dina! Şşşt. Dina, încetează”. O 
pereche de braţe puternice o domoliră. Nu se putea elibera. 
Ţipetele i se prefăcură în hohote de plâns şi trupul îi rămase 
fără vlagă. 

„Dina, ssst”. O pereche de braţe o legănau cu blândeţe. 

„Sunt eu, lov. Ssst. Este în regulă, Dina”. 

Îşi ridică privirea spre ochii aceia cafenii, adânci, de 
culoarea pâinii negre pe care o cocea mama sa. 

Vii cu mine acasă, Dina. Vei fi în siguranţă cu fiul meu”. 

În sfârşit, Dina se deşteptă de-a binelea. Preţ de o clipă - 
o clipă numai - tânji să se topească în braţele puternice şi 
iubitoare ale bărbatului care o îmbrăţişa şi care şedea pe o 
rogojină, legănând-o şi mângâindu-i părul. Bărbatul acesta, 
însă, avea să-i fie socru! 

Sentimentele de umilire şi ruşine o strânseră şi mai abitir 
în ghearele lor. Dina se smuci din braţele lui şi se ghemui 
lângă stiva de coşuri precum un animal rănit. Abia dacă 
schimbaseră vreo vorbă, iar acum el îi văzuse descoperită 
rana cea mai adâncă. Scoase un geamăt gutural. „Du-te”, 
spuse, ferindu-şi faţa de el. El se ridică în picioare, însă ea 
se făcu şi mai mică. „Nu, te rog. Pleacă!” 

El rămase în picioare lângă ea şi îi oferi din nou mâna. 
„Dina”. În cort, tăcerea atârna precum mireasma funebră şi 
densă a mirului din vasul pe care îl sfărâmase. „le simţi 
bine?” Suspinul lui lov fu umbrit de ecourile tânguirilor 
bocitoarelor din tabără. „Tatăl tău s-a întors de la mormânt 
împreună cu Esau. Esau vrea să plecăm neîntârziat spre 
Muntele Seir şi a cerut să-l însoțesc împreună cu întreaga 
mea caravană spre sud”. lov se opri din nou şi spuse încet. 
„Am să-i spun că nu sunt pregătit să plec atât de curând şi 
că nu-mi pot permite nici ruta aceasta ocolitoare. Poţi fi 
gata pentru plecarea spre Ut până în zori?” 

Pentru că îşi simţea gâtul numai noduri, Dina dădu 
afirmativ din cap. Apoi auzi uşa cortului închizându-se cu un 
zgomot şi, când îşi ridică privirea. lov plecase. 


Respirația îi deveni sughiţuri scurte, rapide. Sperând să-şi 
poată opri tremurul violent, îşi strânse genunchii la piept. 
Nu trebuie să mă alătur vaietelor bocitoarelor, îşi zise în 
gând. Căci dacă încep, s-ar putea să nu mai termin 
niciodată. Se legănă înainte şi înapoi, în ritmul bocetelor. 
Dacă coşmarurile i se înrăutăţeau? Dacă se trezea ţipând şi 
zvârcolindu-se în braţele noului ei soţ? Va fi şi el tot atât de 
înţelegător pe cât fusese lov? Inima îi bătea cu putere şi 
Dina se legănă mai iute. 

O umbră mică trecu în zbor pe lângă raza firavă de 
lumină ce se strecura înăuntru prin deschizătura cortului. 
Dina se opri din legănat. O mai zări o dată. Şi apoi, printre 
bocete, răzbătu până la ea un ciripit dulce. Chiar în faţa 
cortului ei, ateriză o pupăză cu penaj negru şi roz. Micuța 
creatură aruncă o privire înăuntru şi începu să se dezmierde 
în baia de praf a  după-amiezii. Pupu-pu, se auzi 
fermecătorul cântecel, croindu-şi drum prin suferinţa Dinei. 

„O, pasăre micuță”, şopti ea, „noi două semănăm foarte 
mult. Bunicul Isaac mi-a spus odată că eşti una dintre cele 
mai drăguţe creaturi ale lui lahve, dar te-a socotit 
necurată”. Lacrimile i se rostogoleau pe obraji. „Bărbaţii 
spun că şi eu sunt frumoasă, dar trebuie oare să mă judece 
toţi drept necurată?” 

În toiul freneziei din tabără, un servitor trecu în pripă pe 
lângă pupăză, iar aceasta se sperie şi îşi luă zborul. Inima 
Dinei fu din nou copleşită de singurătate. „O, cât îmi doresc 
să am aripi şi să pot zbura spre un nou cămin, unul pe 
placul meu. Un cămin în care trecutul să-mi fie uitat şi 
viitorul, liber”. 


— Geneza 9: 26 - 27 


El a mai zis: „Binecuvântat să fie Domnul, Dumnezeul lui 
Sem, şi Canaan să fie robul lui! Dumnezeu să lărgească 
locurile stăpânite de lafet, lafet să locuiască în corturile lui 
Sem, şi Canaan să fie robul lor!” 


De lângă cortul Dinei, lov auzea doar scâncete înăbugşite. 
Ardea de dorinţa de a o mângâia şi tremura de frustrare din 
cauza refuzului ei. Dina suferise o tragedie mai groaznică 
decât ar fi trebuit vreodată să-i fie dat vreunei tinere să 
sufere. Când se dusese să o trezească, ea strigase în 
apărarea lui Sihem, bărbatul despre care se zicea că ar fi 
necinstit-o. De ce? în mod evident, zvonurile care circulau 
nu dezvăluiau întreaga poveste. Dacă tot avea de gând să o 
mărite cu unul din fiii lui, avea şi dreptul să ştie întocmai ce 
se petrecuse în Sihem. 

Îl putea localiza cu uşurinţă pe unchiul lacov. N-avea 
decât să asculte de unde venea nesfârşita ciorovăială din 
tabără, fiindcă fiii lui Isaac erau întotdeauna izvorul ei. 
Îndepărtându-se de cortul Dinei, trecu pe sub umbrarul 
bunicului Isaac şi dădu peste cei doi fraţi înfierbântaţi. 
„Toate oile şi caprele pestriţe, bălţate sau negre sunt ale 
mele!” 

răcnea lacov. „Am robit la unchiul Laban vreme de 
douăzeci de ani ca să câştig aceste turme şi n-ai să pui tu 
mâna pe ele!” 

„N-ai decât să-ţi ţii dobitoacele acestea cu aspect 
bolnăvicios, dar eu le iau pe toate celelalte”. Esau era roşu 
din cap până-n picioare şi avea ochii injectaţi şi bulbucaţi. 


„Din partea mea, poţi să le iei pe toate, câine roşu şi 
păros”, zbieră lacov, „dar pe mine m-a uns tata cu 
promisiunea legământului dată lui Avraam şi în ea intră şi 
ţinutul Canaanului. Aşa că n-ai decât să-ţi pui laba pe toate 
posesiunile acestea de nimic, dacă-mi laşi mie Ţara 
Promisă”. 

„Ha! Mi-e teamă că ţie îţi revine partea de nimic, frate! l- 
o fi promis Elohim lui Avraam Canaanul, dara uitat să-i 
anunţe şi pe canaaniţi. De data asta, tu ai fost tras pe 
sfoară”. 

lacov scrâşni din dinţi şi, ridicându-se pe vârfuri, îi scuipă 
cuvintele în faţă. „Eu nu-s atât de uşor de tras pe sfoară 
precum prostănacu de | rate-miu”. 

Când namila aceea roşcată ridică o mână ca să-l lovească 
pe lacov, lov strigă, „Străbunule, nu face asta!” Esau păru 
descumpănit de intruziune, iar distragerea îi îngădui lui 
lacov să se arunce la mijlocul fratelui său şi să-l trântească 
la pământ. 

lov se aprinse de mânie văzând că trupul neînsufleţit al 
tatălui celor doi nesăbuiţi nici nu se răcise bine în mormânt, 
iar ei se şi păruiau ca doi copii pe seama moştenirii. Se 
îndreptă glonţ spre cei doi bătrâni ridicoli care se 
rostogoleau, încleştaţi, la pământ şi le aruncă praf în faţă. 

Când aceştia se despărţiră şi se ridicară, scuipând, în 
picioare, lov îşi începu dojana. „Ar trebui să vă fie ruşine să 
vă tăvăliţi ca nişte hitiţi în tabăra lui Isaac. Sunteţi înaintați 
în vârstă, iar oasele vă sunt fragile!” Ştia că un asemenea 
argument nu ţinea nici pentru marele vânător, Esau, şi nici 
pentru robustul păstor, lacov. Amândoi erau aproape tot 
atât de zdraveni la 125 de ani pe cât era lov la şaizeci. 


lacov ridică un deget acuzator. „Dacă n-ar fi atât de 
hrăpăreţ, încercând să ia toată moştenirea în locul celor 
două treimi cuvenite întâiului născut, n-am avea nicio 
problemă”. 

Esau vru să facă pe grozavul, însă lov ridică o mână şi 
vorbi printre dinţi. „Uitaţi-vă la servitorii din jurul vostru! 
Uitaţi-vă la ei!” Fiii lui Isaac aruncară priviri piezişe în jur. 
Servitorii, care până nu demult forfoteau, prinşi cu 
pregătirile de plecare, se opriseră din lucru şi se zgâiau la 
spectacol. Întâlnind privirile celor doi fraţi, însă, se grăbiră 
să-şi reia treaba, fredonând şi fluierând cântece de păstori. 

lov îşi păstră glasul domolit. „Cum îndrăzniţi să pângăriţi 
amintirea bunicului Isaac printr-o purtare atât de ruşinoasă 
în faţa tuturor acestor servitori? Acum, rogu-vă, să mergem 
în cortul unchiului lacov! Avem lucruri importante de 
discutat”. lov trecu chiar pe lângă cei doi bărbaţi, care în 
clipa aceea arătau mai mult ca nişte copii îmbufnaţi. 

Până să se închidă uşa cortului, Esau îşi recăpătă aerele 
de grozav. „lov, caravana noastră pleacă imediat după 
masa de seară. Vom călători în răcoarea nopţii, la lumina 
torţelor, ca să evităm arşiţa zilei”. 

lov zâmbi binevoitor, dar clătină din cap. „Îmi pare rău, 
bunicule, dar nu pot fi gata de plecare atât de curând. 
Servitorii mei au nevoie de mai mult răgaz ca să-mi 
pregătească caravana pentru plecarea spre Uţ”. Esau îşi 
miji ochii. lov aşteptă ca rotiţele minţii bunicului său să se 
învârtă, dezvăluindu-i adevărul din spatele întârzierii sale. 
„Din pricina acelei femei”. Esau scuipase cuvântul de parcă 
ar fi fost un blestem. „le-am văzut ieşind din cortul ei. Ea 
crede că poate să fure toate acele ierburi şi comori de preţ 

din cortul ei şi că tu le vei încărca orbeşte în caravana ta. Ei 
bine, nu-i aparţin decât hainele de pe ea şi...” 

„Bunicule”, îl întrerupse lov, „ştii bine că te respect şi că 
te cinstesc şi mă supun ţie întotdeauna, când aceasta nu 
intră în conflict cu învăţăturile lui El Şadai”. Esau dădu să 
protesteze, dar furia lui lov îi dădu ghes să tacă. „Dina nu 
va lua cu sine decât posesiunile care îi aparţin. Poţi fi sigur 
de asta, dar nu vom pleca împreună cu caravana ta la 
noapte! mai mult, îţi cersă laşi douăzeci dintre servitorii tăi 
să mă însoţească în Ut”. lov îşi îndreptă atenţia către 
unchiul lacov. „Voi avea nevoie de câţiva oameni în plus 
care să ducă zestrea pe care, fără îndoială, vei dori să o 
oferi frumoasei tale fiice”. 

„Zestre? Tata nu mi-a poruncit să-i dau vreo zestre”. 
Protestul unchiului lacov reduse la tăcere tot zăngănitul şi 
zarva din tabără. „lar tu nu mi-ai oferit niciun preţ pentru 
mireasă. De ce să plătesc zestre pentru o femeie care a fost 
deja pângărită?” Un râs obscen îngheţă sângele lui lov şi 
zgândări mânia lui lacov. „N-am de gând să-i dau zestre 
niciun kesita de argint! De cincisprezece ani stă în casa 
tatălui nostru. Dacă trebuie să plătească cineva zestrea 
Dinei, acela ar trebui să fie fratele meu, care acum 
stăpâneşte peste averea casei lui Isaac”. 

Esau nu mai râdea. „Eu n-am de gând s9 recunosc o 
asemenea fiică şi nici să-i plătesc vreo zestre!” zbieră el. 
Cei doi fraţi se aţâţau acum la o nouă criză de furie. lov îşi 
trecu degetele prin păr şi, de frustrare, îşi lăsă capul pe 
spate. E/I Şadai, cum de rabzi atâta egoism pe pământul 
acesta? „Ajunge!” strigă apoi, acoperind zarva, iar cei doi 
bărbaţi se întoarseră spre el, surprinşi. 


Esau îşi miji din nou ochii. „Ascultă aici, fiu al lui Zerah! 
Vei fi fiind tu strănepotul meu preferat, dar n-am de gând să 
rabd tonul acesta ponincitor”. 

În ciuda iritării pe care o simţea, lov zâmbi şi puse o 
mână pe umărul musculos al lui Esau. „Nici eu n-am de 
gând să-ţi rabd vorbele urâte despre viitoarea mea noră, 
chiar dacă eşti străbunicul meu”, zise lov, înfruntându-i 
privirea până când uriaşul cedă şi ieşi, mârâind şi cu paşi 
apăsaţi, afară din cort. 

lov se întoarse apoi spre unchiul lacov, care îl privea cu 
gura căscată. „În viaţa mea n-am văzut pe cineva care să-i 
închidă gura fratelui meu aşa cum tocmai ai făcut-o tu, lov. 
Cum se face că ai atâta trecere înaintea diavolului acesta 
de Esau?” 

Lui lov i se strânse inima simțind ura din întrebarea lui. 
„Ei bine, unchiule”, replică el, „bănuiesc că am câştigat 
respectul străbunicului meu în noaptea când am fost trimis 
în expediţia de vânătoare menită să te omoare pe 
dumneata”. Citi pe faţa unchiului lacov şocul la care 
sperase. „Chiar te interesează să auzi povestea aceasta?” 

Pe faţa lui lacov se întinse un zâmbet bănuitor. „Ce ceri în 
schimb pentru povestea ta? Oricât de măiestrită ar fi, n-am 
nicio intenţie să plătesc zestrea Dinei”. 

Obosit de meschinăria rubedeniilor lui, lov clătină din 
cap. „Nu-ţi cer nimic în schimb, unchiule. Ba chiar voi fi 
fericit să plătesc un preţ de mireasă pentru Dina. Este o 
perlă de mare preţ”. 

Bănuielile încreţiră fruntea unchiului lacov. lov îi puse un 
braţ pe după umeri şi îl îndrumă spre una din legendarele 
rogojini ale tribului bătrânului. Oile şi caprele pestriţe şi 

bălţate dădeau un material cu o împletitură unică, care 
ajunsese să fie foarte râvnit în tot Canaanul. 

„Nu-ţi cer decât să-mi spui şi dumneata o poveste în 
schimb”. lov zâmbi şi aşteptă răspunsul lui. 

„Bănuiesc că dincolo de această înţelegere se mai 
ascunde ceva, dar curiozitatea asupra relaţiei în care te afli 
cu impenetrabilul Esau îmi dă ghes să accept”, spuse lacov. 

lov ridică dintr-o sprânceană şi arătă spre o rogojină din 
lână de miel. lacov consimţi să se aşeze amândoi pe ea. 
„Aveam treisprezece ani”, începu lov, „dar îmi amintesc 
totul de parcă s-ar fi petrecut ieri. Trecuseră şapte zile de 
când dumneata l-ai înşelat pe bunicul Isaac, făcându-l să 
creadă că eşti fiul său întâi născut. După ce ţi-a dat 
dumitale binecuvântarea legământului, ţi-ai dat seama de 
mânia cu care avea să te urmărească Esau şi, de frică, ai 
fugit să-ţi scapi viaţa, nădăjduind să ajungi în casa unchiului 
Laban, din Haran”. 

lacov îşi ridică bărbia, pregătit, ca de obicei, să se apere. 
„Poate că l-am înşelat pe tata ca să-mi dea mie 
binecuvântarea, dar El Şadai ştia cine avea să păzească 
mai bine adevărul lui lahve, împlinind legământul cu 
Avraam. Esau a refuzat să se aşeze sub marile învățături 
ale Casei lui Sem. Nu merita binecuvântarea”. 

lov încuviinţă din cap, dar refuză să aprobe înşelăciunea 
unchiului său. „Bunicul Esau a convocat toţi bărbaţii din 
clanul său la o întrunire. L-a însărcinat pe Elifaz să conducă 
ceea ce el numea «o importantă vânătoare». Esau le-a 
poruncit celorlalţi fii ai săi să mai aleagă fiecare câte un 
bărbat din familiile lor. Aceştia trebuiau să-ţi ia urma de la 
depărtare până când treceai lordanul, după care al doilea 

lui născut - bunicul meu, Revel, cel mai de seamă arcaş al 
edomiţilor - avea poruncă să-ţi trimită o săgeată în 
coapsă”. lov se opri. „Voiau să te rănească mai întâi, ca să-ţi 
vâre spaima în oase înainte ca ceilalţi să te împresoare şi să 
te omoare, unchiule”. 

Chipul lui lacov îşi pierdu orice culoare. 

„Esau credea că, odată cu moartea dumitale, avea să fie 
liber să pretindă binecuvântarea legământului, dată lui 
Avraam prin atingerea mâinii lui Isaac”. 

Prea agitat ca să stea locului, lacov se ridică în picioare şi 
începu să umble încoace şi încolo. „Şi ce vrei să spui cu 
asta. lov? Am crezut că-mi vei spune cum se face că frate- 
miu dansează după cum îi cânţi tu. Ce-are a face tot 
nonsensul acesta cu puterea pe care o ai asupra lui Esau?” 

„O, dar nu este nonsens, unchiule. Este motivul pentru 
care eşti încă în viaţă”. lacov se opri din mers, iar lov îi făcu 
semn să se aşeze la loc pe rogojină, lângă el. „Vrei, te rog, 
să te aşezi pentru sfârşitul poveştii?” Mormăind, lacov se 
lăsă pe rogojină, în vreme ce lov aşteptă, răbdător, să 
continue. „Ştii că Elifaz mai curând s-ar arunca în propria 
sabie decât să se atingă de vreun fir de păr din capul 
dumitale, întrucât voi doi aţi fost ucenici împreună în Casa 
lui Sem. Unchiul Elifaz s-a făcut pământiu la faţă când 
bunicul Esau i-a cerut să conducă aşa-zisa vânătoare”. 

„Aşa cum se şi cuvenea. Întreaga idee de a vâna un om 
este o barbarie”. 

Pe lov ipocrizia lui lacov aproape că îl făcu să 
scrâşnească din dinţi, însă refuză să se abată de la 
povestea lui. „Când Revel l-a ales pe al doilea său născut - 
pe tatăl meu, Zerah - pentru vânătoare, tatăl meu s-a făcut 


1 


tot atât de pământiu la faţă precum unchiul Elifaz”. 

lacov păru lovit. „De ce ar alege Revel în rândul 
vânătorilor încă un discipol de-al lui Sem? Doar ştia bine că 
eu l-am instruit pe tatăl tău în Casa lui Sem. Ştia că noi trei 
- Elifaz, Zerah şi cu mine - eram singurii trei oameni din 
sămânţa lui Isaac legaţi prin învăţăturile lui El Şadai. De ce 
i-ar pune pe cei doi aliaţi ai mei să mă vâneze?” 

„Esau l-a ales pe Elifaz din acelaşi motiv pentru care 
Revel l-a ales pe tatăl meu. Fiecare spera ca, forţându-i pe 
aliaţii tăi să aleagă între datorie şi devoțiune, aceştia aveau 
să devină mai puternici - potrivit concepţiei lui Esau despre 
putere. Vezi dumneata, atât bunicul Esau, cât şi bunicul 
Revel percepeau înclinațiile preoţeşti ca pe o slăbiciune şi 
puneau preţ doar pe abilităţile vânătoreşti şi războinice”. 

lacov închise ochii. „El Şadai, ajută-ne”. Uitându-se la lov, 
întrebă, „Cum se face că un om atât de bun şi blând ca tine 
descinde dintr-un trib setos de sânge precum cel al lui 
Esau?” 

lov ignoră întrebarea lui şi îşi depănă mai departe 
povestea, ştiind că următoarele cuvinte aveau să-i 
dezvăluie răspunsul. „L-am aşteptat pe tata în afara 
Cortului întâlnirii ca să-l felicit pentru numirea lui. Văzând 
că nu mai vine, m-am uitat pe furiş înăuntru şi l-am auzit 
plănuind împreună cu unchiul Elifaz să mă ia şi pe mine la 
vânătoare. La început, am fost încântat - eram tot atât de 
setos de sânge precum toţi ceilalţi din clanul lui Esau, 
unchiule”. lov văzu expresia de groază de pe chipul lui 
lacov. „Şi pe urmă, m-am înfuriat. N-aveau de gând să mă 
lase să lupt. Unchiul Elifaz plănuia să se folosească de 
autoritatea sa de întâi născut ca să te protejeze de săbiile 

fraţilor săi. Planul era să-i lase doar să te jecmănească de 
darurile pe care ţi le trimisese în taină bunica Rebeca ca să 
cumperi favoarea unchiului Laban”. 

„Şi mi le-au furat pe toate!” spuse lacov, plin de venin. 
„Esau este motivul pentru care am ajuns la unchiul Laban 
fără o boabă de grâu pe care să o pot oferi ca preţ de 
mireasă pentru preaiubita mea Rahela!” Furia lui lov, pe 
care până atunci şi-o înăbugşise, ieşi, în sfârşit, la suprafaţă. 
„Da, te-au jefuit de argintul, grânele şi mirodeniile dumitale, 
unchiule, dar cel puţin ai rămas cu viaţă şi te-ai întors în 
Padan Aram, douăzeci de ani mai târziu, cu patru soţii, 
unsprezece hi şi o frumuseţe de fiică”. 

lacov tăcu. 

Amintindu-şi scopul mai mare pe care îl urmărea. lov îşi 
recăpătă stăpânirea de sine şi vorbi încet. „Când partida 
noastră de vânătoare ţi-a dat drumul, unchiul Elifaz a mers 
mai departe spre nord, împreună cu mine, spre Casa lui 
Sem. Cele nouă rubedenii ale noastre s-au întors cu 
comorile prădate în tabăra lui Esau, dar acestea n-au putut 
domoli mânia străbunului meu. Bunicul Revel l-a provocat 
din nou pe tatăl meu să-şi înfrângă slăbiciunea, forțându-l 
să dea explicaţii înaintea lui Esau pentru eşecul vânătorii. 
Când a auzit raportul, străbunicul l-a trântit pe tata la 
pământ. Acesta s-a lovit cu capul de o piatră şi tot sângele i 
s-a scurs”. 

lacov ridică din nou bărbia, ca şi când jalea şi remuşcările 
aveau să i se prelingă pe chipul dur precum apa pe aripile 
unei păsări. „Aşadar, vrei să zici că sentimentele de 
vinovăţie care l-au cuprins pe Esau din pricina morţii lui 
Zerah îl fac să se plece înaintea ta ca un cerşetor înaintea 

unui prinţ?” lacov flutură din mână. „Pfui. Nu te cred. 
Cunosc bruta aceea roşie de prea multă vreme. Esau nu are 
conştiinţă. Nu vina îl face să se plece înaintea ta”. 

„Nu, unchiule”, spuse lov. „Străbunicul Esau nu se pleacă 
câtuşi de puţin înaintea mea”. lov studie fiecare linie şi cută 
de pe faţa lui bătută de ploaie şi vânt. „Esau mă respectă, 
unchiule lacov, pentru că l-am iertat şi l-am iubit chiar şi 
atunci când mi-a greşit”. 

Ochii lui lacov împrăştiară scântei. „Atunci eşti un 
smintit”. 

lov lăsă tăcerea să poarte ecourile vorbelor unchiului său, 
înainte de a deschide din nou gura. „Acum e rândul 
dumitale să-mi spui o poveste”. Fără să clipească, cu glasul 
lipsit de vreo emoție sau acuzaţie, lov formulă, în sfârşit, 
întrebarea care îi pârjolea inima încă de când auzise 
strigătele îndurerate ale Dinei. „Fiii tăi l-au ucis pe prinţul 
Sihemului dintr-o cauză dreaptă, sau propria-ţi neiertare ţi-a 
infectat întreaga casă cu ură?” 

lacov începu să tremure şi se făcu tot atât de roşu la faţă 
precum fratele său geamăn. „leşi afară! leşi din cortul 
meu!” 

Moi pleca”, spuse lov liniştit, ridicându-se în picioare, 
„dar o voi lua pe Dina cu mine şi o voi învăţa căile lui El 
Şadai, aşa cum le-am învăţat eu însumi în Casa lui Sem - şi 
pe care ar fi trebuit să le înveţe din casa ta”. Înainte să 
ridice uşa cortului, îi mai oferi un ultim cuvânt. „Mă rog ca, 
într-o bună zi, unchiule, să găseşti şi dumneata eliberarea 
care vine în urma iertării”. 

„leşi afară!” Glasul mânios al lui lacov fu însoţit de 
zgomote de vase sparte. lov se îndepărtă de cortul 

unchiului său. Nu putea decât să spere că, în zilele ce 
aveau să vină, lacov îşi va aduce aminte de o parte din 
cuvintele sale, iar seminţele pe care le sădise în el vor 
creşte şi vor aduce roadă. 

„Îţi mulţumesc pentru că i-ai cerut unchiului Esau să ne 
lase să călătorim separat”. În sfârşit, în cea de-a treia 
noapte de călătorie, Dina îşi putu depăşi stânjeneala şi 
dădu glas gratitudinii pe cane o simţea. Cămila ei se târa 
lângă a lui lov. Deasupra lor strălucea o boltă de stele, iar 
torţele le luminau calea dedesubt. „Şi îţi mai mulţumesc 
pentru că nu ţi-ai ieşit din fire când n-am fost gata de drum, 
a doua zi în zori. Trag nădejde că aşteptând după o femeie 
nu te-ai făcut de ruşine în faţa servitorilor”. 

lov râse. „Dina, aceia care mă cred slab pentru că aştept 
după o femeie ar găsi, cu siguranţă, şi altceva de criticat, în 
afară de asta. Mie nu mi-e ruşine de ce cred alţii. Ruşinea 
sau inocenţa mea se stabileşte între mine şi EI-Elion”. 
Încreţindu-şi fruntea şi ridicându-şi capul, scrută zările. 

Dina tăcu, privindu-l cu luare-aminte. Înalt şi musculos, 
era epitomul puterii edomite. Şi totuşi, acest bărbat plin de 
tandreţe era tot atât de diferit de Esau pe cât era soarele 
de lună. În spasmele coşmarului ei, părul său arămiu şi 
vocea răguşită îi amintiseră de fraţii ei, însă firea lui blândă 
şi bună spulberase orice asemănare dintre el şi bărbaţii din 
tribul lui lacov. Cele câteva şuviţe argintii din pletele lui 
unduioase reflectau lucirile torţelor, iar când lov se întoarse 
să o privească, ochii lui negri îi străpunseră sufletul. 

„Îţi mulţumesc că te-ai învoit să te măriţi cu fiul meu. Vei 
fi o mireasă minunată”. 

Dina îşi simţi inima în gât. ÎI privi cu luare-aminte, 

căutând pe chipul său vreo urmă de ironie, dar nu găsi 
niciuna. „Bineînţeles, niciodată nu mi-ar trece prin gând să-l 
nesocotesc pe bunicul”. Pironindu-şi ochii asupra caravanei 
dinaintea lor, simţi cum obrajii îi luau foc. 

„Obiceiurile fiicelor lui Avraam îţi dau dreptul să refuzi. Şi 
totuşi, n-ai refuzat”. lov se opri. 

Inima Dinei o luase razna. Poate că îşi dorea ca ea să fi 
refuzat? 

„Mă bucur că vei face parte din casa mea de-acum”, se 
auzi glasul lui lov aidoma vinului cald, îndulcit cu miere. 
Dina se întoarse încet spre el şi se trezi pierdută în ochii lui 
cafenii. 

Mă socoteşte frumoasă şi se bucură că voi face parte din 
casa lui... Se mai purtase oare vreun bărbat atât de drăguţ 
cu ea de când...? 

la stai puţin! 

Nu era aceasta aceeaşi cursă în care căzuse în Sihem? Să 
fi fost oare toţi bărbaţii nişte trădători? Dina scutură din 
cap, ca pentru a se deştepta dintr-un vis. Vreme de 
douăzeci de ani, negustori şi păstori depănaseră de 
nenumărate ori povestea fiilor lui lacov care măcelăriseră 
sihemiţi nevinovaţi, iar cei mai mulţi dintre ei o socoteau pe 
ea vinovată pentru că se dusese în cetate în ziua aceea. 
Abba lacov scornise povestea că prinţul Sihemului abătuse 
nenorocirea asupra propriei cetăţi prin faptul că i-a necinstit 
fiica, pângărind-o în afara ritualurilor nupţiale instituite de 
lahve. Oricare ar fi fost povestea căreia lov alesese să dea 
crezare, ea nu avea să-i îngăduie vreodată lui - sau oricărui 
alt bărbat - să o înșele şi să o trădeze din nou. 

Azvârlindu-şi privirea înainte, spuse, „Ard de nerăbdare 

să-l întâlnesc pe fiul tău”. Rostise cuvintele scurt, cu mâinile 
încleştate pe frâie. Băgând de seamă că, în faţă, li se 
întindea tabăra de noapte, şopti, „Chiar la ţanc”. 

„Sigur eşti obosită”, spuse lov, arătând spre un morman 
de pietre ridicat în mijlocul stâncilor roşiatice de o 
frumuseţe aparte, din jurul lor. „Ne aşteaptă un foc 
călduros”. lov încuviinţă plin de graţie şi, îmboldindu-şi 
cămila să înainteze, vorbi cu călăuza şi salută restul 
caravanei. Şi în seara aceasta, trimisese câţiva servitori 
înainte ca să aşeze tabăra pentru toţi drumeţii osteniţi. 

Nogahla aşteptă, răbdătoare, până când Dina cobori din 
şa. Tânăra servitoare era singura zestre pe care Abba lacov 
o dăduse Dinei. Fără tradiţionalele daruri care să-i 
înlesnească întoarcerea în cazul în care fiul lui lov ar fi 
refuzat-o. FM veşmânt de nuntă, învelitoare pentru cap 
împodobită cu bănuţi sau alte podoabe pe care să le poarte. 
lov se arătase binevoitor şi îi oferise tatălui ei preţul cuvenit 
pentru mireasă, dar, păstrându-şi o doză de demnitate, 
acesta nu-l acceptase. 

„Bună seara, stăpână”, îi spuse tânăra cuşită, făcându-i o 
primire în cort demnă de o regină a Nilului. Dacă nu i s-ar fi 
văzut dinţii albi şi ochii strălucitori, Nogahla s-ar fi putut, cu 
uşurinţă, pierde în noapte. 

Dina o luă de mâini, încercând să îşi liniştească emoţiile 
şi, totodată, să-şi facă cunoscute dorinţele. „le rog, 
Nogahla, după cum ţi-am spus şi aseară, şi alaltăseară, n-ai 
de ce să te pleci înaintea mea. Eu însămi nu sunt cu nimic 
mai presus de o servitoare”. 

Fata păru din cale-afară de uluită. 

„Te-ar surprinde să afli că una din soțiile tatălui meu era 

cuşită?” întrebă Dina, mângâind-o cu gingăşie pe obraz. 

Nogahla făcu ochii mari şi dădu din cap. Dina râse. 
Micuța servitoare era în stare să poarte o întreagă 
conversaţie fără să scoată o vorbă - chipul ei era o oglindă 
desăvârşită pentru cele ce se petreceau în inima şi mintea 
ei. 

„servitoarea lui Ima Rahela, Bilha, avea pielea tot atât de 
întunecată ca şi tine”, spuse Dina, „şi, într-o zi, Rahela a 
dat-o de nevastă tatălui meu”. 

Privind-o cu luare-aminte pe sfioasa servitoare cuşită, 
Dina încercă să îşi închipuie cum s-o fi simţit Bilha când 
fusese pusă în faţa faptului de a intra în intimitatea 
căsătoriei de pe poziţia unei servitoare, nu a unei neveste 
cu drepturi depline. Se simţi copleşită de o tristeţe matură, 
de o mâhnire de care copiii, din fericire, nu aveau habar. Îşi 
aduse aminte de vremurile când măcina grâne şi cocea 
pâine sub atenta instruire a celei de-a treia mame, Bilha. 
Zilpei, celei de-a patra, îi făcea plăcere să ţeasă şi să 
toarcă, dar îi lipsea răbdarea de a o învăţa pe Dina 
meşteşugul fin al pânzeturilor şi urzelii. Zilpa, servitoarea 
Leei, fusese dată lui lacov, la rându-i, ca roabă, dar, spre 
deosebire de Bilha, ea nu-şi recăpătase niciodată zâmbetul. 

„Mama mea a fost luată roabă din ţinutul nostru de 
baştină, din Cuş, pe când era foarte tânără”, spuse fata, 
întrerupând amintirile Dinei. „Eu sunt fiica stăpânului ei. 
Tatăl meu a fost un soldat egiptean înstărit, iar mama, 
sclavă în casa lui. Deşi avea o nevastă, tatăl meu a iubit-o 
pe mama şi uneori mă lăsa să călăresc împreună cu el pe 
caii lui de rasă”. 

Dina căută pe chipul Nogahlei vreo urmă de tristeţe sau 

regret. Nu găsi niciuna. Fata nu cunoscuse decât viaţa de 
servitoare. Vorbea despre moştenirea ei ca şi când ar fi 
făcut un inventar pentru târg. „Câţi ani ai tu, Nogahla?” 

„Nu ştiu precis”, spuse ea, ciocănindu-şi bărbia cu un 
deget grațios. „Dar chiar înainte să fiu luată de la ea, mama 
mi-a spus că am cinci ani, iar de atunci am ajutat la 
pregătirea a zece sărbători anuale în tabăra jupânului 
Isaac”. 

Dinei i se frânse inima gândindu-se la cât de puţine erau 
amintirile Nogahlei. Îşi aduse aminte de femeile duse în 
lanţuri şi legate cu centuri de fier în jurul gâtului, de pe 
străzile Sihemului. „Nogahla, nu te pot ţine ca servitoare”. 

Buzele trandafirii şi pline ale fetei începură să tremure. 
„Stăpână, rogu-te. Dacă mă izgoneşti, ştii ce vor face alţii 
cu o fată de vârsta mea?” Pe genele de jos îi jucau lacrimi. 
„Dacă te-am jignit cu ceva, îmi pare rău. Am să...” 

„Nu, nu m-ai jignit cu nimic”. Dina oftă şi o luă de mână. 
„Pur şi simplu, cred că este greşit să te fac servitoarea mea. 
Niciodată n-am avut nevoie de una”. 

„Dar eu am nevoie de o stăpână”, şopti fata, strângând 
mâna Dinei. „lar stăpâna mea are nevoie de o prietenă. Nu 
am putea să avem grijă una de alta?” 

„lertaţi-mă”, se auzi glasul lui lov, moale şi nesigur, de 
partea cealaltă a cortului. „Dina, mai eşti trează?” 

Nogahla se trase la o parte, iar Dina se duse, grăbită, 
către deschizătura cortului. „S-a întâmplat ceva?” 

Faţa lui lov era... ei bine, cu neputinţă de citit. Nu-l 
cunoştea destul de bine pe acest bărbat încât să poată da 
un înţeles fiecărei cute subtile de pe fruntea lui sau felului 
în care colţul drept al gurii i se ridica abia perceptibil. 


Vrei să vii cu mine până la foc?” spuse lov şi, uitându-se 
apoi la fata cuşită, adăugă, „Singură”. Nogahla îşi cobori 
privirea şi se afundă în cort, iar Dina păşi în noapte. 

Stomacul i se strânse de groază. „Ce este?” îşi roti 
privirea în jurul taberei. Toţi servitorii erau în corturile lor. 
Era singură cu lov, în bătaia lunii. Mu! EI Şadai, nu, nu din 
nou. Ultima dată când un bărbat se purtase cu bunătate 
faţă de ea şi o dusese într-un loc singuratic precum 
acesta... 

„Dina, nu-ți fie teamă”. lov îi puse o mână pe spate şi o 
îmboldi să înainteze. „Nu vreau decât să vorbesc cu tine. 
Vrei să şezi cu mine lângă foc?” 

lov aşezase acolo două rogojini, una lârr gă alta-Dina 
scutură din cap. „Nu, te rog. Nu pot. Nu vreau. M-ai promis 
fiului tău!” Se întoarse, vrând să alerge în întuneric, 
oriunde, numai să scape de trădarea încă unui bărbat. 

„Dina, ascultă-mă”. El o prinse în braţele sale puternice, 
dar când ea se împotrivi, îi dădu drumul numaidecât. „N - 
am să te rețin, dar nu poţi fugi în deşert pe timp de 
noapte”. 

Tremurând atât de violent încât abia se putea ţine pe 
picioare, Dina îşi încolăci braţele în jurul trupului şi ţintui cu 
privirea pământul roşu şi bolovănos. Fără lacrimi. EI Şadai. 
Te rog, nu mai vreau să vărs lacrimi. 

lov făcu un pas spre ea şi îi întinse o mână, însă ea se 
trase înapoi aidoma unei copile speriate. „Vreau doar să 
stăm lângă foc şi să vorbesc cu tine despre El Şadai, înainte 
de a ajunge în Uţ”. Ochii lui erau tandri. Limpezi, aşa cum 
spusese Nogahla mai demult. „N-am să-ţi fac rău. Uită-te la 
mine, Dina!” 


Dar cum să-l mai privească vreodată în ochi? Prima dată 
când îl întâlnise avusese coşmarul acela isteric, iar acum 
tocmai îl învinovăţise că ar fi avut de gând să săvârşească o 
mârşăvie cu viitoarea lui noră. Ce îl împiedica să-i facă 
bagajele şi să o trimită chiar acum înapoi în tabăra lui Abba 
lacov? înţelese, brusc, că semăna foarte mult cu Nogahla: 
amândouă trăiau cu groaza de a nu fi respinse de stăpânii 
lor. 

Se deplasă, băţoasă, până la foc şi se aşeză în bătaia lui. 
Va asculta ce are lov de zis. Ba chiar va şi vorbi, dacă i se 
va cere. Dar nu îl va privi în ochi. 

Răbdarea lui lov o neliniştea. Focul trosnea şi pocnea. Mai 
multe scântei îşi luară zborul spre ceruri până când el, în 
sfârşit, rupse tăcerea. „Povesteşte-mi despre prinţul Sihem, 
Dina-L-ai iubit?” 

Dina îşi ţinu răsuflarea. Clipi iute, sudând greu, luptându- 
se cu emoţiile. Nimeni nu o întrebase vreodată aceasta - 
nici măcar mamele ci nu se sinchisiseră să afle. Aruncă o 
bucată de bălegar uscat în foc. Poate că o va întreba 
altceva. 

„Dina, te rog. Am văzut felul în care l-ai îngrijit pe bunicul 
Isaac în ultimele sale zile. Ştiu că ai o inimă plină de iubire. 
Erai atât de fragedă când Simeon şi Levi au venit în 
salvarea ta. Ai crezut că eraţi căsătoriţi când prinţul Sihem 
te-a dus în patul său?” 

„Cum îndrăzneşti să-mi pui întrebări atât de intime?” 
Izbucnirea ci o surprinse până şi pe ea. „Nici propriul meu 
tată nu mi-a vorbit despre asemenea lucruri!” Dina îşi 
strânse pumnii, vrând ca tremurul să înceteze. 

lov aşteptă, dar ea nu-şi putea înfrâna multă vreme 

lacrimile. Cuprinsă de panică, încercă să se salte în 
picioare, dar mâna lui puternică o împiedică. „Nu mai fugi. 
Dina. Nu te mai ascunde. Povesteşte-mi ce s-a întâmplat la 
Sihem”. Ochii lui o străpungeau. „L-am vizitat pe bunicul 
Isaac, an de an, la seceriş şi la tunsul oilor, dar niciodată n- 
am ştiut cum ai ajuns în tabăra lui, până săptămâna 
trecută. De ce te-ai uscuns vreme de cincisprezece ani, 
Dina?” 

„Ei m-au făcut să mă ascund, pentru că le era ruşine cu 
mine!” Ecourile strigătului ei chinuit brăzdară văzduhul gol 
şi îi zguduiră trupul de hohote. lov îi eliberă braţul, ca şi 
când ar fi fost leproasă. Vedea oare repulsie pe faţa lui? 
Şoc? Groază? Plecându-şi capul, îşi dădu frâu liber 
lacrimilor, prea frântă ca să-i mai pese. 

Un țipăt ascuţit de bufniţă se auzi în depărtare. lov se 
trase mai aproape. „Dina, ascultă-mă”. Îi atinse umărul, iar 
ea tresări. „Îmi pare rău”, spuse, oftând. „Te rog, Dina. L-ai 
iubit pe Sihem?” 

„Da, da, l-am iubit”, strigă ea, „şi el m-a iubit, la rându-i”. 
Dina se uită ţintă la omul de care îi atârna viitorul. 
Scoţându-şi din jurul inimii scutul de suferinţă şi 
amărăciune, îşi şterse obrajii. „M-a iubit, lov. Este chiar atât 
de greu de crezut? De ce nimeni nu poate crede că un 
bărbat m-ar putea iubi?” 

lov o luă pe după umeri, iar Dina îi simţi căldura lipsită de 
patimă. Gestul lui simplu descumpăni fragilele sale ziduri 
de apărare. Îşi strânse genunchii la piept şi îşi îngropă faţa 
într-o lume privată a eliberării. 

lov o lăsă să plângă, lăsă tăcerea să-şi săvârşească 
lucrarea tămăduitoare. Apoi, când lacrimile ei se 

împuţinară, spuse cu blândeţe, „Dina, trebuie să-ţi mai pun 
o întrebare dificilă. Nu ca să te judec sau să te condamn, ci 
ca să te eliberez de durerea pe care o simţi chiar acum”. Îşi 
culcă obrazul pe creştetul capului ei, aidoma unui tată 
iubitor cu copilaşul său. „Ştiai că este greşit să te dăruieşti 
prinţului Sihemului înainte de a primi binecuvântarea tatălui 
tău şi a lui El Şadai?” 

Dina închise ochii şi se smulse din îmbrăţişarea lui. Dădu 
să se ridice şi să meargă înapoi la cortul ei, dar el o prinse 
de braţ. „Răspunde-mi, Dina”. 

Dina se trase înapoi şi îşi şterse lacrimile. „Vei trimite cel 
puţin un paznic ca să mă însoţească înapoi în casa tatălui 
meu?” Cu un râset acru, adăugă, „Sau merit tot ceea ce îmi 
hărăzeşte vreun bandit?” 

lov se întinse din nou după ea, ridicându-se în genunchi 
şi, de astă dată, îi apucă mâinile cu blândeţe. „le rog, 
răspunde-mi, Dina. Este important să rosteşti cu voce tare 
aceste cuvinte”. 

„Da. Am ştiut!” spuse ea, îndepărtându-i mâinile. „Am 
ştiut că este greşit să mă culc cu Sihem înainte de a primi 
binecuvântarea tatălui meu, dar am făcut-o oricum”. 
Lacrimile o copleşiră din nou. „Aşa ceva poate fi greu de 
înţeles pentru cineva ca tine - pentru cineva care a dus o 
viaţă binecuvântată, fără durere sau frământări. Dar Sihem 
a fost singura persoană care mi-a arătat iubire, lov, şi pur şi 
simplu n-am putut să-l refuz”. 

lov scoase de la brâu un cuţit. Un val de frică străbătu 
trupul Dinei şi, instinctiv, se încordă, gata de fugă. La fel de 
brusc, însă, simţi aşezându-se peste ea giulgiul resemnării. 
Aceea era soarta pe care ar fi trebuit să o împartă cu soţul 

ei, în urmă cu douăzeci de ani. În aşteptarea loviturii, 
închise ochii. 

În locul ei, însă, auzi cum lov se ridică în picioare şi se 
îndepărtează, îl urmări din ochi în timp ce el dezlegă un 
miel priponit de cortul lui şi mână desăvârşita creatură 
înapoi lângă foc, unde stătea ea. 

„Dina, toţi păcătuim, fiecare dintre noi, iar păcatul aduce 
moarte. Dar El Şadai i-a învăţat pe Adam, pe Noe şi pe 
Avraam cum să îşi ispăşească păcatele prin sânge”. 
Îngenunchind lângă miel, îşi ridică privirile spre Dina şi tăie 
gâtul dobitocului. 

„Nu!” Dina se prăbuşi în genunchi. „Ce faci? De ce ucizi 
creatura aceasta neajutorată?” începu să tremure; mânia 
se strângea în ea pe măsură ce sângele mielului se vărsa 
pe pământ. „Am crezut că eşti bun şi blând, dar eşti la fel 
de dur şi nepăsător ca toţi bărbaţii”. Auzise despre 
sângeroasele jertfe pe care le aduceau Abba lacov şi 
bunicul ei, dar ca femeie, nu îi fusese niciodată îngăduit să 
fie martoră la ofrandele lor. 

„Mielul a murit, Dina, pentru ca tu să poţi trăi”. Glasul lui 
lov, calm şi liniştit, pătrunse dincolo de amărăciunea ei. 
„Aceasta este calea rânduită de El Şadai pentru a ne 
elibera de povara păcatului nostru. 

Ca preot al familiei mele, aduc jertfe regulate pentru 
copiii mei, în eventualitatea în care L-au blestemat pe 
Dumnezeu în inimile lor”. lov îi atinse mâna, ungându-i 
încheietura cu sângele mielului. „În curând vei fi nora mea. 
Aduc această jertfă pentru tine”, spuse el. „Acum trebuie să 
dai drumul ruşinii tale”. 

Ea se holbă la el, nevenindu-i să-şi creadă ochilor. „Cum 

poţi să mă dai hului tău acum, când îmi cunoşti ruşinea ce 
atârnă de mine precum nişte zdrenţe murdare?” 

„Voi aduce acest miel lui El Şadai ca ardere-de-tot. Dina. 
Până dimineaţă, nu va mai rămâne nimic din el”. lov se 
ridică în picioare şi îi dădu şi Dinei o mână de ajutor. „Care 
ruşine?” întrebă apoi. „Eu nu văd nicio zdreanţă murdară pe 
tine”. Îndepărtându-se, începu lucrarea preoțească de 
pregătire a animalului pentru jertfă. Dina îl privi, pre (de 
câteva minute, într-o uimire tăcută şi apoi se întoarse în 
cortul ei. 

Nogahla o întâmpină cu ochi mari, întrebători, dar Dina 
se simţea prea amorţită pentru a da explicaţii. „Vom vorbi 
dimineaţă despre aceasta”, făgădui ea şi se cufundă în 
somn, însoţită şi în vis de mireasma dulce a mielului fript. 


— Geneza 3: 1, 4-5 


Șarpele era mai şiret decât toate fiarele câmpului pe care 
le făcuse Domnul Dumnezeu. El a zis femeii: 

„Oare a zis Dumnezeu cu adevărat: «Să nu mâncaţi din 
toți pomii din grădină»?” (...) Atunci şarpele a zis femeii: 
„Hotărât, că nu veti muri, dar Dumnezeu ştie că, în ziua 
când veţi mânca din el, vi se vor deschide ochii şi veti fi ca 
Dumnezeu, cunoscând binele şi răul”. 


Sufrageria publică a palatului cioplit în stâncă zumzăia de 
activitatea din miezul zilei. Cerşetori, văduve şi orfani 
umpleau mesele din încăperea largă şi pătrăţoasă, cu 
tavane înalte şi o curte privată. Sitis îşi pironi privirea 
asupra mării de feţe flămânde aşezate pe bănci şi scaune, 
în vreme ce alţi nevoiaşi aşteptau afară ca să ia parte la 
masa pe care lov le-o oferea zilnic. La fiecare masă erau 
postați paznicii casei, pentru a menţine ordinea, iar aerul 
era saturat de izurile amestecate de trupuri nespălate şi 
terci de ovăz. Sitis alungă cu mâna o muscă ce i se aşezase 
pe faţă şi se întrebă dacă soţul ei visase vreodată că aveau 
să hrănească, zi de zi, atâţia oameni. 

Toată lumea din casă era ocupată cu servitul, până şi 
bătrâna ei doică. „Nada, lasă jos tava şi dă fuga până acasă 
la Enon”. Având ea însăşi mâinile pline, Sitis îi făcu semn 
unui alt servitor să preia tava Nadei. „Spune-i leneşei de 
nevastă-sa să vină să ne dea o mână de ajutor”. Făcând un 
scurt inventar al celorlalţi copii ai săi, le numără pe cele trei 
fiice care serveau, precum şi pe cele cinci nurori ale sale. 
Cel de-al şaptelea fiu nu se aşezase nicăieri într-atât de 

mult încât să se însoare. „Spune-i prinţesei aceleia 
trândave a lui Enon că dacă refuză să împartă terci, nu va 
purta aurul fiului meu”. 

Cu pumnii strânşi pe şolduri, hotărâtă să transmită 
rubedeniilor risipitoare ultimatumul, Nada îşi strecura deja 
trupul masiv printre coridoarele înguste. Sitis o urmări cu 
privirea şi murmură, „lov ar fi trebuit să mă lase pe mine să 
aleg o soţie pentru Enon. Aş fi ales-o pe fiica lui Bela. Măcar 
fata asta ştie să muncească”. O încântare uşor răutăcioasă 
îi găâdilă inima închipuindu-şi dojana furtunoasă a Nadei 
pentru soţia lui Enon. 

Dar realitatea cerşetorilor fără dinţi, a copiilor murdari şi 
a femeilor bolnăvicioase o împresura. Poate că lov al ei 
credea că gospodăria lui avea să salveze lumea? 

Potrivindu-şi pe faţă un zâmbet precum olarul ce 
modelează un lut pe jumătate uscat, apucă mai strâns 
strachina şi polonicul de servit. Ştergându-şi fruntea cu 
dosul mâinii, se aplecă să servească lumea. „Văduvă Orma, 
ai mai dori nişte fiertură de orz?” 

Bătrâna se ridică de la masa văduvelor cu ochii 
înneguraţi, dar receptivi. „Stăpână, de ce nu mă laşi pe 
mine să-ţi servesc musafirii astăzi? Soţul tău a plecat de 
aproape o lună, iar tu munceşti mult prea din greu”. Pe 
sprâncenele sârmoase şi sure ale bătrânei juca un licăr 
ghiduş. „Ai apucat să discuţi cu Uzahmah ca de la mamă la 
fiică, înainte de banchetul în cinstea logodnei ei?” 

Zâmbetul plăsmuit de pe buzele lui Sitis se prefăcu într-o 
nedisimulată plăcere. Văduva Orma era favorita ei dintre 
toate cele ce veneau cu regularitate după de-ale gurii. 
Aproape că făcea să se merite toată această şaradă 

degradantă. „Nu, Orma. N-am avut vreme să fac altceva 
decât să văd de treburile gospodăreşti”. 

Văduva o eliberă cu blândeţe de polonic şi de castron. 
„Du-te, dragă. Casa asta îi serveşte zi de zi pe aceia dintre 
noi care n-au de mâncare. Dă-mi voie să servesc eu astăzi, 
iar tu trage-ţi sufletul”. 

Deşi vorbele Ormei nu ascundeau nicio urmă de 
judecată, un ghimpe de vinovăţie întunecă inima lui Sitis. 
De fapt, nu îi repugna să-i slujească pe cei aflaţi în nevoie - 
sau cel puţin nu atât de mult ca altă dată. Doar că avusese 
de făcut atâtea pregătiri pentru banchetul dat în cinstea 
logodnei lui Uzahmah cu Elihu. „Îţi mulţumesc, Orma. lov şi 
Elihu ar trebui să sosească în trei zile şi aş vrea să le faco 
surpriză şi să fie totul gata”. 

Văduva o expedie cu un zâmbet şi se apucă de servit. 
Sitis o privi preţ de o clipă - bătrâna avea un fel aparte de a 
se apropia de oameni, vorbea cu glas moale, atingea un 
umăr, asculta cu luare-aminte. Băânuiesc că dacă n-ai avea 
nimic sau pe nimeni, ai putea să-ţi petreci zilele ascultând 
şi servindu-i pe alții ca şi când n-ai avea o grijă pe lume. 

Sitis trecu grăbită printre trupurile năduşite şi ieşi în 
coridorul strâmt şi întunecos, ascuns de tapiseria grea de 
culoare roşie şi aurie. Din rafturile scobite în zidurile din 
piatră se revărsa lumina lămpilor de ulei. Sitis închise ochii 
şi răsuflă adânc. Mirosul de cuişoare zdrobite şi mentă 
uscată îi scălda simţurile asaltate. Uşurarea pe care i-o 
aducea locul acesta era precum apa pentru un suflet 
însetat şi pustiu. 

Se va obişnui vreodată cu duhorile emanate de săraci? 
Ca nepoată a lui Ismael, Sitis avusese şansa să crească în 

deşert, în corturile cele mai luxoase, şi socotea ideile lui lov 
de milostenie drept un nod greu de desfăcut. Chicoti în 
sinea ei. În patruzeci de ani de căsnicie, masca de 
servitoare nu era decât una dintre nenumăratele pe care le 
purtase ca să menţină relaţia cu el - un preţ neînsemnat pe 
care îl avea de plătit pentru zece copii frumoşi şi 
perspectiva de a avea nepoți, într-o bună zi. 

Respirând îndelung miresmele dulci şi purificatoare ale 
mirodeniilor, se îndreptă spre sala privată a banchetului, 
unde darurile şi decoraţiunile pentru ceremonia de logodnă 
a lui Uzahmah zăceau împrăştiate pe mese. Îşi trecu uşor 
degetele peste cupele strălucitoare de argint pe care le 
cumpărase de la negustorii aramieni, cu o zi în urmă. 
Ridicând o farfurie din bronz, se privi în lustrul ei strălucitor. 
Hmm, ti-au mai apărut câteva riduri sub ochi, Sitis. Câteva 
şuviţe albe îi vărgau părul negru, iar obrajii trandafirii din 
tinereţe dispăruseră. 

„Da, Sitis, fetiţo, eşti la fel de frumoasă ca atunci când 
aveam treisprezece ani”. 

Vocea profundă şi răsunătoare o făcu pe Sitis să tresară 
şi aproape că scăpă farfuria din mâini. „Sayyid! De ce te 
furişezi aşa în casa mea? Ai să-mi scoţi şi mai mulţi peri 
albi!” 

Cu un aer de rege, pe măsura unui înstărit negustor de 
grâne, prietenul ei din copilărie păşi încrezător spre ea. 
Făcu o plecăciune şi spuse ghiduş, „Am venit să o întreb pe 
stăpâna casei dacă are nevoie de mai multe grâne pentru 
marea ocazie a banchetului în cinstea logodnei mezinei 
sale”. 

„Oh, ridică-te!” Sitis îi îndepărtă bufoneriile cu aceeaşi 

fluturare de mână cu care îndepărta muştele în cantina 
săracilor, dar nu putu să înlăture, odată cu ele, şi zâmbetul 
ce însoțea întotdeauna prezenţa lui Sayyid. „Ştii prea bine 
că avem grâne din belşug. Ai fost generos ca întotdeauna, 
prietene”. 

Ochii lui îşi pierdură licărul poznaş, iar obişnuita-i voce 
blajină se adresă direct inimii ei. „Am adus ceva special 
pentru Uzahmah”. Aruncă o privire în jurul sălii de ospăț, ca 
pentru a se asigura că erau singuri şi, îndesându-şi mâna în 
faldurile robei, scoase la iveală o traistă din piele ce părea a 
conţine ceva greu. „Întocmai cum ţie, în urmă cu atâţia ani, 
ti-am dat darul înţelepciunii  ismaelite, doresc să-i 
chezăşuiesc şi fiicei tale viaţă”. Desfăcu şnurul şi lăsă să-i 
cadă în mână trei zeițe ismaelite de o lucrătură fără cusur: 
Al-Uzza, Al-Lat şi Manat. 

Sitis îşi tinu răsuflarea. „Oh, Sayyid, sunt întocmai 
precum cele pe care mi le-ai dat mie, când...” Ochii i se 
umplură de lacrimi şi, de emoție, simţi un nod în gât. „Când 
Dumnezeul lui lov mă uitase, tu mi-ai dat zeițele şi de 
atunci n-am mai pierdut nicio sarcină”. Nu-i putu întâlni 
privirea. Nu se cuvenea ca o femeie să vorbească cu un 
bărbat despre un asemenea lucru, dar Sayyid nu era un 
oarecare. Cei din familia lui erau fermieri arendaşi în tabăra 
tatălui ei şi, pe urmă, Sayyid o iubise cândva, cu mulţi ani în 
unnă. „Fiicele mele au fost un dar din partea zeiţelor 
noastre ismaelite”. În sfârşit, îşi ridică privirea şi ferocitatea 
de pe chipul lui o sperie. 

„lov aproape că te-a ucis, aşteptându-se să-i naşti fii ca 
în cirezile lui Edom. Nicio femeie nu poate da naştere la trei 
perechi de gemeni în şase ani şi să scape cu viaţă”. Mânia 

lui Sayyid faţă de lov continua să fie aprinsă, după toţi 
aceşti ani. Ea, însă, se deprinse să-i ţină despărțiți - chiar 
dacă cei doi bărbaţi rămâneau aproape de inima ei. 

„Nu lov s-a purtat rău cu mine, Sayyid”, spuse ea, 
mângâindu-i obrazul. „Soţul meu mă iubeşte. Dumnezeul 
lui lov, El Şadai, a fost cel ce m-a uitat”. Lăsându-şi mâna 
să-i cadă din nou pe lângă corp, la pomenirea numelui lui 
lahve se simţi copleşită de o familiară asprime. „Este aşa 
cum mi-ai spus întotdeauna, Sayyid. El Şadai este 
Dumnezeul bărbaţilor şi nu aude rugăminţile unei femei 
care tânjeşte după un copil”. Cu delicateţe, aşeză fiecare 
din cele trei chipuri pe masa din faţa lor. „l-am spus lui lov 
că numele fiicelor noastre declamau moştenirea lor 
ismaelită, dar în realitate ele îmi aminteau de zeițele 
fertilităţii mele”. Transferă câte un sărut din degete pe 
capul fiecăreia dintre zeițe. „Alathah a fost numită după Al- 
Lat,  Manathah după Manat, iar Uzahmah după 
atotputernica zeiţă Al-Uzza”. Întorcându-se spre Sayyid, îi 
zâmbi plină de tandreţe şi îl sărută pe obraz. „Şi, se- 
nţelege, ele îmi amintesc mereu de prietenul meu din 
copilărie, care mă salvează ori de câte ori am nevoie de el”. 

Pământul se zdruncină, iar primele raze ale zorilor fură 
străpunse de ţipete. Tabăra lui lov era, toată, un haos. Dina 
văzu un bou trecând în goană pe lângă cortul ei, urmat de 
unul dintre văcari. Zvârli cât colo blănurile grele ce îi 
ţinuseră cald de-a lungul primului somn fără vise de când 
era copilă şi sări în picioare, pe rogojina ei din piele de 
capră. Mireasma mielului jertfit dispăruse cu totul. 

Nici nu se dezmetici bine, că se şi pomeni cu Nogahla 
cuibărită în braţele ei. „Nogahla”, şopti Dina, „du-te de te 

ascunde sub claia aceea de pături. Nu trebuie să te 
găsească”. Se întâmpla adesea ca, la revărsatul zorilor, să 
vină marauderii, iar dacă caravana lui lov era, într-adevăr, 
atacată, în curând agresorii aveau să dea năvală în cortul 
lor. 

„Dar, stăpână, tu unde te vei ascunde?” întrebă fata cu 
glas tremurat în timp ce se îndreptă ca o săgeată spre 
pături. 

Nogahla îşi trase şi ultimul vârf de deget sub movila de 
lână, iar Dina ascultă, încordată, zgomotele din jur. În loc de 
tropăit de cămile în galop, auzi călcătura greoaie şi 
asurzitoare a unor copite de cai. Servitorii lui lov ţipau mai 
mult de nedumerire, decât de frică. 

„Ce se petrece acolo?” Adunându-şi curajul, Dina se 
deplasă spre brava rază de soare ce pătrundea prin partea 
frontală a cortului lor. Se uită pe furiş afară şi îl văzu pe lov 
îndreptându-se, liniştit, spre foc împreună cu un şeic 
impunător din Saba. Restul taberei îşi continua freamătul. În 
lumina dinaintea zorilor, nu prea izbutea să desluşească 
trăsăturile celuilalt bărbat. 

„Ce ciudat”, şopti Dina. „Şeicul acesta îmi pare 
cunoscut”. 

Când confuzia începu să se risipească, Nogahla se uită 
printre pături şi întrebă, „Au murit cu toţii?” 

Aruncându-i fetei o privire dojenitoare, Dina îşi înveli 
capul şi deschise, precaută, uşa cortului. Se aplecă să iasă, 
iar când se îndreptă de spate, întâlni privirea şeicului din 
Saba care şedea lângă lov - un bărbat pe care, într-adevăr, 
îl mai întâlnise. Obrajii lui ardeau de ură precum cărbunii 
încinşi. Dina se trase, orbeşte, înapoi, aproape prăvălind la 

pământ stâlpul din mijlocul cortului. Elohim, nu el, nu acum. 

„Stăpână, te simţi bine?” întrebă Nogahla, ieşind din 
fortăreaţa ei de lână şi prinzând-o pe Dina, care se 
împleticea pe spate. Zărind expresia de pe chipul Dinei, se 
întunecă la faţă. „L-au rănit pe stăpânul lov?” 

„Nu, Nogahla”, şopti Dina, recăpătându-şi echilibrul mai 
curând decât stăpânirea de sine. „Jupânul lov este teafăr”. 
Se uită frenetic în jur, încercând să îşi dea seama ce putea 
fi împachetat rapid în bagaje mici. „Trebuie să ne grăbim şi 
să împachetăm câte ceva. Jupânul lov ne va trimite înapoi 
în tabăra tatălui meu în orice clipă de-acum”. Cine ştie dacă 
lov le va îngădui să ia o cămilă sau un măgar - sau dacă vor 
fi izgonite din tabără şi nevoite să-şi găsească drumul 
înapoi pe jos. 

Gărzile lui lov fuseseră luate pe nepregătite, iar călăuza 
lor era acum în genunchi înaintea lui. „Stăpâne, să ne fie cu 
iertare. Caii s-au apropiat mai iute şi mai silențios decât 
cămilele”. Omul acesta cunoştea fiecare deşert şi potecă de 
munte ca pe palma mâinii sale cu două degete. Era aspru, 
capabil şi deloc cunoscut că ar inventa scuze. „Cine s-ar fi 
aşteptat la o trupă de cai într-un ţinut atât de îndepărtat de 
Egipt?” adăugă călăuza, răsucindu-şi cele două degete cu 
înverşunare, în aşteptarea muştruluielii unui stăpân a cărui 
tabără fusese întoarsă pe dos de spaimă. 

„Înţeleg”, spuse lov, punând, liniştit, o mână pe umărul 
bărbatului. „Dar pentru că ne aflăm în apropierea unui port, 
prietene, nu poţi şti niciodată când îşi va face apariţia Ţofar, 
vărul meu, negustor de mirodenii”. 

Călăuza aruncă o privire nimicitoare şeicului rotund şi 
roşcovan din fruntea convoiului de cai, al cărui râs devenise 

acum de-a dreptul isteric. lov vedea bine că ghidul lui 
fierbea de mânie, dar avea probleme mai însemnate de 
rezolvat decât orgoliul lui rănit. 

„Totul este iertat”, spuse lov, „dar mi se pare că boii mei 
se îndreaptă spre stâncă”. lov arătă cu degetul falezele 
crestate de granit, situate la câteva sute de paşi, iar omul 
sări în picioare, împărțind porunci văcarilor. 

„Trebuie neapărat să-ţi faci de fiecare dată o intrare 
pompoasă, [ofar?” strigă lov din mijlocul confuziei, 
apropiindu-se de armăsarul negru şi lucios al prietenului 
său. 

Ţofar cobori agale din şaua dobitocului său şi, venind în 
grabă în întâmpinarea lui lov, îl bătu pe spate. „Corăbiile 
mele au sosit ieri în Elath şi nişte negustori au adus vorbă 
că ai tăbărât pe dealurile acestea, deasupra cetăţii. Ştiu că 
s-ar fi cuvenit să trimit mesageri care să-mi anunţe sosirea, 
dar am vrut să-ţi fac o surpriză”. 

„Ei bine, aproape că ai avut parte de primirea-surpriză a 
lăncii mele”, spuse lov cu umor, îndrumându-şi vărul spre 
focul de tabără. 

„Ai fost întotdeauna îndemânatic cu lancea, vere”, spuse 
Ţofar, încercându-i, neastâmpărat, muşchii umerilor. lov îi 
trase un ghiont şi cei doi se încăierară ca doi copii la joacă. 
Se mai simţea încă fiorul rece al deşertului, dar căldura 
unor vieţi împărtăşite ştergea anii de separare. 

„Vitasem că bunicul Esau era deosebit de mândru de 
instruirea ta în ale armelor, în tinereţe”, spuse Ţofar cu o 
ultimă lovitură. 

„Şi deosebit de interesat ca tu să înveţi negustorie”. lov 
chicoti şi făcu semn spre caii din spatele lor. „Aşadar, 

spune-mi, ambiţiosule văr. Ce soi de târg ai încheiat cu 
Egiptul de-ai pus mâna pe aşa armăsari?” 

„Ei bine, vere, ca să faci negustorie de cai, trebuie să fii 
gata să-i dai faraonului ceea ce vrea - scorţişoară”. Ţofar se 
aplecă spre el ca să poată fi auzit în nesfârşita zarvă din 
jurul lor. „Dar, între noi fie vorba, cămilele sunt cu mult mai 
potrivite să-mi poarte trupul impunător”. Se bătu pe 
mijlocul amplu, prezentându-l cu mândrie, şi pe urmă se 
aşeză, cam stângaci, pe o rogojină, lângă foc. 

Pentru lov era o adevărată delectare să audă despre 
ultima aventură a lui Ţofar. Îl invidia puţin pentru abilitatea 
de a-şi trăi viaţa cu atâta abandon, cu atâta zel. Când zilele 
petrecute împreună în Casa lui Sem ajunseseră la capăt, 
Esau aranjase pentru Ţofar o căsătorie cu fiica unui 
negustor bogat de mirodenii, din Saba. Ţofar călătorise în 
sudul 

Arabiei pentru a ajuta la răspândirea învățăturilor Celui 
Preaînalt în mijlocul ismaeliţilor şi, totodată, pentru a învăţa 
fiecare amănunt despre lucrativa negustorie cu mirodenii. 
În scurt timp, îşi luase o a doua nevastă, dobândind prin 
intermediul celui de-al doilea său socru, marinar de 
meserie, acces la secretele străvechi ale canalelor de apă şi 
navigaţiei, cunoscute de sabeeni. Acum era cel mai înstărit 
negustor de mirodenii din Răsărit, iar învăţăturile Celui 
Preaînalt rămăseseră în seama unui alt discipol de-al lui 
Sem, Bildad, fratele lui Sitis. 

„Văd că ai inele noi, Ţofar”. lov ridică o sprânceană, 
lăsându-se şi el, cu picioarele încrucişate, pe o rogojină, 
lângă vărul lui. 

Ţofar îşi studie degetele cărnoase, ce abundau în inele de 

aur bătute cu nestemate. „Poate că am unul sau două în 
plus de când ne-am văzut ultima dată, dar...” 

„Nu, vere. Vorbesc despre cercurile acelea negre de sub 
ochii tăi, care mie îmi spun că ai muncit prea din greu şi ai 
dormit prea puţin”. lov se simţea aidoma unei neveste 
cicălitoare, dar Ţofar arăta ostenit şi şleampăt, ceea ce era 
cu totul ieşit din comun pentru acest negustor de o 
eleganţă atât de rafinată. Ţofar îi nesocoti îngrijorarea, dar 
lov nu se dădu bătut. „Spune-mi, vere, e prima dată când te 
întorci în Edom după călătoria de afaceri din Saba, de acum 
doi ani?” 

Ţofar închise ochii, trase aer adânc în piept şi expiră ceea 
ce părea a îi sfârşeala acumulată la capătul a doi ani 
încheiaţi. „În sfârşit, sunt în drum spre casă, lov. Am fost 
reţinut de un mare grup de sabeeni care mi-au cerut să 
călătorească pe vasul meu de negustorie”. Plecându-şi, 
conspirativ, capul, arătă spre cei unsprezece călăreţi ce îl 
însoțeau. „Sabeenii aceştia împreună cu prietenii lor mi-au 
pus răbdarea la grea încercare, cerându-mi mai mult răgaz 
ca să adune provizii pentru noua lor aşezare din Moab. Ce 
era să fac? Deja îmi plătiseră bani frumoşi pentru călătorie 
- bani din care am cumpărat încărcătura de mirodenii 
pentru acest voiaj”. 

lov mai aruncă o privire către escorta lui Ţofar de 
sabeeni. Într-adevăr, păreau un grup cam mohorât. 
Plăselele bătute cu nestemate ale pumnalelor lor scăpărau 
în lumina soarelui de dimineaţă. /Jambiyas cu două tăişuri, 
purtate la mijlocul cingătorilor lor, erau un avertisment 
neruşinat al iuţim» ce caracteriza tribul sabeenilor. 

lov se uită apoi la cingătoarea lui Ţofar. Niciun jambiya. 

Dovadă că Ţofar era încă sfâşiat între diversele tradiţii ale 
locurilor pe care le socotea căminul lui. Locuise în Saba 
doar zece ani, după care se întorsese în Canaan împreună 
cu soțiile şi copiii săi şi îşi stabilise rutele de negustorie prin 
Edom, Arabia şi Egipt. Cu toate acestea, continua să poarte 
robele ismaeliţilor şi ghutrah albă specifică şeicilor sabeeni 
în locul keffiyeh-ului negru cu alb al vecinilor săi canaaniţi. 
Întrebat fiind de ce refuza marama canaanită pentru păr, 
făcută dintr-o împletitura unică de lână, Ţofar răspundea, în 
glumă, că ghutrah sabeeană îi accentua frumuseţea 
colţuroasă. lov, însă, cunoştea adevăratul motiv al refuzului 
său. Keffiyeh-urile erau ţesute din lâna pestriță şi bălţată a 
turmelor unchiului lacov, iar Ţofar respingea de multă 
vreme tot ce avea vreo legătură cu unchiul lacov. 

„Oricum, am aşteptat după grupul acela de sabeeni şi 
caii lor egipteni”, şopti Ţofar, arătând cu degetul mare către 
escorta cu înfăţişare necizelată, „şi, în sfârşit, acum patru 
luni, am ridicat velele”. Uitându-se distrat în jur, se opri, în 
cele din urmă, asupra călăuzei lui lov. „Ce-o fi fost în capul 
tău când ai angajat o călăuză cu trei degete lipsă?” 

lov râse. „Atât, administratorul meu, mi l-a recomandat 
foarte călduros. Acum, nu schimba subiectul”. Împunse cu 
dosul mâinii pieptul lui Ţofar. „Cum se face că ai străbătut 
Golful Aqaba în toiul iernii? Nu era sezonul musonilor?” 

Ţofar se dizolvă într-un alt acces de râs, al cărui sunet 
încălzi inima lui lov în acelaşi fel în care focul de tabără 
alung răcoarea dimineţii. „Numai prin mâna lui El Şadai şi 
cu ajutorul secretelor marinarilor sabeeni am putut naviga 
prin vântoasele din Aqaba pe timp de iarnă”. Lovindu-se 
peste genunchi, îşi depănă mai departe povestea, 

măsurând cu privirea ce mai rămânea din tabăra lui lov. 
„Nu a fost o călătorie plăcută cu o sută de cuţitari sabeeni 
şi cincizeci de cai egipteni!” 

lov ascultă cu nespusă încântare şi râse încet, amuzat 
mai degrabă de neputinţa lui Ţofar de a se concentra decât 
de talentele lui de povestitor. Pe când era băiat în Casa lui 
Sem, îi era cu neputinţă să stea locului şi să înveţe căile 
Celui Preaînalt. Când i se dădea, însă, un subiect de 
dezbatere, nici cei mai erudiţi învăţători nu-i puteau 
combate mintea sprintenă şi agilă. 

Învăluit în amintiri dragi, lov tresări băgând de seamă că 
sporovăială nepăsătoare a prietenului său încetă şi chipul i 
se făcu de piatră. Cu ochii inflamaţi şi pumnii strânşi, 
tremurând, Ţofar sări în picioare. „Ea ce caută aici?” 

„Cum? Cine?” Ridicându-se lângă el, lov urmări direcţia 
privirii verişorului său, dar nu-şi putea închipui ce ar fi putut 
să-i schimbe atât de subit dispoziţia. 

„Ucigaşa aceea a lui Sihem!” 

lov se uită glonţ spre cortul Dinei. 

„Da, ea!” ţipă Tofar. „Cum ai putut să o laşi să-ți 
pângărească tabăra?” 

La început, şocul îi paraliză gâtul. Cum de o recunoscuse 
Ţofar pe Dina? „[ofar, vorbeşte mai încet. Te va auzi”. Zări 
silueta Dinei trăgându-se înapoi în cort şi pe ceilalţi din 
caravana lui împietrind ca nişte statui. Toată lumea l-a 
auzit. Clocotea de mânie, dar când se întoarse spre Ţofar, 
văzu că furia acestuia se risipise precum pielea lepădată de 
un şarpe în deşert. Nu cumva ţi-e frică, Ţofar? 

Oftând adânc, încurcat, lov spuse, „Spune-mi de ce arăţi, 
deodată, speriat”. 


„Pentru că este ca o molimă. lov. Îţi va infecta toată casa 
- ca lepra!” Vrând să-l calmeze, lov se întinse spre Ţofar, 
însă acesta se trase înapoi. „Este ridicol”, spuse lov, 
încercând să îşi păstreze tonul egal. „Spune-mi cum de o 
cunoşti pe Dina”. 

Ochii lui Ţofar ieşiră din orbite şi venele de pe frunte şi 
gât deveniră proeminente în timp ce tună, „Toată lumea o 
ştie, lov! De la Nil şi până la Eufrat, oamenii au auzit despre 
trădarea sihemiţilor”. 

„TU, Ţofar!” lov îl prinse de faldurile robei şi strânse 
materialul fin între degete. „le-am întrebat cum de o 
cunoşti tu pe Dina. Nu vreau să aud poveştile păstorilor şi 
bârfele negustorilor”. 

Înfrigurat la faţă precum o smochină arsă de soare, Ţofar 
se smulse din mâna lui lov şi îşi netezi cutele robei. „Când 
m-am întors din Saba, împreună cu soțiile mele, ca să mă 
aşez în Naamah, canaaniţii mă urau pentru că unchiul lacov 
îi otrăvise împotriva urmaşilor lui Esau. Dar regele Hamor 
din Sihem a fost mărinimos şi s-a purtat cu bunătate, 
ţinându-mi partea, spunând că rutele negustoriei edomiţilor 
vor aduce beneficii generaţiilor viitoare. Prinţul Sihem a fost 
cel mai bun dintre lui lui Hamor, cel mai onorabil bărbat pe 
care l-am întâlnit vreodată. Erau prietenii mei, lov”. 
Împungând aerul cu degetul în direcţia cortului Dinei, spuse 
„femeia aceea l-a sedus pe prinţ pentru ca fraţii ei să poată 
măcelări şi jefui cetatea, umplând de aur corturile lui lacov. 
Mă aflam pe drumul dintre Sihem şi Bethel când caravana 
unchiului lacov a trecut pe lângă mine. Am văzut-o 
înveşmântată în hainele însângerate ale regilor, şezând 
deasupra unei căruţe ticsite de pradă sihemită”. „Destul!” 

Furios, lov luă apărarea Dinei. „Nu ştii nimic despre Dina şi 
habar n-ai de adevărata poveste sau de durerea pe care a 
tăinuit-o vreme de atâţia ani! Femeia aceasta este 
răspunzătoare doar pentru păcatul ei. Nu şi pentru cele ale 
fraţilor ei sau ale lui lacov”. Necruţător, ca şi când bătălia 
Dinei devenise, cumva, a sa, continuă, „Am adus jertfele 
cuvenite pentru păcatul ei - oricare ar fi fost neînsemnata 
parte pe care a jucat-o în acea îngrozitoare tragedie. 
Înaintea lui El Şadai, ea este iertată”. 

Şocul de pe faţa lui Ţofar era aproape palpabil. „Cum poţi 
spune că este iertată, lov? Trădarea ei depăşeşte cu mult 
Sihemul. În timpul vizitei mele în tabăra lui Isaac, de la 
Hebron, am văzut-o răsfăţându-l şi linguşindu-l pe bunicul 
nostru. Este la fel de şireată precum taică-său, încercând 
să-şi asigure viitorul prin...” 

„Opreşte-te, Ţofar!” îl avertiză lov. „Ea face parte din 
casa mea acum”. 

Ţofar se făcu alb precum ghutrah de pe el. Apucându-l pe 
lov de umeri şi scuturându-l zdravăn, spuse, „Parte din casa 
ta? Nu, lov! Spune-mi că nu ţi-ai trădat legământul faţă de 
Sitis şi ai luat-o de nevastă pe femeia aceeal”. 

lov cântări întrebarea lui Ţofar. „Dacă tu îţi poţi lua o a 
doua nevastă, Ţofar, eu de ce n-aş putea?” spuse, cu un 
calm glacial. 

„Pentru că ai promis!” zise Ţofar, izbindu-l pe lov în piept. 
„l-ai promis lui Sitis că ea va fi singura ta nevastă - tot aşa 
cum a fost Rebeca pentru bunicul Isaac. Nu, lov, n-ai făcut- 
o. Spune-mi că n-ai făcut asta!” lov rămase pe poziţie şi 
susţinu, sfidător, privirea lui Ţofar. Îşi simţea inima 
zvâcnindu-i în urechi. Fireşte că nu avea de gând să îşi 

încalce vreodată legământul încheiat cu Sitis, dar, pentru 
prima oară în viaţa lui, refuză să dea explicaţii. Avusese 
multe neînţelegeri cu Ţofar, însă pe aceasta o simţea, 
cumva, diferită. Între ei se căsca o prăpastie peste care 
vorbele nu se puteau face punte. 

„O iau acasă ca să se mărite cu Enon”, spuse, inexpresiv. 
„Dar oricum ar fi, ea este iertată, Ţofar. Ea este iertată de El 
Şadai - chiar dacă tu, unchiul lacov şi bunicul Esau se pare 
că aţi uitat cum să iertaţi”. Ţofar se făcu stacojiu la faţă. 
„Te-a fermecat şi pe tine, întocmai ca pe prinţul Sihem. îţi 
va ruina casa. Ascultă ce zic!” 

„Nu mă aflu sub nicio vrajă, Ţofar. lar Dina nu mai poartă 
povara ruşinii ei”. Ajuns de sfârşeala drumurilor şi a acestei 
dispute fără rost, lov clătină din cap. „Dacă ai vrea să 
vorbeşti cu ea, ai vedea dragostea neţărmurită pe care i-a 
purtat-o bunicului Isaac şi ai înţelege de ce el a poruncit de 
pe patul de moarte ca ea să se mărite cu Enon”. 

Şocul topi toată mânia lui Ţofar şi ochii i se umplură de 
lacrimi. Tăcerea ce se aşternu deodată îl lăsă pe lov fără 
suflare. Ce cruzime din partea lui să-l înştiinţeze pe Ţofar de 
moartea bunicului într-un mod atât de nesăbuit! 

„lartă-mă, vere”. lov îşi lăsă capul în jos. „Bunicul Isaac 
se odihneşte, în sfârşit, alături de părintele Avraam”. 

Niciunul nu scoase o vorbă. Zgomotele din tabără se 
înteţiră, boii erau, în sfârşit, adunaţi pentru drum, iar 
corturile lăsate la pământ, strânse şi încărcate în căruţe. 

Într-un târziu, Ţofar se întoarse spre focul muribund şi 
spuse, „Nu l-am cunoscut pe bunicul Isaac aşa cum l-ai 
cunoscut tu, lov. Am trecut prin tabăra lui doar ocazional, în 
drum spre afacerile mele negustoreşti. Nu am studiat 

învăţăturile împreună cu el, ca tine”. 

lov se întoarse cu faţa la el, aşteptând ca acesta să-l 
privească în ochi. Dar Ţofar nu voia. „[ofar, frate-vere, 
bunicul Isaac a poruncit ca Enon să se însoare cu Dina 
pentru că odraslele lor sunt singura nădejde de a aduce 
binecuvântarea legământului lui Avraam în clanul lui Esau”. 
Ţofar ridică iute capul. „Aşadar, bunicul Isaac te-a obligat 
să o iei pe Dina?” Zâmbi sardonic. „Unchiul lacov trebuie să 
fi izbutit, în sfârşit, să-l convingă să-i debaraseze clanul de 
ruşinea acelei femei”. 

lov avu senzaţia că tocmai înghiţise cărbuni aprinşi. „Să 
nu mai vorbeşti vreodată aşa despre nora mea, Ţofar! Dina 
este o femeie frumoasă care a fost acuzată pe nedrept şi 
tratată în mod ruşinos toată viaţa ei”. 

Furia puse din nou stăpânire pe trăsăturile chipului lui 
Ţofar. „Cum poţi fi atât de orb?” Luă o mână de praf de pe 
jos şi i-l zvârli lui lov în piept. 

„Destul”, spuse o voce liniştită de femeie, din spatele lor. 
Chipul Dinei era o mască a detaşării, care îi ascundea cu 
desăvârşire durerea, în picioare lângă ea, era Nogahia, 
pregătită în orice clipă să se întoarcă precum o săgeată 
înapoi la cortul lor. 

Dina se întoarse spre lov şi întrebă, „îmi vei oferi o 
călăuză care să ne ducă, pe mine şi pe Nogahla, înapoi în 
casa lui Abba lacov?” lov văzu expresia de triumf de pe 
chipul lui Ţofar şi răceala din ochii Dinei. „Acum că ai auzit 
povestirea lui Ţofar, sunt sigură că te-ai răzgândit în 
privinţa mea”. 

Lui lov i se frânse inima văzând că vechea ruşine se 
agăța din nou de Dina în dimineaţa aceasta. Mielul jertfit 

noaptea trecută nu era decât cenuşă fără valoare dacă ea 
se întorcea la amărăciunea lui lacov. „Nu, nu voi angaja o 
călăuză ca să vă întoarceţi”. 

Dina închise ochii şi se îndepărtă. Înşfăcând-o pe Nogahla 
de mână, începu să coboare poteca spre Elath, cărând 
fiecare câte două bocceluţe. 

Înainte ca lov să o poată chema înapoi, Ţofar râse şi 
spuse, „Vino înapoi aici. Nici măcar tu nu meriţi ce-ar putea 
să-ţi facă un bandit pe drumul înapoi spre Hebron. Poţi 
călători împreună cu una din caravanele mele de mirodenii, 
de-a lungul munţilor, pe coastă. Îl vor găsi pe tâlharul de 
taică-tu undeva între Beerşeba şi Hebron, sunt sigur”. Dina 
se opri, dar nu se întoarse, iar Nogahla se mulţumi să îşi 
ridice privirea, aşteptând, către stăpâna ei. 

„Nu, Ţofar”, strigă lov tare, pentru ca Dina şi Nogahla să-l 
audă. „Refuz să o las să plece înapoi în casa lui lacov. 
Bunicul Isaac a promis-o fiului meu Enon, iar eu n-am să-i 
redau libertatea decât dacă el o refuză”. 

„De ce?” Dina dădu drumul mâinii Nogahlei şi fugi spre 
cei doi bărbaţi. Masca îi dispăruse. „De ce nu mă trimiţi 
înapoi acum şi să terminăm odată cu asta? Ştii că fiul tău 
va avea aceeaşi părere despre mine precum acest... 
acest...” spuse Dina pe un ton de dezgust, arătând spre 
Tofar. 

„Ai grijă, Dina”. În toiul furtunii ei de cuvinte, lov îşi 
păstră liniştea. „Nu i-am dat voie să te acuze pe nedrept şi 
nici pe tine nu te voi lăsa să-l dezonorezi pe Ţofar în 
prezența mea”. 

„Cum poţi să spui că m-a acuzat pe nedrept?” Lacrimile 
amenințau să i se prelingă de pe frumoasele gene lungi pe 

obraji, dar îşi şterse amândoi ochii cu dosul palmei. „Ştii 
bine ce am făcut! Trimite-mă înapoi! Nu mă face să aştept 
umilirea refuzului fiului tău”. Mai multe lacrimi amenințau 
să o copleşească, dar ea îşi păzi cu dârzenie vălul de 
demnitate. 

„Trimite-o înapoi, lov”, stărui Ţofar, prinzându-l pe lov de 
braţ. „Dacă îl fortezi pe Enon să se însoare cu ea, va ajunge 
de râsul tuturor în Edom”. 

lov îi puse cu blânde (e o mână peste strânsoarea de fier. 
„Şi cum rămâne cu iertarea lui El Şadai? Cu dorinţa lui 
Isaac? Cu binecuvântarea lui Avraam pentru clanul lui 
Isaac? Toate acestea nu înseamnă nimic pentru tine, vere- 
frate? Oare inima şi sufletul unei femei înseamnă atât de 
puţin pentru tine?” 

Ţofarâşi smulse mâna dintr-a lui lov. „Ai grijă, vere. 
Femeia aceasta îţi va distruge casa”. Uitându-se la Dina, 
scuipă pe pământ la picioarele ei. „Puțin îmi pasă dacă 
bunicul Isaac credea că tu porţi în pântece binecuvântarea 
legământului lui Dumnezeu cu Avraam. Tatăl tău este un 
mincinos şi un hoţ, iar fraţii tăi, nişte ucigaşi. Tu nu eşti cu 
nimic mai bună”. 

Dina se întoarse şi, în drum spre cort, o apucă pe 
Nogahla de mână. Fără alte vorbe, Ţofar se îndreptă cu paşi 
apăsaţi către calul lui şi dispăru împreună cu escorta lui de 
sabeeni, într-un nor de praf roşu. 

lov rămase tăcut. Întorcându-se uşor, într-un cerc deplin, 
văzu cu uimire că, în scurtul răgaz în care el şi Ţofar 
destrămaseră o prietenie de o via (a, servitorii lui ridicaseră 
tabăra. Aproape toate erau gata pentru plecarea în cetatea 
portuară Elath, unde aveau să schimbe animale pe daruri şi 

să strângă provizii pentru ultimele trei zile ale călătoriei 
spre Ut-Numai cortul Dinei rămăsese în picioare, însă lov nu 
se simţea pregătit pentru confruntarea care, era convins, 
avea să urmeze. Se hotări să se plimbe până la o frumoasă 
deschidere între stânci, la aproape o sută de paşi către 
soare, de unde putea vedea cetatea ce se întindea sub ei. 
Avea nevoie de un răgaz împreună cu El Şadai. 

În ultimii cinci ani, când se întorsese spre casă din vizitele 
întreprinse în tabăra bunicului Isaac, petrecuse multe 
dimineţi într-o despărţitură confortabilă pe care o găsise 
între stânci. Îşi odihnea spinarea pe piatra roşie şi aspră 
până când îi răsuna în suflet şoapta adevărului lui El-Elyon. 
Fireşte, Dumnezeul Cel Preaînalt nu îi vorbise niciodată în 
mod direct. Un asemenea miracol era păstrat doar celor ce 
deţineau binecuvântarea legământului. Dar poate că, într-o 
bună zi, unul din fiii lui Enon va auzi glasul lui El Şadai. 

Cum ar fi să te audă vorbind, El-Elyon? Ar rămâne omul 
acela acelaşi? 


— lov 1:1-3 


Era în țara Ut un om care se numea lov. Şi omul acesta 
era fără prihană şi curat la suflet. El se temea de 
Dumnezeu şi se abătea de la rău. I s-au născut şapte fii şi 
trei fete. Avea şapte mii de oi, trei mii de cămile, cinci sute 
de perechi de boi, cinci sute de măgărițe şi un foarte mare 
număr de slujitori. Şi omul acesta era cel mai cu vază din 
toți locuitorii Răsăritului. 


„Nogahla, nu mai căsca gura afară din cort şi ajută-mă să 
împachetez”. 

Dina se simţea prea mânioasă şi umilită ca să dea voie 
curiozităţii fetei să-i încetinească mâinile ocupate. „Dacă 
lov şi-a pus în gând să-i dea fiului său şansa de a mă 
respinge în faţa întregii cetăţi Uţ, atunci trebuie să fim gata 
de plecare împreună cu restul caravanei sale”. Se simţea, în 
continuare, ameninţată de lacrimi, dar se încăpăţâna să le 
facă pe plac. 

Nogahla luă cu delicateţe salteaua de dormit din mâna 
Dinei. „Dă-mi voie s-o împătur eu, stăpână. Tu schimbăcţi 
rochia şi aranjează-ţi părul. Pregăteşte-te să mergi în Elath 
astăzi”. 

Dinei îi tremurau mâinile. Înaintea ochilor i se perindau 
imagini cu chipul mânios al lui Ţofar. Nu voia decât pace - 
pacea pe care o căpătase după jertfa de astă-noapte. 

„Stăpână, te simţi bine?” o întrebă Nogahla, punându-i cu 
tandreţe o mână pe braţ. 

O bătaie puternică din palme anunţă prezenţa unui 
vizitator în afara cortului. Dina îşi simţi toţi muşchii 

încordaţi. 

„Trebuie să-ţi vorbesc o clipă, Dina”. Era lov. 

„Suntem aproape gata”, spuse Dina, răspunzând 
întrebărilor nerostite ale Nogahlei printr-o ridicare din umăr. 
„Muncim cât putem de repede...” 

lov îşi vâri faţa prin uşa cortului. „Am o rugăminte”, 
spuse el, cu glasul blând, dar hotărât. Când se îndreptă de 
spate, umplu cu prezenţa lui cortul strâmt al femeilor. 
„Dina, aş vrea să-mi dai borcanele tale de ierburi şi leacuri, 
te rog. Cele pe care ţi le-a dat bunicul Isaac”. 

Dina mai aşteptă şi alte explicaţii, însă tăcerea lui era tot 
atât de goală pe cât îi era şi expresia de pe chip. „De ce?” 
întrebă, într-un târziu. 

„După ce te vei mărita cu fiul meu, îţi va rămâne puţină 
vreme pentru moşit. Pot să ofer ierburile tale moaşelor din 
Ut, şi atunci toată lumea, atât cei din casa mea, cât şi din 
cetatea noastră, va beneficia de pe urma lor. Nu-ţi face griji, 
Dina. Eu ştiu ce este mai bine”. Deşi zâmbetul lui era 
autentic, o emoție stranie îi juca în colţul gurii. 

Dina oscila între deznădejde şi indignare. Înţelegea faptul 
că se cuvenea să fie dispusă să facă parte şi altora din 
ierburile ei, însă aceste flacoane erau daruri din partea 
bunicului Isaac. Nu e; ar trebui să-i revină sarcina de a 
decide cine să le folosească, din moment ce ea cunoştea 
puterea vindecătoare a fiecărei plante? Şi apoi, aceste 
poţiuni nu dăduseră viaţă doar altora, ele înviaseră şi 
sufletul ei mort. 

„Îmi pare rău”, spuse, păstrându-şi privirea plecată. „Nu 
ţi le pot da”. 

„Trebuie”. Glasul lui rămânea blând, dar insistent. 


Dina se uită la lov, căutând în ochii lui sufletul pe care îl 
ştia acolo. „Cum îmi poţi cere una ca asta?” Vocea i se 
frânse puţin şi se uri pentru slăbiciunea ei. „Când ştii bine 
cât de mult le preţuiesc?” 

lov dădu din cap şi vorbi cu blândeţe, ca şi când ar fi dat 
explicaţii unui copil îndărătnic. „Am luat această decizie 
pentru binele tuturor. Dina. Îţi cer să renunţi la dorinţele 
tale egoiste şi să te gândeşti la alţii”. 

Cuvintele lui lov o străpunseră aidoma unei sulițe încinse. 
O socotea egoistă? Poate că era. La urma urmei, el era cel 
onorabil, cel mai de seamă bărbat al Răsăritului. Cine era 
ea să se îndoiască de lov? Era un nimic. 

Făcu câţiva paşi către coşurile împletite şi boccelele din 
piele în care zăceau comorile ei din ierburi şi dădu să le 
apuce de mânere. Ceva înăuntrul ei, însă, se împotrivea 
acestei cereri. „Nu!” strigă ea, dându-se un pas spre el. 
„Bunicul Isaac mi le-a dat mie, iar eu le voi împărţi când şi 
cu cine voi socoti de cuviinţă”. lov se trase înapoi, vrând 
parcă să iasă cât mai iute din cort. „De ce cred oamenii că 
pot, pur şi simplu, să-mi ia ceea ce e al meu? Nu! Nu şi de 
astă dată, lov!” 

Dina îşi adună toate puterile. O va lovi oare? Nu aşa 
procedau bărbaţii mânioşi cu femeile din casa lor când 
acestea vorbeau cu atâta lipsă de respect? 

Tăcerea atârna aidoma unei ploşti ude de vin. Din vreme 
în vreme, era invadată doar de scâncetele înfundate ale 
Nogahlei şi de răsuflarea greoaie a Dinei. În sfârşit, lov 
zâmbi. „De ce nu ţi-ai apărat şi darul iertării cu aceeaşi 
înverşunare cu care ţi-ai apărat ierburile?” 

Dina nu putu decât să clipească. Dădu voie cuvintelor să 

treacă dincolo de mânia pe care o simţea. 

„Pe cât de sigur este că bunicul Isaac ţi-a dat ţie acele 
vase cu leacuri, Dina, pe atât de adevărat este şi că El- 
Elyon ţi-a vindecat sufletul, prin sângele mielului. Dar când 
Ţofar a încercat să îţi fure iertarea pe care ai primit-o în dar, 
tu ai cedat în faţa primului reproş”. 

Dina se zgâia la el, gâfâind. Mută de uimire. Ochii lui lov 
erau din nou ochiuri de apă caldă. 

El o luă de mână, iar ea îşi lăsă mâna cuprinsă într-ale lui. 
„Tu eşti o femeie puternică şi frumoasă, Dina”, spuse. 
„Călătoria ce ne stă înainte este aspră. Atât munţii prin care 
vom trece, cât şi oamenii pe care îi vei întâlni pot fi 
periculoşi şi  neiertători”. Îi strânse mâna, aproape 
imperceptibil. „Dar nici munţii, şi nici oamenii nu-ţi pot fura 
iertarea pe care ţi-a dat-o Dumnezeu, decât dacă tu le 
permiţi”. Cu acestea, se întoarse şi, aplecându-se să iasă 
din cort, îi strigă peste umăr, „Voi trimite un servitor să 
strângă cortul. Ai grijă să nu fii în el când o face!” Râsul lui 
zbârnii cu ecou. 

Dina rămase în picioare ca o statuie. Căldura atingerii lui 
încă o furnica pe mâna întinsă. 

„Stăpână”, spuse Nogahla într-o şoaptă reţinută. Până şi 
o tânără servitoare îşi dădea seama că clipa aceea era prea 
sfântă ca să vorbească pe un ton obişnuit. Dina râse, dar nu 
scoase o vorbă. Savura momentul. 

„Stăpână, trebuie să ne grăbim”. 

În sfârşit, Dina îşi lăsă mâinile să-i atârne. Se mişca, însă, 
ca pierdută într-un vis, un vis frumos în care un om bun se 
arăta credincios cuvântului dat şi Dumnezeului său. 

De pe balconul dormitorului ei, Sitis îşi adânci privirea în 

oceanul întunecat al nopţii şi gândul o purtă spre lov. Oare 
şi el număra aceleaşi mii şi mii de stele şi se uita la aceeaşi 
jumătate de lună? înfăşurându-şi rochia de lână mai strâns 
în jurul gâtului, se aplecă peste balustradă ca să poată 
vedea casele copiilor lor, în canionul de sub ea. Nouă dintre 
ei erau aşezaţi la casele lor - opt căsătoriţi, iar unul tot atât 
de neînlănţuit precum un bou sălbatic. Uzahmah, mezina, 
dormea în tihnă în camera ei de la capătul coridorului, însă 
ardea de nerăbdare să se mărite cu Elihu, strălucitul 
discipol al lui lov. 

Sitis îşi strânse podul nasului şi scoase un oftat obosit. 
Mezina ei fusese întotdeauna cam năvalnică, ca şi maică- 
sa, de altminteri. În urmă cu o lună plină, când ieşise 
împreună cu caravana pe porţile cetăţii, lov îi făgăduise că, 
la întoarcerea lui, puteau să înceapă pregătirile de logodnă. 
Un zâmbet încreţi chipul lui Sitis. Uzahmah a făcut întocmai 
ce aş fi făcut eu însămi. Ea luase promisiunea tatălui ei 
drept permisiune de a stabili ospăţul de logodnă pentru 
ziua în care caravana lui avea să intre din nou pe porţile 
cetăţii. Fata se ţinuse de maică-sa să trimită iscoade şi 
mesageri, aranjând lucrurile astfel încât Elihu să sosească 
în cetate odată cu lov şi caravana lui. Dacă iscoadele ei 
erau de încredere, Elihu urma să sosească împreună cu o 
caravană de negoţ de-a chaldeenilor, de la miazănoapte, iar 
lov şi caravana lui veneau din Hebron pe partea de miazăzi 
a cetăţii. Amândoi ajungeau a doua zi, pe la apus. 

Sitis îşi aşeză coatele pe balustradă şi, masându-şi 
tâmplele, se întrebă dacă nu cumva tocmai adâncise 
prăpastia din căsnicia ei prin faptul că cedase în faţa 
nerăbdării fiicei lor. Se va înfuria lov pentru că ea plănuise 

banchetul şi făcuse toate aranjamentele fără să-l întrebe? 
Va fi aceasta încă una din certurile acelea ce căscau şi mai 
mult depărtarea dintre ei? 

Îndoindu-se din şale, înclină micul ulcior cu ulei de 
măsline deasupra capetelor celor trei zeițe ismaelite. După 
anul de logodnă, Uzahmah avea de purtat grija propriei 
gospodării, iar Sitis rămânea singură cu lov în palatul lor 
zidit în stâncă. Despre ce vor vorbi? După câte se părea, nu 
mai puteau să-şi spună nici două vorbe fără să se certe. 
Inspiră adânc aerul răcoros al nopţii şi, de astă dată, scoase 
un oftat uşor tremurat. Emoţiile deveneau din ce în ce mai 
greu de înăbuşit. 

„O, doamne ale vieţii, ascultaţi-mi ruga”, spuse, masând 
uleiul pe fiecare idol. „Fie ca în curând să aud strigătele 
fericite ale nepoților în casa mea şi răpăitul zglobiu al 
picioruşelor lor pe coridoarele acestea”. În mijlocul măsuţei 
joase din fildeş trona maiestuoasă Al-Uzza, zeiţa 
atotputernică acoperită cu o mulţime de sâni. La dreapta ei 
şedea, cocoţată pe o cămilă, Al-Lat cea aurie, al cărei 
luceafăr de dimineaţă din lănţişorul de la gât strălucea de 
ulei. În ultimii ani, însă, preferata lui Sitis devenise Manat, 
sfânta mamă-soacră, aşezată în stânga. Idolul fără cap 
şedea cu picioarele întinse, închipuind o poală de aur în 
aşteptarea nepoților. Ţinea braţele încrucişate sub sânii goi 
şi proeminenţi, ca un altar pe care mirodenii cu miros 
înţepător stăteau mărturie pentru tăria ei. 

„De ce nu mi-ai binecuvântat casa cu nepoti?” o întrebă 
pe zeiţă. „Ofrandele mele au ajutat la reconstrucţia 
templului tău pentru ismaeliţii din Haldeea, după ce lov şi 
oamenii lui l-au distrus. Ce altceva mai ceri de la mine?” 

Norii învăluiseră lumina lunii, făcând tăcerea idolilor să pară 
şi mai întunecată. Zei; nu răspund niciodată, îşi zise, 
îndreptându-se din nou de spate, pe balustrada balconului. 

Scrutând noaptea de păcură, îşi aminti de vremea când 
crezuse că Yahve crease toate lucrurile. „Nu cu multă 
vreme în urmă”, şopti ea. „Totuşi, cu o viaţă în urmă”. 

Sitis era fiica lui Şua, fiul născut lui Avraam de concubina 
lui, Chetura. După moartea lui Avraam, Ismael se însurase 
cu Chetura şi îl adoptase pe Şua, astfel că Sitis şi fratele ei, 
Bildad, erau deopotrivă nepoţii lui Avraam şi ai lui Ismael - 
ceea ce însemna, potrivit lui Bildad, o dublă regalitate şi o 
dublă devoțiune faţă de lahve. Fratele ei fusese 
reprezentantul ismaeliţilor în Casa lui Sem. El îi ceruse lui 
Sitis să fie devotată lui lahve, chiar şi atunci când părinţii 
lor muriseră şi ea fu nevoită să crească de una singură. Era 
o prinţesă printre servitori. Bildad aranjase ca ea să se 
căsătorească cu lov. Şi apoi lov îi ceruse să fie devotată lui 
lahve, chiar şi atunci când copilaşii ei muriseră. Fusese o 
mamă cu sânii plini şi braţele goale. 

„Creator al toate”. Râse cu amărăciune. „Nu prea cred”. 

Aerul rece al nopţii îi înfoie cârlionţa de abanos de pe gât, 
iar răcoarea deşertului îi înfioră pielea. Îşi lăsă rochia să-i 
cadă de pe umeri. Balconul ei se afla la catul al treilea, 
cuibărit în stâncile roşiatice dinspre apus ale unui canion 
privat din cel de-al doilea sector, unul rafinat, al cetăţii Ut. 
O singură casă mai împărțea canionul cu ei, cea a lui 
Sayyid, un palat de dimensiuni mai mici, sculptat în stâncile 
de la răsărit, de cealaltă parte a canionului. Dar era târziu. 
Nimeni nu o vedea. Lămpile din casa lui Sayyid se 
stinseseră de mult, iar liniştea acestei nopţi era ultima ei 

şansă la libertate până la următoarea călătorie a lui lov. Îşi 
lăsă rochia să-i cadă pe pardoseala din piatră şi vântul 
extrem de rece să-i răvăşească trupul, făcând-o să se simtă 
vie, înainte de a începe să îşi trăiască din nou moartea. 

Mâine avea să se întoarcă lov, cu giulgiul său de 
aşteptări, iar ea trebuia să îşi aleagă din nou vorbele cu 
grijă şi să vorbească politicos, evitând privirea soţului ei. 
Îndura singurătatea pentru că îşi iubea căminul, copiii, 
statutul de soţie a lui lov, cel mai de vază om al Răsăritului. 
Îşi cobori privirea spre zeițele de aur, care luceau uleios în 
lumina lunii. În noaptea asta, le va dosi cu grijă într-un loc 
sigur, pentru ca lov să nu le bănuiască niciodată prezenţa în 
casa lui. 

Aruncă o privire dincolo de canion, către balcoanele şi 
ferestrele casei lui Sayyid, cufundate acum în întuneric. 
Oare va bănui lov că Sayyid fusese în casa lor? Astă-noapte, 
îşi luase rămas-bun de la prietenul ei printre lacrimi, 
scuzându-se din nou pentru că nu-l putea vedea decât cu 
prilejul următoarei călătorii a lui lov sau dacă dădeau unul 
peste altul, din întâmplare, în piaţa cetăţii. Lacrimile îi 
ţâşniră fără voia ei. „De ce sunt nevoită să aleg între soţul 
meu şi prietenul meu cel mai bun?” şopti în noapte. 
Cunoştea răspunsul. lov încă îl învinovăţea pe Sayyid 
pentru că ea refuza să se închine lui El Şadai. 

În ziua nunţii lui Enon, când descoperise că Sayyid livra 
ofrandele lui Sitis la templul haldean, lov poruncise ca 
templul să fie distrus, iar Sayyid, izgonit pentru totdeauna 
din casa lor. Dar nu-l poți izgoni din inima mea. 

Se propti de balustradă; i îşi lăsă lacrimile să-i curgă în 
voie. De ce nu putea lov să înţeleagă că Sayyid îi era ca un 

frate? Mai aproape de ea decât propriul frate, care îi 
trădase inima. Sayyid o ascultase întotdeauna, ascultase cu 
adevărat, când îi era teamă sau era rănită, mai mult decât 
oricare alt bărbat din viaţa ei. 

Sitis se lăsă în genunchi ca să îşi caute rochia şi aşeză 
câte un sărut pe fiecare zeiţă. Cu grijă şi reverență, înveli 
fiecare statuetă în lână şi o puse la loc în cubul sacru din 
piatră. Strecură capacul la loc şi, ridicându-se în picioare, îşi 
trase mai strâns în jurul trupului rochia călduroasă de lână. 

„Presupun că toţi suntem înveliţi într-un soi de giulgiu”, 
şopti ea, cu gândul la statuetele de aur din căminele lor de 
pânză. Îşi ridică privirea spre răsărit, către stâncile 
cufundate în întuneric, dar însufleţite de prezenţa lui 
Sayyid. „Poate că, într-o bună zi, voi evada din mormântul 
meu şi mă voi închina liber, voi vorbi liber, voi trăi liber”. 
Ridicând cubul sacru, se întoarse în dormitorul ei. „Până 
atunci, trebuie să mă îngrijesc de o fiică frumoasă şi să 
pregătesc un ospăț de logodnă”. 

După ce schimbară toate animalele pe mărfuri, la Elath, 
caravana călători mult mai repede. Însă cu cât urcau spre 
înălţimi, cămilele greu încărcate şi cei câţiva măgari ce 
cărau servitorii aveau nevoie de opriri frecvente pentru 
apă. Chiar dacă seceta scăzuse debitul izvoarelor naturale 
de munte, călăuza se pricepea de minune să dea de urma 
fiecărui strop de apă rece şi răcoritoare. Razele soarelui se 
furişau de după vârfurile stâncilor din piatră de nisip, însă 
piscurile munţilor aduceau şi temperaturi mai scăzute. 
Dinei îi clănţăneau dinţii în ritmul în care se legăna cămila 
sub ea. În curând, rochia din lână pestriță nu mai putea ţine 
piept vânturilor muşcătoare. Scrutând zările, văzu un platou 

acoperit de un pâlc de copaci şi arbuşti şi se rugă ca ghidul 
lor să găsească apă acolo. Se uită apoi în coada convoiului, 
în căutarea măgarului alb al Nogahlei. Fata avea umerii 
încovoiaţi şi tremura ca varga în spinarea micului dobitoc 
de povară care se legăna anevoie pe creasta muntelui. 

„Aici pare a fi un loc bun de odihnă”, îi strigă lov călăuzei. 
„Dacă găsim apă acolo, ne oprim”. 

Dina oftă uşurată, băgând de seamă zâmbetul plin de 
bunătate de pe faţa lui lov. Îi sesizase oare disconfortul? 

„Dar, jupâne lov, chiar după cotitură, la următorul platou, 
se înalţă cetatea Uţ. De ce să poposim acum?” întorcându- 
se, călăuza întâlni privirea Dinei, care se străduia, fără 
succes, să îşi stăpânească clănţănitul dinţilor. Bărbatul nu 
îşi ascunse câtuşi de puţin frustrarea, însă când ajunseră la 
podişul împădurit şi la un izvor gâlgâitor, îşi opri cămila. 

lov descălecă şi, până să îşi oprească Dina cămila 
ostenită, o şi aşteptă cu mâinile pline de pături. „E mai rece 
în deşert decât te-ai aşteptat, nu-i aşa?” 

Cămila Dinei scuipă arţăgoasă şi mugi zgomotos, în chip 
de protest, în timp ce îngenunche pe burtă. Dina îi vorbi cu 
blândeţe şi, mângâind-o pe gât, se dădu jos de pe tronul ei 
cu patru picioare. 

lov râse. „Se pare că ţie îţi place să călătoreşti mult mai 
mult decât soţiei şi fiicelor mele”. Îi puse o pătură pe umeri 
şi cu o alta se îndreptă spre măgarul Nogahlei. „Sitis 
detestă mirosul de cămilă”, îi aruncă peste umăr, „iar fiicele 
noastre cred că «dormitul sub cerul liber» înseamnă un 
cort, trei saltele de lână puse una peste alta pe post de pat 
şi servitori care le fac vânt cu pene de struţ”. 

Dina se afla la doi paşi în urma lui lov când Nogahla 

aproape că sări de pe măgarul ei. „Stă-stăpână, mi-e 
frrrig!” zise ea. lov chicoti, iar râsul lui răsună printre 
vârfurile munţilor. Înveli cea de-a doua pătură în jurul 
umerilor fetei, care se cuibări la căldură. 

„Mulţumesc”, spuse Dina, uimită de solicitudinea lui lov. 
El flutură din mână, ca şi când gratitudinea ei nu era 
necesară. 

Pomi apoi în fruntea lor către tihna focului de tabără. Nu 
făcu, însă, nici doi paşi, când Dina văzu două degete 
agăţându-se de umărul lui. „Nu putem pierde vremea aici. 
Dacă vrem să ajungem în Uţ înainte de apus, trebuie să o 
luăm din loc într-un ceas”. Călăuza se îndepărtă ţanţoşă, 
lăsându-l pe lov cu gura căscată. Dina se miră în sinea ei că 
un om tocmit îi vorbea stăpânului său cu atâta lipsă de 
respect. 

„Pune el ceva la cale, jupâne lov. Ceva e putred”, vorbi 
Nogahla cu nonşalanţă, ca şi când toată lumea ar fi văzut 
cu uşurinţă adevărul, dacă s-ar fi uitat cu atenţie. „De când 
am plecat din Elath te priveşte cu ochi şireţi”. 

Candoarea Nogahlei o luă pe Dina prin surprindere. 
„Nogahla, jupânul lov şi-a ales călăuza cu multă grijă şi, 
deci, are încredere în ea”. Se uită apoi la chipul lui lov, 
nădăjduind să întrevadă un semn care să îi redea 
încrederea, dar nu găsi niciunul. 

„De fapt, omul acesta mi-a fost recomandat insistent de 
către Atât, supraveghetorul casei mele”, zise lov, cu 
privirea  pironită asupra  călăuzei, care împărțea, 
nerăbdătoare, ordine îngrijitorilor de cămile. „Atât şi cu 
mine avem o lungă istorie de opinii diferite. Niciodată n-am 
să-i mai urmez sfatul într-o chestiune de acest fel”, 

conchise lov şi, întinzându-şi mâna spre flăcările pârâitoare, 
zâmbi şi schimbă subiectul. „De ce nu ne aşezăm lângă foc, 
pentru ca voi două să vă încălziţi puţin?” 

Dina şi Nogahla îşi aliniară paşii cu ai lui. 

„le deranjează dacă îmi povesteşti despre restul 
călătoriei noastre spre Ut?” întrebă Dina. În ultimele trei zile 
de drum, vorbise puţin cu lov. Se târguiseră cu plăcere 
pentru mărfuri şi ierburi în Elath şi se bucuraseră de scurta 
camaraderie a rugăciunilor rostite seara, înainte de a se 
retrage fiecare la cortul său. Dar sperase să obţină oarece 
informaţii despre Enon în cursul lungilor zile petrecute pe 
drum. lov, însă, fusese neobişnuit de tăcut. Dina se lupta cu 
îngrijorarea şi era pe cale de a pierde lupta. 

„Vom apuca drumul de coastă”, spuse lov, arătând spre 
cumpăna strâmtă a apelor, „ocolind partea estică a 
stâncilor. Ar trebui să ajungem pe la apusul soarelui”. 
Împungând cu un băț aşchiile aprinse de balegă, adăugă, 
„Ai vrea să mă întrebi ce te frământă de fapt?” 

Dina se îmbujoră brusc - şi nu era din cauza focului. Oare 
omul acesta citea minţile tuturor, sau doar pe a ei? Va 
începe cu ceva simplu. „Ce vârstă are fiul tău?” Inima îi 
bătea cu putere. Încercă să nu dea înapoi, însă zile în şir se 
temuse de răspunsul la această întrebare. 

„Enon are treizeci şi nouă de ani”. 

Oh! E un copil! Dina îşi încetini, în mod conştient, 
respiraţia. Cum putea un bărbat mai în vârstă cu doar patru 
ani să se uite la ea cu dragoste? Ea era o capră bătrână pe 
lângă tinerele mirese pe care le-ar fi putut lua de nevastă. 

Doar dacă nu cumva... Un gând îi veni pentru prima dată 
în minte. 


Se întoarse spre lov, dar el continua să studieze flăcările. 
„Te-am auzit spunându-i lui Ţofar că ai făgăduit să îţi iei o 
singură nevastă”. Se opri. „Fiii tăi au făcut o promisiune 
similară, sau Enon este deja însurat?” 

lov rămase tăcut, ciudat de tăcut şi chipul lui îşi pierdu 
orice urmă de bucurie. Dinei i se frânse inima în faţa 
cuvintelor pe care el nu le rostea. 

„Este măcar un bărbat de onoare, precum tatăl său?” 
întrebă ea încet. „Vei fi a doua soţie a lui Enon, Dina, dar 
cred că tu îi vei câştiga inima”, răspunse lov. „Întâiul meu 
născut nu este lipsit de inimă”. „Dar nu este de onoare”, 
spuse ea, cu glasul bătut de înfrângere şi resemnare. 

„Enon încă îşi caută locul în lume”, aproape că îl scuză 
lov. Apoi, agăţându-se parcă de o nădejde, spuse, „Este 
privit cu respect între cei de-o seamă cu el”. Din nou, 
tăcere. Continuării să privească focul. „Dar mă tem că cei 
de-o seamă cu ei îşi fixează standardele prea jos”. 

Fără să-şi poată crede urechilor, Dina se întoarse încet 
spre lov. „De ce îmi spui toate acestea? Abia dacă sunt eu 
însămi femeie. El este fiul dumitale şi, în curând, va fi soţul 
meu. Va trebui să-l cinstesc şi să mă supun lui fără 
crâcnire”. 

Un zâmbet firav se iţi în colţul gurii lui lov. „Îţi spun 
aceste lucruri pentru că am văzut dragostea şi 
compasiunea ta faţă de bunicul Isaac. Tenacitatea ta 
înaintea lui Ţofar. Nu poţi spune că abia dacă eşti femeie, 
Dina, şi mă îndoiesc că te-ai putea vreodată supune fără 
crâcnire”. Chicoti şi o privi în ochi. „Enon nu are copii. Poate 
că un copil - o sămânță a făgăduinţei - îi va întări credinţa. 
Poate că dragostea unei femei ca tine îl poate învăţa că o 

femeie demnă este vrednică de un bărbat cinstit”. 

Dina simţi că roşeşte până la rădăcinile părului ei blond, 
dar dacă lov era dispus să vorbească pe şleau, nu putea 
găsi un moment mai prielnic decât acesta pentru a-şi pune 
întrebările. „Cum rămâne cu ceilalţi copii ai voştri? Ceilalţi 
fii au neveste? Aveţi nepoți?” 

„Am şapte fii şi trei fiice”, spuse el. „Şase dintre fiii mei 
sunt însuraţi, dar până acum El Şadai nu mi-a binecuvântat 
casa cu nepoți”. 

lov dădu să explice mai departe, dar Dina îl întrerupse. 
„Cum se face că nu mă dai de nevastă fiului neînsurat?” 

Răspunsul lui veni repede şi, aparent, netulburat de 
îndrăzneala ei. „Mezinul meu abia dacă are treizeci de ani şi 
nu este gata de însurătoare. Deşi Esau se aşteaptă ca 
bărbaţii din clanul lui să se însoare la douăzeci de ani, 
pentru ca triburile edomiţilor să crească rapid, eu le-am 
cerut fiilor mei să aştepte până ia treizeci, ca să-i pot învăţa 
căile Celui Preaînalt. Eu sunt de părere că ar trebui să-şi 
conducă inimile înainte de a conduce o gospodărie”. Se uită 
la ea, zăbovind, vrând parcă să mai spună ceva, dar apoi 
scutură din cap. „Le-am cerut fiicelor mele să aştepte şi ele 
puţin peste vârsta măritişului, până la douăzeci de ani, 
înainte să le găsesc un soţ potrivit, pentru ca şi ele să poată 
învăţa căile lui lahve”. 

„Fiicele dumitale învaţă căile Celui Preaînalt? N-am ştiut 
că femeile au voie să vadă scrierile sfinte”, aproape că 
strigă de uimire Dina. 

lov ridică o sprânceană, măsurând-o înainte de a-i 
răspunde. „De fapt, eu nu deţin scrierile legământului. 
Acestea îi aparţin tatălui tău, purtătorul binecuvântării 

legământului, dar am cunoştinţă de învăţăturile lui El-Elyon 
din zilele petrecute în Casa lui Sem. Eu învăţ tinerii din 
multe triburi. De fapt, unul dintre elevii mei din tribul lui 
Nahor, fratele lui Avraam, se va însura în curând cu fiica 
noastră cea mai mică”. 

Pe faţa lui lov trecu o umbră de tristeţe. Îndepărtă cu o 
fluturare de mână fumul ce se înălța din foc. „Bunicul Esau 
nu prea se sinchiseşte cine învaţă căile lui El Şadai. ÎI înfurie 
faptul că mariajele întârziate din familia mea încetinesc 
creşterea clanului său edomit”. Pe chip i se ivi o expresie 
poznaşă. „Dar nu se plânge de educaţia copiilor mei câtă 
vreme ceilalți edomiţi se căsătoresc de tineri şi se 
înmulţesc ca iepurii în deşert”, adăugă râzând. 

Dina aproape că îşi muşcă limba în încercarea de a-şi 
înăbuşi sudalmele la adresa urâciosului unchi Esau, dar, 
deodată, în gândurile ei pline de groază străluci o lumină. 
„Aş putea şi eu să învăţ căile Celui Preaînalt împreună cu 
fiicele tale?” în aceeaşi clipă când cuvintele îi ieşiră din 
gură, se şi întrebă dacă nu cumva întrecuse măsura. Ochii 
lui lov străluceau, iar chipul îi era cu neputinţă de descifrat. 

„Da!” strigă el, ridicând în aer un pumn victorios. 
„Speram să vrei. O, Dina, când cunoşti căile lui El Şadai, ai 
întotdeauna speranță, ai întotdeauna răspunsuri la 
întrebările tale”. 

| se întinsese vreodată înainte o asemenea oportunitate 
nemaipomenită? Dina ar fi putut, cu siguranţă, să fie a doua 
nevastă a unui soţ care nu era «lipsit de inimă», doar ca să 
înveţe mai multe despre El Şadai. 

„Îţi mulţumesc, lov”, spuse. Inima îi era tot atât de plină 
precum coşurile de ierburi pe care le cumpărase din Elath. 

„Şi îţi mulţumesc pentru generoasele daruri de leacuri şi 
mirodenii. Mi-ai arătat deja prea multă bunătate”. 

Pupu-pu. Dina se uită în toate direcţiile, căutând să afle 
sursa familiarului cântec de pupăză. Pupu-pu. Fluturându-şi 
aripile în apropierea unei fisuri de pe faţa stâncii, o pupăză 
crestată, neagră cu roz, îşi îndesa bucăţi de arbuşti în cuibul 
pietros pentru a-l face mai moale. 

Pesemne că lov îi urmărise privirea, pentru că spuse, „A, 
am fost binecuvântaţi cu noroc pe ultima sută de metri a 
drumului nostru”. Cutele de pe fruntea Dinei îi trădau 
mirarea. 

„Mama mea spunea că pupăza este sculptată în 
mormintele egiptene ca simbol al bucuriei şi al afecțiunii”. 
Nogahla încuviinţă din cap, ca pentru a avea ultimul cuvânt 
asupra subiectului. 

lov şi Dina schimbară râsete amuzate. Apoi, lov le mai 
făcu parte din vastele lui cunoştinţe. „lar Ţofar spune că 
negustorii din Orientul îndepărtat socotesc micuța pasăre 
aducătoare de noroc”. 

Dina se întoarse să studieze creatura, al cărei zbor 
aducea cu al unei molii mai curând decât cu al unei păsări. 
„Dar, lov, v-am auzit pe tine şi pe bunicul Isaac spunând că 
El Şadai vede pupăza ca fiind necurată”. Se uită la 
trăsăturile puternice ale bărbatului care avea să-i fie tată 
socru. Un bărbat cinstit, care cunoştea învăţăturile Celui 
Preaînalt. „Cum poate ceva necurat să aducă bucurie sau 
noroc?” Mutându-şi privirea spre cărbunii muribunzi, îşi 
înăbuşi emoţiile şi îşi redobândi stăpânirea de sine. „Cum 
poate ceva necurat să câştige afecțiunea cuiva?” 

lov vorbi încet, dar fără şovăire. „El-Elyon judecă faptele 

şi animalele drept necurate pentru a-l proteja pe cei ce sunt 
ai Lui. Noi am fost creaţi după chipul Creatorului nostru şi 
nu suntem niciodată în mod irevocabil necuraţi sau de 
nerăscumpărat”. Se opri. Cum tăcerea se prelungea, ea îşi 
ridică ochii şi îl găsi aşteptându-i privirea, „lahve te iubeşte 
mai mult decât iubeşte pupezele, Dina”. 

O rafală puternică de vânt învârteji ţărâna şi pietrele din 
jurul lor şi Dina îşi acoperi faţa cu pătura. 

trlupâne lov!” strigă călăuza. „Trebuie să plecăm acum! 
Vine o furtună!” 

lov se simţea neobişnuit de neliniştit. Temerile Dinei, 
furtuna iscată parcă din senin... dar, mai presus de toate, 
se întreba de ce călăuza lui părea atât de grăbită să ajungă 
în Ut în seara aceasta. 

Furtuna aceea bizară mugea. Vânt şi fulgere, dar niciun 
picur de ploaie. „Să ne pornim”, îi spuse Dinei. „Furtuna se 
apropie cu repeziciune”. lov îşi şterse faţa cu mâna şi, 
simțind un strat fin de pietriş, se acoperi cu shmagh-ul roşu 
şi alb, lăsând să i se vadă doar ochii, printr-o mică 
crăpătură. 

În vreme ce femeile fugiră spre animale, lov aruncă 
ţărână peste cărbunii din aşchii de bălegar. Inima îi bătea 
precum copitele cailor sabeeni ai lui Ţofar. Oare furtuna îi 
iuţise sângele în vene, sau îngrijorarea în privinţa călăuzei 
lor? Fugi apoi la cămile şi o ajută pe Dina să urce în şa. 

„Am invitat-o pe Nogahla să călătorească împreună cu 
mine”. Dina o sprijini pe servitoare să suie în spinarea 
cămilei. „Priveliştea este mult mai frumoasă de pe cămila 
mea”. Strigă apoi în grabă câteva instrucţiuni către un 
servitor, spunându-i să lege măgarul Nogahlei de hamurile 

din spate ale cămilei sale. 

La adăpostul shmagh-ului său, lov zâmbi cu gura până la 
urechi şi se minună de femeia care avea să-i fie, în curând, 
noră. Ce altă stăpână ar arăta atâta grijă faţă de 
servitoarea ei? Văzuse şi el frica de pe faţa Nogahlei, când 
se iscase furtuna, dar niciodată nu i-ar fi dat prin minte că o 
stăpână ar putea fi dispusă să îşi împartă şaua cu o 
servitoare. „Veţi încăpea amândouă în aceeaşi şa?” le 
strigă, în timp ce se îndrepta spre propria cămilă. 

Prefăcându-se jignită, Dina îşi ridică glasul peste vuietul 
furtunii, „Ei bine, jupâne lov, vrei să spui că eu şi Nogahla 
am mâncat prea multe curmale glasate?” Ochii albaştri de 
safir, singurii ce se vedeau prin învelitoarea din țesătura 
unică a tribului lui lacov cu care îşi acoperise capul, îi 
scânteiau. 

„Da, jupâniţă Dina. Tu şi fata ta sunteţi grase precum 
boii”, spuse lov. Urcându-se la bordul propriei cămile, înaltă 
cât un munte, se feri din calea unei brățări împletite de-a 
Dinei, pe care vântul aprig o purtase până la el. 

„Oh!” bombăni Dina. Micuța servitoare îşi dădu şi ea 
drumul propriei supărări. Dina îi şopti ceva la ureche, iar 
dintre faldurile eşarfei de pe capul fetei se iţi zâmbetul alb 
al acesteia. 

Călăuza le făcu semne sălbatice să o ia din loc, şi de astă 
dată lov fu de acord - trebuiau să se grăbească spre casă. 
Însă, în aceeaşi clipă când îi traversă mintea, greutatea 
gândului îi străpunse inima. Oare 

Sitis îl va primi cu bucurie sau îşi vor relua cearta din 
cauza lui Sayyid de acolo de unde o lăsaseră? Şi apoi, cum 
avea să o primească Enon pe Dina? Va vedea dincolo de 

reputaţia ei, apreciind frumuseţea femeii dincolo de bârfele 
care circulau pe seama ei? 

Cerul întunecat se frângea, brăzdat de fulgere. Servitorii 
se străduiau din răsputeri să aprindă torţele, însă vântul 
sufla flăcările înainte ca focul să se aprindă. 

„Nu mai putem zăbovi!” strigă călăuza. 

La un semn al lui lov, caravana se urni din loc. Se 
apropiau de casă sub un cer negru ca păcura, pe o potecă 
croită pe coama muntelui. Drumetii îşi acopereau feţele de 
grohotişul purtat de vânt, bizuindu-se numai pe instinctele 
cămilelor lor şi pe umbletul lor sigur. EIl ṢŞadai, ajută-ne! Cu 
cât cerul se înnegura şi soarele se pitea după stâncile 
abrupte din piatră de nisip şi în dosul norilor cenuşii de 
ardezie, erau nevoiţi să meargă în şir indian pe un drum pe 
care, de obicei, puteau călători trei cămile una lângă alta. 

În fruntea convoiului se afla călăuza, urmat îndeaproape 
de cămila lui lov. Pe a treia cămilă călătoreau Dina şi 
Nogahla, iar restul caravanei venea la o depărtare atât de 
sigură pe cât le permitea vântul vâjâitor. lov nu le pierdea 
din ochi pe Dina şi pe Nogahla. Înfofolite într-o pătură, pe 
post de scut împotriva vântului rece şi a prafului din aer, 
femeile se mişcau cu graţie, ca una. 

Niciun strop de ploaie, doar vânt şi fulgere, se minună el. 
O furtună cu adevărat ieşită din comun. 

Când, în sfârşit, caravana ajunse la porţile cetăţii Uţ, 
groaza lui lov se mări. Piaţa era pustie, iar dughenele 
negustorilor, părăsite. La ceasul acesta al zilei, de obicei 
cetatea zumzăia de activitate - tocmeli de ultimă clipă, 
negustori care îşi închideau tarabele, copii care fugeau spre 
casă cu ulcioare pline ochi de apă. În seara aceasta, însă, 

podişul pe care era aşezat primul sector al cetăţii aducea a 
cimitir. Pietre mici se rostogoleau pe lângă el precum 
arbuştii din deşert. 

Meniţi. Să intrăm în sig” strigă călăuza către lov, 
acoperind un tunet îndepărtat şi conducând convoiul spre 
despicătura strâmtă dintre stâncile înalte şi roşiatice. „În şir 
indian! Lăsaţi loc destul între animale!” Călăuza îşi striga 
instrucţiunile, dar nu aştepta pe nimeni. Bărbatul se făcu 
nevăzut prin crăpătura dintre doi pereţi înalţi de stâncă. 

Întorcându-se spre femei, lov le văzu groaza din ochi. 
Dina începu să scuture din cap. „Nu!” strigă ea. „Nu poate 
fi Uţ!” Nerăbdători să ajungă acasă, restul caravanei intră 
pe podiş şi de acolo pe porţile cetăţii. Frica Dinei, însă, îi 
făcu pe toţi să se oprească. „Ce sunt peşterile acelea 
sculptate în pereţii muntelui? Unde sunt casele?” întrebă 
ea, arătând spre perdelele rufoase ce fluturau la intrarea în 
locuinţele cerşetorilor. Zări apoi dughenele negustorilor, 
rămase pustii. „Unde sunt toţi oamenii, lov? N-am de gând 
să merg în acel... acel... sig, până când nu-mi spui ce se 
află dincolo de el. Şi pe urmă, nu prea văd cum se va 
strecura cămila mea printre pereţii aceia stâncoşi!” 

lov încercă să îşi închipuie prima impresie pe care o avea 
asupra Dinei cetatea - piaţa pustie, furtuna violentă şi 
locuinţele troglodite ce punctau faţa muntelui. Mânându-şi 
cămila până în dreptul femeilor, îşi dădu silinţa să le 
liniştească înainte ca panica lor să se răspândească. „Dina, 
uită-te la mine!” strigă, acoperind furtuna. „Cămila ta va 
încăpea printre zidurile de piatră, ai cuvântul meu! Dincolo 
de siq te aşteaptă o viaţă nouă”. Dina şi Nogahla păreau 
oarecum mai liniştite. „Acum, ascultați. Chiar la intrarea în 

siq, pământul coboară uşor. Lăsaţi-vă cât puteţi de tare pe 
spate, în şa. Cămila cunoaşte drumul şi are mersul sigur. 
Dacă vi se face frică, închideţi ochii!” 

Micuța servitoare încuviinţă numaidecât din cap, însă 
Dina nu părea la fel de încrezătoare. 

„Dina”, spuse lov, „dacă n-ai încredere în mine, crede cel 
puţin că El Şadai te-a adus aici pentru planul Lui. Poţi face 
asta?” 

Dina se opri. „Am încredere în tine şi în El Şadai, orice m- 
ar aştepta dincolo de siq” spuse. lov află astfel că 
răspunsurile ei nu erau niciodată impulsive sau date cu 
jumătate de inimă. 

Zărindu-i curajul în ochii albaştri, înceţoşaţi, avu 
sentimentul că şi el poate avea încredere în El Şadai pentru 
cele ce i se întindeau înainte. 

— lov 1: 13 - 14 

Într-o zi, pe când fiii şi fiicele lui lov mâncau şi beau vin în 
casa fratelui lor cel întâi născut, a venit la lov un sol... 

P 

raful; i grohotişul înţepau faţa Dinei pe măsură ce vântul 
deşertic îşi continua urletul furios. „Stăpână, mi-e frică”, 
zise Nogahla, cuibărindu-se, tremurând, la pieptul ei. 

Cămila lui lov îşi croia anevoie drum prin sig-ul strâmt şi 
aluneca pe treptele din piatră roşie de nisip. El însuşi, 
urmându-şi propriile instrucţiuni, se lăsă pe spate în şa şi îşi 
rezemă umerii laţi în cea de-a doua cocoaşă a lui Bactrian. 
Când dobitocul pe care şedea lov îi eliberă calea, cămila 
Dinei începu şi ea, fără vreun imbold şi rumegând alene, să 
coboare. 

Din mijlocul rafalelor zgomotoase de vânt, Dina auzi 

glasul Nogahlei. „Stăp... nah!... frică!” 

„Fără lacrimi!” îi spuse Dina, părând mai curajoasă decât 
se simţea. Trebuia, însă, să îşi păstreze o oarecare stăpânire 
de sine, altminteri o podidea o altă criză de isterie. Apucând 
strâns, strâns, frâiele, închise ochii, aşa cum îi sugerase lov. 
Încercând să nu se gândească la nimic şi să se piardă în 
uitare, retrăi cea mai umilitoare scenă de care avusese 
parte în ultima vreme. La vederea cetăţii Uţ, o copleşise 
teama. Pe când se afla în tabăra lui Abba lacov, fusese un 
drumeţ încercat şi călătorise pe multe meleaguri, în toate 
anotimpurile. Munţii aceştia roşii ai edomiţilor, însă, erau tot 
atât de impunători pe cât era unchiul Esau însuşi, iar 
peşterile acelea sinistre şi piaţa pustie îi vârâseră spaima în 
oase. Un glas lăuntric o avertizase asupra unui pericol 
nevăzut. 

„Bine, Dina! Ai ajuns aproape la nivelul solului”, îi strigă 
lov, încurajând-o să deschidă ochii. 

Băgând de seamă că povârnişul devenea mai puţin 
abrupt, Dina îi dădu Nogahlei un ghiont. „la te uită 
deasupra noastră!” Pretutindeni în jurul lor se înălţau 
stâncile roşii ale Edomului, iar dedesubt se zărea o potecă 
pietruită care şerpuia de-a lungul unui vad plin de apă. 
Aerul cald şi umed le îmbiba eşarfele cu noroi şi nisip. De la 
atâta stat pe spate. Dina îşi simţea muşchii abdominali 
încordaţi dureros, însă inima îi devenea tot mai uşoară. 

Pe măsură ce poteca se îndrepta şi se lăţea, nu se mai 
vedeau peşteri, în locul lor, zări case uimitoare săpate în 
piatră, de o parte şi de alta a muntelui. Fiecare dintre ele se 
lăuda cu curţi şi grădini frumoase - da, grădini! - cu praz, 
usturoi, smochini şi curmali. La adăpostul pereţilor înalţi ai 

r/g-ului, suflarea înverşunată a vântului se pierdea într-o 
şoaptă. Flăcările torţelor dansau delicat, scoțând la lumină 
un trai tot atât de îmbelşugat precum cel al negustorilor din 
Sihem. 

„Nogahla, ai mai văzut vreodată un loc atât de frumos? 
Vezi?” 

„Da, stăpână. Văd un miracol în mijlocul deşertului”, zise 
Nogahla, arătând spre o fântână mare. Acolo's/g-ul dădea 
într-o câmpie lungă şi netedă, care se întindea spre nord şi 
spre sud, între două lanţuri de munţi. Mai multe corturi 
modeste, bătute de iureşul furtunii, alcătuiau un sat 
alambicat, aşezat pe cursul vadului, de-a lungul câmpiei. 
Mici turme şi cirezi se agitau, neliniştite, iar copiii fugeau să 
se adăpostească în braţele mamelor lor. 

Caravana o luă spre sud-vest prin câmpie. Vântul şi praful 
îi pedepseau fără milă ochii. Niciodată nu îşi dorise să fie 
cămilă, însă un al doilea rând de pleoape protectoare i-ar fi 
fost de mare folos în vreme ce îşi fixa în minte priveliştile 
cetăţii Uţ. Mai departe spre sud, aglomerate în jurul 
fântânilor private, se înălţau, cu un aer nobil, corturi de o 
frumuseţe aleasă, croite după un model pe care nu-l mai 
văzuse până atunci. Fiecare casă avea ziduri roşii de piatră, 
înalte de un stat de om. De ele erau prinse, cu ţăruşi de un 
cot, ţesături din păr de capră, întinse deasupra unor bârne 
mari din lemn. Structura avea aspectul unui cub roşu. 
Copertinele negre, întinse pe picioroange deasupra, 
permiteau razelor soarelui şi adierii vântului să pătrundă în 
casă pe toate laturile. 

lov gesticulă frenetic în direcţia unui cort elegant, ale 
cărui pietre roşii şi acoperiş înalt se ridicau precum un 

oştean în furtună. „Enon! Enon!” strigă el, acoperind vuietul 
vântului. Dându-şi seama că lov îi arăta noul ei cămin, Dina 
îşi simţi inima sărindu-i din piept. 

Chiar atunci, parcă prea brusc, călăuza coti spre sud, 
intrând într-un canion privat, înconjurat pe trei laturi de 
piscuri maiestuoase şi de faţade sculptate în piatră. 
Îngrijitorii de cămile şi servitorii fugiră înainte şi, în scurt 
timp, animalele se opriră. 

„Stăpână, întreaga stâncă dinspre apus este un palat!” 
Nogahla îşi întinse gâtul cât putu de mult, căutând să vadă 
vârfurile impresionantei fortărețe cu patru caturi în care 
locuia lov. 

„Veniţi, doamnelor!” le spuse lov, care se dăduse deja jos 
de pe cămila sa şi o îmboldea pe a Dinei să se aşeze în 
genunchi. „Mâine, după ce furtuna îşi va ñ făcut de cap, vă 
voi arăta toate împrejurimile”. O fâşie de lumină împărţi în 
două cerul întunecat. „Se pare că am ajuns chiar la ţanc”, 
spuse apoi, arătându-le Dinei şi Nogahlei drumul spre o 
curte acoperită. 

Din pragul unei uşi din lemn, cu sculpturi decorative, lov 
fu întâmpinat de către un administrator ismaelit în vârstă. 
„Bun venit, jupâne lov. Mulţumiri fie aduse lui Al-Uz - 
suntem cu toţii mulţumitori că te-ai întors teafăr şi 
nevătămat”. 

Dina îl văzu pe lov înnegurându-se la faţă precum cerul 
de deasupra lor şi băgă de seamă că ismaelitul aproape că 
rostise numele zeului său. Se întrebă dacă şi acesta se 
regăsea în „istoria de opinii diferite” pe care lov o împărțea 
cu supraveghetorul casei sale. 

„Năd că ai adus mai mulţi slujitori de-ai lui lahve care să 

împartă bunuri săracilor”, adăugă administratorul, zgâindu- 
se cu condescendenţă la Dina. Aceasta îşi plecă privirea 
spre rochia pe care o purta, specifică tribului lui lacov, şi 
care era acum acoperită de praf. Ce anume îl făcea să le 
socotească, pe ea şi pe Nogahla, servitoare? 

Dina se uită din nou la expresia năvalnică de pe chipul lui 
lov şi înţelese că veninul servitorului avea foarte puţin de-a 
face cu ea şi foarte mult cu Dumnezeul ei. „Nu, Atât”, spuse 
lov calm, dar cu maxilarele strânse. „Am adus acasă o nouă 
nevastă”. Se opri, încleştat într-o bătălie tăcută cu slujitorul 
său ismaelit. 

Atât se înecă, părând a-şi înghiţi aroganţa. Dintr-un 
oarece motiv, ameninţarea cu o a doua nevastă aruncă apă 
rece peste înfocarea bătrânului administrator. 

„O soţie pentru Enon”, adăugă lov, amintindu-i slujitorului 
cine era stăpânul. 

Dina îşi reţinu un rânjet şi o luă pe Nogahla de mână. 
Deşi munţii Edomului erau stranii şi necunoscuţi, tensiunile 
dintr-o casă păreau a fi, şi aici, adânci. Habar n-avea de ce 
se sinchisea un supraveghetor dacă stăpânul lui îşi lua sau 
nu o a doua nevastă. Şi de ce ar răbda lov o asemenea 
insolenţă din partea unui slujitor păgân? Strânse mâna 
Nogahlei. //i mulțumesc, El Şadai, pentru hotărârea 
prietenei mele cuşite de a rămâne cu mine. 

Când lov păşi pe uşa principală, Atât se mişcă odată cu 
el, ca într-un dans, tăindu-i calea. Susţinând privirea 
bătrânului, lov îşi întinse mâna spre Dina şi spuse, „Vino, 
dragă! Vreau să o cunoşti pe nevasta mea”. Deşi arunca 
sulițe din priviri, ismaelitul se dădu, totuşi, un pas înapoi, 
pentru ca Dina şi Nogahla să intre în urma lui în coridorul 

împodobit cu decoraţiuni. 

Dina îşi simţi, brusc, gura uscată precum deşertul. Soţia 
lui lov era primul membru al familiei cu care avea să dea 
ochii, dar nu şi cel mai neînsemnat. Noua ei mamă soacră îi 
cunoştea, oare, reputaţia? Oare lov i-ar da în vileag 
secretele? 

Când coridorul făcu o cotitură, Nogahla îşi ţinu răsuflarea. 
„Stăpână, priveşte!” Dina îşi aminti că Ima Rahela o 
avertizase cândva să nu se piardă cu firea în faţa splendorii. 
Însă Ima Rahela nu văzuse niciodată casa lui lov! Lămpile 
de bronz din scobiturile pereţilor aruncau o lumină 
scânteietoare pe firele de aur din tapiseriile ce le pavau 
drumul.  Rogojinile din pielea mieilor lui Abba lacov 
amortizau zgomotele sandalelor din picioarele lor, iar banca 
din piatră care se întindea lângă zid pe toată lungimea 
coridorului avea încrustate nestemate ale căror sclipiri 
dănţuiau în lumina lămpilor. Coridorul acesta avea viaţă, 
era un tărâm al visului, în care simţea că pluteşte printre 
luminile  scânteietoare de deasupra ei şi moliciunea 
neregulată de sub tălpi. 

Visul se sfârşi abrupt într-o sufragerie pătrată şi 
încăpătoare. În faţa lor, zăceau treizeci sau spatruzeci de 
mese cioplite grosolan şi doi oameni, de o eleganţă 
uluitoare, care se priveau în ochi. Împleticindu-se ca înfrânt 
în luptă, lov se dădu un pas înapoi. Când bărbatul cu aer de 
rege şi femeia se întoarseră spre ei, luaţi prin surprindere, 
Dina ştiu că războiul dintre ei începuse cu mult înaintea 
acelei nopţi. 

lov clipi de două, de trei ori. Sayyid atinsese faţa lui Sitis? 
Cei doi se îndepărtară rapid şi lov încercă să descifreze 

chipul nevestei sale. Citea pe el vinovăţie sau altceva? 

„lov, te-ai întors!” exclamă Sitis, străbătând în fugă 
încăperea, cu braţele întinse şi ochii brodaţi de lacrimi. „Mi- 
am făcut griji pentru călătoria ta, prin furtuna asta”. În timp 
ce femeia se îndrepta către soţul ei, Sayyid îi urmări, cu un 
rânjet lăţit pe faţă, fiecare pas, fiecare legănare, fiecare 
rotunjime. Încercând să-şi amintească cum să respire, lov 
nu scoase o vorbă. 

Băgând de seamă tăcerea lui, soţia cu ochii înlăcrimaţi îşi 
încetini paşii. Se opri ca moartă când dădu cu ochii de Dina. 
„Şi cine este femeia aceasta, lov, cu servitoarea ei cuşită?” 
Glasul îi devenise ascuţit şi acuzator. 

lov îşi mută privirea de la ismaelitul cel sfidător către 
soţia care îl privea întrebător. „Voi vorbi după ce pleacă 
negustorul de pâine”, rosti printre dinţii încleştaţi. 

Ochii lui Sitis se făcură două băltoace adânci. „Dar Sayyid 
a venit doar să mă înştiinţeze despre furtună, că s-ar putea 
să vă întârzie...” 

Aplecându-se spre ea şi luând-o de braţ, lov încercă, fără 
succes, să îşi ascundă veninul din glas. „Oare când ai să-l 
vezi, Sitis? Când ai să vezi cine este el cu adevărat?” Fără 
să aştepte răspunsul ei, îşi ocoli nevasta şi înaintă către 
adversarul său. „Sayyid, am crezut că m-am făcut înţeles. 
Nu vreau să te mai văd vreodată în casa mea. Nici în 
prezenţa mea, nici în absenţa mea”. Dându-se în lături şi 
ridicând o mână, îi arătă lui Sayyid uşa. „Le voi aminti acest 
lucru tuturor servitorilor, nu doar celor edomiţi, loiali mie, ci 
şi celor ismaeliţi, care îi sunt loiali lui Sitis”. 

Întorcându-se, dădu cu ochii de Atât, care îi urmărea din 
umbră. Bătrânul administrator îşi privea cu mare interes 

picioarele măslinii. lov îşi îndreptă apoi atenţia către 
arogantul negustor din sufrageria lui. „Nu eşti binevenit 
nicăieri pe proprietatea mea sau pe proprietăţile copiilor 
mei, Sayyid. Şi-acum, pleacă!” îi zise, cu o plecăciune 
uşoară, aşteptând răspunsul lui. 

Sayyid nu se clinti. 

Fiecare os, muşchi şi tendon din trupul lui lov îşi cerşea 
răzbunarea. Bărbatul acesta îi ademenise nevasta în 
idolatrie, îi ispitea copiii la lăcomie şi îi submina autoritatea 
de bătrân al cetăţii. 7e rog, El $adai, lasă-mă să vărs 
sângele acestui om! Anii în care studiase căile lui 
Dumnezeu îi aduseră, însă, aminte că răzbunarea era a lui 
lahve şi numai a Lui. El nu avea de gând să se folosească 
de îndemânările pe care le deprinsese de la Esau ca să 
rănească o altă fiinţă omenească. 

„Atât!” strigă lov. Toată lumea din încăpere tresări. Mai 
puţin Sayyid. Bărbatul îşi duse mâna la cingătoare, sub roba 
de deasupra, unde se vedea licărul metalic al unui pumnal. 

Cuvintele  administratorului  biciuiră tensiunea. „Da, 
jupâne lov?” „îl vei conduce pe Sayyid afară din casa mea 
pentru ultima dată”, îi zise lov, susţinându-i privirea. „Mă 
înţelegi?” 

Administratorul nu apucă să răspundă, fiindcă Sayyid se 
năpusti pe lângă el, în coridor. Cu o plecăciune, Atât spuse 
încet, „Dacă mă iertaţi, sunt sigur că jupânul Sayyid 
găseşte singur ieşirea”. Şi bătrânul se făcu nevăzut. 

„lov, nu este ceea ce crezi”, zise Sitis cu glas tremurător, 
agăţându-se de poalele robei lui lov. „Sayyid a venit să mă 
pună în gardă...” lov îi puse un deget pe buze şi o 
îmbrăţişă. Spera că braţele sale aveau să îi curme vorbele 

şi să îi liniştească inima. O văzu apoi pe Dina stând 
împreună cu Nogahla în picioare lângă zid. Îi dădea senzaţia 
că ar fi vrut să se prefacă în statui de piatră. Primirea de 
care avuseseră parte nu fusese nici cea plănuită, nici cea 
cuvenită, dar pesemne că zbaterile la care fuseseră 
martore aveau să le încredinţeze că toţi aveau nevoie de 
harul lui El Şadai. 

lov tremura şi el. Mânia zăgăzuită şi dorinţa de a-şi vedea 
soţia în siguranţă îl copleşiseră. 

Sitis se desprinse din braţele lui şi el îi sărută lacrimile de 
pe obraji. 

„Mom vorbi mai multe despre aceasta mai târziu, dar 
acum aş vrea să faci cunoştinţă cu noua ta noră şi cu 
servitoarea ei”. 

Sitis se îndreptă de spate şi îşi şterse obrajii. Stânjenită, 
şi pe bună dreptate, se apropie sfioasă de Dina şi se 
prezentă. Aceeaşi fiică de prinț, se minună lov. 

„lartă-mă, rogu-te, pentru această neînțelegere, draga 
mea”, spuse Sitis. „În mod cert, mi-aş fi dorit să ai parte de 
o primire mai bună. Te rog, nu ne judeca prea aspru după 
cele văzute!” 

Întinzând o mână, lov o invită pe Dina să li se alăture. 
„Dina ştie că împrejurările nu sunt întotdeauna ceea ce par 
la prima vedere, Sitis”. 

Dina făcu o plecăciune plină de graţie. 

„Aşadar, numele tău este Dina”, spuse Sitis, privind-o cu 
luare-aminte, în lumina lămpii, pe nora cea nouă. „lov, nu 
este acesta numele nepoatei bunicului Esau, care...” 

„Da, dragostea mea”, o întrerupse lov înainte de a face 
vreo remarcă regretabilă despre reputaţia Dinei. Ridicându- 

şi o sprânceană, încercă să-i transmită nevestei sale să fie 
discretă. „Aceasta este fiica unchiului lacov, Dina”. 

Şoc. Acuzaţie. Întrebări. Toate se oglindeau în privirea lui 
Sitis în clipa în care recunoscu numele Dinei. Dacă Ţofar o 
cunoscuse din vedere, restul familiei lui lov avea să îşi dea 
seama cine este ea după nume - şi după zvonuri. 

Părând lovită, cenuşie la faţă, Dina mai făcu o 
plecăciune, ascunzându-şi în chip admirabil disconfortul 
renăscut. „Este o mare cinste să te întâlnesc, stăpână”. În 
timp ce îşi ridică privirea, semăna cu un prizonier în 
aşteptarea verdictului. 

Sitis se înmuie şi o luă pe Dina de mâini. „Care dintre fiii 
mei va fi binecuvântat să te numească soţia lui?” lov văzu 
trăsăturile chinuite ale Dinei destinzându-se încet sub 
mângâierea cuvintelor ei aprobatoare, însă se întreba dacă 
soţia lui era sinceră. 

Înainte să o studieze pe Sitis, însă, auzi pe coridor un 
foşnet de rochii, paşi alergători şi o răsuflare gâfâită. Se 
întorsese Sayyid, cu gând de răzbunare? Ţintuind intrarea, 
lov se întinse după pumnalul pe care îl avea legat la pulpă. 

„Am venit, Ima Sitis!” Silueta înaltă, slabă şi musculoasă 
a lui Blihu intră legănându-se în cameră şi aproape că o 
dobori pe Nogahla la pământ. „Oh, îmi pare rău, tu cine 
eşti?” Se opri abrupt, cu gura căscată şi ochii mari ca ouăle 
de struţ. „Abba lov! Ai venit”. Privirea îi fugi apoi spre Dina 
şi pe obraji i se întinseră trei nuanţe de stacojiu. „Să-mi fie 
cu iertare, n-am ştiut că ai în vizită femei - o femeie - vreau 
să zic... oaspeţi”. 

lov râse. Deşi îi întrecea pe toţi în memorarea textelor 
sacre, când era vorba de maniere, Elihu era tot atât de 

stângaci la treizeci de ani pe cât fusese la doisprezece. 
„Elihu, elevul meu favorit! Ce faci aici? Am crezut că 
studiezi împreună cu unchiul Elifaz, în Teman”. 

Elihu trase aer în piept, dând să răspundă, însă Sitis îl 
întrerupse. „lov, este primăvara celui de-al douăzecilea an 
al lui Uzahmah. l-ai promis că procedurile pentru logodna cu 
Elihu vor începe la întoarcerea ta, îţi aduci aminte?” Colţul 
stâng al zâmbetului ei zvâcnea, ca întotdeauna când era 
emoţionată. Fugind până la Elihu, îl luă de mână şi îl aduse 
la lov. „Vino şi aşază-te, Elihu! lov abia a sosit şi n-am avut 
vreme să-i povestesc despre banchetul de logodnă. Copiii 
sunt toţi la casa lui Enon şi sărbătoresc”. 

La pomenirea numelui viitorului ei bărbat, Dina îşi înălţă 
capul. 

Sitis deşertă restul informaţiilor ca şi când ar fi dat 
drumul mânerului fierbinte al unei oale de gătit. „Am trimis- 
o pe Nada să le spună copiilor că ne vom alătura lor de 
îndată ce sosiți amândoi”. 

„Acum? Te aştepţi să luăm parte la un banchet acum?” 
întrebă lov. Îşi auzi dezaprobarea din glas, dar nu se putu 
abţine. 

Statui vii umplură încăperea, în vreme ce lov îşi 
contempla reacţia. Uşile dinspre curte zăngăneau în urma 
lui, iar vuietul vântului şi fulgerele invadau lumea lor 
tăcută. 

Şi atunci îl auziră. 

Un singur glas, urlând strident şi chinuit, se apropia. Toţi 
ochii se îndreptară spre intrarea în curte. 

„Nuuu!” strigă un văcar, năpustindu-se pe uşă. Vântul 
izbi cu putere plăcile de stejar de zidurile din piatră de 

nisip. Cu robele pătate de sânge şi zdrenţuite, mai-marele 
văcarilor lui lov străbătu în fugă sufrageria şi se prăbuşi la 
picioarele lui. jJupâne lov, au murit cu toţii!” Plânsul îi 
scutura umerii. 

Făcându-i semn lui Elihu să ia femeile deoparte, lov se 
aplecă şi îl ridică în picioare pe văcarul însângerat. „Shobal, 
eşti rănit? Acesta este sângele tău?” 

„Nu, jupâne lov. M-am ascuns într-un vad secat când au 
atacat sabeenii. Ţi-au luat toţi boii de arat şi toţi măgarii 
care păşteau în apropiere. Au trecut toţi servitorii prin 
ascuţişul sabiei. De îndată ce sabeenii şi-au luat caii şi au 
plecat, am încercat să le dau o mână de ajutor celorlalți 
servitori. Am încercat, stăpâne lov, dar eu sunt singurul 
care am scăpat cu viaţă ca să-ţi dau de ştire!” 

Mintea lui lov făcu un calcul rapid. Avea aproape şapte 
sute de servitori care îngrijeau de cei cinci sute de boi 
înjugaţi şi cinci sute de măgari. Cum era cu putinţă să fie 
toți morţi? 

„Shobal, eşti sigur...” îşi simţi inima urcându-i în gât. Nu 
putea înghiţi. Wu e cu putință. „Ai zis sabeeni? Pe cai?” 

Ridicându-şi ochii, văzu groaza de pe faţa Dinei. Cu 
siguranţă, şi ea făcuse legătura între escorta de sabeeni a 
lui Ţofar, de la Elath, şi atacul sabeenilor. Panica îl 
străpunse aidoma unei săgeți cu vârf de bronz. Scuturându- 
| pe văcarul plin de sânge, întrebă, „Shobal, aveau vreun 
prizonier cu ei? Ai văzut vreo caravană în depărtare?” 
Despărțirea mânioasă de [ofar îi revenea fără milă în 
minte. 

Înainte, însă, ca văcarul să-şi găsească răspunsul, un alt 
glas se auzi în depărtare şi un al doilea servitor intră 

împleticindu-se pe poartă. Era Lotan, mai-marele păstorilor 
lui lov. Se prăbuşi şi el lângă prietenul său, Shobal. Hainele 
îi erau pârlite, iar faţa, braţele şi mâinile, pline de băşici şi 
arsuri. „Stăpâne lov, fulgerul! A fost atât de îngrozitor!” 

lov se aplecă să-i examineze rănile. „Lotan, ce-ai păţit?” 
Băgând de seamă pielea arsă de pe mâinile omului, se uită 
la Dina şi o chemă. „Ascultă, prietene! Am pe cineva aici 
care îţi poate obloji rănile”. 

„Nu, stăpâne lov. Turmele, servitorii...” Bărbatul încerca 
cu disperare să respire, în plin delir, dezorientat. 

lov îşi ridică privirea spre Sitis. Ochii ei negri, frumoşi, 
erau acum măriţi de groază şi tremura din tot corpul. Păşi 
într-o parte, fără să-l privească, şi croindu-şi drum spre o 
bancă, se prăbuşi pe ea. Groaza părea să-i sugrume pe toţi 
din încăpere. 

Doar lov izbuti să şoptească ceva. „Ce-i cu turmele şi 
servitorii, Lotan?” 

Chipul omului se schimonosi într-o mască de agonie. 
„Focul lui Dumnezeu a căzut din cer, stăpâne lov! A pârjolit 
toate oile şi pe toţi servitorii ce le îngrijeau!” Cuvintele îi 
erau mutilate de hohote, însă lov desluşi ultima frază, pe 
care omul o repeta la nesfârşit. „Eu sunt singurul rămas... 
singurul rămas”. 

Păstorul îl apucă pe lov de robă. lov îl îmbrăţişă. Dina se 
lăsă în genunchi la că (n-a paşi de ei, evident conştientă că, 
în clipa aceea, Lotan avea nevoie mai mult de compasiune 
decât de leacuri. 

„Mă bucur că tu ai scăpat cu viaţă, prietene”, spuse lov. 

Pe obrajii Dinei se rostogoleau lacrimi şi femeia îşi 
întoarse faţa. lov îl văzu pe Elihu mângâind-o pe Sitis. Era 

tot atât de mult un fiu pe cât erau copiii ieşiţi din pântecele 
ei. Tânărul avea să fie un bărbat pe cinste pentru fiica lor, 
dar ce zestre putea să-i mai ofere lui Uzahmah acum? în 
doar câteva clipe, fuseseră înghiţite trei pătrimi din averea 
lui. Mai rău încă, mai bine de o mie de servitori îşi găsiseră 
moartea în noaptea aceea - mame, taţi, fii şi fiice. Cum 
aveau să-i îngroape pe toţi? 

Fulgerele loviră din nou şi Lotan, pălit de groază, se 
smulse din braţele lui lov. În aceeaşi clipă, în canionul din 
afara curţii răsunară nişte ţipete sfâşietoare. lov schimbă 
priviri înspăimântate cu bărbaţii din încăpere. Toţi păreau a- 
şi da seama că îi aştepta un soi de atac. 

„Elihu, ia armele!” strigă lov. „Shobal, poţi lupta?” 

„Da, stăpâne lov!” Văcarul dădu fuga să baricadeze uşa 
dinspre curte. 

„Lotan, tu stai aici cu...” îşi începu lov instrucţiunile, însă 
fu întrerupt de ţipătul lui Sitis. Îl văzu apoi pe Atât, slujitorul 
cel sfidător, împleticindu-se pe coridor, ţinându-se cu 
mâinile pline de sânge de pântece. 

Sitis fu, brusc, în picioare, lângă servitorul ei. „Atât, 
scumpul meu Atât!” 

Elihu, care era în drum spre magazia de arme, îl apucă pe 
Atât de subsuori şi îl târî către o masă. lov, Shobal şi Lotan 
îl ajutară să-l ridice pe masă, în vreme ce Nogahla strânse 
scufia lui Atât de pe podea. 

Văzând rana căscată a administratorului său, lov 
încremeni de frică. 

Dina înşfăcă din mâinile Nogahlei keffiyeh-ul negru cu alb 
şi i-l apăsă pe rană. „[ine pânza asta apăsată tare aici, ca 
să oprim sângerarea”. 

Când Atât gemu, Sitis o împinse pe Dina în lături. 
„Încetează! îl doare”. Se mişca încoace şi încolo pe 
deasupra bătrânului. „Este în regulă, Atât! Ai să te faci 
bine”. 

lov o văzu pe Dina dându-se îndărăt, în braţele Nogahlei, 
care aştepta să o consoleze, însă nu avea vreme acum să 
oblojească sentimente rănite. De dincolo de uşile casei, se 
mai putea auzi încă încrâncenarea unei lupte. „Atât, cine ți- 
a făcut asta?” întrebă el, neştiind dacă administratorul său 
îl mai putea înţelege. „Atât, mă auzi?” 

„Stăpâne lov...” Glasul bătrânului suna răguşit, ca saliva 
într-un duier. „Chaldeenii, stăpâne. Trei cete de atacatori. 
Au luat cămilele. Au ucis servitorii”. 

„Chaldeenii?” gemu Elihu. Tânărul se făcu palid la faţă şi 
se uită la Sitis. „Când Ima a trimis vorbă lui Elifaz în Teman, 
m-am alăturat unui convoi mare de chaldeeni, care m-au 
adus în Uţ astă-seară. Abia dacă au trecut câteva clipe de 
când i-am părăsit. Păreau nişte negustori de rând”. Groaza 
se înstăpânea pe trăsăturile feţei lui. „Cum se poate ca 
oamenii cu care am drumeţit zile de-a rândul să fie aceeaşi 
atacatori cure ţi-au măcelărit servitorii?” 

„Călăuza ta e de vină, jupâne lov”, zise Atât, prinzându-l 
pe lov de guler. „Călăuza ta a trimis vorbă chaldeenilor că 
vei ajunge astă-seară, la apus”. Bătrânul se chirci, în 


agonie. „Îmi pare rău, jupâne lov. L-ai tocmit la 
recomandarea mea”. |Inchise ochii şi păru că îşi pierde 
cunoştinţa. 


„Nu!” strigă Sitis. „Atât, nu mă părăsi!” îngropându-şi 
faţa în pieptul lui, murmură cu jale, „N-am alt tată în afară 
de tine, alt frate decât pe line. Te rog, nu mă părăsi!” 


Pleoapele bătrânului zvâcniră şi mâinile slăbite îi 
mângâiară obrazul. Într-o şoaptă abia perceptibilă, spuse, 
„Are să-ţi fie bine, copilă. Nada va avea grijă de tine”. 
Întorcându-se spre lov, mâna i se opri. „Cămilele nu mai 
sunt, servitorii s-au dus - cu toţii”. Ochii lui Atât îngheţară şi 
bătrânul îşi dădu, cu zgomot, ultima suflare. 

„Atât?” Sitis se agăța frenetic de roba lui. „Atât! Atât!” 

lov mângâie spinarea soţiei sale, care se întinsese peste 
trupul neînsufleţit al prietenului şi păzitorului ei de-o viaţă. 

„Pe cine mai am, în afară de tine şi de Nada?” îşi vărsă ea 
singurătatea copilăriei sale, iar bocetele îi deveniră 
insuportabil de ascuţite. 

Dar ia stai puţin... Din coridorul boltit, emană o altă voce, 
la fel de iikKcuţită, care alcătuia un duet sinistru cu a lui 
Sitis. 

„Nada?” rosti lov dintr-o suflare, desluşind cu groază 
silueta corpolentă a servitoarei lui Sitis, care se ivi în pragul 
uşii, acoperită de pulbere roşie. 

Plânsetele Nadei se prefăcură în ţipete. Văzând sângele 
lui Atât, cure îi acoperea acum pe lov şi pe Sitis, ochii i se 
măriră. „Stăpâna mea, nu şi pe tine! Nu pot îndura să te 
pierd şi pe tine!” Alergând spre Silis, îi ridică bărbia şi 
braţele, căutându-le de răni. 

lov încercă să o adune în braţele sale pe femeia cuprinsă 
de isterie. „Nada, linişteşte-te! Ce s-a întâmplat? Ce vrei să 
zici...?” 

„Nu!” mugi Elihu, înşfăcând-o pe servitoare de braţ cu 
atâta ferocitate şi putere încât lov rămase mut de uimire. 
„Nada, unde este Uzahmah? Când am intrat în cetate, te- 
am văzut ducându-te spre casa lui Enon”. Bătrâna îşi 

îngropă faţa în mâini, tremurând cu sughiţuri, neputând - 
sau nevrând - să vorbească. 

„Nu”, spuse Sitis, dând violent din cap, cu glasul prefăcut 
acum într-un muget ameninţător. 

Nada îşi lăsă mâinile pe lângă corp, cu o expresie 
rugătoare. „Stăpână, am încercat să-i ajut”. 

„Nu! Nada! Nu-i adevărat. Spune-mi chiar acum că 
pruncii mei sunt teferi!” ţipă Sitis, tremurând nestăpânit. 
„Spune-mi că bebeluşii pe care i-ai prins pe piatra de moşit 
sunt vii şi beau vin în casa fiului meu întâi născut!” 

lov se simţi, deodată, în interiorul unui coridor strâmt. 
Sunetele deveniră distante. Se agăţă de Sitis. Toate acestea 
erau reale sau doar un coşmar teribil? 

„Nada”, spuse el, respirând anevoie, „povesteşte-ne 
limpede ce s-a petrecut!” Era vag conştient de prezenţa 
celorlalţi din încăpere, dar nu-şi putea aminti numele lor şi 
nici ce căutau acolo. N-o vedea decât pe Nada şi nu auzea 
decât glasul ei. 

„M-am dus acasă la Enon ca să le dau de ştire copiilor 
voştri că ai ajuns acasă şi că Elihu va sosi în curând”, gemu 
Nada, iar celelalte cuvinte le rosti plângând. „Şi atunci a 
venit vântoasa. Un vânt grozav din deşert a lovit cele patru 
colţuri ale casei, în clipa în care am intrat în curte. Pereţii 
din piatră au cedat, iar tavanurile din pânză de cort şi bârne 
s-au prăvălit peste ei”. 

„Nuuu!” Sitis se prăbuşi în braţele lui lov. De această 
dată, însă, el nu avu putere să o ţină şi amândoi căzură la 
pământ, pierduţi într-o agonie proprie. Orbecăind pe podea, 
Sitis îşi continuă bocetul. Cineva o îmbrăţişă, încercând să o 
mângâie. lov, însă, nu se putea gândi la Sitis. Trebuia să 

afle ce se petrecuse cu copiii. 

Aidoma unui om cu mintea răvăşită, se ridică din nou în 
picioare. Luă capul Nadei între mâinile sale şi o trase atât 
de aproape de el încât îi putea simţi răsuflarea îmbibată de 
vinul pe care îl băuse. „Copiii. 

Nada”, strigă lov, acoperind plânsetele lui Sitis. „l-ai 
văzut? Ai văzut K* vreunul din servitori? Ar fi cu putinţă să fi 
scăpat cumva?” 

Bătrâna începu să-şi vânture braţele. „Nu!” ţipă ea. 
„Copiii, servitorii - toată lumea. Toţi sunt morţi! l-am văzut 
implorându-mă stl-i ajut, întinzându-şi braţele spre mine de 
sub stâncile roşii şi bârnele sfărâmate!” Nada strigă apoi 
numele copiilor, pălmuindu-se peste faţă şi lovind cu pumnii 
în zidul neînduplecat din piatră, până când încheieturile 
degetelor i se umplură de sânge. 

Când încercă să o potolească, ea îl îmbrânci cu o tărie 
surprinzătoare. Văzu apoi, neputincios, cum isteria se furişă 
în mijlocul lor, cuprin/fiindu-i pe toţi în fălcile sale puternice 
de leviatan. 

Elihu fugi de la uşă, ţipând, „Uzahmah, nu! Uzahmah!” 
lov strigă după el, dar înţelese că băiatul îşi pierduse 
minţile. 

Sitis se agăța de rochiile Dinei, de părul şi faţa ei, ca şi 
când durerea ci era un nisip mişcător, iar Dina, singura 
frânghie salvatoare. Pe urmă, tot atât de neaşteptat, se 
smulse din îmbrăţişarea ei şi o lovi cu putere. Dina încercă 
să o liniştească, încercă să o ţină, însă puterea lui Sitis he 
hrănea din jale şi Dina se feri în lături, dând frâu liber 
freneziei ei. Mama, nemângâiată, îşi smulgea pumni întregi 
din părul lung de abanos şi îşi zgâria faţa, lăsându-şi urme 

adânci. 

„Nu, nu copiii mei! El Şadai, Al-Uzza, pe toţi zeii, nu 
pruncii mei!” „Vino, nevastă”, îi spuse lov, recăpătându-şi, 
brusc şi inexplicabil, liniştea. Luând-o pe Sitis de umeri, o 
ridică cu blândeţe în picioare şi o îmbrăţişă tandru, dar 
ferm. „Un singur Dumnezeu ne mai poate ajuta”. „Nu!” ţipă 
Sitis, smulgându-se din mâinile lui. „Tu eşti de vină! Tu şi 
Dumnezeul tău!” 

„Sitis. Încetează! Te rog, lasă-mă să te ajut!” 

„ot aşa cum m-ai ajutat când ai distrus templul 
chaldeenilor?” lov ic lăsă pe jos şi îşi strânse genunchii la 
piept, sfâşiat de vorbele ei. Ea, însă, nu se oprea. Pesemne 
că nu se putea opri. „Chaldeenii l-au ucis pe Atât al meu şi 
pe ceilalţi servitori. Ei ne-au luat cămilele - toate acestea 
drept răzbunare. lov! De ce a trebuit să le distrugi templul? 
De ce n-ai putut accepta ca Sayyid să-mi ducă ofrandele la 
templul lui Al-Uzza? t ui făceau ele rău?” 

„Mie!” lov ţâşni în picioare precum o săgeată trasă dintr- 
un arc. „Mie îmi făceai rău!” Se bătu cu pumnul în piept. 
„M-ai înşelat şi l-ai trădat pe El Şadai!” 

Sitis nu se trase înapoi. Deşi doar la un braţ depărtare, 
cei doi încremeniseră într-o bătălie tăcută. 

În cele din urmă, cu blândeţe şi răbdare, lov rupse 
tăcerea. „Nu este o coincidenţă că sabeenii şi chaldeeniii, 
călătorind din două colţuri opuse ale pământului, ne-au 
atacat cirezile în aceeaşi zi, în aceeaşi clipă, Sitis! Şi nu eo 
întâmplare faptul că focul venit din ceruri ne-a pârjolit 
turmele şi că un vânt din deşert ne-a spulberat...” Buzele îi 
tremurară. „Ne-a răpit mieii noştri de preţ”. Îi puse, liniştit, 
mâinile pe umeri, însă când ea se scutură, îndepărtându-le, 

răbdarea lui lov ajunse la capăt. „Sitis, am distrus templul 
chaldeenilor acum nouă ani. De ce să aştepte până astăzi 
ca să ne atace? Nu poţi da vina pe un om pentru o tragedie 
şi pe El Şadai pentru celelalte, când toate lucrurile - 
binecuvântări şi încercări - vin de la Cel Atotputernic”. 

Chipul ei se făcu de cremene. „Fie, mă mulţumesc să-L 
blestem pe El Şadai pentru toată durerea mea”, spuse ea 
cu o linişte de moarte. „lar dacă te ţii de El Şadai al tău, te 
blestem şi pe tine”. 

— lov 1: 20 - 21 

Atunci lov s-a sculat, şi-a sfâşiat mantaua şi şi-a tuns 
capul. Apoi, aruncându-se la pământ, s-a închinat şi a zis: 
„Gol am ieşit din pântecele mamei mele şi gol mă voi 
întoarce în sânul pământului. Domnul a dat şi Domnul a 
luat - binecuvântat fie Numele Domnului!” 

D 

Ina se uită îngrozită la Sitis în vreme ce cuvintele 
acesteia răsunau între pereţii stâncoşi şi roşii ce îi 
împresurau. Tăcerea răzvrătită pe urmă îi zbârli părul de pe 
braţe şi de la ceafă. Când dincolo de poartă lovi un fulger, 
Dina se cutremură, întrebându-se dacă nu cumva locul lui 
lahve avea să ajungă şi în sufrageria lui lov şi să o mistuie 
pe beligeranta lui soţie. Nogahla o apucă de mână şi îşi 
ridică privirea spre ea. Ochii fetei, întunecaţi precum 
adâncul nopţii, îi oglindeau propria mâhnire şi necredinţă. 

„Nada, mergem în camera mea”, hotări Sitis. „Nu mai am 
nimic de zis acestui om”. lov tresări ca pălmuit. Sitis o 
înşfăcă pe Nada de braţ şi, sporind tensiunea cu un foşnet 
grăbit al rochiei, ieşi în goană din sufragerie. Rochia 
purpurie se făcu nevăzută după o tapiserie ce acoperea 

intrarea într-un coridor de legătură. 

Dina se holbă în urma ei. Se întreba cum era cu putinţă 
ca cineva să se reconstruiască după o asemenea devastare. 
Ar fi vrut să-i ofere lui lov oarece mângâiere, să-i spună 
ceva liniştitor, tot aşa cum el îi făcuse anii de durere şi jale 
mai uşori. Dar ce ar fi putut spune sau face? îi legau familia 
şi credinţa, însă în realitate, abia dacă îl cunoştea pe acest 
bărbat. El aruncă o privire în direcţia ei, însă ochii lui se 
uitau prin ea. Cu faţa îngropată în palme, bărbatul plângea 
cu amar. Neputând să îndure agonia de a vedea trupul lui 
puternic zguduit de suferinţă, Dina îşi feri privirea. 

Se concentră, în schimb, asupra văcarului Shobal, care 
făcuse rost de nişte pânză şi o tăia în fâşii cu care să lege 
arsurile prietenului său. Strânse uşor mâna Nogahlei şi, 
sperând să îşi ocupe mintea cu ceva, se îndreptă în direcţia 
celor doi servitori. 

Oferindu-i Dinei un zâmbet anemic, Shobal reveni la 
prietenul său. „Stai jos, Lotan, ca să-ţi pot bandaja rănile!” 
îi zise, susţinând cu umărul greutatea bărbatului, în vreme 
ce Nogahla îl sprijini din stânga. Păstorul rănit fu astfel 
ajutat să se aşeze pe o bancă din apropiere. Arsurile lui nu 
erau atât de grave pe cât se temuse Dina la început, însă îi 
acopereau o parte însemnată a feţei, mâinilor şi braţelor. În 
timp ce sfâşia ultima bucată de pânză, un strigăt o făcu să 
tresare. 

„Nu, Abba!” ţipă Elihu şi, dintr-o săritură, fu lângă lov. 
Dina se întoarse şi, în aceeaşi clipă, băgă de seamă că lov 
îşi ridicase pumnalul la gât. „Abba lov, nu poţi! Nu ai voie. 
Este împotriva învățăturilor!” lov zăcea nemişcat pe dalele 
de piatră, contemplând chipul chinuit al lui Elihu. 


Liniştea lui nefirească îi dădea fiori. Era un moment ce ar 
fi trebuit să abunde în tensiune. Văzându-l pe Elihu, înalt şi 
slab ca un băț, luptându-se cu lov, un bărbat musculos, 
Dina îşi înăbuşi, cu toată stăpânirea de sine, un chicot 
nepotrivit. Gâfâind, tânărul stătea deasupra lui lov, 
pironindu-i mâinile pe pardoseală. În palma desfăcută a 
celui mai bătrân zăcea pumnalul. Aerul se crispă sub 
povara întrebărilor fără răspuns. 

Dina se duse, ca într-o doară, spre ei şi smulse cuțitul din 
mâna lui lov. Întâlnindu-i privirea, Elihu încuviinţă, părând 
satisfăcut că ea îl susţinea în eforturile sale de a-l proteja 
pe lov. Dina se dădu înapoi şi cei doi bărba (i se ridicară în 
picioare. Nu se priviră şi nu scoaseră o vorbă. Uitându-se la 
lov, Dina îi oferi înapoi pumnalul. 

Elihu o îmbrânci. „Ce faci?” îi strigă, întinzându-se după 
armă, dar aceasta era deja ferm plantată în mâna lui lov. 
Cei doi bărbaţi îşi  încleştară privirile provocator, 
măsurându-se reciproc. Discipolul îşi icstă dascălul, în 
vreme ce viitorul fiu voia să îşi protejeze tatăl-surogat. 

„Elihu, te înşeli”, se rostogoli, în liniştea chinuită, glasul 
lui lov. Dina văzu pe chipul său mâhnire, nu însă şi 
deznădejde. Avea încredere în omul acesta, chiar şi acum, 
când viaţa lui zăcea în ruine. 

Furios, Elihu se întoarse împotriva ei. „Sângele lui este în 
mâinile lulc... femeie!” 

Dina îşi dădu, brusc, seama că tânărul nici nu-i cunoştea 
numele. Mânia lui nu era îndreptată, ca de obicei, împotriva 
Dinei lui Sihem, ci împotriva unei femei anonime despre 
care se temea că pusese în ltericol viaţa preaiubitului său 
abba-învăţător. 


„Elihu, eu...” dădu să se explice, însă se opri când lov se 
întoarse abrupt, cu pumnalul în mână, şi se îndreptă spre 
aceeaşi tapiserie prin care dispăruse şi Sitis. 

„Abba, aşteaptă!” strigă Elihu, ieşind în urma lui. Cu o 
groază de moarte, Dina îşi potrivi paşii cu ai lor, întrebându- 
se dacă nu cumva, din greşeală, înapoiase o armă unui om 
aflat în pragul deznădejdii. Nogahla, Shobal şi până şi 
Lotan, cu toate rănile sale, se târâră printr-un coridor slab 
luminat, până în bucătărie şi, trecând prin aripa servitorilor 
ajunseră într-o curte exterioară. lov se duse, ca în transă, 
până în colţul cd mai îndepărtat al curţii. Trecu pe lângă 
resturile de la bucătărie şi de gunoiul de grădină şi îşi târşâi 
picioarele până la movila de cenuşă, înaltă acum cât un 
copilaş, ce se strânsese din coşurile pentru jar. lov nr. 
întoarse spre cei ce-l urmau şi, căzând în genunchi, se 
cufundă în cenuşa fină. 

Torţele din jur îi iluminau lacrimile aidoma unor diamante 
sclipitoare ce i se prelingeau pe barba arămie. Îşi sfâşie, cu 
o mână, gulerul robei | scoase un strigăt sălbatic. Pumnalul 
din cealaltă mână se întoarse la lifttul lui. Preţ de o 
groaznică clipă, Dina se temu pentru viaţa lui, dar în 
următoarea, se minună de ea. 

Dintr-o smucitură, vârful de cremene reteză prima şuviţă 
de barbă, t) altă smucitură, şi Dina fu vrăjită. În vreme ce 
pletele arămii cădeau în cenuşă, Nogahla, Elihu şi amândoi 
păzitorii de animale i se alăturară într-o reverență tăcută. 
lov îşi rase capul şi faţa fără oglindă şi fiecare tăietură a 
pielii îi amesteca sângele cu lacrimile. 

Când, în sfârşit, se rase de tot, îşi înălţă durerea spre 
ceruri în adorare. „Gol am ieşit din pântecele mamei mele şi 

gol mă voi întoarce în sânul pământului. lahve a dat şi 
lahve a luat, fie numele lui lahve lăudat!” 

În curtea de gunoi a casei sale, simbolul tuturor celor 
folosite şi sparte, lov dădu frâu liber valului de durere, într-o 
jertfă deznădăjduită de laudă. În mijlocul tuturor tragediilor, 
îşi înăbuşise supărarea. În timpul atacului lui Sitis, îşi 
stăpânise furia. În prezenţa lui El Şadai, însă, emoţiile i se 
revărsau ca o ofrandă. Se legăna şi se ruga, zvârlind cenuşă 
spre ceruri şi aşteptând să cadă înapoi peste el, aidoma 
balsamului vindecător al lui lahve. 

Un zgomot de pumnal scos brusc din teacă o făcu pe 
Dina să tresară. Fusese atât de absorbită de credincioşia lui 
lov, încât nu băgase de seamă când Elihu îşi dăduse jos 
Keffiyeh-ul. Tânărul se apropie de mentorul şi viitorul său 
tată şi se lăsă în genunchi lângă el. Shobal şi Lotan îl 
urmară fără şovăire şi, în scurt timp, cei trei bărbaţi 
începură să îşi radă, cu mâini tremurânde, capetele şi 
bărbile. 

„Gol am ieşit din pântecele mamei mele”, începu Elihu, 
când barba răvăşită şi părul castaniu şi subţire zăceau în 
cenuşă lângă el. Ilmitând lecţia de viaţă a stăpânului lor 
neprihănit, văcarul şi păstorul i se alăturară în acest refren. 
În acea noapte, îşi pierduseră şi ei mijloacele de trai. În 
tragediile acestei case, îşi pierduseră şi ei prietenii şi 
familia. 

Fascinată de o asemenea devoțiune, Dina îşi simţi gâtul 
uscat de emoție. Un bărbat devotat Dumnezeului său, 
discipolul, învățătorului său, servitorii, stăpânului lor. Inima i 
se strânse aidoma unor măsline în presă. Eu aş putea fi 
atât de devotată? Sau m-aş răzvrăti şi eu ca Sitis, ajungând 

plină de amărăciune şi de mânie? 

Deşi recunoscuse de bunăvoie că lahve era răspunzător 
pentru devastarea lui, lov îl venera pe El Şadai. În pofida a 
toate, lov se încredea în priceperea desăvârşită a lui El- 
Elyon şi în căile Sale perfecte. Cum putea cineva trăi aşa, 
cu o asemenea credinţă, cu o încredere atât de neclintită? 

Simţind o atingere uşoară pe rochie, Dina se uită în jos şi 
întâlni ochii mari şi întrebători ai Nogahlei şi o îmbrăţişă 
atât de strâns încât aproape că se răsturnară. 

„Stăpână Dina”, şopti Nogahla, „te rog, aş vrea să 
plecăm de aici”. 

Dina îi luă obrajii între palmele sale. „Nogahla, unde ne- 
am putea duce?” în clipa în care cuvintele îi scăpară de pe 
buze, adevărul mai profund al situaţiei sale devenea, 
pentru prima oară, real. 

Razele scânteietoare ale lunii din ochii fetei făceau 
rugămintea acesteia cu atât mai stăruitoare. „Stăpână 
Dina, mi-e frică să plec, dar mi-e frică şi să rămân!” 

Dina timp cum teama îi vira gândurile în josul unei 
îngrozitoare cărări de posibilităţi. Fiul lui lov nu mai era, iar 
odată cu el murise şi viitorul ei. Nu-i putea cere lui lov să îşi 
cheltuie resursele, şi aşa Împuţinate, pentru ca ea să se 
întoarcă în corturile lui lacov, însă cum să supravieţuiască 
împreună cu Nogahla de unele singure? 

EI Şadai, ce ne vom face? Se minunase de credincioşia lui 
lov şi de încrederea pe care o avea el în Dumnezeu când 
pierduse totul, dar ucum îşi dădea seama că şi ea se 
confrunta cu aceeaşi incertitudine. Cum îi voi purta de grijă 
Nogahlei? 

Privirea îi fu atrasă din nou de lov. Cu doar câteva nopţi 

în urmă, o învățase dragostea şi iertarea lui El Şadai. Astă- 
seară, îi arătase suveranitatea lui lahve şi că răspunsul 
omului trebuia să fie întotdeauna unul de încredere şi 
laudă. Nu era sigură că putea accepta voia lui Dumnezeu 
fără crâcnire, dar va încerca să urmeze pilda lui lov. 

Îmbrăţişând-o, hotărâtă, pe Nogahia, îi dădu drumul şi se 
întoarse cu spatele la bărbaţii de pe movilă. Apucându-şi 
gulerul rochiei de dedesubt, trase cu putere de el şi sfâşie 
țesătura. „Noi nu i-am cunoscut pe cei ce au murit”, îi şopti 
Nogahlei, „dar în seara aceasta au murit şi visele noastre. 
Durerea noastră este tot atât de reală, iar viitorul nostru, lot 
atât de incert”. Având grijă ca roba să-i acopere tunica 
sfârtecată, se întoarse din nou cu faţa spre mormanul de 
cenuşă. 

Nu avea nevoie să se amestece cu bărbaţii din cenuşă. 
Nu avea nevoie să îşi radă părul pentru a vorbi Creatorului 
care îi dăduse Leei, mamei sale, cosiţe de culoarea spicului 
de grâu. Se prăbuşi în genunchi lângă resturile de la cină şi 
lângă gunoiul de grădină şi recită şi ea cuvintele lui lov. 
„Goală am ieşit din pântecele mamei mele şi goală mă voi 
întoarce în sânul pământului. lahve a dat şi lahve a luat, fie 
numele lui lahve lăudat!” 

Când începu să dea glas propriilor cuvinte de laudă, o 
simţi pe Nogahla întorcându-se. O auzi apoi sfâşiindu-şi 
veşmintele şi repetând cu glasul ei dulce refrenul devenit 
de-acum familiar. 

Sayyid asculta mulţumit cum cetatea Uţ îşi recăpăta 
strania nemişcare. Sorbind prelung şi agale din vinul dulce, 
se uită peste cupă la prietenul său edomit. Bela, fiul lui 
Beor, era un negustor de nestemate scund şi îndesat, a 


1 


cărui talie acoperea pe toată lăţimea banca din curtea lui. 

Sayyid înghiţi nectarul dulce şi încercă să îl liniştească pe 
prietenul său agitat. „Respiră adânc, Bela. Îndată se întorc 
gărzile mele cu raportul final asupra câştigurilor noastre 
substanţiale”. 

Bărbatul cu obraji rotofei îşi mişcă ochii ca o săgeată 
încoace şi încolo, precum libelulele ce sar peste tigve. „De 
ce durează atât?” şopti el. „[ipetele au încetat de mult”. 
Netezindu-şi mustaţa, îşi trecu degetele peste buze şi se 
opri în barba roşie şi lungă. 

Toţi bărbaţii din clanul lui Esau aveau, oare, această 
hidoasă coloratură arămie? Bela era pompos şi respingător, 
însă Sayyid era gata să îi treacă cu vederea neajunsurile 
pentru că era al doilea în bogăţie din Uţ. lar după ce 
chaldeenii atacaseră cămilele lui lov, Bela devenise cel mai 
bogat. 

„N-ai de ce să vorbeşti în şoaptă”, îl linişti Sayyid pe un 
ton plăcut. „Toţi servitorii din casa mea îmi sunt loiali şi 
niciunul n-ar îndrăzni să mă trădeze”, mai zise, apucând-o 
de încheietura mâinii pe tânăra servitoare care le oferea 
măsline şi brânză. Când îşi înteţi strânsoarea, simţi îndată 
supunerea ei promptă. Tremurând din tot corpul şi 
plecându-şi capul, fata lăsă tava deoparte şi căzu în 
genunchi. Atingându-i bărbia cu un deget, Sayyid îşi ridică 
faţa spre Bela, căutând aprobare. „Vezi, bunul meu prieten 
edomit, casa mea este un sanctuar şi fiecare servitor îmi 
cunoaşte dorinţa înainte de a o rosti”. Se uită apoi, cu ochi 
flămânzi, la fată. Poate că tu vei fi cea aleasă să mă ajute 
să-mi sărbătoresc victoria asupra lui lov la noapte, îi zise în 
gând, aruncând o privire obosită negustorilor. 


„Cum de îţi stă gândul la femei într-o vreme ca aceasta, 
Sayyid?” îl întrebă Bela, fără să îşi ascundă dezgustul. „Şi ia 
spune-mi un lucru! De ce toate sclavele tale arată la fel? 
Păr negru, ochi negri, buze pline şi curbate... Toate de 
aceeaşi înălţime şi greutate... Parcă ar întruchipa diferitele 
vârste ale aceleiaşi femei. Unde ai izbutit să găseşti atâtea 
care seamănă între ele?” 

Sayyid râse, ascunzându-şi stânjeneala. Nimeni nu mai 
ridicase în mod deschis această întrebare. „Am decis, cu 
mult timp în urmă, A încep să colecţionez femei perfecte”. 
Dădu drumul fetei şi flutură din mână, explicându-şi obsesia 
ca pe un joc prostesc. „Este motivul pentru care nu m-am 
însurat niciodată, Bela. De ce să cumperi o vacă dacă poţi 
bea laptele a sute de cirezi?” 

Hohotele produceau valuri ameţitoare în zona mijlocului 
amplu al lui Bela. Sayyid fu uşurat să-i distragă atenţia de 
la trupele de duplicate ale lui Sitis, pe care le cumpărase în 
ultimii patruzeci de ani. 

Deodată, un zgomot de paşi opri râsul lui Bela şi acceleră 
bătăile inimii lui Sayyid. „Acum ne vom primi raportul 
asupra raidului Imideenilor, prietene. Vom fi bogaţi, iar 
caravanele de cămile ale lui lov, ruinate”. 

Parcă chemat de vorbele lui, în poartă se ivi căpitanul 
gărzilor lui Suyyid, urmat de un mic detaşament. Îmbrăcat 
în robele şi keffiyehul său de culoare neagră, căpitanul, un 
bărbat masiv, pe nume Aban, ke pierdea în noapte. Până 
când zâmbea. Dinţii de un alb strălucitor îi luminau 
maxilarul ascuţit tot atât de puternic precum torţele ce îi 
luminau paşii pe cărarea pietruită. 

„Stăpâne, toate trei cetele de atac ale chaldeenilor şi-au 

atins scopurile”, spuse el. „Cămilele lui lov sunt în drum 
către Damasc, spre îi îi vândute, iar servitorii săi, morţi. 
Călăuza care l-a adus pe lov din llebron şi care a ajutat la 
coordonarea sosirii chaldeenilor a fost...” Aban se opri, cu 
ochii la Bela, însă, la un semn al lui Sayyid, continuă. 
„Călăuza a fost redusă la tăcere şi nu mai prezintă pericolul 
de a da în vileag planul tău”. Căpitanul ridică o sprânceană 
şi îşi ţuguie buzele. 

Sayyid pricepu numaidecât semnele care îi spuneau că 
tânărul său căpitan îi ascundea anumite detalii, pesemne 
neplăcute. Se ridică de pe Keaun, astfel încât ochii îi erau 
acum în dreptul pieptului lui Aban, şi, cu o şoaptă 
amenințătoare, care pretindea respect şi îl făcu pe tânăr să 
ke dea înapoi pe călcâie, spuse, „Spune-mi ceea ce şovăi 
să-mi spui”. Aban înghiţi în sec, iar nodul din gât îi urcă şi 
cobori. Jupâne Suyyid”, începu el, „bătrânul administrator al 
casei lui lov, Atât, a primit o rană de moarte în timpul 
atacului. Îmi pare rău, stăpâne. Ştiu că (i-a fost prieten încă 
de când tu şi stăpâna Sitis eraţi copii...” Răsuflând uşurat, 
Sayyid îndepărtă cu o fluturare de mână îngrijorarea lui 
Aban. „Asta este. Mi-a fost teamă că ai să raportezi ceva 
îngrozitor, cum ar fi că o parte din cămilele lui lov au 
supravieţuit ruidului”. 

Nodul din gâtul căpitanului se mişcă din nou. „Chaldeenii 
au luat toate cămilele lui lov care se aflau în jarc, jupâne 
Sayyid. Însă cele câteva cămile şi bunuri din caravana din 
Hebron erau adăpostite în staulul din casa lui, iar chaldeenii 
le-au trecut cu vederea”. 

„Trecut cu vederea? Vrei să zici că lov încă mai are cămile 
şi mărfuri de pus în negol?” Sayyid îşi auzi glasul tăios şi îl 

detestă. 

„Sayyid, linişteşte-te”, se amestecă şi vocea lui Bela în 
furia crescândă a ismaelitului. „Ce înseamnă câteva 
flecuşteţe şi câteva cămile pe lângă cele trei mii pe care le- 
a pierdut în atacurile chaldeenilor noştri?” 

Sayyid vru să-l muştruluiască pe durduliul său prieten 
edomit, însă Aban îi întrerupse din nou. „lov a pierdut mult 
mai mult decât cămilele în seara aceasta, stăpâne. 
Socotesc că zeii v-au zâmbit amândurora astă-noapte, 
jupâne Sayyid şi jupâne Bela”. 

Anticiparea bruscă de pe chipul căpitanului său, mai mult 
decât cuvintele acestuia, izbuti să-i liniştească temerile. 
Aban nu i-ar fi dat speranţe dacă nu existau. Cei doi, stăpân 
şi căpitan, se cunoşteau până în cele mai mici amănunte. 
Sayyid nu numai că îl instruise pe băiat în mânuirea arcului, 
sabiei şi suliţei încă din vremea când mama acestuia îi era 
concubină, ci îi descoperise şi instinctele de luptător, 
dezvoltate de la o vârstă fragedă. Aban era cel mai tânăr şi 
cel mai necruţător căpitan din Uţ şi loial fără crâcnire. 

„Povesteşte-mi”, porunci Sayyid, temperat de aerul 
încrezător al lui Aban. „Pe îndelete, ca să mă pot bucura de 
fiecare amănunt”. 

Căpitanul ridică iarăşi din sprânceana stângă şi un 
zâmbet strâmb i se ivi în colţul stâng al gurii. „Sabeenii au 
furat cei cinci sute de boi de jug şi cei cinci sute de măgari 
ai lui lov şi i-au măcelărit toţi servitorii. Sayyid râse atât de 
zgomotos încât Bela tresări, vălurindu-şi din noi pântecul. 
Aban se înclină în faţa încântării celor doi stăpâni şi 
continuă „Se pare că până şi zeii vi s-au alăturat în planul 
vostru de a-l aduci pe acest om la ruină. Un fulger a căzut 

din cer şi a pârjolit toate oili şi pe toţi servitorii din câmpiile 
lui lov, iar vânturile deşertului ai prăvălit cele patru colţuri 
ale casei lui Enon, omorându-i pe toţi copii pântecelui lui 
Sitis”. 

Râsul lui Sayyid îngheţă. „Copiii lui Sitis sunt morţi?” 
spuse împleticindu-se pe spate şi pipăind orbeşte jilţul din 
fildeş pe care 1 numea tronul său. 

Bela se trase iute la marginea băncii, lângă Sayyid. 
Picioarele aproape că îi atingeau pământul. Părul şi barba 
roşii şi răvăşite se asortau acum cu ochii injectaţi. „Nici prin 
vis nu mi-a dat că lov va pierde totul”, spuse el. „Eu n-am 
vrut decât să mă înal deasupra lui în ziua în care bunicul 
Esau îşi va numi succesorul la conducerea Edomului”. 
Clătinând din cap, îşi apăsă degetul mare şi arătătorul pe 
ochii înlăcrimaţi. „Eu n-am vrut să-l aduc pe lov la ruină. La 
urma urmei, ne leagă acelaşi sânge edomit”. 

Sayyid simţi panica urcându-i în piept aidoma unui 
cărbune aprins. Nu-şi putea permite ca Beta să aibă 
remuşcări sau un atac subit de conştiinţă. „Acelaşi sânge?” 
spuse el, aşezându-i o mână fermă pe braţ. Speriat de 
atingerea lui Sayyid, Bela îşi ridică privirea. 

„Nu-i datorezi loialitate lui lov doar pentru că bunicii tăi 
au descins din coapsa lui Esau!” strigă Sayyid, eliberând 
braţul lui Bela şi izbind cu palma în tronul de fildeş. „S-a 
purtat ca o rudă de sânge când a vorbit împotriva numirii 
tale ca judecător al cetăţii, pe motiv că erai prea tânăr şi 
lipsit de experienţă? A fost ruda ta de sânge când s-a 
lepădat de Kaus, zeul muntelui Edomului?” Ridicându-se de 
unde era cocoţat, făcu câţiva paşi mai aproape de Bela şi, 
cu fiecare întrebare, săpă mai adânc în rănile lui sufleteşti. 


1 


„Nu noi l-am ruinat pe lov, prietene! Zeii au fost cei ce au 
ruinat-o pe ruda ta de sânge şi este de datoria ta, ca bătrân 
al cetăţii, să-i aperi pe ceilalţi de o altă răzbunare”. Micul 
edomit se ridică în picioare. Suflarea vântului acuzator îi 
uscase lacrimile vărsate pentru nenorocirea lui lov. Expresia 
de pe chip i se prefăcu din îngrijorare în teamă făţişă. „Ce 
vrei să zici prin «altă răzbunare», Sayyid? Crezi că zeii şi-ar 
regla socotelile cu lov lovindu-i şi pe alţii din Ut?” 

Sayyid ridică anemic din umeri. „Poate că dacă cei din Ut 
s-ar depărta de acest om, ar fi păziţi de răzbunarea zeilor”. 
Îşi punctă teatrala reprezentaţie cu un suspin plin de 
mâhnire. „Dar cine poate şti cu siguranţă? Poate că, mai 
departe, zeii se vor întoarce împotriva rubedeniilor lui lov”, 
adăugă apoi, aruncându-i o privire edomitului icund şi 
îndesat, pentru a se încredința că pricepea insinuările lui. 

„Moi vorbi cu bătrânii cetăţii mâine dimineaţă”, spuse 
Bela, încleştându-şi, hotărât, fălcile. „lov ar trebui revocat 
din poziţia de ludecător al cetăţii şi, în locul lui, ar trebui 
numit un alt bătrân”. „Foarte înţelept, Bela”, zise Sayyid, 
învelind umerii bărbatului într-o îmbrăţişare prietenoasă, în 
vreme ce îl conduse până la poartă. „Cred că ar trebui să te 
duci acasă, la frumoasa ta nevastă, şi să te gândeşti pe 
cine să numeşti în locul lui lov la sfatul cetăţii”. 

Bela zâmbi viclean. „Fireşte că ştii pe cine voi propune”, 
zise edomitul, luându-l pe Sayyid de umeri şi îndesându-şi 
obrazul drept, bărbos şi ţepos, în barba lui tunsă şi uleioasă. 
„Pace şi prosperitate îţi doresc, prietene”. 

Sayyid trase adânc aer în piept şi îndură până la capăt 
supărătorul rămas-bun. „Şi eu ţie, Bela”, îi ură, urmărindu-l 
apoi cu privirea în timp ce gărzile îi mânau măgarul afară 

din canion. Nu avea nicio îndoială că, odată întors în casa 
lui din câmpia dinspre miazănoapte, în al doilea sector al 
cetăţii, Bela avea să doarmă pe sponci şi să mănânce pe 
îndelete, aşteptând nerăbdător zorile. 

Când escorta negustorului edomit de nestemate se 
pierdu în zare, Sayyid se întoarse către Aban. Chipul 
tânărului strălucea de o satisfacţie nerostită. „Şterge-ţi 
rânjetul acela prostesc de pe faţă!” îi zise. „Munca noastră 
abia a început”. leşi apoi cu paşi apăsaţi în curte, 
sfărâmând sub tălpi prundişul roşu. El nu plănuise decât 
raidul chaldeenilor, însă se părea că zeii îşi puseseră, într- 
adevăr, în gând să-l ruineze pe lov. În sfârşit, Sitis, în 
sărăcia şi jalea ei, va fugi de bunăvoie în braţele lui. 
„Trimite-ţi oamenii acasă şi vino în camera mea”, îi strigă 
peste umăr lui Aban. Croindu-şi drum către coridorul 
impunător, urcă pe treptele şerpuitoare. „la şi-o torţă pe 
drum!” 

Auzi în urma lui poruncile grăbite ale lui Aban şi un 
tropăit de sandale pe dalele de piatră. În scurt timp, pe 
scara curbată se revărsă lumina unei torţe. Zâmbi. Îşi 
instruise bine căpitanul. 

Când cei doi ajunseră în dormitorul lui Sayyid, de la cel 
de-al patrulea cât, în salonaş îi aştepta o servitoare cu un 
ulcior de vin şi două cupe. Fata stătea în picioare lângă pat, 
ţinând în mână o pană de struţ cu care vântura briza nopţii. 
Aruncându-i o privire scurtă, Sayyid trecu de camera de zi 
şi ieşi pe balcon, sanctuarul său de odihnă şi pace. Aban 
puse torţa la adăpost, pe zidul dormitorului, şi îl urmă pe 
balcon. 

„Aban, băiete, trebuie să ne mişcăm iute”, spuse Sayyid, 


1 


scrutând pardoseala acoperită de praf a canionului. 

Aban îşi împreună sprâncenele negre şi stufoase. „Nu 
sunt sigur că înţeleg ce vrei să zici, stăpâne”. 

„Trebuie să-l lovim pe lov câtă vreme este în slăbiciune, 
să nimifim cu desăvârşire orice resurse de care s-ar putea 
folosi ca să-şi reconstruiască averea. Şi trebuie să o facem 
înainte să apuce să ceară igulorul lui Esau sau al lui Bildad, 
fratele lui Sitis”. 

„Ce ceri de la mine, stăpâne?” întrebă Aban. Era atât de 
concentrat asupra cuvintelor lui Sayyid încât nu băgă de 
seamă silueta mlădioasă ţi /. Veltă ce se ivi pe balconul din 
cealaltă parte a canionului. 

„Du-te înapoi în camera mea şi stinge toate lămpile şi 
torţele”, în puse Sayyid calm. 

Urmărindu-i privirea de-a lungul canionului, bărbatul cel 
masiv observă, în sfârşit, forma femeii ieşită pe balcon. 
„Da, stăpâne”. Cu o plecăciune, se retrase în cameră. Cu 
fiecare lampă stinsă, se făcu, treptat, întuneric. Sayyid se 
întrebă dacă aşa se simţise şi lov când fusese înştiinţat de 
pierderile pe care le suferise în seara aceea - ceva mai mult 
întuneric, ceva mai multă moarte, până când noaptea fu 
mistuită de beznă. 

Zgâindu-se de cealaltă parte a canionului, la silueta 
cufundată în umbră a lui Sitis, aduse mulţumiri lui Al-Uzza 
că femeia nu făcuse rubat de la ritualul ei nocturn. Se 
temuse că tragediile îi aruncaseră casa într-o asemenea 
tulburare încât ar fi putut să îşi neglijeze vizita pe balcon - 
ascunzătoarea lor de noapte. 

Când se stinse şi ultima lampă, Aban reveni lângă 
stăpânul său įk balcon, însă, din respect, îşi păstră privirea 

plecată. „Nu te saturi niciodată să o priveşti, stăpâne?” 
întrebă el, într-o şoaptă abia perceptibilă. 

Sayyid ar fi tăiat gâtul oricărui alt bărbat care ar fi 
îndrăznit să-i pună o asemenea întrebare, însă - şi gândul îl 
făcea să râdă - nimeni altcineva nu ştia de întâlnirea lui 
nocturnă. „Îţi voi răspunde printr-o uită întrebare, Aban. Tu 
te saturi vreodată să priveşti apusul sau o floare din deşert, 
ce creşte între două pietre? * 

„Mă gândesc că o astfel de frumuseţe este inepuizabilă”. 
Răspunsul lui Aban păru şovăitor. Poate că nu era decât 
prevăzător cu comentariile despre cea mai de preţ comoară 
a stăpânului său - şi pe bună dreptate. 

Sayyid strânse umărul puternic al căpitanului său într-o 
dovadă rigidă, dar amiabilă, de camaraderie. Bărbatul îl 
înţelegea bine. Sayyid se mulţumise cu stâncile opuse 
măreţului palat al lui lov, a doua cea mai bună locaţie din 
Ut. Era un aranjament acceptabil, având în vedere că 
cetatea muntoasă era zestrea pe care Sitis o primise de la 
fratele ei. 

Pentru că numai se tulbura ori de câte ori o vedea pe 
Sitis în braţele lui lov, simţea că îi câştigase cu vârf şi 
îndesat fiecare clipă de plăcere pe care i-o oferea 
priveliştea balconului lui Sitis, de la catul al treilea, pe care 
îl vedea bine din dormitorul său de la etajul patru. 

„De ce nu te afli în braţele lui lov în seara asta, Sitis, 
fetiţo?” O satisfacţie răutăcioasă îi ţuguie buzele. „Pesemne 
că prinţesa a hotărât deja că un sărman lipsit de proprietăţi 
nu este vrednic de timpul ei”. Mult prea devreme, însă, 
Nada, scopţia aceea bătrână, înfăşură o pătură în jurul 
stăpânei sale şi o zori înăuntru. Îşi simţi inima de plumb, iar 

dispoziţia i se întunecă aidoma norilor ce ascund luna. 
Întorcându-se spre Aban, îi vorbi cu glas măsurat, „După 
cum spuneam, trebuie să ne încredinţăm că lov nu are cum 
să-şi reconstruiască averea. Trimite câţiva oameni în deşert, 
să-i găsească pe Cei-Fără-de-Nume”. 

Lumina lunii dezvălui urmele groazei de pe chipul lui 
Aban. „Stăpâne, eu n-am încredere în ei! Nici măcar nu ştiu 
dacă îi putem găsi. Ei trăiesc în albii secate, în păduri şi în 
găuri de pământ. Cei mai mulţi sunt mai mult animale 
decât oameni”. 

„Ai să-i găseşti, Aban”, îi spuse, ca şi când ar fi vorbit cu 
un copil, „pentru că vei avea la tine specialitatea de miel şi 
prepeliţă a bucătarului nostru şi te vor găsi ei pe tine. Şi pe 
urmă, vei schimba mâncarea pe prostie. Le va face mare 
plăcere să-l curețe pe lov de restul posesiunilor sale. A, şi 
spune-i conducătorului lor că cineva le va da bani frumoşi 
pentru asta”. 

„Cum se numeşte conducătorul lor?” 

Mijindu-şi ochii, Sayyid se strădui să îşi amintească dacă 
auzise vreodată pe cineva dând vreun nume vreunuia 
dintre locuitorii deşertului. Aceştia erau nişte stafii, nişte 
arătări care aşteptau să se lase noaptea ca să intre în 
cetate şi să fure, să ucidă şi să nimicească. „Conducătorul 
lor este cunoscut doar ca Cel-Fără-de-Nume, dar autoritatea 
lui este cel mult firavă, iar frâiele cu care conduce nu suni 
mai tari decât o pânză de păianjen”. 

Ochii lui Aban, de un negru intens, erau umbriţi de 
veşmintele negre pe care le purta, iar vocea, precum 
huruitul unei furtuni. „Îl voi găsi pe Cel-fără-de-Nume, 
stăpâne, dar se prea poate să nu se oprească la tâlhării. Ei 

siluiesc femei şi omoară bărbaţi din plăcere”. 

Căpitanul lui nu fusese niciodată atât de slobod de gură, 
iar răbdarea lui Sayyid se împuţina. „li vei opri tu, Aban!” îi 
spuse, arătându-şi 

Ilustrarea. „Eu voideveni protectorul lui Sitis şi nimeni nu 
se va atinge de viaţa lui lov”. Întorcându-se, privi cu luare- 
aminte balconul pustiu de dincolo de canion. „Vreau ca lov 
să sufere când Sitis va alerga în brulele mele”. 

Sunetele închinării lui lov se contopeau cu şoaptele 
reţinute ale Dinei. Rostea numele lui lahve, pe care le 
învățase de la bunicul lIsuac: El Şadai, Dumnezeul 
Atotputernic; El-Elyon, Dumnezeul Cel | rea înalt; El-Roi, 
Dumnezeul care vede; lehova lire, Dumnezeul care poartă 
de grijă... Timpul nu mai avea înţeles. Sunetele deveniră un 
ecou îndepărtat. Nu mai simţea decât o căldură şi o pace 
pe care nu le mai cunoscuse până atunci. 

„Dina”. 

Dina îşi ţinu respiraţia. Îi era teamă să deschidă ochii. 
Oare lahve îi spusese pe nume? 

„Dina”, auzi din nou vocea, de această dată mai 
puternică şi mai insistentă. Inima îi gonea. Adunându-şi 
curajul, deschise, încet, un ochi. Înaintea ei stătea un 
bărbat, pe care abia dacă îl recunoştea, cu capul şi faţa 
rase şi brăzdate de sânge şi cenuşă. Era dezamăgită sau 
uşurată? 

„Dina, vino”, îi spuse lov. „le voi duce împreună cu 
Nogahla într-o cumeră în care vă veţi putea odihni puţin”. 
Ghemuită lângă ea, Nogahla era adormită de-a binelea. 
Ceilalţi bărbaţi dispăruseră. Dina îşi dădu seama că era, 
pesemne, destul de târziu. Toate torţele, în afară de una, 

urseseră de tot. 

„Putem dormi şi aici, în curte”, spuse, cu uimire şi 
smerenie în faţa luptului că, în mijlocul durerii, lov se 
gândea la confortul lor. 

„Te rog, Dina, urmează-mă!” 

În vreme ce lov ridică o torţă din suportul ei şi se avântă 
pe drumul lung şi şerpuitor, prin palatul slab luminat din 
piatră, Dina o trezi pe Nogahla din somnul ei ostenit. lov 
adună lămpile aurii din scobiturile pereţilor şi, înmânându-i 
una Dinei şi una Nogahlei, le stinse pe celelalte, pe măsură 
ce trecură de ele. Îşi continuară marşul tăcut prin coridoare 
şi vestibule cu miros de mentă, lăsând în urmă locuinţele 
sărăcăcioase ale servitorilor şi spaţiile de lucru, învăluite în 
miros de mosc. 

Urcând un labirint de scări, ajunseră, în cele din urmă, la 
destinaţia lor, la al treilea cât. lov trase nişte draperii 
frumoase de culoare azurie, care fluturau în adierea 
vântului. Lumina slabă a flăcării dădu la iveală un antreu 
plăcut, mobilat cu o canapea tapiţată elegant, tapiserii şi 
rogojini. 

lov le conduse direct la o uşă cu sculpturi rafinate, însă 
se opri la intrare. „Vă rog, iertaţi-mă”, spuse, cu chipul lipsit 
de viaţă. „vă voi lăsa să găsiţi singure drumul de aici”. Făcu 
o plecăciune şi plecă. 

„Este supărat pe noi?” îngăimă Nogahla cu vocea 
răguşită de somn, frecându-se la ochi. 

„Nu, prietena mea”, răspunse Dina. „Chiar dacă este un 
bărbat puternic şi credincios, jupânul lov este, totuşi, om. 
Este obosit şi are nevoie de timp ca să reflecteze la tot cea 
pierdut astăzi”. Întinzându-se spre mânerul de bronz, 

deschise uşa grea de stejar. 

„O, stăpână!” în faţa splendorii care le aştepta, Nogahla 
se trezi de-a binelea. În mijlocul camerei trona un pat cu 
baldachin şi decoraţiuni, iar din dosul uşii din perdea, ce 
dădea în balcon, se zărea un mănunchi de nori luminaţi de 
lună. 

Nogahla dădu fuga pe balcon şi se aplecă peste 
balustradă. „Este mult până jos!” Glasul îi răsună ca un 
ecou în noaptea neagră şi încremenită. 

În ciuda oboselii, Dina râse. „Şşş, Nogahla! Sunt sigură că 
cel puţin o parte a cetăţii încearcă să doarmă”. Preţ de 
câteva clipe, o însoţi pe balcon, contemplând stâncile 
maiestuoase ale cetăţii Uţ. Îşi dorea ca ea şi Nogahla să 
poată rămâne. „Vino, trebuie să încercăm să dormim! Nu 
avem nicio idee ce ne aduce ziua de mâine”. 

Cu inimile grele, cele două reveniră în cameră şi îşi 
dezbrăcară robele de deasupra. Nogahla se târî spre uşă. 
Moi fi în antreu, pe canapea, dacă ai nevoie de mine, 
stăpână”. 

„Nici gând”, îi zise Dina, zâmbind. Cu sprâncenele arcuite 
şi un rânjet plin de speranţă pe chip, Nogahla se uită înapoi. 
Vino”, n chemă Dina, căţărându-se pe pat şi cufundându-se 
în moliciunea lânii din umplutura saltelei. „N-am de gând să 
dorm singură în patul acesiit imens”. 

— lov 1: 22 

În toate acestea, lov n-a păcătuit deloc şi n-a vorbit nimic 
necuviincios împotriva lui Dumnezeu. 

ov străbătu coridorul slab luminat, acordând atenţie 
fiecărei uşi pe lângă care trecea. Etajul al treilea era 
rezervat femeilor din casa lui.: reţii aceştia roşii, cândva un 

liman plin de însufleţire pentru soţia i, fiicele lor şi oaspeţii 
acestora, îşi băteau joc acum de singurătatea i. În drum 
către dormitorul său, aflat la catul al patrulea, se opri în 
eptul uşii însemnate cu paisprezece perdele fine de olandă. 
Sitis bea pânzeturile fine, iar el o iubea pe Sitis. 

Ori de câte ori mergea în călătorii sau venea Ţofar, vărul 
său igustor, în vizită în Ut, lov cumpăra mai multe stofe şi 
olandă pentru >ţi-a lui. Îşi aducea şi acum aminte de prima 
eşarfă pe care i-o dăduse dou la nunta lor şi a cărei culoare 
se oglindea în sclipirile ochilor de abanos. Cu fiecare nouă 
eşarfă, mireasa lui înlăcrimată învățase - | iubească şi 
devenise, cu fiecare zi, mai tandră cu el. Învăţase să se: 
sprindă de cele ce - sau cine - o legau de satul ismaelit al 
tinereţii ei, în curând, eşarfele deveniseră emblema iubirii 
dintre ei. 

Frecând între degete materialul delicat, se înfioră la 
amintirea nopţii în care ea îşi dăduse inima şi trupul de 
bunăvoie. Anii ce au urmat fuseseră cei mai fericiţi din viaţa 
lui. Simţi apoi un nod în piept când îşi aminti ziua în care 
distrusese templul chaldeenilor. În ziua aceea murise ceva 
între ei, ceva ce eşarfele din olandă nu puteau învia. 

Trăgând la o parte draperiile, se întinse după mânerele 
de argint ale primului rând de uşi duble ce îl despărţeau de 
anticamera lui Sitis. Se opri. Poate că era mai bine să 
aştepte până dimineaţă. Nu. Am aşteptat destulă vreme, îşi 
zise. Împinse uşile şi intră. De pe o canapea elaborată, se 
ridică Nada, cu ochii înceţoşaţi de somn. Pesemne se 
hotărâse să rămână peste noapte în foaierul de oaspeţi al 
lui Sitis. 

„Jupâne lov”, spuse ea, „ce faci aici?” 


„Culcă-te înapoi, Nada! Am venit să stau de vorbă cu 
soţia mea”. 

Bătrâna se ridică în picioare, cu mâinile în şolduri, 
constituind o formidabilă barieră în calea celui de-al doilea 
rând de uşi, ce dădeau în dormitorul lui Sitis. „Stăpâna 
doarme, jupâne. Revino dimineaţă”. 

De obicei, lov scuza firea protectoare a Nadei, 
considerând-o un semn al afecțiunii ei. În seara aceasta, 
însă, îngăduinţa îi ajunsese la capăt. „Dă-te la o parte, 
femeie bătrână, altminteri ai să te trezeşti în grajdul 
cămilelor!” Preţ de o clipă, femeia se arătă şocată, însă apoi 
cedă şi se supuse. Se dădu în lături, aruncând o privire 
plină de ură în urma lui lov. 

Păşind în camera soţiei sale, avu senzaţia că înota într-o 
mare de pânzeturi fine. Pretutindeni atârnau aidoma unor 
sălcii, funde lungi din materiale diafane, care prindeau până 
şi adierea cea mai firavă şi difuzau lumina. O mărturie 
tăcută a dragostei pe care o împărţiseră cândva. 

Zări patul ei gol. Sitis era pe balcon, sanctuarul ei. Preţ 
de o clipă, se opri lângă pat, în acelaşi loc în care se 
despărţiseră cu vorbe atât de amare înainte de plecarea lui 
în Hebron. Se certaseră din cauza lui Sayyid. Ea îşi călcase 
cuvântul dat şi îl lăsase din nou în casa lor. Din câte ştia, 
aceasta era prima dată în nouă ani. În ziua aceea, îşi 
încheiase devreme responsabilităţile la poarta cetăţii şi îl 
găsise pe Sayyid în camera cu pergamente. Avea braţele 
înfăşurate în jurul lui Sitis, care se zbătea să scape din 
îmbrăţişarea lui. Dnr oare ar fi rămas în brațele lui dacă eu 
nu dădeam buzna peste ei? îndoielile ce îi zăboveau în 
suflet îl rodeau aidoma viermilor ce se ospătau dintr-un 

stârv. 

Geamătul lui Sitis îi întrerupse firul gândurilor. „O, lov! 
Faţa ta”. 

Soţia lui stătea în picioare în uşa balconului, în lumina 
dulce a lunii, care îi dezvăluia rotunjimile plăcute de sub 
halatul din olandă, şi îşi acoperise gura ca să-şi înăbuşe 
strigătele. 

lov se apropie de ea şi, la lumina slabă a lămpii, văzu că 
jalea îi fusese neîntreruptă, ochii umflaţi, iar obrajii de un 
roz marmorat. Vru să o îmbrăţişeze, însă ea se trase înapoi, 
semnalând ezitarea pe care amândoi o simțeau. Se întrebă 
din nou dacă fusese înţelept să o vadă în seara aceasta. Nu 
era mai bine să se întoarcă şi să plece? 

Anii lungi de căsnicie îngăduiau tăcerea. Scrutându-şi 
ferestrele sufletului, niciunul nu se feri de privirea 
cercetătoare a celuilalt. De asta te iubesc atât de mult, îi 
zise lov în gând, tăria ta, focul tău, |l>oi [à la... Dar tot asta 
mă şi înfurie. Amintindu-şi de izbucnirea ei, simţi mânia 
urcând înăuntrul lui. Pe urmă, însă, în faţa renaşterii iubirii 
alotorezente, zâmbi uşor. Va rămâne. 

Sitis îşi înălţă capul, cu o expresie frustrată, nedumerită. 
„Ce ar putea să te facă oare să zâmbeşti în seara aceasta?” 
întrebă scurt, cu glas gâtuit. 

„Tu”. Mai făcu un pas spre ea şi îi mângâie cu un deget 
linia obrajilor. De această dată, ea nu se feri. Era un 
început. Şi acum? Sitis se străduia să pară puternică, însă 
arăta vulnerabilă şi înspăimântată. Ar fi vrut să o ţină în 
braţe, dar mecanismele ei de apărare ridicaseră un /. id 
impenetrabil între ei. Ar fi vrut să rezolve mânia dintre ei, 
însă atâta vreme cât ea îl apăra pe Sayyid şi II condamna 

pe El Şadai, rămâneau într-un impas. El Şaadai, arată-mi de 
unde să încep. 

Poate că, în noapte aceasta, dacă era precaut, Sitis îi va 
primi îmbrăţişarea mângâietoare. Se trase cu un pas mai 
aproape. Soţia lui nu se retrase. Înainte de a încerca să o ia 
de mână, o privi în ochi. Cu un zâmbet firav, îşi frecă capul 
pleşuv şi spuse, „Bănuiesc că nu arăt eu însumi fără păr şi 
cu toată mizeria asta pe faţă?” Dădu să îşi şteargă dungile 
de cenuşă cu mâneca, însă, pe nepregătite, simţi pe piele 
mâinile ei şi o eşarfă din olandă. 

Curăţându-i faţa de cenuşă, Sitis spuse, „Nu, în clipa 
aceasta, nu temeni deloc cu soţul meu”. Luându-l de mână, 
îl conduse spre pat şi II îndemnă, apăsându-i uşor umerii, să 
se aşeze pe margine. Apoi îşi umezi eşarfa în ligheanul din 
cupru de pe măsuţa de lângă pat şi se întinse să îi şteargă 
fruntea. 

El, însă, o apucă de braţ, curmându-i slujirea. „Închide 
ochii”, îi şopti. Nefiind niciodată genul de femeie care să se 
supună orbeşte, ea şovăi - dar se supuse, după ce ridică, în 
joacă, dintr-o sprânceană. „Este aceasta vocea soţului tău?” 
întrebă el, moale. 

„Da”, spuse ea, destinzându-se când lov îi puse o mână 
pe şold. „Tine ochii închişi”, îi spuse el. Ridicându-se, îşi 
îndesă trupul în al ei, liniştind-o. Văzându-i lacrimile ce 
începeau să se adune sub genele ei lungi şi groase, se 
aplecă spre ea şi o sărută delicat. „A fost acesta sărutul 
soţului tău?” 

Un zâmbet subţire se formă în locul unde fuseseră buzele 
sale. „Da”. „Şi, scumpă soţie a tinereţii mele”, spuse lov, 
strecurându-i mâinile în jurul taliei, „este aceasta 

îmbrăţişarea soţului tău?” 

„Oh, lov”. Zidurile ei de apărare se sfărâmară şi Sitis se 
abandonă în braţele lui. 

Strângând-o în braţe. lov îşi îngropă faţa în locul acela 
moale de pe gâtul ei, pe care sărutările lui îl cunoşteau 
bine. fti mulțumesc. El Şadai, strigă în sinea lui, pentru 
acest răgaz în mijlocul indiferenţei reci şi al mâniei 
furibunde. Pierderea averii, astă seară, fusese dificilă. 
Pierderea copiilor săi, dincolo de ceea ce credea a fi limita 
suportabilului. Însă atunci când preţioasa lui soţie îl 
blestemase pe El Şadai, se temuse să nu se piardă pe sine. 
Credea cu adevărat învăţătura lui Dumnezeu că el şi Sitis 
erau un singur trup. Inhalându-i parfumul, atingându-i uşor 
rotunjimile moi, auzindu-i plânsul încet, fu, brusc, copleşit 
de recunoştinţă pentru acest cel mai de preţ dar din partea 
lui lahve. 

începu să se legene ritmic într-o parte şi-n alta, până 
când tensiunea soţiei sale dispăru. Când Sitis îşi ridică 
bărbia, prin micile canale ale ridurilor fine produse de ani în 
şir de zâmbete, se prelingeau lacrimi. „lov, te iubesc”. Deşi 
rostise cuvintele acestea de o mie de ori până atunci, în 
noaptea aceea un nou simţ al importanţei le dilata 
înţelesul, îl privea cu ochi rugători, sfredelindu-i adânc 
sufletul. 

„Sitis”, îi şopti el, „şi eu te iubesc”. Sitis păru disperată 
să-l audă spunând-o. De ce? îi studie privirea. Poate că 
vorbele erau mai pure astă-noapte, mai adevărate acum, 
după ce atât de multe le fuseseră luate din viaţă. Când, 
însă, se uită cu luare-aminte la fruntea pătrată, buzele pline 
şi ochii migdalaţi ai preaiubitei sale, citi pe chipul ei teamă. 

„Ce este, Sitis? Ce te face să te îndoieşti de iubirea mea?” 

Sitis îşi îngropă din nou faţa în pieptul său şi îl îmbrăţişă 
atât de strâns încât lov abia mai putea respira. Plânsul ei 
deveni tot atât de chinuit ca în timpul calamităţilor. „lov, 
ţine-mă în braţe! Tu eşti tot ce un Fără copii, nu sunt nimic”. 
Suflând greu, se lupta pentru fiecare gură de aer. „Casa ne 
este goală. Staulele ne sunt goale. Pântecele meu este gol”, 
mai zise, cuprinsă de panică. El se aplecă spre ea şi o 
cuprinse în braţe, iar ea se încolăci în jurul lui ca un copil. 

Când plânsul i se domoli, Sitis îşi ridică faţa, cu vădită 
dorinţă. „Noi doi suntem singurii de pe pământ care 
cunoaştem această durere, care înţelegem această 
suferinţă. Te rog, lov, iubeşte-mă! Umple-mi din nou 
pântecele!” 

Copleşit de nevoia pe care i-o citea în ochi, lov o sărută. 
O, cum îşi dorea să o iubească pe îndelete, să se desfete cu 
fructul dat în pârg al uniunii lor de o viaţă! Călătoria de trei 
săptămâni îl lăsase însetat după trupul soţiei lui şi, cumva, 
cruzimea suferinţei îi îndulcea pasiunea. Şi lotuşi, se 
desprinse, cu fiecare fibră de putere, din îmbrăţişarea ei. 

„Sitis, trebuie să ne jelim copiii şi servitorii vreme de 
şapte zile”, spuse dintr-o suflare. „Potrivit învățăturilor lui 
Sem, El Şadai interzice relaţiile maritale în acest răstimp, 
iubirea mea”. 

Sitis se trânti în pieptul lui cu atâta violenţă încât lov fu 
cât pe ce să o scape. „Dumnezeul tău interzice! Dumnezeul 
tău distruge! Dumnezeul tău urăşte! îl urăsc pe Dumnezeul 
tău!” Fugind pe balcon, se prinse de bulustradă. Hohotele îi 
scuturau umerii. 

Ca şi când ar fi primit o lovitură, lov se îndoi din şale şi 

căzu, împlelicindu-se, în genunchi. „Ahhhh!” ţipă îndelung, 
strident, simțindu-se în pragul vomei. De frustrare şi ruşine, 
îşi acoperi faţa şi înălţă capul spre ceruri. EI Şadai, cum să 
trăiesc cu o femeie care Te urăşte? Se aştepta ca 
Dumnezeu să tune din ceruri, să trimită un fulger care să o 
prăbuşească la pământ, o pedeapsă sau condamnare 
oarecare pentru blasfemia lui Sitis. În schimb, nu auzi decât 
plânsetele deznădăjduite ale femeii pe care o iubea de 
patruzeci de ani. Din genunchi, se uită la Sitis, care stătea 
singură pe balcon. Cioburile inimii lui se sparseră în bucăţi 
şi mai mici. 

Chiar şi înainte de tragediile de astăzi, Sitis îl percepuse 
pe El Şadai cu fiind nedrept. Refuzul intimităţii din aceasfă 
seară nu cumva îi făcuse încă o rană, lovind-o cu băţul 
poruncilor lui Dumnezeu în vreme ce el încerca să trăiască 
o viaţă demnă de un om al lui Dumnezeu? El $adai, rum să 
o iubesc pe ea şi totuşi să mă supun Jie? Confuz şi cu inima 
mâhnită, strânse pătura de lână de pe patul lui Sitis şi, 
împrăştiind ţicmele pe podea, se îndreptă agale spre 
balcon. 

Simţindu-i apropierea, Sitis se întoarse. Tremurând, îşi 
făcu mâinile cupă la gură şi se dădu, împleticindu-se, 
înapoi. „Mă urăşti, nu-i aşa? Vrei să mă alungi - să mă 
judeci şi să mă dezonorezi la poarta cetăţii...” Cu fiecare 
pas înspre ea, teama ei creştea. lov se temea să nu cadă 
cumva peste balustradă. 

„Nu, iubirea mea. Niciodată n-aş...” întinzându-se, 
disperat, după ea, o trase la pieptul său, la loc sigur. 

Ea îşi îndoi braţele, rezistând dragostei lui şi, totodată, 
rezemându-se de el,  deznădăjduită, parcă, după 

mângâierea lui. 

Încolăcindu-şi braţele în jurul ei, lov o sărută pe creştetul 
capului şi îi mângâie părul negru ca pana corbului. „Atât de 
puţin îmi cunoşti iubirea?” îi şopti. „Ssst. N-ai auzit nimic 
din câte ţi-am spus în lungii noştri ani de căsnicie, scumpa 
mea prinţesă ismaelită? Te ador. Nu te voi respinge 
niciodată!” în tot acest timp, îşi înălţă inima către El Şadai, 
temându-se pentru sufletul şi sănătatea mintală a soţiei 
sale. £/ Şadai, cum să o conving de dragostea Ta şi de a 
mea? 

Treptat, Sitis se destinse şi îşi lăsă braţele să-i atârne pe 
lângă corp. Menţinându-şi îmbrăţişarea liniştitoare. lov 
ridică pătura de pe dalele pardoselii şi cei doi stătură în 
picioare, ca într-un cocon, feriţi de răcoarea nopţii, până 
când Sitis îşi dădu glas deznădejdii. „De ce El Şadai are 
pretenţii atât de absurde?” întrebă ea. „De ce îmi răpeşte 
tot ceea ce iubesc?” Vocea îi era goală de emoţii, pustiită. 

lov închise ochii strâns. Nu putea suporta durerea ei. 
Strângând-o mai tare în braţe, îşi odihni obrazul pe 
creştetul capului ei. „Când am descoperit că Sayyid îţi 
ducea ofrandele secrete la preoţii din Haldeea, le-am 
distrus templul într-un acces de mânie, Sitis. Am acţionat în 
numele judecății lui El-Elyon, dar şi dând curs propriei mele 
mânii”. După cum îi devenise obiceiul în cei nouă ani de la 
incident, Sitis nu spuse nimic. 

Neştiind dacă ea îi înţelegea cuvintele, lov continuă. „În 
seara aceasta, chiar dacă cunoşteam buna rânduială a lui 
Dumnezeu pentru perioada de doliu, mânat de propriile 
mele dorinţe egoiste, ţi-am stârnit pasiunea”. Îşi ridică faţa 
spre ceruri şi inspiră neregulat. „Acum, scumpa mea soţie, 

pentru că eu am dat voie neajunsurilor mele omeneşti să 
păteze căile lui Dumnezeu, tu crezi că El Şadai este nedrept 
şi nepăsător”. 

„Nu”, spuse ea, ca şi când ar fi fost un observator de la 
distanţă. „Cred că El Şadai este nedrept şi nepăsător pentru 
că mi-a ucis copiii”. 

Fu rândul lui lov să păstreze tăcerea. Chipul i se 
contorsionă într-o mâhnire nestăpânită. Văzând că soţia lui 
stătea amorţită în braţele lui, nu îşi putu reţine câteva 
suspine. Dragostea lor, căsnicia lor, fusese atât de bogată 
în atât de multe feluri - mai puţin în cel mai important. £/ 
Șadai, te rog, deschide-i inima. Nu ştiu ce altceva să mai 
spun. În cele din urmă, o prinse uşor de umeri şi se aplecă 
să-i întâlnească privirea. Pentru prima dată, ea îşi feri ochii. 

„Te rog, Sitis”, îi zise, luându-i faţa în palmele sale. Ea se 
întoarse spre el, cu o privire neagră şi rece precum 
obsidianul şlefuit. „Nu ştiu de ce copiii noştri nu mai sunt şi 
de ce averea ne-a fost distrusă, dar ştiu că poruncile lui El 
Şadai nu sunt absurde. Căile Lui sunt căile unui Dumnezeu 
atoatecunoscător şi neprihănit. Doar pentru că noi nu le 
înţelegem, nu înseamnă că ele nu au valoare. Doar pentru 
că noi nu-L înţelegem, nu înseamnă că nu ne putem închina 
Lui”. 

Aparent fără voia ei, înfăţişarea i se înmuie. Ochii de 
gheaţă neagră se topiră şi din ei începură să se prelingă 
lacrimi. „Te iubesc atât de mult, lov”, spuse ea, ştergându-şi 
lacrimile. „Dar nu-L vreau pe Dumnezeul tău”. Începu să 
scuture din cap. „Ce mă voi face eu fără copiii mei - fără 
fiicele mele? Ei erau viaţa mea”. 

Sitis se prăbuşi în braţele lui, iar lov o duse pe canapeaua 

din balcon, legănând-o ca pe un copil. „Copilaşii noştri s-au 
dus, iubirea mea”, îi spuse printre lacrimi, „dar încă ne 
putem iubi unul pe altul bine”. Ştergând o lacrimă sărată de 
pe obrazul lui Sitis, ascultă nemişcarea din Ut. 

Pupu-pu. O pupăză crestată, roz cu negru, veni să se 
odihnească pe balustrada balconului. Inima lui lov se 
încălzi. Pupu-pu. Sitis tresări când pasărea zbură la mai 
puţin de trei coţi de ei. Pupăza se roti în zbor deasupra unei 
găuri din zid, chiar lângă dormitorul ei. 

„Oh! Pasărea aceea îmi va răvăşi balconul”, spuse, 
distrasă, preţ de o clipă, de la propria nefericire. 

Lăsându-se pe speteaza canapelei acoperite de perne, 
lov o trase mai aproape de el. „Eu cred că pasărea aceasta 
micuță ne-a fost trimisă de lahve tocmai acum ca să ne 
încurajeze, iubirea mea”. Sitis scutură din cap, nevenindu-i 
să creadă, şi lacrimile îi reveniră. lov continuă, „Am studiat 
creaturile acestea frumoase în drumeţiile mele şi sunt 
fascinante. Masculul şi femela îşi sunt fideli unul celuilalt 
toată viaţa”. Ridicându-i bărbia, se pierdu în izvoarele 
adânci de tristeţe din ochii ei. „lar mama pupăză are mare 
grijă de puişorii ei”. lov se aplecă şi îi aşeză un sărut tandru 
pe buze. Trilul păsării îi întrerupseră, Pupu-pu. Când îşi 
ridică capul, văzu că expresia de pe chipul lui Sitis era 
aproape una de pace. 

„Îţi aduci aminte când Enon l-a murdărit pe Letush cu 
noroi pe faţă ca să-i poată deosebi pe noii săi fraţi gemeni?” 
şopti ea plină de reverență. Râzând uşor, îşi ridică privirea 
spre el. Avea ochii strălucitori şi umflaţi, iar obrajii i se 
rotunjiseră într-un zâmbet delicat. 

lov se minună de frumuseţea pe care viaţa o sculptase în 

trăsăturile chipului ei. Splendidul aer regesc al miresei sale 
ismaelite, strălucirea ostenită de după flecare naştere, 
râsetul cu gropiţe în obraji al mamei care îşi privea cu 
mândrie cei zece copii prefăcându-se în nişte adulţi 
respectabili. „Niciodată n-ai fost mai frumoasă ca în această 
clipă”, îi spuse, mângâindu-i obrazul măsliniu. 

Un alt sărut plin de tandreţe îi dădu ghes lui Sitis să 
recite o amintire dragă cu Uzahmah. O seară de groază se 
transforma, ca un balsam vindecător, într-o noapte de 
aduceri-aminte. Lacrimile celor doi soţi se amestecară pe 
măsură ce jeleau tulburătoarele evenimente ale unei nopţi 
vorbind despre amintirile vesele ale vieţii. 

În vreme ce soţia lui depăna o altă poveste, lov aruncă o 
privire spre pupăză şi înălţă o rugăciune tăcută, //i 
mulțumesc. El Şadai, pentru că ne faci una în amintiri şi 
pentru că mă înveţi cum să iubesc şi fără să cunosc toate 
răspunsurile. 

Noaptea se lungi şi cei doi se întoarseră în camera lui 
Sitis. lov dormi peste pătura de lână, iar Sitis sub 
aşternuturile din olandă, cu capul cuibărit în îndoitura 
braţului său. 

Dina se trezi tresărind. Nuanţele roşiatice ale strălucirii 
dinaintea zorilor pătau zidurile de piatră ale camerei şi, 
instinctiv, îşi privi mâinile, căutând sângele soţului ei. Încă 
mai retrăia oroarea din Sihem, la aproape fiecare trezire. El 
Șadai, voi uita vreodată clipa aceea? Respirația adâncă şi 
regulată a Nogahlei îi atrase atenţia. Se întrebi! dacă 
văcarul însângerat şi păstorul plin de arsuri, din noaptea 
trecută, aveau să trăiască cu aceeaşi însufleţire în 
amintirea micuţei cuşite. Oh, cum mai deplângea mânjitele 

zile de mâine ale acestei tinere fete, pătate de scenele şi 
sunetele înfiorătoare ale zilei de ieri! 

Glasurile de pe culoar îi întrerupseră gândurile negre. 
Nogahla se mişcă. Învelindu-şi umerii în rochie, Dina se 
strecură afară din pat. Tălpile îi răsunară uşor pe dalele reci 
în timp ce se furişă către uşă. „Ce se întâmplă?” şopti 
Nogahla. Dina îi făcu semn să tacă şi, deschizând încet uşa, 
ascultă. Coridorul era prea slab luminat ca să le vadă feţele, 
dar desluşi două siluete de bărbaţi. 

„Ne întâlnim la altarul sacru, înainte de răsăritul 
soarelui”. Glasul lui lov. „Pune-i pe Shobal şi pe Lotan să 
aducă o torţă şi să pregătească lemnele!” 

Un alt glas de bărbat. „N-am găsit decât o capră astă- 
noapte, în curtea din dosul bucătăriei. N-ar trebui să o 
ţinem pentru lapte?” 

Urmă o scurtă pauză, apoi îl auzi pe lov spunând, 
„lehova-lire, lilihu. Dumnezeu poartă de grijă. El ne poate 
da lapte de la orice capră, însă noi îi putem da singura 
noastră capră o singură dată”. 

Auzind urme de paşi ce se îndepărtau, Dina închise uşa. 
„Nogahla, grăbeşte-te de te îmbracă! Ar trebui să fim gata 
să plecăm cu cea dintâi caravană care părăseşte cetatea 
când...” O bătaie uşoară în uşă îi curmă instrucţiunile. 
Servitoarea cuşită se ridică brusc în capul oaselor, 
somnoroasă, şi apoi în picioare, aruncându-şi în grabă 
rochia peste umeri. 

„Da, cine este?” strigă Dina, luând o lampă din scobitura 
peretelui. „Dina, iartă-mă dacă te-am trezit”. Glasul lui lov 
era jos şi urgent. „Pot să-ţi vorbesc?” 

Când deschise uşa, Dina băgă de seamă ochii umflaţi şi 

plânşi ai lui lov şi tăieturile de pe capul şi faţa lui, căpătate 
de la cuțitul de cremene. „Nu ne-ai trezit. Te putem ajuta cu 
ceva?” 

„Vreau să aduc o jertfă lui El Şadai. Aţi vrea să veniţi şi 
voi?” 

Dina se simţi onorată, uluită. Abba lacov niciodată nu le 
îngăduise femeilor să ia parte la ofrandele lui, iar bunicul 
Isaac fusese prea bolnav ca să mai aducă jertfe în vremea 
când Dina ajunsese în tabăra lui. „De ce ne-ai include şi pe 
noi în jertfa ta?” aproape că ieşi la iveală strigătul inimii ei. 
Izbuti, însă, să înăbuşe cuvintele care i-ar fi dat de gol 
adevăratele simţăminte şi teama cea mai adâncă. Nu-l va 
întreba niciodată pe lov când se aştepta de la ele să plece. 

În lumina razelor firave ale lămpii pâlpâitoare, chipul lui 
lov se înmuie. „Pentru că acum sunteţi parte a familiei 
mele. Eu răspund de line şi de Nogahla înaintea lui lahve”. 

Dina se simţi sugrumată de emoție şi nu izbuti să spună 
decât „Aşteaptă”. Trântind uşa, se rezemă de ea, apăsându- 
şi ochii cu pumnii şi înăbuşindu-şi hohotele tăcute. Nu era 
cu putinţă ca lov să fi spus că ea şi Nogahla puteau rămâne 
în familia lui. Ar fi fost prea mult să spere una ca asta. 

„Stăpână, ce-ai păţit?” întrebă Nogahla, încercând să o ia 
în braţe şi să o mângâie. „Spune-i că nu vrei să iei parte la 
jertfă”. Sărmana fată încerca să o consoleze, însă Dina 
ridică o mână, impunându-i tăcere, încercarea de a-i da 
explicaţii i-ar fi făcut şi mai dificilă stăpânirea lacrimilor. 

Respiră. Respiră. Dina se calmă de una singură şi, 
forţându-se să îşi pună din nou masca, îi dădu Nogahlei o 
jumătate de explicaţie. „Este o mare cinste să fiu inclusă 
într-un alt timp de închinare alături de jupânul lov”. 


Chipul Nogahlei îi trăda extrema nedumerire. „Am crezut 
că s-a ras de tot noaptea trecută”. 

Fără să vrea, Dina râse şi o atinse pe obraz. Simţi apoi 
junghiul unei păreri de rău pentru că nu-i încredinţase 
semnificaţia arderii-de-tot din timpul călătoriei lor dinspre 
Hebron. Cât de multe ştia fata despre El Şadai? Oare 
servitoarea ei cuşită mai asistase vreodată la o ardere-detot 
în tabăra bunicului Isaac? însă acum, când lov aştepta pe 
coridor, nu avea vreme pentru lecţia Nogahlei. 

Un scârţâit îl anunţă pe lov că uşa se deschise. „le rog, 
iartă-ne pentru că te-am făcut să aştepţi”, spuse Dina. „Am 
fi onorate să luăm parte la închinare”. Făcu o plecăciune 
uşoară, iar Nogahla îi urmă exemplul. 

„Sunt încântat”, le răspunse lov, cu o umbră de zâmbet 
pe chip, făcând, la rândul lui, o plecăciune. 

„Poţi aştepta doar un moment, cât ne luăm sandalele?” 
întrebă Dinu şi, în aceeaşi clipă, Nogahla fugi să le aducă. 

„Toate pregătirile au fost făcute, aşa că îmbrăcaţi-vă 
iute!” le spuse şi, cu un zâmbet plin de bunătate, închise 
uşa. Femeile îşi înşfăcară robele şi dădură uşa de perete, 
punându-şi sandalele în picioare din mers. 

lov le privi aprobator, ridicând din sprâncene, şi râse. 
„Măi să ce! Asta chiar că a fost iute”. Conducându-le în 
josul coridorului slab luminat, le explică, „Elihu, Shobal şi 
Lotan vor fi şi ei cu noi la altar”. 

„Mor veni şi Sitis şi Nada?” întrebă Nogahla. Dina îi aruncă 
o privire mustrătoare. Fata nu învățase încă să-şi cearnă 
întrebările şi comentariile şi să le separe pe cele oportune 
de cele iscoditoare. 

Când lov se opri abrupt, Dina se întrebă dacă nu cumva 

cuvintele servitoarei sale îl înfuriaseră. În schimb, sfârşeala 
ce îi însemnase trăsăturile chipului în noaptea trecută 
revenise, iar în lumina lămpii văzu că în ochi îi scânteiau 
lacrimi. „Nu „Sitis şi Nada au refuzat să vină”. lov se opri, 
dând să mai adauge ceva, apoi se întoarse şi îşi văzu de 
drum. Nogahla rosti un îmi pare rău mut, iar Dina speră că 
fata avea să înveţe să fie mai sensibilă. 

lov le conduse pe cele două femei pe o scară cu trepte 
din piatră, de-a lungul unui culoar care părea să lege între 
ele camerele de oaspeţi. La capătul coridorului de la etajul 
al patrulea, o uşă din cedru cu sculpturi rafinate marca, 
aidoma unui monument falnic, graniţa cea mai îndepărtată 
a acestui palat din piatră. Când uşa se deschise, lumina 
lămpii se răsfrânse doar asupra primelor câteva trepte. Mult 
deasupra lor, se vedea un globuleţ de lumină roşie. Pe 
măsură ce urcară treptele fără număr, văpaia se făcea tot 
mai puternică şi îşi schimba nuanțele. Dina înţelese că 
aceea era strălucirea soarelui de dimineaţă, care îşi trimitea 
razele spre ei printr-o uşă din vârful turnului de trepte. 
Picioarele o dureau. Urcaseră sute de trepte. Când, în 
sfârşit, printr-o deschizătură dreptunghiulară în stâncă, 
ieşiră la lumină, i se tăie respiraţia. Se aflau pe creasta 
muntelui, în mijlocul cetăţii Ut. 

„Priviţi în jurul vostru”, le spuse lov, cu braţele larg 
răsfirate, „şi vedeţi gloria lui Dumnezeu!” 

„Ohh”,  exclamară Dina şi  Nogahla într-un glas, 
întorcându-se în cerc şi contemplând în lung şi-n lat cetatea 
din piatră de nisip şi împrejurimile ei de smarald. Dina văzu 
piaţa din sectorul întâi, cufundată încă în tăcerea dinainte 
de începerea zilei de lucru. Ochii o purtară apoi spre pe - u1 

îngust ce despica stâncile roşii, uriaşe, prin care trecuse 
caravana lor. Lumina zorilor se răsfrângea şi asupra fântânii 
grandioase din al doilea sector, revărsându-se asupra 
ierburilor din câmpia vastă care se întindea între lanţurile 
de munţi, spre miazăzi şi miazănoapte. Pete mici, cel mai 
probabil servitori, roiau în jurul palatelor din piatră şi al 
caselor cu corturi opulente, grăbiţi să înceapă treburile zilei. 
Şi apoi, pentru întâia oară, văzu molozul a ceea ce fusese 
cândva frumoasa casă a lui Enon, unde zăceau îngropaţi 
copiii lui lov. Stomacul i se strânse. 

„Obişnuiam să vin aici după ce copiii mei se bucurau de o 
sărbătoare”, îl auzi pe lov şi când se întoarse, îl surprinse 
privind-o. „Trimiteam servitorii să-i cheme şi să-i întrebe 
dacă doresc să înalțe o jertfă - cam în acelaşi fel în care v- 
am chemat pe tine şi pe Nogahla, azi-dimineaţă”. Uitându- 
se apoi spre bărbaţii ce aşteptau lângă altar, lov adăugă, 
„Tot aşa cum i-am rugat şi pe Elihu, Shobal şi Lotan să vină, 
azi-dimineaţă”. Elihu se lăsă în genunchi lângă altarul 
sacru, legănând capul caprei sub braţul său. 

„Acum înţelegi de ce îmi aduceam copiii aici, dis-de- 
dimineaţă”, spuse lov, atrăgându-i atenţia asupra nuanţelor 
de trandafiriu şi levănţică ce scăldau altarul din piatră. Un 
şanţ şi o bancă sculptată într-un cerc perfect înconjurau 
movila de pietre turtite la vârf. 

„Dina, tu şi Nogahla îngenuncheaţi lângă Elihu şi puneţi- 
vă mâinile pe animal”. Dina băgă de seamă un schimb 
tăcut de priviri între Elihu şi lov. După câte se părea, tânărul 
se împotrivea învățătorului său, însă, în cele din urmă, 
cedă. Ignorând gesturile lui subtile, lov se lăsă în genunchi 
de cealaltă parte a caprei, imitând în oglindă felul în care 

Elihu ţinea animalul. „Shobal şi Lotan, vă rog îngenuncheaţi 
lângă mine şi puneţi-vă mâna pe jertfă”. Cei doi păzitori de 
animale îngenuncheară în faţa Dinei, evitându-i privirea. În 
dimineaţa aceasta. Dina avea sentimentul dezgustător că 
toţi îi cunoşteau identitatea. Cu o noapte în urmă, fusese un 
chip fără nume, pe care suferinţa îl unea cu ei. Acum, era 
Dina cea necinstită de Sihem. 

lov se adresă încet micii adunări. „Aveam obiceiul să ofer 
câte nu miel pentru fiecare dintre copiii mei...” Glasul i se 
frânse. „Enon, Epher, Letush, Leum, Jokshan, Jetur, Zimran, 
Manathah, Alatah şi Uzahmah. Însă pentru că avem un 
singur animal, cred că El Şadai ne cunoaşte inimile şi va 
accepta acest unic sacrificiu pentru noi toţi”. Elihu îi aşeză o 
mână încurajatoare pe umăr. lov îi răspunse încuviinţând 
din cap. „lot aşa cum mă temeam ca nu cumva copiii mei 
să-L fi blestemat pe Dumnezeu în inimile lor, înalt această 
jertfă acum pentru cazul în care vreunul dintre voi L-aţi 
blestemat pe Dumnezeu în inimile voastre astă-noapte. Ar fi 
de înţeles, după ce aţi auzit-o pe soţia mea blestemându-L 
pe faţă pe El Şadai”. Îşi lăsă capul în jos, parcă pentru a-şi 
cântări următoarele cuvinte, şi când îl ridică, pe faţă i se 
prelingeau lacrimi. „Nu pot aduce această jertfă pentru 
soţia mea sau pentru servitoarea ei. Ele au refuzat puterea 
ei de ispăşire”. 

Elihu plângea cu glas tare. Shobal şi Lotan schimbară 
expresii de durere. Răzvrătirea lui Sitis o şocase pe Dina, 
însă presupusese că nu era decât reiterarea unei convingeri 
de o viaţă. judecând după tristeţea de pe chipurile acestor 
bărbaţi, refuzul ei şi al Nadei de a participa la jertfa din 
dimineaţa aceasta era tot atât de surprinzător şi devastator 

pe elt fuseseră morţile şi blasfemia din noaptea trecută. 

Cu mâna liberă, lov îşi şterse lacrimile de pe faţă şi vorbi 
mai departe. „Lăudat fie El Şadai pentru că ceilalţi aţi 
consimţit să veniţi şi să fiţi curăţiţi prin această ofrandă de 
sânge!” Ridicându-şi faţa spre ceruri, strigă, „El Şadai, te 
rog ascultă-ne din ceruri şi iartă-ne pe mine şi pe aceşti 
oameni din casa mea, dacă te-am învinovăţit în taină sau 
te-am blestemat în inimile noastre!” Ţintuindu-i cu privirea 
pe fiecare, spuse, „Dacă pe inima voastră apasă vreun 
păcat, mărturisiţi-l acum lui El-Elyon, în gând”. 

Când lov ridică bărbia caprei şi îi puse cuțitul de cremene 
la gât, Nogahla icni. Dina se uită în ochii servitoarei sale 
chiar la timp pentru a vedea groaza ce clocotea în ei. „Nu, 
stăpâne lov!” strigă fata, îngropându-şi capul la pieptul 
Dinei. 

Miraţi, bărbaţii îşi ridicară ochii spre ea. „Nogahia, 
prietena mea micuță”, îi spuse lov cu compasiune, apăsând 
cu îndemânare gâtul animalului deasupra şanţului de 
scurgere, sculptat în piatră, „aceasta este calea prin care El 
Şadai le îngăduie alor Săi, care merită moartea, să fie iertaţi 
de păcat”. 

Nogahla îşi ridică capul, înspăimântată. „Capra trebuie să 
moară pentru că l-am urât pe bătrânul tău administrator, 
Atât?” 

În vreme ce ceilalţi se străduiau din răsputeri să păstreze 
o atitudine de reverență în faţa unei inocenţe atât de lipsite 
de sfială, Shobal îşi ascunse un rânjet după mâna lui mare 
şi bătătorită. 

„Capra a trebuit să moară”, spuse lov cu blândeţe, 
„pentru că fiecare dintre noi am păcătuit într-un fel sau altul 

şi avem nevoie de iertare”. 

Dina ascultă absorbită, fascinată de felul în care cel mai 
de vază om al Răsăritului, preotul casei sale, explica planul 
lui El Şadai de răscumpărare unei tinere sclave cuşite. Îi 
păru rău că ea însăşi neglijase să-i împărtăşească propria 
experienţă a iertării, de la Elath, bucuria pe care o simţise şi 
trecătoarele clipe în care trăise fără ruşine. 

De ce au fost trecătoare? se întrebă, continuând să 
asculte încrezătoarele cuvinte de restaurare ale lui lov. 
Aruncând o privire spre 

Elihu, Shobal şi Lotan, se întrebă. De ce iau înapoi asupra 
mea ruşinea din Sihem ori de câte ori un bărbat îşi fereşte 
privirea sau se uită la mine cu dispreţ? 

Când lov îi atinse uşor mâna, din instinct, Dina şi-o trase 
brusc înapoi, făcând pe toată lumea să tresară. Cu obrajii 
de foc, coborându-şi bărbia, şopti, „îmi pare rău”. 

Din nou, glasul duios, purtat spre ea de adierea dimineţii, 
vădea doar compasiune. „Nu-i nimic”, spuse lov. „Cred că 
toţi suntem puţin neliniştiţi în dimineaţa aceasta”. 

Atunci, îşi ridică privirea şi băgă de seamă că păstorul şi 
văcarul se îndepărtaseră şi că mâinile lui Elihu îndeplineau 
cu abilitate ultimii paşi ai jertfei. lov îl învățase bine. Ochii îi 
reveniră asupra lui lov, care o privea cu luare-aminte. 

„Aş vrea ca tu şi Nogahla să rămâneţi în casa mea”, 
spuse el. Ea vru să protesteze, dar el îi luă mâna într-a lui. 
„Cunosc toate motivele pentru care fiica lui lacov va spune 
că trebuie să plece”. Se opri, părând că îşi caută cuvintele. 
„Tu ai un scop în casa mea, Dina. Vei încerca să descoperi 
care este acela?” 

Mâinile lui Elihu se opriră o clipă în toiul mişcărilor şi o 

privire rapidă şi tăioasă o împunse aidoma unei săgeți cu 
vârf de bronz. lov o surprinse şi oftă dezaprobator, însă se 
întoarse spre ea, aşteptându-i răspunsul. Ar fi putut 
continua să fugă, să se ascundă sub o mantie de ruşine. 
Sau putea păşi în zorii unei noi vieţi, în Ut. 

Dina se uită în jos, la Nogahla. „Să ne facem un rost aici, 
în casa jupânului lov, prietena mea?” 

Un zâmbet se întinse pe faţa cuşitei, pornind de la ochi şi 
încreţindu-i buzele. „Da, şi am să-mi dau silinţa să nu mai 
omor şi alte capre cu gândurile mele păcătoase!” 

— Geneza 12: 1 - 3 

Domnul zisese lui Avraam, „... iți voi face un nume 
mare... şi toate familiile pământului vor fi binecuvântate în 
tine”. 

P 

rivind flăcările ce mistuiau grăsimea jertfei, lov inhală 
adierea răcoroasă a dimineţii şi simţi pe spate căldura 
razelor soarelui, îl aştepta sarcina sinistră de a înapoia 
trupurile neînsufleţite ale servitorilor săi familiilor acestora. 
Cinstindu-le slujirea loială, avea să le recupereze trupurile 
înainte de a-şi dezgropa propriii copii din molozul casei lui 
Enon, a doua zi. Inspiră adânc, sorbind mireasma supunerii 
ce emana dinspre altarul lui lahve în vreme ce zorii făceau 
loc dimineţii. Deşi lumea lui fusese zdruncinată, ştia că 
Dumnezeu rămânea acelaşi. Inima îi era păzită de pace. 

Elihu, însă, se afla la polul opus al păcii. Tânărul stătea 
posomorât, cu fălcile încleştate, frământându-şi neobosit 
mâinile. Agitaţia lui începuse dis-de-dimineaţă, când el, 
Shobal şi Lotan întrebaseră cine era femeia care îngrijise de 
rănile lui Lotan, cu o noapte în urmă. lov băgase de seamă 

cum cei trei recunoscuseră în tăcere numele Dinei şi o 
nesocotiseră în timpul jertfei. Tensiunea mai zăbovea şi 
după ce Dina şi Nogahla îşi luaseră rămas-bun şi se 
întoarseră în camera lor. Era nevoie de o conversaţie. Şi ce 
alt moment mai nimerit pentru ea decât acum, când erau 
învăluiţi în mireasma iertării lui Dumnezeu? 

„Ai să-ţi jupoi pielea dacă îţi mai freci mâinile în halul 
ăsta”, spuse lov, încercând să-i smulgă un zâmbet. 

Elihu se uită în pământ, punând la inimă gluma lui lov. 
Apoi, însă, îi aruncă o căutătură mânioasă. „Abba lov, nu tu 
m-ai învăţat că Cel Preaînalt urăşte păcatul?” 

Ah, deci vom avea nevoie de o lecţie de spiritualitate ca 
să fi înfrângem mânia, se gândi lov. „Da, El Şadai urăşte 
păcatul”. 

„Atunci de ce ai adus în casa ta o femeie păcătoasă?” 

„Urma să devină soţia lui Enon”, răspunse lov cu un calm 
nemăsurat. Văzu în ochii lui Elihu aprinzându-se un foc. 
„Este o poveste lungă, fiule, dar bănuiesc că nu te 
interesează amănuntele”, mai adăugă. Privindu-l şi 
luptându-se cu stăpânirea de sine. 

„le înşeli, Abba. Vreau cu disperare să înţeleg motivele 
pentru care ţi-ai supune fiul unei asemenea umiliri şi pe 
urmă ai invita-o pe această femeie să rămână în casa ta, 
când nu mai are niciun rost aici”. Glasul i se prefăcu într-o 
văicăreală de puştan. „Este o adulterină, Abba!” 

„Dina nu este o adulterină”. lov îşi dădu silinţa să nu 
ridice glasul. 

„Dar este o ispititoare”. 

lov îl pironi cu privirea pe discipolul şi ginerele său. Oare 
Dina se purtase cumva necuviincios? N-o cunoştea decât de 

câteva zile, dar simţise numaidecât că era o femeie de o 
onestitate şi de un caracter impecabile. „De ce spui că este 
ispititoare, Elihu?” 

Holbându-se din nou la mâinile lui şi începându-şi din nou 
jocul îmbufnat, tânărul se cufundă în tăcere. 

„O, nu, nici să nu te gândeşti!” strigă lov, înfuriat. „Iu ai 
început să rostogoleşti piatra asta în josul dealului! Acum ai 
să mergi până la capăt!” 

lov se aştepta să citească în ochii de un maroniu-gălbui 
fervoarea scânteietoare cu care tânărul apăra întotdeauna 
cauza Celui Preaînalt, însă când Elihu îşi ridică privirea, 
focul din ea dispăruse. Ferestrele sufletului său erau pustii, 
găunoase. „Abba, am iubit-o pe Uzahmah din toată inima 
mea”. În ochi îi mijiră lacrimi şi tânărul se uită în sus, 
încercând să le stăvilească. Trăgând aer adânc în piept şi 
umflându-şi obrajii, îşi lăsă emoţiile să se reverse fără 
cuvinte. 

Pe lov îl durea inima din pricina bătăliei ce urla în inima 
lui Elihu, oricare ar fi fost ea, însă mâhnirea unui bărbat nu 
trebuia să desfigureze adevărul. „Ştiu că ai iubit-o pe fiica 
mea, Elihu, dar de ce o face lucrul acesta păcătoasă pe 
Dina?” 

Focul din ochii goi reînvie. „Păcatul Dinei n-are nici în clin, 
nici în mânecă cu dragostea pe care i-am purtat-o lui 
Uzahmah!” 

lov îi puse mâna pe umăr, liniştindu-l. „Atunci de ce 
vorbeşti de cele două ca şi când ar avea vreo legătură?” 

„Ahh!” Elihu se ridică şi începu să se mişte încoace şi 
încolo. „Am auzit despre Dina aceasta din bârfele păstorilor 
şi din poveştile negustorilor”. Făcea gesturi largi cu braţele, 

iar picioarele lungi îi dădeau înfăţişarea unui struţ ce 
încerca să-şi ia zborul. „Am auzit că K) uită inele pe 
degetele de la mâini şi de la picioare. Că şi-a pictat ochii ca 
egiptencele şi s-a dus în Sihem ca să-l atragă în cursă pe 
prinţ”. Îşi izbi picioarele cu mâinile. „Abba, niciodată nu m- 
am aşteptat să fie înţeleaptă. Şi plină de milă. Şi de o 
frumuseţe naturală!” Aparent torturat de recunoaşterea 
acestui fapt, Elihu se prinse cu mâinile de ceea ce fusese 
cândva un păr subţire, de culoare castanie. „O, nu-mi vine 
să cred că am spus aşa ceva despre o altă femeie, când 
preaiubita mea Uzahmah zace sub un morman de moloz...” 
Bocind încet, cu faţa îngropată în mâini, se trânti pe banca 
sculptată în piatră. 

„Elihu, nu o trădezi pe Uzahmah dacă rosteşti adevărul 
despre o leineie care a fost ponegrită şi detestată aproape 
toată viaţa ei. De fapt, ru cred că mezina mea cea aprigă ar 
fi fost mândră de tine pentru că ui lost destul de sensibil să 
o vezi cu adevărat pe Dina”. 

Elihu îşi ridică ochii. Avea genele îmbibate de lacrimi. „N- 
am să o mai privesc niciodată, Abba”. Se zgâi la jertfa 
fumegândă, cântărind lucrurile mai în profunzime decât 
lăsa să se vadă din cuvintele sale. „Dar ea s-a purtat cu 
nobleţe azi-noapte, dând dovadă de curaj şi înţelepciune, în 
timp ce eu am fost mânat doar de emoţii”. Apăsându-şi 
fruntea cu podul palmei, întrebă, „Voi învăţa vreodată să 
răspund împrejurărilor aşa cum o faci tu? Mă voi întoarce 
vreodată spre El Şudai mai întâi? Sau mă voi lăsa 
întotdeauna stăpânit de emoţii?” 

lov îl strânse ferm de umăr. „Spune-mi cine eşti, fiule!” 
Era o lioruncă pe care lov o folosea adesea, de la învăţător 

la discipol, de la litul la fiu, pentru a-i aminti băiatului de 
valoarea şi scopul său. 

Un zâmbet supus se lăţi pe faţa lui Elihu. „Eu sunt Elihu, 
fiul lui Baracheel. Din tribul lui Buz, al doilea fiu al lui Nahor, 
fratele lui Avraam. Vin din tribul de credincioşi care a trimis 
generaţii de reprezentanţi în Casa lui Sem, până când tatăl 
meu s-a îmbolnăvit de moarte. El a fost ultimul discipol 
buzit al lui Eber, stră-stră-strănepotul lui Noe, iar eu sunt 
primul discipol buzit al marelui învăţător edomit. lov”. 
Glasul i se frânse şi îşi ridică ochii. Pe faţa aceea proaspăt 
rasă şi acoperită de cenuşă, lov îl văzu pe băiatul de 
doisprezece ani pe care îl acceptase din partea prietenului 
său, Baracheel. „Abba, pot să rămân şi eu în casa ta?” 

lov îl înşfăcă de umeri şi îl trase spre el, într-o îmbrăţişare 
aprigă. „Aş fi în stare să cotonogesc orice animal care ar 
încerca să te ducă departe de Uţ”, rosti printre suspine. 
Dezgolindu-şi inima înaintea Domnului, îl îmbrăţişă în 
tăcere pe Elihu şi se rugă, Casa mea este frântă înaintea Ta, 
Doamne. Varsă în ea pe cine vrei. La din ea pe cine doreşti. 

Reducându-şi mintea şi duhul la tăcere, lov îşi lăsă jalea 
să-l spele. Deodată, îşi aminti de promisiunea legământului 
cu Avraam. 

Toate popoarele pământului vor fi binecuvântate. 

Năucit de gândul acesta, sări ca ars de lângă Elihu, 
făcându-l pe bietul băiat să tresară. 

„Abba, ce s-a întâmplat?” 

lov, însă, rămase fără cuvinte. Nu cumva Dumnezeu 
tocmai îi şoptise duhului său? Sau era o idee scornită de el? 
Legământul lui Dumnezeu  făgăduia prin Avraam 
binecuvântarea tuturor popoarelor, nu doar seminţei lui 

Avraam. Era cu putinţă ca împlinirea legământului să 
înceapă de la căsătoria lui Elihu, un buzit din clanul lui 
Nahor, cu fiica lui lacov? 

„Mă  înspăimânţi, Abba!” Chipul lui Elihu era acum 
străpuns de îngrijorare. „Ce se întâmplă? De ce te uiţi la 
mine în felul acesta?” 

Respirând adânc şi vorbind stăpânit, lov încercă o 
abordare subtilă a fiului său-surogat. „Pesemne că Cel 
Preaînalt v-a chemat pe tine şi pe Dina în casa mea pentru 
un scop mai mare decât am gândit noi”. 

„Nada, trebuie să te duci la Sayyid acum, în dimineaţa 
asta”, şopti Sitis în timp ce făceau inventarul bucătăriei. 
„Spune-i că am ceva important de discutat şi că trebuie să 
vină mai spre sfârşitul dimineţii. 

când lov va merge să verifice câmpiile, împreună cu 
Elihu”. Luptându-se cu lacrimile, împinse într-un colţ două 
coşuri mari cu orz proaspăt secerat. 

Uitându-se în câteva vase din lut smălţuit, Nada se trase 
brusc înapoi din calea mirosului de ferment. „Ce-o fi fost în 
capul bucătăresei? Cine nr. putea mânca vreodată atâtea 
măsline murate?” întrebă, strâmbând din nas şi uitându-se 
la Sitis. 

„Erau preferatele lui Leum”. Sitis îşi simţi fața 
contorsionându-se de tristețe. 

„De ce te lupti cu lacrimile, stăpână? Lasă-le să curgă!” 
Nada se întinse spre ea, dar Sitis ridică amenințător o 
mână. 

„Nu veni lângă mine! Dacă mă îmbrăţişezi, nu mă voi 
putea opri din plâns”. Ridică de jos o tavă de servit din 
bronz şi îşi privi reflecţia în luciul ei. „Am faţa toată umflată 

şi trebuie să arăt cât pot de bine pentru lov”. Însă lacrimile 
câştigară lupta şi i se strecurară pe obraji. „Oh, Nuda! 
îmbătrânesc, pierd luna roşie a femeilor. Dacă n-am să-i 
mai pot mişte copii lui lov? Am văzut cum se uita la Dina. 
Dacă o ia de nevastă pentru sine, acum, când Enon al 
nostru nu mai este?” Scăpă un suspin. (Iscila între a-i 
destăinui totul servitoarei sale şi a ţine pentru sine iletuliile 
intime. Dar în cine altcineva putea avea încredere? „lov n-a 
vrut să se culce cu mine azi-noapte, Nada. Trebuie să 
rămân însărcinată în curând dacă vreau să mai pot naşte 
copii”, mai zise, topindu-se în Im aţele moi şi calde care îi 
fuseseră refugiu de când se ştia. 

„Soţul tău te adoră, micuța mea Sitis!” Nada îi netezi 
părul şi onuită pe creştet.» Jeleşte potrivit poruncilor 
Dumnezeului său, dar niciodată nu şi-ar lua o altă nevastă. 
Doar ţi-a făgăduit asta în ziua nunţii voastre”. 

„Ştiu bine ce mi-a făgăduit, Nada, dar s-a întâmplat 
demult, iar acum iopiii noştri nu mai sunt. Un bărbat nu 
este nimic dacă nu lasă urmaşi h* pământ”. Smulgându-se 
din braţele  servitoarei sale, ridică din nou oglinda, 
încercând cu disperare să repare pagubele produse de 
lacrimi. J'hiur în clipa aceasta, o femeie tânără, frumoasă şi 
seducătoare ilnurme la doar câteva camere de soţul meu. 
Ea îi poate da copii, iar lui II pusă de ea”. Izbi tava de bronz 
şi bătu din picior. „N-am de gând să llu cea dintâi soţie a lui 
lov, dar a doua alegere!” 

Servitoarea luă tava din mâinile stăpânei sale şi o stivui 
alături de ille câteva lucruşoare pe care le puseseră 
deoparte pentru târg. „Micuța mea Sitis, trebuie să te 
linişteşti! Dacă stăpânul a socotit-o destul de bună pentru 

Enon, pur şi simplu va găsi un alt bărbat onorabil în U (care 
să se însoare cu ea”. 

„Cine s-ar însura cu o femeie cu reputaţia Dinei? Toţi 
bărbaţii de la răsărit de Egipt se tem să nu cumva să se 
trezească cu beregata tăiată - sau, mai bine zis, să nu se 
mai trezească!” exclamă Sitis, cu glas ascuţit, înnebunit. 

„Sss, taci acum!” şopti Nada. Jupânul lov şi Elihu ar putea 
cobori în orice clipă de la altarul sfânt, iar femeia aceea 
este în camera ei. Soţul tău nu trebuie să afle niciodată 
adevăratele sentimente pe care le nutreşti faţă de ea 
pentru că se vede bine că simte ceva pentru fată”. 

Observaţia Nadei reînvie lacrimile lui Sitis şi stăpâna se 
prăbuşi în îmbrăţişarea capitonată a servitoarei. 

Nada o mângâie uşor pe spate, liniştind-o şi gângurindu-i 
ca unui copil, „Bine, bine. Cum să o ajut pe Sitis a mea?” 

„le rog, Nada! Du-te la Sayyid şi spune-i că trebuie să 
stau de vorbă cu el astăzi!” 

Nada o prinse de umeri. Pe fruntea maronie i se zăreau 
zbârcituri suspicioase. „Ce planuri născoceşti în mintea ta, 
fata mea? Cum ar putea Sayyid să te ajute?” 

„Se va însura cu Dina”, răspunse Sitis, pe un ton atât de 
factual încât nu lăsa loc de dezbateri ori explicaţii. „Acum, 
du-te!” Văzând că Nada şovăia, mai bătu o dată din picior şi 
arătă spre uşă, ca pentru a-i aminti protectoarei sale 
servitoare cine cui poruncea. 

Dina şi Nogahla trăgeau cu ochiul prin uşa din tapiserie 
roşie de la bucătărie. Se uitau la stăpână şi la eşecurile ei 
repetate de a măcina orz. În timp ce boabele săreau 
fâşneţe peste marginile copăii, Dina îşi ascunse un rânjet. 
„Sitis este la fel de pricepută la măcinatul orzului precum 

un păstor la păzirea pisicilor”. 

Chicotul Nogahlei atrase atenţia stăpânei şi cele două 
fură nevoile să iasă din ascunzătoare. 

„Bună dimineaţa”, le salută Sitis ţeapăn, întorcându-se 
iute la treaba ei. 

Dina şi Nogahla păşiră în bucătăria spațioasă. Sitis stătea 
în picioare la cea mai îndepărtată dintre cele trei mese mari 
din piatră, lângă o ieşire boltită ce dădea spre o curte. 
„Bună dimineaţa, stăpână”, răspunse Dina, înclinându-şi 
capul, respectuoasă. „Eu şi Nogahla am venit să lim de 
folos în orice fel este nevoie”. 

De tavan atârnau legături de ierburi şi flori uscate, 
umplând aerul de miros de coriandru, usturoi şi cuişoare. Pe 
un perete, sub rafturile pe care se odihneau ustensilele de 
bucătărie şi vase de forme şi mărimi diferite, erau înşirate 
coşuri de grâne de toate dimensiunile. Pe un alt perete, 
atârnau oalele din aramă. 

Sitis îşi ridică privirea; ochii îi erau primitori, fără a fi, 
însă, calzi. Dina sperase să întrebe dacă îşi putea lua în 
primire arsenalul de moaşă din caravana care se întorsese 
din Hebron. Se gândea că pesemne lov putea să îi 
recomande serviciile câtorva femei mai înstărite din Uţ. 
Astfel, putea cel puţin să se simtă oarecum de folos familiei 
lui, în schimbul protecţiei pe care i-o oferise. Însă stăpâna 
se întorsese cu luată concentrarea la măcinatul ei şi, 
turnând încă o cupă plină ochi de orz în brazda circulară, 
apăsa roata grea din piatră peste boabe. 

„Ahh!” De frustrare, Sitis izbi cu pumnul în masă, 
trimițând tot orzul - măcinat şi nemăcinat - în aer. 

Aruncând o privire prevenitoare către Nogahla, Dina mai 

făcu câţiva paşi şi, cu o plecăciune uşoară, se oferi, „Ne laşi 
să te ajutăm?” 

„Am vrut doar să macin câteva boabe pentru plămădeala 
pe care urmează să o coc în cuptoarele publice”. Sitis îşi 
netezi roba şi strânse cu calm boabele împrăştiate, 
punându-le în copaia de măcinat. Era o încercare neizbutită 
de a părea în largul ei. „Vărul lui lov, Ţofar, are cuptoarele în 
propria bucătărie, dar mi-e teamă că negustorii din Uţ n-au 
progresat până la asemenea înlesniri”. Dina observă un 
tremur uşor în glasul femeii. „Servitoarea ta ştie să 
gătească şi să întreţină o gospodărie?” 

Dina îşi puse un braţ în jurul umerilor Nogahlei, pentru a-i 
întări încrederea în sine. 

„Ştiu câte ceva despre gătit”, răspunse cuşita încet, „dar 
nu pot conduce o gospodărie”. 

„Suntem aici ca să dăm o mână de ajutor, stăpână”, 
interveni şi Dina, făcându-i din ochi servitoarei sale, 
arătându-şi aprobarea. „Sunt sigură că tu şi Nada ne puteţi 
îndruma”. 

Întorcându-se, Nogahla murmură, „Sunt sigură că 
poruncitoarea de Nuda ne va spune tuturor ce să facem”. 

Dinei i se tăie respiraţia. Simţindu-şi faţa inundată de un 
val de sânge, cântări răspunsul lui Sitis. Femeia se uită 
undeva între cele două musafire ale sale şi slobozi un chicot 
blajin, care rupse firul încordării. „Da, Nada ne va spune, 
fără îndoială, tot ce gândeşte, micuță cuşită. Mă tem, însă, 
că ştie mult mai multe despre bucătăria asta decât mine!” 
Ştergându-şi o mărgea de sudoare şi o lacrimă cu dosul 
mâinii, pufăi şi îşi încovoie umerii. „Ştie vreuna dintre voi 
cum funcţionează moara asta nenorocită?” 


Ochii mari ai Nogahlei căutară, întrebători, permisiunea 
Dinei. La un semn rapid, fata luă dintr-un colţ un coş de 
grâne. Un val de uşurare inundă chipul lui Sitis şi toate trei 
femeile îşi traseră câte un taburet lângă coşul din mijloc. 
Nogahla şi Dina luară fiecare câte o râşniţă de mână de pe 
raft, iar Sitis şi-o aduse pe a ei de pe masă. Cu îndemânare, 
Nogahla îşi potrivi râşniţa pe taburet şi se lăsă în genunchi 
lângă el. De pe taburetele lor, Dina şi Sitis o priveau cu 
gurile căscate, legănându-şi râşniţele în poale, de parcă 
servitoarea tocmai inventase o cămilă cu două capete. 

Înăbuşindu-şi un chicot, Nogahla zvârli o ceşcuţă de 
grâne în copaie. Tot apăsând roata grea, cu hotărâre, peste 
jgheab, boabele moi se supuseră, încet şi uniform, zdrobirii. 

Dina zâmbi şi, urmând în tăcere pilda ei, se lăsă în 
genunchi şi îşi potrivi râşniţa pe taburet. Surprinzând 
privirea lui Sitis, înţelese că stăpâna era tot atât de mişcată 
de instrucţiunile blânde ale cuşitei. În scurt timp, toate trei 
lucrau cot la cot, legănate de zgomotul roţilor de măcinat şi 
al făinii fine pe care o goleau în ulcioare. Ritmul paşnic le 
învălui, ridicându-le moralul şi liniştindu-le. 

„Sitis, am vorbit cu...” zise Nada, dând buzna prin 
tapiserie. Se făcu, însă, pământie la faţă când o zări pe 
Dina. 

„Nada!” exclamă Sitis, sărind în picioare şi vărsând 
jumătate din orzul din râşniţa ei. „Mă bucur că te-ai întors 
de la piaţă!” Vocea îi era ascuţită şi nefirească. 

Dina habar n-avea cu ce comisioane îşi ocupase Nada 
dimineaţa, însă aceste femei nu se pricepeau să mintă. Ea 
crescuse într-o tabără cu patru mame - una de sânge, o 
alta, soră cu mama sa, şi alte două servitoare geloase - în 

care mânca pe pâine, în fiecare zi, o țesătură sofisticată de 
înşelăciuni. Neavând nici cea mai mică intenţie să se lase 
prinsă în laţul unor asemenea ticăloşii în casa lui lov, nu 
dorea câtuşi de puţin să afle pe unde umblase servitoarea. 

Nada o luă pe Sitis de mâini şi îi inspectă palmele. 
„Stăpână! Ai băşici! Ce faci?” Mijindu-şi ochii, acuzator, spre 
Dina, o luă la rost, „Cum îndrăzneşti să-i ceri stăpânei 
acestei case să te ajute la măcinatul grânelor?” 

Dina deschise gura să dea explicaţii, însă fu oprită de 
intervenţia lui Sitis. „Nada, toate trebuie să muncim, din 
moment ce nu mai avem servitori”. 

Nada îşi făcu palmele pumni şi le postă în şolduri. „Dar, 
stăpână, n-ar trebui...” Protestul îi fu din nou întrerupt, de 
această dată de Dina. 

„Stăpână Sitis, am în arsenalul meu de moaşă nişte 
răşină de Yemen pentru calmarea băşicilor”. Se uită de la 
Nada la Sitis, nădăjduind că glasul îi suna mai încrezător 
decât cum se simţea. „N-am apucat să-mi despachetez 
lucrurile din caravana cu care am venit din Hebron, din 
grajd. Ai vrea să mă duc după ele acum?” 

În bucătărie se lăsă o tăcere ciudată. Înăl (induşi capul, 
Sitis o măsură pe Dina ca şi când s-ar fi hotărât dacă să 
păstreze sau să arunce 

O pătură veche. „Da, Dina”, îi spuse într-un târziu, cu 
glasul stăpânit şi calculat. „Acum ar fi un moment potrivit 
să-ţi descarci lucrurile din caravană. O voi trimite pe Nada 
să te cheme din camera ta când vom uvca nevoie de 
ajutorul tău la bucătărie”. Zâmbi, iar Dinei i se făcu pielea 
de găină: în cele câteva momente de la sosirea Nadei, Sitis 
se preschimbase în ceva sinistru, aidoma unui şarpe ce îşi 

leapădă pielea. 

Apucând-o pe Nogahla de braţ, aproape că o târî afară 
din bucătărie. 

Ochii cuşitei oglindeau groaza pe care ea însăşi o simţise 
în adâncul ilomacului. „Stăpâna arăta de parcă voia să te 
mănânce la prânz”. 

Dina îi făcu semn să tacă şi cele două trecură printr-o 
sală grandioasă de ceremonii, cu mese şi bănci din lemn, cu 
sculpturi sofisticate. Pe llccare masă erau decoraţiuni din 
flori uscate, iar o aromă înţepătoare de tămâie umplea 
aerul. 

„Nu ştiu de ce stăpâna Sitis ne-a vrut afară din bucătăria 
aceea, Nogahla”, spuse Dina, zorind spre grajduri, „dar 
niciodată n-am fost nlăl de fericită să descarc o cămilă!” 

Vino, Sayyid! Stăpâna mea te aşteaptă”, îl întâmpină 
Nada în Hmrta curţii acoperite. Sayyid inspectă măiestria 
drugilor din fier. 

1 Haiţi de hiliţi şi pe care lov îi primise în dar de la vărul 
său negustor. 

Ţofar. Cu ochii la posesiunile lui lov şi calculându-le 
valoarea, îşi zise, Trebuie să le spun bandijilor să intre pe 
poarta asta. Drugii sunt din fier, dar n-au încuietori. 

„Nada”, începu el într-o doară, „cum de te simţi în 
siguranţă când una din porţi rămâne descuiată?” 

Bătrâna îi răspunse cu o fluturare din mână şi, traversând 
sufrageria, ajunseră în sala mare de ospăț. Jupânul lov nu 
încuie porţile niciodată, pentru ca servitorii...” Se opri, 
părând a-şi aminti, deodată, de îngrozitorul adevăr. 
„Servitorii noştri aveau obiceiul să rămână treji noaptea ca 
să ofere pâine cerşetorilor şi celor nevoiaşi. Toate uşile 

casei jupânului lov rămâneau deschise”. Tristeţea i se 
prefăcu, încet, în hotărâre., Jupânul lov este un om bun, 
Sayyid, dar tu ai A mai bun pentru Sitis a noastră”. Dând 
scurt din cap, îl îndrumă mai departe prin palatul lui lov. 
Între timp, Sayyid cântărea revelaţia de care îi făcuse parte 
noul său aliat. Bătrâna îi putea A de mare ajutor în misiunea 
de a câştiga afecțiunea lui Sitis. 

Nada îl conduse într-o curte privată, ce fremăta de viaţă. 
O fântâni ţii bolborosea vioaie, iar o grădină de zarzavaturi 
se lăuda cu pepeni şi linte dată în pârg. În mijlocul grădinii 
aceleia luxurioase, înconjurată de un zid înalt din piatră şi 
de un şir de măslini şi arbuşti în floare, o figură solitară se 
odihnea pe o bancă din piatră capitonată cu perne roşii. 
Sayyid nu putea vedea decât silueta armonioasă a unui 
profil de femeie, privită din stânga - umărul, talia şi şoldul i 
se scuturau de plâns. Pentru a avertiza forma ce stătea 
culcată, Nada îşi drese glasul. 

Sayyid se apropie, tăcut, de divanul din piatră. „Bună 
ziua, Sitis, fata mea”. 

Auzindu-i glasul, femeia se ridică numaidecât în capul 
oaselor, însă cu spatele la el. „Sayyid, n-ar trebui să-mi spui 
aşa. Te-ar putea auzi careva”. În vreme ce ea îşi şterse faţa, 
el îi privi linia umerilor, prin rochia cenușie din olandă. 

Înghiţind distanţa dintre ei, îi puse mâinile pe umeri. „Nu 
este nimeni aici în afară de Nada, iar ea ştie că te iubesc - 
că te-am iubit dintotdeauna!” 

Sitis sări de pe bancă, departe de atingerea lui. Zgâindu- 
se la viţade-vie ce se căţăra pe unul din ziduri, spuse, „Mai 
sunt şi alţii pe aici care ar putea să-i spună lui lov. Te rog, 
Sayyid, trebuie să ai grijă!” 


Cine ar mai putea fi aici? îl văzuse pe lov plecând 
împreună cu oamenii lui, dis-de-dimineaţă. O luaseră din loc 
pe cămile şi măgari, spre câmpurile unde îi muriseră 
servitorii. Şi apoi îşi aduse aminte. Ah, femeia aceea 
frumoasă şi înaltă şi cuşita, pe care le-am văzut în 
sufragerie astă-noapte. 

„În regulă, Sitis. Îmi pare rău”. Înconjură banca şi se 
aşeză. „Vino, ia loc şi spune-mi de ce m-ai chemat!” 

Când ea se întoarse, inima lui se făcu bucăţi. Ochii ei, 
umbriţi de inele negre, erau aproape umflaţi de atâta plâns. 

„Oh, Sitis”. Şoapta îi trădă şocul. Ea îşi ridică mâinile 
pentru a-l linişti, însă băşicile sângerânde din palmele ei îl 
înfuriară de-a binelea. „Pe toţi zeii, am să-l omor pe lov!” 

„Sunt doar nişte băşici, Sayyid”, zise Sitis, apăsându-şi 
mâinile pe pieptul lui. Tresări, însă, de durere şi se trase 
înapoi. „Am măcinat din nou boabe. Te rog, ascultă-mă 
numai!” Se aşeză, sfioasă, lângă el. 

Sayyid îi luă mâinile într-ale sale, întorcându-le, 
examinându-le, mângâindu-le. Nu îi stătea mintea decât la 
cum să-l distrugă pe lov. Voia să o protejeze pe Sitis, să-i 
poarte de grijă, să-i dea viaţa pe care 

O merita. 

„Spune-mi totul!” Se opri şi îi sărută palma. Ea se trase 
înapoi, aruncând o privire agitată spre uşă. Sayyid îi suflă 
uşor pe gât. Neliniştită, ea îl privi cu gura căscată. Sayyid 
zâmbi în faţa atenţiei ei reînnoite şi spuse, „Voi face orice 
îmi ceri, Sitis a mea, dar trebuie să asculţi cu atenţie ce am 
de spus”. Văzându-şi reflecţia în ochii ei de abunos, se 
întrebă dacă ea îl vedea cu adevărat. Îl vedea oare pe 
bogatul ţi respectatul negustor de grâne, sau tot pe 

sărmanul băiat de fermier din satul lor natal? 

„Ţi-ai lua, în sfârşit, o nevastă, dacă ţi-aş cere asta?” 
întrebă ea, în inuptă. 

Gândindu-se că ea îl tachina, Sayyid râse. Însă expresia 
de pe chipul ei rămânea o enigmă, iar emoţiile ei, de 
nedescifrat. Era regret? Ori «I>cranţă? Ce se ascundea oare 
dincolo de maxilarele încleştate şi de 

1 iilele şovăitoare de pe fruntea ei? 

„Bănuiesc că depinde dacă nevasta aceea eşti tu”, spuse 
el, în cele din urmă. „Am jurat să nu mă însor niciodată cu o 
altă femeie, Sitis, lulu mea”. 

„i-am zis să nu-mi mai spui aşa!” strigă ea. „De ce mă 
torturezi cu trecutul nostru, Sayyid? Am fost soţia lui lov 
vreme de patruzeci de ani; i lucrul acesta nu se va schimba 
niciodată”. 

Acum fu rândul lui Sayyid să se înfurie. „Am apucat să-ţi 
spun dl Bela i-a convins pe bătrânii cetăţii că lov este 
blestemat de zei?” Se opri, lăsându-şi vorbele să-şi atingă 
ţinta. „Şi ştiai că azi-dimineaţă, la sugestia lui Bela, bătrânii 
l-au revocat pe lov din funcţia de judecător suprem?” 

Toată fronda lui Sitis se topi ca prin farmec. Sayyid îi 
putea acum citi noile emoţii de pe chip. Cuibărită în ridurile 
fine din jurul ochilor ei, teama o transformă într-un lut gata 
de modelat. 

Un zâmbet îi jucă în colţurile gurii. „Am fost numit noul 
bătrân al cetăţii Uţ, în locul eliberat de lov”. 

„Ţi-au dat locul lui lov?” Glasul lui Sitis îşi păstră un licăr 
de speranţă. „N-ai putea refuza dacă ţi-aş cere-o?” 

Sayyid îşi odihni cotul pe speteaza băncii şi îi mângâie 
obrazul cu mâna. 


„Te rog, Sayyid”, spuse ea, trăgându-se mai aproape de 
el. „Ai spus că ai face orice pentru mine!” 

Sayyid o privi cu luare-aminte pe femeia pe care o iubise 
aproape toată viaţa lui. Forja un teritoriu nou în relaţia lor şi 
în suflet i se cuibărea o ciudată satisfacţie. Sitis fusese 
întotdeauna cea care deținuse controlul. Ea era fiica 
prinţului, iar el, fiul unui fermier de origine umilă. Ea se 
coborâse la nivelul lui şi îl iubise pe când erau copii, 
binevoind apoi să se împrietenească cu el când, fiind tânăr 
negustor de grâne, ajunse în Ut. 

Trăgându-se mai aproape de ea, îi puse un braţ pe după 
umeri şi îi şopti în ureche, „Am spus că voi face orice pentru 
tine şi aşa voi face, Sitis, fata mea”. Se aşteptă la un 
protest faţă de apropierea lui. Nu veni niciunul. „Dar tu ce 
eşti dispusă să faci în schimb pentru mine?” 

Ea se sprijini de el şi îşi făcu mâna căuş pe obrazul lui. 
„Sunt gata să-ţi fiu o prietenă iubitoare şi să-ţi ofer o 
nevastă frumoasă, pe nume Dina”. 

Atingerea ei ameţitoare mai îmblânzi înţepătura refuzului. 
Dar de ce îl refuza şi cine era această Dina? Cu toată 
stăpânirea de sine, îşi înăbuşi mânia şi întinzându-se spre 
ea, îi acoperi mâna delicată cu u lui, ţinând-o ferm. „Şi dacă 
soţul tău nu-şi recapătă niciodată averea şi puterea, Sitis, 
fetiţo? Vei fi mulţumită să trăieşti ca o cerşetoare sau să 
devii a doua mea nevastă?” 

Sitis îşi smulse mâna dintr-a lui şi îl privi tăios. Inspiră 
adânc, dădu sii spună ceva, însă şovăi, cutremurându-se pe 
măsură ce o vădită iurlună lăuntrică se înteţea. Când, în 
cele din urmă, îşi găsi cuvintele, vorbi elocvent, cu 
demnitatea unei fiice de prinţ, ţinându-şi spatele drept 

aidoma toiagului pe care îl folosea Sayyid la măsuratul 
grânelor. 

„Soţul meu îşi va redobândi averea şi puterea şi este în 
beneficiul tău să te dai bine pe lângă el acum, Sayyid. 
Vindecă o rană veche şi arută-i bunătate în această vreme 
de restrişte pentru noi”. Se trase mai aproape de el, 
suflându-i dulce şi cald pe gât. „Într-o bună zi, oamenii he 
vor pleca din nou înaintea lui lov ca înaintea unui rege şi 
când va veni ziua aceea, el te poate zdrobi sau 
binecuvânta”. Cu un rânjet răutăcios, depuse un sărut pe 
obrazul lui. „Oferind o zestre pentru Dina vei intra în grațiile 
lui lov”. Trecându-şi un deget, seducător, dinspre obrazul lui 
spre umăr şi apoi în jos pe braţul lui stâng, adăugă, „Şi te 
pot încredința, prietene, că eu nu voi fi niciodată a doua 
soţie a cuiva”. 

„Ahh!” Focul atingerii ei îl înnebunea. Sayyid o prinse şi o 
sărută hotărât. 

Ea se zbătu să scape din strânsoarea lui şi îi dădu o 
palmă, „încetează!” Arăta lividă, zdruncinată. 

El zâmbi şi aşteptă şi alte cuvinte. Ea rămase tăcută, 
răsuflând greu. /rtrise oare plăcere pe chipul ei? „Te voi mai 
aştepta puţin, Sitis, fata mea, dar nu te voi aştepta la 
nesfârşit”. 

„Să-mi fie cu iertare, stăpână Sitis şi jupâne Sayyid!” zise 
Nada, npărând în pragul uşii, împreună cu o frumoasă 
femeie blondă. „Nu ne-am dat seama că vă întrerupem”. 

Sayyid văzu privirea dezaprobatoare a servitoarei din 
clipa în care îl surprinsese sărutându-se. Ochii ei saşii şi 
încruntarea frunţii sale zbârcite încă îl făceau să se simtă ca 
un copil prins cu mâţa-n sac. Dar de ce să aştepte până la 

divorţ ca să secere roadele buzelor dulci ale lui Silis? 

„Am venit să o prezint pe jupâniţa Dina jupânului 
Sayyid”, spuse bitirâna servitoare, trăgând-o pe femeia 
înaltă şi elegantă după ea, spre lumea de piatră. 

Uluitoarea blondă era tot atât de roşie precum o rodie. 
Sayyid se ridică şi făcu o plecăciune, inspectând femeia ce 
mergea ţeapănă în urma Nadei. Mai mult ca sigur că văzuse 
sau auzise ceva din întrevederea lui cu Sitis. 

Sitis fu singura care se ridică de pe bancă şi păşi spre 
tânăra femeie, cu o mână întinsă. „Dina, aş vrea să-l 
cunoşti pe prietenul meu, Sayyid. Ultima dată când l-ai 
văzut în această casă a fost tot în circumstanţe 
înşelătoare”. Stăpâna o convinse pe frumoasa femeie să se 
aşeze pe bancă lângă ea, însă Dina arăta de parcă ar fi 
preferat să sărute o cămilă decât să-l cunoască pe Sayyid. 
„Te rog, Dina”, îi spuse Sitis aproape implorator. „Uită-te la 
mine!” 

Femeia şovăi, ca şi cânţi n-ar fi fost constrânsă de 
dictatele doamnei casei. 

Hmm, se miră Sayyid. Nu se supune precum o servitoare. 

Plină de îndrăzneală, Dina îi întâlni privirea. Un alt 
indicator clar că această femeie nu era o servitoare. „Mă 
învoiesc să-l cunosc pe prietenul dumitale, stăpână, dar nu 
ai nicio obligaţie să-ţi explici acţiunile înaintea mea”. 

Ridicând o sprânceană, Sayyid studie această creatură 
devenită subit interesantă. Femeia îşi pironi privirile azurii 
asupra lui. Dina, îi zise el în gând, unde ti-am mai auzit 
numele? Eşti o splendoare. Poate că o va lua de concubină 
când va pretinde restul posesiunilor lui lov. Gândul îl făcu să 
se oprească. De ce era Sitis atât de nerăbdătoare ca el să 

se însoare cu Dina? în ce fel îi atrăgea căsătoria aceasta 
favorurile lui lov? Oare Dina ocupă un loc aparte în inima lui 
lov sau Sitis a mea incearcă, pur şi simplu, să se 
descotorosească de ea? Roşeaţa de pe faţa Dinei se domoli, 
însă obrajii îi rămăseseră precum bobocii de trandafiri. 

„Dina, Sayyid este un prieten din copilărie”, spuse Sitis. 
„Îmi estica un frate”. 

Un frate, spumegă Sayyid în sinea lui, aruncându-i lui 
Sitis o privire dojenitoare. Când se întoarse spre Dina, băgă 
de seamă rânjetul ei. Îmi citeşti gândurile, jupânijă Dina. 
Era perspicace femeiuşcă aceasta râse fără să vrea. Sitis 
sporovăia mai departe. 

„Sayyid, aceasta este Dina. Ea este fiica lui lacov, fratele 
bunicului Esau. lov a adus-o în Uţ ca să se mărite cu...” 

„Ei bine, Dinal” Sayyid nu mai auzi nimic în afară de 
«fiica lui lacov». Era prea vrăjit de prezenţa infamei Dina, 
sărmana fată necinstim din clanul lui lacov, ucigaşa lui 
Sihem - oricare ar fi fost povestea căreia alegea să-i dea 
crezare. Nici nu era de mirare că negustorii dăduseră din 
gură despre ea vreme de douăzeci de ani. Era 
nemaipomenită. 

Se înclină cu exagerată formalitate. „O plăcere să te 
cunosc”, i se adresă cu glas mieros celei mai noi provocări. 

„După cum spuneam, Sayyid...” zise Sitis, pronunţând 
cuvintele de parcă înaintea ei se afla un elev greu de cap. 
„lov a adus-o pe Dina în U ca să se mărite cu Enon, la 
porunca patriarhului Isaac”. 

De această dată, Sayyid auzi limpede, iar informaţia 
îndulci misterul Dinei. Îşi întoarse privirile, într-o doară, 
asupra lui Sitis, însă lacrimile ci proaspete îl luară prin 

surprindere. Deodată, jocul prădalnic îşi pierdu Hârălucirea. 
„Sitis, fata...” Tuşi, încercând să se redreseze înainte de a 
rosti până la capăt familiarul apelativ. Văzând lacrima ce se 
prelingea w obrazul lui Sitis şi buzele ei cuprinse de tristele, 
îşi simţi inima frântă. „Stăpână Sitis”, spuse, străduindu-se 
să intre în jocul unei formalităţi pe placul ei şi punându-şi 
tot sufletul în aceste cuvinte, „nu-mi pot închipui durerea pe 
care ţi-a pricinuit-o pierderea copiilor tăi. Îmi pare rău”. 

Sayyid îşi tinu răsuflarea când Sitis se întinse spre el şi îl 
atinse cu Inndrete pe obraz. „iţi mulţumesc, prietene”, 
spuse ea. „Ştiu că vei face tot ce îţi stă în putere ca să ne 
ajuţi”. 

IO 

— lov 2: 1,3-7 

Fiii lui Dumnezeu au venit într-o zi de s-au înfățişat 
înaintea Domnului. Şi a venit şi Satana în mijlocul lor şi s-a 
înfățişat înaintea Domnului. Domnul a zis Satanei: „Ai văzut 
pe robul Meu lov? Nu este nimeni ca el pe pământ. Este un 
om fără prihană şi curat la suflet. El se teme de Dumnezeu 
şi se abate de la rău. EI se tine tare în neprihănirea lui, şi tu 
Mă îndemni să-l pierd fără pricină. „Şi Satana a răspuns 
Domnului: „Piele pentru piele! Omul dă tot ce are pentru 
viața lui. Dar ia întinde-ţi mâna şi atinge-Te de oasele şi de 
carnea lui, şi sunt încredințat că Te va blestema în față. 
„Domnul a zis Satanei: „lată, ţi-l dau pe mână: numai cruță- 
i viața”. Şi Satana a plecat dinaintea Domnului. Apoi a lovit 
pe lov cu o bubă rea, din talpa piciorului până în creştetul 
capului. 

D 

upă-amiaza se făcea seară, iar răbdarea Dinei se 

împuţina. 

Rotindu-şi ochii prin bucătărie, se întrebă din nou cu ce ar 
putea ca şi Nogahla să-şi umple timpul. După tulburătoarea 
întâlnire cu Sayyid, fugise în bucătărie, unde o găsise pe 
Nogahla frământând munţi de plămădeală de pâine. 
Amintindu-şi de menţiunea lui Sitis despre cuptoarele 
publice, cele două evadară din casă cu coşuri de aluat, în 
explorarea cetăţii Ut. Când se întoarseră cu pâinea caldă de 
culoare cafenie, casa era cufundată într-o tăcere de 
mormânt. Copseseră cât de multă pâine era înţelept şi 
măcinaseră tot grâul şi orzul. În lipsa altor instrucţiuni, nu-şi 
mai găseau rostul acolo. 

„Stăpână, de ce au fugit femeile acelea de la cuptoare 
când au aflat că locuim în casa stăpânului lov?” Ochii 
Nogahlei erau distanţi. Se vedea bine că retrăia în gând 
scena de după-amiază. 

„Ei bine, prietena mea, ismaeliţii cred că stăpânul lov 
este blestemat de zeiţa lor, iar edomiţii, că este blestemat 
de lahve sau de zeul muntelui lor, Kaus. Şi toţi cred că 
oricare ar fi zeul care îl pedepseşte pe lov îi va uluca pe toţi 
cei ce întreţin legături cu el sau cu cei din casa lui”. 
Nogahla părea a absorbi cuvintele ei aidoma unei ţesături 
din lână moale. Se îndoi deasupra unei mese din piatră, cu 
cotul în echilibru ic o rodie şi cu bărbia într-o mână. Ciupind 
cu mâna liberă o boabă de strugure dintr-o tavă cu fructe, o 
puse între buze şi o supse. Dina chicoti văzând cât de 
amuzant mesteca Nogahla fructele mici, foarte «semănător, 
pesemne, felului în care rumegase şi evenimentele de 
după-amiază. 

„După părerea ta, văduva Orma de ce n-a fugit? Ea nu 

crede în zei?” Dina luă şi ea o boabă de strugure de pe 
platoul cu fructe şi se ilAndi ce să răspundă. Îşi aminti cum 
se apropiaseră de servitoarele care încercuiau cuptoarele 
din lut în formă de conuri. Cilindrele înfierbântate emu, 
flecare, de înălţimea unui cap de berbec. Prin gurile de aer 
de deasupra şi de pe laterale se ridicau valuri de căldură. 
Bârfe şoptite şi inăini ocupate legau femeile într-o datorie 
comună. Însă când aflaseră i A Dina şi Nogahla ţineau de 
casa lui lov, scena aceea docilă erupsese. 

În mijlocul ţipetelor şi al confuziei, văduva Orma parcă 
prinsese rădăcini pe rogojina ei din trestie. „Ce prostie!” 
spusese, cu o expresie dr consternare pe chip, şi pe urmă le 
făcuse semn Nogahlei şi Dinei să diia mai aproape ca să nu 
trebuiască să le urle «bun venit». „Jupânul li iv îi avut 
întotdeauna loc pentru mine la mesele pe care le dădea 
văduvelor. Pot cel puţin să le ajut pe musafirele sale să 
înveţe cum să coacă pâine”. Restul după-amiezii îl 
petrecuse demonstrându-le arta de a lipi bucăţi rotunde de 
pâine de pereţii cuptoarelor; i de a scoate pâinile brune- 
aurii cu ajutorul unui băț şi al unui taler din lut. 

Dina oftă adânc sub influenţa amintirii şi fu readusă la 
realitate de mâncatul zgomotos al Nogahlei. O altă boabă 
de strugure îşi găsi pieirea când fata vorbi. „Aşadar, ce 
crezi, stăpână? De ce ne-a ajutat văduva astăzi?” 

Privindu-şi prietena, Dina văzu o licărire provocatoare în 
adâncurile acelea de abanos. „Tu de ce crezi că ne-a ajutat 
văduva Orma, Nogahla?” Cuşita aceasta micuță se 
dovedise a fi o fântână adâncă de înţelepciune. 

„Eu cred că este mai uşor să ştim de ce oamenii fac 
lucruri rele decât să înţelegem adevăratul sens al faptelor 

bune”. Înainte să apuce să comenteze pe seama ultimei ei 
descoperiri, fata întrebă, „Crezi că Nada se va înfuria pentru 
că i-am dat văduvei Orma o parte din pâinea jupânului lov? 
Pot să-mi sacrific porţia dacă socoteşti că cioara aceea 
bătrâna se va înfuria”. Fruntea ei încreţită arăta că dedicase 
o consideraţie deosebită chestiunii cu pricina. Aşteptând 
răspunsul ei, Nogahla rearanjă boabele de struguri în aşa 
fel încât să ascundă locurile goale. 

Încercând să-şi înăbuşe râsul. Dina îşi strânse buzele într- 
o linie ţeapănă. Simţise şi ea aceeaşi animozitate faţă de 
Nada, dar nu trebuia să o arate. „Nogahla, se cuvine să fim 
respectuoase cu doica lui Sitis”. Dar după ce petrecuseră o 
după-amiază atât de plăcută împreună cu inimoasa văduvă, 
nici ei nu-i păsa dacă Nada le purta pică pentru câteva 
pâini. 

Văduva Orma le desfătase cu poveşti emoţionante 
despre familia lui lov şi le confirmase, plină de scârbă, 
nenorocitele veşti: „Dupil toate lucrurile bune pe care le-a 
făcut jupânul lov, nici măcar o singură persoană din Uţ nu 
este gata să-l ajute!” 

Zvârlind o privire către cele opt pâini aşezate în şir 
ordonat pe masă, Dina atinse cu degetul bărbia Nogahlei, 
forţând-o să o privească în ochi. „N-ai să renunţi la o 
firimitură din porţia ta, prietena mea! Poate că aroma pâinii 
acesteia brune şi calde va încălzi inima Nadei”. 

Ochii Nogahlei scânteiară ghiduş. „Ba nu, stăpână. Cred 
că Nada şi va enerva, dar, chiar şi aşa, mă bucur că i-am 
dat pâine văduvei Orma”. 

Cu un chicot, Dina dădu din cap aprobator şi scrută încă 
o dată licoare ungher şi crăpătură a bucătăriei, în nădejdea 

că avea să găsească vreo inspirase cu care să-şi 
îndeletnicească mâinile şi minţile. „Cel puţin mi-am 
descărcat ierburile şi uleiurile din caravană! Acum pot obloji 
băşicile de pe mâinile stăpânei Sitis, în caz că mi-o va cere 
vreodată, aşa cum mi-a promis”. 

„Deci, ce facem până atunci?” întrebă Nogahla de pe 
taburetul jos din lemn, odihnindu-şi coatele în poate şi 
bărbia, din nou, într-o mână. 

Dina cercetă încordată curtea din dosul bucătăriei. Nu 
erau capre de muls, nici legume de curăţat, nici carne de 
preparat. Cu sentimente amestecate de tristeţe şi mânarie, 
se uită la movila de cenuşă. În colţ, după claia de resturi, 
băgă de seamă un fus rupt. „Nogahla!” exclamă, bătând din 
palme şi speriind-o pe fată. „Să mergem în explorare! Vom 
trece prin fiecare cameră, până când găsim magazia 
servitorilor cu lână şi  fusuri”. Nogahla întâmpină 
entuziasmul din ochii ei mari cu o încuviinţare grăbită. 

Lumina serii arunca umbre pătate de portocaliu pe 
zidurile curţii. „Vino, Nogahla, se face întuneric. Jupânul lov, 
Elihu şi ceilalţi doi bărbaţi se vor întoarce flămânzi de la 
cercetarea câmpiilor. Vom lăsa în vedere în sufragerie 
fructele, nişte brânză şi măsline pentru ei”. Îi înmână tava 
Nogahlei şi strânse un ulcior cu vin îndulcit cu miere şi 
putru ceşti din ceramică. „După aceea, vom găsi ceva cu 
care să ne trecem vremea”. 

Briza amurgului înfoia marea de pânzeturi fine din 
dormitorul lui Sitis. Îmbrăţişarea Nadei era tot atât de caldă 
şi sigură ca pe vremea când ea era doar un copil. „N-am 
mai avut asemenea coşmaruri de când n murit mama, când 
aveam cinci ani”. Sitis închise ochii, încercând năşi alunge 

din minte amintirea. 

„N-a fost decât un vis, stăpână”, o linişti Nada, 
mângâindu-i părul. „Doar un vis”. 

„Ne vom trezi vreodată din visul acesta, Nada? Oare Al- 
Lat va icstaura averea lui lov? Al-Uzza îmi va deschide 
pântecele? Vom mai II vreodată fericiţi, soţul meu şi cu 
mine?” 

„le vei deştepta, draga mea Sitis”. Nada se opri din 
legănat şi, punându-i mâna durdulie pe obraz, îi ridică capul 
şi îi cercetă chipul. „Ce altceva te mai frământă?” 

Pe Sitis o podidi un nou val de lacrimi. „Oh, Nada. 
Crezusem că Sayyid ar face orice pentru mine”, gemu ea. 
„Întotdeauna a fost atât de bun şi generos. Însă astăzi abia 
dacă l-am recunoscut pe bărbatul care m-a vizitat”. Pufnind 
zgomotos, folosi şorţul servitoarei pe post de batistă. „A 
mers până acolo încât a zis că dacă îl forţez să se însoare 
cu Dina şi pe urmă lov nu-şi recapătă averea, mă va face a 
doua lui nevastă”. La gândul acesta, tristeţea i se prefăcu în 
furie. „Ohhh! îţi poţi închipui, Nada? Eu, o a doua nevastă?” 
îşi izbi pumnii strânşi în salteaua moale din lână şi se ridică 
în capul oaselor, provocând-o pe Nada să o dezaprobe. 

„Nu, Sitis, draga mea, nu mi te pot închipui ca pe o a 
doua nevastă”. 

| se păru că zăreşte o umbră de zâmbet pe chipul Nadei, 
înainte ca aceasta să-şi plece capul. „Să nu care cumva să 
îndrăzneşti să râzi, femeie bătrână!” îi strigă, izbucnind în 
lacrimi de durere şi mânie. Cum putea Nada să râdă, când 
lumea ei întreagă se fărâmiţase într-o singură zi? 

„Nu, nu, nu, fata mea”, spuse Nada, întinzându-şi şorţul 
ca să şteargă noile lacrimi de pe obrajii lui Sitis. „M-ai 

înţeles greşit. Ştii bine că te iubesc mai mult decât viaţa 
însăşi”. Servitoarea o îmbrăţişă strâns. „Ascultă, dacă 
jupânul lov nu-şi recapătă averile, propunerea lui Sayyid de 
a te lua de nevastă este o ofertă bună şi generoasă. Te-ar 
salva de la o viaţă de ruşine, Sitis, fetiţo”. 

„Cum mai poţi simţi asta după cum s-a purtat astăzi? 
Niciodată n-am mai văzut partea aceasta răutăcioasă şi 
egoistă a firii lui Sayyid”. 

Dându-i drumul, Nada o înfruntă cu o privire rece. „L-ai 
rănit pe Sayyid al nostru, astăzi. El a venit aici cu nădejdea 
de a-ţi câştiga inima şi de a te face nevasta lui”. 

„Cum?” Sitis nu mai putu să respire. „[i-a spus el asta 
când i-ai transmis mesajul meu, mai devreme?” Sângele îi 
pieri din obraji şi inima îi bătu mai-mai să-i spargă pieptul. 
„Nada, de ce nu m-ai avertizat? De ce nu i-ai spus că îl 
iubesc pe lov?” 

Încremenind subit, Nada o privi neabătută, cu o expresie 
fermă pe chip. „Îl iubeşti, într-adevăr, pe lov?” Ridică o 
sprânceană întunecată, ca şi când ar fi ştiut răspunsul şi ar 
fi provocat-o pe Sitis să spună adevărul. 

„Nada! Fireşte că-l iubesc pe lov! El este soţul meu!” 
Tăcerea prelungită a Nadei îi făcu declaraţia să pară stoarsă 
de orice putere, iar privirea necilintită a acesteia o 
descumpăni. 

Îl iubesc pe lov? Ştia că era incapabilă să iubească la 
standardul la care iubea lov, însă nimeni nu era atât de 
altruist precum soţul ei. Am iubit vreodată pe cineva cu 
lepădare de sine? îşi iubea copiii, se-nţelege. Dar cea care îi 
îngrijise la boală fusese Nada, iar cel ce îi călăuzise în viaţă 
cu o disciplină plină de înţelepciune şi bunătate fusese lov. 


1 


Când se certa cu cei dragi ai ei, ea îşi retrăgea afecțiunea 
până când ei îi făceau pe plac, ori ignora disputa, 
prefăcându-se că toate erau bune. lubise oare cu adevărat 
pe cineva, în vremuri dificile, fără să-i întoarcă spatele? 

Simţi lacrimile izvorându-i din nou în ochi şi, oricât de 
tare se străduia, nu putea înfrunta privirea Nadei. „Nu ştiu 
dacă sunt capabilă de iubire”, se plânse ea, topindu-se încă 
o dată în îmbrăţişarea doicii sale. „Îmi simt inima ca pe un 
sac vechi de grâne cu prea multe găuri în el pentru a mai fi 
de folos. Dacă eu nu pot iubi, Nada?” 

Bătrâna o îmbrăţişă strâns. „Vei învăţa să iubeşti din nou, 
Sitis, draga mea. Fiecare copil se naşte cu abilitatea 
aceasta”. Sitis simţi lucrimile Nadei umezindu-i părul. 
„Uneori, inimile noastre uită, pe măsură ce îmbătrânim, dar 
trebuie să învăţăm din nou lecţiile dragostei pe care le 
ştiam pe când eram copii”. 

„Dar cum să le învăţ din nou, Nada? Dacă Al-uUzza, 
puternica zeiţă, nu-mi deschide pântecele? Dacă Al-Lat nu-i 
redă niciodată lui lov averile? Dacă Manat mi-a pecetluit 
deja soarta şi refuză să se lase înduplecată?” 

„Ajunge. Destul cu întrebările acestea, Sitis, draga mea!” 
o opri Nada, îndreptându-se de spate şi luându-i obrajii în 
mâinile ei calde şi crăpate precum o eşarfă din lână. 
„Ascultă-mă bine. Ne vom ruga chiar acum zeiţelor 
noastre!” Cobori iute din pat şi dădu fuga la closetul scobit 
în zidul de piatră şi ascuns vederii de o perdea. „Ştii că 
rugăciunile noastre au cea mai mare putere dacă prindem 
strălucirea luceafărului de seară al lui Al-Lat, înainte de 
ultimele umbre ale apusului”. Cotrobăind în closet, scoase 
preţiosul coş ce conţinea cubul «acru şi idolii şi îl aşeză pe 

pat. 

Cele două femei îşi începură binecunoscutul ritual. Nada 
despachetă cu grijă fiecare dintre chipuri şi umplu un 
mangal din aramă, puţin adânc, cu tămâie şi ierburi cu 
miros dulceag. Sitis aduse micul ulcior cu ulei şi vasul de 
grâne pe care le ţinea ascunse sub patul ei. Adunând ni 
rundele şi zeițele, Sitis şi Nada mărşăluiră pe balcon, unde 
aroma plăcută a tămâiei avea să se înalțe spre ceruri odată 
cu rugăciunile lor. Cu o ultimă privire spre intrare, pentru a 
se încredința de absenţa lui lov, femeile purceseră la 
îndeplinirea ceremoniei tainice. 

„Stăpână?” Nada II Ucu semn lui Sitis să îngenuncheze 
pe pernă, potrivit obiceiului. Doica se lăsă în genunchi 
lângă ea, pe un petic de lână, şi începu incantaţiile. „Al- 
Uzza, zeiţă a vieţii şi a bogăției şi a puterii, îţi oferim ţie...” 

Deodată, se auzi o bătaie în uşă, care fu imediat urmată 
de un glas de femeie tânără, ce venea din dormitorul din 
spatele lor. „Bună seara! Este cineva aici?” 

Sitis fu în picioare, cu braţele întinse larg, aidoma penelor 
de pe o săgeată trasă dintr-un arc. „Ce cauţi în camerele 
mele private...?” 

Era prea târziu ca să se ascundă. Dina şi Nogahla le 
priveau cu gurile căscate şi cu ochii cât cepele, zgâindu-se 
la componentele ritualului dinaintea lor. Cu ochii minţii, Sitis 
văzu faţa înfierbântată a lui lov. Şocul şi oroarea de pe 
feţele acestor femei erau o reflecţie neizbutită a ceea ce 
avea să fie reacţia soţului ei. 

„Îmi pare rău”, spuse Dina. „Am crezut că era încă una 
din nenumăratele încăperi rămase pustii”. 

Sitis îşi lăsă braţele să-i atârne şi îşi plecă, ruşinată, 

capul. 

Ridicându-se cu greu în picioare, Nada îşi agită braţele 
precum o găină mânioasă. „leşiţi afară! leşiţi afară din 
camera stăpânei Sitis! Cum îndrăzniţi?” 

Ridicându-şi capul, le văzu ieşind prin visul cotropit de 
pânzeturi fine. „Nu, aşteptaţi!” Deşi nu avea tăria de a se 
ridica la înălţimea zelului Nadei, cumva, cele două o auziră. 
„Întoarce-te, Dina! Vreau să mă explic”. 

Blonda cea frumoasă se întoarse, însă expresia de pe 
chipul ei o luă prin surprindere. În Loc de judecată şi ură, în 
ochii Dinei zări compasiune şi chiar milă. 

„După cum ţi-am spus şi azi-dimineaţă, în curte, stăpână, 
nu-mi eşti datoare cu nicio explicaţie”, zise Dina, cu o 
plecăciune graţioasă. „Rogu-te, să ne fie cu iertare. N-am 
avut nici cea mai mică idee că aceasta este camera ta. Eu 
şi Nogahla eram în căutarea unei activităţi cu care să ne 
îndeletnicim mâinile”. 

„Trăgeaţi cu urechea!” se auzi glasul ascuţit şi acuzator al 
Nadei. 

„Cum îndrăzniţi! Jupânul lov îşi deschide casa pentru voi 
şi, în clipa în care pleacă, voi i-o scotociţi!” 

Dina se înfurie. „Căutăm ceva cu care să ne petrecem 
vremea, din moment ce stăpâna Sitis nu m-a chemat în 
camerele ei, iar servitoarea ei nu ne-a lăsat nicio 
instrucţiune pentru cum să ne ocupăm de gospodărie!” 

„Ei bine, dă-mi voie să te  instruiesc acum, 
nerecunoscătoareo...” 

„Nada! Ajunge!” Sitis nu o văzuse niciodată pe 
servitoarea ei purtându-se cu atâta lipsă de respect, dar 
dacă se gândea mai bine, nici nu izbutise nimeni să o calce 


1 


pe bătătură aşa cum o făcuse Dina. „lov nu ar privi cu ochi 
buni lipsa ta de respect faţă de un oaspete din casa lui”. 
Întorcându-se din nou spre Dina, spuse, „Şi totuşi, se pare 
că poziţia ta în casa aceasta este oarecum o enigmă. Nu 
eşti nici oaspete, nici servitoare, aşadar...” Glasul i se 
frânse şi mintea începu să i se învârtă. Cum să-i explice 
acestei frumuseți că Nada nu făcea decât să o protejeze pe 
ea? 

În clipa aceea, băgă de seamă un coşuleţ ce atârna de 
braţul Dinei. O binevenită diversiune. „Pot să te întreb ce ai 
în coş?” Avea de gând să-şi dea toată silinţa pentru a face 
pace, deşi nu era sigură de ce sau dacă îşi dorea cu 
adevărat acest lucru. 

Plină de speranţă, Dina făcu un pas nesigur spre ea. „Am 
adus câte ceva din proviziile mele din caravană ca să-ţi 
bandajez mâinile”. Aruncând o privire încurcată spre Nada, 
se destăinui, „Am sperat că vom da peste camera ta, mai 
devreme sau mai târziu în căutarea noastră”. 

Aşadar, nu mă spionai, dar mă căutai. Sitis nu ştia dacă 
să se simtă ofensată sau încântată. Păşind pentru o clipă 
dincolo de lumea propriei suferinţe şi tragedii, încercă să 
intre puţin în papucii Dinei. Îşi dădu seama că această 
tânără avea aproape vârsta fiului ei, Enon - şi era singură 
într-un ţinut străin, cu un viitor incert, înconjurată de 
oameni neprietenoşi. Pentru prima dată, inima ei se 
înduioşă pentru această fată şi se întrebă dacă bunul şi 
iubitorul ei prieten, Sayyid, ar fi putut fi cu udevărat fericit 
cu această nevastă tânără şi frumoasă. Dina avea nevoie 
de un cămin, iar Sayyid, de o femeie bună. Deveni, brusc, 
mai hotărâtă eu niciodată să-l vadă pe Sayyid însurat cu 

Dina, nu pentru că se potrivea cu planul ei, ci pentru că era 
în interesul Dinei şi al lui Sayyid. 

„Haide, şezi cu mine pe pat, dragă!” o chemă, bătând cu 
palma salteaua moale. Nada se dădu în lături, încruntându- 
se când Dina trecu pe lângă ea. Servitoarea cuşită avea 
înfăţişarea unui cerb speriat. Sitis râse, întrebându-se dacă 
nu cumva avea de gând să iasă în goană din încăpere. „Poţi 
să-i ceri servitoarei tale să se întoarcă în camera ei, ori să 
aştepte în vestibul dacă se simte mai confortabil acolo”. 

Înainte ca Dina să dea glas opțiunii pe care o prefera. 
Nada îşi încrucişă braţele la piept aidoma unei santinele şi, 
strâmbând din nas, dădu porunca, „Fata ar trebui să 
aştepte afară, stăpână”. 

„De ce nu te întorci în camera noastră, Nogahla”, spuse 
Dina. „le vei simţi mai confortabil acolo”. Rânji victorioasă 
când cuşita fugi mâncând pământul pe lângă Nada. 

Sitis asistă, fascinată, la schimbul de replici dintre 
prietena sa de-o viaţă şi fica lui lacov. Cele două păreau 
împotmolite într-un soi de competiţie. Îşi dădu seama că, 
pentru a câştiga o pace de durată în gospodăria lor, trebuia 
să o demaşte. Atingând cu blândeţe braţul Dinei, spuse, „Tu 
chiar ţii la micuța ta servitoare, nu-i aşa?” 

Tânără o privi în ochi, zâmbind uşor. „Bănuiesc că este un 
sentiment asemănător celui pe care tu îl nutreşti pentru 
Nada. Îmi este mai mult decât o servitoare. Este prietena 
mea”. Scoţând din coş un sul de pansament, se opri şi se 
uită la Nada. „Şi mă aştept ca Nogahla să fie tratată cu 
respect”. 

Când Nada îşi ridică bărbia, Sitis îi zvârli o privire 
dojenitoare şi spuse, „Tot aşa cum şi eu doresc ca Nada să 

fie tratată cu respect”. Oferindu-i Dinei mâna, aşteptă până 
când femeia aceea tânără şi aprigă îi întâlni din nou privirea 
şi îi transmise din ochi o dojană nerostită. 

„Mă învoiesc”, spuse Dina, lăţindu-şi un zâmbet penitent 
peste buzele de un roşu desăvârşit, şi luă mâna plină de 
băşici a lui Sitis într-a sa. Ridicând un deget butucănos, 
Nada făcu un pas înainte, gata să poruncească. Însă 
privirea amenințătoare a lui Sitis avu menirea să dezumfle 
fronda servitoarei, iar tânăra îşi continuă munca. 

„Acum, stăpână, pune-ţi mâna în poala mea, cu palma în 
sus, aşa”, spuse Dina, „iar eu am să te dau cu puţină alifie 
de răşină din Yemen înainte de a o bandaja...” 

Chiar atunci, Nogahla dădu buzna pe uşă. „L-am auzit pe 
stăpânul lov în sufragerie! Vine în sus pe scări!” spuse 
dintr-o suflare. 

Sitis îşi simţi inima urcându-i în gât în timp ce schimbă 
priviri alarmate cu Nada. „Strânge zeițele!” Se opri. „Nu, 
aşteaptă! Este prea târziu”. Dacă el urca direct în camera 
ei, nu aveau cum să le ascundă. 

Dina o prinse de umeri. „Spune-i Nadei să o ia pe 
Nogahla în vestibul şi să-i spună lui lov că nu poate intra 
până când nu-ți termin de bandajat mâinile”. Întorcându-se 
spre Nada, aproape că îşi lătră instrucţiunile. „Spune-i că 
mâinile lui Sitis sunt pline de băşici de la măcinatul grânelor 
şi că am nevoie de linişte ca să mă concentrez la îngrijirea 
rănilor ei”. 

Nada şovăi, căutând din priviri aprobarea lui Sitis. 

„Du-te! Fă precum îţi spune”, porunci Sitis. 

Cele două servitoare ieşiră în grabă din cameră şi 
închiseră uşa grea în urma lor. Sitis vru din nou să fugă pe 


1 


balcon în căutarea zeiţelor, însă strânsoarea Dinei o (intui în 
loc pe pat. 

„Stăpână”, spuse Dina, „nu a sosit vremea să încetezi să- 
ţi mai amăgeşti bărbatul?” 

Sitis încercă să se smulgă din mâna ei, dar ochii fetei, 
tiviţi cu lacrimi, o implorau să facă ceea ce era corect. 
Ferindu-şi privirea, rupse vraja onorabilităţii în care o 
purtase rugămintea Dinei. „Nu pot. Mă va renega”. Îşi trase 
jos învelitoarea de pe cap şi îşi trecu degetele prin păr. „Ce 
mă fac, Dina?” 

„lov nu te va renega niciodată, stăpână. Amândouă ştim 
lucrul acesta”. 

Uluită că această femeie frumoasă îndrăznea să-i 
vorbească cu o certitudine atât de intimă despre viaţa ei, 
Sitis îşi ridică privirea. „Cum poţi fi sigură? Tu nu ne cunoşti. 
Nu ne ştii vieţile”. Voia să pară înfuriată de îndrăzneala 
fetei, însă bunătatea din ochii ei o tăia la inimă. 

„Ştiu că soţul tău crede într-un Dumnezeu care iartă pe 
oricine pentru orice lucru, dacă, pur şi simplu, îi cere acest 
lucru”. 

Sitis îşi feri privirea. De ce să cred în vreun zeu? Niciunul 
dintre ei nu m-a salvat de durerea aceasta. „Dina, nu-mi 
cere să mă încred în El Şadai. Tu n-ai habar cât am suferit 
eu din pricina Lui!” 

Sitis simţi o mână tremurătoare pe obraz şi întâlni 
privirea plină de tandreţe a Dinei. „Nu ştiu ce-ai suferit din 
pricina Lui, dar ştiu cât ai îndurat în lipsa mângâierii Sale. Şi 
îmi pare rău pentru tine, stăpână”. Auzind glasul lui lov de 
cealaltă parte a uşii, femeile se îndreptară de spate. 

„Vreau să-mi văd soţia. Nada”, spunea lov. Părea trudit, 

dar hotărât. 

„N-am de gând să te ajut să-l amăgeşti pe lov”, îi şopti 
Dina lui 

Sitis. „Dacă vrei să ascunzi idolii, trebuie să o faci de una 
singură. Dar nici n-am să-i spun ce-am văzut”. 

Răsuflând uşurată, Sitis se dădu iute jos din pat şi fugi pe 
balcon după zeițe. Le acoperi în grabă şi, aruncându-le în 
cubul din piatră şi apoi în coş, le îndesă sub pat. Cu 
răsuflarea tăiată şi în criză de timp, se săltă pe salteaua 
capitonată şi îşi ridică mâinile pentru ca Dina să i le poată 
bandaja. „Grăbeşte-te, te rog! îşi pierde răbdarea”. 

„Nu te mişca”, îi porunci Dina, cu fruntea brodată de 
sudoare. Sitis se strâmbă, dar decise să treacă cu vederea 
impertinenţa femeii, după toate celelalte acte de bunătate 
din acea seară. 

„Am spus că vreau să-mi văd soţia, Nada!” strigă lov, 
năvălind înăuntru şi plesnind în lături eşarfele din olandă 
chiar în clipa când Dina termină de pus ultimul bandaj. Cu o 
înfăţişare tot atât de şocată precum feţele celorlalţi din 
încăpere, lov îngăimă, „Oh, Dina! îi pansezi mâinile soţiei 
mele”. 

„După cum ţi-am spus”, interveni şi Nada, cu mâinile în 
şolduri, fără să fie nevoită să se prefacă frustrată. 

„lov! Duhneşti a moarte!” strigă Sitis şi, în aceeaşi clipă, 
şi ea, şi Dina, îşi acoperiră, instinctiv, nasurile. lov se 
întunecă la faţă şi Sitis simţi un val de regret străpungându- 
i inima. Ar fi trebuit să mă gândesc la câte a văzut azi, la 
moartea cu care s-a întâlnit în câmp, în loc să-l critic din 
prima clipă în care a intrat în cameră. Tot atât de brusc, îşi 
dădu seama că, în mod normal, nu s-ar fi gândit la 

sentimentele soţului ei. Şocată şi inspirată de aceşti muguri 
de sensibilitate, se adresă celorlalte femei. „Lăsaţi-ne 
singuri! Soţul meu şi cu mine avem nevoie să discutăm în 
tihnă despre ziua lui dificilă”. 

„Fireşte”. Dina făcu o plecăciune şi ieşi în fruntea 
Nogahlei. Cu un rânjet autoritar adresat lui lov, Nada 
închise uşa în urma ei. Fără îndoială, eroica bătălie dintre ei 
avea să continue. 

lov stătea în picioare lângă patul lui Sitis, privind-o. Era 
murdar, rău mirositor şi oropsit de soartă. Fiecare fibră a 
fiinţei lui Sitis ar fi vrut să-l izgonească şi să-l trimită la 
îmbăiat. Niciodată nu suferise mirosurile neplăcute. Când 
era copil, Atât şi Nada îi umpleau cortul cu tămâie în zilele 
în care vântul purta duhorile din grajduri în direcţia ei. 
Poate că dragostea ei jertfitoare începea cu un soţ puturos 
care onora edictul de a nu se spăla până când nu vor fi 
trecut cele şapte zile de doliu. 

Înghi (i excesul de salivă ce i se aduna în gură. „Spune- 
mi, bărbate, câmpurile au fost tot atât de îngrozitoare pe 
cât te temeai?” Bătând cu palma aşternutul patului, indică 
un locşor pufos lângă ea. 

lov ridică o sprânceană. „Chiar dacă nu m-am atins de 
cadavre, Sitis, hainele îmi sunt îmbibate de duhoarea 
morţii. Eşti sigură că îmi dai voie să şed pe patul tău?” Se 
aplecă spre ea şi puse, nesigur, o mână pe cuvertura 
admirabil ţesută. 

„Nu”, răspunse Sitis, uitându-se cum zâmbetul pierea de 
pe chipul lui lov. Bătu din nou darabana pe pat. „Te invit pe 
patul meu”. Sentimentul de uşurare ce copleşi trăsăturile 
lui lov îi făcea mirosul mai uşor de suportat. Frânt de 

oboseală, el se prăbuşi pe pat lângă ea. Greaţa care o 
cuprinse o făcu recunoscătoare că nu mâncase nimic de la 
micul dejun. Înghiţind din nou, se concentră asupra ochilor 
lui. „Spune-mi ce-ai găsit pe câmp”. 

Plin de afecţiune, el îi puse o mână pe picior. Sitis tresări 
fără să vrea. Murdăria de pe degetele lui şi din jurul 
unghiilor lui aveau să-i păteze rochia din olandă fină, mai 
mult ca sigur. „Îmi pare rău”, spuse el, dând să-şi retragă 
mâna. 

Sitis înţelese, deodată, imensul abis pe care eleganta ei îl 
săpase între ei. Îi cuprinse mâna şi o şterse cu rochia ei. 
Ochii lui se umeziră şi o priviră plini de dorinţă. 7e iubesc cu 
adevărat, îi zise ea în gând, doar că nu m-am priceput 
foarte bine să ji-o arăt. 

„A fost mai rău decât ne-am aşteptat, Sitis. Sute dintre 
servitorii noştri - bărbaţi, femei, copii. Familiile lor refuză să 
se atingă de trupurile lor neînsufleţite, de teamă ca nu 
cumva să-i pedepsească zeii. Am încercat, împreună cu 
Elihu, Shobal şi Lotan, să acoperim cadavrele cu ţărână, dar 
suntem departe de a-i îngropa pe toţi. Mâine vom dezgropa 
rămăşiţele casei lui Enon şi vom aduce trupurile copiilor 
noştri în mormântul familiei, dragostea mea”. 

Sitis ascultă până târziu în noapte ororile pe care le 
văzuse lov. El o ţinu în braţe şi bociră împreună pentru toţi 
copiii pe care îi pierduse cetatea Uţ. La un moment dat, 
somnul îi găsi îmbrăţişaţi - murdăria, duhoarea, toate 
făceau parte acum dintr-o experienţă comună. 

Vag conştientă de sporovăială de dimineaţă a păsărilor, 
Sitis se răsuci în somn. Cu ochii în continuate închişi, simţi 
cum întunericul cedează, plin de gelozie, în faţa primelor 

raze ale zorilor şi, în aceeaşi clipă, lov icni şi horcăi lângă 
ea. Un zâmbet leneş i se întinse pe buze şi se întrebă de ce 
ar începe soţul ei să sforăie tocmai acum, după patruzeci 
de ani de fericire tihnită. Rostogolindu-se spre el, îşi lăsă 
braţul să cadă peste pieptul lui puternic şi lat. 

Şi atunci, ţipătul ei sfâşietor spintecă tăcerea dimineţii. 

Se ridică dintr-o suflare, zgâindu-se la soţul ei - la 
bărbatul pe care îl credea soţul ei - care acum zăcea 
paralizat de durere, acoperit de bube crăpate pe fiecare 
centimetru de piele vizibilă. 

„Pe toţi zeii, lov! Ce-ai păţit?” 

Primele raze de soare se revărsară înăuntru de pe balcon 
şi o adiere uşoară contopi mirosul fetid al câmpiilor cu morţi 
cu o duhoare nouă, fetidă, ce emana din rănile lui. Sitis se 
întoarse şi vomită pe podea. Ştergându-şi faţa, se uită la 
lov. Tremura incontrolabil. Incapabil să vorbească, începu să 
geamă şi să gâfâie înăbuşit. 

Repulsia făcu loc fricii. Amintindu-şi cuvintele lui Sayyid şi 
că bătrânii cetăţii îi dispreţuiau, Sitis se întrebă cine avea să 
oblojească rănile lui lov în Uţ. Niciun doctor nu se va 
apropia de ei. Îşi acoperi gura, înăbuşindu-şi panica ce 
ameninţa să pună stăpânire pe ea. 

Şi atunci o mirosi. Alifia de răşină de Yemen de pe mâna 
ei bandajată. 

„Dina!” ţipă Sitis. „Dina!” Alunecă de pe pat şi fugi în 
josul coridorului, nesigură care dintre camere o adăpostea 
pe blonda cai frumoasă şi pe servitoarea ei. „Dina, ia-ţi 
leacurile! Vino iute! Soţul meu e pe moarte!” 

II 

— lov 30: 13 - 15 


Îmi nimicesc cărarea şi lucrează ca să mă prăpădească, 
ei, cărora nimeni nu le-ar veni în ajutor. Ca printr-o largă 
spărtură străbat spre mine, se năpustesc sub pocnetul 
dărâmăturilor. Mă apucă groaza. Slava îmi este spulberată 
ca de vânt, ca un nor a trecut fericirea mea. 

E 

lihu şedea în vârful crestei din mijlocul muntelui, lângă 
altarul sacru al lui lov, în lumina ştearsă a nemişcării de 
dinaintea zorilor. Nopțile limpezi precum cristalul înteţeau 
vântul rece al deşertului. Dinţii îi clănţăneau o odă plină de 
regrete dedicată păturii singuratice din dormitorul său. La 
început, când ajunsese în casa lui lov, era un IIA - căiandru 
de numai doisprezece ani şi se gândea cu groază la urcuşul 
pe care îl avea de făcut în fiece dimineaţă, înainte de ivirea 
zorilor, din cniiicra lui de la catul al patrulea. Cum camera 
lui Abba lov se afla i lilur lângă a sa, adesea urcau 
împreună, numărând fiecare treaptă din pii Kiijul din turn. 
Patru sute treizeci şi două de trepte săpate abrupt în du (ră 
şi mărginite de pereţi înguşti duceau către un hublou 
imens, din vârful muntelui. Pe când era adolescent, urcuşul 
până în turn i se păruse o pacoste. Acum, când era bărbat 
în toată firea, îl vedea ca pe o minune, poarta spre sfânta 
sfintelor - singurul locaş de pe faţa pământului în care avea 
sentimentul că lahve îi auzea, cu adevărat, rugăciunile. 

Chiar dacă în dimineaţa aceasta nu aveau niciun animal 
de adus ca jertfă, nu se îndoia că Abba lov avea să 
sosească, odată cu zorii, pentru rugăciunile de dimineaţă. 
Cel mai probabil, li se vor alătura şi cei doi păzitori de vite. 
Avea să vină, oare, şi Dina? Frecându-şi capul spân, îşi 
ridică privirile spre cerul de ametist, încercând să se 

concentreze asupra miraculosului din spatele minunilor lui 
Dumnezeu, şi nu asupra misterului căilor Sale. 

Noaptea trecută, somnul nu voise să vină şi, după ce se 
întorseseră din câmpurile cu morţi, nu putuse mânca. Mai 
tulburătoare, însă, decât duhoarea ce i se agăța de robe 
erau cuvintele lui Abba lov, care îi răscoleau mintea. Poate 
că Cel Preaînalt v-a chemat pe tine şi pe Dina în casa mea 
pentru un scop mai măreț decât ne dăm noi seama. 

Se lovi cu palma peste frunte. „Pentru ce scop, Abba?” 
întrebase el. Aidoma unei cămile cu frâul şi coada înnodate, 
naivitatea lui îl învârtise într-un cerc fără noimă. Îi venise să 
intre în pământ de ruşine când Abba lov îl lovise peste 
sprâncene, ca pentru a-i da învăţăcelului său greu de cap 
răgazul de a absorbi implicaţiile. 

EI Şadai, dacă, într-adevăr, este voia Ta să mă însor cu 
Dina, de ce nu mi-a venit mie acest gând? De ce încă o mai 
iubesc pe Uzahmah? 

Se luptă cu lacrimile. Emoţiile îl cam trăseseră pe sfoară 
în noaptea tragediilor. Nu putea să le dea voie să o facă din 
nou. Trebuia să fie tare, pentru Abba lov şi Ima Sitis. 

Dar este un semn de slăbiciune să o jelesc pe Uzahmah? 
Este un semn de slăbiciune să mă îndoiesc că voi putea 
vreodată iubi o femeie ca Dina? 

Bineînţeles, era de o frumuseţe izbitoare, iar devoţiunea 
ei faţă de El Şadai părea autentică. Şi totuşi, trecutul ei 
avea să-l păteze pentru totdeauna pe bărbatul care se 
însura cu ea. Putea el să trăiască cu întrebările pentru tot 
restul vieţii lui? Era el tot atât de sigur ca Abba de inocenţa 
ei? Se simţea ca un şacal pentru însuşi faptul că îşi admitea 
îndoielile, însă putea el lua apărarea Dinei în public, când 

atât de mulţi o acuzaseră, vreme atât de îndelungată? 

O mişcare bruscă îi atrase atenţia spre canionul ce se 
căsca sub el 

Ghemuindu-se, dădu fuga la marginea stâncii. În zorii 
fragezi, văzu mai mulţi bărbaţi care mânau vite de povară 
pe lângă curtea dindărătul bucătăriei lui lov. Speriat, îşi 
dădu seama că alte câteva zeci de bărbaţi izbeau cu 
târnăcoape în zidul curţii, făcând o gaură prin care alţii 
intrau, unul câte unul, în casă! Inima îi bătu cu putere în 
piept. Cine ar sparge zidul, când porţile erau descuiate? Ce 
rău puneau la cale şi cum îi putea opri? 

Dacă cobora iute în josul stâncilor abrupte dinspre 
răsărit, unde se întâlneau munţii şi se sfârşea canionul, 
putea ajunge la Shobal şi Lotan, care dormeau în grajduri. 
Mai mult ca sigur că ei puteau găsi săbii împachetate în 
caravana ce sosise din Hebron. Dar cum era cu putinţă ca 
trei bărbaţi să ţină piept la cincizeci şi cum rămânea cu 
Abba lov şi cu ceilalţi, care se aflau încă în casă? Trebuia 
mai întâi să-i ducă într-un loc sigur! 

Printre umbre, zări o figură ce stătea în picioare lângă 
poarta curţii principale şi posta gărzi la fiecare ieşire a 
casei. Cine eşti? îi zise în gând. Omul se întoarse puţin, iar 
primele raze ale dimineţii scoaseră la iveală trăsăturile 
pătrăţoase ale căpitanului lui Sayyid. Posibilităţi 
devastatoare goneau prin mintea lui Elihu. Uzahmah îi 
pomenise odată de tensiunea dintre Sayyid şi tatăl ei, însă 
el nu putea concepe că vechiul prieten al lui Ima Sitis ar 
organiza un atac împotriva vecinului său. 

Oricare ar fi fost îndoielile lui, faptul îi stătea înaintea 
ochilor. Sayyid nici nu sfârşea de strănutat că al său căpitan 

se şi oferea să-i şteargă nasul cu mâneca lui. Trebuia să 
acţioneze prompt şi să oprească planul lui Sayyid, oricare ar 
fi fost acela. 

Alergând către deschizătura din vârful muntelui, cobori 
treptele turnului sărind câte două sau trei odată. Inima îi 
zvâcnea în urechi şi i ttsuflarea îi era greoaie şi rapidă. 
„Trebuie să ajung la femei numaidecât! l'e ele le vor ataca 
mai întâi”, şopti, îndemnându-şi picioarele să se mişte mai 
iute. 

Când, în sfârşit, atinse şi ultima treaptă, se năpusti pe 
uşa grea din lemn şi auzi, deodată, ţipetele unei femei. Am 
ajuns prea târziu? îşi iuți pasul şi se împletici pe coridorul 
de la catul al patrulea, aproape lostogolindu-se cu capul 
înainte pe treptele ce îi mai rămăseseră de coborât. Şi 
atunci o văzu - alergând în josul coridorului numai în 
cămaşa de noapte, Ima Sitis ţipa isteric, alergând de la o 
uşă la alta. 

„Dina, unde eşti?” 

„lma Sitis, linişte!” îi zise Elihu, pe jumătate şoptit, pe 
jumătate strigat. Ea se întoarse, era evident că îl auzise, 
dar apoi ţâşni în direcţia opusă. „Ima, ce faci? Trebuie să 
vii...” 

Dintr-o cameră învecinată de la catul al treilea ieşi, ca o 
furtună. Nada, izbind de perete trupul vânos al lui Elihu. „Ce 
s-a întâmplat, Sitis, draga mea?” întrebă ea cu ochi 
sălbatici. Revenindu-şi din şoc, Elihu îi făcu semn să tacă, 
însă ea îl ignoră şi alergă după stăpâna ei. 

Auzindu-i glasul, Sitis se întoarse. „Trebuie să o găsesc pe 
Dina! lov are bube. Nu poate vorbi, atât de grozavă îi este 
durerea! Ajută-mă să o găsesc pe Dina!” 


„Pe aici”, spuse Nada. Cele două merseră mai departe în 
jos pe coridor, însoţite de rugăminţile stăruitoare ale lui 
Elihu. 

„lma Sitis, Nada, întoarceţi-vă!” Exasperat, se întrebă 
dacă nu cumva se făcuse invizibil. 

„Stăpână?” întrebă Dina, ivindu-se de după o uşă 
acoperită, din josul coridorului. Lângă ea, micuța cuşită se 
uita pe furiş în jur. 

„N-avem vreme pentru asta!” izbucni Elihu, dând uitării 
şoaptele. De acum, bandiții auziseră, fără îndoială, ţipetele 
femeilor. „Ima Sitis şi voi celelalte, nu puneţi întrebări! 
Urmaţi-mă doar! Acum!” Glasul său profund, rezonant, 
răsună de-a lungul pereţilor din piatră. 

„Nu-mi vorbi aşa, tinere! Soţul meu este bolnav!” spuse 
Sitis. Bătând din picior. 

Nada îşi puse mâinile făcute pumn în şolduri, pregătindu- 
se, fără îndoială, să se răţoiască la careva, dar se părea că 
nu ştia cu cine să înceapă. 

„Ahh!” strigă Elihu, săltând-o pe Sitis pe braţe, spre 
surprinderea tuturor, inclusiv a lui însuşi. „Am spus acum” 
Alergând ca un vârtej spre scări, mai spuse, „îl vom lua pe 
Abba lov de pe drum”. 

„Elihu, lasă-mă jos!” zise Sitis, dând din picioare în semn 
de protest. „Sunt prea grea ca să mă cari. Lasă-mă jos! lov 
are nevoie de leacurile Dinei!” 

Elihu scrâşni din dinţi, în parte de frustrare şi în parte din 
cauza efortului de a duce în braţe o persoană de aceeaşi 
greutate cu a sa. „Ima, ne putem îngriji mai târziu de rănile 
lui Abba lov”, şopti el. „În clipa asta, nişte bărbaţi au dat 
năvală în casa ta şi izolează ieşirile. Trebuie să ajungem la 

altarul din vârful muntelui!” Sitis se opri din zbătut şi pe 
chipul ei se întipări, în sfârşit, îngrijorarea pe care Elihu 
încercase să i-o transmită. „Trebuie să urcăm treptele 
turnului şi să scăpăm pe cărarea de pe munte”, îi spuse el, 
mai blând acum, când frica îi brăzda faţa. 

„Dar durerea lui lov este prea mare”, stărui ea. „Nu-i va 
face faţă”. Aruncând o privire peste umărul lui, Sitis începu 
să se zbată din nou. „Opreşte-te! Dina se întoarce în 
camera ei. Lasă-mă jos, Elihu!” Elihu aproape că o scăpă, 
dar izbuti să o lase uşor pe dalele pardoselii. „Eu şi cu Nada 
ne vom duce în camera mea şi-l vom pune pe lov pe 
picioare”, spuse ea, „dar tu trebuie să o iei pe Dina, altfel 
lov va muri”. 

— «>că>că.o 

„Nogahla, grăbeşte-te!” spuse Dina, înşfăcând cele două 
coşuri cu ierburi şi poţiuni pe care le descărnaseră mai 
devreme din caravană. „la coşul acesta, iar eu voi strânge 
aşternuturile din olandă pentru bandaje. Am auzit-o pe 
stăpâna Sitis spunând că lov are răni şi are nevoie de 
leacuri, aşa că vom lua tot ce avem, în speranţa că totul va 
fi bine”. 

În timp ce Nogahla se îndrepta spre uşă, cu coşul în 
mână, sosi Elihu. „Grăbiţi-vă!” le strigă alarmat şi apoi tăcu 
brusc. De la etajele de dedesubt se auzeau râsete hârâite şi 
zgomot de blide sparte. „Nu e vreme de luat provizii!” şopti 
Elihu, făcându-le semn să iasă pe coridor şi să apuce spre 
camera lui Sitis. 

„Eu îmi iau leacurile”, şopti Dina necilintită, încurajând-o 
şi pe Nogahla, care era în faţa ei. Elihu ori alese să o ignore, 
ori nu o auzi. l.ipindu-şi trupul subţire de perete, suflă în 

lămpile cu ulei pe măsură ce trecea de ele, lăsându-le pe 
Nogahla şi pe Dina să-l urmeze aproape pe întuneric. 

Când Nogahla începu să scâncească, Dina, din spatele ei, 
îi dădu un ghiont. „Fără lacrimi!” Cuvintele consemnau 
familiaritatea dintre cele două femei, zăvorându-le privirea 
şi stârnind rânjete tremurate. Dina ti uruncase Nogahlei 
aceeaşi privire severă şi când trecuseră cu cămila prin 
5/<7-ul strâmt. 

Nogahla fusese curajoasă şi atunci, dar de această dată 
adăugă puţin dinor. „Ei bine, nu încape îndoială că n-am 
petrecut mult timp în casa Nlăpânului lov, stăpână. Bine că 
n-am mai despachetat!” Dina râse şi II mai dădu un ghiont. 
Nogahla o răsplăti cu un zâmbet alb strălucitor rare lumină 
coridorul întunecos. 

„Ssst!” le certă Elihu, uitându-se în urmă. 

Dina ridică o sprânceană. Era convinsă că sâsâitul lui de 
şarpe făcea mai mult zgomot decât şoaptele lor tăcute. E 
drept că încordarea era ridicată, dar el se purta mult prea 
serios pentru vârsta lui. Capul proaspăt ras, nasul subţire şi 
ochii apropiaţi îi dădeau înfăţişarea unui bărbat ce mergea 
pe patruzeci, însă Sitis spusese că împlinea treizeci de ani 
înainte de a se însura cu Uzahmah. 

Nogahla întinse o mână în spate, în căutarea unei mici 
mângâieri. Dina o luă. „Totul este în regulă. Aproape că am 
ajuns în camera stăpânei Sitis”. 

Elihu oftă şi, înainte ca Dina să apuce să se întrebe ce 
frustrare îl mai vexase de astă dată, se întoarse, trecu pe 
lângă Nogahla şi se postă în faţa ei. „Ti-am cerut să păstrezi 
tăcerea pentru că încerc să fac cumva ca să scăpăm teferi 
de aici. Dacă ai de gând să fii soţia mea, trebuie să înveţi să 

asculţi de cuvântul meu”. Fără nici măcar un semn al 
capului, se strecură printre vălurile umflate de la uşa lui 
Sitis. 

Dina îngheţă. Nogahla se întoarse încet cu faţa spre ea. 
În bezna de pe coridor, nu i se vedeau decât ochii mari 
strălucind aidoma unor luni pline eclipsate. „Stăpână, a zis 
că vei fi soţia lui? Când a găsit vreme să te placă?” 

Dina abia dacă mai putea să respire. Ca de obicei, 
cuvintele inocente ale Nogahlei cuprindeau adevărul gol- 
goluţ. Ultima dată îl văzuse pe Elihu cu o zi în urmă, la altar, 
iar el o evitase. Singurele cuvinte dintre ei fuseseră pline de 
mânie, singurele priviri, stânjenite. Ce anume îl făcuse să 
creadă că... 

„Nogahla, treci înăuntru! Trebuie să vedem cum se simte 
jupânul lov”. Dina mai aruncă o ultimă privire de-a lungul 
coridorului întunecat din spatele ei. Nu ştia dacă inima îi 
bătea atât de sălbatic din cauza pericolului iminent în care 
se aflau, sau din cauza gândului de a se căsători cu un 
băieţandru care, în mod evident, o displăcea. Nevăzând 
niciun licăr de lumină apropiindu-se pe culoarul cufundat în 
întuneric, se întoarse şi intră în cameră. Priveliştea care o 
întâmpină fu, însă, înfiorătoare. 

lov se zvârcolea de durere, iar faţa şi mâinile îi erau 
acoperite de bube. 

Simţea pârjolul chinuitor al cărnii necruţător, suprarealist. 
Prins în infernalul hotar dintre conştienţă şi dulcea uitare, 
lov se ruga să moară. 

Era aruncat într-o stare de mizerabilă conştientă şi smuls 
din ea aidoma unui veşmânt murdar cufundat în râu şi 
frecat de pietre. Mai întâi, auzi ţipătul lui Sitis. Apoi, rămase 

singur. Ce urmaşe după aceea era spoit în amintirea lui cu 
percepții distorsionate ale întunericului, agoniei şi groazei. 

„Abba, mă auzi? Abba lov?” 

lov se uită la chipul înspăimântat al lui Elihu, deasupra 
căruia zări cerul senin şi albastru. Încercă să-şi mişte capul, 
să absoarbă împrejurimile, însă durerea îl străpungea 
aidoma unui pumnal cu tăişul ieşit. Fiecare mişcare, fiecare 
punct de contact - carne pe carne, came pe pânze, came 
pe aer - îl ardea precum focurile din Şcol. Cu ochii mari, cu 
mâinile încleştate pe robă, simţi sub el banca rece de piatră 
a altarului. Se aflau în vârful muntelui. Cum? De ce? 

„Sitis!” Glasul îi ieşi ca un orăcăit, iar efortul îi zgârie 
gâtlejul usemenea unei lame. 

„Nada are grijă de Ima Sitis”, îi şopti Elihu, aplecându-se 
spre el şi uruncând priviri agitate înspre hubloul din capul 
scărilor turnului. 

Panica urcă în pieptul lui lov. Încet-încet, amintirile îi 
reveneau. Elihu şi Dina cărându-l în sus, pe şirul nesfârşit 
de trepte. Râsete grosolane de bărbaţi răsunând pe 
coridorul întunecat de la caturile de jos. Zgomot de oale 
sfărâmate. Femei plângând. „Dina?” 

„Sunt aici, lov”. O voce dulce. Mireasmă de tămâie şi mir. 
„i-am bandajat o parte din răni cu nişte ierburi”, spuse ea. 
Căldura cuvintelor ci şoptite îi ardea bubele de pe obraz. 
„Ar trebui să-ţi mai uşureze puţin durerea”. 

O lacrimă i se prelinse din colţul ochiului, iar picătura 
sărată căzu ca lava pe carnea gingaşă. Îl păştea din nou 
pericolul de a-şi pierde cunoştinţa, dar auzi bocetele lui Sitis 
înteţindu-se şi oftatul frustrat al lui Elihu. „Dina, rămâi aici 
cu Abba lov”, spunea flăcăul. „Trebuie să o liniştesc pe Ima. 

Încă nu ştim ce caută oamenii lui Sayyid în casă sau ducă 
vor încerca să ne atace aici”. 

La pomenirea duşmanului său, lov ridică din sprâncene. 
„Cum? Suyyid?” Nu mai rosti şi alte cuvinte. Limba i se 
mişcă dureros peste răni deschise. £/ Şadai, ce se întâmplă 
cu viața mea? De ce ai îngăduit asta? Ce păcat am făcut? 
Ce jertfă am omis să-ți aduc? 

Înainte îi apăru faţa Dinei, cu părul ei auriu trecut peste 
un umăr, înconjurată, precum o aură, de lumina soarelui. 
„Încearcă să nu vorbeşti. 

lov. Ştiu că eşti înspăimântat. Cu toţii suntem”. Zâmbi şi 
dădu să-i atingă faţa, dar se opri. Să fi fost de vină rănile ori 
faptul că era însurat? Amândouă erau motive bune. „Se 
pare că ai răni şi în gât. Clipeşte dacă este adevărat”. 

lov clipi, minunându-se de metoda de comunicare simplă, 
dar eficace, pe care ea o născocise. 

„Bine”, spuse ea, „iţi voi face nişte ceai de mentă de 
îndată ce va fi posibil. Ar trebui să ajute”. 

Dina se îndepărtă ca să şadă. lov mârâi. Era singurul 
sunet pe care îl putea scoate. Avea nevoie să ştie ce se 
întâmplase, dar nu putea întreba. Nu putea nici să o facă 
atentă printr-o atingere. Durerea de a atinge o altă făptură 
omenească avea să-l orbească. Aşa că mărâi. Ca un copilaş. 
Ca un animal. 

„Ce este, lov?” îl întrebă Dina. Mila de pe chipul ei îl făcu 
să se simtă ruşinat. Îi promisese acestei tinere o viaţă nouă, 
şi ce avea ea acum? Ce avea el însuşi acum? 

„Sayyid?” orăcăi el din nou. 

Dina aruncă o privire ezitantă în direcţia lui Sitis. lov 
încercă să zărească locul, aflat la doar o aruncătură de 

piatră depărtare, unde Elihu se străduia din răsputeri să le 
liniştească pe Sitis şi pe Nada. „Elihu l-a văzut pe căpitanul 
lui Sayyid în fruntea atacului de azi-dimineaţă asupra casei 
tale”, începu Dina. „Au sfărâmat zidul curţii, lângă movila 
de cenuşă unde ne-am închinat în noaptea tragediilor. Am 
scăpat urcând pe treptele turnului, înainte ca bandiții să 
ajungă la etajul al patrulea. Ne rugăm să nu vină până la 
altar”. Dina îşi acoperi tremurul buzelor şi, pentru prima 
dată, lov înţelese că se aflau, în continuare, într-un pericol 
foarte real. 

„Trimite-o pe Sitis”. 

Dina deveni, pe nesimţite, atentă. „Cum? Vrei să zici să o 
trimitem să vorbească cu Sayyid?” 

lov clipi apăsat, în mod deliberat. 

„Elihu!” strigă Dina şoptit., Adu-o pe Sitis aici!” 

lov auzi zgomotul de paşi şi bocetul ei. Cu colţul ochiului, 
zări reticenţa lui Sitis şi apoi pe Dina apropiindu-se de ea cu 
un soi de săculeţ şi o mască. Sitis deveni mai calmă în timp 
ce, cu faţa acoperită de masca din pânză şi ţinând strâns 
lângă nas săculeţul cu ierburi. 

se lăsă condusă de Elihu până la lov. Deşi gestul îi 
trimitea un rând de junghiuri în obraji şi în buze, lov zâmbi. 
Prinţesa lui ismaelită nu putuse niciodată să suporte o 
duhoare, iar bubele lui supurânde îi puneau simţurile la 
grea încercare. 

„Pe toţi zeii, lov, iată-te zâmbind din nou!” spuse ea, 
amestecându-şi frustrarea şi uşurarea în ridurile fine din 
jurul ochilor. „Ştiu că arăt ridicol, dar...” 

„Te iubesc”. lov înghiţi cu greu. 

Lacrimi umeziră masca lui Sitis. „Şi eu te iubesc, bărbatul 

meu”. 

„Sayyid?” întrebă lov. La pomenirea numelui, chipul soţiei 
sale se făcu de piatră. 

Cu o privire acuzatoare spre Dina, Sitis întrebă, „Ce 
minciuni i-ai turnat soţului meu?” 

„Stăpână Sitis”, răspunse Dina calmă, „i-am spus doar 
ceea ce Elihu ne-a spus tuturor”. 

„Du-te”, spuse lov şi deşi glasul abia dacă îi era o şoaptă, 
cuvântul avu rezonanţa unui strigăt. 

Nada şi Elihu se traseră mai aproape. Sitis se zgâia la el, 
nevenindu-i să creadă. „lov, vrei să mă duc la Sayyid?” 
Ochii ei erau precauţi, ca ai unui şoarece care şterpeleşte 
brânză dintr-o capcană. „Şi să cer ajutor?” 

Când lov clipi, Dina explică că acesta era semnul prin 
care el îşi exprima, fără cuvinte, asentimentul. Sitis se înroşi 
brusc şi se uită, cu ochi întrebători, înjur. Părea 
înspăimântată, nesigură. Şi în clipa aceea, lov ştiu. Dacă l- 
ar fi socotit pe Sayyid nevinovat, Sitis n-ar fi ratat şansa de 
a-l răscumpăra, însă reacţia ei vorbea mai mult decât o mie 
de negaţii. Până şi ea credea că Sayyid iniţiase atacul. 

„Nu te duce”, orăcăi el şi o altă lacrimă i se prelinse pe 
faţă. „Stai”. 

În aceeaşi clipă, Sitis îşi feri privirea şi lov văzu cum pe 
chipul ei mijeşte groaza. „Nuuu!” strigă ea, sărind brusc în 
picioare şi alergând spre deschizătura ce dădea spre vârful 
muntelui. Dintr-o săritură, Elihu fu şi el în picioare şi o 
apucă de braţ, în vreme ce Nada i se agăţă de veşminte. 

lov respiră cu sughiţuri. Teama şi confuzia îşi disputau 
stăpânirea nsupra lui. „Ce?” o întrebă pe Dina, care 
rămăsese, împreună cu Nogahla, lângă el. Cele două 

clătinau din cap, iar pe obraji li se revărsa o ploaie de 
lacrimi. 

Dina îşi acoperi gura, refuzând să dea explicaţii. lov se 
simţi neputincios, aflat cu totul la mila acestei tinere care 
asista acum la agonia fără precedent prin care trecea 
familia lui. 

„Ce?” mugi el, smulgându-şi carnea vie de pe gât până 
când durerea aproape îl trimise în uitare. 

„Fum, lov”, îi răspunse Dina printre hohote de plâns. „Din 
scara turnului şi de la balcoanele şi ferestrele casei tale se 
înalţă rotocoale de fum negru”. 

— lov 18: 12 - 15 

Foamea îi mănâncă puterile, nenorocirea este alături de 
el. Mădularele îi sunt mistuite unul după altul, mădularele îi 
sunt mâncate de întâiul născut al morții. Este smuls din 
cortul lui unde se credea la adăpost ţi este târât spre 
împăratul spaimelor. Nimeni din ai lui nu locuieşte în cortul 
lui, pucioasă este presărată pe locuinţa lui. 

Nume ieşeau în fugă din căminul lui lov, acum cuprins de 
flăcări, şi cum animalele de povară îşi găseau scăparea în 
canion, împreună cu comorile şterpelite din casă. Pe 
măsură ce flăcările mistuiau cochilia de piatră a 
grandiosului palat, vedea cu ochii minţii fiecare petic de 
olandă şi în fiecare flecuşteţ pe care bandiții îl lăsaseră în 
urmă, pradă pieirii. 

Printre rotocoalele de fum, umbrele firave ale lui lov şi ale 
noilor cerşetori se înghesuiau unele în altele pe creasta 
casei. Lipsită de bogăţie, hrană sau adăpost, Sitis nu va 
avea de ales. În seara aceasta, obiectul obsesiei sale avea 
să i se odihnească, în sfârşit, în braţe. 


Un zâmbet leneş şi strâmb îi încreţi buzele. „Sau poate că 
am să te învăţ minte, Sitis, fetiţo”, şopti el în eter. „Poate că 
frumoasa Dina va împărţi patul cu mine în prima noapte a 
victoriei mele, în timp ce lov doarme în cenuşa casei lui 
carbonizate”. 

„Stăpâne Sayyid”. Glasul lui Aban pătrunse până în 
reveria lui, făcându-l să tresară. 

„Ce este, Aban?” întrebă, întorcându-se şi ţintuindu-l pe 
căpitan cu priviri tăioase. „Este vreo problemă cu plata? 
Cei-fără-de-Nume cer mai mult decât partea la care ne-am 
învoit?” Experienţa îl învățase că cerşetorii erau o gloată de 
ticăloşi lipsiţi până şi de onoarea obişnuită între hoţi. 

„Nu, stăpâne”, răspunse Aban, oprindu-se în pragul 
balconului, livid ca o fantomă. „Stăpâna Sitis este în curte şi 
cere o audienţă cu tine”. Îşi strânse buzele ca şi când şi alte 
cuvinte loveau, precum nişte cai nărăvaşi, cu copitele în 
poartă. 

Hmm. Se apropie cu prudenţă, iar raportul îi este mult 
prea succint. Ceva este teribil de greşit. Căpitanul lui nu se 
mai purtase aşa din copilărie, când Sayyid îl şlefuia şi 
instruia pe acest războinic puternic şi disciplinat. „Spune-mi 
acum ce-ai făcut şi poate că soarta îţi va fi mai bună”, îi 
zise, ducându-şi mâna la cingătoarea din piele şi văzându-l 
pe Aban înregistrând gestul lui. Deşi căpitanul nu mai 
simţise de ani de zile muşcătura curelei sale, mişcarea 
aceea familiară evoca intenţia de a-l supune. 

Bărbatul cel masiv îşi îndreptă umerii şi ridică bărbia. 
„Stăpâna Sitis m-a acuzat că am condus atacul. Zice că 
discipolul lui lov, Elihu. l-a raportat că m-a văzut în canion 
la revărsarea zorilor, postând bandiți la ieşirile casei lor”. 

Colţul gurii îi zvâcnea nervos. 

Sayyid îngădui tăcerii să-l tortureze pe tânărul său 
căpitan. Retrăgându-şi mâna de la cingătoare, îşi împreună 
mâinile la spate şi începu să umble cu paşi apăsaţi, dus pe 
gânduri, în jurul neliniştitului căpitan. După ce îl înconjură 
de două ori, muşchii lui Aban arătau încordaţi precum 
coardele unei lire. 

Sayyid se ridică pe vârfuri, dar, chiar şi aşa, era cu un 
cap mai scund decât bărbatul acesta uriaş. „Du-te acum şi 
spune-i lui Sitis că îi cer să se prezinte în camera mea”. O 
broboană de sudoare se rostogoli de pe fruntea căpitanului 
în ochi. Însă, fiind bine instruit, soldatul nu se clinti. „Nu vei 
spune nimic în apărarea ta, Aban. Nimic”. 

Chipul căpitanului era măcinat de întrebări, însă 
inteligenţa îi dădea ghes să tacă. „Da, stăpâne”, spuse, cu 
o plecăciune scurtă, şi ieşi cu paşi mari din încăpere. Robele 
negre îi fluturau în vântul stârnit de graba cu care se 
retrăsese. 

Sayyid chicoti. Nu-şi putea închipui pedeapsă mai 
potrivită pentru Aban decât să dea piept cu furia lui Sitis. 
Un hohot plin îi zgudui pântecele la gândul că Aban avea să 
o mâne pe Sitis în sus pe patru rânduri de trepte, până în 
dormitorul său, şi să îndure amenințările şi ucuzele ei. Dacă 
era adevărat că Elihu îl văzuse pe Aban în canion, atunci 
Sitis ştia cu siguranţă că Sayyid pusese la cale cea din urmă 
decădere a soţului ei. Cântărind probabilitatea ca Elihu să-l 
acuze pe Aban în mod public înaintea bătrânilor cetăţii, 
hotărî că trebuia să-l uranjeze prompt pe tânărul discipol al 
lui lov. De Sitis a lui, însă, se va ocupa în persoană. 

„Stăpână, rogu-te, şezi!” Cu braţe mângâietoare, Nada o 

îndrumă pe Sitis către o bancă ţintată cu nestemate, 
aşezată sub un măslin din curtea lui Sayyid. Sitis îi oferi un 
zâmbet slab, dar faptul că stătea în picioare, şedea sau 
stătea întinsă pe spate nu avea să-i schimbe adevărata 
situaţie. Era lipsită de orice mijloace de trai, iar Sayyid 
aranjase lucrul acesta. 

„Cum de-am putut fi oarbă atâta amar de vreme?” 
întrebă, fără a uşlepta, cu adevărat, un răspuns. lov 
încercase să o avertizeze de firea înşelătoare a lui Sayyid. 

Chiar şi în urmă cu câteva clipe, când plecase împreună 
cu Nada de la altarul sacru, o implorase din ochi să fie 
precaută. „Shobal, Lotan”, orăcăise numele păzitorilor de 
vite care sosiseră la altar cu spaima în oase, dar 
nevătămaţi. Elihu ceruse să o însoţească şi să-i ia şi pe 
văcari pe post de escortă, însă ea ştia mai bine că avea 
cele mai mari şanse de reuşită dacă se întâlnea singură cu 
Sayyid. 

Doica o trase la pieptul ei şi o mângâie pe păr. „Nu ştim 
de ce se afla căpitanul lui Sayyid în canion, azi-dimineaţă. 
Păstrează-ţi judecăţile până când vorbeşti cu el, Sitis, 
dragă!” 

Pe lângă ele trecură câteva servitoare, la început doar 
câteva, însă pe măsură ce aşteptarea se lungi, tot mai 
multe se plimbau, ca din întâmplare, prin curte. Fără 
îndoială că erau uluite că prima oară când marea doamnă 
din Uţ vizita casa lui Sayyid o făcea într-o stare atât de 
răvăşită. 

O servitoare bătrână se apropie timidă şi îngenunche 
înaintea ei. „Stăpână, pot să-ţi aduc nişte vin dulce?” 

Uitându-se la faţa femeii, Sitis avu senzaţia că ridicase în 

mână o oglindă de bronz. Stomacul i se strânse. În 
genunchi înaintea ei, stătea înfiorătorul adevăr al obsesiei 
lui Sayyid. Cuprinsă de panică, se ridică în picioare şi alergă 
de la o servitoare la alta, studiindu-le părul, ochii, buzele. 
„Nada, ele sunt eu!” ţipă ea, cotropită de o nouă oroare. 

Nada îşi plecă ochii, părând incapabilă să răspundă. 

„Ai ştiut?” o întrebă Sitis. „În patruzeci de ani, eu n-am 
vizitat niciodată casa lui Sayyid, dar tu ai venit aici de multe 
ori, la porunca mea. Tu le-ai văzut pe femeile acestea, 
Nada!” în tăcerea ce se aşternu, lăsă să plutească, 
nerostită, trădarea. 

În sfârşit, cu buzele tremurând de emotie, Nada îşi ridică 
privirea. „Sayyid te-a iubit încă de când eraţi copii, fata 
mea. Am crezut că dragostea lui este pură, incapabilă de 
răutăţi. Te rog, ascultă numai ce are de zis!” 

„Stăpână Sitis”. La poalele scărilor, stătea căpitanul lui 
Sayyid. De când era acolo? Cât de mult auzise? „Stăpânul 
meu îţi cere să te prezinţi în camera lui”. Tânărul pe care îl 
ştia drept Aban făcu o plecăciune uşoară, evitându-i 
privirea. 

Vino, Nada”, spuse Sitis, făcându-i semn bătrânei să se 
ridice. Pe toţi zeii, doar nu avea să meargă în camera lui 
Sayyid de una singură! 

„Regret, stăpână, dar jupânul Sayyid îţi cere să te 
înfăţişezi singură”. Silueta impunătoare a lui Aban blocă 
scările când femeile se apropiară. 

Apucând-o pe Nada de mână, Sitis îşi zvârli bărbia în aer, 
cu o hotărâre tot atât de neînduplecată precum sabia hitită 
a căpitanului. „Ştiu că eşti destul de puternic încât să-mi 
smulgi supunerea cu forţa, Aban”, îi spuse, folosindu-se de 

numele tânărului pentru a-l face să-şi amintească de dăţile 
când îl însoţise pe Sayyid în casa ei. „Poţi să mă conduci pe 
scările acelea vie şi împreună cu servitoarea mea, sau poţi 
să-mi cari trupul lipsit de viaţă, fără servitoarea mea, până 
în dormitorul stăpânului tău. Tu decizi ce ar prefera Sayyid”. 

Cu ochii aţintiţi asupra trupului masiv şi a fălcilor 
încleştate ale Nadei, tânărul se feri nervos din calea lor. 
„Bine, dar ea nu scoate o vorbă”, spuse, aruncându-i Nadei 
o privire amenințătoare, înainte de a urca scările. 

Sitis oftă uşurată şi începu lungul urcuş. Aban înşfăcă o 
lampă de perete dintr-o crăpătură şi i-o înmână. „Vei avea 
nevoie de asta”. Preţ de o clipă numai, ochii li se întâlniră şi 
Sitis zări în ei un licăr de... era oare compasiune? 
Remuşcare? Vină? Tot atât de neaşteptat, însă, bărbatul se 
întoarse şi îşi continuă marşul în sus, pe scări. 

Sitis se aprinse din nou. „Cum îndrăzneşti să-mi ataci şi 
să-mi jefuieşti casa?” 

Tăcere. El mărşălui mai departe. 

„Şi pe urmă să dai foc tuturor posesiunilor noastre!” 
Glasul i se dezintegră într-un vaicăr. De atâta urcat, 
picioarele îi ardeau şi emoţiile îi pârjoleau gâtul. 

Figura gigantă, înveşmântată în robe negre, călca apăsat 
scările din faţa ei, fără vreun comentariu. 

„Opreşte-te!” 

El continua să o ignore. 

Vrând cu disperare un răspuns, Sitis se aruncă la 
picioarele lui şi se agăţă cu putere de ele. Namila de bărbat 
ateriză pe palme şi genunchi. Simţindu-se sufocată de un 
val de groază, Sitis se lipi cu spatele de zid, gata să înfrunte 
retalierea lui înverşunată. 


Aban îşi întoarse spre ea faţa netedă şi bronzată, însă de 
pe ea lipsea mânia la care se aşteptase. El întinse o mână 
spre ea. Ea tresări, crezând că vrea să o lovească. Însă nu 
veni nicio lovitură. 

Sitis îşi ridică privirea şi găsi întinsă o mână ce aştepta să 
o ajute să se ridice în picioare. „Rogu-te, vino, stăpână 
Sitis!” îi zise un glas blând. „Stăpânul meu îţi va răspunde 
la întrebări”. 

Altarul din vârful muntelui se dovedise o scăpare 
deşteaptă din mâinile bandiţilor şi un adăpost sigur în faţa 
flăcărilor, însă când soarele îşi înteţi strălucirea, viitorul 
deveni înnegurat. Bucuria care îi încercaseră la întoarcerea 
lui Shobal şi Lotan se preschimbă în jale la plecarea lor. 

„Ne-am mânjit cu noroi şi funingine şi am scăpat fugind 
cu cămilele jupânului lov, amestecându-ne printre Cei-fără- 
de-Nume”, le istorisise Shobal mai devreme, când sosiseră. 
„Când ticăloşii de bandiți au început să se certe pentru 
partea lor din jaf, ne-am făcut nevăzuţi. Am tiul că vei veni 
la altar, jupâne lov”. Şovăind, dădu următoarelor sale 
cuvinte rezonanţa unei trâmbiţe. „Dar niciunul dintre noi nu 
mai are nimic de adus jertfă”. 

Lotan încuviinţă din cap şi făcu un pas înainte. „Dacă 
Sayyid este vârât în tărăşenia asta, jupâne lov, trebuie să 
ne gândim la siguranţa familiilor noastre”, zise cu glas 
înecat. „Eu şi cu Shobal - ei bine, regretăm că suntem 
nevoiţi să te părăsim în felul acesta...” Şi cu acestea, glasul 
i se stinse treptat, aidoma unui cântăreţ din fluier rămas 
fără suflu. 

Dina privea acum siluetele văcarilor lui lov pierzându-se 
în depărtare, printre valurile de căldură. Vom pieri cu toții, 

EI Şadai - aidoma cuvintelor, aidoma siluetelor, aidoma 
suflării? Simţea drept în creştetul capului bătaia opresivă a 
razelor soarelui şi banca de piatră înfierbântându-se sub ea. 

Luă un cearşaf din olandă de pe stiva de lângă ea şi îi 
înmână Nogahlei o cuvertură din movila de aşternuturi pe 
care le aduseseră cu ele din camera lor. „Trebuie să rupem 
pânza aceasta în bandaje cât un lat de palmă”. 

Ceva mai departe, Elihu umbla cu paşi mari încoace şi 
încolo. Dina îşi ridică capul, ferindu-şi ochii de soare. „Ai 
ceva de făcut, sau vrei să-ţi dau eu de lucru?” îi spuse cu 
jumătate de zâmbet. Elihu, însă, se încruntă ca şi când avea 
de-a face cu un copil obraznic. 

Veni iute până la ele, urmat de umbra subţire aruncată 
de silueta lui zveltă. „Treaba mea, dacă trebuie neapărat să 
ştii - şi se pare că trebuie - este să-l înfrunt pe cel mai şiret 
şi înşelător bărbat din toată cetatea Uţ. Trebuie să dovedesc 
vinovăția lui Sayyid înaintea bătrânilor cetăţii, dar nu am 
nici martori, nici mijloace, nici vreun sprijin, nici din partea 
prietenilor, nici a familiei lui lov”. Pe măsură ce enumera 
imposibilităţile, se făcea tot mai stacojiu, însă Dina refuză 
să se lase înjosită. 

„Ei bine, în timp ce te ocupi de asta”, spuse ea, cu egală 
fervoare, ridicându-se în picioare, „ne poţi găsi şi un 
adăpost. Şi asta cât mai curând!” îşi accentuă ultimele 
cuvinte cu o mişcare a capului şi se întoarse la locul ei, 
lângă lov. „Nu mai poate face faţă soarelui acesta multă 
vreme şi am nevoie de ajutorul tău ca să-i oblojesc rănile”. 

Crezându-l fără cunoştinţă, începu să-i ridice roba în 
dreptul pieptului. lov, însă, gemu. În căldura aceea 
pârjolitoare, o parte clin bubele acelea pline de puroi 

începuseră să se prindă de haine. „Îmi pare rău. lov”, îi zise, 
înecată de emoţii. Rugăciunea era singura ei speranţă. £/ 
Șadai, te rog dă-i lui lov mângăierea unei dulci inconștiente, 
ca să nu mai simtă nicio durere cât îi îngrijesc eu rănile. 

„De ce?” îi întrerupse petiția tăcută vocea chinuită a lui 
lov. 

Elihu veni în grabă şi se lăsă în genunchi lângă el. „Ce 
vrei să zici, Abba? De ce - ce?” 

„Bube pentru că am... păcătuit?” Cuvintele lui lov păreau 
mai îndurerate decât cele mai adânci răni ale sale. Dina 
cunoştea genul acesta de suferinţă lăuntrică. Ea însăşi îşi 
pusese de o mie de ori aceeaşi întrebare, când viaţa ei se 
făcuse praf şi pulbere, după Sihem. 

„Nu, Abba. Bubele tale nu sunt din cauza păcatelor tale”. 
Ochii lui Elihu se umplură de lacrimi. „Îţi aduci aminte, am 
adus o jertfă ieri dimineaţă! Eşti iertat”. 

lov deschise ochii, iar Elihu se trase mai aproape ca să-i 
întâlnească privirea. Profesorul părea că îşi cercetează, 
încearcă, imploră elevul. „Sigur? Nicio jertfă... azi”. 
Lacrimile începură să curgă şuvoaie din ochii lui lov, 
urmând brazdele adânci şi neregulate ale rănilor proaspete 
din carnea vie. 

„Abba, adu-ţi aminte de învăţăturile lui Sem! Câtă vreme 
au fost în urcă, Noe n-a putut aduce arderi-de-tot, dar a fost 
ascultător în inima lui şi a strâns animale curate pentru 
jertfele pe care avea de gând să le uducă după ce se va fi 
terminat călătoria”. Vocea lui Elihu se frânse şi tânărul îşi 
şterse faţa. „Abba, vei aduce din nou jertfe într-o bună zi. El 
Şadai îţi cunoaşte inima”. Plângând în hohote, îşi îngropă 
faţa în mâini. 


„Lacrimile ard”. Chipul chinuit al lui lov dădea la iveală o 
durere mult mai adâncă decât cea trupească. Era devastat 
pentru că nu avea nimic de oferit Dumnezeului pe care îl 
iubea şi îl slujea din toată inima. 

Precum porumbelul ce se aşază pe cuib, obiectul jertfei 
lui lov se întipări în inima Dinei. „Lacrimile tale sunt arderea 
ta de tot, lov”, îi /. ise Nu învățase lucrul acesta aşa cum 
Elihu învățase istoria lui Noe, în Casa lui Sem, însă El Şadai 
îi era martor că era adevărat în clipa aceea. Finalitatea pe 
care o simţea în duhul ei o surprindea, iar uşurarea de pe 
faţa lui lov era o încântare. 

Uimit, Elihu îşi ridică privirea. „Ce-ai spus?” Chipul, 
precum un mormânt nepătat, nu-i trăda câtuşi de puţin 
gândurile. 

„Lacrimile lui lov ard ca focul”, explică Dina, cu ceva mai 
puţină încredere în sine acum, când era luată la întrebări de 
un erudit. „El le oferă lui El Şadai, cu durere şi pocăință. Nu 
sunt oare lacrimile lui mai costisitoare decât arderea unui 
animal care nu-i aduce nicio durere personală?” Se uită în 
jos, la ochii închişi ai lui lov, la buzele crăpate care se 
încreţeau într-un zâmbet firav. Una din lacrimile ei se 
rostogoli pe faţa lui şi se amestecă cu ale lui într-o rană 
adâncă de pe obraz. Dina se trase înapoi. Detesta gândul 
că adăugase la durerea lui. Ştergându-şi ochii, spuse, „N- 
am nici cea mai mică îndoială că lov va jertfi sute de miei 
când călătoria aceasta se va fi sfârşit. Dar deocamdată, 
lacrimile lui ajung”. Dina rămase cu privirea aţintită asupra 
lui lov, devenind deodată indiferentă la reacţia lui Elihu. În 
duhul ei, ştia că lahve era mulţumit. 

„Cred că mai curând aş înfrunta o sută de bandiți decât 


1 


A 


să mă ceri cu tine”, îi întrerupse pacea glasul liniştit al lui 
Elihu. Dina se uită în ochii lui apropiaţi, care acum erau plini 
de compasiune şi tandreţe. Zâmbetul lui blând o 
descumpănea. „Pe Uzahmah am iubit-o, dar tu mi-ai 
câştigat admiraţia”. Coborându-şi privirea spre lov, ca 
pentru a-şi aduna curajul, mai spuse, „Pesemne că El Şadai 
ne-a adus în casa lui Abba lov pentru un plan al Său, mai 
mare decât ale noastre”. 

Fruntea lui lov se încreţi, smulgându-i un geamăt. 

„lov, ce este?” întrebă Dina, recunoscătoare pentru 
distragere. Dacă Elihu îşi socotea ultima remarcă preludiu 
pentru o logodnă, avea nevoie la modul serios de sfaturi 
asupra purtării bărbaţilor cu femeile. 

„Elihu... acuză-l pe Sayyid... acum”, zise lov, înghițind cu 
mare greutate. 

Chiar atunci, apăru Nogahla cu o frunză de ceai de 
mentă. „Poftim, stăpâne lov! Pune-o pe limbă”. 

După ce supse câteva clipe frunza, lov deschise ochii cu 
mai multă claritate, iar Nogahla îi oferi un zâmbet 
satisfăcut. „Elihu, trebuie să-l acuzi pe Sayyid la poarta 
cetăţii acum”. Deşi cuvintele îi erau pocile din cauza frunzei 
de ceai, hotărârea îi devenea tot mai acerbă. „Când Sitis îi 
va spune lui Sayyid că tu ştii că el este responsabil, va 
încerca să te ucidă”. 

Dina bobină în minte îngrozitoarea posibilitate că visul 
urât în emise aflau nu ajunsese la capăt şi că se aflau abia 
la începutul unui nou capitol al unei poveşti fără sfârşit. 

„Dar cum rămâne cu Ima Sitis?” întrebă Elihu, cu glas 
ascuţit, alarmat. 

„Dacă te duci la bătrânii cetăţii în clipa aceasta, îl vor 

convoca pe Sayyid numaidecât şi vor întrerupe planurile pe 
care le are pentru Sitis, oricare ar fi acelea”. lov înghiţi cu 
greu şi îşi pironi cu privirea fostul viitor fiu. „Elihu, trebuie 
să pleci din Uţ imediat după judecată! Nu te poţi întoarce 
aici după ce îl învinovăţeşti pe Sayyid. la una din cămilele 
pe care văcarii le-au adus înapoi şi du-te degrabă la fratele 
lui Sitis, Bildad, şi la unchiul Elifaz! Ei sunt singurii care ne 
pot ajuta”. 

Sayyid îşi strânse cingătoarea şi îşi netezi roba. Ridicol. 
Era agitat precum o mireasă virgină. Clinchetul sandalelor 
pe pardoseala de piatră, care se auzea de dincolo de 
camera lui, îi uscase gura şi chiar în clipa când se întinse 
după cupa de vin, în pragul uşii se ivi Aban cu Sitis şi Nada. 

„Stăpâne Sayyid, au sosit stăpâna Sitis şi servitoarea ei”, 
anunţă căpitanul, cu o plecăciune. Sayyid înghiţi în acelaşi 
timp vin şi aer, ceea ce îl făcu să împroaşte şi să scuipe ca 
o cămilă nemulțumită. Nu era tocmai impresia nobilă pe 
care şi-o închipuise pentru prima vizită a lui Sitis în 
dormitorul lui. În vreme ce Sitis şi Nada îl priveau cu ochii 
mari din prag, Aban fugi lângă el. 

„N-am nimic. N-am nimic”, respinse Sayyid 
stânjenitoarele tentative de îngrijorare ale căpitanului său, 
dregându-şi glasul şi ştergându-şi lacrimile înăbuşite. 
Punându-şi apoi cupa pe tavă, se îndreptă cu paşi mari spre 
iubita lui şi îi luă faţa în mâini. „Pe toţi zeii, Sitis, arăţi ca 
moartea!” 

Pe oricare bărbat mai slab l-ar fi zdrobit privirea de piatră 
întunecată u femeii, dar pe Sayyid îl atrăgea tocmai aerul ei 
regesc. „Poate că usta ai şi vrut când ţi-ai trimis căpitanul 
să-mi dea foc la casă, azi-dimineaţă, Sayyid!” 


Mângâindu-i obrazul cu degetul mare, Sayyid sesiză o 
fisură în impunătorul zid al stăpânirii ei de sine - un uşor 
tremur al bărbiei. „Ştii că nu ţi-aş face niciodată rău, 
dragostea mea!” 

Sitis încercă să se tragă înapoi şi, în zbaterea ei, degetele 
lui i se încurcară în păr. Zvârli din cap şi scânci când inelele 
cu nestemate de pe degetele lui se încâlciră în şuviţele ei 
negre. „Sitis, aşteaptă!” îi zise Sayyid şi, sub imperiul 
frustrării, o prinse de cap şi o scutură ca pe un dovleac. „Nu 
te mai zbate!” 

Prinţesa lui ismaelită încremeni cu ochii lărgiţi de groază. 
Un porumbel speriat prins în capcana unui păsărar. 

Bătrâna  doică începu să descurce, cu degete 
tremurânde, părul stăpânei sale din inelele lui.) rlupâne 
Sayyid, stăpâna mea a venit să-ţi ceară ajutorul”, îi zise, 
odihnindu-şi mâna pe antebraţul lui şi amintindu-i, cu o 
privire dojenitoare, că Sitis prefera promisiunile dulci în 
locul amenințărilor înţepătoare. 

Încet, cu blândeţe, Sayyid îi dădu drumul, iar Sitis se 
dădu câţiva paşi înapoi, în braţele deschise ale Nadei. Apoi, 
îşi studie iubita din vârful capului şi până la călcâie. Avea 
picioarele prăfuite şi însângerate. Fără îndoială că ultimele 
două zile fuseseră mai înţesate de primejdii decât cele mai 
sălbatice închipuiri ale ei. 

„Sitis, fata mea, cum de te-ai putut gândi că ţi-aş dori 
vreodată răul?” Luând-o de mâini, privi cu luare-aminte 
fiecare trăsătură a chipului ei frumos. „Mi se frânge inima 
când văd greutăţile care ţi-au lăsat urme pe tot trupul”. 
Ochii îi rătăceau pe fiecare rotunjime, pe fiecare linie a 
figurii ei. Aştepta ziua aceasta de patruzeci de ani. Nu 

trebuia să năruie, printr-un acces de mânie, eforturile pe 
care le depusese atâta amar de vreme. 

Foarte, foarte încet, ea îşi retrase mâinile din strânsoarea 
lui. „Dacă n-ai avut nicio legătură cu focul de azi-dimineaţă 
din casa mea, Sayyid, explică-mi de ce căpitanul tău posta 
bandiți la fiecare ieşire”. 

O singură lacrimă se rostogoli de-a lungul obrazului ei, 
atârnând primejdios de vârful bărbiei fără cusur. Sayyid 
tânjea să prindă picătura singuratică pe degetul său şi să-i 
guste dulceaţa sărată. 

„Sayyid, m-ai auzit?” întrebă Sitis. Bătaia ei uşoară din 
picior alungă obiectul distragerii lui şi lacrima se rostogoli în 
cascadă pe gâtul ei zvelt. 

„Sigur că te ascult, Sitis, fetiţo! Sunt doar din cale-afară 
de uimit că n-ai ştiut”, îi răspunse Sayyid, dând cea mai 
bună impresie de confuzie de care era în stare. „Dar cum ai 
fi putut şti? în zori, dormeai dusă în dormitorul tău”. 
Făcându-i semn lui Aban să se alăture conversaţiei lor, îşi 
începu fantasticul neadevăr. „Vezi tu, Aban a văzut cel 
dintâi acelaşi fulger divin care v-a omorât oile. A apărut din 
nou pe cerurile din Uţ azi-dimineaţă, chiar la crăpatul 
zorilor”. Se uită spre Aban, iar tânărul îşi simulă, în grabă şi 
cu jumătate de inimă, acordul. „Căpitanul meu nu posta 
bandiți la ieşirile din casa ta, dragostea mea. Încerca să-şi 
vâre cu forţa oamenii în casa ta ca să vă salveze de o altă 
tragedie divină”. 

Un încântător v se formă între sprâncenele lui Sitis. 
„Tragedie divină?” 

Sayyid îşi dădea seama că povestea părea trasă de păr, 
dar nu fusese oare ziua tragediei lui lov tot atât de şocantă? 


1 


În mod sigur, el avea de gând să înşire aceeaşi poveste 
tuturor celor din Uţ, cu tot atâta credibilitate precum restul 
distrugerii lui lov. „Da, focul zeilor s-a răsfrânt asupra 
balcoanelor şi ferestrelor voastre, incendiindu-vă casa. Acei 
bandiți, cum le zici tu, nu erau alţii decât oamenii tocmiţi de 
mine şi pe care Aban încerca să-i strecoare pe uşile casei 
voastre ca să vă salveze”. Ridicându-se, îl strânse pe Aban 
de umăr cu o mână plină de autoritate. „Căpitanul meu şi 
douăzeci de alţi martori au văzut o dungă de lumină 
spintecând cerul şi aprinzând un infern în casa voastră, 
Sitis. Mă tem că aceasta este o altă retribuţie divină pentru 
păcatele soţului tău împotriva zeilor”. 

„Mincinosule!” strigă Sitis, năpustindu-se, furioasă, 
asupra lui, zvâcnind din pumni. Aban, însă, se grăbi să o 
potolească. Vânjosul căpitan o ţinu îndoită pe un braţ de-al 
său, iar femeia se zbătu şi lovi până când vlaga o părăsise 
şi începu să plângă cu suspine. 

Stând în picioare ca o statuie, Nada ferbea de mânie 
văzând că stăpâna ei îşi pierdea orice demnitate. „Sitis a 
mea a îndurat destule şi fără să adaugi minciunile tale, 
Sayyid”, zise, făcând un pas înainte, folosindu-se de toată 
influenţa ei de o viaţă asupra băiatului de fermier devenit 
acum un negustor proeminent. „Porunceşte căpitanului tău 
să-i dea drumul. Stăpâna mea a venit să-ţi ceară ajutorul”. 

La auzul vocii ei, Sitis se linişti. Drept răspuns, Aban o 
lăsă uşor cu picioarele pe pardoseală, mângâind-o, 
stângaci, cu mâinile lui mari, pe spate. „le simţi bine, 
stăpână Sitis?” şopti tânărul, învăluit într-un aer ciudat de 
stânjeneală. 

Sayyid îşi miji ochii. Cum îndrăzneşte Aban să asculte de 

porunca Nadei fără aprobarea mea? Numai stăpânului său îi 
datorează credincioşie. „Sitis se va simţi bine când se va 
pleca înaintea voinţei mele”, spuse, păstrându-şi tonul 
scăzut, în vreme ce îi aruncă căpitanului său o privire 
înverşunată. 

Cuprinzându-i bărbia în palmele făcute căuş, o luă pe 
Sitis pe după ceafă şi se aplecă spre ea până când şoapta 
lui aproape îi atingea buzele. 

„Nada zice că ai venit să-mi ceri ajutorul, dar eu n-am 
auzit decât acuzaţii până acum”. Îi putea mirosi frica în 
răsuflarea ei caldă. „Dacă vrei ajutorul meu, cere-l! Dar în 
termenii mei, Sitis, fetiţo!” Simţindu-i bărbia tremurând în 
strânsoarea lui, îi dădu drumul şi se dădu înapoi. Starea ei 
zdrobită îi înfiora pielea şi inima. 

„Nada are dreptate. Am venit, într-adevăr, să-ţi cer 
ajutorul”, zise Sitis, ştergându-şi lacrimile şi mânjindu-se cu 
funingine pe faţă. „lov s-a trezit azi-dimineaţă cu nişte bube 
urât mirositoare şi pline de puroi, din cap şi până în tălpi. Va 
muri dacă nu facem rost de bandaje, adăpost şi mâncare, 
Sayyid”. Aidoma unui copil care modelează o minge de lut, 
îşi forţă colţurile buzelor să se ridice într-un zâmbet chinuit. 
„Ne poţi ajuta până când trimit vorbă familiilor noastre?” 

Inima lui Sayyid începu să cânte la auzul cuvintelor «va 
muri», însă lumea i se înnegură când Sitis pomeni de 
familiile lor. Atunci când tocmise chaldeenii, împreună cu 
Bela, ca să ruineze negoţul lui lov cu cămile, singurele 
consideraţii după care se ghidase fuseseră acelea de a 
câştiga dragostea lui Sitis. Bela urmărea să scadă averea lui 
lov şi să-şi asigure favoarea lui Esau ca succesor al 
regatului edomit. Dar dacă Sitis trimitea mesageri prinţului 

Bildad, fratele ei ismaelit, sau lui Esau, străbunicul lui lov, 
oştile unificate ale ismaeliţilor şi edomiţilor îi puteau nimici 
atât pe el, cât şi pe Bela. 

„Nu pot să cred că lov s-ar dezonora în halul ăsta, cerşind 
ajutorul familiilor voastre”, îi zise, cu un rânjet plin de 
dezgust autentic. „N-ai zis că soţul tău e pe moarte, Sitis? 
De ce să se facă de ruşine în sânul familiilor voastre? Lasă-l 
să moară edomit cu demnitate!” 

„Nu va muri dacă ne ajuţi”, spuse ea, ridicându-şi bărbia. 
Vâna ismaelită de încăpățânare îi revenise. 

Sayyid o privi cu luare-aminte, analizând ramificaţiile 
propriei moşteniri. Dacă auzea zvonuri că Sayyid - un 
ismaelit - se purtase cu răutate cu strănepotul său favorit, 
părintele edomiţilor era în stare să pornească un întreg 
război împotriva ismaeliţilor şi să rupă tratatul încheiat prin 
căsătoria lui lov cu Sitis. 

Trebuia să posteze gărzi ca să se încredinţeze că Sitis nu 
trimitea mesageri nici ismaeliţilor, nici edomiţilor. Pentru 
siguranţă, însă, trebuia să continue să pară, cât de cât, 
binevoitor. 

„Ah, Sitis, fetiţo”, gânguri apoi, „categoric că te voi 
ajuta!” Sitis se lumină la faţă şi trăsăturile i se înmuiară de 
uşurare. Atunci, văzându-şi avantajul, Sayyid îi întinse o 
mână. Să vină înapoi la mine dacă îmi vrea favorul. 

Precaută, Sitis îşi puse o mână într-a lui. 

„Azi voi tocmi nişte oameni care să înceapă restaurarea 
casei tale, dar va dura multe luni pline, dragostea mea”. Îi 
duse mâna la buze, cu ochii împotmoliţi într-o privire 
flămândă. Ea nu se trase înapoi, ci îl lăsă să-i guste 
dulceaga pielii. „Şi îi voi pune lui lov la dispoziţie un loc în 


1 


care să se recupereze din boala lui, dacă...” 

Fragilele colţuri de lut ale zâmbetului ei se fărâmiţară. 
„Sayyid, niciodată nu mă voi mărita cu tine”. Buzele îi 
tremurară şi o podidiră din nou lacrimile. „Îmi iubesc soţul. 
Întotdeauna îl voi iubi pe lov”. 

Sayyid îşi strânse mâna în jurul mâinii ei. Îi adulmecă 
pielea, urcând spre bra (şi, când buzele lui găsiră gâtul ei, o 
trase mai aproape de el. De ce trebuie să mă sfidezi? 
Pierzându-şi brusc orice preocupare faţă de edomi) i şi 
ismaeli (i, gustă sarea şi funinginea ce se amestecaseră pe 
gâtul ei. „Aşadar, mai curând ţi-ai lăsa soţul să rabde de 
foame decât să le măriţi cu mine, Sitis, fetiţo?” 

Ea se smulse din mâna lui ca muşcată de un şarpe. „Nu 
înţeleg. Ce vrei să zici?” Dându-se înapoi, se refugie în 
spatele Nadei, ca şi când bătrâna ar fi putut-o apăra în 
vreun fel. 

„Vreau să zic că dacă te încăpăţânezi să mă refuzi, nu mă 
voi opri şi nu numai că îi voi refuza lui lov hrana şi 
adăpostul, ci vă voi face pe loţi să vă doriţi moartea”. 
Rotindu-se în jurul obsesiei sale din copilărie uidoma unui 
vultur, se aplecă spre ea sfâşiind vestigiile demnităţii ei 
zdrenţuite. „Elihu va fi izgonit din U („căzut în dizgrație şi 
umilit. Dina şi mica ei servitoare vor muri de foame, fără să 
aibă cu cine să se mărite şi pe cine să slujească. lar tu, 
prinţeso, îţi vei petrece zilele curăţând ulcioare şi şmotruind 
podele, ca o servitoare de rând”. Râse, aşteptându-se ca ea 
să se prăbuşească sub greutatea noii sale ameninţări. 

Sitis, însă, îi cercetă sufletul. Găsind, parcă, oarece tărie 
lăuntrică în ciuda existenţei ei vrednice de milă, îi şopti, 
„Sayyid, de ce faci asta? Mi-ai fost cel mai bun prieten, de 

când mă ştiu. Tu mi-ai deschis inima către Al-Uzza după ce 
El Şadai mi-a închis pântecele. Dacă n-ar fi fost bunătatea 
ta, mi-aş fi putut pierde minţile”. Se întinse spre el şi îi puse 
cu blândeţe o mână pe obraz. „Ticălosul acesta din faţa 
ochilor mei nu este tovarăşul care m-a sprijinit prin mijlocul 
a tot felul de greutăţi”. Făcând că (n-a paşi îndrăzneţi spre 
Sayyid, care se dădu unul înapoi, mai spuse, „le rog, 
prietene, nu-mi cere să-mi dezonorez familia denunţându- 
mi soţul în cetatea care mi-a fost dată ca zestre!” 

La atingerea ei, inima lui Sayyid se topi. Vreme de 
patruzeci de ani aşteptase dragostea ei. Inima i se războia 
cu mintea. Mai putea aştepta încă puţin? Să găsească, 
poate, o altă cale dea o peţi, de a o câştiga? 

Nu. Gata cu aşteptarea! O va poseda, pur şi simplu - cu 
sau fără dragostea ei. Nu se încumeta să-şi ridice în cap 
răzbunarea  edomiţilor  ucigându-l pe lov. Moartea 
strănepotului favorit al lui Esau avea să vină de la sine, 
după spusele lui Sitis. lar dacă propriile planuri continuau să 
propăşească, la urmă, când toate se vor fi spus şi făcut, va 
putea chiar să se întreacă cu Bela în bogății. 

Acoperind mâna pe care Sitis i-o pusese pe obraz, o 
întoarse şi îi sărută palma. Ea nu se trase înapoi. „Sitis, te 
rog, iartă-mă dacă par nepăsător. Aş dori să vorbesc cu tine 
între patru ochi”, îi zise. 

Cuprinsă de panică, Sitis se întinse spre îmbrăţişarea 
mângâietoare a Nadei. 

Însă Sayyid se postă între ele şi, cu ochii pironiţi asupra 
ei, i se adresă servitoarei, „Nada, căpitanul meu îţi va arăta 
unde este bucătăria. De acum, vei lucra pentru mine”. 
Simţind în spatele lui şovăiala bătrânei şi văzând faţa 

îngrozită a lui Sitis, continuă, „Sitis, spune-i Nadei cât eşti 
de recunoscătoare pentru bunătatea mea”. 

Sitis se uită de la Nada la Sayyid, oscilând între o voinţă 
de fier şi supunere voită. În cele din urmă, nemaipomenita 
iapă sălbatică fu îmblânzită de zăbala şi frâul lui Sayyid. 
„Du-te, Nada”, îi zise servitoarei, plecându-şi capul. „Trebuie 
să fim recunoscătoare pentru ajutorul lui Sayyid”. 

Pe faţa lui Sayyid se strecură un zâmbet leneş, satisfăcut. 
Cea dintâi dintre multe victorii, se felicită el. 

Chiar în clipa când Aban şi Nada ajunseră la uşă, în prag 
se ivi un mesager, cu răsuflarea tăiată. Jupâne Sayyid?” 

„Da, tu cine eşti?” vru să ştie Sayyid. Avea să o găsească 
pe servitoarea care îi dăduse voie acestui străin să intre în 
dormitorul său privat şi va pune să fie biciuită. Chiar atunci, 
de o parte şi de alta n mesagerului apărură două gărzi cu 
săbiile scoase. „Şi ei cine sunt?” „Tu şi căpitanul tău sunteţi 
convocați la poarta cetăţii să răspundeţi unor acuzaţii, 
jupâne Sayyid”. Măsurând din ochi înălţimea şi lăţimcu lui 
Aban, mesagerul se dădu un pas înapoi. 

Sayyid râse şi o prinse pe Sitis de braţ. „S-a făcut o 
greşeală teribilă. Mă voi duce la bătrânii cetăţii şi voi risipi 
confuzia, dar căpitanul meu are îndatoriri în altă parte. lov 
este bolnav şi va fi adăpostit în curtea din dosul bucătăriei 
casei lui până când i se vindecă rănile, iar Aban se 
pregăteşte să o conducă pe stăpâna Sitis în noua ei casă”. 

Mesagerul păru tot atât de încurcat precum cele două 
gărzi care îl însoțeau. 

„Da, stăpâna Sitis este noua servitoare a soţiei jupânului 
Bela”, spuse Sayyid şi, auzind-o pe Sitis icnind, o îmbrânci 
în braţele lui Aban. „Cele două femei din casa lui lov sunt 

cerşetoare şi ar trebui tratate ca atare”. Înclinându-se spre 
căpitanul său, şopti, „Eu mă voi ocupa de aceste învinuiri. 
Tu ai grijă de Elihu după audienţă, când va pleca pe poarta 
cetăţii”. 


Partea a ll-a 

— Din lov 19 

lată, tip de silnicie, şi nimeni nu răspunde; cer dreptate, 
şi dreptate nu este!... M-a despuiat de slava mea, mi-a luat 
cununa de pe cap, m-a zdrobit din toate părțile, şi pier... 
Oştile Lui au pornit deodată înainte, şi-au croit drum până 
la mine şi au tăbărât în jurul cortului meu. A depărtat pe 
frații mei de la mine, şi prietenii mei s-au înstrăinat de 
mine. Rudele mele m-au părăsit, şi cei mai de aproape ai 
mei m-au uitat... Suflarea mea a ajuns nesuferită nevestei 
mele... Aceia în care mă încredeam mă urăsc, aceia pe care 
fi iubeam s-au întors împotriva mea. 


Dina stătea trează şi asculta respiraţia înceată şi regulată 
a Nogahlei, aşteptând ca strălucirea zorilor să se strecoare 
prin perdeaua llendurită ce acoperea intrarea în peştera 
văduvei Orma. Îndelungata nu nă trecuse fără ploi 
dătătoare de viaţă, însă soarele văratic îşi arunca m/. Cle 
stăruitoare din zori. Peştera strâmtă din stâncile 
sărăcăciosului «retor întâi al cetăţii Uţ, în care locuia 
văduva, era un cuibuşor cam aglomerat pentru trei femei, 
dar cu fiecare lună şi schimbare de anotimp, inimile 
acestora se contopeau în sânul unei familii iubitoare. 

Pentru că era cea mai scundă, Nogahla dormea lungită 
lângă zidul din spate. Dina îşi aşternuse perne din lână 
zdrenţuită lângă capul ei şi îşi întindea picioarele lungi 
lângă zidul dinspre răsărit. Spre marea groază a micuţei 
cuşite, văduva dormea de cealaltă parte, în faţa Dinei, cu 
capul la picioarele Nogahlei. Văduva, însă, o încredinţase că 
nicio altă pereche de picioare din lume nu mirosise 

vreodată atât de puternic a boboci de henna. Între ele se 
înălța un foc pârâitor care le încălzea nopţile reci din deşert 
şi le oferea lumină pe timpul zilei. 

„Nogahla”, zise Dina, atingându-i umărul cu cotul. Fata se 
mişcă fără tragere de inimă. „Vino, azi ar trebui să mergem 
să schimbăm bandajele lui lov înainte să ajungă Sitis”. 

„Nici măcar nu s-a făcut dimineaţă”, răspunse cuşita, 
întorcându-i spatele şi trăgându-şi neîncăpătorul petic de 
lână peste urechi. Saltelele umplute cu lână de odinioară 
zăceau în movilele veşnic crescânde de cenuşă şi gunoi din 
curtea din dosul bucătăriei lui lov. În timpul renovării casei, 
Cei-fără-de-Nume făcuseră multe astfel de mormane, 
îngrămădind insulte şi cenuşă fină în rănile lui lov. Sayyid 
desăvârşise dizgraţia adăugând cenuşă din propriile vase 
de mangan şi bălegar din grajdurile sale. Bătrânii cetăţii, 
urmând sugestiile lui, îl sechestraseră pe lov pe 
proprietatea lui, sub ameninţarea cu moartea în cazul în 
care ar fi încercat să plece. Dina se întrebă care teamă 
domina cetatea mai mult - de boala de piele de care 
suferea lov, sau de amenințările cu retribuţia divină pe care 
le invoca Sayyid dacă încercau să-i dea o mână de ajutor 
marelui om de altă dată. 

„Vino, Nogahla. Sitis plănuieşte o vizită matinală astăzi şi 
trebuie să încercăm să terminăm cu îngrijirile înainte să 
sosească ea”. 

Nogahla nu se clinti. 

„Ştii bine că dacă se întoarce la lucru după ce se trezeşte 
nevasta lui Bela va simţi biciul femeii”. Dina trase lâna din 
mâinile servitoarei sale. „Nogahia, trezeşte-te!” 

Fata ţâşni în capul oaselor. Frustrarea îi era evidentă chiar 

dinainte de a rosti vreun cuvânt. „De ce trebuie să mergem 
atât de devreme? Nevasta lui Bela doarme până la amiază”. 

Dina întâmpină furia prietenei sale fără o vorbă. Micuța 
cuşită ştia că Sitis nu avea inima să vadă durerea lui lov 
când îl mutau pe o movilă nouă de cenuşă. Dimineaţă de 
dimineaţă, îl instalau în vârful grămezii celei mai uscate de 
soare, nădăjduind să pună pe fugă infecția şi să găsească 
cenuşă mai absorbantă pentru rănile sale supurânde. 

„Stăpână, este jenant să bandajăm rănile stăpânului lov 
fără ca stăpâna Sitis să fie prezentă”. Deşi frustrarea 
Nogahlei era trecătoare, Dina îşi dădu seama că dincolo de 
suprafaţă musteau şi alte preocupări. 

„Ştii că Sitis nu are stomacul de a se îngriji ea însăşi de 
rănile lui lov”, explică liniştită, „mai ales de când au devenit 
infestate de viermi”. Proviziile de tămâie şi mir pe care 
Aban le luase de la doctorul lui Sayyid nu ţinuseră decât 
primele şase luni. Acum, când stocul de bandaje era 
aproape epuizat, atât de multe din rănile lui lov erau lăsate 
neacoperite. 

„Gărzile lui Sayyid fac comentarii obraznice pentru că 
stăpânul lov este îmbrăcat într-o pânză ce-i acoperă doar 
coapsele”, zise Nogahla, privind focul şi evitând căutătura 
ei. „Nu vreau ca Aban să gândească rău despre mine”. 

„Poftim? Aban?” Dina simţi un val de sânge inundându-i 
obrajii. Băgase de seamă că mai-marele gărzilor lui Sayyid 
o privea pe Nogahla cu ochi sfredelitori. „De când îi zici 
căpitanului lui Sayyid «Aban»? Şi de ce îţi pasă atât de mult 
ce gândeşte un bărbat ca el?” 

„Bună dimineaţa, frumoasele mele fiice”, se auzi un glas 
diafan din întuneric. 


Dina se întoarse şi zări silueta îndoită, nasul acvilin şi 
părul cenuşiu şi răvăşit al mamei pe care inimile lor o 
adorau. „Îmi pare rău că te-am trezit, Orma”. 

„Femeile bătrâne nu dorm niciodată, scumpa mea fată. 
Noi pur şi simplu ne studiem pleoapele pe dinăuntru până 
când nu mai putem”. Pentru că văduva se mişca lent 
dimineaţa, Dina aşteptă răbdătoare să se ridice în picioare 
şi să facă cei şase paşi în jurul focului. Orma cuprinse 
bărbia Nogahlei în palmele sale şi zise, „Ascultă, frumoasa 
mea cuşită, fă-mi onoarea de a îngriji de rănile stăpânului 
lov în locul tău. Mie îmi este ca un fiu, iar gărzile acelea n-ar 
avea neobrăzarea să vorbească uspru cu o femeie 
bătrână”. 

„Nu, nu!” strigă Nogahla, cu o urmă de panică în glas. 
„Vreau să merg”. Lumina zorilor ce se revărsa prin găurile 
din perdea dădea la iveală ochii de un negru intens ai fetei. 

„Ei bine, voi două terminaţi-vă târguiala pentru că eu 
trebuie să strâng puţinul de ierburi şi pansamente care ne-a 
mai rămas şi să o întind la drum”, le zise Dina. 

Deşi îşi regreta asprimea cu care îi vorbise Ormei, nu 
avea vreme de pierdut până când se hotăra Nogahla ce să 
facă. Aruncând o privire în urmă, trase perdeaua şi o văzu 
pe Nogahla sărutând-o pe văduvă pe obraz. 

„Îţi mulţumesc, dar nu mi-e ruşine să-l ajut pe stăpânul 
lov”, spunea cuşita. „Îmi doresc doar ca stăpâna Sitis să ne 
poată ajuta”, mai adăugă, făcându-i bătrânei cu mâna. 

Dinei i se strânse inima. Şi ea ar fi vrut ca Sitis să le 
poată ajuta, dar Sitis nu putea îndura suferinţa. Stăpâna îl 
putea vizita pe lov adesea doar seara, după ce îşi sfârşea 
îndatoririle de servitoare. Până atunci, atât lov, cât şi Sitis 

erau frânţi de oboseală după bătăliile de peste zi. lov, cu 
Ceifără-de-Nume, punându-se la adăpost de glumele lor 
pline de cruzime şi de lopeţile de cenuşă şi bălegar. Sitis, cu 
soţia lui Bela, încercând să ghicească ce anume ar ţine-o 
departe de stâlpul de biciuit al acesteia. 

„Îmi pare rău că inimii mele îi pasă de căpitanul lui 
Sayyid, stăpână”, întrerupse gândurile Dinei glasul dulce al 
Nogahlei. „Pot încerca să-l urăsc, dacă îmi spui de ce ar 
trebui să o fac”. 

Cuvintele ei străpunseră inima Dinei. Erau oare emoţiile 
Nogahlei tot atât de simple precum înţelepciunea ei? „Nu 
ajunge că a distrus casa lui lov ca să-l urăşti?” o întrebă, 
păşind cu grijă la vale, pe cărarea abruptă de munte. Cele 
două alegeau întotdeauna poteca ascunsă ce ducea din 
peştera Ormei până la siq, în locul drumului mare ce trecea 
prin piaţă. 

„Stăpână, Aban este uti soldat care urmează poruncile 
stăpânului său, aşa cum se cuvine să-i facă orice servitor. 
Totuşi, mi-a spus că îi pare rău pentru suferinţa prin care 
trec stăpânul lov şi stăpâna Sitis şi că încearcă să găsească 
o cale de a-i ajuta”. 

Simţindu-se în sigura. NŢI să-şi arate disprețul, din 
moment ce Nogahla venea în urma ei şi nu o putea vedea, 
Dina îşi dădu ochii peste cap. „Aban locuieşte în c-salui 
Sayyid, Nogahla, şi este, probabil, tot atât de înşelător ca 
stăpâr» uU & u. Dacă te gândeşti mai bine, abia dacă i-ai 
spus vreo vorbă. El sită cu cele patru gărzi lângă zidul curţii 
din dosul bucătăriei lui lov. e cu putinţă să-ţi pese de el, 
Nogahla? Este ridicol!” Păşind pe pământ drept, îşi iuți 
pasul. Nogahla se grăbi să o prindă din urmă. 


„Inimii mele nu-i pasă de casa lui, stăpână. Îi pasă de el”. 
Dina auzi paşii Nogahlei rărindu-se. „Eu văd blândeţea cu 
care o conduce pe stăpâna Sitis până în vârful movilei de 
cenuşă când vine în vizită la stăpânul lov. Şi-apoi, ai văzut 
cum ia apărarea stăpânului lov când bandiții încearcă să 
arunce cenuşă şi bălegar pe el?” 

Dina se opri cu piciorul în aer şi simţi nasul Nogahlei 
izbindu-i-se de osul umărului. Pesemne că visase cu ochii 
deschişi. Chicotul fetei răsună între zidurile roşii ale rig-ului 
din jurul lor. Întorcându-se, Dina se cufundă în tăcere şi, în 
lumina slabă a zorilor, studie inocenţa prietenei sale. Tu 
cum poți să-i vezi pe alţii atât de clar când eu abia dacă mă 
văd pe mine însămi? îi zise în gând. 

„Îmi pare rău, Nogahla”, spuse apoi tare. „Iertarea pare a 
fi o lecţie pe care trebuie să o învăţ din nou şi din nou”. 
întinzându-se să o mângâie pe obraz, adăugă, „Tot nu am 
încredere în Aban, dar trebuie să admit că îi tratează pe lov 
şi pe Sitis cu bunătate - în condiţiile date”. Cele două îşi 
reluară drumul spre movila de cenuşă. Nogahla îşi împleti 
sprâncenele, gânditoare. „lertarea este ca un măslin, 
stăpână. Odată ce prinde rădăcini, va creşte şi este greu de 
ucis. Cândva, ai învăţat să ierţi şi, într-o zi, îl vei ierta pe 
Aban”. 

Cuvintele prietenei sale păreau a înflori întotdeauna 
exact la ţanc. Astăzi, ele scoseseră la iveală amărăciunea 
care prindea rădăcini în inima ei, dar adeseori isteţimea şi 
înţelepciunea Nogahlei erau balsamul de care avea nevoie 
lov, acum când stocul ei de ierburi se împuţina. 

Moi încerca să-l văd pe căpitanul lui Sayyid prin ochii tăi, 
prietena mea”. Apucând-o de mână, mai adăugă, „De fapt, 

voi încerca să văd întreaga lume prin ochii tăi!” Merseră 
una lângă alta până când ieşiră din sig-u/ îngust la lumina 
zilei. 

Nogahla se uită cu jind la fântâna formată de izvoare în 
mijlocul celui de-al doilea sector, bogat, al cetăţii şi ia apa 
ce se revărsa în cuscade în Ut. „Stăpână, poate că iertarea 
seamănă mai mult cu o îmbăiere. Trebuie să hm spălaţi de 
ea din nou şi din nou”. Săltându-şi nprâncenele, îşi întinse 
capul spre bazinul ademenitor. 

Dina chicoti, amuzată de rugămintea ei şireată. „Poate că 
la întoarcere ne putem spăla”. Şi ea tânjea să se simtă 
curată din nou - pe dinăuntru şi pe dinafară. Amândouă 
purtau singurele rochii pe care le aveau, după ce îşi 
folosiseră hainele şi fiecare petic de pânză pentru bandajele 
lui lov. Şi trecuse mai bine de un an de la curățirea lăuntrică 
pe care le-o adusese jertfa de dimineaţă de pe altarul din 
vârful muntelui lui lov. Lacrimile tale sunt jertfa ta, îi 
spusese ea lui lov atunci. Dumnezeu îţi cunoaşte inima. Dar 
erau acestea valabile şi în dreptul ei? Ştia El Şadai cât de 
mult tânjea inima ei să fie iertată şi să ierte, că ar fi vrut să 
aducă o mie de miei ca jertfă dacă ar fi avut de unde? 

Servitorii treceau grăbiţi pe lângă frumoasele grădini şi 
curţi ale caselor negustorilor, zorind să-şi îndeplinească 
corvezile de dimineaţă. Dina îşi feri privirea de molozul 
casei lui Enon. Mirosul de putreziciune se estompase, în 
sfârşit, însă ruinele îi aduceau mereu aminte de răutatea 
neînduplecată a lui Sayyid. Acesta îi convinsese pe bătrânii 
cetăţii să lase dărâmăturile neatinse, de teamă ca nu 
cumva să atragă asupra lor retribuţia divină. Ea, însă, era 
convinsă că nu voia decât să-l pedepsească pe lov. 


Relaţia lui cu Sitis continua să o nedumerească. În ziua în 
care Sitis îi făcuse cunoştinţă cu Sayyid, în curte, avusese 
impresia că el nutrea o afecţiune adâncă faţă de nevasta lui 
lov. Însă un bărbat îndrăgostit nu îşi făcea iubita sclavă în 
casa altui bărbat. 

Cele două cotiră după colţul zimţat al canionului privat în 
care erau sculptate, în stânci opuse, precum soldaţii gata 
de luptă, casa lui lov şi cea a lui Sayyid. „Stăpână”, şopti 
Nogahla, „când se va întoarce Elihu împreună cu rudele 
stăpânului lov? Cu fiecare zi care trece, se îmbolnăveşte tot 
mai rău şi nu sunt sigură câtă vreme mai poate lucra 
stăpâna Sitis ca servitoare. Ea nu a fost făcută pentru asta, 
aşa ca noi - ca mine, vreau să zic”. 

Dina îi zâmbi. „Stăpâna Sitis s-a descurcat remarcabil de 
bine pentru o femeie născută cu privilegii, dar ai dreptate, 
Nogahla”. Punându-şi un braţ, mângâietor, în jurul umerilor 
prietenei sale, adăugă, „Sper că Elihu va sosi în curând”. 

La vederea gărzilor înveşmântate în negru, postate în 
jurul casei lui Sayyid, Dina îşi aminti uşurarea pe care o 
simţise la câteva zile de la plecarea lui Elihu, când auzise, 
întâmplător, despre eşecul uneia dintre ele de a-l prinde. 
„El Elyon este credincios!” îi povestise ea lui lov, încântată. 
„Trebuie să-i spunem lui Sitis că Elihu a scăpat teafăr şi 
nevătămat şi că, mai mult ca sigur, se va întoarce în 
curând, împreună cu rudele voastre”. lov încercase să 
aprobe din cap, încercase să zâmbească. Dar amândouă 
gesturile îi dădeau de-acum familiara faţă crispată de 
durere - respiraţia i se precipita, scrâşnea din dinţi şi ochii i 
se umpleau de lacrimi. Nu-şi amintea să-l mai îi văzut 
zâmbind de atunci. 


„Dina!” O voce ascultă răsună între perenii canionului şi 
cele două femei se întoarseră. În urma lor alerga Sitis. 
„Aşteaptă, vreau să îţi vorbesc înainte de a-l vedea pe lov”. 
Stăpâna sosi gâfâind şi tremurând. Avea ochii adânciţi în 
orbite şi încercănaţi. 

Dina întinse o mână ca să o liniştească. „Stăpână Sitis, 
nu arăţi bine. Şezi”. În timp ce o conduse către o piatră 
joasă, îşi dori să-i fi putut oferi femeii nişte apă rece. „Ai 
faţa palidă şi lipicioasă. Când ai mâncat ultima dată?” 
Femeia pierduse atât de mult în greutate încât rochia i se 
înfăşură aproape de două ori în jurul trupului. 

Sitis aruncă o privire spre Nogahla, ca şi când prezenţa 
servitoarei o făcea să se simtă nelalocul ei. Când Dina îi 
făcu din ochi, micuța cuşită zâmbi înţelegător. „Eu cred că 
mă voi întoarce la cascadă pentru o scurtă baie”. 

Sitis arătă ceva mai uşurată când Noghala se îndepărtă, 
însă rămase absorbită de sine, zgândărind o bătătură de pe 
mâinile tremurânde. „N-am mai avut o masă în toată regula 
de când am început să muncesc pentru Bela”. 

„Cum?” Dina îi puse o mână pe umăr pentru a-şi păstra 
echilibrul şi încercă să-i prindă privirea plecată. „Stăpână 
Sitis, Bela nu-şi hrăneşte servitorii?” 

Lacrimile ţâşniră neobosite. „le rog, nu-mi mai spune 
stăpână şi, da, bineînţeles că Bela le dă de mâncare 
servitorilor săi. Doar mie nu-mi dă”. Îşi şterse lacrimile 
înainte ca ele să o copleşească. „Mie îmi dă doar un codru 
de pâine şi o farfurie de terci în fiecare zi. Când l-am 
întrebat cum se face că ceilalţi servitori au două mese pe zi, 
mi-a spus că el nu face decât să urmeze cu stricteţe 
ordinele lui Sayyid şi că, dacă um vreo plângere, să i-o 

adresez lui”. 

Sitis se dădu înapoi şi privi în depărtare. Se ţinea dreaptă 
ca o săgeată în tolba unui războinic. Dina se întrebă dacă 
femeia aceasta avea să-şi mai deschidă vreodată inima în 
faţa cuiva. 

„Sitis, vreau să fiu prietena ta”, îi zise. Îi înţelegea nevoia 
de a ţine oamenii la distanţă. Îşi pierduse copiii, căminul, 
poziţia socială şi, pe lângă toate acestea, Sayyid i-o luase şi 
pe Nada. „Spune-mi cum te pot ujuta”. 

Cu buze tremurânde, părând a se concentra cu fiecare 
fibră a fiinţei ei asupra menţinerii dramului de demnitate ce 
îi mai rămăsese, Sitis spuse, „Mi-am mâncat porţia de terci, 
însă pâinea o şterpelesc pentru lov”. 

Dina începu să se întrebe de ce trebuia să îşi fure propria 
pâine. Dar înainte de a înşira cuvintele cu glas tare, Sitis se 
prăbuşi pe neaşteptate în braţele ei, scuturată de hohote 
sfâşietoare şi spălându-i umărul cu lacrimi. Reţinerea îi 
dispăruse şi, în sfârşit, zidurile se fărâmiţaseră. Dina fu atât 
de şocată încât multă vreme nu scoase o vorbă, lăsând-o, 
pur şi simplu, să dea frâu liber tristeţii ce părea fără capăt. 

Când plânsul i se mai domoli, Sitis se ridică în şezut şi, de 
astă dată, îi căută mâinile. „Sayyid le-a poruncit gărzilor lui 
să-i dea lui lov doar supă, pentru că am refuzat în mod 
repetat cererile lui în căsătorie”, îi spuse în şoaptă, din 
cauza ecoului din canion, aruncând o privire peste umărul 
ei. Era deznădăjduită. „Bela a aflat că i-am adus pâinea 
mea lui lov, iar acum mi-a tăiat raţia de mâncare doar la 
terci. Oricum, probabil nu va conta. lov n-a mâncat pâinea”. 
Îşi izbi pumnul de picior. „Nu poate mesteca, Dina! Gingiile 
îi sunt umflate şi durerea îi este atât de mare! Nu ştiu ce 

altceva să mai fac!” 

Dina o îmbrăţişă cu înverşunare şi îi şopti în ureche, „lov 
are nevoie să mănânce, dar şi tu ai. Văduva Orma s-a 
arătat foarte generoasă cu mine şi cu Nogahla. lahve i-a 
oferit o slujbă de servitoare şi ea îşi împarte cele două 
mese cu noi. Eu şi cu Nogahla îi putem duce lui lov câte 
ceva din porţiile noastre”. 

„Nu!” Sitis se trase înapoi, iar glasul îi răsună între 
zidurile canionului. 

„Ssst”, o preveni Dina. „De ce nu?” 

„Dacă veţi fi descoperite, Sayyid îi va face rău văduvei 
sau ţie, ori Nogahlei, sau...” Plânsul îi făcu restul 
argumentului de neînțeles, însă Dina înţelegea. Puterea lui 
Sayyid părea absolută în Uţ. El îi blocase orice oportunitate 
de a-şi folosi priceperea de moaşă. Tot el îi tocmise pe Cei- 
fără-de-Nume ca să restaureze casa lui lov, plătindu-i pe 
bandiți din averea pe care o confiscase din caravana cu 
care venise lov din Hebron şi cu puţinul pe care îl putuse 
curăța din rămăşiţele palatului acestuia. Cei-fără-de-Nume 
lânceziseră mai bine de un an, singurul lor progres fiind 
înălţimea movilei de cenuşă ce adăuga la chinul lui lov şi 
absorbea puroiul bubelor lui. 

Unde eşti, EI Şadai? se rugă Dina. Singurul semn al 
intervenţiei lui Dumnezeu era istovitoarea supravieţuire a 
lui lov în mijlocul unei suferinţe de nedescris. Pesemne că 
lahve are un plan măreț pentru lov dacă îl tine cu viaţă 
atâta vreme. 

Dina o (inu pe Sitis în braţe până când deasupra stâncilor 
de la răsărit se ivi soarele. Femeia vărsase atât de multe 
lacrimi încât ar fi putut umple de trei ori fântâna din 

mijlocul cetăţii, însă ea se simţea onorată să fie aceea care 
le colectase. „Sitis, mă voi ruga să fii înţeleaptă”, spuse ea 
într-un final. „Eu cred că El Şadai îţi va arăta ce să faci în 
zilele următoare şi cu siguranţă Elihu se va întoarce în 
curând cu fratele tău şi cu unchiul lui lov”. 

Sitis se înăspri la faţă şi îşi înălţă brusc bărbia sfidătoare. 
„Bildad şi Elifaz sunt oameni puternici, dar au viaţa lor. 
Bildad niciodată n-a avut timp pentru mine când eram copil. 
Nu mă aştept la mângâierea lui acum, când sunt femeie în 
toată firea. lar cât despre El Şadai al tău... Niciodată nu mi- 
ar arăta ce să fac după ce am comis o asemenea blasfemie 
împotriva Lui”. Scuturând din umeri, adăugă, „Şi pe urmă, 
m-am lepădat de toţi zeii. Ce bine mi-au făcut ei vreodată?” 
Se ridică în picioare şi îşi şterse lacrimile, îndepărtând, 
odată cu ele, orice dovadă de emoție. Dina recunoscu pe 
faţa ei, fixată ferm, familiara mască a indiferenţei pe care o 
purtase şi ea cândva. 

Oh, El Şadai, Te rog dă-mi înțelepciune ca să-i arăt 
dragostea şi iertarea Ta aşa cum lov mi le-a arătat mie. Nu 
o corectă şi nici nu o învinovă) i. Sitis avea nevoie doar să 
fie iubită. 

Când femeia se întoarse să iasă din canion. Dina îşi simţi 
inima grea. „Nu te duci să-l vezi pe lov?” 

„Te rog, spune-i soţului meu că trag nădejde să-l vizitez 
mai târziu, în cursul zilei”, răspunse Sitis, uitându-se spre 
casa lui Sayyid şi apoi pornind către siq. „Este posibil să fi 
găsit o cale de a-i face pe bătrânii cetăţii să-mi asculte 
cererile”. 

Când o văzu pe Sitis îndepărtându-se de Dina şi ieşind 
din canion, lov simţi un junghi de dezamăgire. Pe urmă, o 

văzu pe Nogahla trecând pe lângă soţia lui, arcuindu-şi 
gâtul şi întrebându-se, probabil, ca şi el, de ce pleca atât de 
curând. Cu o înfăţişare îngrijorată şi încordată, Dina se 
îndreptă spre stiva lui de bălegar. El Sadai, dacă planul Tău 
a fost să mă umileşti, s-a împlinit. O adusese pe această 
tânără frumoasă în Uţ ca să-i răscumpere viitorul şi să-i dea 
o viaţă după ce nu experimentase decât moarte şi tragedie. 
În loc de asta, ea îi salvase pe amândoi, atât pe el, cât şi pe 
Sitis, oferindu-le prietenia ei şi o cunoaştere amănunţită a 
leacurilor din ierburi, după ce Sayyid le interziseseră tuturor 
celor din cetate să îi ajute. 

„Bună dimineaţa!” strigă Dina din spatele gărzilor lui 
Sayyid - patru bărbaţi postați pe perimetrul curţii acoperite 
a lui lov. Cu un semn scurt din cap, trecu pe lângă ei ca şi 
când ar fi purtat o armură filisteană. 

Cât îmi doresc să pot să-i răspund la salut strigând, îşi 
zise lov, cu gâtul plin de bube. Îi studie trăsăturile, 
zâmbetul pictat pe buze, ochii trişti, obrajii tremurători. 
Plânsese. Ce discutaseră ea şi Sitis? 

„Cum te mai simţi în dimineaţa aceasta? Vreo schimbare? 
* întrebă Dina, scoţându-şi sandalele la marginea grămezii 
de cenuşă şi căţărându-se până în vârf, unde era aşezat el. 
Băgă apoi de seamă că Aban se apropie grăbit şi că micuța 
Nogahla îi oferi un zâmbet nesigur. Pesemne că Dina 
observase şi ea, fiindcă se postă ca o santinelă între ei până 
când cuşita îşi scoase sandalele şi ajunse la jumătatea 
movilei. 

lov aplaudă în tăcere protecţia ei maternală. Aban părea 
prea bun ca să fie adevărat - un munte de om plin de 
compasiune şi totuşi servil faţă de răutăţile lui Sayyid. În 

faţa provocării Dinei, căpitanul încetini pasul, prefăcându-se 
că avea o problemă cu una dintre gărzi, însă fără a-şi 
dezlipi privirea ştrengară de la Nogahla. 

„Nicio schimbare”, orăcăi lov către Dina. Glasul îi era mai 
răguşit decât de obicei, fiind prima dată când îl folosea în 
ziua aceea. Femeile se aşezară de o parte şi de alta, fără a 
da vreun semn de dezgust, repulsie sau retragere, deşi lui 
încă i se făcea greață din cauza viermilor din rănile sale. 

Viermii nu sunt întru totul răi”, îi spusese Dina după ce 
folosise ultimul strop de tămâie şi de mir, în urmă cu câteva 
luni. „Ei îţi vor mânca infecția”. Cu toate acestea, aprecia 
beneficiul neplănuit pe care i-l aduceau. Înainte de grotesca 
infestare, copiii născuţi lui Sayyid de concubine traversau 
adesea canionul şi urcau pe grămezile de cenuşă ca să 
arunce cu ţărână pe el sau să-l scuipe. Deşi nu erau 
moştenitorii legali ai lui Sayyid, în mod cert îi moşteniseră 
firea răutăcioasă. Poate că viermii nu îi mâncaseră toată 
infecția, însă mai mult ca sigur îi speriase pe copilaşii aceia 
fără inimă. Şi apoi, datorită lor, scăpase şi de batjocura 
Celor-fără-de-Nume. 

„Bună dimineaţa, stăpâne lov”. Zâmbetul strălucitor al 
Nogahlei îi înălţă inima. Potrivit salutului lor secret, îi făcu 
din ochi. 

„În regulă”, spuse Dina, întinzându-se să vadă bandajul 
de pe mâna lui stângă. „E timpul să-mi povesteşti despre 
Bildad şi Elifaz, în timp ce îţi schimbăm bandajele”. 

„Mă doare când vorbesc”, orăcăi el, nădăjduind că scuza 
avea să-l scutească de suferinţa emoţională. 

„Ştiu şi îmi pare rău că n-am adus ceaiul de mentă ca să- 
ţi mai aline gâtul”, îi zise Dina, cu glasul încărcat de 

tristeţe. „Dar şi Sitis suferă, lov, şi am nevoie să ştiu 
povestea ei ca să o pot ajuta”. 

lov încuviinţă. Poate că vorbitul avea să-l distragă de la 
durerea ce însoțea procesul de bandajare, dar de unde 
începe povestea vieţii cuiva? 

În timp ce Dina îi desfăcea cu delicateţe primul nod, îşi 
dădu seama că ar trebui să înceapă cu legătura dintre ei şi 
tatăl acesteia. „Şi Bildad şi Elifaz au fost discipoli împreună 
cu tatăl tău, lacov, în Casa lui Sem. Toţi trei mi-au fost 
învăţători”. Tresări când Dina îndepărtă bandajul. Se 
aşteptase la o durere înfiorătoare, însă se simţi uşurat când 
aceasta se dovedi a fi suportabilă. 

„Oh, lov!” exclamă Dina, ţinându-şi răsuflarea. Ochii ei se 
umplură de lacrimi. Nogahla se dădu, împleticindu-se, 
înapoi. 

lov îşi privi mâna şi văzu că vârfurile degetelor îi 
dispăruseră. Unghiile îi căzuseră săptămâna trecută şi, de 
atunci, nu mai simţise nicio durere în vârful degetelor. Acum 
ştia de ce. „Poate că am putea să nu mai punem bandaje la 
mâini şi la picioare”, spuse el, îngrozit de priveliştea de 
necrezut. „Aşa pot măcar să-mi iau rămas-bun de la ele 
când se duc”. 

Dina, care nu era uşor de zdruncinat, părea acum 
incapabilă să scoată vreo vorbă. Dând din cap, continuă să 
dezlege rănile. lov fu deodată inundat de un val neobişnuit 
de recunoştinţă. Săptămâni în şir, se luptase cu 
amărăciunea şi deznădejdea, cu tot atâta izbândă ca 
mâncatul supei cu două degete. Acum, nădăjduind ca 
încurajarea lui să se reverse şi asupra îngrijitoarelor sale, îşi 
înălţă glasul în rugăciune. „El Şadai, Îţi mulţumesc pentru 

durere. Cel puţin carnea mea este vie atunci când simt 
durerea”. 

Fiindcă se simţea ameninţat de lacrimi, îşi continuă 
povestea, încercând să ţină focul lor departe de obrajii lui 
descărnaţi. „După cum spuneam, unchiul Elifaz, Bildad şi 
lacov ne-au fost dascăli, atât mie, cât şi lui Ţofar, în Casa lui 
Sem. Unchiul Elifaz este întâiul născut al străbunicului Esau, 
iar Ţofar este cel de-al treilea fiu al unchiului Elifaz”. 

Ştergându-şi o lacrimă şi desfăcând bandajul mare de pe 
toracele lui lov, Nogahla zâmbi. „Îmi dai dureri de cap, 
stăpâne lov - întâiul născut, cel de-al treilea, tată, unchi...” 

lov încercă să zâmbească, dar izbuti doar să-şi încleşteze 
dinţii şi să tragă adânc aer în piept, pentru a-şi alunga 
durerea. „Tine minte doar atât”, spuse, când putu din nou 
să vorbească. „Unchiul Elifaz mi-a fost ca un tată când 
bunicul Esau mi-a ucis tatăl”. 

„Cum?” Dina se îndreptă de spate, cu mâinile în şolduri şi 
cu o lacrimă întârziată pe-un obraz. 

lov se uită la femeia ai cărei ochi de safir puteau să plouă 
cu milă într-o clipă şi să arunce pumnale în cealaltă. 
„Unchiul Elifaz urma să plece în fruntea tatălui meu şi a 
altor câţiva ca să-l ucidă pe tatăl tău lacov după ce acesta 
furase de la Esau binecuvântarea legământului. Tatăl meu a 
fost cel ce i-a dat de ştire lui Esau că Elifaz a cruțat viaţa lui 
lacov. Edomiţii spun că Esau abia dacă l-a împins şi că tatăl 
meu s-a lovit cu capul de o piatră - dar cu toţii ştim că nu 
acesta este adevărul”. Mâinile Dinei căzură, neputincioase, 
pe lângă corp, iar ochii îi redeveniră blânzi şi plini de milă. 
„le-am văzut împreună cu Esau, lov. Cum de îi arăţi 
dragoste şi respect după un asemenea rău?” 


„ŞI El Şadai mă iartă pe mine de relele pe care le fac, 
Dina, de aceea pot şi eu să-i iert pe alţii”. lov văzu cum 
vorbele lui îşi găsiră cuib în inima ei şi cum trăsăturile ei de 
granit se preschimbară într-un lut uşor de modelat. 

„Stăpânul lov face multe băi”, zise Nogahla, schimbând 
un rânjet cunoscător cu Dina. 

„Băi?” întrebă lov, uitându-se la cele două femei şi 
aşteptând cu anticipare încă una din comorile de 
înţelepciune simplă ale Nogahlei. 

„Ah!” îşi exprimă Dina frustrarea blajină. „Mi-a venit greu 
să iert pe cineva”. Aruncă o privire piezişă spre căpitanul 
cel masiv al lui Sayyid, care încă îşi mai făcea de lucru la 
poalele movilei. „Nogahla mi-a explicat azi-dimineaţă că 
iertarea seamănă cu o îmbăiere. Ne spălăm din nou şi din 
nou, ca să ne păstrăm curaţi”. 

lov îi făcu din nou cu ochiul înţeleptei fete şi dădu 
aprobator din cap către Dina. Fiica lui lacov se dovedise un 
sol fertil, un suflet flămând după lahve. 

„În regulă”, spuse ea simulând reproşul, „continuă cu 
povestea ta”. 

„După ce tatăl meu a murit, unchiul Elifaz m-a crescut ca 
pe propriul său fiu, învăţându-mă în permanenţă căile lui El 
Şadai. lată de ce eu şi cu Ţofar, fiul lui, suntem ca fraţii”. 

lov sesiză disconfortul Dinei la pomenirea numelui lui 
Ţofar. „Spune-mi, deci, despre Bildad”, spuse ea, cotrobăind 
prin coşul ei şi schimbând subiectul într-un mod nu foarte 
subtil. 

Lui lov i se strânse inima. Cât de multe ar trebui să spună 
despre fratele mai mare al lui Sitis? Nu încăpea îndoială, 
avea tot respectul pentru acest om, însă Bildad o rănise pe 

Sitis profund şi în repetate rânduri, iar ea încă mai purta 
urmele rănilor lui. „Bildad este fiul lui Şua, dar niciunul, nici 
celălalt, nu sunt cu adevărat ismaeliţi”. 

Dina îşi lăsă jos coşul şi vasele cu ierburi, zgâindu-se la 
lov, neîncrezătoare. „Ce vrei să zici? N-am mai auzit asta. 
Şua este unul din prinții de seamă ai lui Ismael, iar Bildad, 
un prinţ după el”. 

„Da, dar Ismael l-a adoptat pe Şua. Cei doi sunt, în fapt, 
fraţi de sânge. Ismael este fiul pe care l-a născut Agar lui 
Avraam, după cum Şua este fiul născut lui Avraam de 
Chetura. Când a murit Avraam, Isaac a primit toată averea 
tatălui său, aşa că Chetura a rămas fără niciun mijloc de 
trai. Ismael s-a însurat cu tânăra sclavă rămasă văduvă şi i- 
a adoptat pe fiii ei”. 

Dina clipi uluită. Văzând expresia de inocentă nedumerire 
de pe chipul ei, lov îşi dori să poată zâmbi, dar îl costa prea 
mult să îşi întindă gura. „Bildad îşi vede moştenirea 
încâlcită ca pe un motiv de a se dovedi pe sine. Inima lui 
este dedicată propovăduirii adevărurilor lui El Şadai printre 
ismaeliţi, deşi recunoaşte că linia urmaşilor lui Isaac este 
purtătoarea binecuvântării legământului”. Îl durea inima 
când se gândea la asta. „intocmai după cum inima mea a 
fost dedicată propovăduirii adevărurilor lui El Şadai între cei 
din neamul meu - edomiţii - deşi recunosc că linia urmaşilor 
tatălui tău este purtătoarea binecuvântării”. 

Pierdut în jalea cauzată de misiunea care murise odată cu 
fiii săi, nu băgase de seamă că Dina se trăsese destul de 
aproape încât să-i poată şopti la ureche. „De ce simte Sitis 
că Bildad a trădat-o?” întrebă ea. 

lov închise ochii şi lăsă lacrimile sărate şi înfiorătoarea 

durere pricinuită de întinderea bubelor să întreacă suferinţa 
din inima sa. „Nu vreau să vorbesc despre asta”. 

Dina se opri. Părea că îi respectă durerea, însă glasul ei 
impunător pretindea un răspuns. „Irebuie să ştiu. lov. Dacă 
Bildad nu se întoarce împreună cu Elihu, trebuie să încerc 
să dreg cumva inima frântă a lui Sitis”. 

lov deschise ochii şi văzu că Dina şi Nogahla aşteptau, cu 
chipuri îngrijorate. „Bildad a studiat în Casa lui Sem de la 
vârsta de unsprezece ani, sub instruirea lui Eber, 
strănepotul lui Noe, din linia preoțească a lui Sem. Bildad, 
Elifaz, Ţofar, tatăl tău şi cu mine suntem singurii ucenici în 
viaţă ai urmaşilor direcţi ai lui Noe. Bildad avea patruzeci de 
ani când mama lui şi a lui Sitis a murit. Când tatăl lor s-a 
stins, la scurt timp după aceea, Bildad a ales să-şi continue 
instruirea în Casa lui Sem, în loc să se întoarcă acasă şi să 
fie tată pentru Sitis. Ea dă vina pe el şi pe El Şadai pentru 
că a fost crescută de servitori. Deşi i-a iubit pe Atât şi pe 
Nada, întotdeauna s-a simţit neglijată de fratele ei”. lov îşi 
lăsă capul în jos. „A doua trădare, însă, a fost mai grea. 
Bildad a forţat-o să se mărite cu un discipol din Casa lui 
Sem, în locul bărbatului pe care ea îl iubea”. Nu-i putea 
rosti cu glas tare numele. £/ Şadai, ic rog fii ca Dina şi 
Nogahla să înțeleagă. 

„Ea îl iubeşte acum pe bărbatul acela din Casa lui Sem, 
stăpâne lov”, spuse Nogahla, printre lacrimi scânteietoare. 
„Şi, în curând, va vedea şi înţelepciunea lui El Şadai”. 

Glasul Dinei cobori într-o şoaptă abia perceptibilă. „Cum 
de l-ai lăsat pe Sayyid să locuiască de cealaltă parte a 
canionului în toţi aceşti ani? Aceasta era cetatea ta. L-ai fi 
putut izgoni!” îi mai spuse Dina. Ridicându-şi glasul. lov 

resimţi fiecare cuvânt ca pe o acuzaţie. Şi totuşi, era 
bucuros că femeile ghiciseră cine erau cei doi bărbaţi, fără 
să fie nevoit să dea explicaţii. 

„La început, n-am ştiut pe cine jelea tânăra mea mireasă. 
lar până când am descoperit că era vorba de Sayyid, el 
devenise deja un negustoi cunoscut în Ut. Şi-apoi, am 
crezut că câştigasem inima nevestei melc”. Buzele îi 
tremurau. „Dina, adevărata iubire trebuie să fie o alegere, 
nu smulsă cu forţa. Dacă mi-aş fi închis nevasta sau l-aş fi 
îndepărtm pe alesul ei, aş mai fi fost vreodată sigur de 
dragostea ei? Chiar şi azi-dimineaţă, când am văzut-o 
plecând fără să mă viziteze, nu m-am îndoit de dragostea 
ei. Mi-a fost teamă doar pentru sufletul ei”. 

Un licăr de nelinişte se aprinse în ochii Dinei. „Trebuie să 
ne rugăm pentru Sitis, lov”. 

Auzindu-i cuvintele, lov îşi simţi pântecele pârjolit de 
spaimă. 

„Nu ştiu ce urmări vor avea planurile ei, dar în clipa asta 
mi-e teamă pentru mult mai mult decât doar sufletul ei”. 

— lov 2: 8 - 10 

Și lov a luat un ciob să se scarpine şi a şezut pe cenuşă. 
Nevasta sa i-a zis: „Tu rămâi neclintit în neprihănirea ta! 
Blestemă pe Dumnezeu, şi mori!” Dar lov i-a răspuns: 
„Vorbeşti ca o femeie nebună. Ce! Primim de la Dumnezeu 
binele, şi să nu primim şi răul?” în toate acestea, lov n-a 
păcătuit deloc cu buzele lui. 

T 

raversând piaţa aglomerată, Sitis despărţea mulţimea 
cetăţenilor din Uţ în acelaşi fel în care prora unui vas 
spinteca Marea cea Mare. Cei mai mulţi se holbau la ea în 

tăcere, dar erau şi câte unii care o arătau cu degetul şi o 
batjocoreau pe răvăşită regină detronată a cetăţii. 

„Unde este stăpânul tău?” îl întrebă Sitis pe unul din 
vânzătorii de pâine; stomacul îi chiorăia din cauza aromei 
pâinilor brune şi calde. 

Jupânul Sayyid este la poarta cetăţii cu ceilalţi bătrâni”, 
răspunse bărbatul cel urâcios, cu dinţii de culoarea nisipului 
din deşert şi cu răsuflarea mirosind a bălegar de cămilă. 
„Stăpâna Sitis arată ceva mai rău zilele astea. Munca grea 
e grea, eh, stăpână?” îşi zvârli capul pe spate, râzând. 
Batjocura publică păru să dea putere gloatei, care nu se 
mai feri din calea ei. Sitis fu îmbrâncită dintr-o parte în alta 
pe măsură ce şi alţii din mulţimea neiertătoare îşi adăugau 
zeflemelele. 

Erau oare aceiaşi oameni pe care ea şi lov îi servise la 
mesele pe care le dăduseră cerşetorilor în casa lor? Nu 
fusese ea bună cu ei? Nu luase lov hrana de la gura copiilor 
săi ca să-i hrănească pe aceşti trântori nerecunoscători? 
Zbătându-se precum un măgar în nisip adânc, înotă prin 
mulţime până la stâlpii cu sculpturi decorative de la poarta 
cetăţii, unde Sayyid se răstea la un negustor de caravană. 

„Orzul şi grâul meu sunt grânele de cea mai bună calitate 
din toate cetăţile, din Egipt şi până în Damasc. Eşti un 
prostănac dacă îţi cumperi grânele din Egipt şi încerci să le 
transporţi tocmai până în cetăţile tale din nord”. 

„Îmi pare rău, jupâne Sayyid”, spuse omul, roşu la faţă, 
„dar vizierul Egiptului a adunat grâne vreme de şapte ani. 
El îşi poate da grânele la un preţ mai mic, iar noi îl putem 
vinde pe un preţ dublu până când ajungem în Ut”. 

„Cine este neghiobul acesta? Nu pricepe complexităţile 

târguielii, trocului şi caravanelor pentru toate cetăţile de pe 
rutele de negoţ? Grânele Egiptului nu pot ţine o veşnicie, 
ştii, iar când bazinul Nilului se va retrage la o gură cenuşie 
şi uscată, vizierul acela arogant va fi nevoit să se urce pe-o 
cămilă şi să cerşească favorul unor negustori ca mine”. 
Calmul lui Sayyid părea prost cioplit şi aproape năruit. 

Pentru prima dată în mai multe luni pline, Sitis zâmbi. 

Negustorul făcu o plecăciune, însă nu mai spuse nimic. 
Sayyid se aşeză ursuz, lăsându-l pe Bela să-şi prezinte 
marfa. 

„Acum, nestematele mele nu sunt atât de dependente de 
vremea din Egipt, om bun”, începu Bela cu glas lin. 

Îngreţoşată de ipocrizia lui, Sitis îşi roti ochii. Bela era o 
vită grasă care îşi înfometa servitorii. Un bărbat care îşi 
răzgâia nevasta ca să obţină mai multe concubine. Pentru 
că era edomit, şi deci rudă cu lov, Sitis fusese constrânsă, 
pe vremea prosperității lor, să-i invite, pe el şi pe nevasta 
lui, la sărbătorile anuale. Bela mâncase la ospeţele lor, 
băuse din vinul lor, se jucase cu odraslele lor. lar acum o 
trata de parcă era mai prejos de o sclavă, mai prejos de o 
femeie. Era clar că îl ajutase pe 

Sayyid să-l ruineze pe lov şi, pe toţi zeii, avea de gând să 
i-o plătească astăzi! 

„Am o plângere de adus înaintea bătrânilor cetăţii!” 
strigă Sitis, ridicându-şi bărbia şi adunându-şi demnitatea 
zdruncinată. 

Negustorul aflat în vizită şi care încerca să se târguiască 
pentru nestematele lui Bela rânji de parcă Sitis era un fruct 
stricat din grămada celor refuzate. Expresia de pe chipul lui 
Bela, însă, deveni temătoare. 


Sayyid se ridică din tronul său de marmură şi se duse 
lângă trupeşul său prieten edomit. „Îmi pare rău, domnule”, 
îi spuse negustorului nemulţumit, „dar această femeie a 
deţinut cândva o poziţie însemnată în acest oraş şi trebuie 
să avem răbdare cu ea”. Cu un zâmbet indulgent, dădu din 
cap către Sitis şi îşi reluă locul. 

Zarva atrăsese atenţia târgului agitat, care se cufundă 
într-o tăcere de mormânt. Sătenii dădură fuga la poarta 
cetăţii, toate glasurile tăcură, toţi ochii se îndreptară spre 
cândva distinsa doamnă a cetăţii. 

Sitis îşi îndreptă postura şi îşi ţinu fruntea sus, amintindu- 
şi sieşi că era o prinţesă ismaelită, fiica lui Şua, sora lui 
Bildad. „Bătrâni ai lui Uţ, sunt tratată cu nedreptate de 
către actualul meu angajator”. Ridurile de îngrijorare de pe 
fruntea lui Bela se adânciră. Sitis găsi încântător văditul său 
disconfort. „Bela a ales să dea curs instrucţiunilor primite 
de la Sayyid de a-mi da doar o farfurie de terci pe zi, pentru 
a mă împiedica să-mi împart pâinea cu soţul meu”. 

Sitis îşi alesese cuvintele cu grijă, astfel încât să fie 
impregnate de insinuări şi totuşi destul de cenzurate pentru 
a salva reputaţia lui Sayyid în caz că acesta ar fi vrut să 
retracteze. Deşi îl ura pe Bela din toată inima ei, o parte din 
ea voia să creadă, în continuare, că Sayyid era capabil de 
bunătate - dacă i se forţa mâna. 

Bela deschise şi închise gura de mai multe ori, fără să 
scoată o vorbă. Era tot atât de stângaci precum un pui de 
cămilă născut de curând. Sitis simţi în tăcerea lui un semn 
al propriei victorii. Sayyid, însă, făcu din nou câţiva paşi 
înainte, împingându-l deoparte pe bătrânul fâstâcit. 

„Cetăţeni şi vizitatori ai cetăţii, strângeţi-vă, vă rog, în 

jurul nostru!” strigă el, răsfirându-şi braţele larg, ca un tată 
care îşi invită copiii la un ospăț. 

O presimţire de rău augur o învălui pe Sitis aidoma unui 
giulgiu. 

„Daţi-mi voie să reformulez plângerea stăpânei Sitis, ca 
să o puteţi auzi cu toţii. Ea se simte jignită pentru că i-am 
limitat raţia zilnic la o singură farfurie de terci. Câţi dintre 
voi mâncaţi o singură farfurie de terci pe zi? Haideţi, să vă 
văd mâinile!” 

Mai mulţi din mulţime ridicară mâinile. Sitis îşi simţi 
obrajii calzi. „Sayyid, ştii bine că nu asta este ideea”. 

El ridică o mână ca să o reducă la tăcere. „Stăpâna Sitis a 
uitat că un petiţioner păstrează tăcerea când un bătrân îşi 
începe judecata”.  Oferindu-i un zâmbet  denigrator, 
continuă, „Dar stăpâna a omis să informeze bătrânii asupra 
motivului din spatele raţiei ei neîndestulătoare. Din respect 
faţă de poziţia deţinută de Sitis /n trecut în această cetate, 
Bela a păstrat tăcerea asupra leneviei ei”. 

„Poftim? Nu sunt leneşă!” 

Priviri dezaprobatoare se îndreptară spre Sitis ca nişte 
săgeți. „Femeia se furişează în orice moment al zilei şi al 
nopţii - aşa cum a făcut şi azi - ca să-şi viziteze soţul şi să 
se odihnească la soare”. Săgetând-o pe Sitis cu priviri 
întunecate de corb, Sayyid dădu voie cuvintelor să 
sporească tulburarea mulţimii care începuse deja să 
bombăne. Sitis era, în sfârşit, convinsă că în ochii lui se 
oglindea întreaga răutate din inima lui. 

Ascultând murmurele stinse ale gloatei, îşi lăsă capul în 
jos. Când îşi ridică privirea din nou, Sayyid coborâse de pe 
platformă şi stătea în picioare în faţa ei. 


„Stăpână Sitis, aş fi fericit să-ţi vâna nişte pâine. Cu un 
preţ. Chiar în clipa în care vorbim, dughenele vânzătorilor 
mei sunt ticsite de pâini calde”. Mulțimea tăcea acum, 
savurând, după toate aparențele, umilirea ei. Când ea 
şovăi, Sayyid se prefăcu şocat. „Doar nu te aştepţi să-ţi 
dau, pur şi simplu, pâine”. 

Sitis îşi plecă capul. „Nu-ţi pot plăti pentru pâine, Sayyid. 
Ştii asta”. „Îmi pare rău, stăpână Sitis. Nu te-am auzit. Ce-ai 
spus?” 

Ea îşi ridică ochii, aşteptând oarece milă, oarece uşurare 
a torturii lui. „Sayyid, te rog”. Lacrimile începură să i se 
rostogolească pe obraji. Nu putea să-şi piardă stăpânirea de 
sine în faţa acestor oameni. 

„Chiar aşa, Sitis, pâinea nu aşteaptă decât să o cumperi”. 
Simţindu-şi buzele tremurând, Sitis încercă să vorbească. 
Închise ochii, străduindu-se să-şi recapete calmul. „Nu am 
nici aur, nici chesita de argint, Sayyid, iar tu o ştii prea 
bine!” ţipă la el şi începu să-l izbească în piept. 

El o prinse de încheieturi şi o ţinu cu tot atât de puţin 
efort precum o jucărie de copii. „Haide acum, Sitis! 
Amândoi ştim că poţi cumpăra pâine cu altceva decât aur 
sau argint”, îi zise cu glas batjocoritor. Când încetă să se 
mai zbată, Sitis se uită în ochii răutăţii încarnate. 

„N-ai îndrăzni să-mi ceri asta, nu în faţa tuturor acestor 
oameni!” 

Sayyid se aplecă spre ea şi îi şopti la ureche. „Nu-ţi face 
griji, Sitis, fetiţo! Nu m-aş însura cu tine acum nici dacă mi- 
ai cere-o în genunchi”. 

„Ohh!” Ea dădu să-l lovească şi să-l bată, însă el era prea 
puternic. Râsul lui răsună în văzduh, iar mulţimea se alătură 

batjocurii lui. 

Când toată energia i se duse, Sitis se prăbuşi la pământ, 
plângând cu sughiţuri. Sayyid îşi trecu un braţ pe după 
mijlocul ei şi o cără, aşa amorţită cum zăcea pe braţul lui, 
până la acelaşi vânzător de pâine pe care ea îl vizitase în 
drum spre poartă. „Vino, Sitis, lasă-mă să-ţi arăt care este 
preţul meu!” 

Sitis aruncă o privire în sus, spre ceea ce părea a fi 
întreaga cetate adunată în spatele lor. Prea bătută de 
soartă ca să-i mai pese, se rezemă de cel pe care se 
sprijinise întreaga ei viaţă. „Ce vrei de la mine, Sayyid? 
Avem nevoie de pâine”. Sayyid îşi strânse braţele în jurul 
taliei ei şi îi trase din nou bărbia la pieptul său. Sitis îi putea 
simţi răsuflarea grea, dar el nu spuse nimic. 

Aruncându-i o privire vânzătorului, Sayyid spuse, „Dă-i ei 
scaunul tău!” 

În timp ce bărbatul aşeză grăbit taburetul în faţa 
dughenei, Sayyid o lăsă brutal la pământ. Preţ de câteva 
clipe, vânzătorul de pâine îi feri de privirile mulţimii ce se 
îmbulzea. Sayyid stătea în picioare în spatele ei, însă când 
se aplecă deasupra ei, îşi vâri mâna, ascunsă de ochii 
gloatei, pe sub rochia ei. 

Prea slăbită ca să se opună, Sitis îi şopti, suspinând, 
sufocată de ruşine. „Te rog, Sayyid, opreşte-te!” 

„Ai nevoie de pâine? * şopti el. 

Ea îşi rezemă capul de el, însă când îşi ridică privirea 
înlăcrimată spre el, chipul lui nu mai semăna defel cu 
prietenul ei cel chipeş, ci era masca diavolească a unui 
duşman. „Da. Avem nevoie de pâine”. 

„Atunci nu mă voi opri niciodată”. Scoţându-şi mâna, se 

ridică în picioare şi o prinse cu brutalitate de cap, după care 
înştiinţă mulţimea, „Stăpâna Sitis s-a învoit să-şi vândă 
părul pentru trei pâini”. După o primă smucitură, 
învelitoarea femeii îi căzu de pe cap şi Sayyid îşi trecu 
degetele prin părul ei împletit lejer. 

„Sayyid, ce faci?” se auzi glasul lui Bela. „Femeile îşi 
feresc copiii şi dau să plece”. 

„Femeia asta şi cu mine am încheiat un târg”, replică 
Sayyid. „Părul ei în schimbul pâinii”. Mâinile lui aspre 
continuau să despletească cu meticulozitate cosiţa ei lungă 
şi, cu fiecare atingere, deveneau mai îndrăzneţe. „Îmi 
inspectez plata”, mai spuse, cu glas visător, distras. 

Sitis închise ochii. Inima îi bătu mai repede când el apucă 
şuviţe groase din părul ei şi o mângâie pe gât. Lacrimile îi 
curgeau printre gemete şi suspine. Nici dacă ar fi fost 
despuiată de veşminte nu s-ar fi putut simţi mai expusă ca 
în clipa aceasta. 

Deodată, simţi în faţa ei o prezenţă care bloca lumina 
soarelui de după-amiază. „Sayyid, trebuie să te opreşti!” 
Din nou glasul lui Bela. Urgent, de data aceasta. „Oamenii 
pleacă. Se simt jigniţi de acest spectacol”. 

Vrând să-şi ascundă ruşinea, Sitis se aplecă după 
învelitoarea ei, însă Sayyid îşi făcuse zăbală şi frâu din părul 
ei şi o trase înapoi spre el. Strânsoarea lui de fier îi smulse 
un țipăt. El râse. 

„Lasă femeile să-şi ducă plozii acasă!” spuse. „Bărbaţilor 
le va plăcea mai mult dacă nevestele lor nu-s aici”. 

Sitis începu să tremure şi o văicăreală şoptită ameninţă 
să pună stăpânire pe ea. Simţi cum îşi pierde minţile. Şi 
atunci îl auzi pe Sayyid scoţându-şi pumnalul din teacă. 

Lama lui rece i se odihni pe obraz, aducând-o din nou în 
simţiri. 

„Eşti a mea acum, Sitis, fetiţo”, îi spuse Sayyid, 
aplecându-se spre ea astfel încât numai ea să îl poată auzi. 
„Poţi să duci pâinea asta la lov şi să-ţi iei ziua bună de la el! 
Pe urmă, ai să vii în casa mea - nu ca soţia care ai fi putut 
fi, ci ca o concubină ce vei ajunge”. 

Sitis încuviinţă ca prin vis. Auzind un vâjâit şi simțind 
lama lui Sayyid ciopârţind cincizeci şi şase de ani de păr 
bogat, o cuprinse greaţa. Cele câteva şuviţe răzlețe ce îi 
rămăseseră atraseră un icnet colectiv. Inima îi bătea gata 
să-i spargă pieptul. Ar fi vrut să strige după ajutor, dar care 
zeu ar auzi-o? Se prăbuşi la pământ, îngropându-şi faţa în 
mâini, ascunzându-şi măcar ferestrele sufletului de cei din 
piaţa publică. 

„Nu vreau să mai am niciun amestec în asta”, îl auzi pe 
Bela şoptindu-i lui Sayyid. 

„Nici nu mai am nevoie de serviciile tale”, răspunse 
Sayyid. „În sfârşit, am frânt-o. Sitis îmi aparţine acum”. 

lov îşi petrecuse cea mai mare parte a dimineţii 
studiindu-şi mâinile nebandajate şi încercând să-şi dea 
seama care dintre degete avea să-şi recupereze unghiile - 
în caz că avea să se întâmple aşa ceva. El Elyon, dacă trec 
şi de asta, îmi vei reda carnea? 

Dina venise cu sugestia de a-i lăsa azi neacoperite mare 
parte din răni, în speranţa că aerul proaspăt avea să 
grăbească procesul de vindecare. După ce îl mutaseră pe 
cea mai îndepărtată grămadă de cenuşă, nădăjduind că 
Cei-fără-de-Nume nu-l vor împroşca cu cenuşă sau cu 
bălegar, Nogahla vorbise cu căpitanul lui Sayyid şi îi ceruse 

să-i acorde lui lov o protecţie specială câtă vreme rănile îi 
erau cu totul expuse. Odată ce îngrijitoarele sale plecară, 
lov se întrebă dacă sugestia Dinei avea la bază o explicaţie 
medicală sau inevitabila penurie de bandaje. Spusese că se 
va întoarce diseară ca să-i verifice progresul şi, când o va 
face, el îi va împuia capul cu plângeri. Avea nişte mâncărimi 
teribile! Şi fără unghii cu care să se scarpine, nu-i rămăsese 
decât să sfarme un vas aruncat de ea şi să-şi zgârie rănile 
cu cioburile. 

Se afla în toiul unei scărpinături zdravene când vocea lui 
Sitis spintecă zgomotele după-amiezii. „Pe toţi zeii, lov, 
uită-te la tine!” 

El tresări ca şi când un şofar i-ar fi sunat direct în urechea 
stângă. „Oh! Sitis, m-ai speriat!” Glasul îi era încă răguşit şi 
chinuit, însă era încântat că astă-seară ea se trăsese atât 
de aproape de el. De obicei, duhoarea o ţinea la o 
depărtare de câţiva paşi. „Ce-i asta?” Pentru prima dată, 
băgă de seamă cele trei pâini din braţele ei. Învelitoarea de 
pe capul ei arăta hâită şi faţa îi era plânsă. „Ce s-a 
întâmplat, dragostea mea?” 

„Ce s-a întâmplat? Mă întrebi ce s-a întâmplat? îţi voi 
spune ce s-a întâmplat, lov!” strigă Sitis, cu obrajii în 
flăcări, aruncând pâinile una câte una - pe grămada de 
bălegar. „Dumnezeul tău te-a lăsat de izbelişte. Asta s-a 
întâmplat! Tu rămâi neclintit în neprihănirea ta! încă mai 
zici că îţi va lua apărarea, că într-o bună zi te va ridica 
înapoi la ce-ai fost?” 

„Sitis, spune-mi ce s-a întâmplat ca să te pot ajuta!” 

„Tu nu poţi să mă ajuţi, lov!” Sitis îşi smulse învelitoarea 
de pe cap, dându-şi la iveală părul sluţit. „Singurul mod în 

care mă poţi ajuta este să-L blestemi pe Dumnezeul tău şi 
să mori. Mori! Eliberează-mă din căsnicia asta şi lasă-l pe 
Sayyid să-mi facă ce pofteşte!” Ridică o mână de cenuşă şi 
o aruncă în sus cu atâta forţă încât se prăbuşi la pământ. 
„Lasă-mă să mă duc la bărbatul pe care îl merit!” mai 
spuse, în timp ce zăcea pe jos, în cenuşă şi bălegar. 

lov simţi că îşi pierde suflul. Mintea i se învârtea ca un 
titirez, iar durerea din inimă îi era mai mare acum decât cea 
provocată de bubele înfiorătoare de pe trup. El Şaaai, ajută- 
mă! Ce s-a întâmplat cu părul ei, cu demnitatea ei, cu tăria 
ei? 

„Sitis, uită-te la mine!” strigă el cât putu de tare. Femeia 
de la marginea grămezii de bălegar se zvârcolea de durere. 
„Sitis, vorbeşti fără noimă. Spune-mi ce-ai păţit!” Vorbele îl 
înecară, iar gândul îl oripilă. „Niciodată nu-l voi lăsa pe 
Sayyid să-ţi facă ce pofteşte!” 

Ea încremeni şi îl privi cu ochi păcloşi. „Vreau să dorm din 
nou pe o saltea umplută cu lână, lov. Vreau să beau vin 
îndulcit cu miere, undeva la umbră. M-am săturat de spălat 
vasele de poşircă şi de biciul vrăjitoarei aceleia trândave”. 
Începu să izbească cu pumnii în movila de bălegar. „Te rog, 
lov. Te rog. Blestemă-L pe Dumnezeu şi mori! Te implor! 
Eliberează-mă de chinul acesta!” îşi îngropă din nou faţa în 
mâini şi hohotele îi scuturară umerii. 

lov căută în femeia aceea zdrenţăroasă pe cea pe care 
atâta amar de vreme o numise soţia lui. „Scumpa mea Sitis, 
putem noi să primim de la Dumnezeu binele şi să nu 
primim şi necazurile? Ele vor trece, dragostea mea, dar 
devotamentul meu faţă de tine şi faţă de Dumnezeul meu 
va ţine o veşnicie”. 


„Nuuu!” ţipă ea, ridicându-şi faţa. „Te rog, lov! Te rog, 
încetează!” 

„Sitis, vino la mine!” îi spuse, de astă dată cu blândeţe, 
într-o şoaptă ubia perceptibilă. „Vino la mine, soţia mea”. 

Ea rămase nemişcată şi îl privi lung, fără să scoată o 
vorbă. lov se întrebă, preţ de o clipă, dacă ea îi auzise 
rugămintea. Într-un sfârşit, Sitis începu să se târască, în 
mâini şi genunchi, până în vârful cenuşii pe care şedea el. 
Niciodată nu se apropiase atât de mult fără să-şi acopere 
faţa din cauza duhorii. lov băgă de seamă că i se făcuse 
greață de câteva ori până când ajunse la el. judecând după 
figura ei fragilă şi mişcările fără vlagă, puteau foarte bine 
să fi trecut zile bune de când îmbucase ceva. 

Aşezându-se lângă el, Sitis refuză să-l privească în ochi şi 
se zgâi în schimb la grandiosul palat al lui Sayyid, din 
capătul opus al canionului. 

„le rog, blestemă-L pe Dumnezeul tău, lov. Te rog, fă 
ceva lipsii tic onoare ca să am puterea să nu te mai iubesc”. 

„N-am să-L blestem pe Dumnezeu, Sitis”. 

„Sayyid mi-a tăiat părul în piaţa publică azi, ca plată 
pentru păiiicn aceea”. Arătând cu mâna către cele trei pâini 
reci ce zăceau în cenuşă, începu din nou să plângă. „Eu nu 
sunt puternică, aşa cum eşti tu, lov Nu merit dragostea ta. 
O parte din mine a găsit plăcere în atingerea lui Sayyid. A 
trecut atât de mult de când am simţit mângâierea umil 
bărbat...” îşi acoperi faţa şi se cufundă în tăcere. 
„Blestemă-L pe Dumnezeul tău, lov”, suflă ea, „şi scapă-ne 
pe amândoi din mizeria aceasta! Eu merit un bărbat ca 
Sayyid, iar tu meriţi o femeie bună ca Ca Dina”. 

Cuvintele ei străpunseră sufletul lui lov aidoma unei lame 

încinse „Nu-L voi blestema pe El Şadai, Sitis”. Lacrimile îi 
ardeau bubele de pe obraji. „Te iubesc, soţia mea. Te voi 
iubi întotdeauna”. 

Se întinse spre ea, însă ea se feri, ţipând când văzu 
diformitatea mâinilor lui. „Cum poţi să-ţi păstrezi credinţa 
cu un Dumnezeu care îţi face aşa ceva - care ne face aşa 
ceva?” 

Şi atunci, pe chipul ei se aşternu o oroare ce întrecea 
până şi noaptea tragediilor. 

„El Şadai ne-a făcut asta din cauza blasfemiei mele, din 
cauza idolatriei mele!” Ţâşni în picioare, chircindu-se 
deasupra lui şi apoi se dădu, încet, înapoi. „Este vina mea, 
lov! Copiii mei au murit din vina mea. Casa ne-a fost 
distrusă din vina mea. Tu ţi-ai pierdut degetele din cauza...” 
spuse, cuprinsă de isterie, şi începu să alerge la vale pe 
movila de cenuşă. 

„Sitis, nu, aşteaptă!” Vocea lui slabă fu înghițită de 
canionul imens, însă, spre marea lui uimire - şi uşurare - 
soţia lui alergă direct în braţele Dinei. 

Aşteptând-o pe Sitis în dormitorul său, Sayyid sorbi din 
vinul dulce în vreme ce o servitoare tânără îi făcea vânt cu 
o pană de struţ. Cât fi ia să ducă trei pâini unui soț plin de 
lepră? Fireşte, servitoarele aveau nevoie de timp ca să o 
îmbăieze - cu atât mai mult după ce îl vizitase pe lov pe 
grămada aceea de gunoi. Dar după patruzeci şi unu de ani 
de aşteptare, va gusta, în sfârşit, din fructul oprit al lui Sitis 
a lui. Îşi clăti dinţii cu o gură de vin şi o măsură din ochi pe 
servitoare. Ferindu-şi privirea, fata se folosea de penele 
negre cu pete albe ca să tulbure aerul cald al după-amiezii 
cu mişcări largi, ritmice. 


Vino aici, fato!” îi zise, studiind cea mai proaspătă 
replică tânără a lui Sitis, cu părul lucios ca pana corbului şi 
buzele pline. Deşi, în curând, avea să o posede pe cea care 
fusese singura lui obsesie adevărată, va avea întotdeauna 
nevoie de replicile mai tinere - mai ales că, în ultimul an, 
Sitis era neîngrijită şi se făcuse numai piele şi os. 

Servitoarea lăsă deoparte pana de struţ şi, cu mâini 
tremurânde, îşi netezi rochia fină, de culoarea cerului senin. 

Chiar când o trase în braţele lui, la uşă răsună o bătaie 
violentă. „Stăpâne Sayyid! Aduc veşti urgente de mare 
importanţă!” 

„Aban, ai face bine să fi murit careva, altminteri eşti un 
om mort, prietene!” strigă Sayyid, sărind din scaunul lui. 
Fata se săltă înapoi ca o iapă fâşneaţă, însă el o prinse de 
gulerul rochiei şi o trase mai aproape ca să miroasă tămâia 
pe care ţinea morţiş ca toate fetele lui să o poarte. Era 
parfumul regalității, parfumul cu care se dădea Sitis încă de 
când erau copii. „Ridică-ţi evantaiul! N-am terminat încă”. 
Când el îi dădu drumul, Aban era deja în cameră. 

„Stăpâne, iscoadele noastre s-au întors de curând cu 
vestea că o oaste numeroasă se apropie de Uţ”. Pieptul i se 
umfla şi cobora, iar de pe frunte i se rostogoleau broboane 
de sudoare. 

„Cum? Uţ n-a fost niciodată în război!” zise Sayyid, 
simțind cum sângele îi pierea din obraji. „Ce oaste 
numeroasă ar îndrăzni să ne atace oraşul? lov are un tratat 
de familie cu edomiţii, iar Sitis, cu ismaeliţii”. „În fruntea 
oştii se află fratele lui Sitis, Bildad, şi unchiul Elifaz. 
Iscoadele noastre spun că Bildad comandă cel puţin o mie 
de oameni, iar Elifaz, mai bine de şapte sute. Negustorul 

Ţofar îi însoţeşte şi el, cu un convoi de provizii, probabil 
pentru gospodăria lui lov”. 

„Când ajung?” întrebă, sufocat, Sayyid, cântărind, una 
câte una, strategiile posibile. 

„Înainte de lăsarea întunericului”. Aban se opri. „Se pare 
că tânărul lilihu şi-a îndeplinit misiunea cu succes”, mai 
zise, făcând o plecăciune, cu şi când cuvintele îi pecetluiau 
mormântul. 

Sayyid fu năpădit de o presimţire îngrozitoare. Îşi simţi 
picioarele pironite în pardoseala camerei şi, ca şi când ar fi 
ridicat doi bolovani, le porunci să-l ducă până pe balcon. 
Deznădăjduit, scrută canionul de sub el. Acolo, pe o 
grămadă de gunoi, stăteau aruncate trei pâini - pâinea lui. 
Sitis stătea întinsă lângă soţul ei lepros. 

Ceva înăuntrul lui plesni. 

„Aban”, spuse într-o şoaptă abia perceptibilă. Văzând că 
soldatul nu îi răspunse, se întoarse calm şi îi făcu semn să 
vină lângă balustradă, pe balcon. Aban se supuse fără 
tragere de inimă. Punându-şi o mână pe umărul bărbatului 
aceluia masiv, ca şi când s-ar fi consultat cu un prieten 
apropiat, Sayyid întrebă, „Aban, Cei-fără-de-Nume mai 
lucrează şi acum la casa lui lov?” 

„Da, stăpâne”, răspunse oşteanul precaut. 

„Vorbeşte cu fruntaşul lor. Vreau să o ucidă pe Sitis. 
Acum, în clipa asta. Să ceară ce vrea în schimb!” 

Chiar dacă era tânăr, Aban era deja un războinic înrăit, 
unul aproape de nezdruncinat. Porunca aceasta, însă, îi 
slăbi încleştarea fălcilor aidoma unui cadavru. 

Bătându-l pe obraz, ca să atragă puţin sânge la 
suprafaţă, Sayyid spuse, „Ai o idee mai bună, prietene? Să 

o lăsăm pe Sitis să-i arate fratelui ei Bildad părul, să se 
plângă de casa ei şi că i-am lăsat copiii să putrezească? Sau 
îi vei învinovăţi împreună cu mine pe Cei-fără-de-Nume 
pentru moartea ei şi vei pune sforăielile lui lov pe seama 
unei minţi tâmpite de zei?” 

Privindu-l aspru şi neînduplecat, Aban îi îndepărtă cu 
brutalitate mâna. „Voi transmite porunca aceasta, dar va fi 
ultima dată când îţi voi da ascultare. Am nedreptăţit pe 
prea mulţi, prea multă vreme, primind prea puţin în 
schimb”. Faţa i se schimonosi, ca şi când pe ea se războian 
dezgustul şi un licăr de lăcomie. „Din clipa asta, eu voi cere 
ce vreau pentru a-ţi tăinui secretele. Nu te voi mai numi 
stăpân. lar tu mă vei trata cu respect, tată!” Namila de om 
ieşi cu paşi apăsaţi din încăpere, iar umbletul lui răsună 
până la parter. 

Sayyid rămase încremenit de frică. Mut. Uluit de subita 
furie şi insolenţă a lui Aban. Inima îi bătea nebunește şi îi 
venea greu să se stăpânească. Niciunul dintre copiii 
concubinelor sale nu îndrăznise vreodată să se folosească 
de poziţia lor de progenitură a lui. 

Peste numai o clipă, însă, şocul cedă locul unui zâmbet 
leneş şi strâmb. Pesemne că seamănă cu taică-său mai 
mult decât am crezut. 

Râse din toţi rărunchii. Da, într-o bună zi, Aban s-ar putea 
dovedi vrednic de moştenirea lui. „Dar azi mi te vei 
supune”, zise cu glas tare. 

Vino, fato, poţi să-mi faci vânt pe balcon”, îi porunci apoi 
servitoarei. Întorcându-se spre canion, nu pierdu din ochi 
movila pe care şedea lov. Era pregătit să vadă sfârşitul 
obsesiei lui de o viaţă. 


— lov 2: 11 

Trei prieteni ai lui lov, Elifaz din Teman, Bildad din Şuah, 
şi Ţofar din Naama, au aflat de toate nenorocirile care-l 
loviseră. S-au sfătuit şi au plecat de acasă să se ducă să-i 
plângă de milă şi să-l mângăie. 

S 

strângând-o în brațele sale, Dina o mângâie pe cea care 
altă dată fusese o mândră prințesă ismaelită, dar care 
acum era despuiată de părul şi demnitatea ei. „Sitis, n-am 
nicio îndoială că Sayyid ţi-a făcut asta”, îi zise. Îşi simțea 
gâtul plin de fiere când se gândea la bărbatul care putea 
umili în halul acela. 

Nogahla potrivi cu îndemânare învelitoarea pe capul tuns 
scurt al femeii, iar Dina îi mulţumi din ochi. 

„Nu te mai întorci slujnică în casa lui Bela”, îi spuse apoi 
lui Sitis, care plângea încetişor. „Sayyid te va găsi şi se va 
purta din nou rău cu tine”. Aplecându-se pentru a întâlni 
privirea femeii, adăugă, „Vei veni să locuieşti cu mine şi cu 
Nogahla în peştera văduvei Orma”. 

„Nu! Nu pot. Nu vreau!” Ochii lui Sitis deveniră, pe 
neaşteptate, sălbatici şi alarmaţi, oglindind confuzia din 
jurul lor. Canionul răsuna de cântece vesele de copii, de 
tamburine şi triluri de fluiere. 

Dina ar fi vrut să o liniştească sau măcar să o întrebe de 
ce reacţionase cu atâta vehemenţă, însă la doar câţiva paşi 
de ele, tribul deşertului bontănea şi zgâria pereţii casei lui 
lov, bătându-şi joc cu glas tare de durerea lui. Nevasta lui 
lov începu să se îndepărteze cu paşi grei de grămada de 
bălegar. 

„Sitis, aşteaptă!” strigă Dina în urma ei, aruncându-i 

Nogahlei o privire întrebătoare. Poate că ea putea ghici ce 
se ascundea dincolo de şovăiala femeii. Fata, însă, se 
mulţumi să scuture din umeri, aşa că Dina mai făcu o 
încercare. „Ştiu că nu e decât o peşteră, Sitis. Nu seamănă 
cu locurile cu care eşti tu obişnuită, dar...” 

„Nu!” strigă Sitis întorcându-se spre ea. „Nu pot aduce 
dezastrul asupra văduvei, asupra ta şi a Nogahlei!” 
Răsucindu-se pe călcâie, mai făcu un pas. „[ineţi-vă 
departe de mine! Voi aduce blestem şi asupra voastră!” 

Apucând-o de mână, Dina simţi fiecare oscior al figurii 
scheletice dinaintea ei. Sitis se zbătu vitejeşte, însă puterea 
îi era slăbită de foame şi oboseală. 

„Ssst”, o alină Dina, „povesteşte-mi ce s-a întâmplat. 
Spune-mi de ce ţi-e atât de frică”, o rugă, făcându-i semn 
Nogahlei să urce pe movila de cenuşă de unde lov gesticula 
sălbatic, plângând. Sitis se prăbuşi, în sfârşit, la pământ, în 
braţele ei. 

„Mi-e teamă de El Şadai, Dina”, spuse printre sughiţuri 
sălbatice. „Toată tragedia noastră este pedeapsa Lui pentru 
blasfemia mea, pentru idolatria mea. Pentru că El Şadai 
este mânios pe mine”, mai spuse, sprijinindu-se moale de 
ea, ca un copil în poalele mamei sale. 

Dina îngădui unei tăceri prelungite să pregătească inima 
femeii şi apoi o ridică în capul oaselor ca să o poată privi în 
ochi. „Şi cine te-a convins că aceasta este pedeapsa lui 
lahve? Ţi-a descoperit El Şadai însuşi lucrul acesta?” 

„Nu ştiu”, răspunse Sitis, ferindu-şi privirea, incapabilă 
să-şi ascundă disconfortul. „Nu tocmai”. 

„Atunci poate că lov, preotul casei tale, ţi-a spus că 
tragediile au fost judecata păcatelor ta/e?” Dina aşteptă, 

băgând de seamă o mică scânteie de speranţă în privirea 
amorţită a femeii. 

„Cred că lov a încercat să-mi spună că fricile mele sunt 
neîntemeiate, când am fugit plângând de lângă el”. Dina 
văzu descătuşarea lacrimilor dătătoare de viaţă ce se 
rostogoleau pe obrajii lui Sitis. „Dar Dina, ce alt motiv ar 
putea exista pentru această pedeapsă? lov în mod certnu o 
merită. Atunci eu trebuie să fi fost de vină. Sunt nevrednică. 
Nu înţelegi?” 

Dina îi luă cu tandreţe faţa între mâinile sale. „Înţeleg 
mai limpede decât crezi, prietena mea”. 

Ridicându-şi nedumerită capul, Sitis îi întoarse o frunte 
încruntată. 

Dina râse de ironia situaţiei. „Poţi spune cu sinceritate că 
eu - Dina lui Sihem - nu înţeleg ce înseamnă să te simţi 
nevrednică?” 

Sitis încercă să-şi ferească privirea. 

„Nu, nu te uita în altă parte. Uită-te la faţa mea, Sitis! Nu 
este urmă de ruşine pe ea. Nu acum”. 

Ochii lui Sitis trădau o emoție nouă. Cu tristeţea se 
împletea acum compasiunea. „Poveştile acelea nu pot fi 
adevărate, Dina. Am văzut cine eşti tu cu adevărat. Tu nu l- 
ai fi putut ademeni pe prinţul Sihem într-o căsătorie falsă şi 
nici n-ai fi putut avea vreun amestec în complotul criminal 
al fraţilor tăi”. 

Dinei i se opri inima în loc. lată, pe scurt, povestea pe 
care negustorii şi păstorii o depănaseră vreme de douăzeci 
şi unu de ani. „Nu, Sitis. Nu l-am ademenit pe prinţul Sihem 
şi n-a fost niciun complot. Cu toate acestea, am păcătuit în 
relaţia mea cu prinţul, iar mâinile pătate de sânge ale 

fraţilor mei m-au dus în Canaan odată cu prada luată de la 
sihemiţi. Mi-a fost ruşine de aceste păcate vreme de 
douăzeci de ani, dar El Şadai m-a iertat. El mi-a îndepărtat 
ruşinea şi m-a făcut mai bună decât înainte”. 

Lacrimile lui Sitis conteniră şi fură înlocuite de văpăi 
incandescente. „El Şadai nu mă va ierta niciodată, iar viaţa 
mea nu va fi niciodată mai bună ca înainte, Dina. Copiii mei 
nu mai sunt. Casa mea este distrusă. Soţul meu...” 

„Eu vorbesc despre tine, Sitis”, o întrerupse Dina. „Iu vei 
fi mai bună. Nu copiii tăi sau posesiunile tale. Tu. lahve îţi 
poate şterge ruşinea şi poţi deveni mai curată, mai 
completă decât ai fost vreodată”. 

„Poate că El Şadai îi iartă pe alţii, dar nu pe cineva ca 
mine, care am rostit blasfemii la adresa Lui şi L-am 
blestemat”. 

„El Şadai iartă pe oricine îi cere acest lucru”, îi zise Dina, 
(intuind-o cu o privire neînduplecată. Ea însăşi cunoştea 
îndeaproape zbaterea aceea tainică dintre îndoială şi 
tânjire. Tăcerea deveni stânjenitoare, însă niciuna dintre 
femei nu era dispusă să-şi ferească privirea - până când 
atenţia le fu atrasă de o mişcare în (arână. 

Pupu-pu. O pupăză gătită cu o creastă neagră cu roz 
spinteca ţărâna cu ciocul ei lung, îmbăind văzduhul în nisip. 
Creatura aceea mică şi măiastră nu avea nicio idee despre 
semnificaţia pe care o purta, însă lahve o cunoştea. Şi Dina 
ştia că era de datoria ei să facă cunoscută şi altora 
comoara aceea deosebită. 

„Ştiai că pupăza a devenit, în ultima vreme, un semn al 
prezenţei lui Dumnezeu în viaţa mea, stăpână Sitis?” se 
destăinuirea. „Nu un idol pe care îl venerez, şi nicio 

întruchipare a lui El Şadai însuşi, ci un semn de aducere 
aminte a grijii Sale vegheatoare până şi faţă de cele mai 
neînsemnate creaturi”. Luând-o pe Sitis de mâini, îi spuse, 
„Dacă lahve trimite o pupăză ca să îmbărbăteze pe cei cu 
inima zdrobită, să nu ierte oare acelaşi Dumnezeu pe 
oricine Îi cere acest lucru, oricât de nevrednic ar fi?” 

Chipul lui Sitis se lumină de o strălucire nesigură, iar 
vocea ei răsună cu o claritate nouă. „Cum să îi cer să mă 
ierte?” Tremurai îi reveni, însoţit de trilurile pupezei şi de 
bolboroseala ei uşoară. „Dacă lahve are puterea de a 
comanda zborul unei pupeze, m-ar putea, cu uşurinţă, lovi 
de moarte. Eşti sigură că mă va ierta dacă îi cer acest 
lucru?” 

Dina se uită la pasărea ce alerga pe pardoseala prăfuită a 
canionului şi se cutremură şi ea, însă de bucurie la gândul 
restaurării soţiei şi căsătoriei lui lov „Lahve nu te va lovi de 
moarte, prietena mea, şi te va ierta”. Vorbele îi sunau mai 
sigure decât se simţea ea însăşi. Şi totuşi, lov o ajutase să 
creadă că îndurarea lui El Şadai se revărsa asupra oricărei 
femei oropsite a cărei inimă era cu adevărat penitentă. 
„Haidem să-i spunem soţului tău. El ne poate arăta 
următorul pas”. 

În clipa în care femeile se îndreptară spre mormanul de 
cenuşă pe care şedea lov, se auzi bontănitul zgomotos 
stârnit de apropierea grabnică a unei cămile. 

„Este Elihu!” strigă Sitis, uitându-se peste umărul Dinei şi 
fluturând sălbatic din amândouă mâinile. Chipul ei fu 
inundat de bucurie, însă tot atât de brusc, dezamăgirea îi 
sugrumă speranţele. Acoperindu-şi gura cu palmele, şopti, 
„Este singur, Dina. Unchiul Elifaz şi fratele meu au refuzat 

să ne dea o mână de ajutor”. Lăsându-şi mâinile să-i 
atârne, păşi înspre grămada de bălegar. „Pesemne că El 
Şadai este singurul care ne mai poate salva acum”. 

Din bucătăria lui lov, Aban se uita pe furiş, pe sub 
intrarea boltită, la cămila şi călăreţul ce se apropiau. 
Conducătorul sfrijit şi şleampăt al Celor-fâră-de-Nume se 
uita prosteşte şi îl împingea, încercând să vadă pe după el. 
„Cine-i pe cămila aceea?” 

Aban îşi aminti lui însuşi să respire pe gură ca să evite 
duhoarea emanată de suflarea bătrânului şi care avea 
puterea de a topi şi pielea de pe un şarpe. Cum s-o fi ridicat 
un om atât de abject la conducerea a sute de oameni? îl 
privi cu luare-aminte pe banditul deşertului. Categoric, 
omuleţul nu putea ţine piept niciuneia dintre scursurile din 
ceata lui, dar pesemne că era tot atât de şiret pe cât era de 
respingător. 

Izgonindu-şi gândurile despre hoţul cel bătrân, îşi 
îndreptă din nou atenţia spre curtea şi canionul ce i se 
întindeau înainte., Nu-l cunoşti pe bărbatul de pe cămilă, 
dar amândoi ar trebui să ne temem de el”. Cel-fără-de- 
Nume se îndreptă de spate, dezvăluind găurile în care 
locuiseră altă dată dinţii săi din faţă. „Eu nu mă tem de 
nimeni, căpitane, nici măcar de tine”. 

Mişcându-se mai iute decât o lovitură de cobra, Aban îl 
înşfăcă de gât şi îl ridică în aer. „Atunci eşti un nesăbuit, 
bătrâne!” Scuipând ca un câine bătut, banditul se prinse cu 
amândouă mâinile de antebraţul lui şi îi ceru, printre 
sughiţuri, îndurare. Când îi dădu drumul, omul se împletici 
şi se sprijini cu o mână de zid. „Planurile noastre trebuie să 
se schimbe”, spuse Aban cu un aer absent şi ochii aţintiţi 

asupra lui Elihu, care descăleca de pe cămilă chiar dincolo 
de zidul frânt al curţii. 

„Bun. Pentru că n-am răbdare cu răpirile”, şuieră ticălosul 
printre dinţi. Dislocând, pesemne, vreun rest din friptura de 
miel pe care Sayyid o pusese la dispoziţia bandiţilor la masa 
de prânz. Întorcându-se în direcţia din care venea zgomotul, 
Aban băgă de seamă că omul îl privea cu interes. 
„Nădăjduisem că jupânul Sayyid îmi va porunci să o ucid pe 
stăpâna Sitis, nu să o răpesc”. 

„Nu!” mugi Aban, iar Cel-fără-de-Nume se dădu înapoi, 
împleticindu-se. „Planul rămâne să o răpeşti. Să nu te atingi 
de stăpâna Sitis, pricepi?” 

„Bine. Bine”. Îşi ridică amândouă mâinile mânjite cu 
funingine în văzduh, în semn de predare. „Ce crezi că vrea 
jupânul Sayyid să facem cu femeia acum, când a sosit noul 
nostru vizitator?” în ochii mărgelaţi şi în zâmbetul 
încrezător al banditului dansa suspiciunea. 

Ghicise oare, într-un fel sau altul, că răstălmăcise 
porunca criminală a lui Sayyid? în orice caz, el nu avea de 
gând să lase să i se întâmple vreun rău lui Sitis. Femeia 
semăna leit cu mama lui, aşa cum şi-o aducea aminte 
înainte ca Sayyid să o vândă negustorilor egipteni. Acelaşi 
spirit înfocat care o susţinea pe stăpâna Sitis prin greutăţile 
pricinuite de Sayyid sălăşluise şi în mama lui, dându-i 
puterea de care avea nevoie pentru a sluji un asemenea 
om. 

„Eu mă voi îngriji de facerea planurilor, bătrâne. Tu ai 
grijă să-mi îndeplineşti ordinele”, îi zise, aplecându-se spre 
el ca să-l poată privi în ochi. „Acum, întoarce-te la lucru 
până când te chem din nou!” 


Văzând privirea sălbatică din ochii bărbatului, îl trecu un 
hor pe şira spinării. Nebunul acesta venit din pustie era 
destul de imprevizibil încât să-i ignore şi pe el, şi pe Sayyid. 
Singurul motiv pentru care Cei-fără-de-Nume li se supuneau 
câtuşi de puţin era fluxul constant de hrană ce li se oferea 
şi adăpostul de deasupra capetelor lor. Din fericire, nu 
păreau prea grăbiţi să se întoarcă în deşertul lor sterp şi la 
mâncărurile lor din ierburi sărate şi rădăcini de copaci. 

Văzând silueta lui Elihu legănându-se pe cămila în galop, 
lov îşi simţi inima bătându-i cu putere. Dacă nu ar fi fost 
copleşit de mâhnire din cauza umilirii de care avusese parte 
soţia sa, poate că întoarcerea tânărului i-ar fi adus oarece 
speranţă. 

„Nogahla, trebuie să te duci şi să o convingi pe Sitis să 
urce până aici, ca să vorbesc cu ea”. Glasul lui lov abia 
dacă era o şoaptă. Încercările de a striga îi redeschiseseră, 
pesemne, rănile din gât, pentru că acum scuipa sânge în 
singurul bandaj curat pe care Nogahla i-l distribuise pentru 
ziua aceea. 

„Stăpâne lov, sunt sigură că stăpâna Dina se străduieşte 
chiar acum să o convingă să facă asta, dar trebuie să ai 
încredere în El Şadai să-şi facă lucrarea”, îi răspunse fata, 
care şedea aproape de el, simțindu-se tot atât de în largul 
ei ca propria lui fiică. 

În timp ce o privea pe Dina în eforturile ei, se rugă în 
tăcere ca ea să fie înţeleaptă, iar Sitis să aibă o inimă 
receptivă. 

EI Şadai, aş putea îndura de zece ori durerea rănilor mele 
dacă ai vindeca-o pe scumpa mea solie. Te rog, lahve, 
cerceteaz-o în deznădejdea ei şi leagă-i rănile lăuntrice! 


Când Sitis se întoarse la movila de cenuşă şi îşi ridică 
privirea spre lov, ceva era schimbat în înfăţişarea ei. Dina 
stătea la poalele mormanului cu ochi scânteietori şi un 
zâmbet glorios pe chip. lov îi aruncă o privire întrebătoare. 
Femeia îşi împreună mâinile la buze într-o rugăciune de 
mulţumire şi atunci lov ştiu. Sitis era, într-adevăr, tămăduită 
- pe dinăuntru şi pe dinafară. 

începu să plângă. Hohote tăcute îi scuturau întreaga 
făptură. 

Cuprinsă de panică, Nogahla se ridică în picioare, 
gesticulând sălbatic. „Stăpână, stăpână! Ceva îngrozitor se 
petrece cu stăpânul lov! Vino degrabă!” 

Încercând să o potolească pe adorabila sa fiică cuşită, lov 
zâmbi şi îi făcu semn să tacă. Apoi, îşi întinse braţele spre 
soţia lui, care începu să plângă şi să zâmbească şi pe urmă 
să râdă. Câtă vreme trecuse de când o văzuse râzând? 

Sitis îşi forţă picioarele să urce pe grămada de bălegar, 
dar cu cât se agita mai mult, cu atât se afunda în murdărie. 
Pentru că se împiedică în repetate rânduri, clipele îi păreau 
o eternitate. Când înţelese ce se petrecea, Nogahla îşi 
prefăcu strigătele într-un dans fericit, executat în vârful 
movilei. Dintr-o suflare, Dina fu lângă Sitis şi o ajută cu o 
mână să urce. Însă chiar înainte să cadă în braţele lui lov, 
Sitis se opri şi rosti printre lacrimi, „Vreau să mă agâăţ de 
tine, soţ al meu! Vreau să te ţin strâns în braţe şi să-ți 
şoptesc la ureche”. Uitându-se la Dina, o luă pe Nogahla de 
mână - şi din câte îşi amintea lov, aceea era prima dată 
când Sitis o atingea pe cuşită. „Sau poate că mai degrabă 
aş striga în gura mare de pe altarul din vârful muntelui”. Cu 
glas tremurând, cercetă faţa soţului ei. „Dina a spus că 

dacă îi cer lui El Şadai să mă ierte, El o va face”. 

lov ar fi vrut să o mângâie pe obraz, însă nu îndrăznea să 
se mişte, de teamă ca nu cumva să se trezească din vis. 
Însă visul lui se întinse spre el şi îl mângâie pe obraz. 

„lov”, strigă Sitis, „mă va ierta lahve al tău?” 

„Da!” scârţâi încrezătoare Nogahla şi apoi îşi struni iute, 
cu amândouă mâinile, buzele şi îşi mută privirea penitentă 
de la o faţă la alta. lov se minună de credinţa ei adevărată 
şi simplă. 

„Prietena noastră are dreptate, ca de obicei”, încuviinţă 
apoi cu o sclipire în ochi. Două miracole îi stârniră mirarea 
în timp ce acoperi, nesigur, mâna pe care soţia lui i-o 
aşezase pe obraz. Mai întâi, acela că durerea nu Îl 
copleşise, iar apoi, faptul că Sitis nu se trase înapoi. „În 
mod normal, aş sacrifica un miel pe altar pentru păcatele 
tale, dar El Şadai cunoaşte intenţiile inimilor noastre, 
dragostea mea”. 

În clipa aceea, un bocet sfâşietor le captă atenţia şi toată 
lumea se întoarse spre Elihu. Tânărul se prăbuşise în 
genunchi la marginea grămezii de gunoi. „Nuuu! Nu poţi fi 
tu, Abba”. Începu să-şi smulgă şuviţe groase din păr şi din 
barbă. „Ima mea, arăţi înfometată!” Plângând, îşi îngropă 
faţa în mâini. Sitis cobori să-l mângâie, însă când îl 
îmbrăţişă şi învelitoarea îi căzu de pe cap, bărbatul deveni 
de nemângâiat. „Dumnezeul părinţilor mei, Dumnezeul lui 
Avraam, fie ca El Şadai să răsplătească de o sută de ori răul 
care vi s-a făcut!” Zvârlind cu cenuşă în aer, îşi spălă părul 
şi barba în pulberea fină şi cenuşie a jalei. 

„Du-te la el, Dina”, şopti lov. Lacrimi noi îi umeziră cutele 
în care adineauri fuseseră lacrimi de fericire. „Poate că faţa 

ta frumoasă îl va mai înveseli”. 

„Nu cred că ceea ce am de spus îl va mângâia”, răspunse 
Dina, făcând din nou aluzie la răspunsul pe care îl avea de 
dat unei posibile cereri în căsătorie din partea lui Elihu. lov 
vorbise adesea cu ea despre posibilitatea aceasta, însă ea 
se încăpăţânase să rămână la convingerea că Elihu merita o 
tânără credincioasă şi bună. 

„Atunci, rămâi neclintită în hotărârea ta? Ai decis să 
refuzi căsătoria cu Elihu?” 

Dina încuviinţă din cap şi şopti, „Voi doi trebuie să 
împărţiţi momentul acesta cu Elihu. Dar la vremea potrivită, 
dacă îmi va cere să fiu soţia lui, voi insista să se 
căsătorească cu o mireasă pură şi virtuoasă”. Dina îşi plecă 
ochii, iar lov îi acceptă decizia, chiar dacă era convins că o 
femeie ca ea ar fi fost o binecuvântare pentru Elihu. 

„Oh, Abba, îmi pare rău că a durat atât de mult”, îşi 
începu Elihu, în cele din urmă, urcuşul. Din barba şi de pe 
mâinile umezite de lacrimi i se prelingeau cenuşă şi 
murdărie. Sitis venea în urma lui, cu capul plecat. 
Instinctele ei materne păreau a respecta nevoia lui Elihu de 
a jeli, aşa că, deocamdată, îşi lăsă deoparte propriile veşti 
bune. 

„Nu trebuie să-ţi pară rău că ai-zăbovit atât, Elihu”, spuse 
lov. „Ştiu că suntem o privelişte şocantă”. În vreme ce Elihu 
urca în tăcere. lov schimbă o privire încurajatoare cu Dina. 
Nu putea decât să spere că Elihu va accepta cu graţie 
decizia ei. 

„Abba lov, au vrut să se întrunească înainte de a veni în 
Ut”, începu tânărul, rămas fără suflu când ajunse în vârf. „Şi 
n-am putut da de Bildad. Mânat de secetă, a plecat să-şi 

pască turmele în părţile îndepărtate ale Deşertului din 
Răsărit. Şi pe urmă, am fost nevoiţi să aşteptăm să se 
întoarcă caravana lui Ţofar din Gaza. Sabeenii i-au furat caii 
la Elath, dar, mulţumiri fie aduse lui El Şadai, caravana lui a 
ajuns teafără până la Gaza”. 

lov realiză, brusc, că scuzele lui Elihu nu aveau nicio 
legătură cu zăbovirea la poalele grămezii de cenuşă. 
Tânărul îşi cerea iertare pentru că zăbovise un an de zile pe 
drum şi vorbea de parcă... 

Oprindu-se din urcat, Sitis strigă, „Bildad? Ai spus Bildad? 
Vine fratele meu? Şi Elifaz şi Ţofar?” 

Cernând parcă grâul de neghină, mintea lui lov nu reţinu 
decât numele - Elifaz, Bildad, Ţofar. Elihu se întoarse, 
uitându-se când la lov, când la Sitis. 

Pesemne că abia atunci înţelesese pe deplin cât de mare 
era surpriza lor. „Oh, îmi pare rău că nu v-am spus de cum 
am ajuns!” Se prăbugşi în genunchi în murdărie, la picioarele 
lui lov. „Elifaz şi Bildad aduc o oştire numeroasă în apărarea 
ta, iar caravana lui Ţofar este încărcată cu ierburi pentru 
rănile tale. Vor ajunge înainte de apus”. 

Sitis ţipă de bucurie. Elihu dădu să-l prindă pe lov de 
mâini. În clipa aceea, însă, băgă de seamă vârfurile 
degetelor roase de boală. „Abba. Unde îţi sunt degetele?” 
Oroarea de pe chipul lui se prefăcu în furie faţă de Dina. 
„Tu! Tu i-ai făcut asta!” 

Înainte ca lov să apuce să îi ia apărarea, Nogahla se 
ridică în picioare lângă Dina şi strigă, „Stăpâne Elihu, nu 
vorbi aşa cu stăpâna mea!” „Nu te mai apropia de Abba 
lov!” strigă Elihu, întorcându-se spre Dina, care stătea în 
picioare lângă lov, ca o floare veştejită. „Abia dacii te califici 

ca moaşă şi aproape că l-ai ucis cu ierburile şi poţiunile 
tale!” 

„Elihu, ajunge!” lov îşi simţea inima în gât, fapt care îi 
făcea glasul şi mai slăbit. „Sayyid a avut grijă ca niciun 
doctor din Uţ să nu se atingă de mine. Dacă n-ar fi fost 
Dina, aş fi murit demult”. 

Elihu se întoarse şi lov tresări văzând ura înverşunată de 
pe chipul lui. „Dacă n-ar fi fost Dina, niciuna din tragediile 
acestea nu ti-ar fi luat cu asalt casă, de la bun început”. 

O tăcere încremenită se aşternu peste dealul de cenuşă. 
Dina se schimbă La faţă aidoma unui zid de piatră aflat sub 
asediu. După ce îşi recăpătă o oarecare stăpânire de sine, 
făcu un pas înainte şi zise, „Vino, Nogahla...” 

„Nu, am spus să stai departe de el!” ţipă Elihu, vârându- 
se între Dina şi lov. Dina se împiedică şi se rostogoli cu 
capul înainte în josul movilei de cenuşă şi făptura ei 
frumoasă ateriză nemişcată la poale. 

lov nu văzu decât o umbră neagră, iute şi înceţoşată, şi 
apoi auzi un icnet, un trosnet şi o altă rostogolire. La urmă, 
Elihu zăcea lângă Dina, la baza grămezii, frecându-şi falca 
şi blestemând cu glas tare. 

În picioare, lângă lov, stătea Aban. Avea o mână întinsă 
spre el, plină de compasiune. „Stăpâne lov, eşti teafăr? Te-a 
lovit?” 

„Nu, fireşte că nu”, răspunse iov tulburat, ameţit. 
Căpitanul lui Sayyid se purtase cu bunătate în ultimele luni, 
ba chiar apologetic. Dar de ce ar proteja-o pe Dina - fi de 
ce îşi face griji pentru mine? 

Între timp, Nogahla ajunse la poalele dealului, lângă Dina, 
plângând şi îmbrăţişându-şi stăpâna, iar Sitis alunecase pe 

cenuşă în jos ca să îngrijească de falca lui Elihu, care se 
umfla cu repeziciune. 

„Ce ţi-a venit, Aban?” Glasul lui lov abia dacă era o 
şoaptă, dar nu mai conta. Namila de om se retrăgea deja la 
baza grămezii de cenuşă. 

Elihu se trase înapoi, iar Sitis îl adăposti în braţele ei ca 
pe un copil. Aplecându-se deasupra lor, Aban îşi însoţi 
promisiunea cu un avertisment, „Nu-l voi mai lovi, stăpână 
Sitis, câtă vreme se poartă respectuos cu Dina”. 

„Aban, ajut-o pe Dina”, gemu Nogahla printre sughiţuri. 
„Trebuie să o duc acasă, în peştera văduvei Orma”. 

Bărbatul acela imens îşi puse mâna uriaşă cu tandreţe pe 
obrazul Nogahlei. „Are să fie bine, micuță cuşită. Vezi, îşi 
vine în fire”. Lăsându-se în genunchi, o luă pe Dina în braţe, 
de parcă n-ar fi cântărit mai mult decât un sac de orz. Lui 
lov i se strânse inima văzând tandreţea căpitanului. Inima 
uriaşului se înmuiase considerabil în timpul discuţiilor lor 
singuratice purtate în miez de noapte, pe mormanul de 
cenuşă. 

„Arată-mi unde este peştera căreia îi ziceţi casă”, zise 
Aban, îndepărtându-se câţiva paşi. 

Elihu îşi ţinti cuvintele veninoase spre spinarea lui. „Oh, 
deci şi tu ui căzut sub vraja Dinei şi a cuşitei sale. Ţi-ai 
împărţit şi patul cu ele?” Căpitanul se uită înapoi, 
aruncându-i o privire ce făgăduia o retribuţie viitoare. lov se 
temea pentru strălucitul său discipol care vorbise cu atâta 
imprudenţă. 

„Elihu!” îl dojeni, însă glasul îi era umbra unei şoapte. 

Palma lui Sitis îşi atinse scopul şi tânărul îşi ţinu pliscul. 
Împingându-l din braţele ei, femeia se ridică în picioare. „Ţi- 

ai pierdut orice bun-simţ cât ai fost plecat, fiule! Mă rog ca, 
până mă întorc, să-ţi dai seama că Dina merită deopotrivă 
respectul şi gratitudinea ta”, îi zise, grăbindu-se să-l prindă 
din urmă pe Aban. În timp ce o ducea pe Dina în braţe, 
căpitanul o liniştea cu blândeţe pe Nogahla. 

lov mai avusese inima frântă în mii de bucăţi, însă 
văzându-l pe Elihu izbind furios cu pumnii în cenuşă, se 
simţi zdruncinat în duhul lui. Dorinţa lui de cunoaştere era 
un sol fertil, iar Ţofar era singurul grădinar care ar fi putut 
cultiva asemenea roade putrede precum cele cu care 
aruncase în Dina. lov deplânse din nou faptul că fiica lui 
lacov îndurase, încă o dată, acuzaţii nedrepte. E/I Şadai, se 
vor opri vreodată acuzatorii ei? 

Rugăciunea îi fu întreruptă abrupt de ghearele reci şi 
ascuţite ale fricii. Doi dintre Cei-fără-de-Nume se furişau 
precum hienele deşertului în urma lui Aban şi a celor două 
femei, urmărind trupa, deloc bănuitoare, până la 
ascunzătoarea din peştera văduvei. Încercă să ţipe ca să-i 
avertizeze, însă ura zgomotoasă a lui Elihu îl împiedică să 
se facă auzit. 

Dina simţi nişte braţe puternice ridicând-o şi purtând-o 
pe sus. O briză uşoară îi umfla învelitoarea, făcându-i capul 
şi părul să atârne pe braţul puternic ce îi slujea de pernă. 
Nu avea tăria de a se mişca sau de a vorbi. Deschizând 
ochii, văzu pe cerul după-amiezii nori albi şi pufoşi, în 
depărtare se auzeau cântece de pupăză. Şi sporovăială 
Nogahlei. „Aban, este teafără? Uite, a deschis ochii. 
Stăpână? Te simţi bine?” Vocea liniştitoare a lui Sitis potoli 
tulburarea fetei. „Nogahla, are să fie bine. Trebuie să o 
ducem în peştera Ormei, unde ne putem îngriji de rana de 

la cap. A căzut pe un ciob de oală”. 

Dina deveni vag conştientă de o căldură umedă şi 
lipicioasă în zona cefei şi îşi ridică ochii spre omul ce îi 
mijlocea transportul. „Aban?” încercă să scape din braţele 
lui, dar el îşi înteţi strânsoarea, trăgând-o spre pieptul său şi 
şoptindu-i, „Stai liniştită, frumoasă Dina. Nu-ţi fac niciun 
rău”. Îşi simţi gâtul strângându-se de emoție. Cine o mai 
ţinuse sau îi vorbise cu atâta bunătate în afară de Sihem? 
Doar lov. 

Cineva Îi scoase învelitoarea de pe cap şi o mângâie pe 
frunte. „Odihneşte-te, Dina. Eu şi Nogahla suntem cu tine”. 
Deasupra ei se ivi, legănându-se în pas cu umbletul 
bărbatului aceluia uriaş, faţa senină a lui Sitis. 

Auzi apoi suspinele Nogahlei şi simţi mâna fetei 
mângâindu-i picioarele. „Pe cărarea aceasta în sus”, dădea 
ea instrucţiuni. „Ai grijă pe unde calci. Să nu o scapi, Aban!” 

Dina simţi huruitul râsului lui Aban adânc în pieptul lui şi 
băgă de seamă familiaritatea cu care Nogahla îi rostea 
numele. Cuşita văzuse de mult bunătate în acest bărbat şi, 
de câteva săptămâni bune, Aban îşi îndrepta atenţiile către 
ea. Oh, capul o durea prea tare ca să se gândească la cât 
de complicată ar fi relaţia lor! 

„Am ajuns”, spuse cuşita, dând fuga în peşteră, în vreme 
ce Aban şi Sitis aşteptau afară împreună cu Dina. 

„Stăpână Sitis”, începu Aban şovăitor, „ştiu că tatăl - 
vreau să zic, stăpânul Sayyid a păstrat...” 

„Cum?” strigară Sitis şi Dina în acelaşi timp, cu un icnet, 
întrerupând orice plănuise Aban să spună. 

Închizând ochii şi slobozind un oftat adânc, Aban păru să 
caute pe chipul lui Sitis aprobarea. „Stăpână Sitis, mama 

mea a fost concubina lui Sayyid vreme de mulţi ani. A fost 
favorita lui pentru că totul la ea îi amintea - ei bine, de 
line”. 

Dina îşi aminti că Sitis îi povestise despre servitoarele din 
casa lui Sayyid şi despre asemănarea lor uniformă cu 
obsesia lui. 

„Unde este mama ta acum, căpitane?” întrebă Sitis, plat. 

Dina simţi cum Aban se înclină subtil spre Sitis în timp ce 
îi răspunse, cu glas întretăiat şi neliniştit. „Sayyid a vândut- 
o unor negustori egipteni pe când aveam doisprezece ani, 
pentru că venise timpul să-mi încep pregătirea militară. S-a 
temut că cocoloşelile ei vor interfera cu drumul meu spre 
bărbăţie”. Un oftat o ridică în sus şi în jos în braţele lui. 
„Sayyid mi-a fost singura forţă călăuzitoare. L-am ascultat 
orbeşte - până azi. Ce am zărit pe faţa lui în după-amiaza 
aceasta m-a făcut să regret rolul pe care l-am jucat în 
suferinţa ta”. 

Dina vedea limpede că în ochii lui Sitis se dezlănţuise o 
bătălie. Îl putea oare ierta pe cel ce fusese arma letală a 
duşmanului ei? 

După o clipă de ezitare, Sitis se ridică pe călcâie şi prinse 
obrajii lui Aban între palmele ei. Cu glasul încărcat de 
emotie, îi spuse. 

„Oh, Aban, îmi pare rău că ai crescut fără dragostea unei 
mame!” 

Dina simţi braţele lui Aban încordându-se. „N-are 
importanţă. Azi mi-am declarat poziţia de moştenitor al lui 
Sayyid”. Se îndreptă de spate şi pe buze îi miji un rânjet. 
„Să spunem că nu m-a contrazis şi că actualmente suntem 
în tratative”. 


Dina încercă să ridice capul, însă durerea îi restricționa 
capacitatea de mişcare. Totuşi, trebuia să-l pună în gardă. 
„Aban, nu poţi duce tratative cu un şarpe. Loveşte fără 
motiv şi fără a fi provocat”. Efortul de a vorbi făcură norii să 
se învârtă. 

Sitis continuă de unde se epuizase puterea Dinei. „Dacă 
Sayyid are vreo idee că ne-ai ajutat, pe mine sau pe lov, te 
va ucide, Aban - fiu sau ne-fiu. El nu-şi este loial decât 
sieşi”, îi zise, scoţându-şi învelitoarea de pe cap şi dându-și 
la iveală părul ciuntit. Dina simţi pieptul lui Aban umflându- 
se cu un geamăt. 

„Stăpână Sitis, n-am avut nici cea mai mică idee!” Pentru 
prima dată în toată această nenorocire. Dina văzu în ochii 
lui Aban o scânteie. „Vă dau cuvântul meu”, spuse el când 
Nogahla ieşi din peşteră împreună cu văduva Orma, „până 
la apus veţi avea hrană şi cele necesare în această 
peşteră”. 

„Ei bine, tinere”, spuse văduva, ale cărei gingii roz 
dădeau la iveală un zâmbet golaş, „nu vom refuza o pâine”. 

În faţa mulţumirilor ei modeste, toată lumea râse. 

Mei vedea mai multă pâine decât ai mâncat într-un an de 
zile, văduvo”, îi zise Aban şi expresia i se înmuie când se 
întoarse spre Sitis. „lar tu, stăpână, o vei vedea pe doica pe 
care n-ai mai văzut-o de mai bine de un an”. 

„Oh, Aban!” exclamă Sitis, zvârlindu-şi braţele în jurul 
gâtului uriaşului şi zdrobind-o pe Dina între ei. 

Dina se strădui să nu se agite şi fu cât pe ce să 
protesteze când o altă voce îi veni în ajutor. „Ajunge! 
Ajunge! O striviţi pe stăpâna mea!” strigă Nogahia, 
strecurându-se între Aban şi Sitis şi schimbând o privire 

fugară cu bărbatul care, după toate aparențele, îi furase 
inima. 

Din pieptul lui Aban erupse un râset profund, rezonant, 
care vibră în umărul Dinei. „Bine, bine, micuță cuşâtă. Unde 
să o pun pe această stăpână a ta?” 

Nogahla sporovăi mai departe despre ospitalitatea 
văduvei Orma şi despre aranjamentele lor pentru dormit. 
Dina aruncă o privire peste umărul lui Aban şi, iată, pe 
fundul potecii pietroase, ghemuiţi după nişte bolovani, 
stăteau doi vagabonzi jegoşi. Când Aban se aplecă pentru a 
intra în peşteră, se mai uită o dată, însă cerşetorii se 
făcuseră nevăzuţi. 

Pesemne că ochii îmi joacă feste, îşi zise. O rană la cap 
poate face asta uneori. Fără să se mai gândească la 
incident, îngădui unor mâini iubitoare să se îngrijească de 
slăbiciunea ei şi înălţă laude lui El Şadai pentru că Sitis era 
teafără în mijlocul lor. 

— lov 2: 12 

Ridicându-şi ochii de departe, nu l-au mai cunoscut. Şi au 
ridicat glasul şi au plâns. Şi-au sfâşiat mantalele şi au 
aruncat cu țărână în văzduh deasupra capetelor lor. 

P 

eştera văduvei Orma era rece şi întunecoasă, iar fiecare 
petic de pământ era acoperit de vreo rogojină de dormit, 
vreo femeie sau vreun coş cu mâncare de-al Nadei. Copii cu 
feţe mânjite trăgeau cu ochiul prin perdeaua rufoasă. Unii 
se încumetau chiar şi să-şi vâre câte un deget de la mâini 
sau de la picioare pe sub obstacol ca să înhaţe vreo 
prăjitură sau curmală din stive. Hlizeli şi icnete se auzeau 
din piepturile micilor rezidenţi ai primului sector al cetăţii 

Ut, rivalizând pentru o privire asupra oaspetelui celui mai 
nou al văduvei. Sitis se prefăcea că nu băga de seamă, însă 
era greu să-i ignore într-un spaţiu doar ceva mai mare 
decât dormitorul pe care îl ocupase în palatul lui Bela. 

„Uş! Fugiţi de-aci!” bătu Nada în perdea, punând pe fugă 
ochişorii iscoditori. „Stăpână, cum pot să te las aici în 
această... această... 

peşteră!” în ochi îi mijiră lacrimi în vreme ce o îmbrăţişă, 
pentru a suta oară, pe Sitis. 

Sitis absorbi ca un burete dragostea braţelor moi ale 
Nadei. „Aban spune că este locul cel mai sigur pentru mine 
acum. Sayyid ar putea încerca să mă omoare dacă mă arăt 
în public şi să dea vina apoi pe Ceifără-de-Nume”. 

„Ţi-e teamă?” şopti Dina. Întrebarea păru a capta atenţia 
tuturor. Văduva, Nogahla şi Nada se traseră mai aproape ca 
să audă. 

„Bănuiesc că mi-e puţin teamă”, răspunse Sitis, „dar mă 
simt atât de uşurată încât abia dacă mai pot simţi şi 
altceva”. 

„Uşurată?” Nada încercă cu podul palmei fruntea lui Sitis 
şi o conduse spre o rogojină pe care să se aşeze. „Pesemne 
că eşti bolnavă, Sitis, draga mea. Nimeni nu poate simţi 
uşurare în situaţia ta”. 

Sitis împinse la o parte mâna Nadei şi celelalte râseră, 
cuibărindu-se lângă ea. „Sunt uşurată că mânia lui Sayyid 
nu mai este, în sfârşit, îndreptată împotriva lui lov - chiar 
dacă eu sunt acum ţinta lui. Sunt uşurată să o revăd pe 
scumpa mea Nada”. Prinse faţa femeii între palmele sale şi 
îi susţinu privirea. „Sunt nespus de uşurată să fiu împăcată 
cu Dumnezeu şi aş fi şi mai uşurată de-atât dacă...” Se opri, 

atingând cu degetele cutele uşoare de pe faţa măslinie a 
Nadei. „Dacă prietena şi doica mea L-ar descoperi şi ea pe 
adevăratul Dumnezeu”. Nada îşi plecă privirea spre 
podeaua din pământ roşu, iar celelalte femei se cufundară 
într-o tăcere stânjenitoare. 

Chiar atunci, mâna mare şi bronzată a lui Aban trase 
perdeaua. „Îmi pare rău că vă întrerup, dar trebuie să mă 
întorc cu Nada înainte ca Sayyid să bage de seamă că am 
plecat. Armata lui Bildad şi a lui Elifaz va sosi în curând şi 
trebuie să-l însoțesc pe Sayyid cu trupele noastre”. Sitis îşi 
lăsă mâna să-i cadă de pe obrazul Nadei, însă femeia o 
strânse cu putere şi o sărută. „La următoarea mea vizită, îţi 
voi aduce terciul tău preferat de fructe, Sitis, fata mea”. 

„La următoarea ta vizită”, spuse Sitis, „vom vorbi mai 
multe despre El Şadai”. 

Nada rânji şi se ridică anevoie în picioare. După o ultimă 
îmbrăţişare, Sitis trase perdeaua la o parte şi îşi conduse 
prietena de o viaţă în umbrele triste ale sfârşitului de zi. 

Când, însă, dădu să îi însoţească câţiva paşi în afara 
peşterii, Aban o opri cu blândeţe. „Te rog, stăpână. Rămâi 
înăuntru pe cât posibil”. 

Arătă spre peşterile sculptate în faţa muntelui ce îi 
înconjura. „Nu-mi dau seama dacă cerşetorii aceştia sunt 
din sectorul întâi sau dacă Ceifără-de-Nume ti-au descoperit 
sălaşul. Voi trimite câteva dintre gărzile mele de încredere 
să stea de pază”. 

Sitis avea încredere în judecata şi în prudenta lui Aban. 
Zâmbetul lui cald îi amintea de unul din fiii ei. „Îţi 
mulţumesc, Aban. Nu ştiu de ce ai ales să te porţi cu atâta 
bunătate, dar îţi sunt recunoscătoare”. 


Din şaua armăsarului său egiptean, Sayyid arunca o 
umbră lungă peste dughenele goale ale negustorilor. Alături 
de el, păşea într-o cadență fără cusur calul lui Aban, 
cenuşiu bătând în alb şi cu părul lucios. O sută dintre 
gărzile sale, îmbrăcate în pelerine negre, fine, ieşiră din sig 
pe cămile drapate cu învelitori împletite, de culoare roşie şi 
galbenă. Era hotărât să impresioneze oştirea adversă, chiar 
dacă şansele sale la victorie erau mici. Dacă Bildad 
Ismaelitul şi Elifaz Edomitul nu puteau fi mituiţi sau traşi pe 
sfoară, Uţ avea să fie scăldat în sânge diseară. 

Locuitorii celui dintâi sector al cetăţii Uţ, rufoşi şi storşi de 
vlagă, căscau gura la anturajul lui Sayyid ce defila prin 
mijlocul lor. Femeile îşi adunau copiii în corturile şi peşterile 
lor mici, iar bărbaţii stăteau de strajă cu arme rudimentar 
încropite. Sayyid rânji. Sulitele acelea prosteşti vor fi de 
mare ajutor dacă trupele lui Bildad au venit cu gând de 
răzbunare. Primul sector era expus pe partea de răsărit a 
strâmtorii şi, ca atare, lipsit de protecţia fortificaţiei 
naturale. 

Făcându-le semn oamenilor săi să se oprească chiar la 
poarta cetăţii, recapitulă, pentru ultima dată, împreună cu 
Aban, planul. „Nu uita, dacă Bildad şi Elifaz au venit cu 
gând de pace, vom trece un mic contingent prin siq în seara 
aceasta. Dacă, însă, se scoate vreo sabie duşmană sau 
încep să zbârnâie săgețile, eu voi trece în spate, iar tu şi 
oamenii tăi vă veţi lansa într-un prim atac. Pe urmă, vă 
retrageţi prin strâmtoare în sectorul al doilea. Când armata 
lor ne va urmări prin siq, eu voi semnaliza trupelor noastre 
aflate în aşteptare pe vârful muntelui să zvârle o ploaie de 
bolovani peste cei de jos. Când şi cea din urmă gardă va fi 

ieşit teafără din strâmtoare, vom sigila deschizătura cu 
pietre şi vom ieşi pe creasta apuseană a muntelui”. 

„Cum voi şti că nu veţi sigila strâmtoarea înainte de a 
trece toți oamenii noştri prin ea - tată T întrebă Aban, cu 
glas scăzut, plin de suspiciune. 

Sayyid zâmbi. „Presupun că va trebui să avem încredere 
unul în celălalt, fiule”. Faţa pământie a lui Aban era tocmai 
răspunsul pe care îl aştepta. „Aşa cum eu am avut 
încredere în tine că le vei porunci Celorfără-de-Nume să o 
ucidă pe Sitis în după-amiaza aceasta”. Plescăind din limbă, 
îşi îndesă călcâiele în coastele armăsarului său şi se 
îndreptă spre oastea ce se apropia. 

„Aşteaptă!” Aban veni după el pe calul său cenuşiu cu 
alb. „Ce-ai fi vrut să fac?” şopti, când calul se opri lângă 
armăsarul lui Sayyid. „Elihu a sosit chiar în clipa când 
oamenii voiau să o omoare. Nici chiar Cei-fără-de-Nume nu 
sunt atât de nesăbuiţi încât să o ucidă pe marea doamnă a 
cetăţii în faţa unui martor respectabil”. 

Sayyid răspunse ridicând dintr-o sprânceană. Avea de 
gând să-l lase pe căpitanul lui să se peipelească. Nu trebuia 
să afle că, în vreme ce el făcea pe eroul cu cele trei femei, 
în tdupă-amiaza aceea, şeful bandiţilor venise la Sayyid cu 
amănuntele trădării lui şi sugerase un plan alternativ 
încântător. 

„Vino, Aban. Avem de primit oaspeţi. Sau poate de dus o 
luptă. Di!” 

Calul o luă la galop, însă Sayyid îşi domoli dobitocul la un 
nobil pas. Cu cât se apropiau de marea de animale şi 
călăreţi, îşi dorea ca şi inima lui să fie tot atât de uşor de 
strunit. Armata  cămilelor duşmane se întindea cât 

cuprindea cu ochii, umblând câte trei una lângă alta de-a 
lungul potecilor şerpuitoare de munte. O caravană mai mică 
de măgari, ducând în cârcă provizii şi câţiva călăreţi, venea 
şerpuind la urmă. 

„Ai mai văzut aşa ceva?” şopti mai mult ca pentru sine 
decât pentru Aban, care îl ajunsese din urmă şi călărea 
lângă el. 

„Nu, şi îmi doresc să nu fi văzut acum”. 

Cei doi călăriră în tăcere până când mai puţin de zece 
paşi îi despărţeau de conducătorii taberei adverse. Hotărât 
să-l impresioneze pe fratele lui Sitis, Sayyid îşi înfrână 
curajul. „Salutare, prinţe Bildad”. 

Soarele în amurg şi cei patruzeci de ani care se 
scurseseră nu făcuseră decât să sporească noblețea 
prinţului ismaelit. Roba lui de culoarea cerului senin şi 
eşarfa de un purpuriu intens îl distingeau drept un fiu al lui 
Şua. Barba îi era mai lungă, mai grizonantă, dar era încă 
chipeş. Frumuseţea părea a fi încă una din trăsăturile 
transmise drept moştenire în familia lui Sitis. 

Băiat fiind, Sayyid fusese obligat să se plece cu nasul 
până la pământ ori de câte ori Bildad vizita satul lor. Nu, 
însă, şi acum. Se ţinu ceva mai ţanţoş în şaua lui egipteană. 
„Este o onoare să îţi urez bun venit după toţi aceşti ani”. 

„Suntem aici ca să o scăpăm pe sora mea de abuzul tău 
de putere, Sayyid”, îi răspunse Bildad, privind prin el cu 
ochii săi obsidieni. 

„Şi pe nepotul meu!” izbucni bătrânul din dreapta lui 
Bildad, cu un glas de tunet precum al lui Esau. Fără 
îndoială, acesta era Elifaz, întâiul născut al lui Esau. Nu 
avea nimic din înfăţişarea arămie, specifică edomiţilor din 

care se trăgeau [ofar sau Bela. Faţa lui semăna mai curând 
cu o stafidă întunecată de care atârna o barbă lungă şi 
albă. „El Şadai îşi va revărsa răzbunarea asupra ta pentru 
violenţa cu care te-ai purtat cu lov”, strigă Elifaz, agitându- 
şi pumnul noduros. 

În mod cert are temperamentul lui Esau, îşi zise Sayyid, 
dorindu-şi să le poată spinteca pântecele cu o lance. În loc 
de asta, însă, înclină din cap şi vorbi sobru. „vă înţeleg 
îngrijorările, fraţilor. Cu toate acestea, mi-e teamă că aţi 
judecat greşit situaţia familiei voastre şi participarea mea la 
ea”. Înainte ca vreunul să poată respira, le servi pe tavă 
apărarea lui. „Sora ta nu se simte bine, Bildad. Şi-a pierdut 
toţi copiii - până şi pe cele trei fiice care îi erau scumpe şi 
pe care le numise după zeițele ismaelite”. Prima săgeată îşi 
atinse ţinta. Când i se zvârli în faţă adevărul înclinaţiei 
idolatre a surorii sale, Bildad se făcu alb ca varul. 

În vreme ce ceilalţi se foiau stânjeniţi în şeile lor, Sayyid 
continuă, „într-o singură zi, Elifaz, toată averea lui lov a fost 
distrusă, fie de cete de atacatori venite din părţi opuse ale 
pământului, fie de focul lui Dumnezeu. În ziua următoare, 
nepotul dumitale a fost lovit de bube cu puroi”. Cu o uşoară 
ezitare, se aplecă spre ei, ca pentru a le împărtăşi un 
secret. „Vă pot asigura că, oricât de influent aş fi în Ut, nu- 
mi stă în putere nici să arunc foc din cer, nici să scot bube 
pe carnea unui om”. Privirea îi căzu apoi asupra lui Ţofar, 
fratele-verişor favorit al lui lov, marele negustor de 
mirodenii. „Chiar şi acum, când îşi dă ultima suflare, lov îţi 
nesocoteşte sfatul, Ţofar, şi se agaţă de târfa aceea asupra 
căreia l-ai pus în gardă”. 

Şocul cuvintelor lui zgudui expresiile împietrite de pe 

chipurile bărbaţilor. Şi atunci le dădu lovitura fatală. „Elihu, 
discipol al învățăturilor Celui Preaînalt, Sitis, Ima ta, şi-a 
vândut azi părul în piaţă pentru trei pâini”. Ridică şuviţele 
lungi de abanos pe care le retezase de pe capul lui Sitis mai 
devreme. „Mi-a cerut să le duc la templul lui Al-Uzza din 
Moab, drept ofrandă”. 

„Eşti un mincinos!” zbieră Elihu, cu ochi sălbatici, în 
vreme ce saliva i se prelingea pe barbă. „Ima niciodată n- 
ar...” 

„Ajunge, Elihu!” spuse Bildad, cu calmul regesc al omului 
obişnuit să fie ascultat, iar Elihu tăcu numaidecât. „Firea 
pătimaşă a lui Elihu pune uneori stăpânire pe el, darnu mă 
îndoiesc câtuşi de puţin de integritatea lui. Te-a învinuit de 
înşelăcine, Sayyid!” Bildad îl străpunse cu privirea. „Pe care 
dintre afirmaţiile tale le-a judecat a fi false?” Sayyid zâmbi, 
însă îşi simţea partea stângă a gurii cuprinsă de un tremur 
nervos. În sinea lui, îşi blestemă slăbiciunea. 

„Tatăl meu a minţit în legătură cu dorinţa stăpânei Sitis 
de a-şi duce părul ca ofrandă la templu”. Toţi ochii se 
îndreptară spre Aban, sursa acestei mărturisiri, însă privirea 
căpitanului era aţintită asupra lui Bildad. Sayyid îl privi cu 
atâta înverşunare încât era convins că faţa lui Aban va lua 
foc. Dar vai, nu se întâmplă aşa. 

Bildad ridică o sprânceană grizonantă. „Sayyid este tatăl 
tău?” 

„Pe toţi zeii, Aban...” zise Sayyid, cu glas scăzut, 
ameninţător, provocându-l să continue. 

„Da, iar mama a fost o servitoare egipteană. Tot aşa cum 
părintele nostru Ismael a fost fiul lui Avram din Agar, o 
femeie egipteană”.  Băgând de seamă expresia 

respectuoasă, intensă, de pe chipul lui, Sayyid simţi 
ghimpele invidiei. Cum putea Aban să-l privească pe Bildad 
în ochi fără să clipească? 

„De unde ştii că Sayyid a minţit?” întrebă Bildad. 

„Eu sunt căpitanul lui şi am numit un detaşament de 
gărzi pentru protecţia lui lov. Aceste gărzi mi-au raportat o 
conversaţie dintre stăpâna Sitis şi stăpânul lov care exclude 
posibilitatea ca sora dumitale să fi cerut o asemenea 
ofrandă”. Pentru prima dată, Aban îşi mută privirea de la 
Bildad în direcţia lui Sayyid. „Tatăl meu n-a vrut să-ţi zică 
adevărul pentru că...” 

Sayyid se zgâi la Aban, interzicându-i să vorbească. 
Implorându-l să-şi ţină gura. 

„Sayyid - tatăl meu - ei bine, este un mincinos. Cu asta 
se ocupă”. Cei patru vizitatori nu ar fi putut arăta mai 
nedumeriţi nici dacă ar fi înghiţit rumegatul cămilelor lor. 
Faţa lui Sayyid ardea precum un infern, iar umilirea îi aţâţa 
furia. 

Bildad, însă, râse atât de zgomotos încât aproape căzu 
de pe cămilă, „Ei bine, căpitane, cel puţin nu pari a fi 
moştenit ticăloşia tatălui tău”. 

În clipa şi în locul acela, lui Sayyid îi trecu prin minte să-şi 
vâre sabia în inima lui Aban, însă, după toate aparențele, 
umilirea lui îi mai domolise pe fruntaşii armatei aceleia fără 
număr. „Fiul meu portretizează într-un mod îngrozitor viaţa 
unui negustor de grâne”, spuse el, scuturând, binevoitor, 
din umeri şi totodată aruncându-i priviri nimicitoare fiului 
său. „Aban are luxul vieţii de soldat, negru şi alb, bine şi 
rău”. Uitându-se spre Ţofar, îl incluse şi pe negustorul de 
mirodenii în generalizarea lui. „Noi, negustorii, înţelegem 

că, pentru a supravieţui, uneori trebuie să sculptăm 
adevărul în aşa fel încât să se potrivească cu situaţia”. 

„Şi cu ce situaţie ne confruntăm, de ai simţit nevoia să 
sculptezi o asemenea minciună, Sayyid?” 

Deşi era sătul de băzâitul interminabil al lui Bildad, 
Sayyid băgă de seamă că trăsăturile prinţului se înăspriseră 
şi decise că umilinţa era cea mai bună cale de a aborda 
negocierile finale. „M-am gândit că dacă aţi crede că Sitis s- 
a dedat la idolatrie, aţi accepta ospitalitatea unui idolatru”, 
spuse, plecându-şi capul şi deschizându-şi larg braţele. 
„Casa mea vă este deschisă, vouă şi oricât de multor trupe 
consideraţi vrednice să intre în ea”. Armăsarul său zvâcnea 
nervos din copite, însă stăpânul lui îşi păstră poziţia 
penitentă, aşteptând. 

În lunga tăcere ce urmă, Sayyid văzu mâinile lui Aban 
încleştându-se şi descleştându-se pe frâie de două, de trei 
ori. Căpitanul lui era nervos, dar, cu toate acestea, se 
dovedise un negociator pe cinste. Era limpede că nu i se 
puteau încredința chestiuni legate de Sitis, însă chiar şi în 
această privinţă se dovedise de folos călăuzindu-i, în mod 
nesăbuit, pe bandiți înspre ascunzătoarea ei. Vizita Celui- 
fără-de-Nume fusese oportună, iar predicțiile lui tot atât de 
întemeiate precum ale unui vrăjitor. El îl asigurase că 
jumătăţile de adevăr şi o ospitalitate mărinimoasă aveau să 
câştige bunăvoința acestor bărbaţi. lar până acum... 

„Condu-ne în cetate şi ne vom aşeza tabăra pe câmpuri”, 
porunci Elifaz ca şi când s-ar fi aflat în faţa propriilor trupe. 
„În mod clar, nu eşti un om de încredere, Sayyid, şi am de 
gând să vorbesc cu lov înainte de a încheia vreo 
înţelegere”. 


Sayyid îşi ridică capul şi trase aer în piept, gata să 
răspundă pe măsura veninului din tonul întâiului născut al 
lui Esau. Aban, însă, îl întrerupse, dând dovadă de un tact şi 
o diplomaţie care pe Sayyid îl scoteau din sărite. „Tatăl meu 
ar fi fericit să te conducă în cetate pe dumneata şi un 
detaşament din oamenii dumitale, stăpâne Elifaz, împreună 
cu un număr egal de soldaţi de-ai prinţului Bildad. Bucătarii 
noştri s-au apucat deja să prepare cina pentru o sută de 
guri în plus”. Dădu să se întoarcă, însă se opri, pocnind din 
degete, ca şi când şi-ar fi adus aminte de ceva în ultima 
clipă. „Stăpâne Ţofar?” 

Negustorul păru uimit pentru că i se adresase direct. 
„Da?” spuse, uitându-se precaut la tatăl şi la învățătorul 
său. 

„Nu m-aş încumeta să-ţi dau instrucţiuni legate de 
îngrijirea lui lov, dar dacă convoiul tău aduce ierburi care l- 
ar putea ajuta, ar fi bine să le iei cu tine când plecaţi 
împreună cu tatăl meu”. Cu aceste cuvinte, îi salută 
respectuos din cap pe cei trei bărbaţi mai în vârstă şi, 
aruncându-i o privire ostilă lui Elihu, îşi struni armăsarul 
bălţat în direcţia porţii cetăţii. Dădu apoi semnalul de 
retragere primelor două şiruri de gărzi, iar călăreţii şi 
cămilele împopoţonate cu decoraţiuni se întoarseră în 
cetate împreună cu el. 

„Ei bine, Sayyid”, spuse Bildad, amintindu-şi că aproape 
două mii de oameni aşteptau porunca lui. „Nădăjduiesc că 
fiul tău este o mărturie a firii tale schimbate. Te ţin minte ca 
pe un băiat de ţărani pus pe intrigi, dar pesemne că te-ai 
făcut mai bun, după cum spui tu, prefăcându-te într-un 
negustor şiret de grâne”, spuse Bildad, în vreme ce prietenii 

săi râdeau pe înfundate. 

Înfuriat, Sayyid îşi îndreptă atenţia spre gura strâmtorii. 
Deşi gărzile din şeile cămilelor se făcuseră nevăzute în siq, 
armăsarul bălţat al lui Aban era priponit la poalele unei 
poteci bolovănoase de munte. Unde te-ai dus, fiule? Şi de 
ce te grăbeşti aşa într-acolo? 

Pe măsură ce noaptea înghiţea lumina zilei, fiecare inimă 
palpita de încordare, aşteptând strigătele de luptă sau 
vreun cuvânt de ajutor din partea rudelor lui lov şi Sitis. 
Cele patru femei sporovăiau încetişor în jurul văpăii slabe a 
focului, până când peştera explodă de silueta musculoasă a 
unei persoane îmbrăcate în negru. După câteva gemete 
gânditoare, doamnele se ridicară în picioare pentru a-l 
întâmpina pe Aban. Trei dintre ele cu un zâmbet de uşurare. 
Una, nu atât de uşurată. 

„Ce te aduce înapoi aici când este aproape întuneric?” 
spuse Dina, proptindu-şi mâinile în şolduri. „Şi pe deasupra, 
ai fi putut fi urmărit de oamenii lui Sayyid sau de Cei-fără- 
de-Nume”. Cuvintele se rostogoliră afară mult mai aspre 
decât le intenţionase ea, însă bărbatul acesta era încă 
neîncercat. Sigur, se dovedise trimisul lui Dumnezeu 
adineauri în timpul zilei, dar ce se va dovedi a fi mâine şi 
poimâine şi în ziua următoare? 

Aban arăta de parcă fusese pălmuit. Sitis puse cu 
blândeţe o mână pe umărul Dinei şi îi spuse, „Cred că te 
întreabă dacă ai adus veşti despre întrunirea lui Sayyid cu 
fratele meu şi cu unchiul lui lov”. 

Dina îşi încrucişă braţele şi se propti pe picioare ca un 
comandant în aşteptarea raportului unei iscoade. Simţea 
căutătura dezaprobatoare a lui Sitis şi era convinsă că 

Nogahla şi văduva Orma împărtăşeau adorarea femeii faţă 
de noul lor campion. 

Aban îşi înăbuşi un rânjet, fapt care nu făcu decât să 
pună paie pe foc. „Sayyid conduce prin şig o sută de 
oameni din armata venită în vizită, care vor tăbări în 
canionul nostru şi îl vor vedea pe lov pentru prima dată”. 
Deveni serios şi se întoarse spre Sitis, preocupat. „Cuvintele 
tatălui meu au fost unse cu miere. Sunt sigur că plănuieşte 
să-i înmoaie cu ospitalitatea lui şi să-i câştige de partea 
versiunii sale a adevărului”. „Trebuie să plec! lov are gâtul 
prea rănit ca să poată vorbi”, spuse Sitis, înşfăcând o 
pelerină şi zvârlindu-şi-o peste umeri. „Nu-l putem lăsa pe 
Sayyid să interpreteze evenimentele ultimului an. Ştii că 
limba lui de argint suceşte adevărul”. 

„Nu!” răsună răspunsul în peşteră. 

Dina o trase pe Sitis într-o îmbrăţişare aprigă. „le rog, 
Aban, aminteşte-i cât este de primejdios! Spune-ne ce 
planuri are Sayyid”. 

Un nor de tristeţe întunecă chipul lui Aban. „Îmi pare rău, 
stăpână Sitis. Nu mai am cunoştinţă de planurile lui 
Sayyid”. 

Dina îl privi răutăcios, acuzându-l în tăcere de minciună. 

El îşi ridică mâinile, pledându-şi cazul. „Tatăl meu a aflat 
că l-am dus de nas mai devreme şi acum şi-a schimbat 
planurile cu Cei-fără-de-Nume. Mi-am pus gărzile cele mai 
de încredere înjurai acestei peşteri, dar nu te pot proteja, 
stăpână, dacă pleci de aici”. 

Un şuvoi de lacrimi se prelinse pe obrajii lui Sitis. „Dar 
cine va vorbi pentru lov?” 

„Elihu este cu ei, Sitis”, îi spuse Dina, luând-o cu 

blândeţe de umeri şi privind-o în ochi. „Elihu cunoaşte 
înşelăciunile lui Sayyid. El îşi va da seama de ele şi va 
vorbi”. 

„Îmi pare rău, Dina, dar eu sunt de părere că Elifaz, 
Bildad şi Ţofar îl văd pe Elihu drept un băiat impetuos şi 
condus de emoţii. Opiniile lui par a conta foarte puţin în 
mijlocul lor”, zise Aban, blând, dar hotărât. 

Dina se mânie. Ştia că Sitis se agăţase de un fir subţire 
de speranţă. Cum îndrăznea Aban să-l reteze cu atâta 
nepăsare? „Ei bine, Aban, ai o idee mai bună?” 

„Eu voi vorbi pentru stăpânul lov şi pentru stăpâna Sitis”, 
spuse el simplu. 

Se aşternu tăcerea. 

Văzând pe chipul lui Sitis bătălia ce se dădea înăuntrul ei, 
Dinei i se opri inima în loc. Doar n-ai să fi pui viața în 
mâinile acestui străin, îi zise în gând. Încercând să o 
scutească de o greşeală fatală, se întoarse spre căpitan şi 
spuse, „le rog, Aban, nu o lua ca pe o ofensă, dar...” 

„N-ai încredere că voi spune adevărul pentru că sunt fiul 
lui Sayyid”, zise Aban, cu o urmă de mânie amestecată cu 
înfrângere în glas. „De ce dai voie trecutului meu să elimine 
posibilitatea că am devenit un om integru?” 

Dina simţi cum sângele i se scurge din obraji. Devenise 
oare asemenea celor ce o judecau pe ea? Lipsită de dorinţa 
de a ierta? Incapabilă să vadă dincolo de trecutul ei? Și 
totuşi, ceva la bărbatul acesta o făcea să aibă reţineri. 
Integritatea lui nu trecuse testul timpului. 

„Îmi pare sincer rău pentru felul în care te-am tratat, 
Aban, dar te rog înţelege. Vieţile prietenilor mei depind de 
acest moment. M-aş duce eu însămi dacă ar ajuta la ceva”. 

Gândul o făcea să râdă. Ce tulburare s-ar stârni dacă Dina 
ar apărea lângă lov, pe movila de cenuşă! 

„Dar cine se va duce dacă nu Aban?” şopti Sitis în 
urechea Dinei când cele două femei se agăţară una de 
cealaltă. 

„Pot merge eu, stăpână?” se auzi vocea liniştită a 
Nogahlei, din întunericul peşterii. Dina se întoarse să-i vadă 
frumoşii ochi rotunzi. 

„Nogahla, prietena mea, nu vor asculta de tine”, îi zise 
Dina, schimbând o privire cunoscătoare cu Sitis. „Chiar 
dacă noi ştim că eşti o fată bună şi foarte înţeleaptă, 
bărbaţii aceia n-ar lua aminte la cuvintele tale”. 

Nu, n-am de gând să vorbesc cu rubedeniile stăpânului 
lov. Vreau să merg cu jupânul Aban ca să aveţi 
încredințarea că spune adevărul, în numele stăpânului lov”, 
zise Nogahla, clipind de mai multe ori pentru a-şi puncta 
cererea. Aban ridică, rugător, din sprâncene. Dinei îi trecu 
prin minte că semăna cu un lup gata să o devoreze pe 
mieluşeaua ei. 

„Nu cred că se cuvine ca o tânără să umble singură cu un 
soldat după lăsarea întunericului”, îi zise. Era conştientă că 
semăna cu mama ei - dojenitoare, sâcâitoare, certăreaţă - 
dar dacă ar fi ascultat de Ima Leea, poate că n-ar fi aterizat 
în patul lui Sihem. 

„Nogahla poate îngriji rănile lui lov cu proviziile aduse de 
Ţofar”, spuse Aban puţin prea grabnic. Însă pomenirea 
proviziilor de medicamente îi dădu speranţă, iar acum şi 
Sitis stăruia în tăcere de ea. Doar văduva Orma, care se 
încălzea la foc, rămânea neutră. 

Gândul de a o trimite pe scumpa ei prietenă cu un bărbat 

în care nu avea încredere deplină îi strângea inima, dar ce 
altceva putea face? „în regulă, Nogahla, va trebui să iei cu 
tine coşul acesta de provizii pentru prima vizită”, îi zise, 
începând să îl umple cu hrana pe care o adusese Nada şi cu 
cele câteva borcănele de ierburi care le mai rămăseseră. 

Văduva Orma îi înmână Nogahlei un ulcior căptuşit cu 
meşe din lână. „Trimit şi ce a mai rămas din ceaiul nostru de 
mentă. Dă-i-l stăpânului lov să-l bea cât încă e fierbinte”, 
spuse ea. „Îl va ajuta, calmându-i gâtul şi stomacul ca să 
poată povesti propriul adevăr”. 

Nogahla încuviinţă, însă Dina se întrebă dacă înţelegea 
cu adevărat vreuna din instrucţiunile lor. Fata părea 
îndrăgostită - profund, pe de-a-ntregul şi mai presus de 
orice îndoială. 

Dina susţinu privirea lui Aban şi, spre creditul său, 
bărbatul nu clipi. „Este gata, Aban. Nogahla este prietena 
mea cea mai scumpă. Să ai grijă de ea!” Era o poruncă, nu 
o întrebare, iar namila de bărbat încuviinţă. „Mă voi alătura 
şi eu Nogahlei şi lui lov la movila de cenuşă când luna va 
ajunge la apogeu. Până atunci, musafirii se vor culca şi voi 
putea să sortez leacurile, în căutarea celor mai bune ierburi 
pentru bubele lui lov. Îi voi obloji rănile şi îl voi muta pe o 
grămadă uscată de cenuşă pe timp de noapte astfel încât... 
nimeni să nu fie ofensat”. Glasul i se frânse şi îşi feri 
privirea. De ce era nevoită să se furişeze ca un hoţ ca să 
oblojească rănile unui prieten drag şi de ce Ţofar o înfricoşa 
şi o mai făcea încă să se simtă ruşinată? 

„le vom aştepta acolo, stăpână Dina”, îi zise Aban cu 
blândeţe. 

Ea dădu din cap, cu glasul sugrumat de emoție. Nogahla 

o sărută pe obraz şi cobori povârnişul stâncii până la 
potecă. Apoi Dina îl văzu pe Aban săltând-o pe armăsarul 
său lucios şi cei doi se făcură nevăzuţi prin siq. 

Nogahla se simţea ca o regină. Nici prin vis nu-i dăduse 
că ar putea vreodată să călărească un armăsar atât de 
frumos precum cel bălţat al lui Aban. „Primele mele amintiri 
din copilărie sunt din grajdurile tatălui meu”, spuse ea, în 
speranţa că Aban avea să vorbească neîngrădit despre 
noua descoperire a tatălui său. Deşi ea nu auzise prima 
declaraţie pe care el le-o făcuse stăpânei Dina şi stăpânei 
Sitis, cele două îi povestiseră despre aceasta mai târziu, în 
timp ce îngrijea rana căpătată de Dina la cap. 

„rei să spui că îţi aminteşti de caii de pe vremea când 
tatăl tău lucra în grajdurile stăpânului său?” întrebă Aban 
cu uşurinţă. Făcea conversaţie ca şi când ieşiseră la 
plimbare într-o mirişte liniştită, uitând că tocmai ieşeau din 
strâmtoarea cea mare în faţa unei armate aflate în vizită. 

„Nu, tatăl meu a fost stăpânul unei mari proprietăţi în 
Egipt, unul dintre oficialii lui Faraon, iar mama mea a fost o 
sclavă cuşită din casa lui. Pentru că o ura pe mama mea, 
soţia tatălui meu m-a vândut unor negustori de sclavi 
ismaeliţi, pe când împlinisem cinci ierni - din pură răutate”. 

„Îmi pare rău, Nogahla”, zise Aban, care mergea lângă 
calul său, ţinând lejer în mâini frâiele. 

„Nu-i nimic”. Nogahla îşi ridică privirea spre lună şi stele. 
„Ultimele cuvinte ale mamei au fost, «Mica mea prinţesă, 
cerul nopţii ne va aduce întotdeauna împreună.»”. 

Fără a-şi schimba pasul, Aban se întoarse şi îi oferi un 
zâmbet. „Aşadar, am greşit când te-am numit «micuță 
cuşită». S-ar fi cuvenit să-ţi spun «prinţesă egipteană»". 

Ochii lui scânteiau chiar şi în umbrele slabe ale amurgului. 
Nogahla îşi simţi inima gata să dea pe dinafară. 

Aban îşi îndreptă din nou privirea înainte şi îşi vâri un 
braţ bronzat pe sub grumazul puternic al armăsarului, 
mângâindu-l uşor pe cealaltă purte. Apoi, cu capul plecat, 
vorbi dobitocului pe un ton liniştitor. Nogahla se întrebă ce 
secrete împărțeau. Vrăjită subit de muşchii unduitori ai 
spatelui său, băgă de seamă proporţiile umerilor şi taliei lui 
aidoma unei pâlnii meşteşugit sculptate. Oh, Doamne! îşi 
zise, bătându-se cu palmele peste obrajii încinşi. 

„Nogahla, te simţi bine?” Aban se întoarse, oprindu-se în 
poziţie de războinic şi săgetând cu ochii în toate direcţiile. 

Nogahla închise ochii strâns şi încercă să se liniştească. 
Acum se simţea cu adevărat prostuţă. „Da, Aban. Mi-e doar 
puţin frică”. Era adevărul - deşi el nu avea nevoie să afle de 
ce. Dacă Dina avea dreptate şi Aban nu era demn de 
încredere? Dacă inima ei îi ducea pe toţi pe un drum greşit? 

Întâlnind privirea lui, zări în ea doar tandreţe şi 
sinceritate. 7e rog, El Şaaai, fă să mă întorc la Dina şi la 
stăpâna Sitis cu un raport bun despre acest bărbat. Fă ca 
vorbele lui să fie adevărate şi inima lui, curată. 

Când ultimele cuvinte ale rugăciunii ei se înălţară spre 
ceruri, auzi un tânguit sfâşietor purtat până la ea de ecoul 
canionului. 

„Ține-te de pătura şeii!” îi strigă Aban când armăsarul 
începu să umble la trap ca să ţină pasul cu umbletul larg al 
soldatului. Îşi croiră drum printre oştenii aflaţi în vizită. 
Shmagh-utive şi keffiyeh-urile le erau trase peste faţă, iar 
câţiva dintre cei aflaţi în sfera vizuală a lui lov tuşeau şi 
chiar vomau. 


În scurt timp, identifică şi sursa bocetului. Trei bătrâni în 
veşminte splendide îşi sfâşiau robele şi îşi zvârleau cenuşă 
în cap, în vreme ce Elihu stătea cu capul plecat şi faţa spre 
grămada de cenuşă pe care se afla lov. 

Aceştia sunt rubedeniile lui?” întrebă ea, aplecându-se 
peste grumazul calului. Apropiindu-se de scenă, Aban îşi 
încetini pasul. Ajunse în primele linii de soldaţi. „De ce stau 
atât de departe de stăpânul lov?” îi şopti ea. „N-au ajuns 
nici măcar în perimetrul în care stau cele patru gărzi ale 
tale”. 

Văzându-l şovăind, se întrebă dacă nu cumva era ostenit 
de alergătură sau, poate, în căutarea unor cuvinte 
politicoase. Aplecându-se spre ea astfel încât să se facă 
auzit pe fondul bocetului, Aban îi spuse, „Bănuiesc că nu 
sunt obişnuiţi cu duhoarea”. 

Nogahla dădu din cap, înţelegătoare. Deşi purtătorii de 
torţe punctau perimetrul movilei de cenuşă pe care şedea 
lov, vizitatorii rămaseră la o depărtare de cel puţin o sută 
de paşi. Asemenea unei bariere invizibile. 

priveliştea şi duhoarea suferinţei lui făceau imposibilă 
orice încercare a prietenilor săi de a-i aduce, cu adevărat, 
mângâiere. 

Amintindu-şi zilele de odinioară din grajdurile tatălui ei, 
Nogahla alunecă uşor de pe armăsar. Aban fu acolo să o 
prindă. Trecură apoi pe lângă Elifaz, Bildad şi Ţofar, care 
abia dacă îşi conteniră plânsetele ca să bage de seamă o 
servitoare umilă şi un paznic. 

Când Elihu o salută tăcut din cap, Nogahia îi întoarse 
salutul cu răceală. Îi va spune ea mai târziu mai precis ce 
gândea despre el. Simţind strânsoarea lui Aban înteţindu-se 

pe braţul ei, băgă de seamă privirea duşmănoasă pe care o 
schimbară cei doi bărbaţi. Se întrebă cum se făcea că Elihu, 
pe care îl crezuse atât de bun şi binevoitor, se putea mânia 
în halul acesta, pe când Aban, care fusese format ca să 
lupte şi să ucidă, se putea purta cu atâta bunătate. 

Apoi îl văzu pe lov şi orice alte gânduri se risipiră în faţa 
adâncimii suferinţei sale. Dacă era posibil ca cineva să 
zărească fundul abisului şi totuşi să continue să respire, el o 
făcea în seara aceasta. Dacă putea vreun om să mănânce 
şi să doarmă şi să vorbească în vreme ce o sălbăticiune îi 
sfâşia carnea, el era acela. Dacă se putea iubi cu inima 
smulsă din piept, el dobândise, cu siguranţă, şi această 
abilitate. 

Când Nogahla îşi începu urcuşul pe grămada de gunoi, 
lov o întâmpină cu un zâmbet. Fata îi turnă ceai de mentă în 
gură ca să-i mai aline gâtul rănit, iar ca să-i înalțe sufletul 
vlăguit, îi vorbi din înţelepciunea ei simplă. lar când tonurile 
stridente şi fierbinţi ale bocetului înnegurară faţa lui lov 
într-un zbucium solitar, Nogahla îi cântă melodiile inimii ei, 
înecând astfel jalea prietenilor lui din depărtare. 

— lov 2: 13 

Și au şezut pe pământ lângă el şapte zile şi şapte nopti, 
fără să-i spună o vorbă, căci vedeau cât de mare îi este 
durerea. 


prietenii lui lov se dizolvau în munţi lichizi de jale. 
Spectacolul lor fusese mai patetic decât îşi putuse închipui 
el. Adora justiţia poetică a acestui fapt. lov, care plânsese şi 
atinsese atât de mulţi în vremea nenorocirii lor, îndurase 
bocetele rubedeniilor lui fără un singur cuvânt de încurajare 
sau - ferească zeii! - vreo atingere blândă. Un zâmbet leneş 
i se lăţi pe buze. 

Singura grijă care nu-i dădea pace era Aban. Îi era 
prieten sau duşman? Rămânând în umbră, mai aruncă o 
privire peste balcon şi zări statura înaltă şi impunătoare 
staționată lângă zidul spart al curţii lui lov. Ce pui la cale, 
Aban, fiule? Stătea acolo de când o escortase pe micuța 
cuşită, mai devreme. Plecase doar cât să însoţească 
servitorii ce le serveau masa oaspeţilor lor şi pe urmă îi 
ţinuse companie când aiurase, plin de simpatie, pe seama 
împrejurărilor în care se afla lov. După un spectacol 
suficient de ospitalier, el se întoarse pe balconul lui, 
presupunând că şi căpitanul lui avea să-i calce pe urme 
pentru raportul de seară. Aban, însă, zăbovise în bucătărie 
şi apoi îşi reluase locul lângă grămezile de gunoi. Ce te fine 
atât de aproape de movilele acelea puturoase ale lui lov? 

Băgă de seamă că Aban îşi croia drum spre vârful movilei 
în care era cocoţat lov acum. „lată ceva nou”, spuse tare. 
Nu-l mai văzuse pe căpitanul lui urcând până lângă figura 
aceea muribundă, pe vârful gunoiului. 

La lumina lunii pline, desluşi o altă figură, de femeie, de 
astă dată, care şedea alături de lov şi cuşită pe movilă. 
Inima îi bătea gata să-i spargă pieptul. Este oare Sitis? 
Aban, acum ai putea să-ți dovedeşti loialitatea față de mine 
sugrumând-o cu mâinile goale. 


Dar chiar şi în clipa când gândul îi dădu prin minte, ştiu 
că Aban nu putea să-i facă vreodată rău lui Sitis. Tresărise 
când Sayyid dăduse porunca de a o ucide. Ceva la ea 
străpungea inima namilei aceleia de om. Zâmbi. Bineînţeles 
că aşa e. Trebuie să fi moştenit vulnerabilitatea mea în fata 
farmecelor ei. 

„Cine o fi femeia aceea de pe grămada lui lov de gunoi”, 
şopti el în noapte, „şi ce vei face cu ea?” Aşteptă răbdător, 
privind gesturile femeii, înclinarea capului ei, felul în care îşi 
mişca mâinile. Era Dina. O recunoştea după cârlionţă moi 
ce îi cădeau pe umeri când se apleca spre cuşită. 

Râzând, Sayyid mângâie între degete şuviţele moi din 
părul lui Sitis, pe care le mai păstra încă, reverenţios, între 
faldurile robei. /ov nu-şi va mai trece niciodată degetele 
prin părul soției sale. El nu mai are degete, iar Sitis nu mai 
are păr! Oh, cum îşi dorea să poată râde fără a trezi întregul 
canion! Poate că mâine îl va convoca pe Cel-fără-de-Nume 
şi îi va împărtăşi răutăcioasa lui încântare. Mai mult ca sigur 
că Aban nu i-ar gusta umorul. Se împrietenise prea la 
cataramă cu inamicul. 

Sayyid zări figura lui înaltă şi întunecată coborând de pe 
mormanul de cenuşă. Ajuns la poale, Aban şovăi. 

„Da, gândeşte-te bine, fiule! Pune-ţi în balanţă opţiunile”. 

După câte se părea, căpitanul său cumpănea vreo decizie 
însemnată, înclinând când într-o parte, când în alta. 

Amuzat de momentele vieţii în care se hotărau soarta, 
destinul, supraviețuirea, Sayyid zâmbi. „Alege înţelept. 
Viaţa ta depinde de loialitatea ta”. 

Deşi glasul lui Sayyid era doar o şoaptă, Aban făcu un 
pas în clipa în care fusese rostit ultimul cuvânt. 


În mai puţin timp decât îi fusese necesar lui Sayyid 
pentru a o peţi pe mama lui Aban, tânărul bătu la uşa 
dormitorului lui. Năvălind înăuntru fără a aştepta vreo 
invitaţie, îi spuse fără să-l salute, „lată, am o cerere”. O 
plecăciune uşoară fu singurul lui gest de credinţă. 

Sayyid simulă un căscat. „Cum îndrăzneşti să dai buzna 
aici şi să mă trezeşti la ora asta, cerându-mi...” 

Aban se îndreptă de spate, îndepărtând cu o fluturare de 
mână protestele tatălui său. „Amândoi ştim prea bine că 
ne-ai privit de pe balcon toată noaptea”. 

Zbaterea lui Sayyid între indignare şi amuzament fu iute 
anulată de tonul urgent al căpitanului. 

„Cred că cea mai bună cale de a câştiga bunăvoința 
rubedeniilor lui lov este să faci paradă de daruri - atât 
rubedeniilor lui, cât şi lui lov însuşi”. Înainte ca Sayyid să 
mai comenteze ceva, Aban continuă grăbit, „Cred că ar 
trebui să începem printr-o ofertă de medicamente pentru 
lov - şi asta neîntârziat”. 

Medicamente. Motivele băiatului deveneau mai limpezi. 
Era un bărbat îndrăgostit, care încerca să o impresioneze 
pe aleasa inimii lui. Pe Dina. „Şi ce vor spune rubedeniile lui 
lov când te vor întreba de ce nu i-am oferit lui lov îngrijire 
medicală şi până acum?” 

„Nu ştiu, tată. Minciunile sunt domeniul tău de expertiză. 
Eu nu încerc decât să menţin pacea cu o armată de trei ori 
mai mare decât a noastră, pentru care armele noastre par 
nişte jucării”. 

Sayyid ridică mâinile, prefăcându-se a se preda. „Ştiu că 
am stabilit că eu sunt mincinosul, iar tu cel ce zice 
adevărul”. Zâmbi cu răutate. „Aşadar, spune-mi adevărul, 

fiule. Ce speri să obţii cu această bunăvoință, pacea sau 
dragostea servitoarei blonde a lui lov?” 

Şocul de pe chipul lui Aban era nepreţuit. „Eu sunt 
căpitanul tău şi acţionez pentru binele tău, Sayyid. Cererea 
aceasta nu are nicio legătură cu Dina”. Se îndreptă, luând o 
poziţie militară rigidă. „lreaba mea este să transmit 
explicaţia ta pentru faptul de a fi amânat să-i oferi lui lov 
îngrijire medicală”. 

„Ei bine, dacă tot eşti tu atât de sincer”, spuse Sayyid 
râzând, „de ce nu-ţi încerci norocul la minţit? în mod clar, 
eu sunt destul de priceput la asta, dar ţie ţi-ar prinde bine 
niţică practică”. 

Ochii lui Aban se înăspriră ca răspuns la batjocura lui, 
însă Sayyid era hotărât să se răzbune cumva pentru 
loialitatea împărţită pe care fiul lui i-o arătase în public. 

„Poate că am putea spune că doctorul tău a refuzat să-l 
trateze de teama zeilor”, zise Aban, ridicând, întrebător, o 
sprânceană neagră. 

„Da, cred că am putea spune şi aşa. Dar dacă te întreabă 
de ce n-am pus la dispoziţia Dinei mai multe ierburi pentru 
tratarea lui lov?” zise Sayyid, încântat să-l vadă umflându-şi 
nările la pomenirea ataşamentului său faţă de Dina. Văzu 
apoi cu oarece satisfacţie că fiul său, strunindu-şi emoţiile 
de slăbiciune, se băţoşi cu hotărâre. 

„Vom miza pe disprețul lor faţă de Dina”, răspunse Aban 
cu voce plată, „şi le vom spune că am refuzat să ne dăm 
proviziile pe mâinile ei mânjite de sânge. Vom lăsa în 
seama lor, acum, dacă tot au venit, să tocmească un alt 
doctor sau să o lase să-l îngrijească pe mai departe”. 
Sayyid îşi simţi pieptul umflându-se de mândrie. La început, 

Aban păruse sfâşiat de gândul înşelăciunii şi al dizgraţiei 
care ar umbri frumuseţea Dinei, însă, după câte se părea, 
îşi înfrânse rudimentarele sofisme legate de integritate şi le 
sacrificase pe altarul succesului. Plesnindu-l peste umăr, îi 
zise, „Băiete, într-o bună zi ai putea deveni un moştenitor 
pe cinste”. 

„De unde să fac rost de ierburi la ora asta?” spuse Aban, 
întorcându-se spre uşă, fără vreo apreciere pentru prețuirea 
lui Sayyid. „Luna a intrat în al patrulea pătrar şi toată 
cetatea doarme”. 

Sayyid nu se clinti, ci îşi lăsă vorbele să oprească avântul 
căpitanului său. „Poţi cere orice, oricând, Aban. Eşti fiul 
meu”. După cum se aşteptase, căpitanul se întoarse şi îşi 
privi tatăl în ochi. Însă ceva din privirea lui îl făcu pe Sayyid 
să se trezească la realitate. 

„Nu voi cere decât ceea ce se cuvine, tată. Doar ceea ce 
se cuvine”. Sayyid resimţi tonul sigur de sine al lui Aban ca 
şi când Şcolul şi-ar fi deschis gura şi l-ar fi înghiţit întreg. 
Cum îndrăzneşte băiatul acesta să mă critice? îşi miji ochii, 
ameninţător. „le vei duce la Bela Edomitul şi vei pune un 
detaşament de gărzi să-l escorteze până la mine. Pe urmă, 
te duci cu trupele în marş până la casa doctorului meu şi 
pui mâna pe fiecare legătură de ierburi şi pe fiecare poţiune 
pe care le are”. Apropiindu-se de căpitanul lui cu umbletul 
agale şi sigur al unui leu ce dă târcoale prăzii, mai spuse, 
„Se cuvine, căpitane, ca Bela să-mi împărtăşească groaza 
când rubedeniile sale sosesc în fruntea unei armate. Şi nu 
se cuvine oare şi ca doctorul meu să-mi ofere mijloacele de 
trai pe care i le-a cumpărat grâul meu?” 

Aban rămase impunător şi ţeapăn, cu ochii pironiţi în 

depărtare, în faţa impecabilului calm militar al fiului său, 
mânia lui Sayyid se potoli. „Du-te”, spuse după o lungă 
tăcere. „Adu-i lui lov preţioasele medicamente şi pe Bela la 
mine, ca să nu sfârşim toţi în haine de înmormântare!” 

„Nu mai suport, Dina. De ce nu vin mai aproape?” zise 
lov, ridicându-şi braţul pentru ca Dina să-i poată trece 
bandajul din pânză de jur-împrejurul pieptului. „Au trecut 
şase zile, iar aşa-zişii mei prieteni, rubedeniile mele, nu pot 
răbda vederea sau mirosul meu. Ahh!” Cerul nopţii purtă 
ecoul strigătului său. 

„lov, îmi pare rău!” Dina lărgi bandajul în zona sensibilă 
şi izbucni numaidecât în lacrimi. 

lov se detesta pentru că striga de durere, detesta faptul 
că o făcea pe această femeie plină de compasiune să 
plângă, detesta faptul că soţia lui era nevoită să se ascundă 
într-o peşteră precum un animal în cuşcă. Dar nimic din 
toate acestea nu erau din vina Dinei. „Îmi pare rău că am 
strigat şi îmi pare rău că trebuie să vii aici ca un hoţ în 
noapte ca să-mi bandajezi rănile. Şi îmi pare rău că plâng 
ca un copil”. Avea să se sfârşească vreodată umilirea 
aceasta? 

Nogahla îşi plecă capul ca să-l poată privi în ochi. 
„Stăpâne lov, eşti mult mai liniştit decât un copil”. 

Confruntată cu sinceritatea din ochii ei, mânia lui se 
spulberă. 

Cu un gest foarte prozaic, Nogahla ridică unul din viermii 
ce căzuseră dintr-o bubă de pe umărul lui şi îl aşeză la loc 
în casa lui supurândă. „lată, viermişor. Nu poţi pleca până 
când nu te omoară mirul stăpânei Dina”. 

Prefăcându-şi lacrimile în mirare, lov şi Dina schimbară o 


1 


privire lov întâmpină râsul ei vioi cu un zâmbet precaut - 
bucuria clipei meriia durerea pe care o simţea în buze. 

„Îţi mulţumesc, credincioasă asistentă”, îi spuse Dina 
Nogahici şi apoi se uită la lov. „Viermii izbutesc să facă faţă 
infecţiei şi, în mul puţin de o săptămână, mirul a prefăcut o 
parte din bube în cruste Acesta este un motiv să nu ne 
pierdem nădejdea. lov”. 

lov înghi (şi cu greutate şi încuviinţă din cap. Orice alt 
gest ar fi trimis alte lacrimi arzătoare prin brazdele tăiate 
pe obrajii lui. 

„Deşi glasul îţi este încă o şoaptă”, spuse ea, „devine mai 
puternic şi poţi să mănânci supă şi albuş de ou acum”. 

Părând tot atât de hotărâtă să se lupte cu deznădejdea 
lui pe cât era şi cuşita, Dina îndepărtă fâşiile de pânză de 
pe carnea fragedă de sub braţul său. De durere, lov 
tremură din tot corpul şi printre dinţii ce-i clănţăneau 
slobozi un geamăt jos, gutural. Lacrimile se prelingeau pe 
obrajii Dinei în timp ce lucra. „Dacă i-ai da voie lui Aban să 
accepte frunzele de gat aduse de Ţofar din Saba”, îi spuse 
ea, cu mânie în glas, „ne-am descurca mult mai bine cu 
durerea. Acum că ţi s-au vindecat rănile din gură, ai putea 
mesteca frunzele sau ai putea să foloseşti pipa lui Ţofar şi 
să le fumezi”. Era a doua noapte la rând când aducea în 
discuţie subiectul. 

„i-am mai spus”, răspunse lov, scrâşnind din dinţi de 
durere, „am nevoie de o minte limpede pentru atunci când 
Elifaz, Bildad şi Ţofar îşi vor aduna curajul să urce, în sfârşit, 
până la mine. Nu pot mesteca un cocoloş de gat, ameţit şi 
tâmp, în vreme ce ei se ceartă pe seama casei şi a 
pământului meu”. 


Dina îşi domoli mâinile. Cu glasul blând, dar neîncrezător, 
îi zise, „Chiar crezi că de asta au venit. lov? Crezi că şi-au 
adus armatele ca să-ţi ia casa şi pământul?” 

lov îşi simţi bărbia tremurând. Te rog. El $Şadai, ajută-mă 
să-mi pun frâu lacrimilor. Durerea este prea mare. Trase aer 
adânc în piept şi forţă cuvintele care se învolburaseră 
înăuntrul lui vreme de şase zile să iasă afară. „Cred că la 
început au avut intenţia de a-mi apăra casa şi pământul, 
Dina. Dar în fiecare zi vin până la marginea movilei de 
gunoi, cei doi mai în vârstă aduşi de mâini de Bela şi 
Sayyid, cu Ţofar lângă ei. Pleacă urechea la minciunile lui 
Sayyid, mănâncă din bucatele lui şi se bucură de 
ospitalitatea lui. Când încerc să-i strig, ei nu aud decât o 
şoaptă, iar Sayyid le gângureşte în urechi spunând, «la te 
uită, sărmanul, cât suferă!» 

„Bela nu scoate o vorbă, dar se gudură pe lângă unchiul 
Elifaz fără nicio ruşine şi ştiu că îşi urmăreşte propria 
agendă. Vrea să mă vadă minat pentru ca el să se poată 
ridica la putere drept cel dintâi rege i doinit. Cele trei 
rubedenii ale mele par nepăsătoare la orice altceva în «fără 
de bocetele lor distante, mulţumindu-se să fie bine hrăniţi şi 
înşelaţi de către duşmanii mei”. Lacrimile biruiră, în sfârşit, 
zăgazurile şi lov inhală printre dinţii încleştaţi. 

„Stăpâne lov”, auzi glasul liniştit al Nogahlei, penetrându- 
i giulgiul durerii. „Vreau să ştii că Aban le-a spus 
rubedeniilor tale tot adevărul, aşa cum s-a petrecut”. Ochii 
ei scânteiau în bătaia lunii. lov ştiu că fata purta pe umeri 
povara unei mari răspunderi. 

Cu mâna bandajată, îi atinse obrazul, recunoscător 
pentru ierburile cu efect de amorţire şi pentru un prieten 

care nu se dădea înapoi. „Ştiu că inima ta şi-a pus mari 
speranţe în abilitatea căpitanului de a le influenţa pe 
rubedeniile mele, micuţo. Dar eu îi cunosc pe Elifaz, pe 
Bildad şi pe Ţofar mai bine chiar decât mamele şi nevestele 
lor. Am trăit cu ei, m-am rugat cu ei, am învăţat alături de ei 
şi chiar m-am deprins să gândesc ca ei în Casa lui Sem”. 

Glasul îi deveni atât de bolovănos încât Nogahla îi duse la 
buze o ceaşcă de ceai de mentă, ajutându-l astfel să 
continue. „Din conversațiile pe care mi le-aţi raportat, 
Bildad îndeosebi este convins că în viaţa mea există un rău 
ascuns care a atras judecata asupra casei mele. Şi vede 
idolatria lui Sitis ca pe o slăbiciune a conducerii mele”. 

Uitându-se la Dina, încercă să le transmită cât de sigur 
era de cele ce urma să spună. „Eu ştiu că Elifaz, Bildad şi 
Ţofar au căzut pradă înşelăciunii lui Sayyid şi că mă vor 
judeca cu asprime. Dar mai rău de atât...” Gâtul i se strânse 
şi abia dacă putu rosti vorbele. „Cred că Bildad o va lua pe 
Sitis de lângă mine dacă lahve nu intervine”. Plecându-şi 
capul, îşi lăsă lacrimile să-i cadă în cenuşă mai curând 
decât pe obraji. 

Auzind familiarul scârţâit de paşi pe poteca bolovănoasă 
ce ducea spre peştera văduvei, Sitis trase frumoasa perdea 
nouă pe care Aban le-o adusese. Prin găurile zdrenţăroase 
nu se mai furişau primele raze ale zorilor, iar pânza din 
olandă acţiona ca o barieră împotriva căldurii verii de peste 
zi şi a răcorii specifice deşertului pe timp de noapte. Le 
văzu pe Dina şi pe Nogahla întorcându-se de la îngrijirile 
acordate lui lov în timpul nopţii, însă în dimineaţa aceasta 
veneau însoţite de Aban. Toţi trei arătau înneguraţi ca nişte 
păstori lipsiţi de turmele lor. 


Lăsă perdeaua să cadă şi aruncă o privire spre silueta 
adormită a Ormei. În răstimp de doar o săptămână, scumpa 
văduvă îi oferise în peştera aceasta un cămin şi o familie 
care însemna mai mult pentru ea decât şi-ar fi putut 
închipui vreodată. Îi era dor de lov şi îi veneau în minte o 
mie de întrebări pe care ar fi vrut să i le pună lui El Şadai, 
însă inima îi era mai plină de pace decât fusese vreodată 
până atunci. îţi mulțumesc pentru viața mea, se rugă ea, 
aşteptându-şi prietenii să sosească. 

Când Dina şi Nogahla dădură încet perdeaua la o parte şi 
se uitară în peşteră, Sltis şopti, „Sunt trează”. De obicei, 
Dina îi dădea veştile despre progresul lui lov, în vreme ce 
Nogahla se ducea direct la rogojina ei de dormit, unde se 
odihnea câteva ore înainte de a se întoarce să observe 
interacţiunea lui Sayyid şi Bela cu rubedeniile. În dimineaţa 
aceasta, însă, Dina îi făcu semn, fără o vorbă, să li se 
alăture la intrarea în peşteră. 

„Sitis, lov vrea să te pregătim pentru ce e mai rău în timp 
ce ne rugăm pentru ce poate Dumnezeu mai bine”, vorbi 
prietena ei fără introduceri, privind-o intens. Sitis dădu din 
cap, dar nu scoase o vorbă. Aprecia francheţea Dinei. „lată 
ce ştim: Nogahla a ascultat cu atenţie ce s-a vorbit la 
întruniri, iar Aban a spus adevărul despre caracterul lui lov 
şi despre evenimentele din ultimul an”. 

Mângâind-o cu degetul mare pe obraz, Sitis îi oferi 
Nogahlei un zâmbet. Mai mult ca sigur că era mulţumită că 
bărbatul căruia îi dăruise inima ei se dovedise a fi de bună 
credinţă. 

Ochii micuţei cuşite, însă, erau plini de lacrimi. „Îmi pare 
rău, stăpână. Nu pare a face vreo diferenţă. Rubedeniile 

voastre par a da crezare minciunilor jupânului Sayyid”. 

Sitis dădu din cap şi simţi un nod în gât când privi cu 
luare-aminte chipul obosit al Dinei „Aşadar, aceasta este 
partea cea mai rea?” 

„Mi-e teamă că nu”, zise Dina, şovăind. 

Sitis îşi simţi inima gonindu-i în piept şi îşi duse o mână 
tremurândă la gât. „Care este, atunci?” 

„lov crede că Bildad va încerca să te ia de aici - să te ia 
de lângă soţul tău”. 

Sitis lăsă să-i scape un icnet scurt înainte de a-şi stăpâni 
emoţiile. Luptându-se cu sine, se rezemă de un bolovan, 
pentru mai mult echilibru. EI Șada;, dă-mi putere. Dă-mi 
înțelepciune. „De ce m-ar lua Bildad de lângă lov?” 

Dina deschise gura vrând să vorbească, însă Aban le 
trânti în faţă crudul adevăr. „Fratele dumitale şi rubedenia 
lui lov cred că ela înfăptuit vreun păcat ascuns şi că refuză 
să se pocăiască. Bildad nu te va lăsa în grija unui soţ 
ticălos”. 

„Dar e ridicol!” Ochii Dinei aruncau văpăi. „Dacă Aban şi- 
ar fi făcut timp să-l cunoască pe lov în loc să-şi petreacă 
întreaga viaţă îndeplinind ordinele leviatanului aceluia de 
taică-său, poate că ar fi încropit o apărare mai solidă”. O 
înşfăcă pe Nogahla de braţ. „Vino, Nogahla! Trebuie să te 
odihneşti puţin înainte de a te întoarce în tabără azi”. 
Înainte de a dispărea în peşteră cu Dina, fata aruncă o 
privire apologetică peste umăr. 

Aban rămase cu ochii cât cepele, rănit şi cu umerii 
încovoiaţi. „De ce este mânioasă pe mine? Stăpână Sitis, să 
ştii, te rog, că mi-am dat toată silinţa! Nogahla mi-a auzit 
mărturia. Ea ştie...” 


Ridicându-se spre el, Sitis îşi făcu palma căuş pe obrajii 
lui, curmându-i vorbele. Atingerea pielii lui îngrijite şi a 
bărbii uleioase şi tunse scurt îi aducea aminte de propriii ei 
fii, care ar fi fost cam de vârsta lui. „Eu te cred”, spuse ea, 
fără să fie cu totul sigură de ce. Însă uşurarea de pe chipul 
lui îi întări încrederea. „Dina este frustrată că nu poate face 
mai mult şi probabil se simte, ca noi toţi, puţin 
deznădăjduită”. Mângâindu-l pe obraz, adăugă, „în plus, 
simte că e de datoria ei să o protejeze pe Nogahla de acest 
căpitan chipeş, fermecător şi cu totul desăvârşit, până când 
îi cunoaşte cu certitudine intenţiile”. Aban îi luă mâna şi îi 
sărută dosul palmei - aşa cum făceau şi băieţii ei pe când 
se pregăteau să fie bărbaţi în toată firea. 

Amintirea îi străpunse inima şi o jale neaşteptată aproape 
că o sugrumă. În clipa aceea, însă, o fulgeră răspunsul la 
dilema ei. 

„Aban!” strigă, smulgându-şi mâna din strânsoarea lui şi 
ţopăind ca un copil. „N-are să-ţi placă ceea ce urmează să 
spun, dar cred că viitorul nostru depinde de asta”. Se 
îndepărtă câţiva paşi de gura peşterii pentru ca ceilalţi să 
nu o poată auzi. „În dimineaţa asta, mă voi duce să-l văd pe 
lov”. El începu să protesteze, iar ea îl opri ridicând o mână. 
„Ascultă-mă până la capăt! înainte de a-l vedea pe lov, mă 
voi întâlni cu Elifaz, Bildad şi Ţofar. Vreau să-mi vadă părul, 
să audă şi ce am eu de zis despre cele petrecute 
săptămâna trecută în piaţă. Şi, lucrul cel mai important, 
vreau ca ei să scoată rămăşiţele copiilor mei din molozul de 
sub casa lui Enon”. Văzu apoi cum pe chipul lui Aban se 
întinseră, încet-încet, şocul şi admiraţia şi ar fi vrut ca şi 
Dina să poată vedea priveliştea. Sunt sigură că victoria din 

ochii lui Aban te-ar fi convins de loialitatea lui, prietena 
mea. 

„Îmi doresc să nu fi trebuit să părăseşti peştera, dar 
socotesc că planul tău este strălucit. Cruzimea de 
netăgăduit de care Sayyid a dat dovadă refuzând să-ți 
îngroape cum se cuvine copiii va reduce la tăcere scuzele 
lui subţiri - mai ales când rubedeniile tale vor fi martore ale 
adâncimii umilirii şi mâhnirii tale”. 

Studiind expresia de pe chipul lui Aban, Sitis zări urme 
ale frumoaselor trăsături ale tatălui său. „Sunt pe cale să- 
mi pun viaţa în mâinile tale, Aban. Trebuie să te întreb 
ceva”. 

Ochii lui rămaseră limpezi şi neascunşi. „Îţi voi răspunde 
sincer, stăpână”. 

„De ce faci asta? Am tot vrut să te întreb, dar n-am vrut 
ca Dina sau Nogahla să audă răspunsul tău. Vreau 
adevărul, Aban, oricare ar fi el”. Adânc în sinea ei, îi era 
teamă de răspunsul lui. Dar trebuia să ştie, şi ceva mai 
presus de orice rațiune îi spunea că el va fi onest. 

Tânărul se rezemă de un bolovan din apropiere, cu chipul 
destins şi deschis. „Când tatăl meu a dat poruncă să te 
ucid, am ştiut că şi-a pierdut Steaua Nordului. Singura 
persoană pe care o preţuise întotdeauna, unica lui pasiune, 
încetase să-l mai călăuzească. Atunci când un om rău îşi 
pierde forţa călăuzitoare, devine nebun. lar un nebun 
distruge totul în calea lui”. 

Cuvintele lui erau atât de prozaice, atât de detaşate. 
Pentru prima dată, Sitis înţelese profunzimea instruirii 
acestui războinic. Viaţa şi moartea erau pentru el ca pâinea 
şi aerul. Suliţa şi săgețile erau tot atât de mult parte din 

viaţa lui de zi cu zi precum lingurile şi stafidele. 

Cu un amestec ciudat de uşurare şi îngrijorare, îl întrebă, 
„Care este forţa ta călăuzitoare, Aban?” Cuvintele îi ieşiră 
de pe buze înainte de a i se forma în minte. „Urmezi vreun 
zeu, vreun cod moral sau propria inimă?” 

Aban lovi cu piciorul câteva pietricele de pe drum, gest 
care îi aminti din nou lui Sitis de fiii ei, care procedau la fel 
când se frământau cu vreo întrebare dificilă. Tăcerea o făcu 
să lovească şi ea câteva pietricele în aşteptarea 
răspunsului. 

„Eu nu-L cunosc pe acest El Şadai despre care vorbiţi tu 
şi stăpânul lov. Mama mea a fost trimisă departe înainte de 
a apuca să mă înveţe despre zeii Egiptului, iar Sayyid nu m- 
a învăţat niciodată să mă închin zeilor ismaeliţi”. Se opri, 
privind răsăritul. „Bănuiesc că deocamdată îmi urmez 
inima. Dar poate că, într-o bună zi, voi putea să-ţi dau un 
răspuns mai bun”. 

Ea se ridică spre el, îi luă faţa în mâini şi îi căută privirea. 
„Într-o zi, soţul meu te va învăţa despre Cel Preaînalt, Aban. 
Eu am descoperit că lahve este singurul răspuns de care 
are nevoie orice om”, îi zise, subliniindu-şi cuvintele cu o 
mângâiere scurtă. „Acum, vino să-l vedem pe fratele meu!” 

Strigătul îl deşteptă pe lov din binevenitul pui de somn 
matinal. Ca prin ceaţă, îl văzu pe Aban alergând spre 
grămada de gunoi, odată cu primele raze ale zorilor. 

„Ce? Ce s-a întâmplat?” încercă lov să strige, cu glasul 
încă slăbit. Uriaşul paznic ridică mâinile ca pentru a-l 
încredința că nu avea de ce să se neliniştească, însă gestul 
nu avu niciun efect asupra ritmului alert al inimii lui lov. 
După toate câte se petrecuseră, orice fel de țipăt - chiar şi 

al copiilor aflaţi la joacă - îl alarma pe loc. 

Băgă de seamă un freamăt neaşteptat în preajma 
cortului lui Bildad şi îi văzu pe Elifaz şi pe Ţofar fugind pe 
jumătate adormiţi spre domeniul lui. Începură alte bocete. 
„Aban!” zbieră lov din toţi rărunchii şi simţi că ceva îi 
cedează în gât. 

Garda ajunse la poalele movilei lui de cenuşă. „Nu te 
alarma”, spuse, urcând pe grămada de gunoi şi cenuşă 
mereu în creştere. „Sitis s-a dus în vizită la fratele ei şi 
tocmai i-a văzut părul”. 

lov nu se putea hotărî dacă să plângă sau să râdă. Aban 
se exprimase de parcă o servitoare tocmai îi făcuse lui Sitis 
o  împletitură  înfiorătoare, iar prinţul ismaelit era 
nemulţumit de ea., JEI bine, mă rog să nu se rănească în 
părul ei”. 

Sarcasmul îi smulse lui Aban un râset. Asemenea unui 
prieten vechi, tânărul se aşeză lângă el în murdăria aceea 
puturoasă şi zăboviră într-o tăcere amiabilă până când se 
lumină de ziuă. 

„N-am vrut să o aduc pe soţia ta aici, stăpâne lov”, spuse 
Aban într-un final. „Este periculos. Şi Sayyid, şi Cei-fără-de- 
Nume o vor moartă, dar îţi dau cuvântul meu că voi face tot 
ce îmi stă în puteri ca să o protejez”. Continuă să privească 
drept înainte. „Sayyid te supraveghează zi şi noapte de pe 
balconul lui, supraveghează canionul, pe vizitatorii tăi, 
totul”. 

„Îţi mulţumesc, Aban”. Ar fi vrut să spună mai multe, dar 
gâtul începuse să-i sângereze. Ar fi vrut să-l implore să o 
păzească pe Sitis cu toată grija, dar bărbatul spusese că 
aşa va face. Trăgea nădejde că spunea adevărul şi că avea 

să-i rămână loial, însă bărbatul îi destăinuise deja un 
adevăr ascuns. Da, «îţi mulţumesc» era de ajuns. 

„lată, Sitis iese din cortul lui Bildad”. Aban fu în picioare 
şi la jumătatea drumului în întâmpinarea ei, înainte ca lov 
să-şi dea seama că o escorta spre grămada de gunoi. 

Inima aproape că îi săltă în piept la vederea soţiei sale. 
Deşi trecuse doar o săptămână de când o văzuse, ea era 
pentru el ca aerul. „Sitis, iubirea mea”. Glasul îi era din nou 
o şoaptă neplăcută. 

„lov”. Plânsese. Aban o tinu de mână în timp ce urcă 
împleticindu-se pe movila de cenuşă, cu şiroaie de lacrimi 
pe faţă şi ochii roşii şi umflaţi. 

„Sitis, ce s-a întâmplat? Ce ti-au spus?” 

Ea căzu înaintea lui, cu faţa atât de aproape de murdărie 
încât el se întinse să o prindă. Durerea provocată de capul 
ei pe mâinile lui aproape că îl orbi. 

„Le-am cerut să îngroape osemintele copiilor noştri, lov, 
iar Bildad s-a învoit dacă... dacă mă întorc împreună cu el 
să-mi petrec restul zilelor în izolare”. 

Cuvintele ei îl înfuriară până în vârful degetelor, înlocuind 
durerea. 

Ea îşi ridică privirea, căutând în ochii lui un răspuns, dar 
pe urmă se uită din nou în pământ ca şi când s-ar fi temut 
de răspunsul lui. „A spus că mi-am făcut de ruşine familia, 
dar că, dacă mă întorc de bunăvoie, tu poţi păstra 
pământurile pe care ţi le-a dat în contul zestrei mele”. 

„Nu”. Deşi era abia o şoaptă, cuvântul o făcu pe Sitis să 
ridice capul. 

Apoi zâmbi, respirând adânc şi o lacrimă solitară îşi croi 
drum în jos pe obrazul ei fără cusur. Dar, aidoma unui nor 

de furtună pe un cer senin, înfăţişarea ei se schimbă. 
Şovăind, spuse, „Elifaz este de aceeaşi părere. Dacă nu mă 
întorc de bunăvoie împreună cu Bildad, Elifaz îţi va lua cu 
forţa toate pământurile edomite şi le va da lui Bela. Tu te 
vei alege cu nimic, iar Bela va ajunge omul cel mai bogat 
din tot Răsăritul. Vom fi pribegi, lov, iar Bela va avea toate 
şansele să stăpânească peste edomiţi, după moartea lui 
Esau”. 

lov tânjea să o adăpostească în braţele sale. Se mulţumi, 
însă, să o îmbrăţişeze cu privirea. „lehova-lire, Sitis. 
Dumnezeu îmi poartă de grijă. Eu n-am făcut rău nimănui. 
Dacă ei ne nedreptăţesc. Dumnezeu ne va apăra. Dacă ar fi 
să aleg eu, nu te vei duce cu Bildad, iubirea mea. Eu am 
totul dacă îl am pe lahve şi dacă te am pe tine. Dar tu 
trebuie să alegi unde îşi găseşte inima ta mulţumirea”. 

Nu mai văzuse niciodată lumina din înfăţişarea soţiei lui 
strălucind atât de puternic. „Eu îl aleg pe lahve şi te aleg pe 
tine, bărbate. Atâta vreme cât ştiu că nimic nu mă poate 
despărţi de Dumnezeu sau de tine, sunt mulţumită”, spuse 
ea. 

Sitis, prinţesa lui ismaelită, cu părul lung de numai două 
degete, cu faţa mânjită de cenuşă şi murdărie, era cea mai 
frumoasă femeie pe care o văzuse vreodată. 

„Poţi să mă duci acasă acum, prietene”, strigă femeia 
către Aban, care aştepta la marginea movilei de gunoi. 
„Rămân în Uţ”. Sărută apoi, nesigur, buzele pline de băşici 
ale lui lov. „Mă voi întoarce diseară cu Dina ca să o ajut să-ţi 
bandajeze rănile”. Întorcându-se, începu să alunece pe 
mâzgă. 

Oh, cât de mult tânjea să o ţină în braţe, să o sărute şi să 

o iubească pe îndelete! „Într-o bună zi, ai să dormi din nou 
în braţele mele, nevastă, şi n-am să te mai las niciodată să 
pleci”. Ea chicoti ca o fată sfioasă şi clipi lung din genele-i 
frumoase ca şi când ar fi încercat să-i câştige inima. 

Apoi lov îl privi pe Aban conducând-o departe de el. Se 
pierdu în legănarea şoldurilor ei, în rotunjimile zvelte ale 
trupului ei. Când Sitis se întoarse şi îi făcu din mână, numai 
se topi ca atunci când o văzuse prima oară, în ziua nunţii 
lor. 

— lov 3:/ 

După aceea, lov a deschis gura şi a blestemat ziua în 
care s-a născut. 

D 

Ina deveni treptat conştientă de faptul că o femeie o 
striga pe nume. Visezi „Oh!” Se ridică în capul oaselor pe 
rogojina de dormit şi realiză, după lumina ce se revărsa 
înăuntru prin perdea, că dormise o bună parte a dimineţii. 

„Stăpână Dina, eşti acolo?” se auzi vocea chiar la gura 
peşterii. „Ti-am adus un dar”. Ţipătul era destul de puternic 
încât să scoale şi morţii. Totuşi, nu o deşteptă pe Nogahia, 
care zăcea tolănită cu mâinile şi picioarele răşchirate 
aidoma unei piei de animal pusă la uscat. Sub braţul ei 
drept, era prinsă văduva Orma, care o privi pe Dina cu un 
zâmbet pe faţa ridată şi cu ochii strălucitori. 

„Bunăăă!” mai strigă o dată vocea aceea insistentă. 

„Bine!” zise Dina şi, târându-se până la uşă, trase 
perdeaua şi păşi afară. Nu recunoştea faţa mânjită care o 
întâmpină acolo. Femeia îşi dezveli doar doi dinţi într-un 
zâmbet strâmb, iar pleoapa stângă - pe jumătate închisă - 
aproape că ascundea crăpătura unde fusese un ochi. 


Inima Dinei se înmuie pe loc. „Ce dar ne-ai putea aduce, 
femeie dragă? Nu te cunosc”. 

„Aduc un dar pentru stăpâna Sitis din partea servitoarei 
sale, Nada”. Sărmana creatură îi întinse un mic vas de terci 
rece şi apoi, văzându-i fruntea încruntată, râse. „Nada a 
spus că numai stăpâna Sitis va aprecia fiertura. Este un 
amestec de fructe coapte ia foc mic, asezonate cu 
scorţişoară, şofran şi miere. Uite, copilă. la-l!” 

Dina luă în primire vasul acela mic şi aroma îi lăsă 
numaidecât gura apă. „Miroase delicios”. 

„Da, dar Nada a spus că darul este numai pentru Sitis. 
Dacă ea vrea să-l împartă cu tine, este alegerea ei”. 

Femeia o privi aspru cu singurul ei ochi, forţând-o să 
încuviinţeze din cap, supusă. „Bineînţeles. Sitis ar trebui să 
se întoarcă din vizita la lov în orice clipă de-acum. Mă voi 
încredința că îl primeşte. Te rog, transmite-i Nadei 
mulţumiri!” Femeia o mângâie pe obraz de parcă erau 
prietene de când lumea şi începu să coboare poteca 
pietroasă de munte. 

„Cine a fost, dragă? * întrebă Orma, strecurându-se afară 
din îmbrăţişarea Nogahlei şi chircindu-se cu o pătură în 
colţul ei de peşteră. „Ce ai în mână?” Văduva devenise 
aproape invizibilă în ultimele câteva zile. Dina intuia că nu 
se simţea bine, însă ea nu voia niciodată să recunoască. 

Curiozitatea tăcută trebuie să fi ţipat mai tare decât 
salutul femeii pentru că vocea răguşită de somn a Nogahlei 
spuse, „Ce-i asta?” Apoi, fata se ridică în capul oaselor şi 
plescăi din buze, clătindu-şi gura. 

Dina râse. „Ei bine, n-am mai văzut atâta zarvă pentru un 
neînsemnat vas de terci”. Oferind preţiosul vas văduvei 


1 


spre păstrare, Dina se lăsă în genunchi în spaţiul confortabil 
de lângă Nogahla şi recapitulă instrucţiunile bătrânei. 
„Nada a spus că este doar pentru stăpâna ei”. Orma ridică 
capacul şi aroma înţepătoare inundă mica peşteră. Dina 
ridică o sprânceană către Nogahla. „Un dar special doar 
pentru Sitis”. 

Cuşitei îi pieri tot somnul. „Oh, Nada aceea care face 
mereu pe şefa...” 

„Nogahla, trebuie să avem răbdare. Poate că îl va împărţi 
cu noi”. 

Pe după perdea se strecură Sitis, cu faţa inundată de 
lumină. „Oh!” icni Dina. „Nu te-am auzit intrând”. Spera că 
femeia nu auzise despre poftele lor frivole. 

Căzând în genunchi, Sitis veni lângă Dina pe rogojina de 
dormit a Nogahlei. „Aban vă aşteaptă afară pe tine şi pe 
Nogahla ca să vă conducă la lov”. Glasul îi era intens, 
purtarea, urgentă. „Bildad, Elifaz, Ţofar şi Elihu au fost de 
acord să vorbească azi cu lov. Am nevoie să fiţi amândouă 
acolo”. 

Dina îşi simţi inima în gât. „Sitis, eu nu pot. Eu... De ce 
trebuie să vin şi eu? Prezenţa mea acolo n-ar face decât să-i 
înfurie pe Ţofar şi pe Elihu şi, de-acum, probabil că şi Bildad 
şi Elifaz le împărtăşesc sentimentele”. 

Înainte ca Sitis să poată da explicaţii, Dina simţi mâinile 
Nogahlei  închizându-se blând în jurul mâinilor sale. 
„Stăpână, ştiu că ţi-e frică şi ştiu că te lupţi cu ruşinea ori 
de câte ori bărbaţii aceia îţi aruncă răutăţi”. Pe faţa fetei 
strălucea acum o expresie tandră de femeie, iar Dina se 
întrebă cum de crescuse atât de repede fără permisiunea 
ei. „Mi-ai spus odată că El Şadai ţi-a îndepărtat ruşinea şi că 

niciun bărbat nu te-ar putea face să o iei din nou în cârcă. 
Mai crezi lucrul acesta, stăpână?” 

Dina simţi un nod în gât şi, fără să spună nimic, începu să 
plângă. Cum ar fi putut nega credinţa simplă a Nogahlei? 

Văduva Orma lăsă deoparte micul vas de terci şi se târî 
pe genunchii ci slăbiţi până la ele. „Poate că ar trebui să 
cerem binecuvântarea lui lahve peste ziua ce începe”. 

Cele patru care alcătuiau o familie de suflet îşi dădură 
mâinile şi plecară capetele. „El Şadai”, începu Dina, „nu ştiu 
cuvintele potrivite. Nu am o capră sau un miel ca să-ţi aduc 
jertfă, dar cred că Tu ne vei uuzi strigătele şi ne vei vedea 
lacrimile”. 

Când cuvintele ei fură sugrumate de emoție, Sitis 
continuă. „/Voi însene suntem jertfa, lahve. Ne aşezăm azi 
pe altarul de jertfă”. Îşi ridică capul, se opri şi când celelalte 
încuviinţară din cap, rostiră împreună «Amin». 

Dina îi luă bărbia în palmele sale. „Eu şi Nogahla ne vom 
duce. Ce ui vrea să facem?” 

„lov va avea nevoie de îngrijire suplimentară în timp ce 
ne va înfăţişa cazul înaintea rubedeniilor noastre”, zise 
Sitis, întinzându-se după diverse lucruşoare de pus într-un 
Coş. „Luaţi ceai de mentă din belşug pentru gâtul lui şi 
ierburi şi bandaje suficiente pentru a-i menţine durerea la 
niveluri suportabile”. Se întinse spre Dina şi o mângâie pe 
obraz cu degetul ei mare, noduros. „Simpla ta prezenţă 
acolo va însemna cel mai mult”. 

Între timp, Orma se mutase în colţul ei şi se învelise din 
nou în pătura ei. „Cum rămâne cu darul Nadei?” întrebă ea 
cu voce slabă, dar poznaşă. 

„Oh, Sitis! Aproape că am uitat”, zise Dina, întorcându-se 

chiar la timp ca să o vadă pe Orma oferindu-i micul vas de 
terci. 

Dina îl luă în primire şi, transferând amestecul aromat în 
mâinile lui Sitis, o privi cum îl inhala, plină de încântare. 
„Nada nu mi-a mai pregătit aşa ceva de când aveau copiii 
mei doi-trei anişori!” scânci ea. „Orma şi cu mine vă vom 
lăsa şi vouă pentru când vă întoarceţi”. Împărţind un rânjet 
plin de recunoştinţă, Dina şi Nogahla îşi luară rămas-bun în 
timp ce Sitis şi Orma porţionau cerescul dar al Nadei. 

lov îi privi adunându-se precum o armată de invadatori. 
Sayyid ieşea împreună cu Bildad din mănunchiul de corturi 
ismaelite de pe partea apuseană a canionului. Elihu venea 
în urma lor. Elifaz şi Ţofar aşteptau lângă poteca din mijloc, 
la marginea taberei edomite, gata să o confrunte pe 
rubedenia lor îndărătnică. Se uită după Bela, dar nu-l văzu 
pe uneltitor. Ce/ putin unul dintre duşmanii mei s-a hotărât 
să stea acasă. 

Scrută canionul punctat de corturile vizitatorilor şi nu 
văzu nici urmă de Aban sau de prietenii lui. Avea să poarte 
această bătălie de unul singur. Inima îi bătea cu atâta forţă 
încât se gândi că îi putea sparge pieptul. Cu cât bărbaţii se 
apropiau, cu atât îl inunda amărăciunea, amenințând să-l 
înece. 

Elihu trecu în faţa celor patru bătrâni, conducându-i spre 
curtea puturoasă în care şedea lov. Mai multe dintre gărzile 
lui Sayyid veniseră de dimineaţă să împrăştie cenuşă 
proaspătă pe locurile unde aveau să fie aşezate rogojinile 
bătrânilor - la o distanţă sigură de duhoarea bubelor lui 
supurânde. Elihu venea în fruntea marşului, solemn ca într- 
o procesiune funerară. Toţi, în afară de el, îşi acoperiseră 

gura şi nasul cu un săculeţ de ierburi proaspete. Pesemne 
că discipolul lui îşi amintise de remediul Dinei pentru Sitis şi 
îl sugerase şi bătrânilor. 

Înainte ca ceilalţi să ajungă la rogojinile lor, pe cenuşa 
proaspăt presărată, Elihu dădu fuga până în vârful movilei 
lui lov. Cu o plecăciune formală, îi introduse cum se 
cuvenea pe cei ce soseau. „Abba, rubedeniile tale au ezitat 
să vină mai curând din cauza marii tale suferinţe. Elifaz, 
prinţul Bildad şi Ţofar... au vrut să aştepte până când...” 

Însă zăgazurile resentimentelor lui lov se sparseră. 
„Blestem ziua naşterii mele”, spuse el, ignorând scuzele lui 
Elihu. „De ce nu mi-am dat sufletul la ieşirea din pântecele 
ei? Cel puţin acum aş avea pace. Dumnezeu S-a făcut 
nevăzut!” 

La doar câţiva paşi depărtare, bătrânii tocmai îşi 
scoseseră sandalele la marginea movilei lor de cenuşă şi 
priveau acum cu ochi mari izbucnirea lui. Se întoarseră spre 
Sayyid, ca şi când, înainte de a se aşeza, ar fi aşteptat 
instrucţiunile lui. 

Sayyid întinse o mână spre vârful grămezii de cenuşă, 
vorbind încetişor, pentru a le abate atenţia de la strigătele 
lui lov, ca şi când acesta nici n-ar fi existat. „Rogu-vă, 
aşezaţi-vă”, spuse el, făcând pe gazda plină de graţie - 
chiar şi pe o grămadă de gunoi. 

Deşi îi fierbea sângele în vene, lov îşi ţinu gura până când 
cei cinci bărba (i îşi găsiră un loc pe muntele lui de 
murdărie. 

Cel dintâi care se aventură să vorbească fu unchiul Elifaz. 
„Dacă vorbesc, îţi vei pierde răbdarea cu mine?” Fără să 
aştepte răspunsul lui, o dădu înainte ca un bou sălbatic ce 

scurmă pământul. „Cum aş putea să nu vorbesc? Gândeşte- 
te la numărul tinerilor pe care i-ai instruit”. Arătă în direcţia 
lui Elihu. Glasul îi suna înăbuşit de sub săculeţul de ierburi 
fixat in shmagh-xil său. „l-ai sprijinit pe cei care se 
împleticeau şi ai întărit credinţa şovăitoare a propriului meu 
fiu. Acum, când vine necazul peste tine, tu eşti descurajat şi 
deznădăjduit, dar n-ar trebui oare să-ţi pui încrederea şi 
speranţa în via (a ta neprihănită? Gândeşte-te bine, fiule, 
căci îmi eşti ca un fiu, ştii prea bine. Care om cu adevărat 
nevinovat a fost vreodată nimicit? Dacă n-ai tăinuit în inima 
ta niciun păcat ascuns, nu vei pieri”. 

Pe genele bătrânului mijiră lacrimi, iar inima lui lov crăpă 
puţin. Elifaz fusese întotdeauna năvalnic, dar lov ştia că 
omul îl iubea. „Ascultă, lov”, îi spuse, răsfirându-şi degetele 
şi odihnindu-şi barba cenuşie pe ele. „Astă-noapte, în toiul 
unor vise tulburătoare, mi-a fost udus în taină un cuvânt. M- 
au cuprins frica şi tremurul şi oasele mele bătrâne au 
început să tremure. Un duh a trecut pe lângă fa (a mea şi 
părul de pe trup mi s-a înfiorat. S-a oprit, dar nu i-am putut 
vedea chipul. A stat înaintea mea şi am auzit o voce şoptită 
spunând, «Poate un om să fie mai neprihănit decât 
Dumnezeu? Poate un om să fie mai curat decât Făcătorul 
lui? >”. 

Cu faţa lui maronie cuprinsă de groaza lui El Şadai, Elifaz 
scrută zările pe sub sprâncenele sârmoase şi cenuşii. Cel 
dintâi născut al lui Esau era conducătorul spiritual 
nedisputat şi plin de râvnă al clanului edomiţilor şi era 
cunoscut pentru aceste vizite nocturne din lumea spiritelor. 

„Dacă Dumnezeu îşi învinovăţeşte îngerii, alungându-i 
din prezenţa Sa, cu cât mai mult este El gata să-i 

zdrobească pe cei ce sălăşluiesc în case din lut?” întrebă, 
clătinând din cap. Barba albă îi mătura pântecul tot aşa 
cum mătura unei femei curăţă o podea prăfuită. „Poţi să-ţi 
strigi nevinovăția înaintea lui El Şadai, dar se pare că te afli 
în toiul judecății Sale şi că ai tăi copii au fost zdrobiţi în 
curtea ta fără nicio apărare. Oamenii sunt născuţi să sufere, 
tot aşa cum scânteile zboară în sus. În locul tău, eu aş cere 
îndurarea lui Dumnezeu. Binecuvântat este omul pe care îl 
corectează Dumnezeu, aşadar nu dispreţui disciplina Lui, 
fiule! El face rana, dar tot El o leagă”. Dând din cap în 
direcţia lui Bildad şi a lui Ţofar, îşi atrase de partea lui 
acordul lor arogant. „Noi trei ţi-am cercetat plângerea şi am 
găsit adevărate aceste lucruri. Aşadar, ascultă ce avem de 
zis şi aplică cuvintele noastre situaţiei tale”. 

lov se îneca. Se simţea jefuit de toate. Jefuit de su fiare, 
viaţă, demnitate şi de dreptul de a fi auzit. Elifaz nu avea de 
gând să lase să i se răspundă la întrebări şi nici să îi fie 
puse la îndoială răspunsurile. Dar cum ar putea cunoaşte 
vreun om nemăsuratele adâncimi ale suferinţei sale? „Dacă 
durerea mi-ar putea fi cântărită, ar întrece greutatea 
nisipului din mări, unchiule”, zise lov. Indignarea îi întărea 
glasul slăbit. „Nu-i de mirare, deci, că vorbele mele îţi par 
impetuoase! Groaza lui Dumnezeu m-a cuprins. Nu pot 
mânca, nu pot dormi. Singura mea rugăciune este ca 
Dumnezeu să mă lase să mor înainte de a renega cuvintele 
Celui Sfânt!” 

Bătrânii nu părură deloc impresionați, însă Elihu păli. 
„Abba, nu vorbeşti serios!” 

„Ba chiar vorbesc serios! Ce nădejde mi-a mai rămas? 
Chiar şi atunci când îl părăseşte pe El Şadai, omului 

deznădăjduit ar trebui să-i rămână bucuria devoţiunii 
prietenilor săi! Dar voi v-aţi dovedit cu toţii tot atât de 
nevrednici de încredere precum un vad - plin de apă într-o 
clipă şi uscat ca oasele din deşert în cealaltă. Aţi venit aici 
ca să mă mângâiaţi, dar pe urmă aţi văzut ceva îngrozitor, 
care v-a băgat spaima în oase. Uitaţi-vă la mine! Aduceţi-vă 
aminte ce am însemnat unul pentru altul! V-am minţit eu 
vreodată?” 

Ei, însă, se uitau la gândacii de gunoi ce li se căţărau pe 
rogojini. 

„Am spus să vă uitaţi la mine!” 

Ochii lor se îndreptară, în silă, spre bubele lui. 

„V-am cerut eu vreo bucată de pâine sau să-mi umpleţi 
din nou gospodăria?” Aşteptă, dar ei nu-i răspunseră. „Nu! 
Şi totuşi, voi acceptaţi darurile duşmanului meu în vreme ce 
mie îmi sunt rânduite nopţi de mizerie şi zile lipsite de 
speranţă”. 

Chipul frumos al lui Bildad, atât de asemănător cu al 
surorii sale, rămase de nepătruns. Ţofar se foi puţin, distras 
de o muscă pisăloagă ce bâzâia pe lângă capul lui. Elifaz, 
spre cinstea lui, era atent, deşi continua să-l privească cu 
bărbia ridicată într-o expresie de compasiune pe care lov nu 
o mai putu îndura. 

„Adu-ţi aminte, o, Doamne, că viaţa mea nu este decât o 
suflare”, strigă lov, ridicând glasul şi mâinile. „Dacă am 
păcătuit, ce ţi-am făcut eu Ţie, Celui ce veghezi peste 
oameni? De ce m-ai făcut ţinta ta? De ce nu-mi ierţi 
păcatele prin jertfă, aşa cum ai promis?” 

Bildad se făcu stacojiu la faţă. „Aşa ai fost învăţat să te 
apropii de Cel Preaînalt? Să ţipi la El, să-L acuzi, să-l pui 

întrebări? Câtă vreme ţi se va mai da voie să vorbeşti şi să 
te porţi precum doreşti? Perverteşte oare Dumnezeu 
dreptatea? Copiii tăi au păcătuit împotriva Lui şi lahve i-a 
judecat pentru aceasta. Până şi Elihu pricepe lucrul acesta. 
El ne-a spus că ai fost nevoit să aduci jertfe în dimineţile de 
după sărbătorile lor”. 

lov se zgâi la Elihu, uluit că tânărul pe care îl instruise şi 
iubise îl putuse trăda. 

Elihu clătină din cap, vrând să nege, dar nu scoase o 
vorbă. Bildad se zbârli la lov pentru dojana lui tăcută. „Nu-i 
vina lui Elihu că fiii şi fiicele tale au fost crescuţi într-o casă 
indulgentă de către o mamă idolatră”. 

lov se simţi ca plesnit şi suflarea îl părăsi. Şi ceva din 
expresia lui Bildad se schimbă. Pesemne că şi el îşi dăduse 
seama că întrecuse măsura. 

„Ascultă, lov”, spuse Bildad, cu o umbră de remuşcare în 
glas. 

„Dacă îţi vei îndrepta privirile spre Cel Preaînalt şi vei 
stărui de El, dacă eşti curat şi drept, El te va înălța din nou 
în locul care ţi se cuvine. Eu şi Elifaz am trăit mulţi ani, iar 
generaţiile mai în vârstă au multe să te înveţe. Tradiţia este 
o călăuză valoroasă şi Hi încredinţat că Dumnezeu nu 
respinge un om neprihănit şi nici nu întăreşte mâinile 
nelegiuiţilor!” 

lov se uită la şirul de oameni ce îi fuseseră cândva 
prieteni dragi - Elihu, Ţofar, Elifaz şi Bildad - şi atunci băgă 
de seamă rânjetul trufaş de pe chipul lui Sayyid. Scoase un 
suspin adânc. Era stors de vlagă. Ajuns la capătul puterilor 
şi al nefericirii, îşi dori să moară. 

Aruncându-şi privirea dincolo de corturile rubedeniilor 

sale, spre gura canionului, văzu trei siluete scăldate în 
lumina soarelui, apropiindu-se. Vederea lor era ca apa rece 
pentru un suflet însetat. Aban, Nogahla şi... da, chiar Dina, 
veneau spre el. Îşi aminti, deodată, făgăduinţa lui Sitis. „Mă 
voi întoarce la noapte”, îi spusese ea. Trebuia să îi poată 
spune că luptase bine. 

Întâlni apoi privirea poruncitoare a lui Bildad. „Am fost 
martor adevărului afirmației tale, «Dumnezeu nu respinge 
pe cel neprihănit şi nici nu întăreşte mâinile nelegiuiţilor.» 
Şi totuşi, cum rămâne cu miraculoasa revelaţie a lui Elifaz? 
Cum poate un om să fie fără pată înaintea lui Dumnezeu? 
Potrivit acestui argument, nu sunt oare toţi oamenii răi?” 
întrebă lov, încântat de consternarea de pe chipul lui 
Bildad, când îl prinse pe bătrân în pânza logicii lui Elifaz. „Tu 
spui, «Stăruie de El Şadai», dar cum aş putea? El este prea 
puternic, este nevăzut şi şi-a pus în gând să nu. Se lase 
înduioşat. Dacă Cel Preaînalt mi-ar acorda o audienţă şi ar 
găsi toate faptele mele drept bune şi drepte, sunt convins 
că m-ar condamna cuvintele mele, Bildad. Aşadar, se pare 
că Dumnezeu. Se joacă cu noi, bătându-şi joc de cei săraci 
şi sărmani când îi loveşte tragedia. Dacă nu Dumnezeu îi 
loveşte pe cei sărmani, atunci cine? Mai este vreo forţă la 
lucru în univers?” 

lov văzu rânjetul lui Sayyid lăţindu-se şi venele de la 
gâtul lui Bildad umflându-se. Elifaz puse o mână pe piciorul 
lui Bildad pentru a-l calma şi îl reduse la tăcere printr-o 
mişcare subtilă a capului. Fără îndoială că aveau să-l lase 
pe lov să se condamne singur, însă următorul argument al 
acestuia fu pentru beneficiul lui Sayyid. 

„Bineînţeles că mai sunt şi alte forţe în univers”, continuă 

lov, răspunzând propriei întrebări. „Ismaeliţii din Uţ cred în 
puterea celor trei zeițe ale lor şi mulţi din clanul edomiţilor 
din care mă trag şi eu îl acceptă pe Kaus, zeul muntelui. Tu 
pe unde te afli, Sayyid? Tu nu le închini idolilor?” Sayyid 
aruncă o privire spre chipurile înăsprite ale oaspeţilor săi. 
Preţ de o clipă, lov avu sentimentul că triumfase. „Şi totuşi, 
idolatrul de Sayyid pare a îi destul de prosper. Nu eşti de 
aceeaşi părere, unchiule Elifaz?” se adresă el încetişor celui 
mai empatic dintre vizitatorii săi, aplecându-se înainte. 

Ridicându-şi apoi fata spre ceruri, îşi înălţă iarăşi glasul 
către în Şadai. „Îţi face plăcere să mă răneşti şi să râzi de 
uneltirile celor răi? Ai ochi de came? Vezi şi Tu ca un om 
muritor? îţi face plăcere să mă încerci să vezi dacă sunt 
păcătos - chiar dacă ştii prea bine că nu sunt vinovat şi că 
nimeni altcineva nu mă poate scăpa din mâna Ta?” 

„lov!” încercă Elifaz să-l facă să tacă, însă lov nu voia sa 
de oprit. 

„Mâinile Tale m-au întocmit şi mi-au dat chip. Tu m-ai 
ţesut laolaltă şi mi-ai dat viaţă, mi-ai arătat bunătate. Vrei 
acum să mă distrugi? Nu pot pricepe. Am încercat să 
zâmbesc şi să mă prefac că toate se vor întoarce spre 
binele meu, dar nu mai pot să-mi ascund deznădejdea. Te 
rog, lahve, nu sunt decât un om! Am nevoie de un arbitru. 
Altminteri, îngăduie-mi numai să mă cobor în mormânt în 
pace!” Cu aceste cuvinte. lov se cufundă în tăcere şi îşi 
dădu frâu liber lacrimilor. 

Simţind atingerea delicată a unei mâini pe umărul său 
bandajat. Îşi ridică privirea şi o văzu pe Dina întinzându-i o 
ceaşcă de ceai cald de mentă. Ea şi Nogahla se 
strecuraseră printre ruinele carbonizate ale casei lui şi 

urcaseră discret pe movila lui de cenuşă. Prezenţa lor 
liniştită în spatele lui îl făcea să se simtă puternic, iar 
prietenia lor îl încălzea. Ca o santinelă la marginea frontală 
a zidului curţii, la o depărtare sigură de ambele părţi ale 
bătăliei, stătea Aban. Băgă de seamă un schimb de priviri 
între Sayyid şi căpitanul lui, dar pe urmă Aban îi zâmbi şi îi 
făcu cu ochiul. Pot avea încredere în tine, tânărul meu 
prieten? 

Această distragere de o clipă fu întreruptă de un mormăit 
jos şi sălbatic. Ţofar o zărise pe Dina. 

Ori de câte ori îl vedea, ura din ochii lui o făcea să 
tresare. Dina încercă să-şi liniştească mâna tremurătoare 
pentru a nu vărsa ceaiul lui lov. Sunt nevinovată înaintea lui 
EI Şadai. Niciun om nu mă poate face să-mi fie ruşine. 
Nevinovată înaintea lui El Şadai. Fără ruşine. Îşi repeta 
cuvintele la nesfârşit în minte, străduindu-se să-şi 
plămădească adevărul în inimă precum drojdia din 
plămădeala de pâine. Până acum, fără sorţi de izbândă. 

„Oare toate cuvintele lui lov trebuie să rămână fără 
răspuns?” strigă Ţofar. Dina sări ca un măgar speriat, 
vărsând ceaiul pe mâinile bandajate ale lui lov. 

„Îmi pare rău”, şopti ea. El o îndemnă cu un semn al 
capului să şadă lângă el, iar ea se ghemui bucuroasă după 
umărul lui. 

„Tu spui că credinţele tale sunt fără cusur şi că eşti curat 
în ochii lui Dumnezeu. Îmi doresc ca Dumnezeu să 
vorbească împotriva ta şi să-şi destăinuie tainele 
înţelepciunii Sale, căci adevărata înţelepciune are două 
laturi. Să ştii un lucru, lov: Dumnezeu a uitat chiar o parte 
din păcatele tale”. 


lov clătină din cap şi îşi zvârli mâinile în aer. „Ce vrei să 
spui, Ţofar? Când nu ştii ce să zici, îmi arunci pe tapet 
maimuţăreala asta intelectuală, cu multe cuvinte şi puţin 
înţeles”. 

Roşu la faţă şi tremurând ca o oală de gătit gata să 
explodeze, Ţofar strânse din buze. „Poţi tu să desluşeşti 
misterele lui Dumnezeu?” spuse el. „Dacă Dumnezeu te-a 
pus în temniţă, cine se poate împotrivi Lui? Nimeni! 
Dumnezeu a recunoscut un om înşelător şi a acţionat cum 
se cuvine. Dacă îndepărtezi păcatul pe care îl cocoloşeşti în 
mâna ta...” îşi îndreptă degetul dolofan drept spre Dina, 
care îşi dori să fi putut săpa o groapă în grămada de gunoi 
şi să se coboare în ea. „Dacă îndepărtezi răul acesta, atunci 
vei putea să-ţi arăţi faţa fără ruşine şi să stai fără teamă în 
locul care ţi se cuvine”. Îşi mută degetul acuzator spre lov. 
„Dar nelegiuitul nu are izbândă şi scăparea îl ocoleşte. 
Nădejdea lui se preface într-o suflare care se stinge”. 

Dina se uită peste umărul drept al lui lov şi băgă de 
seamă că acesta tremura din tot trupul. „Sunt sigur că voi 
trei sunteţi păstrătorii întregii înţelepciuni a lui Dumnezeu şi 
că priceperea desăvârşită va muri odată cu voi!” strigă lov, 
cuprins apoi de un acces de tuse. Pânza curată pe care 
Nogahla i-o întinse deveni, curând, pătată de sânge. 

Rubedeniile lui pline de pompă se zgâiau la el, 
înspăimântate. 

Moi trăiţi în tihna şi pânzeturile voastre fine”, spuse el 
printre tuse, „şi vă arătaţi disprețul faţă de nenorocirea 
mea. Este mai lesne să vă convingeţi pe voi înşivă că este 
vina mea decât să credeţi că acelaşi lucru vi s-ar putea 
întâmpla şi vouă”. Ridică o mână în direcţia lui Sayyid. „Dar 

cum explicaţi prosperitatea celor ce îl sfidează pe 

Dumnezeu - a celor ce îşi poartă zeii în mâini?” Sayyid se 
foi stânjenit pe rogojina lui, iar Dina avu un sentiment de 
nesfârşită mândrie pentru pledoaria lui lov. 

Sărmanul om abia dacă se oprea să respire. „A lui 
Dumnezeu este înţelepciunea şi puterea. Sfatul şi 
priceperea sunt ale Lui. El înaltă popoarele şi El le distruge. 
Toate lucrurile pe care le-aţi învăţat voi le-am învăţat şi eu. 
Nu vă sunt cu nimic mai prejos în cunoaştere”. 

lov îşi şterse gura. Tuşea i se mai domoli şi când Elifaz 
dădu să-l întrerupă, ridică o mână. „Bine ţi-ar fi oare dacă 
Dumnezeu te-ar examina pe tine aşa cum mă examinezi tu 
pe mine acum? Oare nu te-ar îngrozi splendoarea Lui aşa 
cum mă umplu pe mine de groază săgețile Lui? Toate 
vorbele tale de duh sunt cenuşă, iar proverbele tale se 
sparg ca lutul. Eu îi vorbesc lui Dumnezeu pe şleau, aşa 
cum aş face-o şi dacă ar sta înaintea mea. De ce? Pentru 
că, deşi are puterea de a mă ucide. El continuă să fie 
Dumnezeul meu, singura mea nădejde de scăpare”. 

Îşi şterse din nou gura şi îi înmână Dinei cârpa murdară. 
„Gundeşte-te puţin! Ar îndrăzni oare un om nelegiuit să 
vorbească cu atâta cutezanjă? Ar cere oare un nelegiuit 
aceste două lucruri de la Dumnezeu - să-şi retragă de la el 
aceste înspăimântătoare terori şi să îl întâlnească faţă în fa 
(a? | (i par acestea cererile unui om nelegiuit?” 

Dina ar fi vrut să bată din palme, să salte de bucurie, să 
se veselească pentru acest om care suferise atât de violent 
şi totuşi se ţinuse tare de credinţa lui. Dar nimeni nu se 
veselea. Tăcerea prelungită zbârnii de încordare. Până când 
un râs sinistru se auzi dindărătul grămezii de gunoi. 

Săgetând cu ochii rămăşiţele întunecate şi arse ale casei lui 
lov, Dina îl zări pe Cel-fără-de-Nume ţopăind împreună cu 
câţiva dintre oamenii lui. Se uită la Elihu. Şi el băgase de 
seamă prezenţa de rău augur. O presimţire îi dădu fiori pe 
şira spinării şi îi ridică părul fin de pe braţe. 

Sayyid îşi drese glasul, atrăgând atenţia spre zâmbetul 
său plin de satisfacţie. „Se pare că lov are nevoie de 
odihnă, iar toată această vorbăraie mi-a stârnit pofta de 
mâncare. Voi porunci bucătarilor mei să servească masa de 
prânz şi ne putem întruni din nou după ce zăpuşeala zilei va 
fi trecut”. Bătu din palme şi le frecă de parcă ar fi vrut să 
facă un foc din două bețe. Cum stătea în stânga lui Bildad, 
putea da impresia că vorbea cu lov, însă ochii îi aruncau 
săgeți viclene în direcţia Dinei. „La desert vom avea un 
terci de fructe făcut după o reţetă specială, care se va 
dovedi îndeosebi pe placul lui lov şi al lui Bildad”. 

Fratele lui Sitis îşi ridică capul într-o întrebare tăcută. 
Sayyid râse melodios. „Bildad, ţi-o aminteşti pe Nada, 
bătrâna doică a lui Sitis? Ne-a pregătit un terci de fructe 
îndulcite cu miere”. Se opri şi se uită la Dina. „Era 
preferatul lui Sitis”. 

Dinei i se păru ciudat că Sayyid ştia pe de rost meniul 
Nadei şi chiar şi mai ciudat faptul că vorbea despre Sitis ca 
şi când aceasta ar fi trecut dintre cei vii... 

Cei-fără-de-Nume sloboziră încă un râset straniu care îi 
dădu fiori pe şira spinării. Se întoarse să le arunce o privire 
nimicitoare, însă sângele îi îngheţă în vene. În picioare 
lângă conducătorul bandiţilor, desfătându-se de 
mângâierea lui lascivă, era chiar bătrâna cu un singur ochi 
care livrase terciul de fructe lui Sitis la peşteră, dis-de- 

dimineaţă. 

„Nuuu!” strigă Dina, ridicându-se brusc în picioare. Însă 
nehotărârea o ţintui locului. 

Fiecare faţă o privea în tăcere, întrebătoare. lov îi şopti, 
„Dina?” 

„lov, trebuie să plec!” răspunse, făcându-i semn Nogahlei 
să o urmeze. Fata se supuse fără crâcnire. 

„Dina, nu vrei să rămâi şi să guşti din mâncarea preferată 
a lui Sitis?” strigă în urma ei glasul mieros al lui Sayyid, în 
vreme ce ea aluneca la vale pe grămada de cenuşă, spre 
zidul curţii, unde fusese Aban. El va şti ce să facă. 

„Stăpână, de ce nu putem rămâne la masă?” întrebă 
Nogahla încercând să ţină pasul cu ea. 

Lacrimile începură să se rostogolească în cascade pe 
obrajii Dinei. Nimeni nu pusese încă cap la cap îngrozitorul 
adevăr şi ea nu-şi putea găsi curajul de a rosti cu voce tare 
cuvintele. Au otrăvit-o pe Sitix cu terciul Nadei. Trebuia să 
dea de Aban. Dar în clipa când dădu colţul crestat al zidului 
frânt din cărămizi roşii, căpitanul lui Sayyid ajunsese deja la 
jumătatea  canionului, vrând, după câte se părea, să 
transmită instrucţiunile pentru masa de prânz. 

Dina o luă la fugă, iar Nogahla o urmă. „Aban, aşteaptă! 
Trebuie să-ţi vorbesc!” 

El se întoarse. La început, pe chip i se vădea iritarea, însă 
lacrimile ei îl opriră în mijlocul unui pas. „Dina, ce este? Ce 
s-a întâmplat acolo?” 

„Sitis, Aban”, şopti ea, având grijă ca ecoul canionului să 
nu i poarte vorbele la lov sau să trădeze loialitatea lui Aban. 
„Au otrăvit-o cu terciul de fructe al Nadei”, mai spuse, 
urmărind apoi îngrozitoarea realizare pe faţa Nogahlei. 


Aban o luă de umeri. „De unde ştii?” 

„L-ai auzit pe mai-marele Celor-fără-de-Nume râzând?” 
Aban încuviinţă, iar Dina continuă, cu răsuflarea întretăiată, 
printre lacrimile care îi înceţoşau privirea şi îi poceau 
cuvintele. „Bătrâna cu un singur ochi care stătea lângă ela 
venit azi-dimineaţă cu un vas de terci de fructe pregătit de 
Nada, înainte să te întorci tu cu Sitis la peşteră. Bătrâna o 
ţinea una şi bună că amestecul îi era destinat numai lui 
Sitis - ca dar de la Nada”. Dina icni, cuprinsă de o nouă 
groază. „El Şadai, nu! Văduva Orma a mâncat şi ea!” 
Aruncă o privire spre Nogahla şi, înainte să o poată opri, 
fata o luă la fugă înainte. 

Aban fu cuprins de panică. „Nu poate pleca singură!” 
Dădu să o ajungă pe Nogahla din urmă, însă Dina îl prinse 
de braţul masiv ca să-l oprească. 

„Aban, opreşte-te! Gândeşte-te cine ne priveşte”, şopti 
ea. „Fii înţelept!” îi mai spuse, trăgându-l de robă cu toată 
puterea ei. „Trebuie să-ţi îndeplineşti îndatoririle faţă de 
Sayyid, Aban! Nu poţi să adaugi şi alte riscuri relaţiei şi aşa 
nesigure pe care o ai cu stăpânul tău”. 

Cu chipul de piatră, Aban cedă. Întorcându-se abrupt, îi 
cuprinse faţa între palmele sale şi o trase aproape de el ca 
pentru a o săruta. Îi şopti violent, urgent, „Du-te la peşteră! 
Du-te înainte ca Nogahla să găsească două trupuri 
neînsufleţite şi să trebuiască să-şi amintească priveliştea 
pentru tot restul vieţii. Îmi pasă prea mult de ea ca să 
îngădui una ca asta!” Se aplecă şi o sărată în fugă. „Sayyid 
crede că te doresc. Asta ar trebui să-l convingă şi să-mi 
ofere scuza necesară ca să mă furişez mai târziu la peşteră. 
Acum, du-te!” 


— lov 14: 13 

Ah! de m-ai ascunde în Locuinta morților, de m-ai acoperi 
până-ți va trece mânia şi de mi-ai rânaui o vreme când îti 
vei aduce iarăşi aminte de mine! 

D 

leşi soarele după-amiezii îl frigea prin roba neagră, 
Sayyid zăbovea în curte, la intrarea în bucătărie. O găsise 
pe Nada în acelaşi loc în care o lăsase adineauri - plângând 
deasupra unui vas aburind de terci de fructe. Fusese 
zdruncinată, şi pe bună dreptate, când una dintre servitoare 
îi povestise despre moartea lui Sitis. Întreaga ci viaţă îi 
fusese devotată stăpânei sale. Avea nevoie de Sitis precum 
focul are nevoie de aşchii de bălegar. 

Colţul stâng al buzelor i se ridică într-un rânjet răutăcios. 
Am curățat bălegarul din vieţile amândurora. Nada. 

Studiind-o în tăcere pe servitoare, se întrebă, Va încerca 
oare să se întoarcă în tabăra lui Bildad, acum, când Sitis nu 
mai este? îşi încleştă dinţii, lucrându-şi muşchii maxilarului. 
Niciodată nu-l voi mai lăsa pe Bildad să mai răpească de 
lângă mine pe cineva. 

Nada aruncă o privire în direcţia lui, apoi îşi îndreptă iute 
atenţia spre vasul ei. Putea oare avea încredere în ea? 
înainte de a mai avea încredere să mănânce ceva din 
mâinile ei, trebuia să se asigure că ea îl credea nevinovat 
de vreun amestec în moartea lui Sitis. Femeia nu era 
proastă şi ştia că dragostea lui pentru Sitis alunecase într-o 
ură întunecată. 

„Mai plângi încă, Nada?” îi spuse el, păşind în pragul uşii. 
„Ştii prea bine, presupun, că Sitis este acum în paradis, cu 
zeițele ei şi că tu n-ai de ce să te simţi vinovată”. Dându-şi 

seama că bătrâna îşi putea preface oala aburindă de terci 
într-o armă, se ţinu la distanţă. „De unde să ştii că noua 
noastră bucătăreasă va pune mărul-Sodomei în terciul tău 
de fructe? A fost o femeie rea care s-a folosit de remediul 
tău purgativ ca să o otrăvească pe prietena noastră”. 

„Dar n-ar fi trebuit să las căpăţânile la îndemâna ei în 
bucătărie, Sayyid!” zise Nada, ştergându-şi nasul de 
mâneca rochiei, de la cot şi până la încheietură. Sayyid 
simţi un dezgust pasager la gândul a ce altceva ar mai fi 
putut picura în terciul de fructe. „N-o cunoşteam pe femeia 
aceea şi n-ar fi trebuit să am încredere în ea”. 

„Nada, ţi-am explicat şi azi-dimineaţă, nimeni n-ar fi 
putut anticipa ura ei faţă de Sitis. A tăinuit-o bine în toţi 
aceşti ani”. Sayyid făcu, cu grijă, doi paşi către bătrână, 
însă Nada îşi ridică lingura de lemn, amenințătoare. El se 
opri şi vorbi împăciuitor. „Când una din gărzile mele a 
văzut-o pe babă întorcându-se de la peştera văduvei Orma, 
azi-dimineaţă, a luat-o la întrebări şi a aflat că, de ani de 
zile, îi purta pică stăpânei Sitis pentru pierderea ochiului 
ei”. 

Nada îşi folosi mâneca deja umedă ca să-şi şteargă 
lacrimile. Sayyid îşi şterse şi el sudoarea de pe frunte, 
nădăjduind că povestea o păcălise. Ea nu avea nevoie să 
ştie că bucătăreasa trădătoare era soţia Celui-fără-de- 
Nume, care îşi pierduse un ochi în urmă cu douăzeci de ani 
într-o bătaie la beţie cu o altă femeie din tribul ei. 

Nada îşi ridică, în sfârşit, ochii de la oala ei de gătit. 
„Sayyid, arăţi înfometat. Ai vrea să guşti din terciul meu 
special?” 

Ceva în ochii femeii îl făcea să şovăie. Să ştie oare că el 

le poruncise Celor-fără-de-Nume să o găsească pe Sitis şi să 
o omoare? „Am servit o masă pe cinste împreună cu 
oaspeţii noştri, Nada. Nu cred că mai vreau şi terci”. 

„În regulă”, spuse ea, „dar ştiu cât de mult îţi plăcea 
mâncarea favorită a lui Sitis, pe când erai un băiat neîngrijit 
de fermier şi veneai în vizită în tabăra jupânului Bildad. Mai 
mare păcatul să laşi aşa bunătate de terci să umple burta 
servitoarelor, când te-ai putea bucura tu însuţi de el!” 

Femeia luă oala de pe foc şi începu să toame cu polonicul 
în farfurii. Privind-o în timp ce lucra, Sayyid simţi aroma de 
scorţişoară şi şofran şi hotărârea i se înmuie. Pare convinsă 
că baborniia a otrăvit de una singură terciul. Și chiar dacă 
ar bănui că am avut şi eu partea mea. Nada n-ar îndrăzni 
să mă otrăvească! 

Într-un ultim efort de a-şi păzi stomacul, spuse, „Nada, 
voi mânca şi eu o farfurie de terci dacă mănânci împreună 
cu mine”. 

Ea şovăi şi Sayyid se întrebă din nou dacă nu cumva 
punea ceva la cale. „Jupâne Sayyid, nu mă simt în largul 
meu să mănânc singură cu stăpânul casei. Să mai chem 
câţiva servitori să ni se alăture?” 

Sayyid se enervă la gândul de a le îngădui servitorilor să 
lâncezească în miezul zilei. „De ce să te simţi stânjenită, 
Nada? Suntem prieteni vechi. Să ne prefacem că aceasta 
este bucătăria lui Bildad şi că eu sunt din nou băiatul acela 
jerpelit de fermier”. 

Spunând acestea, arătă spre rogojina de trestie de lângă 
masa joasă şi se aşeză. Femeia aduse două farfurii de terci 
aromat şi puse una în faţa lui şi cealaltă înaintea ei. Sayyid 
îşi studie porţia şi pe urmă schimbă farfuriile. „Mai întâi 

doamnele”, spuse, ridicând lingura curbată şi găurită din 
lemn pe care ea i-o oferea. 

Chipul bătrânei se lumină de o nouă înţelegere. „Oh, 
Sayyid, n-aş face niciodată una ca asta!” spuse, sorbind 
prima înghiţitură. „Acum, mănâncă! Mănâncă!” 

Fără să mai aştepte alte încurajări, Sayyid înghiţi lingură 
după lingură din mixtura dulce şi delicioasă. „Nada, este 
cerească!” Era atât de prins de savurarea porţiei sale încât 
trecu cu vederea faptul că farfuria Nadei rămase neatinsă 
după prima înghiţitură. 

„Nuuu!” Teribila revelaţie fu urmată aproape imediat de o 
durere sfâşietoare în intestine. 

Servit în doze mici, otrăvitorul măr al Sodomei era un 
purgativ uşor. Dar în vreme ce se ghemuia pe o parte, îşi 
dădu seama că, cel mai probabil, Nada pusese destul cât 
să-i scoată maţele afară. În scurt timp, începu să delireze şi 
nu-şi mai putu aduce aminte decât de cârpele ce îi erau 
îndesate în gură pentru a-i înăbuşi strigătele, precum şi de 
faţa măslinie şi zbârcită a unei femei pe care cândva o 
crezuse plină de bunătate. 

lov se deşteptă în cântecul unei pupeze şi o urmări apoi 
îmbăindu-se cu mândrie în praf, la marginea grămezii sale 
de gunoi. Deşi soarele trecuse bine de amiază, canionul 
rămânea cufundat într-o linişte stranie după ospăţul dat de 
Sayyid rubedeniilor lui. Aroma de scorţişoară şi şofran care 
lâncezea în aer îi provoca un val de jale. Bildad şi Elihu se 
înfruptaseră de două ori din mâncarea preferată a lui Sitis - 
terciul de fructe pe care copiii lor îl savuraseră pe când erau 
mici şi îi săreau pe genunchi. Ţofar mersese până acolo 
încât îl însoţise în amintirile lui, depănând poveşti din 

copilăria lui Enon despre intrigile pe care băiatul le punea la 
cale pentru a fura desertul special al surorii sale. 

Lui lov i se strânse stomacul, aşa cum se întâmpla la 
amiază. Nu putea suporta conversaţia lor şi terciul de fructe 
care îi aducea aminte de zile mai fericite. Cum puteau 
prietenii lui să râdă şi să se prefacă că toate erau bune, 
când întreaga lui viaţă era pulbere? Cum puteau oamenii 
aceştia, care se autointitulau familia lui, să continue să 
trăiască când el murea câte puţin în fiecare zi? 

O mişcare în capătul îndepărtat al canionului îi atrase 
atenţia. Recunoscu silueta uriaşă a lui Aban şerpuind 
printre corturile armatei vizitatoare. Alături de el mergeau 
două figuri mlădioase. Oftă, uşurat că prietenele sale aveau 
să se întoarcă în curând să-i ofere sprijinul lor tăcut. Îşi 
dorea să fi putut veni şi Sitis, însă se învoise că era mai 
bine ca ea să nu audă acuzaţiile amănunțite ale 
rubedeniilor lor. Ei îi era greu să ierte, iar cuvintele, odată 
rostite, nu erau uitate cu uşurinţă. Cel mai bine era ca ea să 
nu vină decât după ce rubedeniile lor se vor fi întors în 
corturile lor pentru noapte. Poate că, în noaptea aceasta, el 
şi soţia lui se vor putea bucura de câteva clipe de 
singurătate. Sitis continua să-l înfioare chiar şi atunci când 
totul în jurul lui îi sfâşia inima. 

Aban şi Dina se apropiară, urmaţi îndeaproape de 
Nogahla. lov simţi o apăsare în înfăţişarea lor. Aveau umerii 
lăsaţi şi feţele trase şi pământii. Pupăza îşi luă zborul şi, 
odată cu ea, dispărură şi penajul ei strălucitor şi cântecul ei 
vesel. Canionul se cufundă în linişte - într-o linişte prea 
adâncă. Unde era Sayyid şi de ce nu îşi îmboldea oaspeţii 
să-şi înceapă întrunirea de seară? Nu îi stătea în fire să 

aştepte cu răbdare să-l vadă pe lov torturat mai departe de 
către prietenii lui. 

Dina îi spuse ceva în treacăt lui Aban şi îl părăsi în faţa 
cortului lui Bildad. Apoi veni spre lov împreună cu Nogahla. 
Purtarea ei neobişnuită şi plecarea în pripă înainte de masa 
de prânz fuseseră o pricină de îngrijorare pentru el. Şi apoi 
şocantul sărut pe care i-l dăduse Aban părea a fi cu totul 
nelalocul lui pentru amândoi. Sunt sigur că există o 
explicație rezonabilă. 

În timp ce Dina şi Nogahla înaintau cu greu prin cenuşă şi 
noroi, lov văzu că aveau ochii umflaţi şi obrajii brăzdaţi de 
lacrimi. Dina îşi frângea mâinile, obicei la care apela fără 
să-şi dea seama atunci când era nervoasă sau când îi era 
frică. Dar de ce i-ar fi frică acum? Sunt singur aici. Când, 
însă, se uită în ochii ei, teama îl cuprinse şi pe el. 

„lov, am nevoie să asculţi tot ce am de spus înainte să-mi 
pui vreo întrebare. Te rog!” zise Dina, cu glasul frânt şi 
aproape smulgându-şi mâinile de la încheieturi. „Sayyid 
este mort”. 

lov nu ştia ce să răspundă. Duşmanul lui de o viaţă nu 
mai era. Îi venea să salte de bucurie. Însă Cel Preaînalt 
spune că nu trebuie să mă bucur de nenorocirea 
duşmanului meu. 

Înainte să-i mai treacă şi altceva prin gând, Dina 
continuă, „Nada l-a ucis drept răzbunare”. 

Cum? lov îşi simţi capul învârtindu-i-se în faţa şuvoiului ei 
de cuvinte. 

„O bătrână i-a dus lui Sitis la peşteră, azi-dimineaţă, din 
terciul de fructe pregătit de Nada, dar femeia lucra mână în 
mână cu Sayyid şi otrăvise terciul. Sitis şi văduva Orma l-au 

mâncat în timp ce noi eram aici, la întrunire”. Îşi întinse 
mâinile spre mâinile lui acoperite de bandaje, dar el nu 
putu simţi nimic. „lov, mă auzi?” El încuviinţă din cap. „Sitis 
şi Orma au murit şi ele”. 

Faţa Dinei se schimonosi într-o mască chinuită de 
mâhnire. Ceva înăuntrul lui lov se făcu bucăţi. Se aruncă pe 
spate în mâzgă şi îşi zgârie rănile, ţipând şi bocind. „Nu, 
lahve! Nuuu!” 

Se putea oare muri de atâta durere? De supărare? Va 
încerca. Va da voie agoniei bubelor sale să-l înece într-o 
negură dulce. 

„Ahhh! lahve, mi-ai năruit orice speranţă! Tot ce sunt s-a 
dus. Nu mai sunt nimic”. 

Simţi nişte mâini oprindu-l. „lov, te rog. Îți deschizi 
rănile”. „Stăpâne lov, trebuie să mă asculţi acum. Trebuie 
să crezi. Stăpâne lov, sunt Nogahla. Aminteşte-ţi să ai 
încredere”. 

Mâinile încercară să-l oprească, încercară să stăpânească 
şi să potolească furtuna ce urla înăuntrul lui şi dădea pe 
dinafară. lov îşi smulgea carnea. Focul dogoritor ce îi 
mistuia carnea aducea uşurare rănii de moarte din sufletul 
lui. Se luptă cu toată tăria lui, orbit de furie, mâhnire şi 
îndoială, până când nişte mâini puternice îl opriră, îl luară în 
braţe şi îl duseră înapoi la locul lui din vârful grămezii de 
gunoi. 

„lov”. 

La început, refuză să răspundă, refuză să admită că avea 
încă viaţă şi suflare. Când, în sfârşit, deschise ochii, fu 
întâmpinat de chipul lui Aban. Lacrimile tânărului îi 
destăinuiau inima. 


„Îmi pare atât de rău. Te-am dezamăgit”, îi spuse Aban şi 
vorbele lui simple îi aduseră mai multă alinare decât 
ierburile. „Trebuie să le laşi pe Dina şi pe Nogahla să-ți 
îngrijească rănile. Rubedeniile tale vor sosi în câteva 
momente, ca să facă planuri pentru înmormântarea lui 
Sitis”. 

lov băgă de seamă că zăcea în braţele lui Aban aidoma 
unui prunc. Câtă vreme trecuse de când fusese îmbrăţişat 
cu dragoste? „îţi mulţumesc”, şopti el. Deşi lacrimile 
continuau să-i curgă, era sleit de puteri. 

Aban îl întinse pe rogojinile din trestie ale vizitatorilor lui. 
„Aşa-zişii tăi prieteni îşi pot găsi singuri rogojini”. Chipul 
gărzii se înnegură. „Dina, când vă sfârşiţi treaba, mă voi 
duce la corturile rubedeniilor şi le voi spune că nu pot să 
vorbească cu lov până când nu mă întorc de la poarta 
cetăţii”. 

lov o auzi pe Dina vorbind ca din fundul unui puț. „De ce 
trebuie să fii tu acela care să vorbească în apărarea Nadei, 
Aban?” 

„Pentru că eu sunt acela care a găsit-o învelind trupul 
tatălui meu pentru îngropăciune, împreună cu servitoarele 
lui”. 

lov închise ochii. Îşi dorea să fi putut fi alături de Sitis. 
Când avea să se termine odată nebunia acestei lumi? O, El 
Șadai, de m-ai ascunde în locuința morților, de m-ai acoperi 
până-ți va trece mânia! 

Un gând tulburător îi trecu prin minte când Dina începu 
anevoiosul proces de a-i îngriji trupul frânt. Dacă omul 
moare, va trăi el din nou? Nu primise niciodată un răspuns 
la această întrebare în zilele pe care le petrecuse în Casa lui 

Sem, iar acum copiii lui şi Sitis nu mai erau. Avea să-i mai 
vadă oare vreodată? se auzi strigând şi apoi întunericul 
după care tânjise îl copleşi. 

În clipa în care Aban intră în cortul lui Bildad şi raportă 
moartea lui Ima Sitis, Elihu vru să alerge la Abba lov, să-l 
ţină în braţe şi să-l mângâie. Când auzi bocetul lui lov şi îl 
văzu pe Aban îndepărtându-se ca o săgeată, habar nu avea 
că garda îl trata pe lov cu atâta blândeţe. Venind în urma 
lui, de la depărtare, îl văzu legănându-l pe lov în braţele lui 
şi spunându-i cuvinte de încurajare. Eu ar trebui să am grijă 
de Abba lov, îşi zise el. 

Atunci, îşi dădu seama că n-ar fi trebuit niciodată să 
plece din Uţ. Fusese atât de sigur că strângându-i laolaltă 
pe edomitul cel influent şi pe puternicul prinţ ismaelit avea 
să dea la iveală ticăloşia lui Sayyid. În loc de asta, plecarea 
lui îi lăsase pe Abba şi pe Ima mai vulnerabili la torturile lui 
Sayyid şi nu aduseseră decât condamnare din partea 
bătrânilor veniţi în vizită. 

Mai făcu şi ultimii doi paşi în mâăzgă şi se aşeză pe o 
rogojină de trestie din vârful unui dâmb din apropiere, la 
cinci paşi de Abba lov, care acum zăcea fără cunoştinţă. 
Aşa cum munceau, pline de zel, să-i bandajeze din nou 
rănile şi să oprească sângerarea, Dina şi Nogahla erau 
aidoma unui borcan al cărui capac se potrivea perfect, două 
piese ale aceluiaşi element. Dina inspira, Nogahla expira. 
Până şi Aban muncea bine împreună cu ele. 

Îşi şterse pe ascuns o lacrimă, ascultând-o pe Dina în 
timp ce îi poruncea căpitanului lui Sayyid, „Aban, ridică 
braţul lui lov ca să-i bandajez pieptul cât încă este 
inconştient”. 


Femeia aceea ar putea conduce o oştire. Inima i se 
strânse în piept şi ceva înăuntrul lui plesni aidoma unui băț 
îndoit care, în sfârşit, se rupse. Dina nu era monstrul 
închipuit de Ţofar. Cum de se putuse lăsa otrăvit de ură, 
uitând tot ce îl învățase Abba lov despre iertarea lui lahve? 
Femeia dinaintea lui era o vindecătoare plină de milă, care 
nutrea sentimente profunde - şi curate - pentru Abba. 

Dina îşi ridică privirea şi îl surprinse studiind-o. De 
această dată, Elihu nu se întoarse şi nici nu o privi cu ură. 
„AŞ vrea să ajut dacă pot”, spuse el încetişor, aşteptându- 
se ca ea să-l blesteme sau să-i zvârle în cap unul din 
borcanele cu ierburi. Ea, însă, îşi feri privirea - fapt pentru 
care el nu o putea învinui. £/ Şaadai, te rog, iartă-mi ura şi 
neiertarea. Vreau să fiu drept inaintea Ta, chiar dacă nimeni 
altcineva nu-mi acceptă eforturile de a face pace. 

„Poţi să vii aici şi să ridici celălalt braţ al stăpânului lov - 
dacă ne dai cuvântul tău că te vei purta frumos”, îi 
întrerupse rugăciunea vocea Nogahlei. Ochii rotunzi şi 
întunecaţi ai cuşitei aproape că îl găuriră cu focul lor. 

Elihu se ridică de pe rogojină şi trecu abisul de emoţii 
dintre cele două dâmburi. Dându-i uriaşului paznic un 
spaţiu larg de manevră, se duse lângă micuța cuşită, faţă în 
faţă cu Dina. „Voi face mai mult de-atât, Nogahla”, spuse. 
„Îmi voi cere iertare de la Dina”. 

Frumoasa vindecătoare îşi ridică ochii albaştri ca cerul. 
Elihu se gândi, pentru prima dată, că, într-o bună zi, ar 
putea fi prietenul ei, dar ştiu că ea nu putea fi niciodată 
nevasta lui. Nu pentru că era nedemnă, cum spusese Ţofar, 
ci pentru că ştia în duhul lui că El Şadai îi va purta pe 
drumuri diferite. 


Pentru că Dina continuă să păstreze tăcerea, Elihu dădu 
glas pocăinţei sale chinuite. „Îmi pare rău că i-am dat voie 
lui Ţofar să mă infecteze şi să te rănească, dar nu ştiu dacă 
îţi voi putea lua apărarea împotriva bătrânilor, aşa cum o 
face lov”. Se simţea slab şi patetic, ne-bărbat. Însă toată 
viaţa lui fusese învăţat să tacă în prezenţa învăţătorilor lui. 
Cum să le ţină piept acum? 

Aban îl privi încruntat. Vederea braţelor masivului căpitan 
şi zăngănitul săgeţilor cu vârf de bronz din tolba acestuia 
aproape că îl făceau să fugă, îngrozit, la vale, de pe movila 
de cenuşă. Namila de soldat deschise gura. Înainte, însă, să 
scoată vreun sunet, mâna fină şi întunecată a Nogahlei se 
odihni pe obrazul lui. Bărbatul se prefăcu în mieluşel şi îi 
întoarse servitoarei cuşite o privire plină de adorare, în 
vreme ce Elihu asista - trăsnit şi năucit - la schimbul tăcut 
de afecţiune dintre cei doi. 

Se aştepta să vadă pe chipul Dinei gelozia unei femei 
dispreţuite. Văzu, însă, răbdarea unui învăţător cu un 
discipol greu de cap. „Lucrurile nu sunt întotdeauna ceea ce 
par, Elihu. Când Aban m-a sărutat, a făcut-o ca să distragă 
atenţia lui Sayyid şi să dea impresia că mă posedă înainte 
de a se întoarce la îndatoririle sale”. Mâinile ci continuau să 
ungă bandajele lui Abba lov cu tămâie şi mir. „În realitate, 
Aban a venit pe furiş să ne ajute să pregătim trupurile 
neînsufleţite ale lui Sitis şi Orma pentru înmormântare”. 
Lacrimile ce i se adunaseră pe gene picurară în vasul cu 
mir. „Sayyid a fost tatăl lui Aban, Elihu”. 

Aban îşi plecă capul şi scoase un suspin prelung. Elihu 
avu senzaţia că în pântece îi fuseseră zvârlite pumnale. Voi 
înceta vreodată să judec greşit şi pripit oamenii? jJudecase 

greşit relaţia dintre Aban şi Dina şi presupusese că un 
căpitan puternic n-ar putea fi ataşat emoţional de stăpânul 
său. 

„Îmi pare sincer rău, Aban”, spuse apoi, uitându-se la 
cenuşa şi mizeria dintre tălpile sale. „Şi eu mi-am pierdut 
tatăl şi este un moment care schimbă viaţa unui fiu”. 
Ridicându-şi capul, îl privi pe Aban, pentru prima dată, în 
ochi. „Deşi n-am să mă prefac că mi-a păsat de Sayyid, ştiu 
că pierderea unui tată este greu de îndurat - oricare ar fi 
fost relaţia”. Inimile celor doi bărbaţi fură împletite, în 
tăcere, de coarda unei înţelegeri comune. 

În sfârşit, Aban se îndreptă de spate. Statura lui înaltă îi 
făcea pe toţi cei din jurul trupului nemişcat al lui lov să pară 
nişte pitici. Era evident că se zbătea înăuntrul lui să-şi 
păstreze stăpânirea de sine care se cerea de la un soldat. 
„Eu jelesc în locul acela tainic al băieţelului care nu şi-a 
cunoscut bine tatăl”, spuse el. „Ca bărbat, însă, am avut 
speranţe pentru tatăl care ar fi putut deveni Sayyid”. 

Elihu îşi mai şterse o lacrimă. De astă dată, nu o mai 
ascunse. „Eşti un fiu vrednic, Aban, şi te-ai ridicat mai 
presus de slăbiciunile bărbatului care ţi-a dat viaţă”. 

Căpitanul făcu o plecăciune. Nogahla îi puse o mână pe 
braţ şi el o acoperi cu mâna lui mare. Elihu se minună de 
tandreţea lor, adâncită de greutăţile extreme pe care le 
înfruntaseră împreună. 

Înălţându-şi capul spre uriaş, cu vădită preocupare, 
Nogahla spuse, „Poate că Elihu va depune mărturie pentru 
tine atunci când vorbeşti în apărarea Nadei. Ar putea să-ţi 
apere drepturile de moştenitor al lui Sayyid în faţa 
bătrânilor cetăţii, în după-amiaza aceasta”. Se uită apoi 

printre cei doi bărbaţi. 

Elihu fu inundat de un val de groază. Cine era el ca să se 
înfăţişeze înaintea bătrânilor cetăţii Uţ? Nimeni nu pleca 
urechea la spusele lui. 

Studie din nou gunoiul dintre tălpile lui. „Nu pot atesta 
acţiunile Nadei, dar l-am auzit pe Sayyid numindu-te «fiule» 
când au sosit Elifaz şi Bildad cu armatele lor. Aş fi onorat să 
depun mărturie pentru paternitatea ta, Aban, dar nu sunt 
sigur că vorbele mele au vreo greutate”. 

Aban şovăi preţ de o clipă. „Îţi mulţumesc, Elihu”, spuse 
apoi, trăgând aer adânc în piept. „Sper că bătrânii se vor 
lăsa înduplecaţi în ceea ce priveşte sentinţa Nadei când le 
voi spune că a fost sânge pentru sânge”. 

„Şi pe urmă o vei tine pe Nada ca bucătăreasa ta?” 
întrebă Nogahla repede. Apoi, tot atât de repede, faţa îi 
păru lovită de durere. „O, Doamne. Bănuiesc că nu ai ține o 
bucătăreasă care i-a otrăvit tatăl!” 

Cu chipul umbrit de regrete, Aban se întinse şi o mângâie 
pe obraz. „Dacă aş fi păzit-o mai bine pe stăpâna Sitis, 
Nada nu mi-ar fi ucis niciodată tatăl”. Mâna îi căzu pe lângă 
Corp. 

„lma Sitis n-ar vrea să te învinovăţeşti, Aban”, se auzi 
glasul lui Elihu, blând şi fără umbră de răutate. 

Uriaşul inhală din nou, părând a-şi folosi fiecare dram de 
putere pentru a-şi păstra calmul. „lar eu nu trebuie să mă 
învinovăţesc. Trebuie să-mi cheltui energia căutându-l pe 
mai-marele Celor-fără-de-Nume şi pe nevasta lui - cei cu 
adevărat răspunzători de aceste morţi. Gărzile mele au 
plecat în deşert în căutarea lor”. Trăgându-şi nasul şi 
scrutând cerurile, îşi trecu o mână peste faţă. „lar eu mă 

voi concentra pe eliberarea Nadei”. 

Întorcându-se spre Elihu, spuse, „Deşi crezi că vorbele 
tale nu au mare însemnătate, mărturia ta în ceea ce 
priveşte moştenirea mea s-ar putea dovedi, totuşi, în 
beneficiul meu. Nu-mi pasă prea mult de mine însumi, 
dar...” îşi cobori vocea, aruncând o privire spre cortul lui 
Elifaz. „Bela Edomitul deţine cea mai mare parte dintre 
pământurile din jurul cetăţii U (şi el crede că Elifaz îi va da 
lui pământurile lui lov. Pământurile lui lov sunt valoroase 
pentru că includ proprietăţi deopotrivă edomite şi ismaelite. 
Adăugarea averii lui lov la propriile sale averi îi va asigura 
locul de prim rege al Edomului. Unii dintre soldaţii mei, însă, 
l-au auzit pe Bela conspirând împreună cu Elifaz ca să pună 
mâna pe proprietatea tatălui meu - pământ ismaelit -, în 
caz că nu pot dovedi că Sayyid a fost tatăl meu. Dacă Bela 
izbuteşte, edomiţii vor controla toate pământurile din Ut, iar 
tratatul cu ismaeliţii, încheiat prin căsătoria lui lov cu 
stăpâna Sitis, va lua sfârşit”. 

Atunci, Dina, cu obrajii îmbujoraţi, deschise gura. „Vrei să 
zici că un putea izbucni un război dacă edomiţii câştigă 
prea mult control în Ut?” 

Uriaşul încuviinţă. „Cetatea Uţ este situată chiar la 
graniţa dintre ismaeliţi şi edomiţi. Aşadar, este ceva mai 
complicat de-atât, dar bănuiesc că, la urma urmei, am 
putea spune şi aşa”. 

Nogahla scânci şi Aban îi puse o mână pe obraz ca săo 
liniştească. „Poate că predicția mea este prea sumbră”, 
spuse el, întorcându-se spre Elihu. „Şi totuşi, îţi cer să depui 
mărturie şi dintr-un motiv de ordin practic. Soldat fiind, eu 
pot dormi într-un grajd sau sub cerul liber, dar dacă Bela ia 

casa lui Sayyid, Dina şi Nogahla nu vor avea unde sta, iar 
Nada nu va avea niciun stăpân căruia să-i slujească. Din 
moment ce prinţul Bildad a poruncit ca stăpâna Sitis să 
rămână îngropată în peştera văduvei Orma, cu greu s-ar 
putea întoarce...” 

Deşi Aban continuă să vorbească, Elihu avu sentimentul 
că suflarea îi părăseşte trupul. /ma Sitis în peştera unei 
cerşetoare? De ce nu în mormântul familiei? 

„Cum!” strigă el. „Cum îndrăzneşte Bildad să arate atâta 
lipsă de respect faţă de Ima! Chiar şi numai pentru că este 
de origine nobilă ismaelită, ar merita îngropată într-un 
mormânt, nu într-o peşteră”. Toată lumea se uită la el de 
parcă i-ar fi ieşit coame. Aban fu cel dintâi care îşi veni în 
fire şi spuse, „îmi pare rău, Elihu. Am crezut că ai ştiut de 
decizia prinţului Bildad”. Îşi privi mâinile bătătorite şi vorbi 
încetişor, „Prinţul ismaelit a spus că nu va îngădui unei 
idolatre să fie îngropată potrivit învățăturilor lui lahve”. Cu 
chipul de piatră, Aban făcu câţiva paşi înainte şi îi puse o 
mână puternică pe umăr. „iţi înţeleg mâhnirea, prietene. Te 
rog, nu te simţi obligat să mă însoţeşti la poarta cetăţii. la-ţi 
răgazul de a o vizita pe Ima Sitis la peştera văduvei. Poate 
că asta te va face să te simţi mai bine”. 

Cu aceste cuvinte, Aban se întoarse şi începu să coboare 
agale, cu paşi obosiţi, grămada de gunoi. „Aşteaptă!” strigă 
Elihu, cu glasul înecat de emoție. „Cred că poarta cetăţii 
este în aceeaşi direcţie cu peştera văduvei. Pot jeli cel mai 
bine ajutând un prieten”. Ştergându-şi faţa, dădu să plece, 
dar o atingere blândă pe umăr îl ţinu pe loc. 

„Îţi mulţumesc, Elihu”, îi spuse Dina, cu ochii ei azurii 
inundaţi de lacrimi şi buzele arcuite într-un zâmbet nesigur. 

„Îţi mulţumesc pentru că eşti alături de noi când avem cea 
mai mare nevoie de tine”. 

Cu gâtul strâns de emotie, Elihu îşi luă rămas-bun în 
tăcere şi se grăbi să-l prindă din urmă pe Aban. „Trebuie să 
facem o oprire la cortul lui Bildad”, mai spuse, când îi veni 
inima la loc. 

„Ai vrea să aştept afară?” întrebă Aban liniştit şi 
respectuos. Elihu se minună că în sânul bestiei pe care şi-o 
închipuise el, sălăşluia bărbatul acesta plin de blândeţe. 

„Nu, Aban. Aş vrea să intri şi să îi explici prinţului Bildad 
ce se va întâmpla cu ismaeliţii din Uţ dacă Bela dobândeşte 
controlul asupra moştenirii tale. Cu siguranţă, Bildad, un 
prinţ ismaelit, care a auzit şi el declaraţia de paternitate a 
lui Sayyid, va depune mărturie pentru echilibrarea 
cumpenei dreptăţii, care a fost prea multă vreme stricată”. 

— lov 19: 25 - 27 

Dar piu că Răscumpărătorul meu este viu şi că Se va 
ridica la urmă pe pământ. Chiar dacă mi se va nimici pielea 
şi chiar dacă nu voi mai avea came, voi vedea totuşi pe 
Dumnezeu. Îl voi vedea şi-mi va fi binevoitor, ochii mei îl 
vor vedea, şi nu ai altuia. Sufletul meu tânjeşte de dorul 
acesta înăuntrul meu. 

| 

ov se trezi cu o durere sfâşietoare de spate. Gemu şi 
încercă să deschidă ochii, dar îşi simţea pleoapele arzând. 
Plânsese, iar sarea lacrimilor îl ardea aidoma unor tăciuni 
ce i se rostogoleau pe obraji şi apoi îşi aduse aminte de 
Sitis. „Nuuu!” încercă să se ridice în capul oaselor, însă 
muşchii încordaţi îi hârşâiră bandajele, făcându-l să tremure 
din tot trupul. 


Dina dădu fuga într-o parte, Aban în cealaltă, iar Nogahla 
îi sprijini spatele. Mâinile lor apăsau pe pansamente precum 
lamele în carnea lui. Se ridică în şezut. Ei îl ajutară să-şi ţină 
echilibrul. Respiră. Respira Puncte negre îi împiedicau 
vederea, dar ghicind după poziţia soarelui la apus, 
pierderea cunoștinței îi dăduse câteva ore de binecuvâninia 
uşurare. Îi văzu apoi pe Bildad, Elifaz, Ţofar, Elihu şi acum şi 
pe Bela şezând în faţa lui, pe rogojini de trestie, cu feţele 
pământii. 

„Unde este Sitis a mea?” hohoti lov. „Se va scula ea 
iarăşi dintre cei morţi?” Respiră. Respir. Poate că mă aflu 
într-un coşmar. Dar nu era un vis, iar strigătele îi umplură 
gâtul de amărăciune. „Cel puţin, copacii înmuguresc din 
nou şi vadul unui râu secat se umple din nou de apă”. 
Scuturându-şi pumnul spre cer, zbieră, „Zilele ce mi-au 
rămas sunt puţine, o, Doamne! Tu deja le-ai stabilit 
numărul, aşadar lasă-mă să-mi închei socotelile cu viaţa şi 
dă-mi pace!” 

„lov! Sufli vorbe goale ca vântul fierbinte de la răsărit!” 
strigă Elifaz cu glasul atât de asemănător cu al lui Esau 
încât lov fu nevoit să se uite de două ori ca să se 
încredinţeze că nu sosise străbunicul lui. „Socoteşti că eşti 
singurul care suferă aici? Propriile tale cuvinte te 
condamnă, fiule”. 

„Fiule” clocoti lov în sinea lui. Cum mă poți numi «fiul 
meu» când în loc să mă mângăi, ai şezut şi ai plecat 
urechea la minciunile inamicului meu vreme de şapte zile? 
Revelația îl izbi încă o dată. Sayyid a murit şi el! Se întoarse 
spre Aban, care era tot atât de cenuşiu şi încremenit 
precum granitul din Elath. 


Înainte ca lov să-i poată oferi vreun cuvânt de încurajare, 
Elifaz îşi îndreptă glasul de tunet către Aban. „Ai vorbit cu o 
limbă de argint, căpitane, când l-am întâlnit pe tatăl tău, 
dar o gardă de rangul tău se hrăneşte cu ticăloşii. Ascultă 
cuvintele mele!” Punându-şi un braţ protector pe umărul lui 
Bela, mai spuse, „Focul îţi va mistui averea pentru că i-ai 
mituit azi pe bătrânii cetăţii. Ai răpit proprietatea lui Sayyid 
de la rubedenia mea Bela, dar lahve îţi va răsplăti pentru 
ticăloşia ta!” 

Chiar şi în mijlocul jalei sale, lov îşi simţi obrajii arzându-i 
de ruşine pentru veninul unchiului său. De ce ar crede Elifaz 
că Bela merita proprietatea lui Sayyid şi cu ce dovezi îl 
acuza pe Aban de mituire? Nu avea oare niciun respect 
pentru un om ce îşi jelea tatăl? /nima i se strânse văzând 
depravarea omului pe care îl respectase cândva ca pe 
propriul său tată. Bătrânii lui se dovediseră cruzi, zvârlind 
injurii asupra unui om în clipele lui de extremă slăbiciune. 

Pe neaşteptate, Elifaz îi dădu drumul lui Bela şi îşi 
îndreptă degetul hulucănos către Dina. „Şi tu, fiică a lui 
lacov! Nelegiuiţii nu stârnesc ilccâl tulburare şi zămislesc 
doar rău. Pântecele lor dă naştere doar la înşelăciuni”. 
Scuipă ca şi când ar fi vrut să spună mai multe, dar îşi 
epuizase toate vorbele pline de răutate din coş. 

lov se trezi, încă o dată, chircindu-se de ruşinea unui 
prieten. Îşi ceru iertare, în tăcere, atât de la Dina, cât şi de 
la Aban, care îi zâmbiră îngăduitori. Apoi, adunându-şi 
puţina vlagă ce îi mai rămăsese, înfruntă privirea înfocată a 
lui Elifaz. „Unchiule, dacă aş şedea îmbrăcat în robe fine la 
vârsta dumitale coaptă, aş putea şi eu rosti discursuri lungi 
şi plicticoase - dar aş trage nădejde că vorbele mele ar fi de 

încurajare, nu dispreţuitoare”. 

Elifaz se foi stânjenit. Unchiul lui se mândrea cu sfinţenia 
lui, Bildad, cu tradiţia, iar Ţofar cu intelectul lui. lov putea 
dezbate neajunsurile fiecăruia, dar la ce bun? 

Întorcându-şi din nou faţa spre ceruri, strigă împotriva 
celor cu adevărat răspunzători pentru durerea lui. „El Şadai, 
de ce ai binecuvântat eforturile celor răi şi m-ai dat să fiu 
bătaia de joc a celor nelegiuiţi? Toate îmi mergeau bine, dar 
Tu m-ai zdrobit! Mi-ai străpuns rinichii şi mi-ai vărsat fierea 
pe pământ. Acum sunt înveşmântat în sac, iar ochii îmi sunt 
atinşi de umbra morţii”. 

Privind chipurile speriate din jurul lui, se cufundă în 
tăcere. Îşi cântări rugăciunea încărcată de venin şi îşi 
cercetă inima. Îi părea rău pentru ea? Nul. Se simţea trădat 
de Dumnezeu. Singur. Părăsit. 

Şi atunci auzi o chemare subtilă. Pupu-pu. Se uită la 
marginea dâmbului de cenuşă şi zări pupăza. Colţurile de 
piatră ale inimii i se fărâmiţară când văzu instrumentul 
mângâierii lui Dumnezeu  scăldându-se în colb. Da, 
Dumnezeu îngăduise durerea lui, însă Creatorul trimisese şi 
o pupăză să-l mângâie. 

„Şi chiar şi acum, Doamne, Tu eşti singurul meu 
apărător”. Un nou val de lacrimi îl podidi pe măsură ce de 
pe limbă îi picurau cuvinte dulci ca mierea. „Cine altcineva 
în afară de Tine mă poate salva şi restaura? Numai Tu eşti 
Izbăvitorul meu”. Deschise ochii şi văzu pupăza luându-ţi 
zborul. Deznădejdea îl săgetă din nou ca o săgeată aprinsă. 

Întorcându-se către unchiul său, stărui de el - îl provocă - 
să pună capăt confuziei ce se războia înăuntrul lui. 
„Dumnezeu m-a făcut de pomină, unchiule. Oamenii îmi 

scuipă în faţă când trec pe lângă mine. Te rog, încearcă din 
nou cu propriile cuvinte! Vezi dacă îmi poţi spune ceva ce 
eu să nu ştiu deja”. 

„Cum poţi să ne vorbeşti de parcă am fi nişte dobitoace 
fără minte. 

când tu eşti cel ce (i-ai pierdut cu totul minţile?” 
întrerupse Bildad, scuturând un pumn în aer. Vorbele îi 
scăpaseră printre dinţii încleştaţi. „Ţi-ai pierdut capacitatea 
de a gândi. Te faci bucăţi şi pe urmă te aştepţi ca toată 
lumea să nesocotească adevărurile lui Dumnezeu de dragul 
tău. Omul rău piere de pe pământ şi nu lasă urmaşi. Aşa se 
întâmplă cu cel care nu-L cunoaşte pe Dumnezeu”, spuse 
bătrânul, accentuându-şi ultimele cuvinte izbind cu pumnul 
în aer. Fiecare lovitură căzu ca un pumnal în inima lui lov. 

„Până când mă veţi zdrobi cu vorbele voastre?” strigă el. 
Oare el chiar crede că acum nici măcar nu-L cunosc pe El 
Șadai? îl podidi plânsul. Să fie oare omul acesta acelaşi care 
a dănţuit de bucurie la nunta lui? Acelaşi învăţător iubit 
care îl evaluase în Casa lui Sem, numindu-l discipolul său 
strălucit, ales de Dumnezeu să dea învăţătură clanurilor lui 
Esau? 

„Dacă am luat-o pe arătură”, se înecă lov printre 
sughiţuri, „este treaba mea, nu a ta. Dar să ştii un lucru... 
Dumnezeu m-a nedreptăţit”. 

Dina îi puse o mână pe umăr şi durerea îi săgetă tot 
trupul. „lov, te rog, alege-ţi cuvintele cu grijă!” 

„Deşi am strigat după dreptate”, strigă el drept răspuns 
La rugămintea ei, „nu am parte de nicio dreptate de sus. 
Servitorii m-au lăsat de izbelişte, prietenii mă detestă, 
suflarea mea este - a fost - nesuferită soţiei mele”. 

lov băgă de seamă expresia încurcată de pe chipul Dinei 
şi îndoielile răsfrânte în ochii strălucitori ai Nogahlei. EI, 
însă, îşi purta propria bătălie lăuntrică. Deodată, înţelese că 
putea disputa fiecare aspect al grandorii lui Dumnezeu - 
puterea Lui de a distruge ş; puterea Lui de a învia. 

„În adâncul duhului meu, ştiu că viaţa nu se poate sfârşi 
aici. Ştiu că Răscumpărătorul meu este viu”. Deşi niciodată 
nu fusese învăţat lucrul acesta în Casa lui Sem, ştia că era 
adevărat. „După ce carnea mea va fi nimicită, Dumnezeu se 
va arăta pe pământ şi îl voi vedea faţă în faţă. O, cât îmi 
tânjeşte inima după ziua aceea!” 

Ţofar rânji. „Vorbeşti în dodii. Ba spui că vom muri şi că 
nu există înviere, ba spui că vom muri şi că pe urmă îl vom 
vedea pe Dumnezeu. Eu cred că Bildad are dreptate. Eşti 
pierdut în păcat şi judecata te-a părăsit”. 

lov se încruntă la cel ce îi fusese cândva cel mai bun 
prieten şi frate. 

„Dacă tu crezi că poţi să mă atragi într-o dezbatere şi să 
dai în vileag nu ştiu ce păcat ascuns şi macabru, poate că 
ar trebui să-ţi cercetezi propria inima, pentru că, într-o zi, şi 
tu vei sta faţă în faţă cu Dumnezeu”. 

De furie, Ţofar se legănă înainte şi înapoi, dând să se 
ridice în picioare, însă pântecele rotund îi făcea efortul 
dificil. „Destul ne-ai necinstit pe bătrânii tăi şi pe mine!” La 
a treia încercare, se rostogoli în genunchi şi îşi îndreptă 
roba şi, îndreptându-se cu paşi apăsaţi spre grămada de 
cenuşă pe care şedea lov, se înălţă ca un turn deasupra lui. 
„le crezi deştept, însă mândria ţi-a fost întotdeauna 
căderea! Răul a avut gust dulce, nu-i aşa?” îi spuse, 
arătând cu degetul spre Dina, la mai puţin de un lat de 

palmă de nasul ei. „Dar judecata a căzut asupra casei tale 
din cauza ei! Dumnezeu te-a făcut să dai afară bogăţiile pe 
care le-ai câştigat prin apăsarea săracilor şi prin negustoria 
ta înşelătoare”. Ţofar îşi încrucişă braţele la pieptul umflat 
de grăsime, dându-şi în vileag resentimente vechi de a 
căror existenţă lov nici nu avea habar. Ura lui faţă de Dina 
era o repetiţie supărătoare a aceluiaşi răpăit de tobă, însă 
amărăciunea faţă de lov frângea relaţia dintre ei aidoma 
unui şofar ce spinteca tăcerea. 

La aceste cuvinte, Aban sări în picioare, iar mişcarea lui 
bruscă îl făcu pe Ţofar să se dea înapoi. „Nu vorbi despre 
Dina cu atâta lipsă de respect, domnule”, îi zise Aban, 
însoţindu-şi porunca autoritară cu o plecăciune umilă. „Nu 
este nici curvă şi nici criminală şi mă voi folosi de toate 
armele de care dispun ca să-i apăr onoarea”. 

Ţofar se ridică cât era de înalt şi îşi înălţă capul ca să-l 
privească pe Aban în ochi. „Sper că oamenii tăi sunt gata să 
moară pentru o ucigaşă”. Aruncând o privire spre Bela, 
rânji. „Rubedenia mea ar fi făcut Uţ mai bine de garda casei 
sale. Este o ruşine că tatăl tău şi-a lăsat trupele pe mâinile 
unui nebun”. 

Elihu se bătu peste genunchi şi îşi întinse trupul subţire şi 
zvelt. „De ce să o implicăm pe Dina în toate acestea?” 
Schimbând o privire plină de camaraderie cu Aban, cobori 
de pe dâmbul pe care stăteau bătrânii şi găsi un loc neutru 
din care îi lansă întrebarea lui Ţofar. „Ura ta faţă de Dina a 
colorat opinia pe care o ai despre situaţia lui lov şi ai avut 
grijă ca şi eu, Bildad şi Elifaz să o împărtăşim înainte să 
sosim”. Mutându-şi privirea de la Ţofar la bătrâni şi apoi la 
Dina, lov nu se putu hotări al cui chip era mai şocat de 

apărarea lui Elihu. Ce i-o fi unit pe Aban şi Elihu în după- 
amiaza întunericului meu şi din ce îşi trage strălucitul meu 
discipol un asemenea curaj în prezenpi acestor bătrâni? Fu 
copleşit de un sentiment de mândrie faţă de tânăr şi îşi dori 
ca şi Sitis să-i fi putut vedea înfăţişarea nobilă şi aerul 
încrezător. 

Deşi se făcuse roşu la faţă precum stâncile ce îi 
înconjurau, Ţofar nu mai apucă să-l sfâşie pe Elihu cu limba 
lui ascuţită, fiindcă Aban îi veni în ajutor. „Nu vrei să te 
întorci pe rogojina ta, domnule?” îi zise el lui Ţofar, 
întinzându-şi mâna spre grămada de cenuşă pe care 
şedeau bătrânii. Cuvintele dădeau glas unei cerinţe, dar 
ochii îi erau poruncitori. 

Tăcerea se lungi precum un arc încordat. 

„Ţofar”, spuse lov moale, „te rog, şezi şi ascultă cu 
atenţie”. Pentru că bărbatul rotofei şi cu părul roşu nu se 
urni de lângă Aban, lov continuă să fixeze cu privirea ochii 
lui neînduplecaţi. „Este plângerea mea îndreptată împotriva 
vreunuia dintre bătrânii tăi? Uită-te bine la mine şi teme-te, 
Ţofar! De ce oamenii nelegiuiţi ajung bătrâni şi prosperă, iar 
turmele şi cirezile lor propăşesc? Ai văzut şi tu lucrul acesta 
în călătoriile tale din Damasc în Egipt - nelegiuiţi scutiţi de 
calamităţi. Aşadar, cum poţi să mă mângâi cu aiurelile 
acestea despre pedepsirea doar a celor răi?” 

„Destul!” strigă Elifaz, lepădând cu totul dramul de 
sensibilitate pe care o arătase mai devreme. „Iu te declari 
neprihănit înaintea lui Dumnezeu. Prea bine! Oare ţine 
Dumnezeu seama atât de mult de un om neprihănit? Oare 
pentru neprihănirea ta te ceartă El? Nu! Ci pentru că i-ai 
despuiat pe săraci de veşminte. N-ai dat nici apă celui 

ostenii, nici hrană celui flămând. Ai trimis văduvele de la 
tine cu mâna goală şi ai frânt spatele orfanilor cu multe zile 
de lucru în câmpurile tale. De ce nu-ţi recunoşti, pur şi 
simplu, păcatele, de ce nu accepţi disciplinarea lui 
Dumnezeu ca să fii împăcat cu El? Atunci, prosperitatea ta 
se va întoarce la tine”. 

lov rămase cu gura căscată în faţa crudelor învinuiri ale 
unchiului său, minunându-se că veninul acestuia se putea 
ridica la înălţimea acuzațiilor de dare de mită aduse 
adineauri lui Aban. 

Chiar în clipa când gândul lua formă în mintea lui, Elifaz 
îşi întinse mâna spre Dina şi spre căpitan. „Şi dacă vei 
înlătura nelegiuirea din cusa ta, Dumnezeu îţi va auzi 
rugăciunile şi îi va izbăvi chiar şi pe cei ce nu sunt 
nevinovaţi, din cauza curăţiei mâinilor tale”. 

Aban bătu din palme, făcându-i pe toţi să tresare. „Astăzi 
ne oprim aici”. Printr-un acord tacit, Eiihu îi urmă pilda. 
„Soarele coboară h apus”, continuă căpitanul, „şi trebuie să 
fac aranjamentele necesare pentru locuinţele noilor mei 
oaspeţi”. Întinzându-şi o mână, le inviţi pe Dina şi pe 
Nogahla să părăsească mormanul de gunoi. Femeile se 
ridicară, sfioase, şi ieşiră prin faţa stimaţilor bătrâni, 
stârnind un noi val de comentarii nemulţumite. 

„Este o insultă ca o femeie şi sclava ei să arate spatele 
unui prin; ismaelit”, scuipă Bildad, în vreme ce Eiihu îi oferi 
un braţ drept reazăm pentru a cobori de pe movila de 
cenuşă. 

„Soldatul acela ridicol habar n-are de ospitalitate”, urlă 
Elifaz. „Preacinstiţii săi oaspeţi pleacă întotdeauna primii!” 
La rândul său. Ţofar aruncă peste umăr o privire încărcată 

de ură şi se îndepărtă cu paşi apăsaţi, în vreme ce Bela îl 
sprijinea pe Elifaz de braţul întins. 

Stors de vlagă, confuz şi împresurat, lov îi privi pe toţi 
pierzându-se în lumina tot mai slabă. Îi venea să strige, să-i 
oprească. Dai ce putea să le spună? Wu plecați. Vă rog, 
cineva să rămână cu mine în noaptea asta! Ridicol. Nu mai 
era copil. Sprijinindu-se cu o mână pe rogojină, se întoarse 
cu faţa spre apus. Un val de durere orbitoare, albă, îi 
străbătu tot trupul - dar şi aceasta părea o nimica toată pe 
lângă durerea din străfundurile inimii sale. 

Lăsându-şi bărbia în piept, simţi agonia cea mai adâncă 
din toată viaţa lui. Era singur - la modul incontestabil şi 
absolut. 

Ceva se schimbă în duhul lui. Ultimul tăciune rămas 
aprins fu, în cele din urmă, înăbuşit. 

Soarele dimineţii ardea cu o căldură deja chinuitoare. 
Eiihu sosi devreme la dâmbul de cenuşă, sperând să apuce 
câteva clipe tihnite împreună cu Abba lov. Însă aerul dintre 
ei era tot atât de apăsătoi precum ceața ce învăluia 
canionul într-un giulgiu. 

„Abba, ai auzit? Bătrânii cetăţii au absolvit-o pe Nada de 
orice vină pentru moartea lui Sayyid. Au judecat fapta ei ca 
pe o moarte pentru moarte, iar Aban i-a cerut să rămână să 
slujească în bucătăria lui”. 

lov nu-i dădu niciun răspuns. 

Ce s-a petrecut cu tine peste noapte, Abba? Când 
părăsise grămada de cenuşă împreună cu bătrânii, la apus, 
Abba fusese receptiv. Acum, şedea în tăcere, deznădăjduit, 
cu fălcile lăsate în jos. Ochii lui Eiihu se înceţoşară de 
lacrimi. Tatăl şi învățătorul lui robust de altă dată şedea 

gârbovit, cu picioarele încrucişate şi braţele nu mai groase 
decât nişte nuiele. Bandajele îi ascundeau oasele ieşite în 
afară din cauza foametei, iar în jurul coapselor înnegrite îi 
atârna o bucată de pânză largă. Curtea acoperită îl proteja 
de bătaia directă a soarelui, însă vântul şi vietăţile mici îi 
ciuguleau pielea expusă. Ochii lui erau pietre de râu 
lustruite de lacrimi şi fixate într-o mască scheletică de 
suferinţă. 

„Abba, avea Nada dreptul să ia viaţa lui Sayyid?” întrebă 
Elihu, trăgându-se mai aproape, în nădejdea că avea să-l 
atragă pe preaiubitul său învăţător în conversaţie. „Gărzile 
lui Aban au părăsit orice speranţă de a-i găsi pe Cei-fără-de- 
Nume în speluncile lor bine cunoscute din deşert. Socoteşti 
că s-a făcut dreptate doar prin moartea lui Sayyid?” 

lov îi aruncă o privire rece. „Dreptate?” Muşchii feţei lui 
începură un dans sinistru. O convulsie pe pomeţii obrazului 
stâng. Un tic nervos în colţul gurii şi al pleoapei stângi. „Ar 
trebui să discuţi despre dreptate cu bărbaţii aceia blazaţi 
aşezaţi pe tronuri albe”, spuse el monoton, pironind cu 
privirea corturile vizitatorilor. 

O mişcare tulbură canionul şi Elihu se uită spre palatul lui 
Sayyid. Astăzi era căminul lui Aban. Deşi; suferința lui Abba 
iov aruncă o umbră asupra victoriei lui Aban asupra lui 
Bela, îşi zise Elihu, ar trebui să sărbătorim totuşi grija şi 
puterea lui lahve. 

„Aban a dobândit averea lui Sayyid”, spuse, încercând 
să-i redea speranţa, „şi a promis că va avea grijă de noi 
toţi: de Nada, Dina, Nogahla şi de mine - şi de tine, Abba, 
când ţi se vor vindeca rănile”. Se opri, neştiind ce 
sentimente avea lov faţă de ideea de a rămâne pe 

mormanul de cenuşă. „A zis că poţi să vii să locuieşti în 
casă oricând doreşti. El Şadai este la lucru”. 

Învăluit într-un giulgiu nevăzut, ţesut de propria mână, 
lov rămase distant şi nu dădu niciun răspuns. Din cealaltă 
parte a canionului se apropiau Aban, Dina şi Nogahla, ale 
căror siluete dănţuiau în paşi fantastici prin valurile de 
căldură. 

Elihu se aplecă spre lov şi şopti, „Ei vin pentru că te 
iubesc, Abba. După cum şi eu te iubesc”. 

Ticul de pe faţa lui lov se intensifică şi o groază 
apăsătoare se cuibări în stomacul lui Elihu. Dacă Abba nu 
se lumina la faţă nici când se apropiau Dina şi Nogahla, ce 
speranţă îi mai rămânea? Aceste două femei fuseseră 
pentru el aidoma soarelui şi lunii. 

Convocaţi parcă de prezenţa partizanilor lui lov, Bildad, 
Elifaz şi Jofar ieşiră şi ei, din acelaşi cort, cu chipurile dure 
precum fierul hitit. Îngrozit de clipele ce aveau să vină, 
Elihu oftă adânc. Îşi petrecuse dimineaţa ascultând 
complotul bătrânilor. Aveau de gând să păstreze tăcerea 
pentru a-l face pe lov să se supună de frustrare. 

„Abba”, şopti el, „adu-ţi aminte de noaptea tragediilor, 
când ai adus laude lui lahve”. 

Privirea lui lov era tot atât de goală precum cochilia 
carbonizată a casei sale. 

„Nu uita, Sayyid a împărtăşit soarta omului nelegiuit. Fiul 
lui, un om bun, a primit moştenirea lui. Neprihănirea a 
triumfat”. 

Din nou, niciun răspuns. 

Ştiind că timpul lui de vorbit luase sfârşit, Elihu alunecă, 
supus, la vale pe grămada de cenuşă şi gunoi. 

Întâmpinându-i pe bătrâni la zidul spart al curţii, le întinse o 
mână şi îi ajută să-şi ocupe locurile pe rogojinile din trestie. 
Cele trei rubedenii aveau sub nas săculeţi de ierburi 
proaspete, pregătiţi să ţină piept duhorii rezistenţei 
încăpăţânate a lui lov. Bela, pe de altă parte, rămase acasă, 
fără îndoială contemplându-şi pierderile şi gândindu-se la 
câştiguri alternative. 

În timp ce aranjă rogojinile de trestie pentru bătrâni, 
Elihu auzi salutul profund, rezonant al lui Aban. 

„Bună dimineaţa, lov”, spuse masivul paznic, urcând în 
urma Dinei şi Nogahlei pe movila lui lov de cenuşă. Dat fiind 
că purta sandalele şi roba din ziua trecută, era evident că îl 
interesa mai mult să-şi sprijine prietenul decât să-şi aleagă 
o nouă garderobă. 

Deşi se înroşi la faţă şi deveni mai agitat, lov nu scoase o 
vorbă până când toată lumea fu pe poziţie. Aban şedea la 
dreapta lui. Nogahla îşi ocupă locul chiar în spatele iubitului 
ei căpitan. Dina, ale cărei mâini se îndeletniceau în 
permanenţă cu îngrijirea nevoilor lui lov, oferindu-i ceai de 
mentă, rulând bandaje, pregătind leacuri din ierburi, se lăsă 
în genunchi în stânga lui. 

Cei trei bătrâni nici nu se aşezară bine că şi fură 
întâmpinați de glasul lui lov. „Şi astăzi, plângerea mea este 
plină de amărăciune. Dacă aş avea şansa să stau înaintea 
lui El Şadai aşa cum a stat Nada în luţii bătrânilor, aş fi 
achitat de orice nelegiuire, întocmai ca şi ea!” 

Inima lui Elihu bătu cu putere. Abia dacă îl recunoştea pe 
Abba al lui în clipa aceea. Da, vocea îi aducea aminte de 
acel lov din urmă cu 

Trn un an, însă chipul îi era ciupit de supărare, iar 

cuvintele, înveninate. 

„L-am căutat pe Dumnezeu - la miazănoapte, la miazăzi, 
la răsărit şi la apus - tocmai pentru aceasta, pentru a-mi 
înfăţişa cauza înaintea Lui. El ştie că i-am prețuit 
învăţăturile aidoma unor comori şi le-am ţinut pe fiecare 
dintre ele. Şi totuşi, Dumnezeu face ce vrea şi cine | se 
poate împotrivi? Sunt cuprins de groază, dar nu voi tăcea în 
mijlocul întunericului gros ce mă acoperă”. Abba se opri, 
aşteptând parcă să fie confruntat de bătrâni, ca în ziua 
precedentă. 

Elihu îşi lăsă capul în jos. Tăcerea complotului lor era 
asurzitoare şi nepotrivită. Elifaz, Bildad şi Ţofar erau 
hotărâți să nu-i răspundă până când dădea semne de 
pocăință. 

„De ce Nada a fost judecată atât de grabnic în vreme ce 
Cei-fără-de-Nume îşi văd de vieţile lor ticăloase? De ce nu 
hotărăşte Dumnezeu o vreme pentru judecata /or V Abba 
lov era neînduplecat. „Oamenii fură turme şi le pasc în 
câmpul altuia. Sunt ei pedepsiţi? Nu! Şi la urmă toţi murim. 
Toţi! Fără să ştim când, de ce sau cum. Dacă am rostit 
vreun cuvânt neadevărat, daţi-i bătaie şi combateţi-mă!” 

Bildad zvârli cu pumnul în aer, spulberând înţelegerea 
încheiată mai înainte între rubedenii. „Stăpânirea şi 
autoritatea sunt numai ale lui Dumnezeu, lov! Cum 
îndrăzneşti să îţi iei libertatea de a-L învăţa pe El Şadai? 
Omul este un vierme în ochii Lui! Tu spui că eşti neprihănit, 
dar cum poate cineva să fie fără vină, când până şi luna nu 
este strălucitoare şi nici stelele nu sunt curate în ochii Lui?” 

Elifaz îşi puse mâna noduroasă pe braţul prinţului 
ismaelit, reducându-l la tăcere. Bildad se dădu înapoi ca o 

floare de zi în amurg. Elihu urmări schimbul fără cuvinte, 
fără animozitate sau mânie, dintre cei doi. O simplă 
reînnoire a pactului de încăpăţânată pioşenie. 

I se făcu greață. Duhoarea emanată de grămada de 
gunoi şi de bubele lui lov era mai plăcută decât aerul 
făţărniciei acestor oameni. 

„Măi să fie, Bildad”, spuse lov, cu glasul încărcat de 
dispreţ, „care duh te însufleţeşte să vorbeşti cu atâta 
înţelepciune?” 

Văzând dincolo de bubele din carnea lui, Elihu deplângea 
resentimentele ce îi desfigurau chipul. 

„Bineînţeles că Dumnezeu are toată stăpânirea şi 
autoritatea”, continuă lov. „El a întins cerurile deasupra 
golului şi a spânzurat pământul peste nimic. El leagă apele 
în nori şi pune hotar între lumină şi întuneric. Şi toate 
acestea nu sunt decât o şoaptă vagă pe care o auzim 
despre El. Dar tot atât de sigur pe cât este că El e viu, 
Dumnezeu refuză să-mi facă dreptate!” 

Elihu icni şi privi mâinile Dinei oprindu-se pe bandajele pe 
care le rula. lov, însă, nu părea a băga de seamă. ÎI 
înghiţise justificarea de sine. 

„Niciodată nu voi admite că voi trei aveţi dreptate. Voi 
continua să-mi susţin neprihănirea câtă vreme am suflare. 
Sunt nevinovat înaintea lui El Şadai şi nimeni nu mă poate 
face de ruşine”. 

Dina se întoarse spre el şi îi şopti ceva. Elihu îi citi pe 
buze cuvintele, Nevinovat înaintea lui El Şadai şi nimeni nu 
mă poate face de ruşine. Inima îi stătu în loc. Da, Abba lov îi 
spusese Dinei de multe ori acest adevăr, încurajând-o să 
îmbrăţişeze iertarea lui lahve şi să respingă ruşinea pe care 

alţii i-o aruncau mereu în cârcă. lov aplica acum propria 
învăţătură situaţiei în care se afla el însuşi - dar oare nu 
răstălmăcea adevărul astfel încât să-i adăpostească mânia? 

Măsură cu privirea şirul de bătrâni. Câte adevăruri nu 
răstălmăciseră ei în mânia lor faţă de lov? Ţofar se făcuse 
stacojiu în vreme ce o privea pe Dina. Verişorul care îi era 
lui lov ca un frate crezuse atât de multă vreme în propriile 
adevăruri sucite încât o transformase pe Dina într-un simbol 
al răului din lume. A înceta să o urască ar fi însemnat să 
deschidă uşa unui potop de îngăduinţă pe care el nu-l putea 
accepta. 

După sfatul Dinei, Abba lov păru mai calm, tonul îi deveni 
mai liniştit, iar vorbele, mai rezonabile. „Dacă aş fi un om 
fără Dumnezeu, ce nădejde aş mai avea? Vă spun, fraţilor, 
nădejdea mea este doar în El Şadai”. Uitându-se în dreapta 
lui, îi oferi lui Aban un zâmbet anemic şi se întoarse înapoi 
cu faţa spre rubedeniile lui. „Să vă spun care este soarta pe 
care o dă Dumnezeu celor răi, moştenirea pe care o 
primeşte de la Cel Atotputernic omul neîndurător: oricât de 
mulţi i-ar fi urmaşii, soarta lor este sabia. Odraslele lui nu 
vor avea niciodată destulă hrană”. 

„lov!” răbufni, şocată, Dina, oglindind expresia de pe 
chipurile tuturor. Pe Nogahla o podidiră lacrimile văzând 
durerea de nedescris de pe chipul uriaşului. Până şi şirul de 
bătrâni cinici aruncară priviri pline de simpatie fiului unui 
tată nelegiuit, trădat acum de un prieten nerecunoscător. 

„Dina, dă-mi voie să termin”, spuse lov liniştit. 

Simţindu-se, pesemne, ruşinat şi stânjenit, Aban îşi lăsă 
capul în jos. Elihu îşi dorea din tot sufletul să strige în gura 
mare adevărurile lui El Şadai. De ce bătrânii nu-l încurajau 

pe Abba cu învăţăturile acestea? Ele erau singurul izvor de 
viaţă şi speranţă, singurul răspuns la deznădejdea lui. 
Nimeni nu scoase o vorbă, însă, şi lov vorbi mai departe. 

„După cum spuneam, deşi omul ticălos agoniseşte 
argintul ca pulberea şi veşmintele aidoma unor mormane 
de lut, ce strânge el poartă cel neprihănit şi cei nevinovaţi 
îşi împart între ei argintul lui”. Întinse o mână spre Aban. 
„Fără îndoială, El Şadai l-a dezmoştenit pe omul ticălos şi pe 
celelalte odrasle ale sale. El a aşezat marile bogății ale lui 
Sayyid în mâinile tale, Aban, şi mă rog să înveţi căile Celui 
Preaînalt şi să-L cinsteşti pe El cu darurile pe care ţi le-a 
dat”. Scutură din umeri ca şi când s-ar fi gândit ce 
smochine să cumpere din piaţă. „Poate că ţie îţi va merge 
mai bine decât mi-a mers mie”. 

Tăcerea se înstăpânea, iar expresia de pe chipul lui lov 
deveni meditativă. „Înţelepciunea este ascunsă, Aban. 
Oamenii au scotocit cavernele din străfundurile pământului 
şi au găsit fier, aur şi argint, dar înţelepciunea nu era acolo. 
Ea nu se găseşte în adâncimile mărilor şi nu poate fi 
cumpărată cu aur din Ofir sau cu topaz din Cuş, ţara de 
baştină a Nogahlei”. Întorcându-se spre cei trei bătrâni, 
spuse, „Nici măcar pieirea şi moartea nu ştiu unde se află 
înţelepciunea. Numai El Şadai pricepe calea într-acolo. 
«Frica de Domnul - aceasta este înţelepciunea şi ferirea de 
rău este pricepere.» Nu aşa am fost învăţaţi?” 

Dina mai turnă o ceaşcă de ceai de mentă şi i-o întinse. 
„Te rog, lov”, îl imploră din ochi. Elihu îl rugă în tăcere să o 
bea şi să-şi mai domolească limba slobodă. Dar vai, elnuo 
luă. 

„N-ar fi frumos dacă aş putea să şed în scaunul meu de 

bătrân al cetăţii? O, unde sunt zilele în care eram în floare! 
Muribunzii mă  binecuvântau şi  înveseleam inimile 
văduvelor. Orbilor le-am fost ochi şi schilozilor, picioare. Ţie 
ţi-am fost tată, Elihu”. 

Dina îşi plecă capul şi lăsă cupa în jos. 

lov începu să tremure şi ochii i se umplură de lacrimi. 
Ridicându-şi mâna bandajată, cu cele trei degete rămase, 
spre ceruri, ţipă, „Viaţa îmi dă înapoi şi îmi ridic glasul spre 
Tine, o, Doamne! Dar Tu nu mă auzi. Te întorci împotriva 
mea fără milă. Pielea mi se înnegreşte şi se: ojeşte, trupul 
îmi arde de febră. Plâng şi jelesc, dar nu Tu mă slăbeşti licio 
clipă. De ce?” 

Cu chipul sălbatic, înverşunat, se întoarse din nou spre 
bătrâni. „Să mă cântărească lahve pe un cântar cinstit şi va 
şti că sunt fără vină! Am făcut un legământ cu ochii mei să 
nu mă uit cu poftă la o fată”. Arătă spre Dina. „Dacă inima 
mi-ar fi ispitită de această femeie, acesta ar fi fost un păcat 
vrednic de judecată, un foc care m-ar fi mistuit, nimicindu- 
mă. În relaţiile mele cu servitorii şi cu săracii, m-am temut 
de judecata lui Dumnezeu şi de aceea m-am ferit de 
nelegiuire. Dacă, în vreun fel, mi-am ascuns păcatul, aşa 
cum fac oamenii, v-aş spune-o acum. Aş scrie lucrul acesta 
pe hârtie şi l-aş semna cu sigiliul meu. Dar, înaintea lui 
Dumnezeu vă spun, sunt nevinovat. El Şadai m-a 
nedreptăţit şi vreau să apară înaintea mea şi să mă asculte 
cu nepărtinire!” 

„Asta e nebunie curată!” strigă Elihu, ţâşnind în picioare 
şi uitându-se în jos la cei trei bătrâni. „Cum puteţi sta aici 
fără să spuneţi o vorbă de mângâiere prietenului vostru? A 
pierdut totul şi, totuşi, voi nu-i daţi nicio speranţă, ci doar 

judecată şi condamnare”. Bildad nu dădu semne de 
remuşcare, iar Elifaz îşi încrucişă braţele la piept. Ţofar o 
ţintuia cu privirea pe Dina, ale cărei lacrimi se revărsau în 
şuvoaie pe partea din faţă a rochiei sale. 

„Şi tu, Abba”, zise Elihu, străbătând cei câţiva paşi prin 
murdăria curţii şi văzând justificarea de pe faţa ciupită a lui 
lov. „Tu te aperi cu declaraţii despre neprihănirea ta şi pe 
urmă îl acuzi pe Dumnezeu de nedreptate”. Se uită apoi la 
ambele tabere de mentori. „Până acum am tăcut, gândind 
că bătrânii mei ar trebui să propovăduiască înţelepciunea. 
Dar cel ce dă priceperea este Duhul lui Dumnezeu din om, 
suflarea Celui Atotputernic. Aşadar, acum voi spune ce am 
de spus, iar voi mă veţi asculta!” 

Văzând expresia de oţel de pe chipul lui lov, Elihu simţi 
un cuţit răsucindu-i-se în burtă. „Abba, cuvintele mele vin 
dintr-o inimă dreaptă”. Urcă pe mormanul de cenuşă şi se 
lăsă în genunchi înaintea învățătorului şi tatălui său. „Tu m- 
ai învăţat tot ce ştiu despre El Şadai. Înaintea lui El Şadai 
sunt ca şi tine. Şi eu am fost făcut din lut. Nu trebuie să-ţi 
fie teamă de condamnare din partea mea şi nici că voi ţine 
partea bătrânilor. Duhul lui Dumnezeu mă îmboldeşte să 
vorbesc, nu vreo altă motivaţie”. 

| se păru că băgă de seamă o mică fisură în zidurile lui de 
apărare şi trase aer în piept, gata să scoată primul cuvinţel. 
În aceeaşi clipă, însă, o adiere răcoroasă mătură canionul şi 
domoli dogoarea soarelui. 

— lov 38: 1-2 

Domnul a răspuns lui lov din mijlocul furtunii şi a zis: 
„Cine este cel ce îmi întunecă planurile prin cuvântări fără 
pricepere?” 


V 

azând încrederea pe care o avea Elihu în lahve, Dinei i se 
frânse inima. Nu există răspunsuri, Elihu. Până şi bătrânii 
ştiu asta. Elihu era precum omul ce rătăcea prin deşert, 
conducându-l pe altul către un miraj. Deznădejdea lui lov 
suna necizelată şi urâtă, însă ea începea să creadă că 
vorbele lui erau adevărate. Şi adevărul cel mai îngrijorător 
se afla chiar în faţa ei. El Şadai îl putea vindeca pe lov şi 
putea îndrepta toate lucrurile pe lume, dar alegea să nu o 
facă. Nelegiuiţi precum Sayyid dobândeau putere şi lăsau 
fiilor lor o moştenire, în vreme ce oameni buni precum lov 
se prăpădeau pe o grămadă de gunoi fără nimic de lăsat în 
urmă. Oameni hrăpăreţi ca Bela o duceau bine, iar văduve 
sărmane mureau, ca Orma, într-o peşteră. 

Obrajii îi ardeau sub privirea acuzatoare a lui Ţofar. Avea 
să îşi ducă restul zilelor încovoiată sub greutatea urii lui. 

Elihu îşi începu măreţul discurs - alte cuvinte într-o mare 
de nesfârşită trăncăneală. Ea se scârbise de moarte de 
vorbele lor goale despre un Dumnezeu pe care îl pricepeau 
tot atât de mult pe cât înţelege copacul toporul ce îl 
doboară. 

„Abba lov, tu ai spus în auzul meu că Dumnezeu te 
socoteşte duşmanul Lui, dar nu ai dreptate, fiindcă 
Dumnezeu este mai mare decât omul şi nu. Se războieşte 
cu el”. Cuvintele lui Elihu erau blânde, dar ferme. „De ce te 
plângi lui lahve că nu răspunde niciunuia dintre cuvintele 
omului? Dumnezeu vorbeşte - când într-un fel, când în altul 
- uneori în vise, alteori pedepsind omul pe patul de boală şi 
alteori printr-un înger sau mijlocitor. Dar în toate aceste 
feluri, Dumnezeu îi vorbeşte omului pentru binele lui, ca să- 

| ferească de fărădelege, pentru ca lumina vieţii să poată 
străluci peste el”. 

Un bubuit asurzitor de tunet zgudui pământul. Vreme de 
două clipite domni tăcerea şi toată lumea făcu ochii mari de 
uimire. O furtună în mijlocul verii, în deşert, era de 
neînchipuit. 

Chipul lui Elihu radia de uimire. Zgomotul nu făcu decât 
să-i zgândărească fervoarea. „Abba, este de neconceput ca 
Cel Atotputernic să greşească. Cine L-a numit pe El stăpân 
peste pământ? Dacă El Şi-ar retrage suflarea, toată 
omenirea s-ar întoarce în ţărână. Aşadar, de ce te-ar 
distruge Dumnezeul care îţi sprijină viaţa, fără să fie 
provocat? Priveşte cerurile, Abba”. 

lov se încăpăţână să se uite la Elihu. Când devenise atât 
de mânios, atât de inaccesibil? 

„le rog, Abba”, stărui Elihu, arătând spre cerurile 
cotropite de tunete şi, în cele din urmă, lov îi făcu pe plac. 
Scrutând zările, Dina văzu nori negri, de furtună, umplând 
cerurile la răsărit. 

„Priveşte norii, Abba”, spuse Elihu. „Dacă păcătuieşti, 
cum îl afectează lucrul acesta pe El Şadai, Creatorul 
cerurilor? Şi totuşi, ochii Lui ne văd pe fiecare dintre noi. Nu 
există niciun loc întunecat, nicin umbră în care să ne putem 
piti. Oamenii îşi înalţă glasurile sub povara asupririi, dar în 
vremuri bune nimeni nu zice, «Unde este Dumnezeu, 
Făcătorul meu, care mi-a dat un cântec în miez de noapte, 
care mii învaţă mai multe decât pe  dobitoacele 
câmpului?>»”. 

Întorcându-şi atenţia către bătrâni, continuă, „Iu, Bildad, 
L-ai învinovăţit pe Cel Atotputernic că îşi foloseşte puterea 

după bunul Său plac, fără oprelişti sau mustrări de 
conştiinţă. lar tu, ofar, ai adăpostii în inima ta 
resentimente vrednice de un păgân”. 

„Ha!” râse lov tare, ca un băieţel a cărui Ima tocmai l-a 
muştruluit pe prietenul său obraznic. 

„Da, şi resentimentele te mănâncă de viu şi pe tine, Abba 
lov”, mai zise Elihu, plin de compasiune, dar ferm, 
întorcându-se spre el. „Pe aceia ce suferă, Dumnezeu îi 
scapă din suferinţa lor. El le vorbeşte în nenorocirea lor. 
Chiar şi acum, El caută să te câştige - tânjeşte să te 
mângâie în jalea ta. Tu, însă, eşti atât de grabnic să arăţi cu 
degetul, să te milogeşti sau să te târguieşti ca să-ţi 
dovedeşti nevinovăția, încât scapi din vedere relaţia pe care 
lahve vrea să o clădească în mijlocul durerii tale. El Şadai 
are o chemare mai înaltă decât mormanul de gunoi pe care 
şezi”. 

Relatie? Dina aruncă o privire spre lov, vrând să vadă în 
ce măsură acesta era de acord cu aserţiunile lui Elihu. Nu 
mai auzise niciodată pe nimeni susţinând că El Şadai căuta 
să aibă o relatie cu o fiinţă omenească. 

Încet-încet, mânia lui lov părea a se domoli într-o 
expresie tristă, dar plină de speranţă. Un alt bubuit umplu 
cerul, iar vibrația lui o scutură până în miezul fiinţei. lov îi 
aruncă o privire plină de căldură, care avu menirea de a 
sufla în tăciunii aproape stinşi ai speranţei sale. 

„Ai fost un învăţător bun, Abba”, spuse Elihu. Ridicând o 
sprânceană, arătă spre cerurile înnegurate. „Dar glasul lui 
lahve este mai puternic”. 

Dina se cutremură când o altă rafală rece spulberă 
căldura verii şi aproape că se piti la pământ, în căutarea 

unui refugiu când un fulger spintecă cerul. 

Elihu, însă, era ca un ţânc ieşit la joacă. Începu să ţopăie 
zglobiu printre grămezile de cenuşă în vreme ce primele 
picături de ploaie împroşcară pulberea roşie şi bătură 
darabana pe învelitoarea de deasupra lor. „Cine poate 
pricepe cum întinde El Şadai norii şi cum împrăştie lumina 
fulgerelor pe faţa pământului?” 

Un alt huruit zgomotos de tunet zdruncină temeliile 
pământului şi mărgele mici de grindină începură să răpăie 
pe pardoseala canionului aidoma unor perle căzute din 
ceruri. Laudele lui Elihu pătrunseră mai adânc în inima 
Dinei, ca ploaia în pământul însetat. 

„Ascultaţi! Glasul lui Dumnezeu bubuie în minunate 
feluri. Suflarea Lui naşte gheaţă şi apa îngheaţă. El aduce 
noiane de apă ca pedeapsă pentru oameni, însă aceiaşi nori 
udă pământul, arătându-l dragostea”. Elihu dădu fuga lângă 
zid, în afara curţii acoperite, şi luă un pumn de grindină ca 
şi când ar fi fost o dovadă la o judecată. „Spune-mi, Abba, 
putem noi, cu înţelegerea noastră limitată, să ne apărăm 
neprihănirea înaintea Celui Preaînalt?” întorcându-se spre 
bătrâni, spuse, „Aţi avut dreptate - cu toţii - când i-aţi spus 
lui Abba lov că El Şadai nu poate fi atins. Dar aţi prezentat 
greşit puterea lui Dumnezeu dacă aţi îngădui vreunei urme 
de apăsare să cadă din mâna Lui. Ne temem de EI, da, dar 
recunoaştem în lucrarea Lui o expresie a iubirii pentru a 
atrage omul mai aproape de El, şi nu pentru a-l zdrobi sau 
a-l respinge”. 

Dina văzu apoi o lumină aurie spintecând cerul la 
miazănoapte, mai strălucitoare decât soarele şi 
scânteietoare ca apele curgătoare. Lumina se pogori 

deasupra canionului şi zăbovi acolo, nedefinită, fără formă. 
Mugetul ce o însoțea semăna deopotrivă cu bubuitul 
tunetului şi cu urletul mării - nu era o voce, ci o înţelegere, 
o cunoaştere. Nu putea să-şi desprindă privirea de ea şi nici 
nu voia să o facă vreodată. Pentru prima oară, înţelese 
tâlcul cuvintelor lui lov, «Chiar dacă m-ar ucide, El rămâne 
Dumnezeul meu, singura mea nădejde de scăpare.» 

Vântul sufla ploaia pieziş şi îi bătea în faţă. Trăgând-o pe 
Nogahla mai aproape de ea, se cuibăriră una-n alta, 
pătrunse de teamă în faţa luminii scânteietoare şi a norilor 
negri ce îi înconjurau. Picurii de ploaie se amestecau cu 
fulgi de zăpadă şi cu răpăitul grindinei. De necrezut. Vrând 
să vadă dacă lov era teafăr, Dina aruncă o privire într-o 
parte. 

Priveliştea pe care îi căzură ochii era tot atât de şocantă 
precum zăpada în arşiţa verii. lov stătea în picioare, cu 
braţele ridicate către cer şi arăta mai în putere decât fusese 
în răstimpul ultimului an. 

Fiecare bubă, fiecare rană de pe trupul lui lov zumzăia ca 
şi când ar fi fost învăluit în aripi de albine - care nu îl 
înţepau, ci doar îi sărutau pielea cu vibraţiile lor. Huruitul 
vocii lui Dumnezeu îi înfiora toată fiinţa. 

Cine este acesta care îmi intunecă planurile prin 
cuvântări fără pricepere? incinge-li mijlocul ca un viteaz, ca 
eu să te întreb şi tu să mă înveți. 

lov vru să-şi plece capul, încercă să închidă ochii, dar nu 
putu. Dumnezeu îi cerea atenţia, iar el nu-şi putea feri 
privirea de El. Se gândi, în treacăt, la ceilalţi. Oare şi ei îl 
vedeau pe El Şadai? îi auzeau glasul. lov nu era păstrătorul 
făgăduinţei legământului, ca lacov. Cum se făcea că lahve îi 

vorbea tocmai lui? Dar nu avu vreme pentru consideraţii 
atât de neînsemnate, căci Dumnezeul universului îşi începu 
interogatoriul. 

Unde erai tu, lov, când am aşezat temeliile pământului? 
Spune-mi, dacă ai pricepere, cine i-a hotărât măsurile. Ştii? 
Ai pătruns tu până la izvoarele mării? Unde este drumul 
care duce la locaşul luminii? Ai ajuns tu până la cămările 
Zăpezii sau ai văzut tu cămările grindinei, pe care le păstrez 
pentru vremuri de strâmtoare? Cine a dat inimii 
înțelepciune şi pricepere miniii? 

Simţindu-se, în sfârşit, eliberat, lov se prăbuşi cu faţa în 
cenuşă şi gunoi, în adorare. Nu se încumeta să răspundă, 
nu îndrăznea să scoată o vorbă. 

TU izgoneşti prada pentru leoaică şi tu potoleşti foamea 
puilor de lei? Ştii tu când îşi fac caprele sălbatice puii? Vezi 
tu pe cerboaice când fată? Vrea bivolul sălbatic să fie în 
slujba ta? Oare din porunca ta se înalţă vulturul? 

lov îşi ridică capul. Simţi pe piele furnicăturile brizei 
răcoroase şi văzu lumina scânteietoare prefăcându-se într-o 
coloană de fum ce se înălța până la ceruri. Glasul din duhul 
său se preschimbă într-o Voce pe care o putea auzi acum cu 
urechile. 

Bătrânii se prăbuşiră cu feţele la pământ, cerând 
îndurare. Robele lor din olandă fină erau acum mânjite în 
băltoacele făcute de ploaie. 

„Suntem  sortiţi pieirii!” zbiera Bildad „Lahve ne-a 
judecat!” 

„Am vorbit nechibzuit!” se tânguia şi Ţofar cu glas tare. 

lov îşi ridică privirea din bălegar şi zări un zâmbet pe 
chipul lui Elihu. „Elohim! Elohim! Tu îţi arăţi puterea prin 

zăpadă, gheaţă şi ploaie într-o zi de vară, în deşert!” 

Glasul făcea să răsune stâncile roşii din jurul lor. „Cel ce 
se ceartă cu Cel Atotputernic va îndrăzni să-L corecteze? 
Cel ce îl acuză pe Dumnezeu să răspundă!” 

„Nu am nicio apărare, lahve, pentru lucrurile pe care le- 
am zis”, replică lov. „Sunt nevrednic să mai rostesc vreun 
cuvânt în prezenţa Ta - îmi acopăr gura cu mâna”. 

Printre lacrimi, se uită la Dina, Nogahla şi Aban, care 
stăteau în genunchi, cu feţele în mâzgă. Credinţa Dinei era, 
fără îndoială, destul de tare ca să supravieţuiască frondei 
sale fără noimă, dar cum rămânea cu Nogahla şi cu Aban? 
Oare vorbele lui lipsite de credinţă nimiciseră mugurii 
devoţiunii celor ce îl cunoşteau puţin pe El Şadai? Cu inima 
frântă, îşi aţinti din nou privirea în coloana scânteietoare. 

Lumina se umflă, iar ploaia întrecu ritmul dojanei lui 
Dumnezeu. 

Vocea Lui nu mai era o cunoaştere lăuntrică, ci un huruit 
puternic pe care îl auzeau toţi. „Încinge-te ca un viteaz, lov, 
şi răspunde-Mi!” 

lov îşi simţea inima uscată, însă, în acelaşi timp, exulta în 
prezenţa lui Dumnezeu. 

„Mi-ai discredita dreptatea ca să îţi trâmbiţezi 
nevinovăția? M-ai condamna pe Mine doar ca să te justifici 
pe tine însuţi?” Un bubuit înfiorător zgudui pământul. „Poţi 
tu să îţi faci glasul să tune ca al Meu sau să-i întorci în 
mormânt pe cei trufaşi şi nelegiuiţi? În ziua când vei putea 
face aceste lucruri, voi recunoaşte că ai dreptul să îmi pui 
întrebări”. 

Senzaţia de fluturări din aripi pe care o simţise pe piele 
încetă şi panica i se învârteji în pântece. Nu mă părăsi! se 

rugă el, păstrându-şi privirea pironită asupra coloanei de 
lumină. Deodată, avu sentimentul că o sabie îi spintecă 
inima. În agonia lui, ţipă şi se rostogoli pe spate. Când îşi 
ridică privirea, o zări deasupra lui pe Dina, mişcându-şi 
buzele fără a scoate vreun sunet. Se uită apoi spre bătrâni, 
pe ale căror feţe erau încă gravate şocul şi groaza. În 
urechi, însă, nu îi răsuna decât Glasul. 

„Gândeşte-te la hipopotam. lov, pe care l-am făcut odată 
cu tine - doar că el se hrăneşte cu iarbă, ca un bou”. 
Absurditatea comparaţiei aproape că îl făcea să râdă. De ce 
ar vorbi Dumnezeu de un hipopotam într-un moment atât 
de sfânt? „L-am înzestrat cu tărie, cu oase de aramă şi 
mădulare de fier. Este cea mai mare dintre lucrările Mele!” 

lov se prinse de piept, simțind liniile definitorii ale fiecărei 
coaste. Şi el fusese cândva musculos şi vânos. Şi el fusese 
cea mai mare dintre lucrările Domnului? 

Un fulger spintecă văzduhul şi durerea din piept se înteţi. 

„Şi totuşi, Făcătorul lui se poate apropia cu sabia Lui de 
leviatanul acesta puternic”. 

De ce ar avea Dumnezeu nevoie de o sabie ca să se 
apropie de vreuna din creaţiile Lui? Inima îi bătea sălbatic - 
era oare din cauza durerii sau a întrebărilor fără răspuns? 

„Sălbăticiunile se joacă în apropiere, în vreme ce măreţul 
hipopotam doarme sub lotus, iar când râul mugeşte, el nu 
este cuprins de teamă. Îl este în siguranţă, lov”. Ultimele 
cuvinte erau o şoaptă. Ploaia şi furtuna conteniră cu totul. 
„Poate să-l prindă careva?” 

lov ar fi vrut să râdă. Fireşte că nimeni nu putea prinde 
leviatanul însă când se uită la Elihu şi la bătrâni, pricepu 
mesajul lui Dumnezeu. De ce nu se odihnise şi el, aidoma 

hipopotamului, în abilitatea Făcătorului lui de a-l susţine 
când au urlat furtunile vieţii? De ce îşi ridicase glasul, în 
schimb, împotriva lui Dumnezeu şi împotriva prietenilor săi, 
cu atâta înverşunare? 

„Poţi tu să prinzi leviatanul cu undiţa?” continuă Vocea. 
„Ridică-ţi numai mâna împotriva lui şi nu-ţi va mai veni gust 
să-l loveşti! Nimeni nu este atât de îndrăzneţ ca să-l 
întărâte, aşadar cine Mi-ar putea sta împotrivă? Cine se 
încumetă să spună că ar trebui să plătesc când toate sub 
ceruri sunt ale Mele?” 

Durerea mistuitoare din piept se mai domoli. lov slobozi 
un oftat prelung, de uşurare. În prezenţa unei asemenea 
minuni, se miră de nebunia pretențiilor sale faţă de Cel 
Preaînalt. Îşi pierduse oare minţile? 

„Cine-i va putea ridica veşmântul de pe spinarea cu şiruri 
de scuturi unite împreună ca printr-o pecete? Ele se ţin unul 
de altul şi nu pot fi despărțite”. 

Tot minunându-se, începu din nou să ningă, de astă dată 
uşor. Un fior îi străbătu tot trupul în vreme ce Glasul 
continuă cu o descriere ce îi părea mult prea familiară. 

„Strănuturile lui fac să strălucească lumina şi din gura lui 
ţâşnesc flăcări”. 

În nefericirea lui. lov devenise leviatanul. Îmbrăcând un 
scut impenetrabil, uriaşe acuzații înfocate împotriva 
prietenilor şi Dumnezeului său. 

„Leviatanul face să clocotească fundul mării ca un cazan 
şi lasă în urma lui o dâră luminoasă. Ai zice că adâncul are 
pletele unui bătrân”. 

În tăcere acum, Elifaz, Bildad şi Ţofar îl fixau cu privirile 
de dincolo de mormanul de gunoi, cu feţele stoarse de 

vlagă, uscate şi îmbătrânite. Pătrunseseră şi ei în coşmarul 
lui lov, însă mândria lor nu se putea asemui cu a 
leviatanului. 

„Pe pământ nimic nu-i este stăpân”, conchise Vocea. 
„Priveşte cu dispreţ tot ce este înălţat şi este împărat peste 
toţi cei mândri”. 

lov îşi lăsă capul în jos, zdrobit. „Ştiu că Tu poţi face toate 
lucrurile, lahve”, şopti el, plin de reverență. „Toate planurile 
Tale se vor împlini. Am vorbit despre lucruri aflate mai 
presus de priceperea mea. Urechile mele au auzit de Tine, 
dar acum ochii mei te-au văzut. Mi-e silă de mine şi mă 
pocăiesc în praf şi cenuşă”. 

Pentru prima dată de mai bine de un an, nu mai simţi 
nicio durere în trupul său, însă în duhul lui îşi dorea cu 
ardoare să fe iertat. Fusese atât de sigur de neprihănirea 
lui. Acum, singura lui certitudine era dorinţa de a fi pe 
placul Dumnezeului îndurător care îi cruţase viaţa după ce 
el vorbise atât de nechibzuit. Îşi duse fruntea în cenuşă şi 
aşteptă judecata Lui. Orice ar fi hotărât lahve, era convins 
că pedeapsa Lui avea să fie dreaptă. 

În aşteptarea iminentului răspuns al lui lahve, scâncetele 
rubedeniilor sale conteniseră. Răsuflarea neregulată a opt 
credincioşi ţinea isonul picurilor vioi de ploaie ce se 
întorseseră după încetarea ninsorii. Ridicându-şi capul din 
mâzgă, lov auzi Vocea de tunet. În mod surprinzător, dojana 
lui lahve era acum îndreptată spre bătrâni. 

„Elifaz Temanitul, sunt mânios pe tine şi pe ceilalţi doi 
prieteni ai tăi pentru că nu ai vorbit despre Mine drept, cum 
a vorbit lov. la, deci, şapte tauri şi şapte berbeci şi du-te la 
slujitorul Meu lov şi adu arderide-tot pentru tine şi pentru 

ei. Slujitorul Meu lov se va ruga pentru voi, iar Eu voi primi 
rugăciunea Lui şi nu vă voi face după nebunia voastră”. 

Vocea impunea o judecată finală, ce răsună între stâncile 
roşietice printre pâlpâiturile văpăii. lov rămase fără grai. 
Spusese El Şadai, într-adevăr, că bătrânii greşiseră în 
vorbele lor, în vreme ce el rostise adevărul? 

Dar, El Şadai, le-am provocat cu insolență! Inima i se 
strânse. Cum de el era judecat drept nevinovat, iar ceilalţi 
erau găsiţi vinovaţi? 

Ridicându-şi ochii, îl văzu pe unchiul Elifaz ascuns într-o 
strălucire diafană, cu faţa întoarsă spre ceruri. Lacrimile îi 
curgeau şuvoaie pe barba albă. Ţofar, însă, zăcând răsucit 
ca un prunc, cu faţa acoperită, vărsa jurăminte incoerente 
de loialitate şi sfidare. Bildad plângea ca un copil în braţele 
lui Elihu. Pe neaşteptate, izbi cu pumnii în mocirlă şi strigă, 
„Elohim, am studiat învăţăturile Tale. Am rostit adevărul!” 
Elihu, părând şocat şi ruşinat, încercă să-l liniştească, însă 
bătrânul îl îmbrânci, bocind de unul singur în mormanul de 
gunoi înmuiat de apă. 

EI Şadai, se rugă lov, Elifaz dă dovadă de o inimă 
pocăită, însă Bildad şi Ţofar par neschimbaţi de mustrarea 
Ta. Căută în văpaia scânteietoare un răspuns. Nimic. Se 
aştepta să simtă junghiul acela în piept sau senzaţia de 
fluturare din aripi pe piele, ca o a doua poruncă sau 
confirmare a iertării lui lahve. Nu primi niciuna. 

Slujitorul Meu lov se va ruga pentru voi, spusese Vocea, 
iar Eu îi voi primi rugăciunea şi nu vă voi face după nebunia 
voastră. 

Se uită la Aban. Căpitanul părea plin de anticipare. Bătaia 
vântului crease şuvoaie albe pe faţa lui acoperită de cenuşă 

şi bălegar. „Voi pune un car să te ducă la altarul din vârful 
muntelui, prietene”, spuse el moale, vrând parcă să-l 
convingă pe lov să-i dea ascultare. 

Pesemne că şi Dina auzise oferta lui Aban peste zarva 
creată de Bildad şi de Ţofar. „Am putea folosi câteva pături 
ca să-ţi mai uşurăm drumul, lov”. Şi cuvintele ei erau 
rugătoare. 

Se întoarse apoi spre Nogahla. Uitându-se în ochii aceia 
mari şi îndrăzneţi, avu senzaţia că se priveşte într-o oglindă 
obsidiană. Ezitând să ierte, era o reflecţie a celor pe care îi 
detesta. Era Ţofar, care îşi lăsase mânia să escaladeze în 
ură. Era Bildad, care îşi grava opiniile, aidoma unor reguli 
sacre, în piatră. Era Elifaz, care îi îndepărta, prin sfinţenia 
lui, pe cei dragi. 

lov se va ruga pentru voi, iar Eu îi voi primi rugăciunea şi 
nu vă voi face după nebunia voastră. 

Doar prin mila lui lahve se putea primi iertarea. Nimeni 
nu era vrednic de ea. Niciun miel sau capră nu era o jertfă 
suficientă. Doar harul iubitor al lui El Şadai făcea posibilă 
înfăţişarea vreunui om înaintea Lui. 

„Au fraţii mei cei şapte tauri şi cei şapte berbeci pentru 
jertfă?” strigă lov, iar glasul lui umplu canionul. 

Elihu îşi ridică ochii, luminându-se la faţă. „Da, Abba. Au 
adus o mică cireadă pentru jertfe”. Bildad şi Ţofar 
încremeniră. Elifaz deschise ochii, aşteptând instrucţiunile 
nepotului său. Coloana învăpăiată zăbovea alături de ei, iar 
miraculoasa ploaie de vară îşi continua darabana regulată 
pe învelitoarea curţii. La gura canionului, se strânsese o 
gloată, iar servitorii din faţa casei lui Aban priveau cu 
uimire spectacolul. 


lov se întoarse spre Dina. Faţa ei radia. „Mă voi ruga 
pentru rubedeniile mele”, şopti el, „dar îţi cer ţie să te rogi 
pentru mine, draga mea prietenă”. 

Pe faţa Dinei lacrimile curgeau şuvoaie. Dădu din cap în 
semn că înţelesese. Dintre toţi prietenii lui, ea cunoştea cel 
mai bine încăpăţânatele cicatrici ale zbaterilor lăuntrice. Ea 
îl cunoştea cel mai bine, oricum l-ar fi privit. 

— lov 42: 10 - 11 

Domnul a adus pe lov iarăşi în starea lui de la început, 
după ce s-a rugat lov pentru prietenii săi. Şi Domnul i-a dat 
înapoi indoit decât tot ce avusese. Fraţii, surorile şi vechii 
prieteni ai lui lov au venit top să-l vadă şi au mâncat cu el 
în casă. L-au plâns şi l-au mângâiat pentru toate 
nenorocirile pe care le trimisese Domnul peste el, şi fiecare 
i-a dat un chesita şi un inel de aur. 

S 

andalele Dinei ţăcăneau pe pardoseala din plăci de gresie 
a coridorului casei lui Aban. „Grăbeşte-te, Nogahla! Nu 
trebuie să întârziem din nou la jertfa din dimineaţa 
aceasta”. În două din ultimele şapte dimineţi, ajunseseră la 
altarul din vârful muntelui după ce primele raze ale zorilor 
se furişaseră deasupra stâncilor dinspre răsărit. Distanţa de 
la coridoarele catului al patrulea al casei lui Aban, 
străbătând canionul şi urcând spre altarul lui lov, era 
echivalentul drumului parcurs dimineaţa de unii negustori. 

Faptul că ea şi Nogahla erau sechestrate singure într-un 
dormitor încăpător de la etajul al patrulea, în vreme ce 
servitorii lui Aban dormeau câte şase în cameră, la parter, o 
irita ca o aşchie sub unghie. Rajionamentul lui Aban părea 
întemeiat - dorea să stârnească cât mai puţină tulburare în 

gospodăria lui - însă ea abia dacă putea înghiţi încăperile 
vaste şi saltelele din lână, câtă vreme servitoarele ei 
dormeau înghesuite pe rogojini din trestie. Aban rezervase 
al doilea etaj pentru lov şi pentru servitorii personali pe 
care avea de gând să-i tocmească de îndată ce acesta se 
mai punea pe picioare. Însă întremarea lui era lentă, iar 
restaurarea averii sale avea să ia timp. 

„Stăpână, iar te încrunţi”, îi străpunse gândurile glasul 
îngrijorat al Nogahlei, în vreme ce coborau grăbite treptele. 

Dina îşi dori să nu mai fie o carte deschisă. „lată”, spuse, 
îndesându-şi mâna în buzunar şi oferindu-i Nogahlei o 
frunză de cuişoare. „Mestecă asta. Îţi va face respiraţia mai 
dulce decât tine”. Băgând de seamă că Nogahla ridică dintr- 
o sprânceană, în semn că înţelesese, Dina îi făcu din ochi şi 
îşi strecură una în gură. 

„Eu tot vreau să ştiu de ce te încrunţi din nou”, spuse 
fata, zdrobind frunza între dinţi. 

Cele două femei ieşiră din casa lui Aban şi săriră cu 
reverență peste şuvoiul roşu ce curgea agale pe fundul 
canionului. Deşi negustorii puşi pe drumuri raportau că 
seceta mutila aproape toate regiunile din jur, în Ut 
continuaseră să cadă miraculoasele ploi de vară. 

Dina şi Nogahla păşiră în casa lui lov, a cărei renovare 
vădea acum un remarcabil progres, de când Cei-fără-de- 
Nume fuseseră înlocuiţi de meşteri de renume. Pe drum 
înspre scările turnului, Nogahla dădu glas preocupării sale. 
„Stăpână, ai de gând să-mi spui de ce te încrunţi?” 

Însă Dina străbătu în grabă coridoarele şerpuitoare, până 
la primele trepte pe care le aveau de cucerit. „Nogahia, 
dacă ne folosim tot suflul ca să vorbim, niciodată nu vom 

ajunge în vârful muntelui la timp pentru jertfă”. Se 
cufundară într-o tăcere afabilă, concentrându-se pe urcuşul 
lor şi, în scurt timp, în lumina dimineţii se ivi micul 
dreptunghi de lavandă de la intrarea pe platformă. 

„430, 431, 432! Pfiu!” zise Dina, care îşi însuşise obiceiul 
lui Elihu de când era copil de a număra cu glas tare treptele 
turnului. Însă când îşi ridică ochii şi zări privirile lungi ale lui 
Bildad, Elifaz şi Ţofar, aproape că înghiţi frunza pe care o 
mesteca. 

Elihu făcu un pas spre ele şi le întinse o mână 
prietenoasă. „Mă bucur să ştiu că muncitorii n-au mai 
adăugat nicio treaptă în plus”. 

Dina îşi simţi obrajii înfierbântându-se. Nogahla o prinse 
de poalele rochiei şi o urmă sfioasă, iar cele două se 
aşezară pe o bancă lângă Aban. Aruncându-i o privire 
bărbatului uriaş, Dina o lăsă pe Nogahla să şadă între ei. 
Presupun că trebuie să recunosc, în sfârşit, că eşti demn de 
încredere. Şi nu putea nega setea lui de nestăvilit după EIl 
Şadai. 

Elihu îşi ocupă locul obişnuit, îngenunchind lângă miel şi 
operând prima tăietură. Apoi, aranjând trupul neînsufleţit 
pe altar, aşteptă ca lov să binecuvânteze ofranda şi să 
răspundă cu răbdare tuturor întrebărilor lui Aban. 

Dina se uită pe furiş la cei trei bătrâni, care şedeau chiar 
în faţa ei. Oaspeţii lor nu-şi ridicau niciodată privirea. 
Păreau schimbaţi întrucâtva - Elifaz era mai bătrân, Bildad, 
mai neputincios, iar Ţofar, mai zvelt. În săptămâna ploii pe 
care o dăduse Dumnezeu în chip miraculos, Aban le oferise 
mese splendide, deşi descoperise că hambarele de grâne 
ale lui Sayyid erau grav afectate de secetă. Bătrânii, însă, 

nu acceptaseră decât vin îndoit cu apă şi îi înapoiau tăvile 
cu mâncarea neatinsă - un post al pocăinţei, spuneau ei. 
Dina se întrebase dacă nu cumva o făceau din răutate, însă 
îşi ceru iertare pentru acest gând cu prilejul jertfei din 
dimineaţa următoare. 

„Unchiule Elifaz”, spuse lov, „ai vrea să-i explici tu lui 
Aban motivul pentru care lăsăm focul să mistuie mielul pe 
de-a-ntregul?” Bătrânul edomit declină cu un zâmbet şi 
ascultă îndatoritor explicaţia lui lov, potrivit căreia arderea- 
de-tot ilustrează dedicarea închinătorului faţă de Dumnezeu 
şi învăţăturile Sale. 

Pe măsură ce lov îşi depăna povestea, Dina medită 
asupra similitudinilor dintre viaţa lui şi cea a mielului, din 
ultimele şapte zile. Parcă pentru a pregăti un altar curat 
pentru sacrificiul lui lov, ploaia de vară pe care o dăduse 
lahve spulberase grămezile de cenuşă şi gunoi din curtea 
din dosul bucătăriei, fără să lase vreo urmă a durerii ce se 
Infiltrase în ele atâta amar de vreme. Apoi, dând dovadă de 
har jertfitor. lov se dedicase pe de-a-ntregul vindecării 
relaţiilor cu Elifaz, Bildad şi Ţofar. Cei patru bărbaţi 
petreceau ceasuri în şir la umbra noului cort pus la 
dispoziţie de Aban pentru ca lov să poată locui o vreme pe 
vârful muntelui. Printre lacrimi şi iertare, Dina era martora 
manifestărilor exterioare ale tămăduirii sale lăuntrice. O 
piele nouă, de culoare roz. 

Îi înlocuise mai bine de jumătate din bubele de pe trup, 
iar viermii muriseră cu sutele, rostogolindu-se jos odată cu 
bandajele murdare. 

Aban ardea de nerăbdare să-l primească pe lov în casa 
lui, încredinţându-l prieteneşte că nu-i păsa câtuşi de puţin 

de mirosul sau de viermii rămaşi. „Năpaste trecătoare, 
prietene!” spunea el. „la te uită cum te-a vindecat deja El 
Şadai! Cât ai zice peşte, îţi vei putea mâna propriile turme 
şi cirezi şi îţi vei ara pământurile cu proprii boi”. Însă după 
ce toţi bărbaţii părăseau cortul, Dina şi Nogahla rămâneau 
să-i usuce lacrimile şi să-i bandajeze rănile. 

„N-am niciun drept să jelesc”, îi spuse lov Dinei într-o 
seară, în timp ce priveau toţi trei cerul schimbându-se din 
portocaliu în roşu şi purpuriu. „Uitaţi-vă ce minuni a 
înfăptuit Dumnezeu pentru mine!” Faţa i se întinse într-o 
mască de falsă tărie, luptând cu lacrimile care i-ar fi grăbit 
vindecarea. 

Dina îi puse un deget sub bărbie şi îi întoarse faţa spre 
ea. „Adu-ţi aminte de cuvintele tale, prietene”. Continuă cu 
glas tremurător, „«Gol am ieşit din pântecele mamei şi gol 
mă voi întoarce în sânul pământului. lahve a dat şi lahve a 
luat, binecuvântat fie Numele lui lahve!» Ai jelit în noaptea 
în care au lovit tragediile, însă lacrimile tale au fost vărsate 
într-o predare totală”. Se uită adânc în ochii lui. „Eu cred că 
a ne încredința lacrimile lui lahve este cea mai mare 
ofrandă a noastră”. 

Zăgazurile lacrimilor se frânseră, iar Nogahla îi puse o 
mână mângâietoare pe umărul proaspăt vindecat. Dina îi 
eliberă bărbia şi îşi lăsă mâna să-i cadă moale în poală. Una 
din lacrimile lui îi udă încheietura şi străluci în lumina 
amurgului. 

Şi atunci îşi dădu seama. 7e iubesc, lov. Gândul îi aprinse 
obrajii şi din ochi începură să-i curgă lacrimi, aidoma unor 
şuvoaie reci ce spălau albii arse de îndoieli. Nu cumva o 
trăda pe Sitis? Ce sentimente ar avea Nogahla despre 

aceasta - dar Elihu, Aban şi Nada? Şi atunci, îşi aduse 
aminte de Sitis - prietena ei, soţia lui lov, pe care amândoi 
o iubiseră cu devotament. Nu, Sitis, prietena mea. Ştii bine 
că sentimentele mele față de soțul tău au fost întotdeauna 
pure. Sitis n-ar vrea să-şi vadă soţul cu inima frântă de 
singurătate pentru tot restul vieţii lui. 

Uitându-se la chipul mâhnit al lui lov, Dina ar fi vrut să-i 
poată vindeca şi alte răni decât cele exterioare. Preţ de o 
clipă, ochii li se întâlniră şi lov fu copleşit de un nou val de 
lacrimi. Omul acesta ţinuse piept tragediei şi morţii, şi 
totuşi lahve triumfase în viaţa lui. Cum să mai poată iubi un 
alt bărbat după ce a iubit un bărbat ca lov? 

Următoarea revelaţie, însă, o lăsă fără suflare, ca şi când 
s-ar fi prăvălit cu o bufnitură de pe o cămilă nărăvaşă. Un 
bărbat ca lov n-ar putea niciodată iubi o femeie ca mine. 

O voce familiară o chemă înapoi la jertfa de dimineaţă. 
„Stăpână?” îi şopti Nogahla, aplecându-se spre ea. „Plângi 
din cauza mielului?” 

Dina îşi ridică privirea şi băgă de seamă că mielul arsese 
aproape de tot. Îşi şterse lacrimile pe care nici nu-şi dăduse 
seama că le vărsase. Ce se întâmplă cu mine astăzi? 

„Abba, priveşte!” strigă Elihu, sărind în picioare, cu 
mâinile încă pline de sângele animalului jertfit. Primele raze 
ale zorilor dădeau la iveală în depărtare un şir de caravane 
ce se apropiau de Uţ atât dinspre miazăzi, cât şi dinspre 
miazănoapte, cât se vedea cu ochii. 

Bătrânii se ridicară în picioare, la fel şi Aban. „Nu cred că 
este o oaste”, spuse Bildad. „văd prea multe femei şi prea 
mulţi copii pe măgari ca să fie un atac armat şi mai văd şi 
turme şi cirezi în număr mare”. 


„Atunci, ce-ar putea fi?” întrebă Elihu cu glas întretăiat şi 
vădită frică. 

„Când Sayyid şi Bela i-au tocmit pe chaldeeni să atace 
cămilele şi servitorii lui lov, aceştia au venit deghizați într-o 
caravană”, zise Aban, privindu-şi sandalele. Dina îşi dădu 
seama că ruşinea îşi înfigea ghearele acum în integritatea 
pe care lahve o cioplea în acest bărbat. 

„Nu avem acum vreme să ne gândim la trecut”, spuse 
lov cu blândeţe. 

Cu o plecăciune plină de recunoştinţă, Aban se întoarse 
spre Bildad şi Elifaz. „Strângeţi-vă oştile şi îmi voi aduna şi 
eu trupele! Dacă aceste caravane au venit cu gând de 
luptă, trebuie să le oprim înainte de a intra în siq”. Elihu 
fugi înaintea bătrânilor la treptele turnului, dând fiecăruia 
dintre ei o mână de ajutor la coborâre. 

Auzind un scâncet lângă ea, Dina se întoarse şi văzu pe 
chipul Nogahlei o mască a groazei. „Fără lacrimi!” strigă ea, 
bizuindu-se pe tradiționala poruncă. Deşi funcţionase 
înainte, astăzi cuvintele nu aveau nicio greutate. 

Aban o împinse la o parte şi se lăsă în genunchi în faţa 
iubitei sale cuşite. „Nogahla, ascultă-mă! Mă voi întoarce 
cât pot de repede, dar tu şi Dina trebuie să rămâneţi pe 
munte cu lov. Voi trimite câţiva slujitori pe poteca din munţi 
cu cămile şi cu o litieră pe care să-l care”. Ridicându-şi ochii 
spre Dina, spuse, „Trebuie să-mi dai cuvântul tău că veţi 
pleca la cel dintâi semn de luptă. Înţelegi?” 

Dina încuviinţă sobru şi apoi se retrase singură pe banca 
sculptată în piatră. Inima îi bătea cu putere în timp ce îi 
privea pe Aban consolând-o pe Nogahla. Şi inima ei tânjea 
să fie mângâiată. Dacă s-ar apropia de lov, ar lua-o în braţe 

şi i-ar vorbi liniştitor, aşa cum procedase Aban cu Nogahla? 
Se uită spre lov şi îşi dădu seama că el o privise cu luare- 
aminte. Parcă citindu-i gândurile, bărbatul se întoarse iute, 
roşu pe gât precum mâlul râului ce străbătea canionul. 

Boldul respingerii străpunse fiinţa Dinei. De ce nu mă 
poti iubi? îi zise în gând. 

Vin cu tine, Aban!” strigă ea, sărind în picioare şi făcând 
pe toată lumea, inclusiv pe ea însăşi, să tresară. 

„Nu poţi veni cu mine”, îi răspunse Aban cu o grimasă, ca 
şi când îi sugerase să înghită ochi de peşte. 

Cu lacrimi brodate pe gene, Dina o apucă către scări. 
„Pot călări o cămilă tot atât de bine precum oricare dintre 
soldaţii tăi şi ştiu să mân două dobitoace cu un singur 
căpăstru”. 

„Dina! Vino înapoi!” Cererile lui Aban fură curând înecate 
de zidurile strâmte şi întunecate ale scării din turn, însă o 
altă voce, care o speria mai tare, le urmă. 

„Stăpână, nu poţi fugi de mine! Spune-mi de ce 
încruntarea ta s-a prefăcut acum în lacrimi!” 

Servitorii curăţau resturile şi vasele murdare rămase de 
la masa de prânz în vreme ce lov şedea alene în sala de 
ospeţe din casa lui Aban şi asculta încă una din poveştile 
înfrumuseţate pe care le depăna unul dintre verii săi 
edomiţi. De când sosise împreună cu cea dintâi caravană, în 
urmă cu şase săptămâni, nepotul întâiului născut al 
unchiului său deborda de isprăvi de vitejie. „Leul s-a 
năpustit asupra mea dindărătul bolovanului şi...” 

Zâmbindu-i răbdător lăudărosului flecar, lov trecu rapid în 
revistă bărbaţii şi femeile aşezate la mesele sculptate cu 
măiestrie, nădăjduind să găsească un surâs autentic în 

mijlocul veseliei lor forţate. Măcinaţi de grija afacerilor şi a 
gospodăriilor lor, Bildad şi Ţofar plecaseră, în urmă cu două 
săptămâni, iar Elifaz, Elihu şi Aban adesea evitau adunările 
largi. Răpăitul ritmic al ploii ţinea isonul murmurelor 
neîncetate ale poveştilor fără sfârşit ale verişorului său. Din 
când în când, tânărul se oprea să-şi tragă suflul, iar lov 
dădea din cap, însă se folosea de clipele acelea ca să se 
gândească la toate câte îi apăsau inima. 

Când zărise pentru prima oară caravanele, se îngrijorase 
de vreun pericol iminent. Îl văzuse pe Aban liniştind 
temerile Nogahlei, însă deveni stânjenit precum o cămilă în 
sandale când Dina se uitase în direcţia lui. Ar fi vrut să o 
consoleze, dar simţea mai mult decât atât. Pentru prima 
oară de când se ştia, tânjea să ţină în braţe o altă femeie 
decât Sitis a lui. Pasiunile îl potopiră, fără vreun 
avertisment. Vinovăţia îi spunea că trăda amintirea lui Sitis 
dacă dorea o alta atât de curând. Se simţea umilit la gândul 
că Dinei îi putea repugna îmbrăţişarea lui. Mâhnirea şi jalea 
îi aminteau cât îi era de dor de glasul lui Sitis, de atingerea 
ei, de râsul ei. După ce Dina fugi în lacrimi pe treptele 
turnului, teama îi aduse gândurile înapoi la invazia 
caravanelor. 

Sosirea caravanelor, încărcate de familia şi prietenii lui 
edomiţi, îi schimbase viaţa dramatic. Urmaşii veseli ai lui 
Esau îi ofereau daruri de grâne, chesita de argint şi inele de 
aur, celebrând isprăvile miraculoase ale lui Dumnezeu. Deşi 
ştia că s-ar fi cuvenit să se bucure de încurajării şi de 
dumnezeiască restaurare a bogăției sale, îl bântuia fuga 
isterică a Dinei de la altar. 

Emoţiile lui urlau cu aceeaşi insistenţă cu care continuau 

să sosească şi convoaiele cu binecuvântările lor. Când se 
făcu o lună plină de când cetele de edomiţi umpleau 
drumurile pe care se făcea negoţ în Uţ, lov le ceru Dinei şi 
Nogahlei să-l însoţească la peştera văduvei Orma. „Stăpâne 
lov”, îi spusese scumpa cuşită, „pesemne că trupul ţi s-a 
întremat destul pentru această călătorie, dar inima, ţi s-a 
vindecat şi ea destul?” 

lov îşi şterse faţa, ca pentru a şterge amintirea. Râsul 
obscen al verişorului său îl aduse cu violenţă în prezent. „Ce 
se întâmplă, lov? Nu poţi înghiţi o istorioară cu niscaiva 
sânge şi maţe?” îi zise bărbatul, lovindu-l peste umăr. „Ei 
bine, ţi-am povestit vreodată despre vremea când am 
coborât în Egipt ca să vânez un leviatan...” 

lov ridică din sprâncene, prefăcându-se interesat. Câtă 
vreme năvalnicul său văr scuipa poveşti, nu era nevoit să 
aibă conversații politicoase. Pesemne că alte câteva ceasuri 
de meditaţie îi puteau netezi colţurile inimii. 

Gândurile îl purtară din nou la mormântul lui Sitis - la 
vizita din urmă cu două săptămâni. La călătoria plină de 
hurducături pe litieră, în urma neasemuitului armăsar 
cenuşiu bătând în alb al lui Aban. La privirile curioase ale 
spectatorilor când Dina şi Nogahla mânaseră dobitocul pe 
poteca secretă, prin strâmtoare. La prima privire pe care o 
aruncase asupra potecii muntoase, aparent de neînvins, ce 
ducea la peştera văduvei Orma. 

„Te rog, lov, ai grijă”, îi spusese Dina, oferindu-i mâna 
când cucerise şi ultimii paşi ai potecii pietroase. „Chiar dacă 
puterea îţi revine, este, totuşi, un urcuş dificil”. 

Dar izbutise. Muşchii picioarelor îi luaseră foc şi sudoarea 
i se prelingea în ochi. Braţele îi tremurau şi îşi putea auzi 

inima bă îndu-i ca la o cursă de cai în urechi, dar se simţea 
bine. „N-am nimic”, spuse, în speranţa că ea nu avea să-i 
bage de seamă slăbiciunea. 

„Stăpâne lov, ia aminte la stăpâna Dina!” îi zise Nogahla, 
care stătea la gura peşterii, cu degetul ridicat, ca o mamă 
pusă pe harţă. „Las-o mai moale. N-am adus ierburi cu care 
să-ţi îmbălsămăm trupul şi să te punem lângă stăpâna 
Sitis!” 

„Nogahla!” Privirea dezaprobatoare a Dinei şi blamul 
acelui unic cuvânt fură destul pentru a o reduce la tăcere 
pe micuta lor prietenă. 

Nogahla se schimbă la faţă, însă lov încercă să o 
încurajeze. „Nu demult, v-aş fi lăsat de bunăvoie să mă 
îngropaţi în peşteră, lângă Sitis”, spuse el. Întorcându-se 
spre Dina, se strădui să-şi regleze respiraţia şi să-şi pună 
frâu emoţiilor. „Acum cred că lahve are altceva în plan 
pentru fiecare dintre noi”. După cum îi devenise obiceiul din 
dimineaţa aceea pe vârful muntelui, frumoasa fiică a lui 
lacov îşi feri privirea de el, iar inima lui se făcu de plumb. 

Păşind spre intrarea în peşteră, îi salută pe cei doi soldaţi 
din casa lui Aban, postați acolo pentru a împiedica jefuirea 
mormântului. Gărzile preveniseră deja un atac al bandiţilor, 
care crezuseră, în mod eronat, că Sitis era îngropată 
împreună cu ofrande păgâne. Uitându-se chiar deasupra 
uşii boltite, băgă de seamă o mică fisură în stânca roşie, din 
care flutura în bătaia vântului un petic de pânză de culoare 
purpurie. Dădu să îl ajungă, însă unul dintre soldaţi îl opri. 

„Stăpâne lov, dacă nu ţi-e cu supărare”, se explică 
tânărul, îmbujorându-se la faţă şi parând stânjenit. „Eu şi 
tovarăşul meu ne uităm la femela de pupăză care stă pe 

cuib”. Îşi drese glasul, îndreptându-se de spate, şi îşi potrivi 
cingătoarea din piele. lov îşi ascunse un zâmbet. După câte 
se părea, tânărul avea nevoie de o uniformă mai nimerită 
pentru a-şi ascunde sensibilitatea. „Urmărirea creaturii 
acesteia fără minte ne ţine treji în timpul lungilor noastre 
ceasuri de veghe”. 

Pupu-pu. Văzând şi auzind cântecul frumoasei păsări cu 
penaj negru şi roz, ce se cocoţă pe stinghia ei din peretele 
stâncii cu un alt şomoiog de olandă în ciocul lung, lui lovi 
se opri inima-n loc. Era oare posibil să fie aceeaşi pupăză 
care îşi făcuse apariţia pe balconul lui Sitis, în noaptea 
tragediilor? Duhul lui începu să cânte la gândul acesta. 

Pupu-pu. Pupu-pu. 

Îşi plecă capul şi îngădui unei rugăciuni de recunoştinţă 
să-i umple sufletul. /ahve, vindecă-mi inima frântă şi umple- 
o de o viață nouă, de 

O iubire nouă, pe placul Tău. 

Auzind un scâncet grațios, îşi ridică ochii spre Dina. Deşi 
stătea cu capul plecat, îi vedea lacrimile prelingându-se pe 
rochia de ambrozie. Nedumerit, se uită la Nogahla. 
„Stăpâna mea plânge ori de câte ori vede pasărea la 
peşteră, stăpâne lov”. 

Pentru prima dată de câteva săptămâni bune. Dina îl privi 
în ochi. „Îţi aminteşti lecţia pe care mi-ai predat-o despre 
pupeze, chiar înainte de a ajunge caravana noastră în Ut?” 

lov se simţi asaltat de ironia situaţiei. Uitase. Tăcerea lui 
răspunse întrebării ei, iar durerea de pe chipul ei îl 
străpunse. 

Dina se uită în zare. „Nu-i nimic. Am văzut o altă pupăză 
în Ut”, spuse ea, făcându-şi de lucru cu o scamă de pe 

mânecă. „În ziua când Sitis a alergat în braţele mele, la 
poalele mormanului tău de cenuşă, lângă noi a aterizat o 
pupăză. Felul plin de blândeţe în care El Şadai comandă 
această pasăre mică a convins-o pe prietena mea să-şi 
deschidă inima în ziua aceea”. Dina îşi ridică din nou 
privirea spre lov. „Ai vrea ca eu şi Nogahla să aşteptăm 
afară cât îţi iei rămas-bun de la scumpa ta soţie?” întrebă, 
cu buzele tremurânde, în aşteptarea răspunsului lui. 

Aceea fusese ultima oară când Dina vorbise cu el, cu 
excepţia răspunsurilor date unor întrebări directe sau a 
întrebărilor despre cum 

1 se vindecau rănile. 

lov simţi un ghem în stomac şi tot sângele i se scurse din 
obraji Larma şi îmbulzeala sălii de ospeţe din casa lui Aban 
îi pătrunse din nou în minte şi amintirea mormântului lui 
Sitis păli. Se pare că toată meditaţia din lume nu poate 
răspunde întrebărilor mele încăpățânate despre Dina. 

Uitându-se la feţele hârâite, se simţi ostenit până în 
măduva oaselor. Răbdarea lui cu rubedeniile sale edomite 
se împuţina. Fără îndoială că, la început, veniseră cu 
grămada în Uţ ca să-i ofere daruri şi să-l înveselească. Însă 
seceta îi făcuse să zăbovească în cetatea bine irigată, iar 
casa lui, de curând renovată, le oferea prea mult confort ca 
să se întoarcă în ţinuturile lor sterpe. Aban îi arătase 
bunăvoință primindu-l în casa lui, oferindu-i o foarte utilă 
evadare din mijlocul mulțimilor, ori de câte ori alegea să se 
retragă în camera lui de la al doilea cât. 

Practici şi însufleţiţi, Elihu, Elifaz şi Aban fuseseră pentru 
el ca pâinea şi apa. Elihu îi ţinuse cu meticulozitate 
evidenţa averilor care creşteau cu repeziciune. Unchiul 

Elifaz le arăta ospitalitate în numele lui rubedeniilor sale 
edomite, iar Aban îi procura intimitatea şi limitele de care 
avea nevoie, în palatul său bine păzit. 

„Abba lov!” strigă Elihu, croindu-şi drum printre şirurile 
de oaspeţi şi mese, ferindu-se din calea copiilor care se 
jucau şi ocolind bărbaţii care băuseră prea mult vin. 
„Bunicul tău Esau a sosit în Ut!” mai zise, continuându-și 
marşul înţesat de primejdii şi ajungând, gâfâind, în capul 
mesei. 

Inima lui lov se opri preţ de o clipă, iar gloata de prieteni 
şi rubedenii se cufundă în tăcere. „Unde este Aban?” 
întrebă, nădăjduind că uriaşul nu pornise călare spre un 
câmp îndepărtat ca să-şi verifice hambarele de grâne. 

„Aban i-a trimis vorbă lui Elifaz că Esau poate intra în 
canion din clipă în clipă”. Elihu întinse o mână. „Vino, Abba! 
Trebuie să-i întâmpinăm la poarta curţii celei mari!” 

Mâinile lui lov începură să tremure. Marele Munte Roşu în 
persoană venise în vizită la strănepotul său favorit. „Elihu, 
cârjele mele sunt la Dina?” Aruncă o privire plină de 
speranţă pe deasupra încăperii. Nici urmă de Dina. 
Devenise supusă, dar distantă, îngrijind de rănile lui, dar 
păzindu-şi inima. Cu cât trupul i se întrema, părea a simţi 
că el are mai puţină nevoie de ea, când, în fapt, toată fiinţa 
lui o voia mai mult. 

„Cârjele tale sunt la mine, stăpâne lov”, îi zise o tânără 
servitoare, ale cărei trăsături semănau aproape leit cu ale 
lui Sitis a lui din urmă cu patruzeci de ani, ridicându-i un 
baston până la mâna dreaptă, între cele trei degete. 
Încolăcindu-i degetul mare şi pe celelalte două în jurul 
mânerului, fata începu să-i lege mâna stângă, cu un unic 

deget rămas, de a doua câtjă, cu o curea din piele. 
„Jupâniţa Dina mi-a cerut să am eu grijă de tine câtă vreme 
stăpânul Esau se află în Ut”. 

Cum de-a aflat Dina atât de repede că bunicul este în Ut? 
Şi-o închipui pitindu-se ca un iepure speriat în clipa când 
auzise de sosirea lui Esau. Îşi aducea aminte cu câtă 
asprime se purtase Esau cu ea în tabăra bunicului Isaac. 
Gândul că străinii aceştia din jurul lui sărbătoreau sosirea 
brutei de bunicu-său, în vreme ce prietena şi sprijinul lui cel 
mai de seamă se simţea constrânsă să se ascundă, ca un 
nelegiuit, îl înfurie. 

„Ştii cumva unde aş putea-o găsi pe Dina?” o întrebă pe 
fată. 

Uitându-se în stânga şi în dreapta, ca şi când ar fi păstrat 
un secret, fata răspunse, „Dina este în curtea din dosul 
bucătăriei, macină grâu, stăpâne lov. Nada munceşte din 
greu, zi şi noapte, ca să hrănească toate aceste guri, iar 
stăpâna Dina ţine morţiş să îi dea o mână de ajutor”. 

Tot mai frustrat, apucă strâns mânerele din lemn de 
chiparos. Îi era cu neputinţă să ajungă cu mersul lui 
şchiopătat până la bucătărie, să o găsească pe Dina în 
curte şi să-şi croiască drum înapoi prin mulţime, la timp 
pentru a-l întâmpina pe Esau. Dacă nu erau toti oamenii 
aceştia... Un oftat adânc. O rugăciune tăcută. Acestea erau 
tămâie şi mir pentru sufletul lui sătul de oameni. El Şaaai, 
aminteşte-mi că cei ce sărbătoresc aici nu sunt străini. Ei 
sunt frații, surorile, mătuşile, unchii şi prietenii mei - 
binecuvântări din partea Ta, nu blesteme de purtat. 

Apoi, se adresă calm fetei. „Te rog, spune-i Dinei că aş 
vrea să vorbesc cu ea după ce îl salut pe Esau”. Slujnica 

dădu din cap şi îşi văzu iute de treburi. 

Menţinându-şi echilibrul, lov despică mulţimea şi umblă 
pe cât de regeşte îi permiteau cârjele. Elihu, al cărui 
entuziasm de a-l întâlni pe Marele Munte Roşu era însufleţit 
de exuberanta tinereţii, îl urma îndeaproape. Elifaz îşi făcu 
apariţia lângă lov, pregătindu-se cu conştiinciozitate să-şi 
salute tatăl. Era o relaţie pe care niciunul dintre bărbaţi nu 
se prefăcea a o preţui. Şi, în sfârşit, Aban împărţi gloata în 
două, în ritmul zăngănitului produs la fiecare pas de 
săgețile sale din aramă. 

Cei patru bărbaţi se postară în picioare la poarta curţii şi, 
împresuraţi de puhoiul de edomiţi, aşteptară în ploaia 
blândă, dar neîntreruptă. În timp ce urmărea din ochi, cu 
răbdare, sosirea bunicului său. lov primi flecare strop ca pe 
o făgăduinţă şoptită a mângâierii lui Dumnezeu. 

— Geneza 36: 32 

Bela, fiul lui Beor, a impărăţii peste Edom; şi numele 
cetății lui era Dinhaba. 

E 

lihu abia îşi putea ţine în frâu picioarele. În toţi anii 
petrecuţi în casa lui Abba lov, niciodată nu-l întâlnise pe 
Esau, marele domn edomit. „Nu cred că mai pot aştepta”, 
şopti el, aplecându-se spre lov, pentru ca nimeni altcineva 
să nu-i audă ardoarea copilărească. 

„S-ar putea să mai ai vreme să dai fuga înăuntru şi să 
foloseşti o oală de cameră”, şopti Abba lov, cu o lumină 
poznaşă pe chip. 

„Abba! încetează!” Elifaz îi întâmpină răbufnirea cu o 
sprânceană ridicată, iar lov, cu un chicot melodios. Muzică 
pentru urechile mele, îşi zise Elihu în gând, delectându-se 

de tachinarea jucăuşă. 

Apoi se auzi un sunet de şofar şi toată atenţia se îndreptă 
către silueta înaltă, cu umeri laţi, ce se apropia la gura 
canionului, pe o cămilă acoperită cu o învelitoare de culoare 
aurie şi roşie. Bărbatul denumit Marele Munte Roşu era uşor 
de distins chiar şi de la trei sute de paşi depărtare de 
poarta curţii lui Aban. Emana putere şi autoritate, făcându-i 
pe călăreţii de lângă el şi din urma lui să pară, prin 
comparaţie, nişte pitici. Însoţitorii lui erau imposibil de 
desluşit în curcubeele răsfrânte de lumina soarelui de după- 
amiază, a cărui strălucire străpungea ploaia dată în chip 
miraculos de Dumnezeu. 

Elihu aruncă o privire spre tatăl său şi băgă de seamă că, 
sub mustaţa lui neregulată, se strânseseră broboane de 
sudoare. De ce avea emoţii? Se uită apoi la Elifaz, bătrân de 
vază în clanul edomiţilor, care îşi făcea de lucru cu eşarfa, 
cu ochii când la Esau, când la lov, când la procesiunea ce se 
apropia. De ce erau oamenii aceştia - de vază, după 
părerea lui - atât de neliniştiţi de întâlnirea cu tatăl şi 
bunicul lor? îl auzise adesea pe lov depănând poveştile 
copilăriei sale, când Esau îl luase cu el în expedițiile de 
vânătoare, învăţându-l el însuşi cum să mânuiască sulița şi 
arcul astfel încât să ajungă războinicul şi vânătorul cel mai 
de temut din întregul clan edomit. Îşi amintea şi de valul de 
tristeţe ce spălase chipul lui lov după ce îi spusese lui Esau 
despre decizia lui de a-şi dedica viaţa învățăturilor Celui 
Preaînalt. După câte se părea, numai se frângea ori de câte 
ori vorbea despre indiferența bunicului său faţă de El Şadai. 

Şofarul mai sună o dată şi Elihu îşi îndreptă atenţia spre 
parada dinaintea lui. Uluit, se trezi icnind. Cămila din 

dreapta lui Esau se trudea sub mijlocul lat al lui Bela. Pe 
chipul edomitului se amestecau triumful şi ploaia, iar obrajii 
lui durdulii şi roşii erau tot atât de strălucitori precum 
soarele. De când cu recuperarea lui lov şi reînnoirea 
sprijinului lui Elifaz faţă de nepotul său favorit, Bela fusese 
nefiresc de tăcut. Apariţia lui neaşteptată lângă Esau era ca 
o lamă tocită înfiptă în stomacul lui Elihu. 

„Pesemne că eu ar trebui să caut o oală de cameră”, 
şopti Abba lov, aplecându-se spre Elihu. Încreţitura vlăguită 
a frunţii lui trăda teama din spatele umorului. 

Bela şi Esau, care duceau stindarde din pânză roşie cu 
imaginea unui zeu ce ţinea un munte în mână, erau flancaţi 
de servitori pe cămile, în urma lor, venea o mare oştire. 
Aşteptarea plină de veselie a lui Elihu se topi într-o groază 
tulbure. 

Un bubuit depărtat de tunet zgudui pământul sub 
picioarele lor, iar răpăitul ceresc al ploii se domoli într-o 
ceaţă fină. Un zumzăit nervos se răspândi printre edomiţii 
din curtea lui Aban. Elihu se uită la şirul alcătuit de prietenii 
săi, cu Aban la un capăt, urmat de Elifaz şi apoi de Abba 
lov, într-o parte. Fiecare dintre ei era tot atât de nedumerit 
şi mirat precum toţi ceilalţi. Deodată, se auzi un trosnet şi 
un fulger spintecă cerurile, ridicându-i părul de pe braţe. 

„Adăpostiţi-vă! Suntem pierduţi!” Ţipete de groază 
umplură văzduhul şi mulţimea adunată se risipi. Tunetul, 
aidoma unui lucru viu, reverberă prin pământul de sub 
picioarele lor. Şi apoi, ca şi când cineva ar fi turnat ultimul 
strop dintr-o găleată cerească, nemaipomenita ploaie de 
vară se opri. Lipsiţi de miraculos pentru întâia oară în 
ultimele şapte săptămâni, toţi locuitorii cetăţii încremeniră. 


Procesiunea lui Esau, atât de obraznică şi trufaşă cu doar 
câteva clipe în urmă, se opri acum într-o tăcere sinistră, la 
doar câţiva paşi de locul în care stăteau Elihu şi ceilalţi. Nici 
cămilele nu se încumetau să scuipe şi să rupă suspansul. 

„Trăiască Kaus!” răsună glasul lui Esau în canionul roşu. 
„Zeul muntelui rămâne în veci!” spuse el, arătând spre 
stânci. 

lov păru că se îneacă. Elihu îi puse o mână pe umăr ca 
să-l liniştească. Îl văzu apoi pe Elifaz lăsându-şi capul în jos 
şi frecându-şi fruntea înnegurată. În clipa aceea, înţelese că 
dintre toţi cei patru bărbaţi din şir, numai tatăl lui Elifaz era 
în viaţă. Şi totuşi, blasfemia lui Esau părea a-l îndurera pe 
fiul său tot atât de profund pe cât ar fi făcut-o deplângerea 
morţii lui. 

O nelinişte încurcată se răspândi prin mulţime în timp ce 
servitorii îi ajutau pe Esau şi pe Bela să descalece de pe 
cămile. „lov, arăţi ca moartea!” Glasul rezonant al lui Esau 
umplea canionul. Constituţia lui masivă îl făcu pe Elihu să 
se ghemuiască. Pe măsura staturii de colos a lui Aban, 
Marele Munte Roşu era mai mare decât viaţa însăşi, o 
legendă, un domnitor. 

Bela rămase în dreapta lui Esau. Exulta de o bucurie 
răutăcioasă, negreşit, dar mai rămânea să descopere de ce. 

„Viaţa mea este pusă din nou pe picioare, bunicule”, 
replică lov, cu glasul sugrumat de emoție, „de către 
singurul Dumnezeu adevărat, HI Şadai”. 

Mândru de răspunsul curajos al tatălui său, Elihu se tinu 
mai drept. 

Esau îşi miji ochii, ameninţător. „El Şadai i-a renegat pe 
edomiţi. lov, şi i-a dat uneltitorului de frate-meu, lui lacov, 

ţinutul Canaanului”. Apoi, cu braţele ridicate către mulţime, 
îşi înălţă glasul răsunător între pereţii canionului. „De aceea 
noi, edomiţii, am hotărât că munţii Scit sunt căminul nostru, 
iar Kaus, zeul nostru”. Arătă spre steagurile roşii aninate de 
cămilele servitorilor săi. „Precum vezi după ploaia ce a 
dispărut, lahve nu este demn de încredere. El vine şi pleacă 
după cum pofteşte, însă Kaus, zeul acestor munţi, rămâne 
în veci!” Aidoma unor maimuțe dresate dintr-un târg 
egiptean, oamenii din Uţ izbucniră în urale. 

lov şi Elifaz schimbară o privire dezamăgită, în vreme ce 
Esau şi Bela sorbeau cu nesaţ aplauzele. După suficient 
pandemoniu, Esau ridică mâinile pentru a-i domoli 
„Ascultaţi, copiii mei! Am venit în Uţ ca să-l numesc pe cel 
ce va fi succesorul meu şi cel dintâi rege al edomiţilor. El a 
trăit în mijlocul vostru, ridicând principiile şi credinţele mele 
la rang de lege. El este, înainte de toate şi mai presus de 
orice, un edomit”. 

Esau îşi pironi privirea asupra lui lov, însă cu un braţ îl 
îmbrăţişă pe Bela. Elihu îşi încordase fiecare muşchi şi 
tendon, gata să păşească înainte, în sprijinul oricăruia 
dintre prietenii săi, la primul semn de rezistenţă. 

VIi-l dau pe Bela, regele vostru!” strigă Esau, bătându-L 
pe Bela pe umăr. La aceste cuvinte, oştirea începu să 
aclame, iar valurile ovaţiilor lor molipsiră şi mulţimea. 

Băgând de seamă privirile nedumerite ale lui Elifaz şi 
Aban, Elihu se trase mai aproape de Abba lov. „Ce ne 
facem?” întrebă el. 

Pământiu precum un sul de pergament, lov se ţinea 
ţeapăn precum stâncile din jurul lor. „Îl lăsăm pe lahve să-şi 
facă lucrarea”. Băltoacele ce i se adunau în ochi dădeau la 

iveală durerea şi agonia unei alte trădări. 

Lăsându-l pe bunicul Esau în sala de ospeţe din casa lui 
Aban, lov dădu fuga în curtea bucătăriei, în căutarea Dinei. 
Pământul i se spulberase sub picioare odată cu declaraţia 
publică de idolatrie a lui Esau şi avea nevoie să-i dea de 
ştire înainte de a afla de la altcineva. În vreme ce se 
strecura printre servitoarele prinse cu treburi în bucătărie, 
cârjele îi răsunau stângaci pe pardoseală, iar Nada îl salută 
din cap cu bunătate. 

Când ajunse la uşa ce dădea spre curte, priveliştea Dinei 
în lumina soarelui de după-amiază îl ţintui locului, uluit. 
Dina avea bujori în obraji, iar rochia de culoarea şofranului îi 
era pătată de lacrimi. De sub învelitoarea din olandă de un 
alb imaculat, i se revărsau pe umeri cascade de cârlionţi de 
culoarea spicului dat în pârg. Era oare o apariţie sau 
aievea? Era cu putinţă ca o fiinţă omenească să fie atât de 
frumoasă, atât de vulnerabilă? 

Dina îşi ridică privirea. „Ah, lov”, spuse ea, ştergându-şi 
lacrimile. Simpla vedere a ei îi înfierbânta sângele aşa cum 
crezuse că doar adolescenților li se mai întâmplă. Fascinat, 
nu-i vedea decât buzele roz, care se rotunjeau când îi 
rostea numele, perfecte pentru un sărut. Cum era posibil să 
iubească pe altcineva în afară de Sitis? £/ $Șadai, imi 
necinstesc nevasta dacă iubesc pe alta atât de curând? 

„le simţi bine?” o întrebă el. Picioarele şi cârjele îi 
scârţâiau pe poteca din piatră roşie. Ea îi evită din nou 
privirea, studiindu-şi sandalele. De ce nu te mai uiţi la 
mine? lov nu-şi putea desprinde ochii de la ea. Posibilitatea 
ca înfăţişarea lui să o dezguste îi trecuse prin minte. Băgase 
şi el de seamă, în oglinda din aramă a lui Aban, ce faţă 

scofâlcită şi ce barbă peticită avea, însă ştia cu certitudine 
că era mai puţin respingător fără viermi. Pur şi simplu, nu 
înţelegea de ce ea se schimbase. 

Cum stătea aplecat deasupra ei, arunca o umbră lungă în 
lumina după-amiezii. Dina îşi şterse din nou obrajii, 
continuând să îşi inspecteze tălpile. „Ecoul canionului a 
făcut să ajungă până la mine declaraţia lui Esau de 
loialitate faţă de Kaus, iar după aceea, ploaia s-a oprit”. În 
cele din urmă, îşi ridică privirea. „Oare lahve ne-a lăsat de 
izbelişte?” 

„Nu, Dina. Nu”. lov se lăsă încet lângă ea, pe bancă, 
rezemându-şi cârjele de picioare. „El Şadai nu face lucrurile 
după cum ne-am aştepta noi. Cine şi-ar fi închipuit că se va 
înfăţişa într-o văpaie de lumină sau într-o miraculoasă 
ploaie de vară?” 

Preţ de o clipă, Dina îşi ridică privirea, cu un zâmbet 
teapăn şi forţat, şi lov se folosi de tentativa ei de a da 
dovadă de bună-cuviinţă ca să-şi adune curajul. 

„Nici prin vis nu mi-a trecut că acele caravane mă vor 
copleşi ai chesita de argint, inele de aur, grâne şi vite”. Se 
opri, privind-o cum se juca cu o scamă de pe rochie. „Şi 
niciodată nu m-am aşteptat ca bunicul Esau să-l declare pe 
Bela succesorul său şi cel dintâi rege al edomiţilor 

Peste cele două inimi domnea tăcerea. Se aşteptase ca 
ea să icnească, să urle, să vădească vreun fel de indignare 
faţă de evidenta nesăbuinţă a alegerii lui Esau. Însă când 
deschise gura, în glas nu i se citea decăl mâhnire. „Îmi pare 
rău, lov. Bela este un om tău, iar lahve nu-i vii binecuvânta 
pe edomiţi sub conducerea lui”. Tremurul din vocea ci îi 
spunea că mai era ceva ce ea îi ascundea... dar şi el trebuia 


1 


să-i dezvăluie întregul adevăr. 

„Dina, bunicul Esau a proclamat cetatea Uţ drept noua 
capitală a Edomului şi i-a schimbat numele în cinstea femeii 
ale căror ierburi m-au ţinut în viaţă”. 

Chipul Dinei se făcu de piatră, cu o expresie tot atât de 
dură precum granitul. „Care este noul nume?” 

lov îşi vâri mâna în coşul de grâne proaspăt măcinate şi 
pronunţă pe litere denumirea noii cetăţi. „D-i-n-h-a-b-a. Uţ a 
devenit acum Dinhaba şi capitala Edomului”, spuse 
apologetic. 

Un rânjet leneş şi strâmb se ivi într-un colţ al gurii Dinei şi 
femeia se uită, oarecum amuzată, la lov. „Bunicul Isaac m-a 
învăţat să-mi citesc numele în anii când l-am îngrijit, dar se 
pare că bunicul tău Esau este tot atât de priceput la 
ortografie pe cât este la a-şi alege zeii”. Deşi încercară, fără 
prea mult sorţi de izbândă, să râdă, între ei plutea 
încordarea şi stânjeneala. Ochii Dinei se umplură din nou de 
lacrimi, iar glasul îi trăda mânia îndelung înăbuşită. „Dacă 
unchiul Esau doreşte să mă umilească, va trebui să 
găsească ceva mai creativ decât să-mi afixeze numele la 
noua lui cetate păgână”. 

Lacrimile îi evadară printre gene. Fără să vrea, lov se 
întinse spre ea şi le îndepărtă cu cele trei degete ale sale. 

Cu răsuflarea tăiată, Dina se trase înapoi, ferindu-şi faţa. 

lov nu mai putea respira. Ce făcuse? „Dina, îmi pare rău. 
N-am vrut să...” 

„lov, trebuie să plec”, zise Dina, cu glasul atât de scăzut 
încât el abia dacă desluşi cuvintele - ceea ce le făcea mai 
înfricoşătoare chiar decât dacă le-ar fi strigat în gura mare. 

„Nu, eu voi pleca. Mă voi întoarce în sala de ospeţe”. 

Dădu să-şi adune cârjele, însă tremura. De ce o atinsese cu 
mâna lui hidoasă? 

„reau să zic, trebuie să mă întorc în tabăra lui Abba 
lacov”. 

Cuvintele ei îl străpunseră în adâncul fiinţei. Un sunet îi 
scăpă de pe buze - nu un cuvânt, nu un strigăt, nicio 
suflare. Sunetul morţii. Un pufăit. Un geamăt. Un icnet stors 
de vlagă. Când averea şi copiii îi fuseseră nimiciţi, când 
trupul îi fusese lovit, chiar şi atunci când murise scumpa lui 
Sitis - toate îl lăsaseră fără suflare. Dar asta... 

„Nu”. Nu putea spune mai mult, de teamă ca nu cumva 
să-şi piardă minţile. „Nu”. 

„Trebuie, lov. Solul lui Esau a spus că Abba lacov este 
bolnav şi că are nevoie de ajutorul meu”. 

lov încercă să-şi ascundă faţa în dosul mâinilor 
emasculate. Nu se putea petrece una ca asta. Nu acum. 
Nicicând. „Cum de te poţi gândi să te întorci în corturile lui 
lacov după felul în care te-a tratat, Dina?” Cuvintele erau o 
acuzaţie, un şuierat plin de venin îndreptat împotriva unei 
victime, ca şi când ea ar fi fost vinovată de durerea ei. 

„Este pe moarte, lov. Are nevoie de îngrijirile mele”. 

Compasiunea ei nu făcu decât să pună paie pe foc. „Nu 
există oare nicio doică cu ierburi în tot Canaanul? Trebuie 
oare să-i pretindă fiicei sale să se întoarcă pentru a o putea 
trata din nou mişeleşte, înainte de a-şi da duhul?” 

Ochii Dinei oglindeau pumnalul din sufletul lui lov. El îi 
zvârlise în cârcă propria durere şi îşi atinsese scopul. De ce 
oamenii răniţi îi răneau pe alţii? 

„Dina, îmi pare rău”, spuse. Văzându-i lacrimile 
curgându-i şiroaie pe obraji, ar fi vrut să o tragă în braţele 

lui. Dar cum putea jumătate de bărbat să mângâie o 
asemenea femeie? 

„Tu spui adevărul, lov. Tatăl meu este egoist şi, din cauza 
asta. Niciun doctor nu-i va înghiţi toanele. Dar, tot aşa cum 
tu îl iubeşti pe Esau şi îl suporţi aşa cum este, şi eu îmi 
iubesc tatăl şi trec cu vederea neajunsurile lui ca să-l 
slujesc”. Zâmbi şi îşi înălţă capul, ca pentru a da explicaţii 
unui copil. „Şi pe urmă, Esau mi-a făcut plecarea mai 
uşoară. Nu pot trăi într-o cetate care îmi poartă numele şi 
este stăpânită de un rege idolatru”. 

„e rog, Dina! Te rog, rămâi şi împlineşte planul lui 
Dumnezeu pentru viaţa ta”. Habar nu avea de ce spunea 
asta, doar că avea nevoie de ea precum peştele are nevoie 
de apă sau o floare de soare. 

„N-am niciun plan de împlinit, lov”. Ea îi puse mâna pe 
obraz, senzaţie care îi puse tot trupul pe jar. „Bunicul Isaac 
mi-a poruncit să mă mărit cu un edomit. Esau mi-a arătat 
limpede că niciun edomit nu mă va lua, până când tu m-ai 
cerut pentru fiul tău. Porunca lui Isaac u fost planul meu şi, 
odată cu Enon, s-a dus şi el”. 

„Dar eu am nevoie de tine”. Cuvintele îi scăpaseră de pe 
buze aidoma unui măgar sălbatic fără zăbală sau căpăstru. 

Toată viaţa din obrajii Dinei pieri, iar masca pe care o 
purtase în tabăra bunicului Isaac se întoarse, sfărâmicioasă 
şi rece. „De ce ai nevoie de mine, lov?” 

Ea îl privi, în sfârşit, în ochi, dar de astă dată, el îşi dori ca 
ea să-şi fi ferit privirea. Se simţea vulnerabil în faţa ei, cu 
fiecare pustulă de vărsat şi fiecare cicatrice descoperită. 
Cum îndrăznea un bărbat atât de respingător să iubească o 
frumuseţe precum Dina? 


„Am nevoie de tine ca să mă îngrijeşti”, şopti el. Era 
singurul motiv pentru care îşi închipuia că ea ar rămâne. 
Întotdeauna fusese condusă de compasiune. 

Buzele Dinei începură să tremure. Masca se sfărâmă, însă 
în locul compasiunii se ivi furia. „Nu sunt oare doici cu 
ierburi care să aibă grijă de tine în toată Dinhaba?” îi zvârli 
ea înapoi propriile cuvinte. Trădarea pe care o simţea în 
glasul ei îi ateriză în stomac precum un tăiş bont de sabie. 

Dina se ridică. lov încercă să o prindă, însă îşi retrase 
mâna chiar în clipa când ar fi atins braţul ei desăvârşit. 
„Dina, aşteaptă!” Ea, însă, plecă şi lov auzi printre ienuperi 
şoaptele plânsului ei. 

Dina fugi nu mai departe de bucătăria năduşită. „De ce 
plângi, fata mea?” o întrebă Nada, venind în grabă lângă ea 
şi zdrobind-o într-o îmbrăţişare maternă. „Spune-mi cum se 
poate ca tu să fii mâhnită într-o zi când tot oraşul îţi 
sărbătoreşte numele?” 

„Ahh!” dădu Dina glas frustrării pe care o simţea. Nada îi 
dădu drumul de parcă ar fi fost un cărbune fierbinte. 
„Schimbarea numelui cetăţii din Uţ în Dinhaba n-a fost 
decât o împunsătură ca să se încredinţeze că voi pleca de 
aici, Nada! Unchiul Esau este o brută răutăcioasă şi 
vicleană, dar este singurul meu mijloc de transport înapoi în 
corturile lui Abba lacov, din Hebron”. 

Bucătăria întreagă, care până atunci forfotea de 
pregătirile pentru masa de seară, se cufundă, pe 
neaşteptate, într-o tăcere de mormânt. 

„Cine are nevoie de transport până în corturile lui lacov 
din Hebron?” întrebă bătrâna, mijindu-şi ochii şi provocând- 
o pe Dina să se repete. 


„Nu putem pleca!” strigă Nogahla, aruncând plămădeala 
de pâine pe masa de piatră şi îndesându-şi podul palmei în 
mijlocul ei. Dinei îi trecu prin minte că era cu putinţă ca 
inimoasa cuşită să-şi închipuie, lotuşi, că în locul bucății de 
aluat se afla faţa ei. „Avem un cămin pe cinste aici, cu 
stăpânul lov, Aban, Elihu şi Nada. Şi pe urmă, tatăl tău este 
rău!” 

„Nogahla!” veni dojana Nadei, în aceeaşi clipă în care îi 
bătuse obrazul şi propria conştiinţă. 

„Oh, stăpână!” icni Nogahla, bătându-se cu mâinile 
acoperite de făină peste faţa măslinie şi lăsându-şi urme 
albe peste tot. „N-ar fi trebuit să vorbesc cu atâta lipsă de 
respect despre tatăl tău!” îşi lăsă mâinile în jos şi ridică 
bărbia. „Şi totuşi, nu putem să ne părăsim căminul”. 

Dina nu se putu abţine să nu râdă. Oh, ce mult îmi vei 
lipsi, scumpa mea! floi nu vom pleca de aici, Nogahla”, 
spuse Dina, printre lacrimile ce începură să o trădeze., /su 
voi pleca, iar tu vei rămâne, prietena mea”. 

Toate servitoarele încremeniră cu ochii aţintiţi asupra 
Nogahlei. 

„Bine”, spuse Nada, rupând stânjenitoarea tăcere, „vom 
termina pregătirile pentru cină în curte. Toată lumea afară!” 
Şi cu acestea, adună fetele precum o cloşcă, puii, şi Dina se 
trezi, pe nepusă-masă, nevoită să ţină piept şocului şi 
trădării de pe faţa prietenei sale celei mai bune. 

„Stăpână, cum de ţi-a trecut prin gând să mă părăseşti?” 
Bărbia îi tremura şi lacrimile amenințau să o cotropească. 

„Pentru că te las cu bărbatul pe care El Şadai l-a ales să-ţi 
fie soţ”. Era faptul pe care amândouă îl ştiau, dar niciodată 
nu-l rostiseră cu glas tare. Deşi ea nu pretindea a avea 

vreun drept legal asupra fetei şi nici nu împărtăşeau o 
legătură de sânge, era de la sine înţeles că Aban avea să-i 
ceară, într-o bună zi, permisiunea de a se însura cu 
Nogahla. Aceasta avea să-i fie dată şi apoi să fie sărbătorită 
nunta lor - dar în absenţa ei. 

Nişte paşi apăsaţi şi un glas de tunet întrerupseră 
încordarea momentului. „Ce este toată zarva aceasta?” 
întrebă Aban, trăgând jucăuş tapiseria ce despărţea sala de 
ospeţe de bucătărie. În scurt timp, însă, zâmbetul îi pieri. 
Păşind în bucătărie, lăsă tapiseria să cadă la loc în urma lui 
şi se duse glonţ lângă Nogahla. Luându-i amândouă mâinile 
în palma sa lată, îi ridică bărbia cu cealaltă. „Spune-mi de 
ce plâng ochii aceştia fără seamăn”. 

Ea se trase înapoi şi îi întoarse spatele. Cu inima frântă, 
uriaşul se uită la Dina, în căutarea unor răspunsuri. „Mă 
întorc în tabăra tatălui meu”, răspunse ea fără nicio 
înfloritură, „şi aş vrea ca Nogahla să rămână în casa ta - 
pentru că sunt convinsă că ai sentimente faţă de ea, Aban”. 

Uriaşul suspină adânc şi îşi frecă ceafa, de parcă gestul 
ar fi putut descătuşa vreun lăstar de înţelepciune capabil să 
descurce nodul emoţiilor dinaintea lui. „Dina, ar fi trebuit 
să-ţi vorbesc mai devreme, dar am fost învăţat să conduc 
bărbaţi, nu femei”, spuse el, oftând din nou. Uitându-se la 
Nogahla, îşi lăsă o mână să cadă cu blândeţe pe braţul ei. 
„O iubesc pe Nogahla, dar am vrut să aştept să devin 
vrednic de ea înainte de a o face soţia mea”. 

La acestea, Nogahla îi aruncă o privire întrebătoare şi 
Aban îi zâmbi. „Am averea tatălui meu, dar vreau şi bogăţia 
înţelepciunii lui Dumnezeu. Vreau să-mi conduc familia aşa 
cum lov a condus-o pe a sa - ca un preot al Celui Preaînalt”. 


1 


Întorcându-se din nou spre Dina, cu o uşoară plecăciune, 
mai spuse, „lată de ce am aşteptat până acum ca să ofer 
preţul de mireasă pentru Nogahla şi să-ţi cer permisiunea 
de a o lua de nevastă”. 

Dina îşi simţi inima plină ochi. Râse, plânse, încuviinţă din 
cap şi tocmai se pregătea să-şi dea consimţământul cu glas 
tare, când Nogahla strigă, „Nu!” 

Atât Aban, cât şi Dina puseră capăt, brusc, motivelor de 
sărbătoare. „Ce vrei să zici? Doar îl iubeşti pe Aban!” strigă 
Dina, umplând golul dintre ei. Chipul lui Aban se împietri în 
faţa respingerii de care îi era teamă acum. 

Nogahla se întoarse spre el cu ochi rugători. „Te iubesc, 
Aban, dar nu vreau să aleg între tine şi prietena mea”. Se 
întinse şi îi luă obrajii în palmele sale. „Ştiu că nu am niciun 
drept să îţi cer asta, dar aş putea să mă întorc cu stăpâna 
Dina în tabăra tatălui ei şi pe urmă să vin înapoi la tine, 
când tatăl ei va fi părăsit lumea aceasta?” 

„Nogahla, nu avem de unde şti cât va mai trăi tatăl 
meu”, o întrerupse Dina. „Ai cuvântul meu că, într-o bună 
zi, mă voi întoarce în Uţ în vizită”. 

„Nu! Nimeni nu se întoarce!” izbucni Nogahla, izbind cu 
pumnii în masă. „Mama mi-a promis că mă va găsi, dar n-a 
făcut-o niciodată! Tu îţi vei lua rămas-bun şi pe urmă n-am 
să te mai văd niciodată!” 

Luând-o în braţe, Aban o ridică ca pe un bebeluş şi o ţinu 
la pieptul său musculos., JE în regulă, iubita mea, totul va fi 
bine”, şopti el. 

Dina îşi simţea inima sfâşiată în două. Deplângea 
suferinţa pe care i-o pricinuise prietenei sale, dar plângea şi 
pentru sine. Oh, ce mult tânjea după atingerea drăgăstoasă 

a unui bărbat! Se ghemui pe podea. 

bocind după soţul pe care îl cunoscuse cândva, după 
logodnicul care murise înainte de a-l întâlni şi după iubirea 
unui bărbat care nu vedea în ea decât o îngrijitoare. 

„Dinar 

Speriată, îşi ridică privirea şi dădu cu ochii de chipul 
înfricoşat al lui lov. 

„Ce se petrece?” întrebă el, aruncând o privire îngrijorată 
spre Nogahla, aflată în braţele lui Aban. „Nogahla, eşti 
rănită?” 

Simţindu-se din cale-afară de prostuţă, Dina se ridică şi 
îşi netezi rochia, însă înainte ca ea să apuce să dea vreo 
explicaţie, Aban spuse, „lov, le voi escorta pe Dina şi pe 
Nogahla până în tabăra lui lacov, împreună cu oştirea lui 
Esau. Vrei să arunci o privire peste casa mea şi peste 
proprietăţile mele până când mă întorc?” 

Dina era prea uluită ca să poată vorbi şi, după toate 
aparențele, la fel şi lov. Amândoi se uitară când la unul, 
când la celălalt, punând în tăcere o mie de întrebări. În cele 
din urmă, însă, toate se rezumau la una singură. 

„Când veţi pleca?” întrebă lov, ai cărui ochi penetrau 
sufletul Dinei. 

„Mâine”, răspunse Dina, coborându-şi privirea şi părăsind 
bucătăria. Intră apoi în sala de ospeţe, care era plină ochi 
de oameni care îi scandau numele. 

Partea a iil-A 

— Din Geneza 46 

lacov a părăsit Beer-şeba; şi fiii lui Israel au pus pe tatăl 
lor, lacov, cu copilaşii şi nevestele lor, în carele pe care le 
trimisese faraon ca să-l ducă... 


lată numele fiilor lui Israel care au venit în Egipt. lacov şi 
fiii lui... Ruben... Simeon... Levi... luda... Isahar... Zebulon... 
împreună cu fiica [lui lacov], Dina... Gad... Aşez... losifşi 
Beniamin... Dan... Neftali... Sufletele care au venit Cu lacov 
în Egipt şi care ieşiseră din el, erau în totul şaizeci şi şase, 
fără să numărăm nevestele fiilor lui lacov. 

| 

ov îşi simţea picioarele cu fiecare zi mai puternice şi era o 
delectare să se întoarcă în câmpuri cu Shobal şi Lotan. 
Păstorul şi văcarul său se întorseseră plini de râvnă la 
îndatoririle lor, părăsind cetăţile învecinate, în care fugiseră 
ca să-şi pună familiile la adăpost de mâna lungă şi rea a lui 
Sayyid. În cele şase luni de când Aban plecase împreună cu 
oştirea bunicului Esau, lov cumpărase turme de oi pentru 
lână şi perechi de boi care să-i are pământurile. Seceta 
continua să-i sufoce, refuzând să dea pământului ploile 
dătătoare de viaţă ale iernii. Bârfele negustorilor spuneau 
că cei doi ani de miraculoasă uscăciune aveau să mai ţină 
încă cinci, după cum profeţise, în mod mistic, vizirul 
Egiptului, un bărbat care domnea peste toţi, în afară de 
Faraon însuşi. O secetă de şapte ani? Niciodată nu s-a 
consemnat în cronicile din vechime o asemenea judecată 
din partea ta. El Şadai. În pofida profeţiilor sumbre ce 
veneau din Egipt şi nădăjduind că Dumnezeu, în îndurarea 
Lui, le va da ploile de primăvară, lov tocmise cerşetori din 
sectorul întâi al cetăţii Dinhaba care să-i scurteze butucii de 
vie. 

„Dinhaba”, rosti cu glas tare. Nu-l auzeau decât oile ce 
păşteau în apropiere, dar era mai bine aşa decât să 
vorbească de unul singur. Îşi trecu mâna peste barba 

răvăşită, care îi creştea în smocuri pe pielea zgrunţuroasă. 
Oferă-i protecția Ta, EI Şadai, se rugă el. Zi de zi, clipă de 
clipă, se gândea la Dina. Orice făcea, oriunde se afla, ceva 
îi aducea în minte chipul ei, vocea, râsul. Ea era parte din 
el. 

„Ahh!” Se târî până la bastonul lui şi se smuci în picioare. 
Folosea doar o cârjă acum, în mâna cu trei degete, astfel că 
servitoarele nu-l mai legau de un băț. „Vino, Bildad!” 

Bildad era noul măgar, pe care lov îl numise după fratele 
lui Sitis. Unchiul Elifaz, care rămăsese să-l ajute pe Elihu la 
administrarea bogățiilor tot mai mari ale lui lov şi a averilor 
lui Aban, râdea de fiecare dată când îndărătnicul catâr 
refuza să asculte. Și Dina ar fi apreciat umorul meu. lov 
trase aer adânc în piept şi îşi închipui că dobitocul se trăgea 
din cirezile ismaeliţilor. Căci, într-adevăr, încăpăţânatul său 
cumnat ismaelit şi Sitis aveau în comun acelaşi spirit 
înfocat. Pe soţia lui, însă, o iubise pentru aceasta. Îi veni în 
minte scânteia de bucurie din ochii ei când vorbise despre 
El Şadai, cu o dimineaţă înainte de a muri. Dina a văzut 
pupăza şi i-a vorbit lui Sitis despre dragostea Ta, lahve. 
Minunate sunt căile Tale! 

Gândurile lui lov se derulau în cadenţa tropăitului lui 
Bildad şi, în scurt timp, cei doi ajunseră la porţile cetăţii. În 
vreme ce restul Edomului, Moabului şi Canaanului se 
veştejeau în vremea fierbinte şi aridă, Dinhaba era în plină 
floare. Piaţa forfotea şi negustorii îşi puneau în vânzare 
mărfurile. Drumeţii lihniţi de foame care nu puteau călători 
până în Ţinutul Negru al Egiptului se tocmeau scump pentru 
grâne, fapt care îi atrăsese cetăţii Dinhaba renumele de 
Micul Egipt. Fără să ştie, familia şi prietenii lui lov 

consolidaseră negoţul şi economia cetăţii atunci când îi 
oferiseră daruri generoase de grâne. La rândul său. lov le 
dăduse pe degeaba lui Aban, noul negustor de grâne al 
Dinnhabei. Prosperitatea crescândă a cetăţii le adusese 
amândurora recunoaştere printre negustorii locali şi 
itineranti. 

Înghiontit pesemne de zăpuşeală şi de sete, Bildad, cel 
cu patru picioare, se târî glonţ în grajdurile lui Aban. lov le 
era recunoscător lui Elihu şi lui Elifaz pentru că rămăseseră 
cu el în casa lui Aban. Împreună, hotărâseră că palatul lui 
lov, renovat de curând, era locul perfect pentru rubedeniile 
care mai zăboviseră şi pentru văduvele, orfanii şi cerşetorii 
în căutarea unui adăpost. Seceta afectase grav până şi 
rezervele de apă ale Dinhabei, însă soluţia era 
reconfigurarea fântânii alimentate de izvoare astfel încât să 
producă mai multă apă de băut. Până şi animalelor li se 
astâmpăra setea cum se cuvenea. Bildad se îndreptă cu 
paşi legănaţi către grăjdarul lui favorit, care îl aştepta cu o 
găleată de apă. lov puse o mână fermă şi recunoscătoare 
pe umărul băiatului şi apoi se întoarse în casă. 

La poarta curţii, stătea Elihu, cu chipul încreţit de 
îngrijorare şi cu un sul de pergament în mâini. „Nici azi n-a 
venit niciun mesager de la Aban. Să trimitem un mic convoi 
ca să verifice pe unde îşi fac veacul?” 

„Elihu, poate că ar trebui să vii cu mine la câmp mâine. 
Ai prea multă vreme de îngrijorări”, îi zise lov, făcându-i cu 
ochiul unchiului Elifaz, care se odihnea în dramul de umbră 
aruncată de eucaliptul cu frunze rare. Luându-l pe Elihu pe 
după umeri, ca un tată, îl îndrumă către sala de ospeţe şi 
încercă să-i alunge temerile. „Aban a trimis vorbă că, pe 

când călătoreau împreună cu trupele lui Esau, l-au 
interceptat pe lacov şi pe familia acestuia la Beerşeba, în 
drum spre Egipt. Sunt încredinţat că au fost nevoiţi să 
meargă încet din cauza sănătăţii precare a lui lacov şi că ne 
vor trimite veşti de îndată ce vor găsi suficiente păşuni 
pentru turmele şi cirezile lor”. 

lov încerca să îşi reducă la tăcere propriile griji. Egiptul 
era un loc înţesat de primejdii, iar Faraonul, imprevizibil 
precum nisipurile mişcătoare. Şi apoi, auzise nesfârşite 
zvonuri între negustori despre vizir, fără îndoială un urzitor 
viclean care se ridicase pe al doilea tron al Egiptului cu o 
singură interpretare magică a visurilor lui Faraon. 

Elihu inspiră adânc şi se lovi cu pergamentul peste mână. 
„Călătoria noastră va fi cu mult îngreunată dacă nu primim 
veşti de la Aban”. 

„Ce călătorie?” Se opriră brusc din mersul lor lejer, chiar 
la intrarea în sala de banchet. 

„Călătoria noastră în căutarea Dinei”. Elihu ridică o 
sprânceană. 

Cuvintele îl împroşcară pe lov precum apa rece din 
găleata lui Bildad. „Elihu, nu pot să pornesc în căutarea 
Dinei”. 

„Dar, Abba, trebuie! Trupul (i se întremează, însă sufletul 
ţi se iroseşte”. Fiul inimii lui lov abandonă orice tentative de 
a fi subtil. „Eşti un om bun şi temător de Dumnezeu, Abba, 
iar Dina te iubeşte. De ce dai voie ruşinii să te ţină departe 
de femeia pe care ţi-a dat-o Dumnezeu?” 

lov îşi privi mâinile, se gândi la picioarele strâmbe de sub 
robă, la jumătatea de om care se numea acum lov. „Da, o 
iubesc pe Dina”. Simti un val de panică. Până atunci, 

mărturisirea nu-i trecuse niciodată de buze. „Dar te înşeli, 
Elihu. Ea nu mă iubeşte - nu în felul în care are nevoie un 
bărbat să fie iubit de o soţie. Dacă ai văzut în ochii ei 
afecţiune pentru mine, aceasta a izvorât din mila faţă de un 
om zdrobit”. Chiar şi când i se rostogoliră de pe buze, 
cuvintele aveau un gust rânced şi amar. 

„Abba, tu ai învăţat-o pe Dina că odată iertată de către El 
Şadai, niciun om nu o mai poate face de ruşine. Poate că şi 
tu ai nevoie să înveţi o lecţie similară”. Elihu se trase mai 
aproape, vorbind în şoaptă. „Atunci când El Şadai te 
binecuvântează, nimeni nu-ţi poate fura binecuvântarea - 
în afară de tine”. Se întoarse şi studie pergamentul, 
strigând peste umăr, „Nada a pregătit masa de seară. Până 
dimineaţă, servitorii ar putea pregăti o caravană cu care să 
plecăm în Egipt”. 

Cuvintele lui Elihu răsunară în sala de ospeţe, acum 
goală. lov era din nou singur, iar senzaţia îl luă prin 
surprindere. Singur. «Nu este bine ca omul să fie singur» - 
nu asta i-ai spus lui Adam, lahve? 

Inima îi bătea sălbatic. Nu îşi îngăduise libertatea de ao 
iubi pe Dina. Sau să creadă în posibilitatea ca ea să-l 
iubească - să-l iubească cu adevărat, aşa cum o femeie 
iubeşte un bărbat. Dar dacă Elihu avea dreptate? 

„Ooh!” gemu tare. Gândul de a-şi declara iubirea în faţa 
unei femei frumoase precum Dina îl îngrozea. Dacă va râde 
de el? Sau, mai rău, dacă îi va fi milă de el? Oh, El Şadai, nu 
o pot face! Dar dacă respingerea era singurul obstacol 
peste care trebuia să treacă, atunci adevărata lui problemă 
era mândria. 

„lov, tu eşti”. Unchiul Elifaz se ivi în pragul uşii. „Am 

crezut că am auzit gemând un câine ciobănesc rănit”. 
Scânteia poznaşă din ochii bătrânului îi spunea că între 
motivele acestuia se strecurase şi compasiunea. 

„Cred că voi porni în căutarea Dinei”, spuse lov şovăitor, 
nădăjduind să poată măsura reacţia unchiului său. După 
răbufnirea de pe mormanul de cenuşă, Elifaz îşi ceruse 
scuze de la Dina şi de la Aban cam fără tragere de inimă, 
iar în zilele următoare o ignorase complet. 

„De ce ai hotărât să pleci tocmai acum?” Chipul maroniu 
ca o stafidă al unchiului său nu trăda nicio emoție, niciun 
indiciu despre ce gândea. 

„Cred că... nu, ştiu că o iubesc”, spuse lov, iar fraza 
deveni mai puţin străină pe limba lui. „Şi nu i-am spus-o 
niciodată. Dacă El Şadai m-a binecuvântat cu această 
iubire, nu trebuie să o fur şi să o păstrez numai pentru 
mine”. Sfatul lui Elihu i se cuibărea adânc în suflet. 

Unchiul Elifaz ridică dintr-o sprânceană cenuşie şi 
zbârlită. „Vei pleca împreună cu Elihu mâine dimineaţă. Am 
pregătit deja o listă de provizii care ar trebui să vă ducă în 
siguranţă până în Egipt. Administratorul-şef se va îngriji să 
aveţi caravana gata în zori. lahve m-a înştiinţat deja de 
câteva săptămâni că va veni ziua aceasta”. 

„De ce ai...? Cum ai...? Când ai...?” Mintea lui lov gonea 
fără speranţă înaintea gurii. 

„Dacă nu poţi sfârşi o propoziţie, fiule, cum o vei găsi 
vreodată pe Dina în Egipt?” râse bătrânul, însă pe lov îl izbi 
opreliştea cea mai evidentă în calea plecării. 

„Unchiule, nu-l pot lua pe Elihu de lângă tine şi să te las 
singur, cu două gospodării aglomerate, în toiul secetei”. 

„Ba da, fiule, şi tu, şi Elihu veţi porni la dram”. Glasul 

unchiului Elifaz era blând, dar ferm. „Sunt destul de capabil 
să mă ocup de interesele lui Aban şi de ale tale câtă vreme 
sunteţi plecaţi şi am nădejdea ca, prin aceasta, să ispăşesc 
o seamă din relele pe care vi le-am pricinuit - ţie şi lui 
Aban”. Îşi puse amândouă mâinile pe umerii lui lov. „Tu eşti 
fiul inimii mele, lov. După ce tatăl tău a fost ucis, te-am 
văzut cinstindu-L pe El Şadai în toate împrejurările vieţii 
tale. Dumnezeu te-a binecuvântat cu Sitis a ta şi ai iubit-o 
cum se cuvenea, dar Dina aceasta pe care o cauţi...” Elifaz 
îşi încreţi buzele într-o linie subţire şi ştearsă, iar lov îşi 
pregăti inima să contracareze veninul pe care îl presimţea 
că urmează. „Ea este un dar de la Cel Preaînalt şi îţi va 
aduce bucurie pentru tot restul zilelor tale. Du-te în pace, 
fiule! Găseşte-o! Ea este viitorul tău”. 

Dina se odihnea pe o sofa capitonată şi asculta susurul 
fântânilor şi al iazurilor din grădinile lui Iosif. Deşi locuia în 
casa fratelui ei de aproape şapte luni, priveliştile şi sunetele 
Egiptului continuau să o intrige. lar miracolul vieţii şi 
poziţiei lui Iosif îi dădea flori. 

Chicoti şi se ciupi. „Au!” Nu, acesta nu era un vis. 
Frăţiorul ei, fiul întâi născut al Rahelei, care fusese alăptat 
alături de ea la sânul Leei, era acum al doilea în putere 
după împăratul Egiptului. Al doilea, însă, doar cu numele, 
fiindcă  losif conducea Egiptul după moartea tatălui 
tânărului Faraon, în urmă cu doi ani. Sfetnicii şi servitorii 
deopotrivă îl ridicau în slăvi pe losif, numindu-l «tatăl 
Faraonului», întrucât împăratul Egiptului, care avea doar 
opt anişori, se bizuia pe înţelepciunea vizirului pentru a ţine 
sub control seceta aceea fără precedent. 

Dina îşi aduse aminte de momentul în care înţelesese 

importanţa de care se bucura fratele ei. Când plutiseră în 
josul fluviului Nil, acum mort din pricina secetei, sute de 
admiratori se aliniaseră pe malurile mărginite de stuf ca să 
salute feluca lui somptuoasă. Luptându-se cu mâlul şi 
ferindu-se de crocodili, egiptenii strigau, „Salutare, mare 
vizir, judecător al înaltei curţi! Har şi pace neprihănitului 
strângător de dări în numele regelui! Cinste şi sănătate 
păzitorului grânarelor lui Faraon!” în vreme ce şedea pe 
podiumul capitonat al vasului şi privea uimită cum 
şaisprezece vâsle izbeau apa şi îi împingeau către Thebes, 
Dina se minunase de titlurile elaborate şi meşteşugite date 
frăţiorului ei de lapte. 

Trase adânc în piept mireasma macilor, a nuferilor şi a 
primelor flori de salcâm, bucurându-se de cele câteva clipe 
de linişte, în vreme ce servitorii îşi vedeau grăbiţi de 
treburile lor. Preţuia aceste după-amiezi în care nepoţii ei 
gălăgioşi, Manase şi Efraim, erau cu tutorele lor. Îi adora pe 
puşti, dar punea preţ şi pe timpul petrecut în solitudine, în 
care putea face ajustările necesare la noua ei viaţă din 
Egipt. 

Trecând în revistă picturile colorate de pe zidurile 
grădinii, retrăi glorioasa istorie a relaţiilor dintre strămoşii ei 
şi ţinutul Egiptului, losif poruncise să-i fie decorată casa cu 
picturi înfăţişând călătoriile lui Avraam, peripeţiile lui Isaac 
şi chiar şi câte ceva din viaţa lui Abba Iacov, întrucât aveau 
legătură cu propria călătorie a vizirului înspre Ţinutul Negru. 

Inima i se opri când dădu peste o scenă pe care nu o mai 
observase până atunci. O fată mai mare şi un băiat se jucau 
lângă un pârâu, iar o pupăză cu creastă neagră şi roz 
veghea deasupra lor, cocoţată pe o rămurea. După scenele 

din jur, Dina îşi dădu seama că fata şi băiatul îi întruchipau 
pe ea şi pe losif. De ce ar porunci să fie pictată o pupăză? 
Se simţi, brusc, ameţită de mireasma copleşitoare a florilor 
de lotus şi de mărunţişurile de zi cu zi care îi aminteau de 
lov. 

„Ahh!” Izbi cu mâna în perna de lângă ea. Va trece vreo 
zi fără ca gândul să o poarte către zâmbetul lui lov, inima 
lui bună, ochii lui plini de grijă? Putea oare să privească o 
pictură sau un răsărit de soare şi să nu îşi amintească de 
glasul lui sau de caracterul lui dumnezeiesc? Băânuiesc că a 
încerca să nu mă gândesc la o persoană înseamnă că mă 
gândesc la ea, îşi zise în gând, făcându-şi palmele pumni şi 
apăsându-şi tâmplele cu ele. 

„Aceasta nu este o poză prea atrăgătoare pentru sora 
vizirului”. 

Tachinarea lui  losif îi curmă gândurile, dar era 
recunoscătoare. Dina îşi ridică privirea şi îl văzu pe fratele 
pe care şi-l amintea tânăr alunecând pe aleea pardosită, cu 
un aer regesc înnăscut. Fără kohl sau malahit în jurul 
ochilor. Fără ocru roşu amestecat cu răşină de pescăruş pe 
obraji şi buze. În rarele ocazii când vizirul Egiptului se 
odihnea după masa de prânz, îşi schimba fustanela fină 
specific egipteană cu rochia din lână pestriță din tribul lui 
lacov. 

Trăgând un taburet din fildeş mai aproape de sofaua pe 
care şedea Dina, losif îşi ridică capul şi îi oferi un zâmbet 
dezarmant. „Ce anume o face pe frumoasa mea soră să se 
ciupească de faţă ca o smochină uscată?” 

Dina nu putu rezista farmecului lui. Fără peruca lui 
regească şi fără coroana din aur, părul tuns scurt i se 

cârlionţa generos la tâmple. „Nu sunt doar sora vizirului, 
ştii”. Îşi zvârli bărbia în sus cu un aer de superioritate. 
„Acum sunt doica fiilor vizirului”. Dina râse de ironia 
faptului. Până la urmă, nu ajunsese nici îngrijitoarea lui 
Abba lacov, nici a lui lov, ci doica a doi băieţi. Însă când se 
opri din gândurile ei, văzu că tachinarea ei nu îşi atinsese 
ţinta ci, cumva, străpunsese inima lui losif. 

j) oica are o poziţie de servitoare”, spuse el, apucând-o 
de mână. „Tu nu eşti servitoare în casa mea. Dina. Vreau să 
te cinstesc, nu să mă folosesc de tine. Niciodată n-ar fi 
trebuit să mă învoiesc să îţi las ţie grija lui Manase şi a lui 
Efraim. Îi poţi vedea pe fiii mei oricând doreşti, dar nu vei fi 
doica lor”. 

Dina simţi în piept un sentiment de panică care aproape 
că o sufocă, încă un scop al vieţii sale părea a fi eliminat. 
„Nu, losif, te rog. Era doar o glumă. Te rog”. Îl prinse strâns 
de mâini, ca şi când se ţinea de o frânghie deasupra unui 
abis. „Niciodată nu voi avea propriii mei copii, iar 
drăgălăşenia braţelor lor în jurul gâtului meu, sunetul 
numelui meu pe buzele lor...” îi duse mâna la obraz şi 
începu să se legene şi să plângă. 

„Bine, bine, şşş”, o linişti el, îndepărtându-i părul de pe 
faţă. „Nu ştim ce planuri are lahve pentru viitorul tău”. Îşi 
trase mâna cu blândeţe din strânsoarea ei şi o îndemnă să 
ridice capul. „Uită-te la mine, Dina”. 

Ea se supuse, nesigură, singurului bărbat care niciodată 
nu-i înşelase încrederea. 

„Fraţii noştri m-au aruncat într-o groapă, dar El Şadai m-a 
înălţat pe al doilea tron al Egiptului. Nu ştiu ce planuri are 
lahve pentru tine, sora mea dragă”. Se opri şi în ochi i se 

furişă un licăr jucăuş. „Dar îţi dau voie să ai grijă de băieţii 
mei doar cu condiţia să nu te mai numeşti doica lor”. 

Un sentiment de uşurare o copleşi atunci aidoma unui val 
din Marea cea Mare. „Dacă faci vreo încercare să îi răpeşti 
pe fiii tăi de lângă mine, mare vizir”, spuse ea, la rândul ei 
cu un licăr jucăuş în priviri, „voi fi nevoită să te trântesc la 
pământ şi să te oblig să spui «unchiul Esau cel păros», ca 
atunci când eram copii”. 

Râsul sonor al lui losif umplu grădina şi inima Dinei. „Ei 
bine, soră. Dacă ai să faci aşa, vei arăta unei duzini de 
războinici nubieni că îşi pot înfrânge stăpânul gâdilându-l”. 

Cei doi chicotiră, iar Dina apucă din nou mâna fratelui ei. 
„Ştii, aproape că nici n-am venit în Egipt împreună cu Abba 
lacov”. După fruntea lui brăzdată, pricepu că Abba nu-şi 
dăduse încă pe faţă cruzimea şi nici nu-i dezvăluise cea mai 
proaspătă trădare a Dinei. „Îţi aminteşti că ţi-am spus că 
unchiul Esau a promis să ne escorteze pe mine, pe Aban şi 
pe Nogahla până în tabăra lui Abba lacov din Hebron, dar 
pe drum a întâlnit caravana lui Abba, la Beerşeba?” 

losif dădu din cap, mijind ochii. 

„Când iscoadele lui Esau au văzut carele lui Faraon 
ducând tabăra lui Abba lacov, unchiul nostru a devenit 
gelos - şi nervos. A trimis daruri şi soli înaintea trupelor 
sale, tot aşa cum Abba lacov a trimis daruri şi procesiunea 
nevestelor sale în întâmpinarea lui Esau, pe când eram 
copii şi ne întorceam din Haran”. 

Din nou, losif dădu din cap, în semn că îşi aducea aminte. 

Dina îşi muşcă buzele până la sânge, încercând să 
stăvilească valul de lacrimi ce amenințau să o înece. 
„Unchiul Esau a minţit despre sănătatea precară a lui Abba, 

ca să mă înlăture de lângă lov. Când înşelăciunea lui a ieşit 
la iveală, Esau i-a oferit lui Abba lacov servitori şi vite ca să- 
i domolească inevitabila mânie în faţa faptului de a fi nevoit 
să o primească înapoi pe fiica acoperită de ruşine”. 

losii se întinse şi o atinse pe obraz, iar Dina rosti 
următoarele cuvinte printre scâncete. „Când l-am văzut pe 
Abba lacov ieşind ţanţoş ca un cocoş în întâmpinarea 
trupelor lui Esau, am zburat în braţele lui, plângând. 
Bucuria de a-l vedea pe Abba în putere a întrecut furia pe 
care o simţeam faţă de trădarea lui Esau. Abba m-a împins 
la o parte şi am fost convinsă că avea de gând să-l 
condamne pe Esau pentru ticăloşia lui, dar...” Se opri; 
umilirea îi era prea vie în minte ca să poată continua. 

„Ce?” şopti losif. „Ce a făcut Abba?” 

„A râs, losif! L-a îmbrăţişat pe fratele pe care îl urâse o 
viaţă întreagă şi l-a felicitat pentru că a devenit mai 
priceput la a-i trage pe alţii pe sfoară”. 

Mutându-se lângă sora lui, vizirul Egiptului îşi încolăci 
braţele puternice în jurul ei şi dădu voie lacrimilor ei să îi 
ude rochia. Când îşi recăpătă stăpânirea de sine, Dina 
spuse, „Aban şi Nogahla au început imediat pregătirile de 
întoarcere în Dinhaba, dar eu n-am putut. Nu ştiam încotro 
să o apuc sau ce să fac - până când Abba lacov mi-a spus 
despre tine, losif. Când am auzit că eşti în viaţă, le-am cerut 
lui Aban şi Nogahlei să mă însoţească până în Egipt”. 

O tăcere prelungă se întinse între ei. Nu era, însă, 
stânjenitoare, fiindcă ei fuseseră întotdeauna ca un suflet 
ce sălăşluia în două trupuri. „Mă bucur că ai venit”, spuse 
losif, privind-o cu ochii lui calzi, cafenii, mai adânc decât 
putea exprima în cuvinte. „Dar vreme de şase luni, am 

văzut cum te doare inima de dorul acestui bărbat pe nume 
lov. De ce nu le-ai putut întoarce în Dinhaba împreună cu 
Aban şi Nogahla? Chiar şi ucum, am auzit că Aban se 
pregăteşte să se întoarcă în următoarele trei luni. De ce nu 
plănuieşti să te întorci împreună cu ei?” 

Scuturându-se din îmbrăţişarea lui, Dina îşi şterse obrajii 
şi şezu dreaptă. „lov nu vrea decât o ingrijitoare, Iosif”. 
Amărăciunea îi ţârâia în urechi precum ţambalele. Se 
întoarse, ruşinată de durerea pe care o mai simţea încă. 
„Cel puţin în casa ta nimeni nu se aşteaptă de la mine să fiu 
îngrijitoarea lor”. 

Pe buzele lui losif juca un zâmbet şmecheresc. „Aşadar, 
până la urmă n-ai venit în Egipt pentru mine”. Îi ridică 
bărbia cu un deget. „Ai fugit în Egipt, ca să scapi de lov”. 

Dinei i se strânse puţin inima. „Am plecat din U (pentru 
că unchiul Esau m-a minţit şi pe urmă am aflat despre 
învierea fratelui meu”. Îşi ridică mâna şi îl mângâie pe 
obrazul proaspăt ras. „Când caravana lui Abba lacov a ajuns 
în Gosen şi te-am văzut împodobit în toată splendoarea 
Egiptului, m-am gândit că fraţii mei au făcut o gafă de zile 
mari. Nu-l puteam vedea pe losif în ochii daţi cu kohl şi în 
fustanela din olandă albă. Nu-mi venea să cred că bărbatul 
care purta podoabele acelea de aur la gât şi pe cap era 
frăţiorul meu de lapte!” 

Râsetul lui losif umplu văzduhul precum aroma lotusului 
în floare, iar inima Dinei bătu cu putere aidoma unei păsări 
ce îşi lua zborul. 

O pasăre. Se uită din nou la zid, privind cu luare-aminte 
pupăza. Arătă, într-o doară, spre pictura murală. „losif, 
scena de pe zidul tău ne reprezintă pe noi doi când eram 

mai tineri, cu o pupăză veghind peste noi? Tu i-ai cerut 
artistului să o picteze în felul acesta sau a adăugat pasărea 
din proprie iniţiativă?” 

losii se întoarse pe sofa, odihnindu-şi un cot pe genunchi, 
aşa cum făcea pe când era doar un băieţel. Chipul i se 
înnegură de tristeţe. „Ai simţul observaţiei, ca întotdeauna, 
şi, da, aceştia suntem noi. l-am cerut artistului să picteze 
ziua aceea aşa cum mi-o aduceam aminte, im pupăza a fost 
dintotdeauna un simbol al tăriei surorii mele şi al sorții pe 
care i-o hărăzea lahve - după mâhnirea aceea”. 

Dina îşi (inu respiraţia. „Ce vrei să zici? Despre care zi 
este vorba şi cum se face că mă socoteşti puternică?” 

„A fost ziua dinainte de a te lua Sihem”. 

Dinei îi stătu inima în loc. 

„Niciodată n-ai fost mai frumoasă decât în ziua aceea, 
sorit Inocentă. Fără să bănuieşti măcar relele de care lumea 
- şi bărbaţii sunt în stare”. 

Noduri îi strângeau gâtul, însă tăcerea îi fu binecuvântată 
cu cele mai frumoase vorbe pe care îi fusese dat să le audă. 

În timp ce povestea mai departe, ochii lui losii se umplură 
de lacrimi, „în ziua aceea, ne-am jucat pe pajişte şi îmi aduc 
aminte că am văzut o pupăză. Avea zborul neîndemânatic şi 
ondulat ca al unui fluture, tot aşa cum şi tu erai frumoasă, 
dar nesigură, în tinereţea ta. Un şoim s-a năpustit asupra 
micuţei creaturi, însă pupăza s-a ridicat, pe nepusă-masă, 
în înaltul cerului şi a făcut de ruşine şoimul. De-a lungul 
anilor, m-am gândit adesea la tine, întrebându-mă ce s-a 
ales de frumoasa mea soră-pupăză după atacul şoimului din 
Sihem. Întotdeauna am avut credinţa că lahve îţi va da o 
tărie nebănuită prin care vei putea să te ridici deasupra 

lucrurilor”. 

„Oh, Iosif”. Lacrimile curgeau şiroaie pe obrajii Dinei. Nu 
ştiuse că pupăza fusese pentru el un simbol, în urmă cu 
atâţia ani. Şi nu era cu putinţă ca losif să fi ghicit că o 
pasăre atât de simplă purta o semnificaţie atât de specială 
din zilele pe care ea le petrecuse cu lov. Cum de lahve 
folosise o simplă creatură pentru a împleti un fir de aur în 
urzeala vieţii sale? 

„Dina, eu nu aveam decât paisprezece ani, dar îmi 
amintesc ce le-au făcut Levi şi Simeon sihemiţilor”. losif o 
privi absorbit, iar Dina se simţi copleşită de dragostea lui. 
„Sora mea, nu te-am putut scăpa când tatăl şi fraţii noştri s- 
au folosit de durerea ta ca să-şi satisfacă propriile ambiţii. 
Dar te pot proteja acum. Nimeni nu îţi va mai face vreodată 
rău”. 

Dina îl îmbrăţişă strâns, şoptindu-i printre emoţii, „Nu mă 
poţi scăpa de toate, dragă frate. lov a crezut că mă poate 
salva de oameni nelegiuiţi, însă el mi-a frânt inima mai mult 
decât oricare altul”. Kezemându-şi capul de umărul lui Iosif, 
întrebă, „De ce a îngăduit El Şadai să-mi irosesc doi ani din 
viaţă, lăsându-mă să mă îndrăgostesc doar ca să fiu rănită 
de încă un bărbat?” 

losii se lăsă pe spate şi o prinse de umeri. „Este întocmai 
precum le-am spus şi fraţilor noştri, Dina. Planurile lui lahve 
sunt mai mari decât ale noastre. Răul pe care fraţii noştri au 
avut de gând să mi-l facă vânzându-mă ca sclav Dumnezeu 
l-a prefăcut în bine, îngăduindu-mi să interpretez visele lui 
Faraon şi să pregătesc lumea pentru această piccctă. Eu 
cred că El Şadai te-a trimis în Uţ în acelaşi fel în care pe 
mine m-a trimis în Egipt. Ai suferit mult din cauza 

bărbaţilor, dar din tot acest proces a ieşit şi mult bine. Tu l- 
ai sprijinit pe lov în boala lui şi ai răscumpărat-o pe Sitis 
prin mărturia ta de iertare. Prietenul tău Aban şi cu mine 
am consolidat drumurile comerciale egiptene prin 
Dinhaba”. losii se strâmbă. „Ce nume ridicol pentru o 
cetate! Sunt recunoscător că Aban deţine oarece influenţă 
asupra prinţului ismaelit Bildad şi va face eforturi pentru a 
reda cetăţii numele de Uţ”. 

Dina râse şi îl trase de lobul urechii. 

„Fără tine”, continuă el, „prietenii tăi, Aban şi Nogahla, 
nu s-ar fi întâlnit şi căsătorit niciodată şi nici n-ar fi venit în 
Egipt, unde l-au găsit pe tatăl Nogahlei, pe Potifar, fostul 
meu stăpân”. 

losii se uită în ochii ei, căutând, parcă, o comoară 
ascunsă. Deodată, se ridică şi o luă de mână, ridicând-o şi 
pe ea în picioare. „Dina pe care o văd înaintea mea este 
umilă, dar puternică. Este plină de compasiune şi iubitoare, 
totuşi cutezătoare şi aprigă”. Cuprinzându-i drăgăstos faţa 
în palmele lui, mai adăugă, „Fără experienţele din Uţ, sora 
pe care am lăsat-o în urmă pe când aveam şaptesprezece 
ani nu ar fi putut deveni femeia aceasta”. 

Dina îşi înfăşură mâinile în jurul antebraţelor lui losif şi 
cei doi îşi rezemară frunţile una de cealaltă, aşa cum 
făcuseră de mii de ori pe când fraţii lor îl tachinau sau 
necăjeau. Clipocitul apei din eleşteele grădinii spulberă 
gândurile trudite ale Dinei şi pesemne că mascase şi 
păcănitul sandalelor lui Manase pe aleea pardosită cu dale. 

„Tuşică Dina, un schilod bogat cere să te vadă!” o anunţă 
acesta. Ea îşi ridică privirea spre el, dar se ţinu strâns de 
braţele lui losif. Sub salcâm, se afla lov, rezemat doar într- 

un baston şi înveşmântat într-o robă fină, vărgată. 
Înfăţişarea lui, însă, era a unui om care tocmai îşi pierduse 
cel mai bun prieten. 

— Geneza 36: 33 

Bela a murit; şi în locul lui a împărății lobab, fiul lui Zerah 
din Bojra. 

| 

ov se zgâia, uluit, la suma tuturor temerilor sale. Dina se 
afla în braţele unui soţ bogat şi chipeş care, vedea limpede, 
o adora. Venise prea târziu. Elihu, din spatele lui, îi dădu un 
ghiont, dar el nu mai putea face niciun pas. Ajunseseră în 
miezul zilei, în nădejdea de a nu fi nevoiţi să dea ochii cu 
enigmaticul verişor Iosif. În schimb, dădură buzna chiar în 
clipele de intimitate ale acestui cuplu. 

Când sosiseră în Gosen, lov şi Elihu aflaseră că 
legendarul vizir al Egiptului nu era altul decât fiul de multă 
vreme pierdut al lui lacov. Plecaseră în grabă, înarmaţi doar 
cu informaţia că Dina locuia în palatul vizirului. Acum, era 
cât se poate de limpede că Dina ş; preaiubitul ei împărțeau 
casa lui losif. 

„Manase! Nu trebuie să spui asemenea lucruri”, îl dojeni 
Dina pe băieţel, strângându-l în braţe. „Acesta nu este un 
schilod. Este prietenul meu, lov”. 

Bărbatul musculos şi bronzat îşi încolăci, posesiv, un braţ 
în jurul umărului ei. Tăcerea se prelungi stânjenitor de mult, 
în vreme ce lov sorbea fiecare amănunt al frumuseţii Dinei 
- o ultimă privire. Mătrăgunele şi narcisa păleau prin 
comparaţie, însă mireasma îmbătătoare a florilor de lotus îl 
deşteptă la realitate. Wu pot să-i dăruiesc tot ceea ce 
merită. 


Îşi drese glasul şi dădu să plece. „Îmi pare rău că v-am 
întrerupt. A fost o greşeală din partea mea să vin...” 

„lov, aşteaptă!” Dina se smulse din braţul bărbatului. „Nu 
pleca! Vreau să-l cunoşti pe Iosif, fratele meu”. 

Deşi aproape că i se tăiară picioarele de uşurare, lov se 
simţea în continuare tulburat de zâmbetul neruşinat al 
tânărului aceluia fermecător. „Fratele tău? Am crezut că 
fratele tău este vizirul lui Faraon”. Bărbatul acesta cu chip 
de copil era cam de aceeaşi vârstă cu fiii lui. Şi unde erau 
vopselele egiptene de pe la (a, fustanela şi podoabele 
regale? Cum era cu putinţă ca acesta să fie preamăritul 
„tată al lui Faraon”, hrana Egiptului, cel ce salvase lumea de 
foamete? 

„Elihu!” Dina trecu în fugă pe lângă lov, ca şi când tocmai 
îl băgase de seamă, în spatele lui, pe tânărul ei prieten. lov 
se dădu la o parte, şchiopătând stânjenit, ca să le facă loc 
pentru reuniune. „Când aţi sosit?” întrebă ea, cu glasul tăiat 
de emoţii şi entuziasm. „Aţi fost în vizită la Aban şi Nogahla, 
la vila lui Potifar?” 

Elihu îşi mută privirea de la lov la Dina şi de la Dina la 
lov, măsurându-şi răspunsul. „Am ajuns ieri în tabăra tatălui 
tău şi am călătorit toată noaptea în căutarea ta”. 

Sub apăsarea fricii, lov îşi lăsă capul în jos. Asta era. Elihu 
dezvăluise unicul scop al călătoriei lor. În căutarea ta... în 
căutarea ta... Se simţea aidoma unui băiat sfios, prea 
stânjenit ca să o privească în ochi. Grădina se cufundă în 
tăcere. Nu se auzea decât răpăitul fântânilor, aidoma unei 
ploi de primăvară. 

„Nu-mi vine să cred că eşti aici”. Dina făcu un pas spre 
el, iar când mâna ei se odihni pe braţul lui, lov îşi ridică 

ochii spre faţa ei dulce. „losif”, spuse ea, „te rog, vino şi fă 
cunoştinţă cu prietenul meu, lov”. Deşi nu îşi putea 
desprinde ochii de la Dina, lov simţi mişcarea vizirului. 
„Cred că voi vorbi cu lov altă dată, soră”, spuse losif, 
trecând pe lângă ei, urmat, fără tragere de inimă, de 
micuțul Manase. „Cred că acum am să fac cunoştinţă cu 
prietenul tău, Elihu”. Iosif îşi bătu oaspetele cu palma pe 
spate şi îl conduse în interiorul zidurilor de granit roz ale 
palatului său. 

Plecarea lui losif tulbură aerul cu o mireasmă uşoară de 
ulei de migdale. lov se întrebă dacă Dina se putea mulţumi 
cu un bărbat a cărui piele nu era unsă cu acest extract şi 
strălucitoare. Ea era atât de frumoasă, iar losif, vizier fiind, 
o putea prezenta celor mai chipeşi şi puternici bărbaţi ai 
Egiptului. Părea fericită aici. E/ Șadai, să-i mai spun oare de 
dragostea mea? 

„La ce te gândeşti?” întrebă ea. Ochii îi erau albaştri 
precum florile de lotus ce pluteau în eleştee. 

„Mă... mă gândesc...” Cum să-i redea miile de gânduri ce 
se învârtejeau în sufletul lui şi se băteau cap în cap? 
Aidoma unor vânturi ce suflau din direcţii opuse, ele erau 
învolburate şi confuze. Pe grămada de gunoi, vorbise 
ceasuri în şir cu Dina. În cenuşă, îşi găsise lesne cuvintele. 

„De ce ai venit?” Moliciunea din glasul ei se usca precum 
brânzeturile vechi de o săptămână. 

„Am venit pentru că... pentru că...” lov îşi studie mâinile 
- cele trei degete de la cea dreaptă, unicul deget rămas la 
cea stângă. Şi atunci, auzi hohotele ei de plâns. Speriat, îşi 
ridică privirea spre diamantele ce picurau din ochii ei. 

Dina îndepărtă nestematele cu dosul mâinii. „Mai cauţi 

încă o îngrijitoare?” 

Cuvintele ei îi străpunseră fiinţa. „Asta crezi?” îşi lăsă 
bastonul să-i cadă şi o luă de umeri. „Sunt un schilod care 
cerşesc iubirea unei femei frumoase!” Lacrimile i se 
rostogoleau pe obraji. „Dar n-am niciun drept să-ţi spun că 
te iubesc din toată inima, când braţele mele nu te pot duce 
în camera nupţială şi averea mea nu-ţi poate chezăşui un 
regat”. Răbufnirea îl sperie aproape tot atât de mult ca pe 
Dina. Suflând greu, nu ştia dacă să o sărute sau să-şi ia 
bastonul şi să apuce cea dintâi caravană către Dinhaba. 

Rămaseră tăcuţi în picioare, plângând, căutând fiecare 
privirea celuilalt. 

„Te-am auzit spunând că mă iubeşti?” şopti Dina, în cele 
din urmă. 

„Asta e tot ce-ai auzit?” replică lov moale. Tânjea să 
prindă lacrima ce atârna de bărbia ei. În loc de asta, însă, îi 
eliberă umerii şi, zgâindu-se la mâinile lui vrednice de 
dispreţ, încercă să le ascundă în dosul faldurilor rochiei. 

„Te-am iubit, lov”, spuse Dina, „din prima zi în care te-am 
cunoscut”. Surprinzând expresia de nesiguranţă de pe 
chipul lui, se grăbi să explice, „Nu m-am îndrăgostit de tine 
decât după moartea lui Sitis, dar am iubit idealul, omul lui 
Dumnezeu din tine”. Nuanţa bujorilor din obrajii ei ar fi 
făcut de ruşine până şi un amurg de soare. Îi luă mâna 
stângă într-ale ei, o ridică spre obraz şi, întorcând-o, îi 
sărută palma. „Dar acum te iubesc aşa cum o femeie 
iubeşte un bărbat, aşa cum o soţie ar trebui să-şi iubească 
soţul”. 

Ea îşi plecă capul şi, pentru prima oară, îşi feri ochii. El îi 
cuprinse faţa în mâini, implorând-o să-l privească, 


1 


înecându-se în lacurile acelea albastre. „De unde ai ştiut că 
acestea erau cuvintele pe care aveam nevoie să le aud?” îi 
sărută dulce lacrimile, care se amestecară cu ale lui atunci 
când buzele lor se cunoscură pentru întâia oară. 

Zilele ce au urmat declaraţiei de iubire a lui lov îi părură 
Dinei un vis. losif îşi asumă rolul unui abba şi hotărî să-i 
plătească lui lov un pre (frumos pentru mireasă şi să îi ofere 
acesteia o zestre generoasă. Dina îşi alese pentru rochiile ei 
pânzeturi fine şi voaluri în toate culorile curcubeului, unele 
întreţesute cu fire de aur, altele cusute cu nestemate. Un 
negustor de bijuterii îi montă coroana de mireasă, pe care o 
lucră din aur din Ofir, cu pietre scumpe de onix, safir, jasp, 
rubine şi topaz din Cuş. 

„Mă simt ca o regină”, îi şopti Dina Nogahlei în dimineaţa 
nunţii. 

În urmă cu două zile. Dina, lov, Elihu, Aban şi Nogahla 
plecaseră pe apă către Thebes, departe de docuri, 
împreună cu familia lui losil şi gărzile. Muzicienii lui Faraon 
le însoţiseră plecarea cu serenade, iar pe ţărmuri, 
dansatorii învârteau flamuri şi se răsuceau în loc aidoma 
unui pendul giroscopic de copii. Dina ameţise doar privindu- 
i. 

Alţi muzicieni însoţiseră nuntaşii pe vas, cântând triluri 
din flaute şi lire şi zdrăngănind la harpe. Împodobită cu 
bucăţi mari de olandă albă din Gaza - un material nou ţesut 
de edomiţii din regiunile învecinate cu cea în care locuia 
Ţofar - barca înainta anevoie printre vadurile lui mai 
strâmte ale Nilului. 

„Nu-i aşa că jupânul Ţofar s-ar face roşu la faţă precum 
bătrânul şi răutăciosul Esau dacă ar şti că voalurile lui îţi 

decorează ţie feluea de nuntă?” în ochii negri ai Nogahlei 
juca o sclipire poznaşă şi, preţ de u clipă, Dina se delectă cu 
sentimentul unei satisfacţii obraznice. 

În dimineaţa aceea, după două zile şi două nopţi 
petrecute pe Nil, nuntaşii ajunseseră în Avans, unde 
debarcaseră şi merseseră pe uscat până în tabăra lui Abba 
lacov din Gosen. Pământul negru şi câmpiile verzi din acest 
(mut închipuiau o nestemată în mijlocul secetei şi a pulberii 
maronii din jur. Bărbaţii călăreau câte doi în splendidele 
care ale lui Faraon, iar femeile, în căruţe trase de boi. Dina 
se înghesui lângă Nogahla şi alte trei servitoare, în carul cu 
roţi de aur împodobit special pentru mireasă şi tras de o 
pereche de boi drapaţi în purpuriu, cu coamele strălucitoare 
de atâta lustru. 

„Stăpână...” începu Nogahla, dar Dina îi puse cu blândeţe 
două degete pe buze. 

„Tu eşti acum stăpâna propriei tale averi, Nogahla, şi ai 
două servitoare la dispoziţie. Eşti căsătorită cu un bărbat 
bogat, care te iubeşte şi îl venerează pe El Şadai. A venit 
timpul să-mi spui Dina”. Nogahla o luă de mână şi îşi 
împleti degetele cu ale ei. „Bine, Dina, dar nu uita. Şi tu eşti 
pe cale să te măriţi cu un bărbat bogat, care te iubeşte şi îl 
venerează pe El Şadai”. 

Dina îşi lăsă ochii în jos. Pesemne că o fostă servitoare 
cuşită considera darurile pe care lov le primise din partea 
clanului său edomit o avere însemnată, dar ea ştia că erau 
nevoiţi să o chivernisească cu grijă ca să poată întreţine 
gospodăria vastă a lui lov şi să întemeieze o familie. 
„Nogahla, sunt fericită cu bogăţiile dragostei soţului meu şi 
cu darurile modeste din partea familiei şi a prietenilor”. 


Icnind, prietena ei îşi acoperi gura de parcă ar fi înghiţit o 
muscă dintre cele ce se învălmăşeau pe cozile boilor. „Tu nu 
ştii!” 

Dina aşteptă, dar Nogahla nu dădu şi alte detalii. „Ce să 
ştiu?” 

„Nu, nu am de gând să-ţi stric surpriza”. Clătină din cap 
şi strânse din buzele care alcătuiau o adorabilă panglică de 
culoare roz. 

„Ei bine, acum va trebui să-mi spui!” Dina se trezi, 
deodată, interesată de întrevederile de care se bucuraseră 
lov şi losif pe când se nllau în Thebes, de camaraderia lor 
tot mai adâncă şi de hazul lor tihnit. De fapt, acum că 
Nogahla se purta cu atâta sfială, îşi aduse aminte că Aban 
şi Elihu luaseră parte şi ei la câteva dintre acele şedinţe 
tainice. „Spune-mi, altfel o mituiesc pe Nada să locuiască 
cu mine jumătate din /.i. Când ne întoarcem în Dinhaba!” 

Nogahla râse., 3 ine, bine, îţi voi spune. Dar cred că Nada 
va vrea oricum să se împartă între noi două. Tu nu?” înainte 
de a-i fi divulgat adevărul, Dina o mângâie pe Nogahla pe 
obraz. „Aban mi-a zis că lahve a înmulţit nespus de mult 
averea lui lov câtă vreme am fost plecaţi. Uţ - adică 
Dinhaba - a devenit un punct major de negoţ şi atât averea 
lui Aban, cât şi cea a lui lov, au fost mai mult decât 
binecuvântate”. Nogahlei îi scânteiau ochii. „Vezi? Ti-am 
spus eu că amândouă ne vom căsători cu bărbaţi cu stare”. 

Dina se holba la ea, fără să-i vină a crede. Cum era cu 
putinţă să fie aşa? îşi aminti cuvintele lui losif - „Planurile 
lui lahve sunt mai mari decât ale noastre” - şi cum, câteva 
clipe mai târziu, pe uşă intrase lov. 

Aţintindu-şi privirea asupra carelor din procesiunea 

nupţială dinaintea lor, îşi dădu seama că toţi acei bărbaţi îşi 
aveau propria istorie extraordinară a implicării personale şi 
a binecuvântării lui lahve în viaţa lor. „Nogahla, ai visat 
vreodată că îţi vei vedea din nou tatăl?” Morocănosul soldat 
călărea în primul car, împreună cu losif, ţinând hăţurile 
pentru vizirul care îi fusese cândva sclav. 

Pe genele cuşitei se iviră lacrimi. „Deşi mi-a dat trista 
veste a morţii mamei mele, cel puţin am ajuns să-l cunosc 
pe tatăl pe care l-am întâlnit doar pentru scurt timp pe când 
eram copil”. Îşi ridică degetele subţiri până la gât; 
trăsăturile ei erau de-acum ale unei femei, nu ale unei fete. 
„lar El Şadai mi-a răspuns unei rugăciuni pe care n-am 
îndrăznit niciodată să o rostesc. lahve mi-a dăruit un soţ 
care poate vorbi cu tatăl meu de la egal la egal - un om de 
arme şi un om înstărit, un om care i-a arătat marelui Potifar 
că El Şadai nu este doar al evreilor”. Pe obrajii ci de mahon 
se prelingeau lacrimi, iar Dina o îmbrăţişă strâns. 

„Soţul tău este un om bun, prietena mea”. Se uită la 
îndemânarea cu care Aban mâna carul tras de doi armăsari, 
în care lov îşi ţinea echilibrul cu ajutorul unei proptele 
speciale, fixată în carul mirelui la porunca lui losif. „Suntem 
cu adevărat nişte femei binecuvântate”. Fiul neprihănit al 
lui Sayyid era pentru ea un prilej de uimire şi aduse laude 
lui Dumnezeu pentru miraculoasa încercare, credinţă şi 
vindecare a lui lov. 

Elihu, în cel de-al treilea car, hoinărea în zigzag pe 
păşunile de smarald ale Gosenului. Petrecuse ceasuri în şir 
studiind tehnicile de echitație, însă acordase puţin timp 
practicii. Văzându-l pe exemplarul discipol al lui lov 
balansându-se regeşte, cu o mână pe hăţuri şi cu cealaltă 

pe portiera carului, în vreme ce gărzile vizirului se străduiau 
din răsputeri să se ferească din calea armăsarilor săi 
nărăvaşi, Dinu nu-şi putu înăbuşi râsul. £/ Şaaai, 
binecuvântează-l pe prietenul meu cu o mireasă pură şi 
frumoasă. Merită o femeie care să-l iubească aşa cum îl 
iubesc eu pe lov. 

La orizont, se ivi tabăra lui Abba lacov. Dinei îi stătu 
inima în loc. Corturi din păr de capră pătau ţinutul, iar 
turmele şi cirezile cutreierau păşunile şi spicuiau ogoarele 
galbene-cafenii. Mirosea ca acasă - a păstori asudaţi şi a 
bălegar de oaie, a supă de linte şi a friptură de miel. Copiii 
schelălăiau, arătând cu degetul şi fluturându-şi mâinile 
către gărzile din carele vizirului. Îi salutau, însă, nişte ochi 
daţi cu kohl şi neabătuţi de la misiunea lor. 

„De ce am acceptat să mă întorc aici, Nogahla?” Dinei i 
se strânse stomacul la gândul de a da ochii cu Abba lacov, 
după felul în care îşi bătuse joc de credulitatea ei legată de 
Esau. 

Prietena ei îi cuprinse obrajii cu mâini de fier şi o privi 
drept în faţă. „El Şadai îşi poate face lucrarea în orice 
împrejurare, stă - Dina. Dacă am învăţat ceva, tu şi cu 
mine, am învăţat acest adevăr”. Dina nu putu decât să 
încuviinţeze, iar tânăra femeie îşi continuă lecţia. „Este uşor 
să ne amintim acest adevăr când viaţa este uşoară, dar 
trebuie să ni-l aducem aminte una alteia când viaţa devine 
grea”. Cele două se strânseră tare în braţe, închizând ochii 
- ca şi când încordându-şi fiecare muşchi ar fi putut, cumva, 
să izgonească temerile de viitor. 

Când deschise ochii şi se uită dincolo de corturile festive 
din tabăra lui lacov, Dina zări apropiindu-se stindardele roşii 

ale unei oştiri. „Nu!” Se îndreptă de spate, făcând-o pe 
Nogahla să tresară. Steagurile purtau simbolul unui zeu 
care ţinea în mână un munte. „Este unchiul Esau!” 

„Oh, stăpână! Cine l-a invitat la nunta ta?” Nogahla izbi 
cu mâna în carul nupţial. „Poate că acesta este un moment 
bun să ne amintim una alteia de prezenţa lui El Şadai”. În 
oricare altă zi, Dina ar fi apreciat credinţa prietenei sale. În 
ziua nunţii ei, însă, nu putea vedea decât răsfrângerea 
soarelui în săbiile din fier ale oştenilor lui Esau. 

Carele lui losif sosiră în marginea dinspre miazăzi a 
taberei cu mult înaintea celor trase de boi. Dina zări în 
depărtare siluetele bărbaţilor, care zoreau către focul din 
mijlocul taberei, unde Abba lacov şi fiii săi aşteptau să 
înceapă ceremonia. 

VMizitiu, du carul meu drept în tabără!” spuse Dina. „Nu-l 
priponi cu celelalte animale”. Vorbise într-o egipteană 
stricată, dar bărbatul părea a fi priceput, chiar dacă şovăia 
să îi dea ascultare. „Grăbeşte-te, că de nu, mân boii eu 
însămi!” 

Frâiele din mâinile bărbatului loviră cu putere boii, însă 
pasul dobitoacelor rămânea leneş spre deosebire de cel al 
cămilelor lui Esau. Până să ajungă carul nupţial lângă focul 
de tabără, unchiul Esau se postase împreună cu trei 
căpitani cu ochi obosiţi lângă nuntaşii cu chipuri 
posomorâte. 

„Cum?” strigă Dina, coborând în grabă din car, fără să 
aştepte ajutorul vreunei servitoare, şi se duse glonţ şi cu 
paşi apăsaţi până la pâlcul de bărbaţi. „Ce este atât de 
important încât trebuie să-mi ruinezi ziua nunţii, unchiule 
Esau?” pufni Dina, gâfâind, în zornăitul dansului bănuţilor 

atârnaţi de coroana de mireasă. În timp ce îşi scotea vălul 
împodobit cu nestemate, băgă de seamă, pentru prima 
dată, faţa mohorâtă a lui lov. Regretul şi frica îşi disputau 
stăpânirea asupra ei. „lov, ce s-a întâmplat?” 

Tăcere. Se uită la losif, care stătea în picioare lângă Abba 
lacov. Amândoi bărbaţii aveau capetele plecate, iar ceilalţi 
unsprezece fraţi aşteptau, plini de reverență, în urma lor. 
Nogahla se apropie de Aban, care o luă în braţe. Elihu era 
pământiu la faţă. 

„Spuneţi-mi careva ce se petrece!” exclamă Dina. 

Apucând-o de umeri, lov vorbi fără ocolişuri. „Nişte trupe 
ismaelite s-au răzvrătit împotriva stăpânirii edomite şi a 
domniei lui Bela şi au atacat Dinhaba. Bela a fost ucis”. 

Dina îşi aminti că Aban prezisese un atac violent în cazul 
în care edomiţii dobândeau prea mult control în Ut. Dădu 
voie cuvintelor lui să i se sedimenteze în minte, în timp ce 
lov continuă. 

„Ismaeliţii au invadat cetatea şi i-au redat numele de la 
început - Ut”. 

Dina suspină. Uitându-se de la un chip la altul, se simţi 
egoistă din pricina uşurării care o încerca. „Îmi pare rău 
pentru rubedeniile tale”, spuse ea, „dar nu înseamnă lucrul 
acesta că ne putem întoarce în Uţ şi locui acolo ca până 
acum?” 

Aban făcu un pas înainte, lăsând-o pe Nogahla în braţele 
liniştitoare ale lui Elihu. „Nu, mi-e teamă că, în clipa 
aceasta, niciun edomit nu este în siguranţă în Uţ. Când au 
atacat ismaeliţii, prinţul Bildad însoțea armata pentru că 
ştia că Elifaz se află încă în cetate”. 

„Oh, nu!” Dina se întoarse spre lov, cuprinzându-i obrajii 

cu mâinile 

„Este în regulă, iubirea mea”, spuse lov. „Unchiul Elifaz 
este în siguran (a. Trupele lui Bildad l-au escortat înapoi la 
casa lui din Teman, iar Bildad a rămas în U], ca să păzească 
proprietatea şi hambarele de grâne ale lui Aban”. Mutându- 
şi privirea de la Nogahla către Dina, spuse cu părere de râu, 
„Aban şi Nogahla trebuie să se întoarcă cât pot de repede, 
dar eu nu mă voi mai putea întoarce vreodată în Ut”. 

Dina se întoarse spre Nogahla şi cele două schimbară o 
mâhnire tăcută. Apoi, căută din nou ochii lui lov. „Dacă-i 
aşa, atunci Aban şi Nogahla vor h nevoi (i, pur şi simplu, să 
ne viziteze”. Totuşi, vedea limpede că suferinţa lui lăuntrică 
mergea mai adânc decât loialităţile de trib. Tăcerea din 
tabără îi scurse tot sângele din obraji. 

„Dina, după tragedii, lahve mi-a redat mare parte din 
bogăţiile mele”, îi spuse lov, cuprinzându-i obrajii cu 
mâinile. „Dar acestea au fost capturate de ismaeliti în 
timpul raidului. Acum nu-i mai pot oferi soţiei mele un 
cămin”. 

Lumea întreagă se prăbuşi peste Dina. Nu putea vedea 
decât lacrimile de regret care umezeau genele lui lov. Dar 
ce importantă aveau pentru ei aurul şi argintul? El trăise pe 
un morman de gunoi şi dragostea lor se născuse din 
cenuşă. Un sentiment de pace, cald şi dătător de viaţă, i se 
răspândi în toată fiinţa. Trase aer în piept, gata să-şi verse 
inima înaintea lui. 

„Nu!” tună Aban. „Bildad este prinţ în mijlocul poporului 
său, iar eu încă dispun de prezentă militară în casa mea, 
capabilă să-mi consolideze deciziile în Ut-” Se întoarse spre 
lov. „Îţi dau cuvântul meu că vei primi înapoi fiecare chesita 

şi fiecare inel de aur, prietene, şi te voi compensa cinstit 
pentru pământurile şi palatul tău”. Aban îi întinse o mână, 
îmboldindu-l pe lov să o strângă şi să pecetluiască pactul. 

„Îţi mulţumesc, Aban”, spuse acesta, făcând un pas 
înainte şi punând o mână pe antebraţul bărbatului. 

„Eu încă am nevoie de un succesor”. Vocea răguşită a lui 
Esau întrerupse tandreţea momentului. „lov, întotdeauna ai 
fost prea moale ca să conduci”, spuse el, scărpinându-şi 
barba roşie şi răvăşită. „Aşadar, îţi schimb numele, în 
nădejdea că asta îţi va schimba şi firea. Te vei numi lobab şi 
trebuie să înveţi să clădeşti împărăţia edomiţilor cu o mână 
de fier”. 

lov ridică o sprânceană. „Nu am nicio proprietate, 
unchiule. Cum să clădesc o împărăție când nu-mi pot 
construi nici măcar o casă?” Dina se întrebă dacă acesta 
era felul lui blând de a refuza titlul conferit de Esau. 

„Aş putea sugera Bozrah?” Toţi ochii se întoarseră spre 
losif, care până atunci păstrase tăcerea. „Este un oraş mic, 
dar are mare potenţial, se găseşte lângă două drumuri 
comerciale majore şi este protejat din toate părţile de 
stânci abrupte”. 

Esau îşi miji ochii către nepotul lui cu înfăţişare de 
egiptean. „Şi cum se face că ştii atâtea despre o cetate din 
ţinutul meu, vizirulei Faţa plină de bunătate a lui losii se 
făcu din piatră jombică. Kohlul şi malahitul îi prelungeau 
ochii în arme de pisică. „În primii doi ani de secetă, tot 
Egiptul şi Canaanul şi-au schimbat şechelii şi debenii pe 
hrana lui Faraon. Acum, în cel de-al treilea, îşi vând vitele 
pentru o ceaşcă de grâne”. Se aplecă înainte. „Dar dacă nu 
mă mulţumesc să clădesc doar imperiul Faraonului?” 

Podoabele de aur de la gât şi de pe cap îi scânteiau în 
soare, iar reflecţia lor îl făcu pe Esau să îşi ferească ochii. 
„Wezi tu, unchiule, am trimis iscoade în Edom ca să mă 
pregătesc pentru ziua când oamenii tăi vor veni să 
cerşească pâine de la Faraon”. „Cum îndrăzneşti?” Omul se 
făcu tot atât de roşu precum steagurile din mâinile 
oamenilor săi. 

„Îndrăznesc pentru că sunt vizirul celui mai puternic 
imperiu de pe pământ, iar tu ai face bine să cauţi să te vâri 
sub pielea mea”. Fără să aştepte un răspuns, losif îşi 
încolăci un braţ în jurul umerilor lui lov. „Regele /obab va fi 
în curând soţul preaiubit al surorii mele favorite şi se înşală 
spunând că nu are un cămin. În curând, se va bucura de 
mare prosperitate. Aban a făgăduit că îi va înapoia averea 
din Uţ, iar eu îi ofer un preţ enorm pentru mireasa lui”. 
Întorcându-se spre Abba lacov, adăugă, „Şi sunt încredinţat 
că şi tatăl meu vrea să adauge un dar”. Pentru prima dată 
de când losif îşi începuse discursul, stacojiul de pe faţa lui 
Esau începu să pălească. „Aşadar, lacov, te învoieşti? Vei 
adăuga la preţul de mireasă oferit de losif pentru fiica ta?” 

Dina îl văzu pe tatăl ei topindu-se sub privirea 
sfredelitoare a lui losif. Ştia că mai curând ar fi murit decât 
să îl dezamăgească pe fiul său favorit. „Bineînţeles că da”, 
mormăi lacov. „Am de gând să-i ofer şi eu lui lov un preţ 
pentru mireasă”. 

Rânjetul satisfăcut de pe faţa lui Esau aproape că izbuti 
să ruineze victoria Dinei, însă glasul umil al lui lov 
întrerupse  revărsarea de generozitate. „Sunt profund 
recunoscător pentru darurile voastre, dar rămâne o 
întrebare”. Întorcându-se spre Dina, o luă de amândouă 

mâinile şi se pierdu în ochii ei. „Dragostea noastră s-a 
născut din cenuşă”, spuse el. „Poţi acum să iubeşti un 
rege?” 

În depărtare, un tril mirui momentul. Pupu-pu. Cei doi 
gemură la unison. Dina scrută cu privirea fiecare curmal din 
tabără, în speranţa de! găsi preţioasa pupăză. 

lov o prinse, drăgăstos, de bărbie şi o sărută uşor. 
Suspendată în clipa aceea. Dina abia dacă putea să respire. 
Gustul sărutului lui. Bătaia inimii ei. Semnul de aducere- 
aminte a prezenţei lui Dumnezeu în viaţa 

„Poţi să iubeşti un rege?” o întrebă el din nou. 

„Eu îl iubesc pe lov”, răspunse ea. 

Un bubuit blând de tunet hurui deasupra Ţinutului Negru 
al Egiptului îi o briză răcoroasă undui copacii. Dina îşi văzu 
chipul în ochii lui lov. Era o femeie iubită. Şi inima îi prinse 
aripi - lahve îşi găsea plăcerea noi. 

Epilog 

— lov 42: 12 - 17 

În cei din urmă ani ai săi, lov a primit de la Domnul mai 
multe binecuvântări decât primise în cei dintâi. A avut 
paisprezece mii de oi, şase mii de cămile, o mie de perechi 
de boi şi o mie de măgărițe. A avut şapte fii şi trei fete; 
celei dintâi i-a pus numele lemima, celei de-a doua Cheția 
şi celei de-a treia Cheren-Hapuc. În toată țara nu erau 
femei aşa de frumoase ca fetele lui lov. Tatăl lor le-a dat o 
parte de moştenire printre frații lor. lov a mai trăit după 
aceea o sută patruzeci de ani şi a văzut pe fiii săi şi pe fiii 
fiilor săi până la al patrulea neam. Şi lov a murit bătrân şi 
sătul de zile. 

Nota autoarei 


A 

fost o plăcere şi un privilegiu pentru mine să descopăr 
comori ascunse şi să meşteşugesc o poveste care 
zăpăceşte, înfioară şi provoacă la deschiderea Bibliei. Unii 
mă întreabă cum de pot scrie ficţiune biblică când Cuvântul 
lui Dumnezeu este adevărul. Nădejdea mea este ca, prin 
următoarea ilustrație, să vă ajut să înţelegeţi mai bine 
ficţiunea biblică. 

V-aţi scos vreodată pantalonii de trening din sertar şi aţi 
observat că elasticul a ieşit din talie? Ei bine, anevoioasa 
sarcină de a vâri elasticul acela înapoi în betelie seamănă 
întrucâtva cu scrierea ficţiunii biblice. Betelia întruchipează 
Cuvântul infailibil al lui Dumnezeu - ea rămâne aceeaşi, 
neschimbată. Faptele istorice evazive şi firul flexibil al 
intrigii sunt precum elasticul pe care scriitorul trebuie să-l 
treacă prin Scriptură pentru a pune cap la cap povestea. 

O parte din personajele din Dragoste din cenuşă sunt 
numite de-a gata în Scriptură: Isaac, lacov, Esau, Dina, lov 
etc. Altele sunt menţionate în alte texte istorice decât 
Scriptura. De pildă, un text ebraic străvechi numit 
Testamentul lui lov o înfăţişează pe soţia lui lov drept o 
femeie de origine arabă, pe nume Sitis. Din această relatare 
mistică a vieţii lui lov am spicuit multe dintre ideile intrigii, 
folosindu-mă de variaţii subtile care să facă povestea mai 
credibilă în contextul biblic. 

Dr. Karl Kutz, preşedintele departamentului de limbi 
biblice de la Universitatea Multnomah, mi-a fost de un 
imens ajutor în căutarea contextului istoric. Deşi nu a 
întârziat să puncteze problemele asociate cu strădania de a 
plasa cartea lui lov pe o axă temporală liniară, Dr. Kutz a 

sesizat conexiunea presupusă de termenul ebraic folosit 
pentru „servitorii” lui lov (lov 1: 3), care mai apare doar în 
relatarea din Geneza despre Isaac (Geneza 26: 14). În mod 
similar, termenul ebraic pentru darul de kesitah de argint 
primit de lov din partea familiei sale (lov 42: 11) se găseşte 
doar în Geneza 33: 19 şi losua 24: 32. De asemenea, el este 
de acord că ar fi, în mod cert, posibil ca lov să fi trăit în era 
patriarhilor, întrucât Septiiaginta (o traducere grecească a 
Vechiului Testament) consemnează moartea lui lov la vârsta 
de 248 de ani. 

Dr. Kutz a indicat existenţa în Septiiaginta a unei anexe la 
cartea lui lov, care îl leagă pe lov de personajul istoric lobab 
(amintit în Geneza 36: 33). De asemenea, potrivit acestei 
anexe, lov şi-a luat o soţie de origine arabă (pe care eu o 
prezint drept ismaelită) şi cel dintâi fiu al său s-a numit 
Enon. Deşi au o valoare istorică discutabilă şi reflectă 
tentativa de a istoriciza personajul lui lov, datele din 
această anexă vin totuşi în sprijinul unei percepții populare 
potrivit căreia lov a fost contemporan cu patriarhii şi ne pun 
la îndemână un cadru convenabil pentru desfăşurarea 
povestirii. 

De mister este învăluită şi străvechea cetate a Uţului, 
fapt care îi determină pe unii comentatori să o plaseze la 
nord de Canaan, lângă Aram, în vreme ce alţii o localizează 
la graniţa sudică dintre Edom şi Arabia. Adevărul este că nu 
ştim cu certitudine. Această incertitudine face „elasticul” 
ficţiunii mele posibil şi maleabil. Am ales să aşez cetatea Uţ 
la graniţa dintre Edom şi Arabia şi am studiat munţii 
Edomului, care ocolesc autostrada transiordaniană. După ce 
mi-am dat seama că Petra se afla în apropiere, am creat 

străvechiul Uţ cu facilităţi mai congruente cu perioada 
nabateană a oraşului Petra, dar am autentificai locaţiile şi 
descrierile pădurilor şi ale izvoarelor naturale cu ajutorul 
imaginilor radiale puse la dispoziţie de nasa. Gov. Din 
nefericire, nu am avut niciodată prilejul de a vizita Petra şi, 
aşa stând lucrurile, m-am mulţumit cu propria imaginaţie şi 
cu www.youtube.com. 

Întrucât tradiţia rabinică este o parte vitală a credinţei 
iudaice, două alte texte meau modelat gândirea asupra 
concepţiei celei mai răspândi le despre Casa lui Sem. 
Cartea lui laşer este un text ebraic documentai în Vechiul 
Testament (losua 10: 13; 2Samuel 1: 18); însă, copiile 
actuale ale originalului nu au fost autentificate. În 
traducerile fidele care ne sunt la îndemână, capitolul 28 
relatează că „lacov este trimis în Casa lui Sem... ca să 
înveţe Calea Domnului, însă Esau n-a vrut să se ducă”. O 
lucrare ulterioară a rabinului Louis Ginzberg, Legendele 
evreilor, face referiri, în repetate rânduri, la Casa lui Sem. 
Autorul atribuie educaţia în spiritul fricii de Dumnezeu pe 
care au primit-o Avraam, Isaac, lacov şi chiar şi Melhisedec 
(preotul Dumnezeului Celui Preaînalt căruia Avraam i-a 
plătit zeciuială în Geneza 14) învățăturilor lui Sem şi ale 
descendenților săi. Deşi nu este un fapt atestat biblic, Casa 
lui Sem rămâne o tradiţie rabinică ce a supravieţuit de-a 
lungul a mii de ani. 

Mi-am demarat cercetările în biblioteca Universităţii 
Multnomah cu un comentariu asupra cărții lui lov, de 
Edouard Dhorme (Nelson, 1984). Ca multe alte femei, m-am 
întrebat şi eu dacă comentatorii au o părere despre 
identitatea soţiei fără nume a lui lov. Nevăzând nicio 

menţiune a numelui sau descendenţei ei acolo, am răsfoit 
la capitolul 42, în căutarea unor comentarii pe marginea 
restituţiei lui lov şi a binecuvântărilor celei de-a doua 
familii. Şi acolo, iată, am găsit pentru prima dată sugestia 
că Dina, fiica lui lacov, ar fi fost cea de-a doua soţie a lui 
lov. Imaginaţia mi-a luat foc şi aşa a fost sădită în mintea 
mea sămânţa acestei poveşti. 

Unele tradiţii rabinice, precum Targum of lob şi Pseudo- 
Philo, o identificau pe Dina drept unica soţie a lui lov, cea 
care i-a născut toţi cei douăzeci de copii şi a suferit alături 
de el în încercările şi restituirea finală. După cum am 
amintit adineauri, Septiiaginta o descrie pe soţia lui lov ca 
având descendență arabă. Autorul 7Testamentului lui lov 
îmbină cele două tradiţii, astfel încât Dina devine a doua 
soţie a lui lov, după ce Sitis se stinge din viaţă în timpul 
suferințelor lui. Am fost de-a dreptul înfiorată de prospectul 
vindecării lui lov şi al răscumpărării Dinei. După aceea, 
însă, am descoperit Geneza 46, unde Dina îşi însoţeşte 
tatăl, pe lacov, în Egipt. Pe neaşteptate, „elasticul” ficţiunii 
mele se blocase în „betelia” biblică şi nu aveam nici cea 
mai mică idee cum să o scot la capăt. Cum era cu putinţă 
ca Dina să locuiască în Egipt cu tatăl ei, dacă se mărita cu 
lov în Ut? 

Am continuat să sap. Biblia prezintă mutarea lui Esau din 
Canaan în Munţii Seir, precum şi pe soțiile sale ismaelite, 
hivite şi hitite. Însă semnificaţia culturală şi geografică a 
amalgamului de naţii din Edom a înflorit în închipuirea mea 
abia după ce am citit Whence Came the Hyksos, Kings of 
Egypt?, de David J. Gibson. Deşi teoriile Dr. Gibson sunt 
controversate, ele au adăugat dimensiunea tranzacţiilor 

dintre Egipt şi Edom, care mi-a deschis ochii asupra unui 
posibil rol politic jucat de Esau în istorie. Acesta îmi oferea o 
caravană care să o transfere pe Dina în Egipt într-un mod 
plauzibil şi un şiretlic vrednic de tot disprețul pentru a o 
ademeni. „Elasticul” meu ieşise la liman! 

În sfârşit, mica pupăză dă lucrurilor o structură rotundă, 
închegând laolaltă intriga, istoria şi Cuvântul lui Dumnezeu. 
Menţionată de două ori în Scriptură (Levitic 11: 19; 
Deuteronom 14: 18), pe 30 mai 2008, pupăza a fost aleasă 
cea dintâi pasăre naţională a Israelului. Deşi din punct de 
vedere biblic, ea cade în categoria animalelor necurate, 
frumoasa creatură a câştigat inima Israelului, devansând 
şoimul roşu, pescăruşul cu piept alb, bufnita albă şi alte 
păsări.! Din nou, pupăza mea îşi cântă cântecul victorios. 

Îţi mulţumesc, drag cititor, pentru că ţi-ai făcut timp „să 
treci  elasticul” împreună cu mine prin Cuvântul lui 
Dumnezeu. Sper să poţi vedea acum că ficţiunea biblică 
este mult mai mult decât o închipuire fantezistă acum ar fi 
putut fi lucrurile. Inima mea tânjeşte cu adevărat să afle 
cum L-au experimentat personajele biblice pe Dumnezeul 
pe care eu îl cunosc azi. Fii binecuvântat şi shalom ţie! 

Mulţumiri 

F 

llosofii spun că este nevoie de un sat întreg pentru a 
creşte un copil. 

Ei bine, şi eu m-am simţit adesea ca un copil în 
strădaniile mele de a scrie această carte şi sunt atât de 


1 Erez Erlichman, .Hoopoe Israel's New National Bird." Ynetnews.com, 
May 30, 2008, hltp://www ynetnews.com/arlicles/0,7340.L- 
354963 7,00.html. 


recunoscătoare satului de prieteni, familiei şi colegilor care 
m-au asistat, educat şi inspirat. 

Grupului meu de scriitori: lui Meg Wilson, pentru lungile 
ei ceasuri de editare prin telefon, pentru încurajările faţă în 
faţă şi pentru sesiunile de consiliere din ceasul al 
unsprezecelea, prelungite până târziu în noapte. Lui Velynn 
Brown, pentru că a văzut imaginea de ansamblu şi m-a 
provocat să aştern pe hârtie sentimente mai profunde. Lui 
Michele Nordquist, pentru credincioşia ei faţă de acest 
proiect prin e-mail, deşi ne-am întâlnit doar de trei ori - ea a 
fost cea care, din timp în timp, mi-a suflat vânt în vele. ŞI 
scumpului meu soţ - omul ultimelor detalii, cu stiloul său 
roşu de profesor. 

Fiicelor mele, Trina şi Emily, nişte tinere strălucite, 
copilaşii mei scumpi pe veci, pentru că îmi sunteţi cele mai 
bune prietene. Părinților mei, Charley şi Mary Cooley, 
pentru că m-au binecuvântat cu o moştenire evlavioasă şi 
cu drag de Cuvântul lui Dumnezeu. Părinților inimii mele, 
Pat şi Sharie Johnson, pentru binecuvântările tangibile şi 
intangibile pe care dragostea voastră le aduce în vieţile 
noastre. Dragului meu tată-socru, Bill Kidwell, care a gătit 
de multe ori cina pentru întreaga familie, când eu eram 
sechestrată la calculatorul meu. 

Lui Vicki Crumpton: nu am crezut că un editor ar putea fi 
atât de plin de bunătate şi de încurajări, un adevărat şef de 
galerie de la început şi până la sfârşit! Lui Dan Thomberg, 
pentru coperta splendidă. Celorlalţi din echipa de la Revell, 
care m-au îndrumat ca pe un ţânc prin labirintul primei 
mele publicaţii. Lui Michele Misiak, Jessica Miles şi Cheryl 
Van Andel: răbdarea voastră seamănă cu cea a lui - ei bine, 

lov. 

Familiei noastre de la Universitatea Multnomah: Dr. Karl 
Kutz, care mi-a acordat harul de a-şi petrece prânzurile 
răspunzând nenumăratelor mele e-mailuri cu mii de 
întrebări legate de limba şi cultura ebraică şi a acceptat o 
naraţiune fictivă a datelor istorice precise pe care el le-a 
cercetat ani de-a rândul. Echipei de la biblioteca 
universităţii: lui Suzanne Smith, pentru ajutorul ei în 
procurarea materialelor de cercetare, şi lui Pam Middleton, 
pentru răbdarea cu care m-a aşteptat să returnez 
împrumuturile atunci când depăşeam binişor termenul dat. 

Incredibililor autori de ficţiune biblică care mi-au 
influenţat viaţa prin expertiza şi romanele lor temeinic 
documentate: lui Francine Rivers, pentru seria Semnul 
Leului, care mi-a deschis apetitul şi a adăugat adâncime şi 
dimensiune erei biblice; lui Anita Diamant, pentru Cortu/ 
roşu, prima mea sursă de inspiraţie, o fascinantă 
repovestire dintr-o perspectivă iudaică a erei patriarhilor; şi 
lui Angela Hunt, pentru însufleţitele sale incursiuni în viaţa 
egipteană, prezentate în seria despre losif, Vestigii ale 
fluviului străvechi. 

Prietenilor mei din Israel, Marian şi Veronika Brenner, 
pentru ajutorul lor în traducerea şi formulările din limba 
ebraică. (Nu-i aşa că Dumnezeu este mare pentru felul în 
care a aranjat să ne aşezăm unii lângă alţii în acea 
croazieră?) 

După cum am menţionat foarte pe scurt şi în dedicație, 
m-am zbătut vreme îndelungată cu o boală cronică. Ar fi de 
neiertat ca, la finele unei cărţi despre suferinţă, să omit să 
le mulţumesc profesioniştilor care mi-au alinat durerea 

cronică. Multe mulţumiri Dr. Marlene Dietrich, Dr. Richard 
Carroll, Dr. Donna Archer şi lui Ellene Akins, LMP. Prin grija 
lor plină de compasiune, am izbutit să facem faţă durerii şi, 
sperăm, să atingem multe inimi. Mai mult, aş vrea să vă 
încurajez pe cei ce treceţi prin suferinţe cronice să vizitaţi 
www. restministries.com, unde veţi găsi multă încurajare şi 
nenumărate resurse. 

Fără îndoială că am uitat să aduc mulţumirile mele din 
inimă vreunei persoane însemnate. Acestora le cer har. Trag 
nădejde că voi avea un sistem mai eficient de ţinere a 
evidenţei cu prilejul următoarei cărţi! 

lar ţie, cititorule, mulţumiri pentru că ţi-ai cheltuit 
preţiosul timp cu mine, de-a lungul acestor pagini. 
Rugăciunea mea este că ai văzut felul în care Cuvântul lui 
Dumnezeu poate fi pus cap la cap într-o poveste între 
(esută care, de azi înainte, îţi va vorbi într-un mod nou. 

În sfârşit şi cel mai important, Dumnezeului meu - care 
vorbeşte prin şoapte şi tunete când deschid Cuvântul Lui. 
Cum aş putea vreodată să-mi exprim adâncul dragostei, 
foamea, bucuria, mulţumirile faţă de creativul Făuritor al 
tuturor lucrurilor? 

Mesu Andrews este o vorbitoare activă, care s-a dedicat 
studiului intens şi pasionat al Scripturii. Punându-şi în 
valoare adânca înţelegere şi iubire pentru Cuvântul lui 
Dumnezeu, în acest roman de debut, Andrews dă viaţă 
lumii biblice înaintea cititorilor ei. Ea locuieşte în 
Washington. Vizitaţi-o pe Mesu la www.Mesuandrews.com 
sau www.loveamidtheashes.com. 

O POVESTE DESPRE IUBIRE ŞI IERTARE. 

SUFERINŢĂ ŞI VINDECARE 


Când Isaac, bunicul ei mult iubit, moare, Dina trebuie să 
dea curs ultimei porunci a acestuia: să călătorească până în 
ţinutul de baştină al lui lov şi să se mărite cu fiul lui. După 
ce lumea lui lov se prăbuşeşte, Dina se simte atrasă de 
acest mare bărbat, ajuns acum umil. Ce va risca dacă luptă 
pentru supraviețuirea lui? 

Mesu Andrews ţese o poveste emoţionantă şi 
tulburătoare despre lov şi Dina. Dragoste din cenuşă insuflă 
viaţă, romantism şi pasiune clasicei istorisiri biblice despre 
suferinţă şi credinţă nestrămutată. 


„În Dragoste din cenuşă, Mesu Andrews porneşte de la 
naraţiunea biblică a unei mari tragedii şi împleteşte cu 
măiestrie frumuseţea şi iubirea în mijlocul pierderii 
Povestea lui lov adusă cu însufleţire la viaţă!” 

— Jill Eileen Smith, 
autoarea bestseller-urilor Mical şi Batşeba 


„În Dragoste din cenuşă, Mesu Andrews dă viaţă, cu 
multă măiestrie, istoriei lui lov din Vechiul Testament. Pe 
paginile cărţii, ea ne vorbeşte despre devotamentul şi 
credincioşia lui lov faţă de învăţăturile lui El-şadai. Apoi ne 
arată într-un mod creativ cum sunt demonstrate aceste 
principii în interacţiunea lui cu Dina. Vei fi mişcat până la 
lacrimi văzând cum personajele reflectă tainicul rol pe care 
suferinţa îl joacă în credinţa noastră. Dacă îţi plac poveştile 
în care o intrigă puternică se împleteşte cu pasiunea 
romantică şi cu adevărul biblic, citeşte această carte!” 

— Carol Kent, vorbitoare şi autoare 

a Between a Rock and a Grace Place 


Mesu Andrews este o vorbitoare dedicată trup şi suflet 
studiului intens şi pasionat al Scripturii. În acest roman de 
debut, punându-şi în valoare profunda înţelegere şi 
dragoste de Cuvântul lui Dumnezeu, Andrews aduce la 
viaţă universul biblic înaintea cititorilor săi. Scriitoarea 
locuieşte în Washington. 

KERIGMA 


